Sfântul Ioan Gură de Aur 







Talcuiri la 




Epistola 




A DOUA 




CĂTRE 




CORINTHENI 










TÂLCUIRi LA SFÂNTA SCRIPTURĂ 



COLECŢIA TÂLCUIRI LA SFÂNTA SCRIPTURĂ 



Redactor: Adrian Tănăsescu-Vlas 



Coperta: Mona Velciov 



Traducere din limba ellină, după ediţia Oxonia, 1847 
de Arhim. Theodosie Athanasiu, 
Egumenul Mănăstirii Precista Mare din Roman. 
Bucureşti, 1908. 



© Editura Sophia, pentru prezenta ediţie 



Descrierea CIP a Bibliotecii Naţionale a României 

IOAN GURĂ DE AUR, st 

Tâlcuiri la Epistola a doua către Corintheni / Sfântul Ioan Ga 
ed. rev. de Constantin Făgeţan. - Bucureşti: Editura Sophia; Alexani- 
Ortodoxă, 2007 

ISBN 973-7623-34-7 

ISBN 973-7957-55-4 

I. Făgeţan, Constantin (ed.) 

227.2/.3.07 
821.14 , 02-97=135.1 



COMENTARIILE 



SAU 



TÂLCUIREA EPISTOLEI A DOUA 
CĂTRE CORINTHENI 



a celui între sfinţi părintelui nostru 



IOAN HRISOSTOM 



Arhiepiscopul Constantinopolului 



Ediţie revizuită de Constantin Făgeţan 



Tipărită cu binecuvântarea 
Prea Sfinţitului Părinte Galaction, 
Episcopul Alexandriei şi Teleormanului 




Editura Cartea Ortodoxă 

Bucureşti, 2007 



NOTĂ ASUPRA EDIŢIEI 



Prezenta ediţie este traducerea Comentariilor Sfântului Ioan Gură de 

(1852-1927), fost egumen al Mănăstirii Precista Mare din Roman, apoi 

^no^oo^ n U f Ur6Şti (1909 " 1912 )> iar în EP^copui Romamt 
1D1 .! ; ' 9 5 Cele nouă vol «me ale traducerii au fost publicate între 
anii 1901-1923 la Iaşi şi Bucureşti (vezi Daniel Popa, Opera şi Biblio- 
grafia Sfântului Ioan Gură de Aur, Ed. Renaşterea, Cluj-Napoca, 
lvi)2, pp.216-218). 

Pentru prezenta ediţie textul a fost revăzut, operându-se modificările 
absolut necesare la nivel de limbaj şi ortografie, şi îndreptându-se greşe- 
lile de tipar destul de numeroase. * 

Pentru citatele biblice s-a folosit ca text de bază Biblia adică Dumne- 
zeeasca Scriptură a Legii Vechi şi a celei Nouă (Ediţia Sfântului Sinod, 
Tipografia Cărţilor Bisericeşti, Bucureşti, 1914). 



Redacţia 



OMILia I 



„Pavel, apostol al lui Iisus Hristos, prin voia lui 
Dumnezeu, şi Timothei fratele, Bisericii lui Dumnezeu 
carea este în Corinth, împreună cu sfinţii toţi cari sunt 
în toată Ahaia, har vouă şi pace de la Dumnezeu, 
Tatăl nostru, şi de la Domnul Iisus Hristos. Bine este 
cuvântat Dumnezeu şi Tatăl Domnului nostru Iisus 
Hristos, Părintele îndurărilor şi Dumnezeu a toată 
mângâierea, cela ce mângâie pre noi întru tot necazul 
nostru, ca să putem şi noi mângâia pre cei ce sunt în- 
tru tot necazul, prin mângâierea cu carea ne mângâ- 
iem noi de la Dumnezeu. " (2 Cor. 1, 1-4) 

Vrednic este mai întâi a cerceta pentru ce oare a mai adăogat şi a doua 
Epistolă, şi pentru ce apoi începe cu îndurările lui Dumnezeu şi cu mângâierea 
cea de la dânsul. Aşadar, pentru ce a mai adăogat şi această a doua Epistolă? 

Zicând în întâia Epistolă că: „Voi veni curând la voi... şi voi cunoaşte nu 
cuvântul celor ce s-au semeţit, ci puterea" (1 Cor. 4, 19), şi cam pe la sfârşitul 
ei tot aceeaşi făgăduind, însă mai cu blândeţe: „Voi veni când voi trece Ma- 
chedonia (că prin Machedonia voi trece), şi la voi, de se va întâmpla, mă voi 
zăbovi, sau că voi şi ierna" (1 Cor. 16, 5-6) - totuşi, trecând un timp oarecare, 
el nu s-a dus, ci trecând şi sorocul, el încă a stat pe loc şi a zăbovit, Duhul 
ţiindu-1 pentru alte lucruri cu mult mai trebuitoare. 

De aceea a fost nevoie de a doua Epistolă, de care n-ar fi avut nevoie dacă 
ar fi zăbovit poate mai puţină vreme. Şi încă nu numai pentru aceasta, ci şi 
pentru că se făcuseră mai buni de la cea dintâi Epistolă, fiindcă chiar şi pe 
curyarul, pe care mai nainte îl aplaudau şi cugetau de el lucruri mari, îl tăia- 
seră din obştea lor şi-1 despărţiseră de la ei cu desăvârşire. Iar aceasta a ară- 
tat-o apostolul, zicând: „Iară de a întristat cineva, nu pre mine a întristat, ci 
din parte, ca să nu vă îngreuiez pre voi pre toţi, că destul este unuia ca acesta 

certarea aceasta, carea este de către mulţi" (2 Cor. 2, 5-6). Dară şi mai de- 
parte, tot aceeaşi lasă a se înţelege, zicând: „Că iată însăşi aceasta, că dupre 
Dumnezeu v-aţi întristat, câtă sârguinţă a lucrat vouă; ba încă şi răspuns, ş; 
oţărâre, şi frică, şi dorire, şi râvnă, şi izbândă; întru toate v-aţi învederat curăţ: 
a fi întru acest lucru (2 Cor. 7, 1 1). Dară şi strângerea aceea de prinoase. pe 
care o poruncise apostolul, dânşii o împlinesc cu multă grăbire, pentru care ş: 
zicea: „Ştiu osârdia voastră, cu carea pentru voi mă laud către Machedoneni. 
că Ahaia s-a gătit de anul trecut" (2 Cor. 9, 2). Pe lângă acestea şi pe Tit. pe 
care 1-a fost trimis la dânşii, l-au primit cu toată dragostea, ceea ce arătând" zi- 
cea: „Şi inima lui mai mult este spre voi, aducându-şi aminte de ascultarea 
voastră a tuturor, că cu frică şi cu cutremur aţi primit pre el" (2 Cor. 7, 15). 

Pentru toate acestea a scris şi a doua Epistolă. Fiindcă, după cum atunc: 
când îi greşiseră, apostolul s-a văzut silit a-i învinovăţi, tot aşa şi acum, când 
dânşii se îndreptaseră, trebuia să-i aprobe şi să-i laude. Iată de ce întreaga 
Epistolă nici nu este aşa de aspră precum cea dinainte, ci numai în câteva lo- 
curi de pe la sfârşit. Căci erau, se vede, şi printre dânşii creştini dintre Iude:, 
cari cugetau lucruri mari despre sine, iar pe Pavel îl defâimau ca mândru şi de 
nici o treabă vrednic, pentru care şi ziceau: „Că epistoliile lui, zice, grele sun: 
şi tari, iar înfăţişarea trupului slabă şi cuvântul lui defăimat" (2 Cor. 10, 10 .. 
Ceea ce dânşii ziceau, aceasta era: «Când el este de faţă, nu se pare vrednic de 
nimic - căci aceasta înseamnă „înfăţişarea trupului slabă" - iară după ce 
pleacă se făleşte de lucruri mari, pentru care şi scrie epistole» - căci „episto- 
lele grele sunt şi tari" aceasta înseamnă. Şi ca să nu se pară că se mândresc de 
cele ale lor, se prefăceau că nu primesc nimic de la ucenici - ceea ce lăsând 2 
se înţelege, zicea şi despre aceasta: „ca întru ceea ce se laudă, să se afle ca ş: 
noi" (2 Cor. 11, 12). Pe lângă acestea apoi, luând de aici îndrăzneală în vorbă, 
foarte mulf se îngâmfau. Iată de ce apostolul se şi numeşte pe sine prost şi fără 
de minte, arătând că el nu se ruşinează de aceasta, şi nici că, dacă ar fi dimpo- 
trivă (adică înţelept şi eu ştiinţă multă), ar socoti aceasta ceva mare. 

Deci fiindcă era firesc ca unii dintre dânşii să fie înduplecaţi de acei amă- 
gitori, apoi el mai întâi lăudându-i pentru toate izbândirile lor şi doborânc 
uşurinţa acelora, ca unii ce se făleau cu obiceiurile Iudaice, la urmă cu cum- 
pătare le aplică dojana cuvenită. 

Aşadar subiectul Epistolei de faţă, cum ar zice cineva pe scurt şi în fugă. 
acesta mi se pare a fi. Trebuie însă a ne atinge de însuşi începutul Epistolei, şi 
după obişnuita lui salutare, a spune pentru ce oare a început astfel Epistola, 
adică de la îndurările lui Dumnezeu. Deocamdată însă este trebuitor a spune 
chiar începutul ei şi a cerceta pentru ce aici pune pe lângă dânsul şi pe Timo- 
thei: „Pavel, zice, apostol al lui Iisus Hristos, prin voia lui Dumnezeu, şi Ti- 
mothei fratele" - deoarece prin întâia Epistolă îi înştiinţa că le va trimite acolo 



pe Timothei şi, poruncindu-le, zicea: „De va veni Timothei, socotiţi ca să fie 
fară frică la voi" (1 Cor. 16, 10). Deci cum de îl trece aici pe Timothei chiar 
m început? Ducându-se la dânşii Timothei, după făgăduinţa dascălului - am 
trimis, zice, la voi pre Timothei, carele va aduce vouă aminte căile mele cele 
intru Hristos lisus" (1 Cor. 4, 17), şi îndreptând toate abaterile de acolo, s-a 
întors. Căci şi când 1-a trimis, le zicea: „Să-1 petreceti cu pace ca să vie la 
mine, că-1 aştept pre el cu fraţii" (1 Cor. 16, 1 1). Deci după ce s-a întors lângă 
dascăl, şi după ce a îndreptat cele din Asia împreună cu dânsul, „şi voi rămâ- 
nea în Efes, zice, până la praznicul Cincizecimii" (1 Cor. 16. 8), iarăşi a trecut 
prin Machedonia; şi deci cu dreptate îl trece apostolul în începutul Epistolei 
acesteia ca aflându-se de faţă. Căci cea dintâi Epistolă a fost scrisă în Asia, iar 
aceasta a fost scrisă şi trimisă din Machedonia. 1 El 1-a trecut pe Timothei în 
începutul Epistolei pe lângă dânsul, facându-I prin aceasta mai vrednic de cin- 
ste şi totodată învederând şi aici marea sa smerită cugetare, căci deşi era cu 
mult mai prejos de dânsul, totuşi dragostea toate le uneşte. Pentru aceea pre- 
tutindeni îl face asemenea cu dânsul, acum bunăoară zicând: „Că precum unui 
tată fiul, împreună cu mine a slujit întru evanghelie" (Flp. 2, 22), iar altă dată 
că „lucrul Domnului lucrează, precum şi eu" (1 Cor. 16, 10), pe când aici îl 
numeşte şi frate, facându-1 prin toate acestea şi mai de cinste Corinthenilor 
Caci era venit pe lângă dânsul, după cum am zis, şi dăduse dovadă de vredni- 
cia sa. 

„Bisericii lui Dumnezeu carea este în Corinth." Iarăşi îi numeşte pe dânşii, 
unindu-i pe toţi întru un singur trup şi legandu-i împreună, fiindcă nici n-ar fi 
fost Biserica una dacă cei dinlăuntrul ei ar fi fost dezbinaţi şi răsculaţi unii 
împotriva altora. 

„împreună cu toţi sfinţii cari sunt în toată Ahaia". Prin Epistola aceasta tri- 
misă lor, apostolul cinsteşte şi pe Corintheni, în acelaşi timp şi pe toţi cei din 
Ahaia, şi uneşte la un loc întreg neamul. 

îi numeşte sfinţi, arătând prin aceasta că dacă cineva este necurat, este 
afară de această numire. Dar pentru ce oare, scriind această Epistolă metro- 
polei, le scrie tuturor printr-însa, ceea ce nu face peste tot locul? Că atunci 
cand a scris Thessaionicenilor de pildă, n-a scris şi Machedonenilor îndeobşte 
de asemenea şi Efesenilor scriindu-ie, n-a scris în ea şi tuturor celor din Asia' 
încă şi Epistola cea către Romani nu este trimisă şi tuturor celor ce locuiesc în 
Italia. Aceasta o face însă în această Epistolă şi în cea către Galateni, căci nici 



Din stihurile 8 şi 19, cap. 16, se vede lămurit că Epistola întâi către Corintheni a fost 
scrisă in Asia, ş, anume în Efes. Comparând cap. 6, 2-8, cu cap. 5, 6-8, şi avându-se în vedere 
cap 19, 2 şi 22 din Faptele Apostolilor, timpul în care a fost scrisă acea epistolă a fost cam 
pe la Paştile anului 57 d. Hr. A se vedea Isagogia lui N. Damala, p. 380. 



acolo nu unei cetăţi numai a scris, nici la două sau trei, ci este trimisă tuturor 
Galatemlor celor împrăştiaţi pretutindeni, zicând: „Pavel Apostol, nu de la oa- 
meni, nici prin oameni, ci prin Iisus Hristos, şi prin Dumnezeu Tatăl, carele 
l-au înviat pe el din morţi, şi toţi fraţii cari sunt împreună cu mine, Bisericilor 
Galatiei, har vouă şi pace". De asemenea, şi Evreilor le-a scris la toti o singură 
Epistolă, aşa că nici pe aceştia nu i-a împărţit după cetăţi. Deci, care este pri- 
cina? Mie mi se pare că boalele de care aceşti Corintheni sufereau erau de ob- 
şte tuturor, pentru care şi Epistola o trimite tuturor de obşte, fiindcă aveau tre- 
buinţă şi de o îndreptare de obşte. Căci şi Galatenii cu toţii boleau, şi Evreii şi 
cred că şi aceştia. 

Deci unind la un loc întregul neam şi salutându-i, ca şi cum era lege de a-i 
saluta pe toţi, „har vouă, zice, şi pace de la Dumnezeu Tatăl nostru, şi de la 
Domnul Iisus Hristos" - ascultă mai departe cum începe de potrivit în cele de 
faţă. 

„Binecuvântat este Dumnezeu şi Tatăl Domnului nostru Iisus Hristos, Pă- 
rintele îndurărilor, şi Dumnezeu a toată mângâierea." «Şi cum este aceasta 
potrivită cu cele de faţă?», zici tu. Ba încă este foarte potrivită, căci cugetă 
bme: Cormthenii aceştia se întristaseră şi se scârbiseră foarte mult că nu se 
dusese la dânşii apostolul, mai ales că îi şi vestise că se va duce, ci şi-a petre- 
cut toată vremea în Machedonia - şi astfel se părea că pune pe alţii înaintea 
lor. Deci apostolul, ridicându-se împotriva acestui răzvrăt al lor, spune pricina 
pentru care nu s-a dus la dânşii; şi nu din capul locului pune acea pricină, nici 
nu spune că «Ştiu că am făgăduit a veni la voi, dar fiindcă am fost împiedicat 
de necazuri, iertaţi-mă şi nu ne învinovăţiţi de vreo mândrie sau lenevire» - ci 
pregăteşte aceasta a o spune mai apăsat şi mai vrednic de credinţă în alt chip. 
înălţând faptul prin mângâierea ce le-o dă, ca astfel nici să-1 mai întrebe Ia 
urmă de pricina întârzierii. Face acelaşi lucru pe care I-ar face cineva care, în- 
ştiinţând pe cel dorit că se va duce la el, şi sosind în urma a mii de primejdii, 
i-ar spune: «Slavă ţie, Doamne, că în sfârşit mi-ai arătat pe cel dorit de mine: 
Binecuvântat este Dumnezeu carele m-a scăpat de primejdii». O astfel de 
slavoslovie este îndreptăţire înaintea celui ce ar voi să învinuiască, şi nici mă- 
car nu-1 lasă ca să dojenească pe aceia pentru întârziere, căci se ruşinează a 
trage la răspundere pe cel ce mulţămeşte lui Dumnezeu că 1-a scăpat de atâtea 
rele, şi nu mai îndrăzneşte de a-i cere socoteală de întârzierea sa. 

Pentru aceea şi începe astfel: „Binecuvântat este Dumnezeu, Părintele în- 
durărilor", lăsând a se înţelege prin această slavoslovie marile primejdii în 
care căzuse, şi a fost scăpat. Fiindcă şi David nu-1 numeşte astfel peste tot lo- 
cul, şi nici de la aceleaşi împrejurări, ci când vorbeşte de război şi biruinţă 
zice: „Iubi-te-voi, Doamne, vârtutea mea ... Domnul este apărătorul men ; (Ps. 
17, 1...3); iar când spune de izbăvirea de necazuri şi de întunericul ce-1 cu- 

prinsese pe el, zice: „Domnul este luminarea mea şi mântuitorul meu" (Ps. 26, 
1): numindu-1 când după iubirea de oameni a lui Dumnezeu, când după drep- 
tatea sa, când după nemitarnica sa judecată, potrivit cu timpurile de faţă. 

Pentru aceea şi Pavel, începând această Epistolă, îl numeşte după iubirea 
de oameni a sa, „Dumnezeul îndurărilor", adică cel ce a arătat faţă de noi atâ- 
tea îndurări, ca şi cum ne-a scos şi ne-a scăpat din porţile morţii. Căci aceasta 
mai vârtos a lui Dumnezeu este, şi vrednică de laudă, aceasta este şi cea fi- 
rească lui, de a milui astfel pe om. Pentru aceea îl numeşte Dumnezeul îndură- 
rilor. Dar tu gândeşte-te şi aici la smerita cugetare a lui Pavel, căci primejdu- 
indu-se pentru propovăduirea Evangheliei, nu spune că a fost scăpat pentru 
vrednicia lui, ci pentru îndurările lui Dumnezeu. însă aceasta el o arată lămu- 
rit mai departe, iar acum adaogă, zicând: „cel ce ne mângâie pre noi întru tot 
necazul". Nu zice: «cel ce nu ne lasă a fi necăjiţi», ci cel ce ne mângâie când 
suntem necăjiţi. Aceasta arată şi puterea lui Dumnezeu, şi în acelaşi timp spo- 
reşte şi răbdarea celor necăjiţi. „Că necazul, zice, răbdare lucrează" (Rom. 5, 
3). Tot aceasta zicea şi Prorocul: „întru necaz m-ai desfătat". Nu zice că «nu 
m-ai lăsat a cădea în necazuri», şi nici că «m-ai scos îndată din necazuri», ci 
că, dăinuind necazul, „m-ai desfătat", adică mi-ai dat în necaz un loc larg şi 
multă îndemânare, ceea ce s-a petrecut şi cu cei trei Coconi în cuptorul cel cu 
foc, căci nici nu i-a împiedicat de a cădea în cuptor, nici, după ce au căzut, a 
stins para focului, ci încă arzând cuptorul, el i-a scos la loc larg. Aceasta obiş- 
nuieşte Dumnezeu a face întotdeauna, ceea ce şi Pavel dând a înţelege, zicea: 
„cel ce ne mângâie pre noi întru tot necazul." încă şi altceva mai arată prin 
aceasta. Şi ce anume? Că nu o dată, nici de două ori, ci aceasta o face întruna. 
Nu că doară acum mângâie, iar altă dată părăseşte pe cineva, ci aceasta o face 
necontenit şi pentru totdeauna. Pentru aceea a zis: „cel ce ne mângâie", şi nu 
«cel ce ne-a mângâiat», şi „întru tot necazul", adică nu numai în acela sau 
acesta, ci întru tot necazul. 

„Ca să putem şi noi mângâia pre cei ce sunt întru tot necazul, prin 
mângâierea cu carea ne mângâiem noi de la Dumnezeu." Ai văzut cum pe ne- 
simţite a adus îndreptăţirea lui chiar în începutul Epistolei, şi cum dă a înţe- 
lege ascultătorilor bănuiala de o mare primejdie şi scârbă ce căzuse asupra sa? 
Dar şi după aceasta iarăşi îşi cumpăneşte cuvintele, zicând că chiar şi acea în- 
durare «a venit nu de la vrednicia noastră, ci de la a acelora cari se vor folosi 
de la noi şi prin noi». «Pentru aceea, zice, ne-a mângâiat, ca şi noi să ne mân- 
gâiem unii pe alţii». Prin aceasta el învederează şi vrednicia şi chemarea 
apostolilor, lăsând adică a se înţelege că el, fiind mângâiat şi redobândindu-şi 
puterile, nu a căzut în piroteală ca noi, ci a alergat spre mângâierea altora, 
aţâţându-i şi întărindu-i spre luptă. Unii zic că apostolul ar fi spus prin aceste 
vorbe că mângâierea noastră este şi mângâierea altora. Mie mi se pare însă că 

prin începutul acestei Epistole apostolul îşi îndreaptă vorba şi asupra aposto- 
lilor celor mincinoşi, cari se fălesc în zadar, stau acasă şi se dezmiardă, însă 
aceasta o spune oarecum tainic şi în treacăt. însă lucrul de căpetenie aceasta 
era: ca el să se îndreptăţească pentru întârziere. «Dacă de aceea, zice, suntem 
mângâiaţi, ca şi noi să mângâiem pe alţii, apoi nu ne învinuiţi că n-am venit, 
fiindcă tot acest timp l-am petrecut în felurite curse, în felurite zavistii 
ocupându-ne de-a împrăştia relele ce căzuseră asupra noastră». 

„Că precum prisosesc patimile lui Hristos întru noi, aşa prin Hristos priso- 
seşte şi mângâierea noastră" (2 Cor. 1, 5). Pentru ca să nu înjosească pe uce- 
nici prin aceea că prea mult înalţă nenorocirile şi suferinţele sale, apoi iarăşi 
arată prisosinţa cea mare a mângâierii şi ridică din nou cugetele lor, şi nu nu- 
mai prin aceasta, ci şi prin aceea că le pomeneşte de Hristos şi spune că ale lui 
sunt patimile. Dar şi mai nainte de mângâiere el aduce îmbărbătarea de la în- 
săşi necazurile şi strâmtorările lor. «Căci ce poate fi mai plăcut, zice, decât a 
fi părtaş lui Hristos şi a pătimi toate pentru dânsul? Ce poate fi asemenea unei 
astfel de mângâieri?» Şi încă nu numai de aici, ci şi din altă parte el înalţă cu- 
getele celor necăjiţi. Cum din altă parte? Atunci când zice că prisosesc. Căci 
n-a zis: «Precum au venit asupra noastră patimile lui Hristos», ci „precum pri- 
sosesc", arătând că nu numai patimile lui le suferă, ci încă şi mai multe decât 
acelea. «Nu numai ceea ce a pătimit el, zice, am pătimit noi, ci încă şi mai 
multe». Căci tu gândeşte-te bine. A fost alungat, a fost prigonit Hristos, a fost 
bătut, a murit - însă noi, zice, am pătimit şi mai multe decât acestea, ceea ce 
este de ajuns spre îmbărbătarea noastră». Dară nimenea ne învinuiască pentru 
această vorbă, de vreme ce şi aiurea zice: „Acum mă bucur întru patimile 
mele pentru voi şi împlinesc lipsurile necazurilor lui Hristos în trupul meu" 
(Col. 1, 24). Aşadar, nimic nu vine de la îndrăzneală, şi nici de la vreo lipsă de 
minte. Căci după cum ucenicii mai mari semne şi minuni decât dânsul au tă- 
cut - „Că cel ce crede întru mine, zice, mai mari decât acestea va face" (In. 
14, 12) - iar totul se face prin însuşi cel ce lucrează într-înşii, tot aşa şi mai 
multe decât dânsul au pătimit, iar totul este iarăşi al celui ce-i mângâie pe 
dânşii şi-i pregăteşte a suferi toate relele ce cad asupra lor. Aceasta tocmai 
simţind şi Pavel pe când vorbea, priveşte cum cumpăneşte vorba, zicând: 
„Aşa prin Hristos prisoseşte şi mângâierea noastră", prin care totul se pune în 
seama lui, vestind şi de aici iubirea lui de oameni. «Nu suntem mângâiaţi, 
zice, numai pe atâta pe cât suntem necăjiţi, ci încă mai mult». El n-a spus că 
mângâierea este deopotrivă cu patimile, ci că „prisoseşte mângâierea", ca. de 
pildă, în vremea prigoanelor, când este vreme şi de alte cununi. Ce poate fi 
asemenea, spune-mi, cu a fi bătut pentru Hristos, cu a vorbi cu Dumnezeu şi a 
fi mai puternic decât toţi, a birui pe cei ce te prigonesc, a fi nebiruit de o lume 
întreagă, şi de aici a aştepta atâtea bunătăţi, pe care ochiul nu le-a văzut, ure- 

chea nu le-a auzit şi la inima omului nu s-au suit? Ce poate fi deopotrivă cu a 
fi necăjit pentru buna cinstire, a primi mii de mângâieri de la Dumnezeu, a 
scăpă de atâtea păcate, a te învrednici de Duhul Sfanţ, de sfinţenie şi dreptate, 
şi de nimeni a nu te teme şi înfricoşa, ba încă a te arăta mai strălucit decât toţi 
în însuşi faptul că te primejduieşti? 

J Deci să nu ne împuţinăm în ispite, căci nimeni nu poate să fie în tovărăşia 
lui Hristos dezmierdându-se, dormitând şi lenevindu-se, nimeni, zic, din cei 
ce vieţuiesc o astfel de viaţă moleşită, ci numai cei ce trăiesc în ispite şi neca- 
zuri, cei ce călătoresc pe cărarea cea strâmtă, numai aceia vor sta aproape de 
dânsul. Căci şi el pe aceeaşi cale a călătorit, pentru care şi zicea: 

„Fiul omului nu are unde să-şi plece capul" (Mt 8, 20). Deci nu te întrista 
fiind necăjit, gândindu-te cu cine te întovărăşeşti, cum te cureţi prin ispite şi câ- 
te câştigi de aici. Nimic nu este mai întristător lucru decât a te împotrivi lui 
Dumnezeu. Nefiind însă aceasta, apoi nici necazurile, nici zavistiile şi nici alt- 
ceva nu poate fi în stare a întrista un suflet ce cugetă bine, ci precum pe o scân- 
teie mică ce ar cădea într-o prăpastie mare o ai putea stinge îndată, tot aşa şi cea 
mai mare tristeţe, dacă cade într-un cuget bun, se nimiceşte şi piere cu uşurinţă. 

Pentru aceea tocmai şi Pavel se bucura pururea, fiindcă se îmbărbăta în 
cele către Dumnezeu, şi nici măcar nu simţea ceva cât de mic în toate relele ce 
cădeau asupra lui. Negreşit că se supăra ca om, însă nu se împuţina. Tot aşa şi 
Patriarhul acela se găsea în mulţămire sufletească, pătimind multe rele. Căci 
tu te gândeşte bine: a părăsit patria lui, a săvârşit călătorii întinse şi grele, ve- 
nind în ţară străină, unde nu avea nici o palmă de pământ. De aici iarăşi, dând 
peste dânsul o foamete mare, s-a făcut din nou pribeag, şi după acea foamete a 
dat peste dânsul răpirea femeii, şi frica morţii, şi lipsa de copii, şi război, şi 
primejdii, şi zavistii, iar la urmă ceea ce a pus vârf tuturor luptelor, adică jert- 
firea singurului său fiu, acea dureroasă şi nepovestită încercare a dragostei lui 
de părinte. Dacă el a ascultat cu uşurinţă de porunca lui Dumnezeu, de aici să 
nu-ţi închipui că le-a suferit toate acelea cu nepăsare. Că de ar fi fost de o mie 
de ori drept, precum şi era, totuşi era în acelaşi timp şi om, şi deci supus legi- 
lor firii. Dar nimic din acestea nu 1-a doborât, ci a stat drept, ca un luptător 
viteaz şi încununat, vestit aşa de fieştecarea din aceste ispite. Tot aşa şi feri- 
citul Pavel, văzând în fieştecarea zi venind peste dânsul vifor de ispite, se bu- 
cura şi se veselea ca şi cum s-ar fi găsit în mijlocul Raiului. 

Deci după cum cel ce se bucură cu o astfel de bucurie nu este lesne biruit de 
tristeţe, tot aşa şi cel ce nu are o astfel de bucurie lesne se biruieşte de toate ispi- 
tele şi suferă acelaşi lucru ca şi cel ce ar avea arme stricate în mâini şi s-ar răni 



1 Partea morală. Despre aceea că nu trebuie a ne împuţina în nenorociri, şi mai cu seamă 
la cazuri de moarte. (Veron). 

el singur la cel dintâi pnlej. Nu însă tot aşa şi cel ce este bine apărat din toate 

K °! CC 1 S_ar arunca de către vrâ j ma ? 56 ***** lovindu-se 

de dansul. Caci mai puternică decât toată arma este mulţămirea cea după Dum- 
nezeu, şi pe un astfel de om nimic din acestea nu-1 poate întrista sau posomori 
ci toate le rabdă cu bărbăţie. Că ce poate fi mai rău ca focul? Sau cVpoate fi 
mai dureros ca muncile şi caznele cele necontenite? Măcar de ar pierde cineva 
mu de moşii sau copiii, sau orice altceva, totuşi nu poate fi aşa de vătămător 
precât a pierde bucuria şi mulţămirea cea sufletească după Dumnezeu Piele 
pentru piele, zice, toate câte are omul le va da pentru viata sa" (Iov 2 4) Num- 
eşte mai grozav ca durerile ce le suferă cineva; şi cu toate acestea, chiar cele ne- 
suferite auzului se fac suferite şi dorite pentru mulţămirea şi plăcerea cea duoi 
Dumnezeu. Chiar de ai pogorî pe mucenic de pe cruce cu puţin suflet într-însu^ 
sau i-ai scapă din căldările unde era aruncat, vei găsi totuşi în el o astfel de bu- 
curie şi mulţămire sufletească, încât nici este cu putinţă a spune 

«Dar ce să fac, zici tu, dacă astăzi nu mai este vreme de mucenicie?» 
spui? Nu este acum vreme de mucenicie? Dar niciodată vremea aceasta nu > 
lipsit, ci daca suntem treji, pururea stă înaintea ochilor noştri. Nu numai spâr- 
zurarea pe cruce face pe cineva mucenic, că dacă ar fi aşa, apoi Iov ar fi IiU 
^7 cununi > căci eI n " a ^at nici înaintea judecăţii, nici a auzit glasu' 
judecătorului nici a văzut pe călău, nici a fost spânzurat pe lemn, şi nic" 
coastele i-au fost împunse. Şi cu toate acestea, a pătimit cu mult mai ^rele P - 
timi decât mu ţi dintre mucenici, căci şi glasurile acelor vestitori, ce vene ~ 
unul dupa altul îl izbeau şi-1 împungeau din toate părţile cu mult mai puteri^ 
decât gurile acelor viermi care-1 rodeau din toate părţile. Aşadar, cum n-ar - 
vrednic a fi numit mucenic acest sfanţ bărbat? De o mie de ori fireşte Ca- 
prin toate acestea el se şi lupta, se şi încununa, prin averile pierdute prin ~" 
prin trup, prm femeie, prin prieteni, prin vrăjmaşi, prin casnici - căci şi ace<- 
il defăimau in faţă - prin foame, prin visuri, prin scârbe de tot felul prin - - 
toarea ce ieşea dintr-însul. Pentru aceea tocmai am spus că ei ar fi vrednic - 
numai de un mucenic sau doi, ci şi de mii de mucenici. 

Dimpreună cu cele spuse, apoi şi vremea însăşi îi dă lui dreptul la un ad* * 
mi mic de cununi, precum, de pildă, că a pătimit toate acestea mai naime^ 
lege, mai munte de har, iar relele ce căzuseră asupra lui de năprasnă - ~ 
asupra de măsură chiar, s-au prelungit vreme îndelungată, deşi fîeştecare* - " 
acele rele era prin sine însăşi de nesuferit, şi ceea ce se părea mai de <ir^ - 
din toate acestea era pierderea averilor. Căci mulţi au suferit rane, în<l --"/ 
putut suferi pierderea averilor, ci au voit mai bine a fi chiar şi bătuţi" P e— 
dansele şi a patimi mii de rele, mai vârtos decât a pierde ceva din ele- " a Av~ " 
rana aceasta - pierderea averilor - li s-a părut cu mult mai mare- QV- V 
acesta este un alt fel de mucenicie, a purta cu bărbăţie pierderea averile-'" - 

cum am putea suferi cu bărbăţie?» zici tu. Când vei afla că vei câştiga mai 
mult decât ai pierdut, numai printr-o vorbă, prin vorba mulţămirii. Dacă noi, 
auzind de vreo pagubă, nu ne turburăm, ci zicem: «Binecuvântat fie Dumne- 
zeu», atunci fireşte că am câştigat cu mult mai multe decât am pierdut. 

Nu atâta va câştiga cel ce îşi cheltuieşte averile cu cei săraci, cel ce cerce- 
tează şi caută pe cei săraci, cel ce împrăştie ceea ce are celor flămânzi, pe cât 
vei câştiga tu prin această vorbă. Fiindcă nici pe Iov nu-1 admir atât pentru că 
deschidea casa sa celor ce erau lipsiţi, pe cât mă minunez şi-1 vestesc cu glas 
mare ca pe unul ce a suferit cu mulţămire pierderea averilor. Tot aceasta s-ar 
putea vedea şi în pierderea copiilor lui, căci nici aici nu a luat plată mai mică 
decât cel ce a ridicat pe jertfelnic pe fiul său, fiindcă văzându-i morţi sub dă- 
râmăturile caselor, el a mulţămit iubitorului de oameni Dumnezeu. Cu ce 
poate fi deci Iov mai prejos decât Avraam? Căci acela nu a văzut pe fiul său 
mort, ci numai cât aştepta, pe când acesta a văzut pe fiii săi morţi, astfel încât 
prisoseşte, sau mai bine zis întrece în suferinţe pe Avraam, care urma a-şi 
jertfi pe fiul său, dar căruia i s-a răpit din mână cuţitul pe când voia a-1 înjun- 
ghia. Pe lângă acestea, apoi fapta lui Avraam avea în sine o nădejde de mân- 
gâiere, căci era acea jertfa urmarea propriei sale bărbaţii, şi când a auzit glasul 
acela de sus, s-a făcut încă cu mai multă bunăvoire'; iară cu Iov nimic din 
acestea nu s-a petrecut. Astfel că trebuie a avea cineva un suflet tare ca dia- 
mantul ca să vadă pe singurul său fiu - trăit în averi şi ducând cu sine nădejdi 
bune - întins pe patul de moarte, şi încă să sufere cu linişte cele petrecute. 
Unul ca acesta, liniştind valurile firii, ar putea să zică cu Iov, fără să verse la- 
crămi: „Domnul au dat, Domnul au luat", şi să stea împreună cu însuşi 
Avraam. Prin acest cuvânt el va fi vestit dimpreună cu Iov. De ar conteni bo- 
cetele femeilor şi ar împrăştia acele cete de bocitoare, pe toţi i-ar mişca către 
slavoslovie, ar primi mii de răsplătiri de sus, mii de jos, oamenii admirându-1, 
îngerii aplaudându-1, Dumnezeu încununându-1. 

«Şi cum este cu putinţă, zici tu, a nu jeli, om fiind eu?» Dacă te vei gândi 
cum Patriarhul Avraam, şi cum Iov, oameni fiind amândoi, nimic n-au pătimit 
de acestea, şi acestea petrecându-se înainte de lege, înainte de har, şi înainte 
de filosofia amânduror acestora; dacă vei gândi bine că el (răposatul) s-a 
strămutat într-o ţară mai bună, şi s-a dus la un loc mai bun, şi că, în sfârşit, tu 
n-ai pierdut pe fiul tău, ci l-ai pus într-un adăpost sigur. Şi nu mai spune că 
«De acum nu mă voi mai chema tată», fiindcă pentru ce nu te mai chemi tată, 
de vreme ce fiul tău trăieşte? Oare nu cumva ai lepădat pe fiul tău? Nu cumva 
l-ai pierdut? Ba mai cu seamă l-ai câştigat, şi mai cu întărire îl ai. Pentru aceea 
nu numai aici te vei chema tată, ci şi în ceruri. Aşa că nu ai pierdut dreptul de 
a te chema tată, ci încă ai câştigat pe acela de a de chema mai mult tată, 
fiindcă de acum nu te vei mai chema tată al unui copil mort, ci al unui copil 

nemuritor, al unui ostaş viteaz, care stă întruna în ceruri. Deci dacă copilul tău 
nu mai este de faţă, să nu-ţi închipui că s-a pierdut. Că nici dacă ar fi plecat în 
vreo călătorie, nu s-ar fi depărtat de tine împreună cu trupul său şi numele lui 
de fiu al tău. Deci nu lua seama numai la faţa celui ce-ţi stă înainte, fiindcă îţi 
aţâţă dorul de tată, ci mută-ţi cugetul de la cel ce-ţi stă de faţă, la cel din ce- 
ruri. Nu acesta ce-ţi stă de faţă este copilul tău, ci acela ce a zburat şi s-a suit 
la înălţime nemărginită. 

Deci când vezi ochii iui închişi, şi gura închisă, şi trupul nemişcat, nu-ţi în- 
chipui că gura aceasta nu va mai vorbi, că ochii aceştia nu vor mai vedea, că 
picioarele acestea nu vor mai umbla şi că toate se vor face întru stricăciune - 
nu-ţi închipui acestea, zic, ci cu totul dimpotrivă; că adică gura aceasta va grăi 
mai frumos, că ochii lucruri mai mari vor vedea, că picioarele pe nouri vor 
umbla, că trupul acesta stricăeios, întru nestricăciune se va îmbrăca, şi că vei 
vedea pe fiul tău mai strălucit decât a fost aici pe pământ. Dar dacă te mâh- 
nesc cele ce vezi, apoi zi către tine însuţi: «Trupul acesta i-a fost ca o haină şi 
acum a lepădat-o, spre a se bucura de o alta cu mult mai scumpă; trupul acesta 
este ca o casă ce s-a curăţit, spre a se face încă mai frumoasă». Că precum noi, 
când voim a curăţi casele, nu lăsam a sta înlăuntru pe cei ce locuiesc acolo, 
spre a-i scăpa de colb şi de vuiet, ci după ce le poruncim a se strămuta din ele 
pentru un timp scurt, spre a drege în linişte casa, la urmă îi băgăm înlăuntru cu 
slobozenie - tot aşa face şi Dumnezeu, căci dărâmându-i cortul cel putred, 1-a 
luat acum în casa lui părintească, ca astfel, când se va zidi din nou şi curăţi, 
atuncea încă mai strălucit să fie. Deci nu zice că s-a pierdut şi nu va mai fi, 
căci ale necredincioşilor sunt aceste graiuri - ci zi că „Doarme şi se va trezi. 
S-a dus pentru o clipă, însă va veni împreună cu împăratul. Şi cine oare zice 
aceasta? Cel ce avea întru sine pe Hristos care grăia: „Că de credem, zice, că 
Iisus au murit şi au înviat, aşa şi Dumnezeu pre cei adormiţi întru Iisus 
aduce-i-va împreună cu dânsul" (1 Thes. 4, 14; cf. Rom. 14, 9). Dacă tu cauţi 
pe fiul tău, caută-1 acolo unde este împăratul, unde este ceata îngerilor, iar nu 
în mormânt, nu în pământ, ca nu cumva el ridicându-se atât de mult, tu să ră- 
mâi târându-te jos pe pământ. 

Dacă vom filosofa astfel, toată scârba de felul acesteia cu uşurinţă o vom 
îndepărta de la noi. Iar Dumnezeul îndurărilor şi părintele oricărei mângâieri 
să mângâie inimile noastre ale tuturor, şi ale celor ce au dureri de felul aces- 
tora, cum şi ale celor ce sunt cuprinşi de vreo altă întristare, şi scăpându-ne de 
toată mâhnirea, să câştigăm bucuria sufletească şi să ne învrednicim bunătă- 
ţilor viitoare. Cărora fie ca toţi să ne învrednicim, cu harul şi cu iubirea de 
oameni a Domnului nostru Iisus Hristos, căruia se cuvine slava, stăpânirea şi 
cinstea, împreună cu Tatăl şi cu Sfântul Duh, acum şi pururea şi în vecii ve- 
cilor. Amin. 

OMILIS II 



„Şi ori de pătimim necaz, este pentru a voastră 
mângâiere şi mântuire, carea se lucrează întru răbda- 
rea acestoraşi pătimiri, carile şi noi pătimim; ori de 
ne mângâiem, este pentru a voastră mângâiere şi 
mântuire 1 . Şi nădejdea noastră este adeverită pentru 
voi". (2 Cor. 1, 6-7). 

Spunând pricina de căpetenie a mângâierii şi îmbărbătării noastre - aceea 
adică de a ne face părtaşi cu Hristos - la urmă pune şi o a doua pricină, cea a 
pregătirii chiar de aici a mântuirii ucenicilor. «Nu vă moleşiţi, zice, fiindcă 
noi suntem necăjiţi, ci din această pricină mai cu seamă este drept a vă îmbăr- 
băta. Că dacă nu am fi necăjiţi, apoi aceasta v-ar nimici pe toţi». Cum şi în ce 
fel? «Dacă noi, zice, ne-am fi moleşit şi ne-am fi speriat de rele, nu v-am fi 
propovăduit cuvântul adevărului, aşa că, neaflând voi cunoştinţa cea adevă- 
rată, toate ale voastre ar fi fost în cea mai de pe urmă nenorocire». Ai văzut 
iarăşi graba cea mare a lui Pavel şi râvna lui cea nobilă? De la cele ce-i tulbu- 
rau şi nelinişteau pe dânşii, de la acelea tocmai îi şi mângâie. «Cu cât se lun- 
gesc mai mult, zice, prigonirile noastre, cu atât mai vârtos trebuie a creşte şi 
cele ale nădejdii voastre, fiindcă cu atât mai mult sporesc şi cele ale mântuirii 
voastre, cum şi cele ale mângâierii». Căci ce poate fi deopotrivă cu mângâie- 
rea de a se bucura cineva de atâtea bunătăţi prin propovăduirea Evangheliei? 
Apoi ca să nu se pară că laudele acestea se grăiesc numai despre sine, priveşte 
cum şi pe dânşii îi face părtaşi laudelor, căci după ce zice: „Şi ori de pătimim, 
este pentru a voastră mângâiere şi mântuire", a adăogat: „ce se lucrează întru 
răbdarea acestoraşi pătimiri, carile şi noi pătimim." Decât că aceasta o spune 
şi mai lămurit mai departe prin cuvintele: „că precum sunteţi părtaşi pătimiri- 



1 Fraza: «ori de ne mângâiem, este pentru a voastră mângâiere şi mântuire», ce se află în 
textul nostru obişnuit, nu se găsea în ediţia ce a avut-o în vedere Sf. Ioan Hrisostom. 

lor noastre, aşa şi mângâierii", iară aici numai cât lasă a se înţelege acest lu- 
cru, zicând: „acestor pătimiri", destăinuind câte puţin gândul său. Ceea ce el 
spune, aceasta înseamnă: «Mântuirea voastră nu este lucru numai al nostru, ci 
chiar şi al vostru. Căci dacă noi, propovăduindu-vă, ne necăjim, totuşi şi voi 
pătimiţi aceleaşi, primind cuvântul adevărului: noi ca să vă predăm ceea ce 
am primit, voi însă ca să nu aruncaţi, ci să primiţi ceea ce vi se dă». 

Ce ar putea fi deopotrivă cu o astfel de smerită cugetare, când el chiar şi pe 
cei ce erau cu atât mai prejos de el îi ridică la aceeaşi vrednicie a răbdării? 
„Ce se lucrează, zice, întru răbdarea acestoraşi pătimiri." «Mântuirea voastră 
nu vine numai de acolo că aţi crezut, zice, ci şi de la aceea că pătimiţi cele ce 
şi noi pătimim. Că după cum un atlet este admirat şi când se arată, când este 
sănătos şi are în el meşteşugul de a birui pe potrivnicul său, iar când el se 
apără, şi poartă pe trup chiar şi rane, şi cu toate acestea biruieşte pe potrivni- 
cul său, apoi atunci mai cu seamă el străluceşte, atunci mai cu seamă se vede 
alcătuirea lui cea vânjoasă şi se dă pe faţă meşteşugul lui în luptă - întocmai 
aşa şi mântuirea voastră, zice, atunci se lucrează mai cu seamă, adică se arată, 
se învederează, atunci mai cu seamă sporeşte, când pătimeşte cineva şi când 
suferă totul cu bărbăţie». Prin urmare lucrarea mântuirii nu este în a face rău. 
ci în a suferi răul. Şi n-a zis «ceea ce lucrează», ci „ceea ce se lucrează", ară- 
tând prin aceasta că harul multe le-a însuflat lor şi a lucrat întru dânşii, însă în 
unire cu buna lor voire. 

„Şi nădejdea noastră este adeverită pentru voi" - adică măcar de aţi pătimi 
mii de rele, totuşi noi avem încrederea că voi nu vă veţi schimba nici din pri- 
cina ispitelor voastre, şi nici din pricina prigonirilor noastre. Atât de departe 
suntem de a vă bănui că vă veţi tulbura în ispitele ce vin asupra voastră, încât 
chiar când voi vă primejduiţi, noi şi atunci avem încredere. Ai văzut cât spori- 
seră aceşti Corintheni de la primirea celei dintâi Epistole? Căci mai mari is- 
prăvi a mărturisit apostolul de dânşii decât de Machedoneni, pe care-i înalţă 
şi-i laudă peste tot locul prin acea Epistolă. De aceştia în câteva rânduri chiar 
se îngrijea oarecum, căci zicea: „Am trimis pre Timothei, fratele nostru, ca să 
vă întărească pre voi şi să vă mângâie întru credinţa voastră, ca nici unul să nu 
se clătească întru scârbele acestea, că singuri ştiţi că spre aceasta suntem puşi" 
(1 Thes. 3, 2); şi iarăşi: „Pentru aceea şi eu, nemairăbdând, trimis-am ca să 
cunosc credinţa voastră, ca nu cumva să vă fi ispitit pre voi cel ce ispiteşte şi 
în deşert să fie osteneala noastră" (1 Thes. 3, 5), pe când pentru Corinthenii 
aceştia nimic din acestea nu spune, ci încă dimpotrivă, „că nădejdea noastră, 
zice, este adeverită pentru voi." 

„Ori de ne mângâiem, este pentru a voastră mângâiere şi mântuire, ştiind 
că precum sunteţi părtaşi pătimirilor noastre, aşa şi mângâierii", zice. Cum că 
pentru dânşii se necăjeau apostolii, aceasta a arătat-o zicând că: „ori de păti- 

mim necaz, este pentru a voastră mângâiere şi mântuire"; voieşte adică a arata 
că pentru dânşii se mângâiau. Aceasta a spus-o şi ceva mai sus, deşi într-un 
chip nehotărât: „Binecuvântat este Dumnezeu, zice, carete ne mângâie pre noi 
întru tot necazul nostru, ca să putem şi noi mângâia pre cei ce sunt întru tot 
necazul"; dar a spus-o şi aici în alt chip, cu mult mai lămurit şi mai potrivit. 
„Ori de ne mângâiem, zice, este pentru a voastră mângâiere şi mântuire." 
Ceea ce el spune aici, aceasta înseamnă: «Mângâierea noastră se face mângâ- 
iere pentru voi chiar şi fără a vă mai mângâia prin vorbe. Dacă poate pentru 
un timp scurt răsuflăm şi noi, aceasta este de ajuns spre a vă mângâia pe voi. 
Gând noi ne mângâiem, aceasta se face şi mângâierea voastră. După cum pă- 
timirile noastre le socotiţi ca ale voastre, tot aşa şi mângâierea noastră o soco- 
tiţi ca pe a voastră. Căci nu numai în cele anevoioase vă împărtăşiţi cu noi, iar 
în cele bune nu vă împărtăşiţi. Deci dacă în toate vă împărtăşiţi, şi în scârbă, şi 
în mângâiere, atunci fireşte că cu nimic nu ne veţi învinovăţi de întârzierea şi 
zăbava aceasta, căci pentru voi ne şi necăjim, pentru voi ne şi mângâiem». Ca 
să nu creadă cineva că el a grăit aspru zicând că «Pentru voi acestea păti- 
mim», apoi adaogă şi că «Pentru voi ne şi mângâiem. Şi nu numai noi ne pri- 
mejduim, ci încă şi voi sunteţi părtaşi aceloraşi pătimiri». Aşa că şi dacă sunt 
luaţi dânşii ca părtaşi primejdiilor, apoi şi în mângâiere tot dânşii sunt pricina, 
cu care prilej îndulceşte vorba. «Dacă noi suntem primejduiţi, zice, voi vă îm- 
bărbătaţi; iar ca credinţa voastră să se facă şi mai puternică, noi suferim pri- 
mejdiile. Dacă noi ne mângâiem, voi vă mândriţi şi sunteţi veseli, căci noi 
pentru voi ne bucurăm de acestea; aşa că şi de aici să se facă pentru voi vreo 
mângâiere, şi să vă faceţi părtaşi mulţămirii noastre». 

Şi cum că el spune acum pentru un astfel de chip de mângâiere, de care se 
bucurau, nu numai de a fi mângâiaţi de dânşii, ci şi de a afla că dânşii se gă- 
sesc în toată liniştea şi siguranţa, tu ascultă cele ce urmează, prin care a des- 
coperit aceasta, zicând: „Ştiind că precum sunteţi părtaşi pătimirilor noastre, 
aşa şi mângâierii". «După cum când noi suntem prigoniţi şi alungaţi voi vă 
întristaţi, ca şi cum voi înşivă aţi pătimi, tot aşa ştim că şi când suntem mân- 
gâiaţi, o socotiţi ca şi cum voi înşivă v-aţi bucura de această mângâiere». 

Ce ar putea fi mai smerit-cugetător ca acest suflet? El, care prisosea atât de 
mult în primejdii, iată că numeşte tovarăşi de primejdii pe cei ce n-au suferit 
nimic din cele ale apostolilor, iar în mângâiere pune totul în seama lor (a 
Corinthenilor), şi nicidecum a ostenelilor sale. 

După aceea, fiindcă a vorbit în chip nehotărât de necazuri, la urmă le arată 
şi felul cum dânşii (apostolii) au suferit acele necazuri. 

„Că nu voim să nu ştiţi voi, fraţilor, pentru necazul nostru ce s-a făcut nouă 
în Asia" (2 Cor. 1, 8). «Acestea le spunem, zice, ca să nu fiţi în necunoştinţă 
de cele petrecute cu noi, căci voim ca voi să ştiţi cele ale noastre, ceea ce este 

cel mai mare semn al dragostei noastre». Aceasta lăsând a se întrevedea şi î-r 
întâia lui Epistolă, pe când se găsea în Efes, zicea: „Că mi s-a deschis usâ 
mare şi spre folos, şi potrivnicii sunt mulţi" (1 Cor. 16, 9). Deci amintmdu-îe 
de aceia şi povestindu-le câte a pătimit, zice: „Nu voim ca să nu ştiţi voi pen- 
tru necazul nostru ce s-a făcut nouă în Asia". Aceasta spunea şi Efesenilor 
scriindu-le, căci trimiţând pe Tihic la dânşii, aceasta a pus-o ca pricină a că- 
lătoriei acestuia la dânşii. Pentru care şi zicea: „Ca să ştiţi şi voi cele pentru 
mine, ce fac; toate vouă le va arăta Tihic, iubitul frate şi credincios slujitor 
întru Domnul; pre carele pentru însăşi aceasta l-am trimis Ia voi, ca să ştiţi 
cele pentru noi şi să mângâie inimile voastre" (Efes. 6, 21-22). Şi în alte 
epistole acelaşi lucru îl face, ceea ce nici nu era de prisos, ci încă foarte trebu- 
itor, pe de-o parte pentru dragostea cea mare ce o avea către ucenici, iar pe de 
aîta pentru necontenitele ispite în care nu mică era mângâierea lui de' a şti cele 
ce se petreceau printre dânşii, încât chiar dacă se petreceau niscaiva împreju- 
rări triste, totuşi şi acestea ajutau a-i face cu băgare de seamă, precum şi dacă 
se petreceau lucruri bune, să ştie cu toţii. 

Aici însă el îi încunoştinţează şi de năvala ispitelor, şi totodată şi de izbăvi- 
rea lor, zicând: „Că preste măsură am fost îngreuiaţi, şi preste putinţă", întoc- 
mai ca o corabie ce este încărcată peste măsură. Şi s-ar părea că unul şi acelaş: 
lucru spune atunci când zice „peste măsură" şi „peste putinţă"; însă nu este 
numai unul, ci două. Ca să nu zică cineva: «Apoi ce? Că dacă primejdia a fos: 
mare peste măsură, pentru voi n-a fost mare?» - a adăogat că mare a fost cu 
adevărat, şi încă aşa de mare, că a biruit puterile noastre, ba într-atât le-a bi- 
ruit, „încât n-aveam noi nădejde de viaţă", adică «nici nu mai credeam că vorr. 
trăi». Ceea ce David numeşte porţile iadului, şi dureri, şi umbra morţii, tocma' 
aceasta o spune şi Pavel, că «am suferit primejdii ce negreşit aduc moartea». 

„Ci singuri întru noi judecata morţii am avut, ca să nu fim nădăjduindu-ne 
spre noi, ci întru Dumnezeu cel ce înviază morţii" (2 Cor. 1, 9). Dar oare ce 
va să zică Judecata morţii"? Adică sorţul, hotărârea, aşteptarea ei; «Căci îm- 
prejurările, zice, dădeau astfel de răspunsuri, că vom muri negreşit. Şi nu s-a 
întâmplat aşa, de altminteri, ci au rămas numai în bănuiala noastră. Că şi dacă 
firea faptelor astfel arăta, totuşi puterea lui Dumnezeu nu a lăsat ca hotărârea 
aceea să se facă faptă, ci a îngăduit-o ca să se găsească numai în cugetul s: 
aşteptarea noastră»! Pentru aceea şi zice că „singuri întru noi judecata morţi, 
am avut", şi nicidecum în fapt. «Şi pentru ce oare a îngăduit Dumnezeu o ast- 
fel de primejdie, încât să pierdem nădejdea şi să ne descurajăm?», zice. „Ca sâ 
nu fim nădăjduindu-ne spre noi, ci întru Dumnezeu cel ce înviază morţii" 
Acestea le spunea Pavei nu fiindcă el se găsea astfel - să nu fie una ca 
aceasta! - ci prin cele vorbite încercând a îndrepta şi povăţui pe alţii, şi de 
asemenea a-i şi conteni, fiindcă şi mai departe zice: „Dam-s-a mie îmboldite: 

îngerul satanei" - vorbind de ispite - „ca să nu mă înalţ". Deşi Dumnezeu nu 
zice că de aceea a îngăduit acel bold, ci pentru o altă pricină. Şi care este acea 
pricină? Ca puterea Lui să strălucească mai mult. „Destul îţi este, zice, harul 
meu; că puterea mea întru neputinţă se săvârşeşte" (2 Cor. 12, 7-9). Dar după 
cum am zis, el nicidecum nu-şi uită obiceiul său, ca să se prenumere printre 
cei mai de jos, cari aveau trebuinţă de o mai mare dăscălie şi îndreptare. Că 
dacă una sau două ispite venind peste cineva şi sunt în stare de a-1 cuminţi, 
apoi cum el, carele mai mult decât toţi oamenii în toată viaţa lui s-a nevoit în- 
tru smerita cugetare şi a pătimit precum nimeni dintre oameni n-a pătimit, 
după atâţia ani, şi cu o filosofie vrednică de ceruri, cum el, zic, ar fi avut tre- 
buinţă de o astfel de sfatuire şi îmbărbătare? Aşa că este învederat că voind a 
conteni pe cei ce cugetau lucruri mari de dânşii şi erau mândri, zicea: „Ca să 
nu fim nădăjduindu-ne spre noi, ci întru Dumnezeu". 

Dar tu priveşte cum el şi prin aceasta îi mângâie. «Ispitele, zice, au fost în- 
găduite de Dumnezeu ca să vie asupra noastră pentru voi; atât de mult v-a 
preţuit pe voi Dumnezeu - „Şi ori de pătimim necaz, zice, este pentru a voas- 
tră mângâiere şi mântuire", iar dacă pătimim şi peste măsură pentru voi, apoi 
aceasta este ca noi să nu cugetăm lucruri mari. „Că preste măsură, zice, am 
fost îngreuiaţi şi preste putinţă, ca să nu fim nădăjduindu-ne spre noi, ci întru 
Dumnezeu, cel ce înviază morţii." Iarăşi pomeneşte de cuvântul învierii, pen- 
tru care a spus atâtea în întâia Epistolă, pe care o adevereşte prin cele de faţă. 
Pentru aceea a şi adăogat: „Carele dintru o moarte ca aceasta au izbăvit pre 
noi" (2 Cor. 1, 10). Nu a spus «din atâtea primejdii», ci „dintru o moarte ca 
aceasta", arătând furia cea mare a ispitelor, pe de-o parte, iar pe de alta adeve- 
rind cuvântul învierii, după cum am spus. Dar fiindcă învierea este fapt al vi- 
itorului, apoi el arată că aceasta se petrece în fiecare zi, căci când pe un om 
deznădăjduit şi ajuns chiar la porţile iadului îl trage către sine, nimic alta nu se 
învederează aici, fără numai învierea, scăpând din gura morţii pe cel căzut. De 
aici şi vine obiceiul că multora din cei deznădăjduiţi din pricina boalelor în- 
delungate, sau din pricina unor ispite grozave, când au scăpat de primejdie să 
le zicem: «învierea morţilor am văzut-o aici». 

„Intru carele nădăjduim, zice, că încă ne va mai izbăvi; ajutorând şi voi 
pentru noi cu rugăciunea; ca pentru darul cel către noi din partea multor feţe, 
prin mulţi să se mulţămească pentru noi" (2 Cor. 1, 10-11). Fiindcă cuvintele 
„ca să nu fim nădăjduindu-ne spre noi" se părea a fi o vinovăţie de obşte şi 
deci o învinuire ce atingea şi pe unii dintre dânşii, apoi el iarăşi îndreptează 
ceea ce a spus, chemând în ajutorul său rugăciunile lor drept cel mai mare 
sprijin, şi în acelaşi timp arătând că viaţa noastră trebuie a fi totdeauna cu cea 
mai mare băgare de seamă. Căci cuvintele „întru carele nădăjduim că încă ne 

va mai izbăvi" vestesc mai dinainte despre multele ispite, şi nu despre desă- 
vârşita părăsire a lui Dumnezeu, ci încă şi despre ajutorul lui şi sprijineala. 

Apoi, ca nu cumva, auzind întruna că se vor primejdui, să se împuţineze. 2 
arătat mai întâi folosul primejdiilor, ca de pildă: „ca să nu fim nădăjduindu-r.e 
spre noi", adică necontenit să ne găsim întru smerita cugetare; ca şi mântuirea 
noastră să se lucreze, cum şi alte multe bunătăţi. Al doilea, a arătat că. 
primejduindu-ne, ne împărtăşim cu Hristos, căci zice: „că precum prisosesc 
patimile lui Hristos întru noi". Al treilea, că pătimim pentru cei credincioşi, 
după cum zice: „şi ori de pătimim necaz, este pentru a voastră mângâiere ş: 
mântuire". Al patrulea, că chiar mângâierea străluceşte încă mai mult în unr.a 
primejdiilor, căci zice: „ce se lucrează întru răbdarea acestor pătimiri'". Al 
cincilea, că ne facem stăruitori în virtute, şi pe lângă toate acestea, că prin ast- 
fel de primejdii noi vedem înaintea ochilor strălucind învierea, zicând: „carele 
dintru o moarte ca aceasta au izbăvit pe noi". Al şaselea, că ne facem băgător, 
de seamă şi necontenit vom privi către dânsul, după cum zice: „întru carele 
nădăjduim că încă ne va mai izbăvi". Al şaptelea, că prin primejdii noi ne gă- 
sim scăparea la rugăciuni, zicând: „ajutorând şi voi pentru noi cu rugăciunea" 

Deci arătând folosul primejdiilor şi al necazurilor, şi facându-i băgători de 
seamă, la urmă iarăşi le mângâie cugetele, facându-i mai cu bunăvoire către 
virtute, mărturisindu-le că rugăciunilor lor mult îl vor ajuta, ceea ce le ridica 
cugetele, aflând ei că cu rugăciunile pot ajuta pe Pavei. „Ajutorând şi vc: 
pentru noi cu rugăciunea", zice. 

Dar oare ce va să zică: „ca pentru darul cel către noi din partea multor feţe. 
prin mulţi să se mulţămească pentru noi"? „Ne-a izbăvit pe noi, zice, din acele 
primejdii, «ajutorând şi voi cu rugăciunea», adică rugându-vă cu toţii pentru 
noi. Căci harul cel către noi, adică mântuirea noastră, a binevoit a se hărăzi ş: 
vouă tuturor, ca astfel multe feţe, multe persoane să-i mulţămească lui, fiindcă 
mulţi au şi primit acel har". 

Acestea le zicea, pe de-o parte spre a-i aţâţa la rugăciuni pentru alţii, iar pe 
de alta ca să-i deprindă a mulţămi lui Dumnezeu şi pentru cele ce alţii păti- 
mesc, arătând că aceasta mai cu seamă o voieşte şi Dumnezeu. Căci cei ce se 
silesc a face acestea pentru alţii, cu atât mai mult pentru dânşii vor face aşa. 
Pe lângă toate acestea îi învaţă încă a fi smerit-cugetători, şi-i duce la cea mai 
fierbinte dragoste. Că dacă el, care era atât de sus faţă de dânşii, şi spune că 
prin rugăciunile acelora s-a izbăvit de primejdii, şi că . darul lor împreună cu 
rugăciunile l-au ajutat şi i-au scăpat, apoi poţi cugeta cum trebuia să se gă- 
sească aceia şi cât de cumpăniţi trebuiau a fi. Dar tu te gândeşte şi la aceea 
deşi Dumnezeu vine în ajutorul nostru prin îndurările şi mila sa de noi, totuşi 
mult fac şi rugăciunile noastre spre aceasta. începând Epistola, apostolul pu- 
nea mântuirea şi mângâierea pe seama îndurărilor lui Dumnezeu, „Părintele 

îndurărilor, zice, şi a toată mângâierea", că adică el ne-a izbăvit de primejdii, 
pe când aici o pune şi în seama rugăciunilor lor. De altminteri, chiar şi pe acel 
ce datora mii de talanţi 1-a miluit după ce a căzut înaintea lui, deşi se spune că 
fiindu-i milă de el 1-a iertat. De asemenea, şi Hananiencei aceleia, după ce s-a 
rugat mult şi după ce a arătat o mare stăruinţă, i-a hărăzit mântuirea fiicei sale, 
deşi din milă a mântuit-o. Din toate acestea noi tragem învăţământul că chiar 
dacă am fi miluiţi, mai întâi trebuie a ne face vrednici acelei mile. Căci deşi 
este el milostiv, totuşi caută pe cei vrednici de milă, aşa că nu miluieşte pe toţi 
cum s-ar nimeri, chiar şi pe cei ce stau fără simţire. „Că voi milui, zice, pre 
cel ce voiesc a milui, şi mă voi îndura către cel ce voiesc a fi îndurător" (leş. 
33, 19). Acum tu priveşte şi aici ce spune: „Ajutorând şi voi pentru noi cu ru- 
găciunea". Şi nici nu ie-a pus lor totul în seamă, ca nu cumva să-i înalţe prea 
mult, dar nici că i-a înstrăinat pe dânşii de această izbândă, ca astfel să-i 
mişte, să-i facă cu mai multă bunăvoire şi să-i apropie unii de alţii. Pentru 
aceea şi zicea «că mântuirea mea a hărăzit-o vouă». Căci Dumnezeu de multe 
ori este îndurător cu mulţimea, când acea mulţime este unită într-un cuget la 
rugăciune, pentru care şi zicea către Prorocul: „Dară eu nu voi cruţa această 
cetate, în carea locuiesc mai mult de o sută douăzeci de mii de oameni?" (Iona 
4, 1 1). Apoi ca nu cumva să crezi că numai mulţimea este de ajuns a îmblânzi 
pe Dumnezeu, zice: „De va fi numărul fiilor lui Israil ca nisipul mării, rămă- 
şiţa se va mântui" (Is. 10, 22). Deci cum a mântuit pe Nineviteni? Pentru că 
nu era acolo numai mulţime, ci şi mulţime întovărăşită la fapte bune, de 
vreme ce se pocăise fiecare şi se întorsese de pe calea cea rea. Dar şi 
mântuindu-i zicea de dânşii că „nu ştiau a deosebi dreapta lor de stânga", aşa 
că de aici este vădit că şi păcatele lor de dinainte le făcuseră mai mult din uşu- 
rinţă decât din răutate; aceasta se dovedeşte şi din pocăinţa lor de năprasnă, 
deşi puţine cuvinte din gura Prorocului auziseră. Dar dacă numai numărul de 
o sută douăzeci de mii a avut putere de a-i mântui, apoi atunci ce a împiedicat 
oare ca ei să se mântuiască şi mai nainte de aceasta? Şi pentru ce oare n-a zis 
către Proroc: «Eu însă nu voi cruţa această cetate, care s-a întors din calea cea 
rea, care s-a prefăcut în totul?» Pentru ce dar pune înainte numărul lor de o 
sută douăzeci de mii? Din prisosinţă pune şi aceasta. Un lucru era sigur: 
schimbarea, prefacerea, pocăinţa lor; iar numărul şi uşurinţa lor erau necunos- 
cute Prorocului. Deci din toate părţile apostolul voieşte a-i îmblânzi. Fireşte 
că are trecere înaintea lui Dumnezeu şi mulţimea, însă când este la mijloc şi 
virtutea. Aceasta o învederează şi aiurea Scriptura, zicând: „Iar rugăciune se 
făcea neîncetat de Biserică către Dumnezeu pentru dânsul" (Fap. 12, 5), şi atât 
de multă putere a avut că, fiind uşile temniţei închise, şi apostolul fiind legat 
cu fiarele şi din toate părţile păzit de ostaşi, totuşi 1-a scos din temniţă şi 1-a 
scăpat de toate acele primejdii. însă după cum unde este virtute, mari lucruri 

poate săvârşi mulţimea, tot aşa şi unde este răutate, eu nimic nu poate folosi 
mulţimea. Căci şi Israiltenii, pentru cari se spune că era numărul lor ca nisipul 
mării, toţi s-au nimicit. Şi în vremea lui Noe erau mulţi şi nenumăraţi, şi totuşi 
nimic nu le-a ajutat mulţimea. Aşadar, mulţimea prin sine însăşi* nimic nu 
poate, ci numai în unire cu pocăinţa şi cu rugăciunile cele făcute într-un cuget. 

Să ne silim dară a ne aduna la un loc în rugăciuni, şi unii pentru alţii să ne 
rugăm, precum şi aceia se rugau pentru apostoli, fiindcă prin aceasta şi po- 
runca împlinim, şi spre dragoste ne îndemnăm - iar când zic dragoste, prin 
aceasta zic de toate bunătăţile - şi totodată ne deprindem a mulţămi lui Dum- 
nezeu cu mai multă înfocare. Căci cei ce mulţămesc pentru cele străine, cu 
atât mai mult vor mulţămi pentru ale lor şi pentru dânşii. Aceasta o făcea şi 
David, zicând: „Măriţi pre Domnul cu mine, şi să înălţăm numele lui împre- 
ună" (Ps. 33, 4). Aceasta şi apostolul o cere peste tot locul; aceasta o facem şi 
noi, şi tuturor le punem în faţă binefacerea lui Dumnezeu, ca astfel sa-i luăm 
cu noi tovarăşi ai laudelor ce-i înălţăm. Căci dacă chiar de la oameni primind 
noi vreun bine, şi încă căutăm a le mulţămi şi a vesti la toţi fapta lor, cu care 
prilej îi facem încă cu mai multă bunăvoire, apoi cu atât mai mult când noi 
vestim binefacerile lui Dumnezeu, prin aceasta îl înduplecăm încă spre mai 
mm binefaceri şi bunătate către noi. Şi dacă, dobândind binefaceri de la oa- 
meni, noi îmboldim şi pe alţii a lua parte la mulţămire, apoi cu atât mai mult 
încă trebuie a îndemna şi pe alţii cari să mulţămească lui Dumnezeu pentru 
noi. Că dacă aceasta o face Pavel, el care are atâta îndrăzneală, apoi cu atât 
mai mult este trebuitor a o face noi. 

Deci să rugăm pe sfinţi a mulţămi lui Dumnezeu pentru noi; şi noi. de 
asemenea, a-i mulţămi unii pentru alţii. Aceasta este mai cu seamă datoria 
preoţilor, fiindcă este cel mai mare bun. Aşadar, apropiindu-ne, noi mai întâi 
ne rugăm şi mulţămim lui Dumnezeu pentru întreaga lume şi pentru bunătăţile 
obşteşti, fiindcă dacă binefacerile lui Dumnezeu sunt şi obşteşti, apoi si tu 
te-ai mântuit fiind în acea obşte. Aşa că datorezi mulţămire şi pentru bineface- 
rea cea către tine, şi în acelaşi timp este drept a-i înălţa laudă şi pentru binefa- 
cerile cele obşteşti. Căci şi soarele îl răsare nu numai pentru tine. ci şi pem-u 
obşte, aşa că tu ai în parte întregul obştii. Este adevărat că soarele a fost facu- 
pentru obşte, însă tu singur vezi pe atâta pe cât văd toţi oamenii de pe pământ, 
încât tu datorezi atâta mulţămire câtă datorează toţi oamenii. Pentru aceea e<te 
drept a-i mulţămi pentru obştea întreagă şi pentru bunăstarea tuturor, fiindcă 
noi primim multe bunătăţi şi pentru alţii. Că dacă în Sodoma s-ar fi aflat mâ- 



Partea morală. Noi trebuie a ne ruga unii pentru alţii şi mai ales pentru cei de dezir; 
Că cel ce se roagă, pe sine se foloseşte, iar aceasta se adevereşte din rueăciunea ce «- ?*c- 
pentru catehumeni în Sfânta Liturghie (Veron). 

car zece drepţi, fireşte că acei Sodomiteni n-ar fi pătimit ceea ce au pătimit. 
Astfel că noi trebuie a-i mulţămi şi pentru bunăstarea altora. 

De altfel, este şi o lege veche, încă de la început aşezată în Biserică. Tot 
aşa şi Pavel mulţămeşte lui Dumnezeu pentru Romani, pentru Corintheni şi 
pentru întreaga lume. Să nu-mi spui «că nu este doar treaba mea», căci chiar 
de n-ar fi a ta, totuşi eşti dator a-i mulţămi, de vreme ce mădularul, fratele tău, 
este astfel. De altfel, chiar şi treaba ta este, căci prin lauda lui şi tu te împărtă- 
şeşti aceloraşi cununi şi vei lua şi tu harul de care şi el se bucură. 

Pentru aceea şi poruncesc legile Bisericii ca rugăciunile să se facă aşa, adică 
mi numai pentru cei credincioşi, ci şi pentru catehumeni. Căci legea Bisericii 
îndeamnă pe cei credincioşi spre rugăciune pentru cei necredincioşi, sau mai 
bine zis, pentru cei ce nu sunt iniţiaţi în tainele credinţei. Când Diaconul zice: 
„Pentru cei chemaţi (catehumeni) să ne rugăm cu stăruinţă", nimic alta nu face 
fără numai că îndeamnă întreaga mulţime a credincioşilor la rugăciuni pentru 
aceştia - deşi până atunci catehumenii sunt străini, fiindcă încă nu sunt trupul 
lui Hristos, încă nu s-au împărtăşit niciodată de tainele credinţei şi încă sunt 
despărţiţi de ceata cea duhovnicească. Deci dacă noi trebuie a ne ruga pentru 
aceştia, apoi cu atât mai mult pentru mădulările noastre, adică pentru fraţii 
noştri. Pentru aceea şi zice Diaconul „Să ne rugăm cu stăruinţă" 1 , ca nu cumva 
să se lepede de dânşii ea de nişte străini, ca nu cumva să-i treacă cu vederea, ca 
pe unii de altă credinţă. Căci dânşii încă nu au binecuvântarea legiuită şi aşezată 
de Hristos, încă nu au dobândit îndrăznire, ci au trebuinţă de alţii care să-i 
iniţieze în tainele Creştinismului. Pentru aceea şi stau afară de curţile împără- 
teşti, departe de împrejmuirile cele sfinte. Pentru aceea şi sunt scoşi afară când 
se săvârşesc acele înfricoşate rugăciuni. Pentru aceea şi tu eşti îndemnat a te 
ruga pentru dânşii, ca astfel să se facă mădulările tale, ca să nu mai fie străini şi 
învrăjbiţi cu tine. Căci cuvintele „Să ne rugăm" nu se zic numai preoţilor, ci şi 
celor ce stau de faţă şi alcătuiesc adunarea credincioşilor. Când deci zice: „Să 
stăm bine, să ne rugăm", pe toţi îi îndeamnă la rugăciune. 

După aceea, începând rugăciunea, zice: „Ca întrutot-milostivul şi induratul 
Dumnezeu să asculte rugăciunile lor." Şi ca nu cumva să zici: «De ce să ne 
rugăm? Căci iată că ei ne sunt vrăjmaşi şi niciodată n-au fost uniţi cu noi. 
Deci cum vom putea să îmblânzim pe Dumnezeu? Cum vom putea a-1 îndu- 
pleca de a-i împărtăşi milei şi iertării lui?» Ca nu cumva deci să te găseşti în 
nedumerire, priveşte cum îţi dezleagă acea nedumerire, zicând: „Ca întru- 
tot-milostivul şi induratul Dumnezeu." Ai auzit că Dumnezeu este mtrutot-mi- 
lostiv? Nu te îndoi dară, fiindcă întrutot-milostivul pe toţi îi miluieşte; şi păcă- 
toşi, şi prieteni. Aşadar, să nu zici: «Cum să mă apropii pentru dânşii?» Căci 



1 Expresia din original „eiccevrâţ" = cu stăruinţă, lipseşte din liturghiile ce sunt astăzi îi 

el va asculta rugăciunile lor. Rugăciunea catehumenilor, ce alta ar putea fi. 
fără numai ca dânşii să nu rămână catehumeni? 

După aceea apoi chiar şi arată felul rugăciunii. Şi care este acesta? Xa si 
deschidă urechile inimilor lor", căci au fost astupate şi cu totul înfundate 
Gând zice urechi, nu înţelege urechile acestea dinafară, ci cele ale cugetulu: 
„Ca să audă, zice, cele ce ochiul nu a văzut, urechea nu a auzit, şi la inima 
omului nu s-a suit", fiindcă nu au auzit de tainele cele negrăite, ci au stat de- 
parte de acestea. Căci chiar de aud, totuşi nu ştiu cele ce se vorbesc, fiindcă 
acelea au trebuinţă de înţelegere adâncă, şi nu numai de auzire. Pentru aceea 
le şi cere prin rugăciune harul prorocesc, fiindcă şi Prorocul aşa zicea: „Dum- 
nezeu dă mie limbă de învăţătură, ca să ştiu când trebuie a spune cuvânt, că e! 
deschide gura mea; au dat mie dimineaţa, datu-mi-au ureche de auzit" (Is. 50. 
4-5). După cum Prorocii altfel auzeau, şi nu precum cei mulţi, tot aşa şi cre- 
dincioşii altfel aud, iar nu precum catehumenii. De aici învaţă şi catehumenul 
că acestea le află nu de la oameni, şi nici nu le aude de la oameni. „Nu vă nu- 
miţi învăţători pre pământ" (Mt. 23, 8), zice, ci de sus, din ceruri. „Şi vor f: 
toţi învăţaţi lui Dumnezeu" (Is. 54, 13). 

Pentru aceea şi zice Diaconul: „Şi să-i înveţe pre dânşii cuvântul adevăru- 
lui", astfel că dinlăuntru li se insuflă, căci niciodată ei n-au ştiut cuvântul ade- 
vărului după cum trebuie a-1 şti. „Ca să insufle întru dânşii frica lui", însă nu e 
de ajuns aceasta, căci „unele din seminţe au căzut lângă drum, iar altele pre 
piatră". Noi însă nu aşa cerem, ci după cum plugul deschide brazdele într-ur. 
pământ gras, tot aşa ne rugăm a se face şi cu catehumenii, încât dânşii ca înti- 
neriţi vor primi în adâncul cugetului lor cele semănate, şi toate cele ce au auzi: 
cu scumpătate le vor păstra. 

Pentru aceea şi adaogă, zicând: „Şi să împuternicească credinţa sa în cu- 
getele lor", adică să nu fie numai pe deasupra, numai pe dinafară, ci să ie 
arunce rădăcina credinţei chiar în adâncul cugetului lor. 

„Ca să descopere lor evanghelia dreptăţii". Aici arată că acoperământul le 
este îndoit; pe de-o parte, că ochii cugetului le sunt întunecaţi, iar pe de alta, ca 
neflind iniţiaţi în cele ale Creştinismului, să le descopere evanghelia. Pentru 
aceea mai sus zicea: „ca să deschidă urechile cugetului lor", pe când aici zice 
„ca să descopere lor evanghelia dreptăţii", adică să-i facă şi pe dânşii înţelepţi ş . 
destoinici a o primi; ca să-i înveţe, şi să arunce în inimile lor seminţele 
adevărului. Căci măcar de ar fi destoinici, totuşi nici un folos nu vor avea daca 
Dumnezeu nu le va descoperi; precum şi dacă le va descoperi, iar ei nu vor pri- 
mi, iarăşi aceeaşi pagubă. Pentru aceea noi amândouă le cerem de la Dumne- 
zeu: şi ca să le deschidă inimile, în acelaşi timp şi să le descopere evanghelia 
Căci nici podoaba împărătească ce stă acoperită pe deasupra nu va preţui nimic 
înaintea ochilor, după cum şi atunci când ar fi descoperită, iar ochii n-ar fi c a 

băgare de seamă. Dar acestea amândouă se petrec dacă ochii apucă mai nainte. 
Şi ce înseamnă „evanghelia dreptăţii"? Adică aceea care-i face drepţi. Prin 
aceste cuvinte îi atrage către dorinţa de botez, arătând că evanghelia este prici- 
nuitoare nu numai de iertarea păcatelor, ci şi aducătoare de dreptate. 

„Ca să dea lor minte dumnezeiască, cuget curat şi viaţă fară prihană." 1 Au- 
dă acestea credincioşii cari sunt pironiţi în lucrurile pământeşti; că dacă ni se 



1 Iată ectenia ce o zicea Diaconul înaintea catehumeniîor: 

Diaconul zice: Pentru cei chemaţi, cu stăruinţă să ne rugăm: Ca întrutot-milostivul şi in- 
duratul Dumnezeu să asculte rugăciunile lor; ca să deschidă urechile inimilor lor şi să-i în- 
veţe pre dânşii cuvântul adevărului; ca să insufle întru dânşii frica lui şi să împuternicească 
(întărească) credinţa sa în cugetele lor; ca sa descopere lor evanghelia dreptăţii; ca să dea 
lor minte dumnezeiască, cuget curat şi viaţă fară de prihană, ca totdeauna să cugete la cele 
ale sale, la ale sale să gândească şi cu ale sale să se îndeletnicească, şi în legea lui să umble 
ziua şi noaptea, poruncile lui amintindu-şi şi dreptăţile lui păzind. 

încă mai cu stăruinţă să ne rugăm pentru dânşii: Ca să-i izbăvească pre dânşii de tot lu- 
crul rău şi necuviincios, de tot păcatul diavolesc şi de toată împotrivirea celui protivnic- ca 
sa-i învrednicească pre dânşii la vreme potrivită băii naşterii din nou, iertării păcatelor îm- 
brăcămintei nestricăciunii. Ca să binecuvinteze intrările şi ieşirile, întreaga lor viaţă, casele 
lor, şi slugile lor; pre copiii lor să-i binecuvinteze, şi întărindu-i în măsura vârstei lor să-i 
înţelepţească, casă îndrepteze toate cele ce le stau înainte spre folosul lor. 

Ridicaţi-vă! Îngerul păcii cereţi-l catehumeniîor. Toate cele ce vă stau înainte să fie paci- 
mce; pacinică (fie) ziua de astăzi, şi toate zilele vieţii voastre cereti-le a fi cu pace Sfârşitul 
vostru (să fie) creştinesc. (Cele bune şi de folos) Pre voi înşivă să vă încredinţaţi (predaţi) 
Dumnezeului celui viu şi lui Hristos. 

Capetele voastre plecaţi-le! Toţi răspund cu glas mare: Amin. 

Iată şi o altă ectenie, care după cât se vede este o prescurtare a celei ce se găseşte în Aşe- 
zământul Apostolic, cartea a VUI-a, cap. 6, pag. 397 şi urm., ediţia Coteler: 

Rugăciunea înaintea Catehumeniîor: Rugaţi-vă Catehumeniîor, şi toţi credincioşii în cu- 
getele lor să se roage pentru dânşii, zicând: Doamne miluieşte. 

Deci (Diaconul) să slujească pentru dânşii, zicând: Pentru cei chemaţi toţi să rugăm pre 
Dumnezeu, ca bunul şi iubitorul de oameni cu bunăvoire să asculte rugăciunile şi cererile 
lor, şi primind rugămintea lor să le ajute şi să le dea cererile inimilor lor spre folos- să le 
descopere lor evanghelia Hristosului său, să-i lumineze şi înţelepţească, să-i înveţe pre dânşii 
cunoştinţa de Dumnezeu, dreptăţile şi poruncile lui, să înrădăcineze întru dânşii frica lui cea 
curata şi mântuitoare, să le deschidă urechile inimilor lor, spre a stărui în legea lui ziua şi 
noaptea; să-i împuternicească în buna cinstire, să-i unească şi să-i pr enumere pre dânşii cu 
sfânta sa turmă, învrednicindu-i pre dânşii băii naşterii din nou, îmbrăcămintei nestrică- 
ciunii, vieţii celei adevărate, să-i izbăvească pre dânşii de toată necinstirea, şi să nu deie loc 
celui străin asupra lor; să-i curăţească pre dânşii de toată necurăţia trupului şi a sufletului 
şi sa locuiască întru dânşii şi să meargă împreună cu dânşii prin Hristosul său, să binecuvin- 
teze intrările lor şi ieşirile, şi să le îndrepteze toate cele ce le stau înainte spre folos. 

încă mai cu stăruinţă să ne rugăm pentru dânşii; ca învrednicindu-se de iertarea păcate- 
lor prin intrarea în sfânta credinţă, să se învrednicească sfintelor taine şi petrecerii împreună 
cu sfinţii. ' 

porunceşte a cere acestea pentru cei ce încă nu sunt iniţiaţi şi intraţi în Creşti- 
nism, apoi poţi pricepe în ce stare trebuie a ne găsi noi, cari cerem astfel ce 
lucruri pentru alţii. Căci trebuie a avea viaţa deopotrivă sau, mai bine zis. 
asemenea cu cerinţele evangheliei. Pentru aceea şi felul rugăciunii este astfel, 
că de la dogme trece deodată la viaţă, căci zicând: „ca să descopere le: 
evanghelia dreptăţii", adaogă „ca să dea lor minte dumnezeiască". 

Dar ce înseamnă oare: „dumnezeiască"? Adică Dumnezeu să se sălăşluias- 
că întru dânşii, după cum zice: „Că voi locui întru dânşii şi voi umbla" (2 Cor 
6, 16). Căci când mintea se face dreaptă, când se dezbracă de păcate, atunci se 
face casă a lui Dumnezeu; şi când Dumnezeu locuieşte întru dânsul, nimic 
omenesc nu va mai fi la urmă. Şi astfel mintea lui se face dumnezeiască, toate 
grăindu-le de acolo, precum se face şi casă a lui Dumnezeu care locuieşte în- 
tr-însul. Cel ce grăieşte lucruri urâcioase nu are deci într-însul minte dumne- 
zeiască, precum nici cel ce iubeşte râsul şi mascările. 

„Cuget curat", zice. Şi ce va să zică oare a avea cuget curat? A căpăta adică 
sănătatea cea sufletească, după cum cel ce este stăpânit de pofte urâcioase ş: 
care este fricos faţă de cele de acum nu poate fi cu cuget curat, nu poate fi în- 
ţelept, nu poate fi sănătos. Şi după cum cel bolnav pofteşte până şi ce nu se 
cade, tot asemenea şi acesta. 

„Şi viaţă fără de prihană", zice, căci dogmele au trebuinţă de o viaţă curată 
Auziţi acestea, voi cari alergaţi la botez tocmai către sfârşitul vieţii. Noi ne 
rugăm ca după botez să aveţi şi o viaţă fară de prihană, pe când tu alergi şi 
totul faci ca să pleci de aici pustiu de viaţă curată. Şi ce este dacă te faci 
drept? Căci aceasta o câştigi numai din credinţă. Noi însă ne rugăm ca tu să 
câştigi îndrăzneală şi din fapte. 

„Ca totdeauna să cugete la cele ale sale, la ale sale să gândească şi cu ale 
sale să se îndeletnicească". Să aibă, cu alte cuvinte, cuget curat şi viaţă fără de 
prihană, nu o zi numai, sau două, sau numai trei, ci noi. cerem ca să le aibă în 
toată vremea vieţii sale. De asemenea, când ne rugăm ca acest catehumen să 
gândească la cele ale lui Dumnezeu, prin aceasta spunem pentru toate bunătă- 
ţile. „Că toţi ale sale caută, zice, iară nu ale lui Hristos Iisus" (Flp. 2, 21). Dar 
cum s-ar putea face aceasta? Adică ca împreună cu rugăciunea, dânşii sâ 
aducă şi cele ale lor - dacă, bineînţeles, în legea lui vor umbla ziua şi noaptea. 
Pentru aceea şi adaogă cerând aceasta: „Şi în legea, lui să umble ziua şi noap- 



Ridicaţi-vă, catehumenilor. Pacea lui Dumnezeu prin Hristosul său să o cereţi;^ zi cu pace 
şi fară de păcat, şi toată vremea vieţii voastre, sfârşit creştinesc vieţii voastre; blând şi îndu- 
rat (fie către voi) Dumnezeu, iertarea păcatelor (să vă dăruiască), pre voi înşivă să vă încre- 
dinţaţi (predaţi) Dumnezeului celui singur fără de început, prin Hristosul său. Plecaţi-vă. ş: 
să fiţi binecuvântaţi. 

tea". După cum mai sus a zis „totdeauna", aşa şi aici "ziua şi noaptea". Pentru 
aceea mie mi-e ruşine de cei ce de-abia o singură dată în curgerea anului se 
văd Ia biserică. Căci în adevăr, ce iertare vei putea avea dacă, poruncindu-ţi-se 
a umbla ziua şi noaptea în legea lui, nu cum s-ar întâmpla, ci stăruind necon- 
tenit în citirea ei, adică cugetând, şi tu nu faci aceasta nici cea mai mică parte 
a vieţii tale? 

„Poruncile lui amintindu-şi, şi dreptăţile lui păzind". Ai văzut şirul acesta 
strălucit al virtuţilor, şi cum fiecare din ele ţinteşte pe aproapele cu mai multă 
siguranţă decât orice lanţ de aur? Căci, cerând minte dumnezeiască, spune şi 
cum ar putea cineva să ajungă aşa. Şi cum ar putea? Ca totdeauna să cugete la 
dânsul. Şi aceasta cum s-ar putea face? Dacă este cu băgare de seamă necon- 
tenit la legea lui. Cum însă s-ar îndupleca oamenii la aceasta? Dacă ar păzi 
poruncile lui, sau mai bine zis, dacă ar fi cu băgare de seamă la lege; de aici ar 
veni şi păzirea poruncilor Iui, după cum şi atunci când cineva cugetă tot- 
deauna la ale lui, dacă are minte dumnezeiască şi dacă se gândeşte la cele ale 
lui. Fiecare din cele zise împreună-lucrează la binele aproapelui şi se împre- 
ună-lucrează de dânsul, cuprinzându-1 în sine şi fiind cuprins de dânsul. 

„încă mai cu stăruinţă să ne rugăm pentru dânşii". Fiindcă în timpul unei 
lungi cuvântări sufletul obişnuieşte a cădea în piroteală, iarăşi îl deşteaptă prin 
această cerere. în adevăr, că mari lucruri şi înalte voieşte a cere din nou, pen- 
tru care şi zice: „încă mai cu stăruinţă să ne rugăm pentru dânşii". Şi pentru ce 
anume? „Ca să-i izbăvească pre dânşii de tot lucrul rău şi necuviincios". Aici 
noi le cerem a nu cădea în ispită şi de a-i scăpa de toată cursa, şi trupească, şi 
sufletească. Pentru aceea şi adaogă, zicând: „de tot păcatul diavolesc şi de toa- 
tă împotrivirea celui protivnic", arătând prin acestea ispitele şi păcatele. Căci 
păcatul este la îndemână totdeauna, în tot locul se găseşte; înainte, în urmă, şi 
astfel ne stăpâneşte. Fiindcă a spus cele ce trebuie a se face de noi - de a stă- 
rui întruna în legea lui, a ne aminti de poruncile lui, a păzi dreptăţile lui - apoi 
la urmă ne încredinţează că nici acestea nu sunt de ajuns dacă nu va fi de faţă 
el şi nu ne va ajuta. „De nu va Domnul zidi casa, în deşert s-ar osteni cei ce o 
zidesc" (Ps. 126, 1), şi mai ales fiind vorba de catehumeni, cari încă stau 
înaintea diavolului, şi încă se găsesc sub stăpânirea lui. 

Şi acestea toate le ştiţi voi, cei iniţiaţi în tainele Creştinismului. Amintiţi-vă 
deci de cuvintele acelea, prin care v-aţi lepădat de tirania lui, plecând genun- 
chii, şi alergând către împăratul, şi grăind acele înfricoşate cuvinte prin care 
ne legăm de-a nu ne mai încrede lui. Diaconul îl mai numeşte şi potrivnic, şi 
diavol, fiindcă diavolul şi pe Dumnezeu îl defaimă către oameni, şi pe noi că- 
tre Dumnezeu, şi iarăşi pe noi unii către alţii. Acum, de pildă, defaimă pe Iov 
către Dumnezeu, zicând: „Nu cumva în zadar cinsteşte Iov pre Dumnezeu?" 
Şi iarăşi altădată defaimă pe Dumnezeu înaintea lui Iov: „Foc a căzut din cer" 

(Iov 1, 9-16). Şi iarăşi defaimă pe Dumnezeu către Adam, când îi spune că 
se vor deschide ochii. De asemenea, îl defaimă şi către mulţi dintre oamen 
zicând că «Dumnezeu nu se mai îngrijeşte de cele văzute, ci a lăsat dracik 
cele ale voastre», cum şi către mulţi dintre Iudei defaimă pe Hristos, numir. 
du-1 înşelător şi fermecător. Dar poate că ar voi cineva să audă cum diavol- 
lucrează. Când va afla o minte nedumnezeiască, când va găsi un cuget nec 
rat, atunci se cuibăreşte bine, ca într-un suflet pustiu. Când omul nu-şi aduc 
aminte de poruncile lui Dumnezeu, nici păzeşte dreptăţile lui, atunci diavoli; 
luându-1 rob, pleacă cu dânsul împreună. Dacă Adam, de pildă, şi-ar fi adu 
aminte de porunca lui Dumnezeu care spunea: „Din tot pomul să mănânci" 
dacă ar fi păzit dreptatea care spunea: „în ziua când veţi mânca, cu moar. 
veţi muri" (Fac. 2, 16-17), nu ar fi pătimit ceea ce a pătimit. 

Ca să-i învrednicească pe dânşii la vreme potrivită băii naşterii din nou 
iertării păcatelor". Pe unele le cerem pentru acum, iar pe altele pentru viitor: s 
filosofam pentru baia naşterii din nou, şi în cererea noastră ne învăţăm pe nc 
înşine a cunoaşte puterea lui. De aici apoi cuvântul ne deprinde a cunoaşte c 
botezul este naştere din nou, căci rte naştem iarăşi din apă, ca din mitras, ca s 
nu zică cineva cu Nicodim: „Şi cum poate cineva să se nască, bătrân fiind? A 
doară poate intra în pântecele maicii sale şi să se nască de sus?" (In. 3. - 
După aceea, fiindcă a spus de iertarea păcatelor, apoi prin cele ce urmeaz. 
adevereşte aceasta, zicând: „îmbrăcămintei nestricăciunii", căci cel ce se îrr. 
bracă cu haina fiiască este vădit că se face nestricăcios. Dar ce va să zică 
vreme potrivită"? Adică când el va fi bine aşezat, când se va apropia cu bun 
voire şi credinţă, căci vremea potrivită pentru credincios aceasta este. 

„Ca să binecuvânteze intrările şi ieşirile lor, întreaga lor viaţă". Aici li s 
porunceşte credincioşilor a cere pentru catehumeni şi ceva trupesc, ca unii c 
încă sunt mai slabi. „Casele lor, şi slugile lor", adică măcar că ar avea slug 
sau rudenii, sau pe alţii din cei de aproape, căci acestea erau răsplătirile ce ie 
da Legământul cel Vechi, şi nimic nu era crezut atât de dureros ca văduvia, c 
lipsa de copii, ca jelania pentru o moarte fără de vreme, ca a fi în sărăcie, ca 
nu-i merge cuiva lucrurile după dorinţă. Pentru aceea tocmai lasă ca credin 
cioşii să stăruiască şi în asemenea cereri trupeşti, înălţându-i câte puţin 
Aceasta o face şi Hristos, aceasta şi Pavel, amintindu-le de binecuvântări c:r 
Vechiul Legământ. Hristos o face atunci când zice: „Fericiţi cei blânzi, c: 
aceia vor moşteni pământul" (Mt. 5, 5), iar Pavel când zice; „Cinsteşte pre :^ 
tăi tău şi pre muma ta, ca să trăieşti ani mulţi pre pământ" (Efes. 6, 2-3). 

„Pre copiii lor să-i binecuvinteze, şi întărindu-i în măsura vârstei ?I- 
înţelepţească". Şi aici iarăşi le cere şi ceva trupesc, dar şi ceva duhovnicesc 
ca unii ce se găsesc încă în stare de copilărie. După aceea apoi le cere nuni 
lucruri duhovniceşti. „Ca să le îndrepteze toate cele ce le stau înainte, zice 

spre folosul lor". Nu zice simplu «toate cele ce le stau înainte», ci adaogă, ca 
să le fie „spre folosul lor". Căci de multe ori poate e vorba de o călătorie, dar 
nu este spre folos, sau altceva a face, care nu este spre folos. De la acestea 
dânşii sunt învăţaţi a mulţămi lui Dumnezeu întru toate, ca unele ce se desfă- 
şoară spre folosul lor. 

După toate acestea, la urmă Diaconul le porunceşte a se ridica în picioare. 
Mai nainte poruncindu-le a se pune în genunchi spre a se ruga, şi după ce a 
cerut Diaconul pentru dânşii cele spuse, după ce şi-au căpătat îndrăzneală, iată 
că la urmă le porunceşte a se ridică de jos şi a lua şi dânşii parte la rugăciuni. 
Pe unele le spunem noi, pe altele le îngăduim lor a le spune, deschizându-le 
uşile spre a se ruga. Mai întâi îi învăţăm noi ca pe copii, iar după aceea le po- 
runcim a grăi şi de la dânşii, zicând: „îngerul păcii cereţi, catehumenilor", 
fiindcă este şi înger care are cu sine tulburarea, înger vătămător, ca atunci 
când zice: „trimitere de îngeri răi" (Ps. 77, 54). Pentru aceea poruncim a cere 
îngerul păcii, învăţându-se de aici ca să ceară totdeauna pacea, care este le- 
gătura tuturor bunătăţilor, ca astfel să scape de toată lupta, de tot războiul, de 
toată cearta. „Toate cele ce vă stau înainte să vă fie pacinice." Chiar de ar fi 
ceva greoi, totuşi, dacă este pace, se pare uşor. Pentru aceea Hristos zicea: 
„Pacea mea o dau vouă" (In. 14, 27). Nici o armă mai puternică nu poate fî 
pentru diavol precum cearta, lupta şi războiul dintre oameni. 

„Pacinică (fie) ziua de astăzi, şi toate zilele vieţii voastre cereţi-le a fi paş- 
nice". Ai văzut cum iarăşi porunceşte a fî întreaga viaţă pacinică? 

„Sfârşitul vostru să fie creştinesc", şi la urmă pune cel mai de căpetenie al 
tuturor bunătăţilor: „Cele bune şi de folos", căci ce nu este bun, nu este nici de 
folos. Pentru aceea, printre noi, creştinii, alta este firea celor ce folosesc, şi nu 
după credinţa celor mulţi. 

„Pre voi înşivă să vă încredinţaţi (predaţi) Dumnezeului celui viu, şi Hris- 
tosului lui." încă nu le îngăduim lor a se ruga pentru alţii, ci pentru binele lor 
numai pot a se ruga. 

Ai văzut rugăciune deplină, şi în privinţa dogmelor, şi în privinţa vieţii? 
Căci când zicem evanghelie, îmbrăcăminte nestricăcioasă, când zicem baia 
naşterii din nou, prin acestea zicem toate dogmele; când zicem minte dumne- 
zeiască, cuget curat, când zicem toate cele spuse mai sus, prin aceasta înţele- 
gem viaţa noastră. 

După aceea poruncim de a-şi pleca capetele, cu care prilej dăm dovadă că 
Dumnezeu a auzit rugăciunile noastre ale tuturor şi că ne binecuvintează. Căci 
nu om este cel ce binecuvintează, ci prin mâna lui şi prin limba lui noi atra- 
gem de la însuşi împăratul binecuvântarea capetelor celor de faţă. „Şi toţi zic 
cu glas puternic: Amin". 

Dar pentru ce oare vi s-au spus toate acestea? Ca să vă învăţ ce trebuie 
cere în rugăciuni şi pentru alţii, ca să nu creadă credincioşii că atunci când 5 
spun acestea n-au nici o legătură cu dânşii. Căci doară Diaconul când zice 
„Să ne rugăm pentru catehumeni", nu spune aceste vorbe pereţilor. însă un: 
sunt atât de proşti şi tâmpi, că nu numai în timpul rugăciunilor catehumeniic 
stau de vorbă în biserică, ci chiar şi în timpul rugăciunilor credincioşilor. D 
aici vine că totul s-a răsturnat pe dos, că totul s-a stricat, fiindcă în timp _ 
când mai ales trebuie a împăca pe Dumnezeu, în acel timp, zic, mâniindu-1 ir 
că mai mult, plecăm la urmă din biserică. Căci în timpul rugăciunilor credir 
cioşilor noi suntem îndemnaţi a ne rugă iubitorului de oameni Dumneze 
pentru episcopi, pentru preoţi, pentru împăraţi, pentru stăpânitori, pentru pî 
mânt şi mare, pentru văzduhuri şi, în sfârşit, pentru întreaga lume. 

Deci când noi trebuie a avea o astfel de îndrăzneală încât să ne rugăm 5 
pentru cei străini, şi totuşi nu suntem cu trezvie spre a ne ruga nici chiar pe- 
tru noi, apoi care va fi răspunsul nostru? Ce iertare vom avea? Pentru acee 
tocmai vă rog ca toate acestea cugetându-le, să ştim când este timpul de rugi 
ciune, să ne înălţăm mintea sus, să ne dezbrăcăm de cele pământeşti şi să z 
atingem de înseşi bolţile cerului, ca astfel să putem face pe Dumnezeu înduri 
şi să ne putem învrednici de bunătăţile făgăduite. Cărora fie ca toţi să ne ir 
vrednicim, cu harul şi cu iubirea de oameni a Domnului nostru Iisus Hristo 
căruia se cuvine slava, stăpânirea şi cinstea, împreună cu Tatăl şi cu Sfanr. 
Duh, acum şi pururea şi în vecii vecilor. Amin. 



OMILIM III 



„Că lauda noastră aceasta este, mărturia cunoş- 
tinţei cugetului nostru, că întru simplitate (ăitXotrjri) 
şi în curăţia lui Dumnezeu, iar nu întru înţelepciune 
trupească, ci întru harul lui Dumnezeu am petrecut în 
lume. " (2 Cor. 1, 12) 

Aici iarăşi ne descoperă şi o altă pricină de rugăciune, şi încă nu mică, ci 
chiar foarte mare, şi în stare a ridica cugetul cel afundat de primejdii. Fiindcă 
a fost zis că Dumnezeu ne-a chemat pe noi, şi că Dumnezeu ne-a mântuit pe 
noi, şi, în sfârşit, după ce a pus totul în seama îndurărilor lui şi rugăciunilor 
lor, apoi ca să nu facă prin aceasta trândav pe ascultător, încrezându-se numai 
milei lui Dumnezeu şi rugăciunilor celorlalţi, arată că şi dânşii nu puţin au lu- 
crat la aceasta. Şi aceasta, desigur, a arătat-o şi mai în urmă, zicând că „pre- 
cum prisosesc patimile lui Hristos întru noi, aşa prin Hristos prisoseşte şi 
mângâierea noastră", dar aici vorbeşte şi de o altă ispravă a noastră. Şi care 
este aceasta? „Că întru simplitate (â7cA,6xr|Ti) şi în curăţia lui Dumnezeu, zice, 
am petrecut în lume". Dar nici aceasta nu este ceva mic spre mângâierea 
noastră; şi mai bine zis, nu numai spre mângâierea noastră, ci şi spre altceva 
cu mult mai mare decât mângâierea: spre lauda noastră. Acestea le spunea 
apostolul, ca şi pe aceia să-i înveţe a nu cădea în împuţinare în vremea ispite- 
lor şi a necazurilor, ci încă să se şi mândrească când cugetul lor este curat, şi 
totodată se atinge pe nesimţite şi de apostolii cei mincinoşi. Şi după cum în 
întâia Epistolă le spunea că: „M-au trimis Hristos spre a binevesti, nu întru 
înţelepciunea cuvântului, ca să nu se zădărnicească crucea lui Hristos" şi „ca 
credinţa voastră să nu fie întru înţelepciunea oamenilor, ci întru puterea lui 
Dumnezeu" (1 Cor. 1, 17; 2, 5), tot aşa zice şi aici: „nu întru înţelepciune tru- 
pească, ci întru harul lui Dumnezeu". Dar prin cuvintele „nu întru înţelep- 
ciune" el lasă a se înţelege şi altceva, adică nu întru înşelăciune, aruncând la o 
parte şi prin aceasta învăţătura din afară. 

„Că lauda noastră aceasta este, zice, mărturia cunoştinţei cugetului nostru* 
adică «conştiinţa noastră nu are a ne osândi pe noi, ca unii ce am fi umblat : 
fapte rele. Căci măcar că pătimim mii de rele, chiar dacă din toate părţile sur. 
tem loviţi şi ne primejduim, ne este de ajuns spre mângâierea noastră, şi inc 
nu numai spre mângâiere, cât şi spre încununarea noastră, cugetul nostru a 
curat, care mărturiseşte nouă că pătimim acestea nu pentru ceva rău, ci numu 
pentru că aşa găseşte Dumnezeu cu cale, pentru virtute, pentru filosofie, pe- 
tru mântuirea celor mulţi». Deci mângâierea cea dintâi era de la Dumneze__ 
iar aceasta era adusă de dânşii şi prin curăţenia vieţii. Pentru aceea o şi nu 
meşte „laudă", căci era izbânda virtuţii lor. Şi care este oare această laudă, ţ 
ce anume ne mărturiseşte cugetul nostru? „Că întru simplitate (ă%X6vr\i\ r 
adică nu întru vicleşug, nu prin făţărnicie, nu în batjocură, nu spre linguşire 
nu spre înşelăciune şi zavistie, nu întru nimic de acest fel, ci întru toată slobc 
zenia, întru toată nerăutatea, întru adevăr, întru cuget curat şi neviclean, într 
o conştiinţă nemincinoasă, neavând nimic ascuns, sau măcar bănuit. „Nu într 
înţelepciune trupească", adică nu întru vicleşug, nu întru răutate, nu întru pu 
terea cuvintelor sau îngrămădirea sofismelor - căci aceasta numeşte el înţe 
lepciune trupească. Şi ceea ce aceia credeau ca mare lucru, el tocmai aceea 
alungă şi o tăgăduieşte, arătând cu prisosinţă că nu este acest lucru vrednic d 
laudă, şi nu numai că nu-1 caută, ci încă îl şi leapădă şi se ruşinează de dânsul 

„Ci întru harul Iui Dumnezeu am petrecut în lume." Dar oare ce va să zic_ 
„întru harul lui Dumnezeu"? Adică «prin înţelepciunea cea de la dânsul, prir 
puterea cea dată nouă, prin semnele ce se fac, prin biruinţa noastră asupra ir. 
ţelepţilor, asupra ritorilor, filosofilor, împăraţilor, asupra popoarelor, proş: 
fiind noi, şi neavând cu noi nimic din înţelepciunea din afară». Dar mângâie 
rea şi lauda aceasta nu era cum s-ar întâmpla, ca să se cunoască pe dânşii c 
nu prin puterea omenească se învredniciseră de ele, ci toate le izbuteau pn: 
harul Sfântului Duh. 

„In lume": deci nu numai în Corinth, ci în toate părţile lumii. „Şi mai mu; 
la voi". Dar ce va să zică „mai mult la voi"? „întru harul lui Dumnezeu ar 
petrecut", căci printre voi, zice, am arătat semne şi minuni, şi cea mai mart 
străşnicie, şi viaţă fără ponos. - Fiindcă şi aceasta o numeşte harul lui Dur. 
nezeu, iar izbânzile lor le pune în seama acelui har. într-adevăr, în Corir.r 
apostolul a sărit, aşa zicând, chiar peste culmea primejdiilor, predicând e\ ar. 
ghelia tară vreo răsplată, pentru ca să cruţe slăbiciunea lor. 

„Că nu scriem vouă altele, fără numai cele ce citiţi, sau şi cunoaşteţi" '. 
Cor. 1, 13). Fiindcă a vorbit lucruri mari de dânsul şi se părea că el singu 
mărturiseşte pentru sine, ceea ce era lucru greu, iarăşi îi ia pe dânşii de mr 
tori la cele vorbite. «Să nu-şi închipuie cineva, zice, că cele grăite sunt r.a 
mult lăudăroşenie, căci noi acelea le arătăm, pe care le cunoaşteţi şi voi r şi r 

care l e veţi mărturisi pentru noi înaintea altora, că noi nu minţim. Citind deci 

°S U Ca -T Ce ne înS ° !eŞte pe noi fe P te ' aceea ° voli >™ Şi scri^ 
soare, şi mărturia voastră nu este deloc împotriva Epistolelor, ci întru totul 

7Z e T' e ^ ^ M ° m CU Ceea ce «™aşte t i, iar cunoaşterea aceas- 
ta pentru noi o aveţi mai dinainte». 

™£7 Um , ne " aţi - şicunoscut în P^" (2 Cor. 1, 14), căci ceea ce voi cu- 
noaşteţi pemru noi, zice, nu din auzite cunoaşteţi, ci din însăşi cercarea voas- 
toL Cuvintele din parte" le-a spus mai mult din modestie. De altminteri, 
acesta este şi obiceiul lui, că atunci când grăieşte ceva mare, silit de împreju- 
rări ceea ce nici nu face decât atunci - apoi îndată cumpăneşte cele spuse, 
vomd a nucşora preţul lor. „Şi am nădejde că şi până în sfârşit veti cunoaşte" 

n,.™ 1 - T? ' ar , ăŞi CUm d£ k ° ele ^ CUte el fereşte pe cele viitoare, şi nu 
numai de la cele trecute, ci şi de la puterea lui Dumnezeu? Căci nu cum s-ar 
întâmpla s-a rostit, ci totul a pus în seama lui Dumnezeu, chiar şi nădejdea tot 
lui o pune in seamă. Că lauda voastră suntem, precum şi voi a noastră, în 
ziua Domnului nostru I.sus Hristos". Aici el taie pe nesim t ite pizma ce s-i fi 
" ?™™ <*te grăite, Tacându-i pe dânşii părtaşi şi tovarăşi slavei iz- 
bânzilor Iui. «Ca lauda aceasta n-a stat numai la noi, zice, ci se întoarce şi la 
voi, şuaraşi de la voi vine la noi». Deci fiindcă s-a înălţat pe sine şi a adus ca 
dovada cele trecute, iar de cele viitoare dă chezăşie, apoi ca nu cumva să fie 
socotit de ascultător, ca fanfaron, şi nici să le stârnească pizma, după cum am 
mai spus, iată că lauda o face de obşte şi zice că cununa aceasta a laudelor 
esteta lor. «Dacă ne vom arăta aşa fel, zice, lauda noastră va fi slava voastră, 
dupa cum şi voi, dacă vă bucuraţi de cinste, noi ne veselim, şi săltăm, şi ne în! 
cununam». Şiaici iarăşi se arată marea lui smerenie din cele ce a spus, căci nu 
vorbeşte cu dânşii ca dascălul cu ucenicii, ci ca ucenic cu ucenicii, într-atât 
cumpăneşte el vorba, ca şi cum era deopotrivă în cinste cu dânşii. Şi priveşte 
cum u înalţă pe dansu, cum îi umple de filosofie, ducându-i cu mintea la acea 
zi. «Sa nu-mi spuneţi, zice, de cele de faţă, adică: de clevetiri, de batjocori, de 
nee.nstir.le cele din partea celor mai mulţi, căci din cele de aici nimic nu este 
mare ş. msemnat; mei din cele bune şi nici din cele rele, adică nici batjocurile 
şi nici laudele oamenilor; ci voi aduceţi-vă aminte de ziua aceea grozavă şi în- 
fricoşata, in care toate se vor descoperi. Atunci ne vom mândri şi noi întru 
voi, precum şi voi întru noi; când şi voi vă veţi arăta având astfel de dascăli 
can nimic omenesc nu v-au învăţat, nici au vieţuit cu răutate, nici v-au dai 
vreo pneina de hulă - precum şi noi având astfel de ucenici, cari nu au pătimit 
nimic omenesc, nici s-au clătinat în credinţă, ci cu bunăvoire au primit toate 
mc. dintr-o parte amăgindu-se. Acum, desigur, toate acestea sunt învederate 
celor ce au minte, atunci însă vor fi învederate tuturor. Aşa că, deşi ne necăjim 
acum, totuş. nu mică mângâiere avem: acum de la cugetul nostru, atunci însă 

şi de la strălucirea acelei zile. Acum numai cugetul nostru ştie că prin harul lui 
Dumnezeu toate le facem, după cum şi voi ştiţi şi veţi şti; iar atunci toţi oa- 
menii vor afla şi ale noastre, şi ale voastre, şi ne vor vedea pe noi slăviţi unii 
prin alţii». 

Deci ca nu cumva să pară că numai el este strălucit cu lauda, apoi le pune 
în seamă şi lor pricina acelei laude, şi astfel îi depărtează de supărările cele de 
faţă. Şi ceea ce a făcut cu mângâierea, spunând că «pentru voi ne mângâiem», 
aceasta o face şi aici, spunând că «pentru voi ne lăudăm, precum şi voi pentru 
noi», pretutindeni facându-i pe toţi tovarăşi tuturor: mângâierii, pătimirilor, şi 
chiar mântuirii lui, căci şi mântuirea lui o pune în seama rugăciunilor lor. 
„Ajutorând şi voi pentru noi cu rugăciunea", zice, ne-a scăpat Dumnezeu. Tot 
aşa deci, el pune şi laudele de obşte, căci după cum a spus acolo, „ştiind că 
precum sunteţi părtaşi pătimirilor noastre, aşa şi mângâierii" - aşa şi aici: „că 
lauda voastră suntem, precum şi voi a noastră". 

„Şi cu această nădejde mai nainte voiam să vin la voi" (2 Cor. 1, 15). Care 
nădejde? «Că avem mare încredere în voi, că suntem lăudaţi prin voi; că noi 
suntem lauda voastră, că ne iubiţi foarte, că nimic rău nu ştiu întru mine, că 
suntem încredinţaţi că toate cele duhovniceşti sunt cu noi şi că la toate acestea 
vă avem pe voi martori». 

„Voiam mai nainte să vin la voi, şi de la voi să trec în Machedonia" (2 Cor. 
1, 16). Şi cu toate acestea, prin întâia Epistolă le-a vestit cu totul dimpotrivă, 
zicând: „Voi veni la voi când voi trece Machedonia, că prin Machedonia voi 
să trec" (1 Cor. 16, 5). Deci cum de spune aici cu totul dimpotrivă? Nu spune 
dimpotrivă câtuşi de puţin, căci acestea poate erau potrivnice celor ce scria, 
nu însă şi celor ce voia. Pentru aceea şi aici n-a zis că «am scris că voi trece 
de la voi în Machedonia», ci „voiam", adică «chiar de n-am scris aşa, eu totuşi 
mă gândeam şi voiam şi mai nainte de a veni la voi; şi atât de departe eram de 
a nu mă ţine de făgăduinţă, încât chiar voiam a se îndeplini mai curând». 

„Ca să aveţi al doilea har". Şi ce va să zică „al doilea har"? Adică «să aveţi 
harul îndoit: şi prin scrisori, şi prin venirea mea». Sub numirea de har de aici. 
el înţelege bucuria ce o vor simţi. 

„Şi pe la voi să trec în Machedonia, şi iarăşi din Machedonia să vin la voi, 
şi voi să mă petreceţi în Iudeea. Deci aceasta vrând, au doară uşurătatea minţii 
am întrebuinţat?" (2 Cor. 1, 17) ' 

Iată că pe faţă leapădă învinuirea ce i se aducea poate asupra întârzierii şi a 
lipsei lui. Ceea ce el spune, aceasta înseamnă: «Voiam a veni la voi. Deci din 
ce pricină n-am venit? Oare din pricină că aş fi uşuratec şi mlădios? - Căci 
aceasta înseamnă cuvintele: «au doară uşurătatea minţii am întrebuinţat». 
Nicidecum, zice. Aşadar, de ce? „Că cele ce hotărăsc, nu după trup hotărăsc." 
Dar ce va să zică „nu după trup"? Adică nu trupeşte le judec. 

„Ca să fie la mine ce este Aşa, aşa, şi ce Nu, nu." Dar încă şi aceasta este 
întunecat. Aşadar, ce voieşte el a spune aici? Omul trupesc, adică cel pironit 
la cele pământeşti, în acestea stă necontenit; cel care este afară de lucrarea du- 
hului, pretutindeni poate să se ducă şi să rătăcească pe oriunde voieşte; iară 
sluga duhului, care de duh se poartă în dreapta şi în stânga, nu poate peste tot 
locul să fie stăpân pe părerea sa, care ţine de puterea duhului, ci el suferă 
acelaşi lucru pe care îl suferă o slugă credincioasă şi înţeleaptă, care pretutin- 
deni este purtat de poruncile stăpânului, neavând de la sine nici o putere, ne- 
putând nici măcar a se odihni, ba nici ceva cât de mic a tăgădui celor dimpre- 
ună slujitori cu el, căci dacă ar părea potrivnice stăpânului, el nu împlineşte 
cele făgăduite. Deci aceasta spune el prin cuvintele „nu după trup hotărăsc", 
adică «nu sunt fără ocârmuirea duhului, şi nici am putere de a merge unde aş 
voi. Pentru aceea n-am putut veni, căci nu s-a găsit cu cale de duhul» - ceea 
ce şi în Faptele Apostolilor de multe ori se vede petrecându-se, fiindcă altă 
dată, de pildă, fiind el pregătit de a pleca, duhul îi poruncea a merge aiurea - 
«astfel că, dacă n-am venit, zice, aceasta s-a întâmplat nu din „uşurătatea 
minţii", adică a uşurătăţii mele, ci numai pentru că a trebuit să mă supun du- 
hului aceluia». 

Ai văzut iarăşi şi aici felul lui obişnuit de gândire? De la acelea ce credeau 
că vor putea învedera despre dânsul ca cugetând trupeşte, fiindcă nu împlinise 
făgăduinţa, tocmai de la acelea el arată că a cugetat duhovniceşte, şi dacă fă- 
cea dimpotrivă, ar fi cugetat trupeşte. «Dar ce, zici tu, oare nu împreună cu 
duhul a făgăduit atunci ceea ce a făgăduit?» Câtuşi de puţin, fiindcă am mai 
spus că Pavel nu toate cele viitoare şi de folos le prevedea, sau că le ştia mai 
dinainte. Pentru aceea tocmai în întâia Epistolă zice: „ca voi să mă petreceţi 
ori încotro voi merge" (1 Cor. 16, 6), temându-se ca nu cumva, spunând că se 
va duce în Iudeea, să fie silit a se duce în altă parte; aici însă, fiindcă n-a iz- 
butit atunci, o spune acum: „şi voi să mă petreceţi în Iudeea". Ceea ce dove- 
dea dragostea lui către dânşii - de a se duce la dânşii - aceasta o spune hotă- 
râtor, iar a se duce în Iudeea - ceea ce nu-i privea - aceasta n-o mai pune în 
chip hotărât. Aici însă, fiindcă fusese mustrat de dânşii, îmbărbătându-se, 
spune hotărât că „în Iudeea". Dar şi această neştiinţă şi neprevedere din 
parte-i era tot spre folos, ca nu cumva cineva să-şi facă un gând mai mare 
pentru vrednicia lor. Căci dacă chiar şi aşa fiind, şi. totuşi dânşii voiau a le 
jertfi tauri ca unor zei, dară încă dacă n-ar fi dat pe faţă mai multe pilde de 
slăbiciune omenească, unde ar fi putut ajunge cu necinstirea lor? Şi pentru ce 
te minunezi că el nu ştia şi nici nu prevedea toate cele viitoare, dacă de multe 
ori chiar în rugăciuni nu ştia folosul lor, după cum zice: „că a ne ruga precum 
se cuvine nu ştim" (Rom. 8, 26). Şi nu spune numai aceasta, ca să nu se pară 
prea cumpătat, ci chiar arată anume unde nu ştia folosul în rugăciuni. Şi unde 

nu-1 ştia? Acolo unde se ruga a fi izbăvit de ispite, zicând: „Datu-mi-s-a îm- 
oolditor trupului, îngerul Satanei, ca să mă bată preste obraz" (2 Cor 12 7-9) 
zice şi apoi îndată adaogă: „Pentru aceasta de trei ori pre Domnul am rugat ca 
sa4 depărteze de la mine; şi mi-a zis: Destul este ţie harul meu, că puterea 
mea mtru neputinţe se săvârşeşte". Ai văzut cum el n-a ştiut să ceară cele fo- 
lositoare? Pentru aceea nici n-a primit ceea ce de multe ori ceruse. 

„Ci credincios este Dumnezeu, că nu a fost cuvântul nostru cel către voi si 
Aşa, şi Nu" (2 Cor. 1,18). Antiteza ce a izvorât de aici foarte bine a dezle- 
gat-o. «Că dacă făgăduind a veni, zici tu, şi totuşi ai voit mai bine a nu veni şi 
la tine nu este Aşa şi Nu, ci ceea ce vorbeşti acum răstorni după aceasta, cum 
ai şi făcut, de pildă, cu călătoria făgăduită, apoi atunci, vai nouă, de nu cumva 
poate se va fi întâmplat aceasta şi în propovăduirea evangheliei»! Deci ca nu 
cumva să cugete în acest fel, şi nici să se tulbure, zice: „Credincios este Dum- 
nezeu, că cuvântul nostru ce a fost către voi nu a fost şi Aşa, şi Nu". «în pro- 
povăduirea evangheliei, zice, aceasta nu s-a petrecut, ci numai în drumurile şi 
călătorule noastre: însă în propovăduirea evangheliei cele ce am spus rămân 
statornice şi nemişcate». Căci aici, sub numirea de „cuvânt" el a numit propo- 
văduirea evangheliei. După aceea el şi aduce la aceasta o dovadă sigură căci 
pune m seama lui Dumnezeu totul. Ceea ce spune, aceasta înseamnă: «Făgă- 
duinţa de a veni la voi a fost a mea, şi eu am făgăduit aceasta de la mine pe 
când propovăduirea evangheliei nu este a mea, nici este omenească ci de la 
Dumnezeu; dară lui Dumnezeu îi este cu neputinţă a minţi». Pentru aceea şi 
zice: „credincios este Dumnezeu", adică adevărat. «Deci zice, nu bănuiţi cele 
ale lui, căci în acestea nimic este omenesc». 

Şi fiindcă a spus aici de cuvânt, apoi mai departe adaogă care este cuvân- 
tul Aşadar, care este acel cuvânt: „Că Fiul lui Dumnezeu, zice, [lisus Hris- 
tos] , cel propovăduit întru voi prin noi, prin mine, şi prin Siluan, şi prin 
Timothei, nu a fost Aşa, şi Nu" (2 Cor. 1,19). Prin aceste cuvinte el aduce la 
mijloc şi ceata dascălilor, făcând prin aceasta mărturia vrednică de credinţă nu 
numai pentru ascultători, ci şi pentru cei ce au învăţat. Căci deşi Timothei şi 
Siluan erau ucenici, totuşi apostolul, smerindu-se, i-a prenumărat printre apos- 
toli. Dar oare ce va să zică „nu a fost Aşa, şi Nu"? «Nu am răsturnat, zice 
ceea ce am spus mai nainte în propovăduirea evangheliei; n-am spus astăzi 
aceasta, iar mâine alta, căci aceasta ar fi fost nu dovadă de credinţă ci de 
cugetare şi minte rătăcită». 

„Ci Aşa întru el a fost", adică, «ceea ce am spus, cuvântul pe care l-am 
grăit, acelaşi rămâne nemişcat şi neschimbat». 



i 

In ediţia Sf. Ioan Hrisostom lipseşte numirea de lisus Hristos, cum se găseşte în ediţia 

Ta. 

„Căci câte sunt făgăduinţele lui Dumnezeu, întru el au pre Aşa, şi întru el 
pre Amin, spre slava lui Dumnezeu prin noi" (2 Cor. 1 , 20). Dar ce înseamnă: 
„câte sunt făgăduinţele lui Dumnezeu"? Multe făgăduia propovăduirea evan- 
gheliei; dar şi dânşii toate acestea le făgăduiau şi le propovăduiau. Aşa, de pil- 
dă, le-au vorbit pentru înviere, şi pentru înălţare, şi pentru nestricăciune, şi 
pentru marile răsplătiri şi pentru bunătăţile cele negrăite. «Deci aceste făgă- 
duinţe, zice, rămân neclătite, şi întru dânsele nu s-a întâmplat Aşa şi Nu, adică 
câteodată adevărate cele spuse, altă dată mincinoase, ca, de pildă, venirea mea 
la voi, ci pururea adevărate». Şi mai întâi el se luptă pentru dogmele credinţei 
şi pentru cuvântul lui Hristos, „Că cuvântul nostru ce a fost către voi nu a fost 
Aşa, şi Nu", după aceea pentru făgăduinţe, „căci câte sunt făgăduinţele lui 
Dumnezeu, întru el au pe Aşa". Deci dacă câte le făgăduieşte sunt adevărate, 
şi le va da negreşit, cu atât mai mult este adevărat el, şi cuvântul pentru dân- 
sul, şi nu se poate spune că acum este, iar altă dată nu este, ci pururea este, şi 
acelaşi este. 

Dar oare ce va să zică „întru el au pre Aşa, şi pre Amin"? Arată aici ceea 
ce numaidecât va fi, căci făgăduinţele sunt întru dânsul, şi deci nu într-un om 
au a se face şi împlini, «Deci zice, nu te teme, căci doară nu este om ca să bă- 
nuieşti, ci Dumnezeu, care a şi zis, care va şi împlini ceea ce a zis». 

"Spre slava lui Dumnezeu prin noi". Şi ce înseamnă „spre slava prin noi"? 
Adică le împlineşte pe ele prin noi; adică şi binefacerile cele către noi spre 
slava lui sunt făcute - căci aceasta înseamnă „spre slava lui Dumnezeu". Deci 
dacă sunt spre slava lui Dumnezeu, apoi negreşit vor fi. Slava lui nu o va dis- 
preţui, chiar de ar fi dispreţuit el mântuirea noastră; acum însă nici mântuirea 
noastră n-o dispreţuieşte, şi pentru că este foarte iubitor de oameni, şi fiindcă 
mântuirea noastră este împreună legată cu slava lui. Aşa că, dacă făgăduinţele 
sunt spre slava lui, apoi negreşit că şi mântuirea noastră va urma negreşit, 
ceea ce şi în Epistola către Efeseni o spune necontenit, ca, de pildă, acolo 
unde zice: „spre lauda slavei lui" (Efes. 1, 14); şi, în sfârşit, pretutindenea 
pune aceasta, arătând neapărata trebuinţă de a se petrece aşa, ceea ce şi aici 
spune, că făgăduinţele lui nu se dezmint niciodată, căci acele făgăduinţe nu 
numai că mântuie pe noi, dar şi pe dânsul îl slăvesc. «Deci zice, să nu-ţi în- 
chipui că s-au făgăduit prin noi, şi să te îndoieşti, căci nu se împlinesc prin 
noi, ci printr-însul. Şi făgăduinţele lui printr-însul, căci am spus vouă nu pe 
ale noastre, ci pe ale sale. 

„Iară cel ce adeverează pre noi împreună cu voi întru Hristos, şi au uns pre 
noi, Dumnezeu este. Carele ne-au şi pecetluit, şi au dat arvuna duhului întru 
inimile noastre" (2 Cor. 1, 21-22). Iarăşi cele viitoare le adevereşte din cele 
trecute. Că dacă El este cel care ne adevereşte întru Hristos, adică cel ce nu ne 
lasă a ne clătina din credinţa cea întru Hristos, şi cel ce ne-a uns, şi ne-a dat 

duhul întru inimile noastre, cum nu ne va da şi cele viitoare? Că cei ce ne-£ 
dat începutul, sau aşa-zicând temelia, cel ce ne-a dat sorgintea şi rădăcina, ca 
de pildă, adevărata cunoştinţă de dânsul, împărtăşirea cu duhul - apoi atuncj 
cum nu ne va da şi cele ce izvorăsc din acestea? Dacă acelea ni se dau pentru 
acestea, apoi cu atât mai mult ni le va da; şi dacă ni le-a dat fiind noi vrăjmaşi, 
apoi cu atât mai mult ni le va da fiind prietenii lui. 

Pentru aceea nici nu a zis simplu „duhul", ci „arvuna duhului" a numit-o. 
ca astfel de la aceasta să te încrezi de toate celelalte, căci dacă nu avea să ne 
dea totul, n-ar fi hotărât a ne da arvuna duhului, şi apoi a se pierde în zadar. Şi 
priveşte recunoştinţa lui Pavel, care pare că spune: «Ce trebuie a zice că nu 
este întru noi adevărul făgăduinţelor? Când chiar a sta înţepeniţi şi nemişcaţi, 
şi încă nu este al nostru, ci şi aceasta este a lui Dumnezeu, căci „cel ce ne 
adeverează (ne încredinţează, ne întăreşte) pre noi, zice, Dumnezeu este". 
Aşadar, nu noi suntem cei ce ne sprijinim, fiindcă noi înşine avem trebuinţă 
de sprijin. Prin urmare, nimeni să nu-şi închipuie că propovăduirea 
evangheliei se primejduieşte întru noi, fiindcă El singur şi-a luat totul asu- 
pra-şi, şi &e totui se îngrijeşte». Dar oaie ce va sa zica „ne-au uns pre noi" şi 
„ne-au pecetluit pre noi"? Adică ne-a dat Duhul, care le-a făcut pe amândouă, 
facându-ne deodată şi proroci, şi preoţi, şi împăraţi, fiindcă aceştia se ungeau 
în legea veche. Noi însă nu numai una din aceste vrednicii avem, ci pe câteşi- 
trele, şi încă cu prisosinţă, căci şi de împărăţie avem a ne bucura, şi preoţi ne 
facem, înainte-punând jertfa trupurile noastre, după cum zice: „Puneţi înainte 
trupurile voastre jertfa vie, sfântă, bineplăcută lui Dumnezeu" (Rom. 12, 1), şi 
după acestea ne facem şi proroci, fiindcă ni se descoperă toate câte ochiul nu a 
văzut, urechea nu a auzit, şi la inima omului nu s-au suit. 

Dară noi ne facem împăraţi şi în alt fel, dacă vom voi a ne stăpâni cugetele 
cele necuviincioase. Cum că unul ca acesta împărăţeşte, şi încă mai vârtos de- 
cât cel ce este îmbrăcat cu porfîră şi cu diadema pe cap, aceasta vă voi face-o 
învederată. împăratul fireşte că are multe armate, însă şi noi avem în capul 
nostru mai multe gânduri decât armatele lui, ba încă nici se poate număra 
mulţimea gândurilor ce se perindă prin capul nostru. Şi încă nu numai mulţi- 
mea gândurilor se poate vedea, ci în această mulţime se găsesc şi mulţi voie- 
vozi, şi polcovnici, şi şutaşi, şi căpitani, şi arcaşi, şi lăncieri. Şi ce altceva 
poate face pe un împărat? Poate că hainele? Dar şi acesta este îmbrăcat cu o 
îmbrăcăminte cu mult mai bună şi mai frumoasă, pe care nici molia nu o 
roade, nici timpul n-o prăpădeşte. Pe lângă acestea are şi o cunună foarte fru- 
moasă, aceea adică a îndurărilor lui Dumnezeu. „Binecuvintează, zice, suflete 



1 Partea morală. Cel ce-şi stăpâneşte cugetele sale cele necuviincioase este împărat; şi 
mărturie despre Avraam (Veron). 

al meu pre Domnul, pre cel ce te încununează cu milă şi cu îndurări" Are 
apoi şi pe aceea a slavei, după cum zice: „cu slavă şi cu cinste ai încununat 
pre el", şi „căci cu arma buneivoiri ai încununat pre noi". Are încă şi pe aceea 
a harurilor, după cum zice: „Că cunună a harurilor va pune pre creştetul tău" 
(Ps. 102, 1 şi 4; 8, 6; 5, 12; Pilde 1, 9). Ai văzut cât de felurită şi de încântă- 
toare este această cunună? 

Decât că e bine ca noi să cercetăm chiar de la început cu toată amănunţi- 
mea cele ale împăraţilor acestora. împăratul acela stăpâneşte pe purtătorii de 
suliţi, şi tuturor porunceşte, şi iarăşi toţi ascultă şi-i slujesc lui, însă eu îti voi 
arata la acesta din urmă o mai mare stăpânire decât la cel dintâi. Şi se poate ca 
mulţimea armatelor unuia şi a gândurilor altuia să fie aceeaşi, sau şi mai mare 
dar noi trebuie a cerceta supunerea şi ascultarea supuşilor lor. Şi să nu-mi pui 
la mijloc pe cei ce au stăpânit rău, fiindcă atunci şi eu îti voi pune înainte pe 
cei ce au căzut din împărăţie şi au fost ucişi de însăşi straja lor împărătească 
Deci sa nu aducem la mijloc de aceştia, ci să căutăm şi să cercetăm pe cei ce 
şi-au chivernisit bine împărăţia lor. Tu pune la mijloc pe cine vei voi - eu însă 
îţi voi pune pe Patriarhul Avraam. într-adevăr, atunci când i s-a poruncit a 
jertfi pe fiul său, poţi singur să judeci câte gânduri nu s-au răzvrătit în capul 
lui, şi cu toate acestea, pe toate le-a supus, şi toate se temeau şi tremurau de 
frica lui, mai mult chiar decât se tem cei din straja împărătească de împăratul 
şi numai cu privirea le-a liniştit pe toate, şi nici măcar unul n-a îndrăznit a 
cracm, ci s-au supus, şi toate s-au dat la o parte ca înaintea împăratului, deşi 
erau foarte mânioase şi foarte silnice. Nici vârfurile suliţelor celor ascuţite nu 
sunt aşa de grozave, când sunt ridicate în sus de mulţimea ostaşilor, pe cât 
erau de grozave atunci gândurile în capul fericitului Patriarh, însă nu înarmate 
cu suliţe, ci cu ceea ce era cu mult mai ascuţite decât suliţele, cu milostivirea 
şi dragostea de la fire. De-aceea gândurile cu pricina puteau străpunge sufletul 
lui mai grozav decât orice ascuţiş de suliţa. Niciodată suliţa n-ar putea fi aşa 
de ascuţită ca boldurile gândurilor acelora, care ascuţite fiiAd, şi ridicate drept 
în sus dm fundul inimii Iui, străpungeau mintea acestui drept. Cu suliţele osta- 
şilor este trebuinţă şi de timp, şi de voinţă, şi de rană, şi de durere, şi numai 
dupa acestea vine moartea, pe când cu acest drept nu a mai fost trebuinţă de 
nimic din acestea, atât de iuţi şi usturătoare au fost acele rane. Dar deşi atâtea 
gânduri se întrarmaseră împotriva lui, totuşi mare era liniştea lui sufletească 
şi toate acele gânduri au stat liniştite, mai mult împodobindu-1 decât înfrico^ 
şându-1. Pnveşte-1 ridicând cuţitul asupra fiului său, şi apoi pune la mijloc ori- 
caţi Auguşti sau Chesari vei voi, căci nici pe unul nu-I vei găsi ca pe acesta şi 
mei vei putea arăta pe vreunul dintr-înşii atât de înţelept şi vrednic de ceruri'. 

Dară apoi dreptul acesta a câştigat o biruinţă strălucită şi împotriva tiraniei 
celei mai puternice, căci cu adevărat nimic nu este atât de tiranic ca firea; şi 



39 



de ai spune de mii de ucigaşi de tirani, nu ne-ai putea arăta nici pe unul ca 
acest drept. Căci biruinţa iui a fost biruinţă de înger, şi nu de om. Firea a fost 
aruncată jos împreună cu armele ei, cu întreaga oaste, pe când el sta cu mâna 
întinsă, ţinând în ea nu vreo cunună, ci cuţitul care era mai strălucit decât 
orice cunună, şi ceata îngerilor îl aplauda, iară Dumnezeu din ceruri îl lăuda. 
Fiindcă dânsul petrecea în ceruri, apoi de acolo îşi primea şi răsplătirea. Ce 
poate fi mai strălucit ca această biruinţă? Sau, mai bine zis, ce ar putea fi deo- 
potrivă cu acest trofeu, cu această biruinţă? Dacă un luptător biruieşte, şi la 
urmă nu un vestitor de jos, ci însuşi Dumnezeu din ceruri sculându-se, ves- 
teşte pe învingătorul olimpic, apoi oare aceasta nu s-ar părea a fi mai strălucit 
decât toate cununile, şi n-ar pune în mirare pe întregul public privitor? Deci 
când nu om împărat, ci însuşi Dumnezeu, nu în locul de privelişte de la lup- 
tele olimpice, ci în locul de privelişte al întregii lumi, în adunarea îngerilor şi 
a arhanghelilor, îl vesteşte de sus cu glas puternic - apoi unde vom pune noi 
pe sfântul acesta, spune-mi? 

Şi de crezi, să ascultăm însuşi glasul acela. Care este deci acel glas? „Avra- 
ame, Avraame, să nu pui mâna ta pre Isaac, nici să faci lui ceva, că acum am 
cunoscut că te temi tu de Dumnezeu, şi nu ţi s-a făcut milă de fiul tău cel iubit 
pentru mine" (Fac. 22, 1 1-12). Ce vrea să zică aceasta? Oare Cel ce ştie toate 
şi mai nainte de naşterea cuiva, acum a cunoscut? Deşi evlavia bărbatului era 
cunoscută şi oamenilor, deoarece atâtea pilde i se dăduseră de bunăvoirea lui 
Dumnezeu, când i-a zis lui: „Ieşi din pământul tău şi din rudenia ta" (Fac. 12. 
1); când pentru dânsul şi pentru cinstea cea către dânsul i-a încredinţat întâie- 
tatea asupra nepotului său Lot; când 1-a izbăvit de atâtea primejdii; când i-a 
poruncit a se duce în Eghipet, şi când, luându-i-se femeia de Faraon, el nu s-a 
neliniştit, şi altele multe. Şi după cum am mai zis, dacă şi un om ar fi putut 
din toate acestea să cunoască evlavia sfântului bărbat, apoi cu atât mai mult 
Dumnezeu, care nu aşteaptă niciodată să afle din sfârşitul împrejurărilor. Dar 
cum 1-a îndreptăţit pe el, dacă nu-1 cunoştea? „A crezut, zice, Avraam, şi s-a 
socotit lui întru dreptate" (Rom. 4, 3). Deci ce va să zică „acum am cunos- 
cut"? Şirul zice: „acum ai făcut cunoscut", adică oamenilor. «Căci eu, zice. 
ştiam de demult, chiar şi mai nainte de acele porunci». Dar atunci pentru ce 
acum a flcut-o cunoscut şi oamenilor? Oare cele de mai nainte nu erau de 
ajuns spre a arăta dragostea şi supunerea lui către Dumnezeu? Erau de ajuns, 
fireşte, însă faptul jertfirii fiului său era aşa de mare şi însemnat faţă de ace- 
lea, că toate la un loc nu însemnau nimic. Aşadar Dumnezeu a spus cuvintele 

cu pricina înălţând oarecum virtutea bărbatului şi arătându-1 mai presus de 
toţi. Chiar şi mulţi dintre oameni obişnuiesc a vorbi astfel, când e vorba de 
ceva care covârşeşte şi întrece pe cele dinainte; de pildă, când cineva primeşte 
un dar din partea altuia, cu mult mai mare decât cele dinainte, de multe ori 
zice: «Acum am cunoscut că cutare mă iubeşte», dar prin aceasta nu voieşte a 
spune că mai nainte nu cunoştea, ci voieşte numai a arăta că darul ce i-a dat 
acum este mai mare decât toate celelalte. 

Tot aşa şi Dumnezeu vorbind omeneşte, zice: „Acum am cunoscut", nimic 
alta voind, fără numai a-i pune înainte o şi mai mare răsplătire, iar nu că 
atunci a aflat de frica ce Avraam avea de dânsul, sau de măreţia fricii. Căci 
doară şi atunci când zice: „Veniţi să ne pogorâm şi să vedem" (Fac. 11,7), nu 
spune că avea trebuinţă de pogorâre, căci el toate le plineşte, şi toate le ştie 
lămurit - ci ne învaţă a nu hotărî niciodată ceva cum s-ar întâmpla. De aseme- 
nea şi când zice „Domnul din cer au privit" (Ps. 14, 2), slujindu-se de o meta- 
foră, spune aici despre cunoaşterea amănunţită a oamenilor. 

Tot aşa şi aici zicând: „acum am cunoscut", prin aceasta arată că dovada pe 
care el o dă acum este mai mare decât toate cele dinainte. Despre aceasta dă şi 
dovadă, zicând: „Că nu ai cruţat pre fiul tău cel iubit pentru mine". Şi n-a zis 
numai „pe fiul tău", ci a adăogat încă şi „cel iubit". Căci el a nesocotit nu nu- 
mai firea, ci şi dragostea lui părintească ce o avea pentru însuşirile cele fru- 
moase ale copilului. Deci dacă părinţii nu dispreţuiesc cu uşurinţă nici chiar 
pe copiii cei răi, ci îi jelesc şi pe aceştia, apoi atunci când este şi fiu, şi adevă- 
rat, şi unul născut, şi iubit, şi Isaac, şi când urmează a fi jertfit de însuşi tatăl 
său - cine ar putea spune măreţia filosofiei? Biruinţa aceasta este mai strălu- 
cită decât mii de diademe şi de cununi nenumărate. Cel ce este încununat cu 
diadema împărătească, de multe ori este supărat de moarte de mii de zavistii 
când de abia şi-a pus-o pe cap, dară şi mai nainte de moarte, ca şi după moarte 
- pe când cununa acestuia nimeni nu i-o poate răpi nici după moarte, nici din- 
tre casnicii săi, nici dintre cei străini. 

Dar tu priveşte şi pe piatra scumpă a acestei diademe; căci ca o piatră 
scumpă, aşa este împreună-iegată cu sfârşitul. Şi care este acest sfârşit? „Pen- 
tru mine", zice, căci nici nu este atât de minunat lucru că nu a cruţat pe singu- 
rul său fiu, pe cât de minunat că «pentru dânsul nu 1-a cruţat». O, fericită 
dreaptă, cărui cuţit te-ai învrednicit! O, minunat cuţit, cărei drepte te-ai în- 
vrednicit! O, minunat cuţit, spre ce trebuinţă te-ai făcut, şi ce slujbă ai săvâr- 
şit, şi cărui chip ai slujit! Cum s-a însângerat, şi cum nu s-a însângerat! Dară 
nici nu ştiu ce să zic: aşa de înfricoşată a fost taina! Nu s-a atins de pielea 
pruncului cuţitul, nici a pătruns prin gâtul acelui sfânt, nici s-a înroşit de sân- 
gele dreptului; sau mai bine zis, şi s-a atins, şi a pătruns, şi s-a înroşit, şi s-a 
înfipt, şi nu s-a înfipt! Dar poate că vă par ca şi cum aş fi întru uimire, ca ieşit 

din minţi, de vreme ce mă dezic întruna. în adevăr că sunt întru uimire, price- 
pând minunea dreptului, însă nu mă dezic defel! Iată dar că mâna dreptului 
Avraam a băgat cuţitul în gâtul copilului... dar iată că şi mâna lui Dumnezeu 
nu a lăsat ca acel cuţit împlântat să se murdărească de sângele copilului. Căci 
nu numai Avraam stăpânea acel cuţit, ci şi Dumnezeu, şi unul îi împingea cu 
voia, iar celalalt îl oprea cu glas din cer. Acelaşi glas a înarmat mâna dreptu- 
lui, şi tot acelaşi a şi dezarmat-o, şi întocmai ca şi sub porunca căpitanului se 
supunea lui Dumnezeu, şi toate făcea după semnele ce i se da, şi toate le înde- 
plinea la glasul lui! Gândeşte-te bine, Dumnezeu i-a zis: Jertfeşte-1, şi îndată 
s-a înarmat; i-a zis apoi: Nu-I jertfi, şi de îndată s-a dezarmat, căci toate erau 
rânduite şi purtate de voia lui. Şi iată că Dumnezeu a arătat lumii pe ostaşul şi 
pe căpitanul, a arătat lumii pe încununatul îngerilor, pe preotul, pe împăratul, 
pe cel încununat cu diademă, pe cel purtător de biruinţă, pe izbânditorul, pe 
învingătorul cel fară lovire. Că după cum un căpitan ar avea un ostaş strălucit, 
care prin îndemânarea lui de a mânui armele, prin ţinuta lui şi prin chipul de a se 
lupta ar uimi pe vrăjmaş, tot aşa şi Dumnezeu numai prin voinţa, prin chipul 
luptei, prin ţinuta acestui drept a uimit pe vrăjmaşul nostru al tuturor, pe diavolul, 
şi 1-a pus pe rugă. Şi mi se pare că necuratul, spăimântându-se atunci, a plecat. 

Dar dacă ar zice cineva că pentru ce oare nu a lăsat Dumnezeu pe Avraam 
ca să-şi împlânte mâna dreapta în gâtul copilului, şi fară de veste a ridicat pe 
cel hotărât spre jertfire - am răspunde că Dumnezeu nu are obiceiul de a primi 
astfel de sânge şi că o astfel de masă este numai a spurcaţilor draci. 

Iată deci că aici amândouă acestea s-au arătat deodată; adică şi iubirea de 
oameni a Stăpânului, şi recunoştinţa robului. Şi mai întâi că a ieşit din pămân- 
tul său, cu care prilej s-a depărtat de însăşi firea sa de om. Pentru aceea, îm- 
preună cu cel născut al său a luat şi lucrul cel mai de căpetenie al tuturor 
bunătăţilor, care este recunoştinţa. Şi cu drept cuvânt. Căci el a ales a nu mai 
fi tată, decât să se arate rob nerecunoscător. Pentru aceea nu numai tată a fost 
ci şi preot. Şi fiindcă s-a lepădat de cele ale lui pentru Dumnezeu, pentru 
aceea şi Dumnezeu împreună cu acestea i-a hărăzit şi cele ale sale. Când vrăj- 
maşii năvălesc asupra celui drept, atunci şi Dumnezeu vine în ajutor, făcând 
minuni până la capăt, ca, de pildă, cu cei trei Coconi în cuptorul cel cu foc, cu 
Daniil în groapa leilor şi cu aţâţi alţii., iar când el porunceşte, porunca lui se 
întinde până la bunăvoirea omului. 

Deci ce îi lipsea lui Avraam, când el avea această bunăvoire? Nu cumva 
poate prevăzuse el viitorul? Nu cumva se gândea Ia iubirea de oameni a lui 
Dumnezeu? Că dacă poate şi era Proroc, însă Prorocul nu le ştie pe toate. Aşa 
că la urmă această jertfa ar fi fost de prisos şi nevrednică de Dumnezeu, dacă 
el s-ar fi gândit la acestea. Iar dacă trebuia să afle că Dumnezeu este în putere 
a scula şi din morţi pe cineva, apoi aceasta ar fi putut-o afla cu mult mai mi- 

nunat de la pântecele cel sterp [al Sarei]; şi mai vârtos, chiar şi mai nainte de 
acea dovadă, căci credincios este el. 

Dar tu nu te minuna numai de dreptul acesta, ci şi de râvna lui, şi văzându-1 
într-atâta tulburare şi vârtej de valuri, plutind ca pe o mare liniştită, tot aşa să 
mânuieşti şi tu cârma supunerii şi bărbăţiei tale. Nu te uita numai la aceea că a 
clădit jertfelnic şi a pus deasupra lemne, ci adu-ţi aminte şi de glasul copilului, 
şi gândeşte-te câte spaime şi gânduri n-au trecut prin capul lui, când mai ales a 
auzit pe copil zicând: „Tată, unde este oaia de jertfa?" Gândeşte-te, zic, câte cu- 
getări n-au trecut atunci prin capul său, nu înarmate cu suliţe de fier, ci de foc, 
care îl înţepau din toate părţile şi-1 străpungeau. Că dacă chiar şi acum încă văd 
pe mulţi lăcrămând, deşi poate nu sunt părinţi şi încă nici n-au auzit sfârşitul 
acestei istorisiri, apoi ce a trebuit oare să sufere cel care-1 născuse pe copil, 
care-1 crescuse, care-1 avea numai pe acela, care ajunsese în bătrâneţe adânci, 
care-1 vedea şi îl auzea, şi care îndată trebuia a-1 jertfi? Ce înţeles au graiurile! 
Ce nevinovată-i întrebarea! Cine deci era cel ce lucra aici? Oare diavolul, ca să 
înflăcăreze firea? Să nu fie una ca aceasta! Ci Dumnezeu, ca astfel încă mai 
mult să cerce sufletul cel de aur al dreptului. Când femeia lui Iov grăieşte, 
atunci diavolul lucrează, căci şi sfatul ce-i dă este drăcesc, iară aici copilul 
nimic hulitor nu grăieşte, ci încă foarte bine-cinstitor şi prevăzător. Dar apoi din 
graiurile acelea şi multă gingăşie izvora, multă miere picura din sufletul cel 
blând şi liniştit. Aceste graiuri erau de-ajuns spre a muia chiar şi un cuget 
împietrit! Cu toate acestea, pe acel suflet de diamant nu l-au încovoiat defel, nu 
l-au mişcat câtuşi de puţin, şi nici nu a zis: „De ce mai numeşti tată pe cel ce 
peste puţină vreme nu-ţi va mai fi tată, pe cel ce a şi pierdut această cinste?" Şi 
pentru ce oare şi copilul îl întreabă? Dar şi întrebarea nu a facut-o numai din 
duh de iscodire, şi ca să fie spusă, aşa zicând, ci fiindcă se găsea în nedumerire 
de cele ce vedea înaintea sa. Căci, într-adevăr, se gândea că dacă tatăl său nu ar 
fi voit ca să-1 ia tovarăş numai pe el la cele ce urmau a se petrece, negreşit că nu 
ar fi lăsat pe ceilalţi slujitori ca să rămână în vale şi să-1 ia numai pe dânsul. 

Iată de ce numai când au fost singuri 1-a întrebat pe tatăl său, când nimeni 
nu mai auzea cele vorbite; atât de mare era înţelepciunea copilului. 

Oare nu v-aţi înflăcărat cu toţii, bărbaţi şi femei, la auzul acestora? Oare nu 
fiecare dintre voi se dispreţuieşte pe sine în cugetul său şi sărută pe acest co- 
pil? Oare nu fiecare îi admiră înţelepciunea, ruşinându-se, aşa zicând, faţă de 
evlavia acestui copil, cu care fiindu-i legate oarecum picioarele şi fiind pus pe 
lemne, el nu se minuna, nu se zbătea, nu învinuia pe tatăl său ca pe un ieşit 
din minţi, ci încă era şi legat, şi ridicat sus pe lemne, şi toate le răbda în tăcere 
ca un miel, sau mai bine zis, ca şi Stăpânul nostru al tuturor, căci blândeţea 
aceluia o închipuia, şi icoana Iui o avea în sine, după cum zice: „Ca o oaie 
spre junghiere s-a adus, şi ca un miel fără de glas înaintea celui ce îl tunde pre 
el" (Is. 53, 7), deşi el a grăit, după cum şi stăpânul lui a grăit. Deci cum de a 

fost fără de glas? Ce înseamnă aceasta? Adică nu a zis nimic semeţ, nimic as- 
pru, ci toate cu blândeţe şi plăcute, iar graiurile ce le-a rostit arătau mai mult 
tăcerea, sau mai bine zis blândeţea izvorâtă din tăcere. Fiindcă şi Hristos când 
zicea: „De am grăit rău, mărturiseşte răul, iară de am grăit bine, pentru ce mă 
baţi", prin aceste vorbe a arătat mai multă blândeţe decât dacă ar fi tăcut. Şi 
după cum acesta vorbea cu tatăl său de pe jertfelnic, tot aşa şi Hristos grăia de 
pe cruce: „Părinte, iartă lor, zice, că nu ştiu ce fac" (Lc. 23, 34). 

Deci ce-i răspunde Patriarhul? „Dumnezeu, fiule, se va griji de oaia de 
jertfă". Fiecare dintr-înşii cheamă pe celălalt cu numirea firească, acela zi- 
când: tată, iar acesta: fiule. Pentru aceea din amândouă părţile războiul se 
aţâţă, şi mare este tulburarea lor, în timp ce sfărâmarea de corabie nu se vede 
nicăieri, fiindcă filosofia pe toate le stăpânea. Apoi fiindcă a auzit că Dumne- 
zeu se va griji, nimic n-a mai răspuns copilul, nici a mai ispitit, atât de înţelept 
era acel copil, şi încă găsindu-se în floarea vârstei. 

Ai văzut acum pe împăratul, câte armate a stăpânit, şi câte războaie? Căci 
nici erau atât de grozavi varvarii faţă de cetatea Ierusalimului, când de muite 
ori o loveau, pe cât de grozave erau gândurile Patriarhului care-1 înconjuraseră 
din toate părţile - şi, cu toate acestea, pe toate le-a biruit. 

Voieşti a vedea în el şi pe Preot? Pilda nu este atât de departe. Căci când îl 
vezi având cu sine foc şi cuţit, iar jertfa stând pe altar, pentru ce te mai îndo- 
ieşti de preoţia lui? Iar dacă voieşti a vedea şi jertfa, apoi vezi-o îndoită. A 
adus spre jertfă pe copil, dar a adus şi oaia, sau mai bine zis, mai nainte de 
toate celelalte a adus spre jertfă părerea, voia sa, şi prin sângele oii el a sfinţit 
dreapta sa, iar prin junghierea copilului, însuşi sufletul său. Astfel deci s-a hi- 
rotonisit preot prin sângele fiului său cel unul-născut, prin jertfirea mielului. 
Căci şi preoţii se sfinţeau prin sângele jertfelor ce se aduceau lui Dumnezeu. 

Voieşti a vedea în el şi pe Proroc? „Avraam, părintele vostru, zice, s-a ve- 
selit ca să vază ziua mea, şi o a văzut, şi s-a bucurat". (In. 8, 56). Tot aseme- 
nea şi tu, prin botez, te faci şi împărat, şi preot, şi proroc; împărat te faci lepă- 
dând jos toate faptele cele rele şi jertfind păcatele; preot, aducându-te pe sineţi 
lui Dumnezeu şi jertfindu-ţi trupul şi pe tine însuţi. „Că de murim împreună 
cu Hristos, zice, împreună cu dânsul vom şi învia" (2 Tim. 2, 1 1); şi proroc te 
faci aflând de cele viitoare, facându-te însuflat şi pecetluit. Că precum pe ostaşi 
se pune pecetea, adică semnul cetei din care fac parte, tot aşa şi Duhul înseamnă 
pe cei credincioşi, şi de vei dezerta cumva, tuturor vei fi cunoscut. Iudeii aveau 
pecetea aceea numită tăiere împrejur, iară noi avem arvuna Duhului. 

Acestea deci ştiindu-le, iubiţilor, şi cugetând la vrednicia noastră, să arătăm 
o viaţa vrednică de harul Sfanţului Duh, ca astfel să ne învrednicim şi de viaţa 
viitoare. Căreia fie ca toţi să ne învrednicim, cu harul şi cu iubirea de oameni a 
Domnului nostru Iisus Hristos, căruia se cuvine slava, stăpânirea şi cinstea, îm- 
preună cu Tatăl şi cu Sfântul Duh, acum şi pururea şi în vecii vecilor. Amin. 

OMILIM IV 



„Iară eu martur pre Dumnezeu chem asupra su- 
fletului meu, că spre cruţarea voastră nu am venit 
până acum în Corinth " (2 Cor. 1, 23) 

Dară ce spui, fericite Pavele? Nu ai venit în Corinth cruţându-i pe dânşii? 
Aşadar, aici ne aduci o dezicere vădită. Mai sus ziceai că de aceea nu ai venit, 
fiindcă cele ce chibzuieşti nu le chibzuieşti după trup, şi că nu eşti stăpân pe 
sineţi, ci că te porţi pretutindeni de stăpânirea Duhului, şi ai pus la mijloc ne- 
cazurile ce ai avut; pe când aici spui că al tău a fost de a nu te duce la dânşii, 
iar nicidecum stăpânirea Duhului, de vreme ce zici: „Că spre cruţarea voastră 
nu am venit". Deci ce putem spune aici? Sau că şi aceasta era tot de la Duhul, 
că a voit el să vie, dară Duhul 1-a împiedicat de a se duce, punându-i înainte 
ca pricină cruţarea lor - sau că vorbeşte de o alta ducere, arătându-le că mai 
nainte de a le scrie întâia Epistolă a voit a se duce, însă Duhul 1-a oprit, pentru 
dragostea către dânşii, ca nu cumva să rămâie neîndreptaţi. Dar chiar şi după a 
doua Epistolă, Duhul neîmpiedicându-1 defel, el totuşi pentru această pricină a 
rămas pe loc. Ceea ce şi trebuie mai ales a bănui, că adică la început Duhul îl 
împiedica, dar după aceea, chiar şi el gândindu-se că aceasta este bine, a ră- 
mas pe loc. Dară tu te gândeşte cum iarăşi pomeneşte de dânsul, înfaţişân- 
du-se pe sine prin cele dimpotrivă, ceea ce nu voi înceta a spune necontenit. 
Fiindcă era firesc ca dânşii să bănuiască nevenirea lui şi să zică că «De aceea 
nu ai voit a veni, fiindcă ne-ai urât», apoi iată că el arată cu totul dimpotrivă, 
că de aceea nu a voit a veni, fiindcă îi iubea pe dânşii. Dar ce înseamnă „spre 
cruţarea voastră"? «Am auzit, zice, că au curvit unii dinţre voi; deci nu voiam 
ca, venind la voi, să vă supăr». Fiindcă găsindu-se printre dânşii, era neapă- 
rată trebuinţă de a cerceta lucrurile, de a înfrunta şi a pedepsi, şi multora din- 
tre dânşii de a le cere socoteală. «Pentru aceea, zice, am crezut că este mult 
mai bine a sta departe şi a lăsa vreme de pocăinţă, decât a certa, fiind de faţă, 
şi a întărâta încă mai mult lucrurile». De altminteri, cam pe îa sfârşitul Epis- 

tolei a şi învederat aceasta mai pe faţă, zicând: „Că mă tem nu cumva, dacă 
voi veni, să vă aflu pre voi precum nu voiesc, şi eu să mă aflu vouă precum nu 
voiţi; nu cumva iarăşi de voi veni, să mă smerească Dumnezeul meu către voi 
(faţă de voi), şi să plâng pre mulţi carii au greşit mai nainte şi nu s-au pocăit 
de necurăţia, şi curvia, şi spurcăciunea carea au făcut" (2 Cor. 12, 20-21). 

Aceasta deci o arată şi aici, pe care deşi o spune ca îndreptăţindu-se oare- 
cum de neducerea la dânşii, totuşi îi şi atinge cu multă putere şi-i înfricoşează. 
Căci le-a şi dat a înţelege pentru ce anume pedepse fiind ei vinovaţi, vor fi 
pedepsiţi de nu s-ar îndrepta iute; ceea ce de altminteri iarăşi o învederează pe 
la sfârşitul Epistolei, zicând: „că de voi veni iarăşi, nu voi cruţa" (2 Cor. 13, 
2). Acolo desigur că o spune mai lămurit, iară aici, fiindcă era începutul 
Epistolei, nu o spune chiar pe faţă, ci cam acoperit; şi încă nu se mulţămeşte 
nici cu atât, ci chiar şi aceasta o îndreaptă iarăşi. Fiindcă zicerea aceasta, „spre 
cruţarea voastră nu am venit până acum" este graiul unuia ce are mare stăpâ- 
nire asupra altora - căci cineva cruţă pe aceia pe care îi şi poate pedepsi, 
domnul lor fiind - apoi mângâindu-i oarecum, şi acoperind ceea ce se părea a 
fi aspru, zice: „Nu că doară am avea stăpânire preste credinţa voastră" (2 Cor. 
1, 24), adică «nu de aceea am spus că cruţându-vă nu am venit, ca şi cum aş fi 
domn peste voi». Şi încă nu a spus «peste voi», ci „preste credinţa voastră", 
ceea ce era şi mai blând, şi mai adevărat. Căci cine poate să silească pe cel ce 
nu voieşte a crede? 

„Ci suntem împreună-lucrători bucuriei voastre". «Fiindcă bucuria voastră, 
zice, este şi a noastră, de aceea nu am venit, ca nu cumva să vă supăr şi pe 
voi, în acelaşi timp să sporesc şi mâhnirea mea; deci am rămas pe loc, ca ast- 
fel îndreptându-vă prin ameninţare, să vă bucuraţi. Căci noi toate facem spre 
bucuria voastră, şi pentru această bucurie ne silim, de vreme ce şi noi ne îm- 
părtăşim de dânsa». 

„Căci cu credinţa staţi". Priveşte-1 şi aici cât de acoperit vorbeşte. Fiindcă 
prin întâia Epistolă îi atinsese cu putere, şi acum se temea de a-i atinge iarăşi, 
mai cu seamă ca dăduseră dovadă de schimbare, negreşit că de astă dată ar fi 
răsturnat totul dacă dânşii ar fi suferit aceeaşi certare, deşi se schimbaseră. 
Pentru aceea tocmai această Epistolă este cu mult mai blândă decât cealaltă. 

„Şi am judecat aceasta întru mine, ca să nu vin iarăşi la voi cu întristare" (2 
Cor. 2, 1). Cuvântul „iarăşi" arată că el era supărat încă de acolo, şi părând că se 
îndreptăţeşte de nevenirea sa, pe nesimţite se atinge de dânşii. Că dacă dânşii îl 
şi supăraseră, şi iarăşi l-ar fi supărat, apoi poţi pricepe în câtă scârbă şi amără- 
ciune s-ar fi aflat el. Decât că nu spune aceasta, că l-au supărat, ci îşi mânuieşte 
vorba în alt chip, de altminteri acelaşi lucru lăsând a se înţelege, zicând că «De 
aceea nu am venit, ca să nu vă supăr»; ceea ce, desigur, chiar dacă are aceeaşi 
putere cu ceea ce am spus, totuşi este mai bine primită de ascultători. 

„Măcar că de şi vă întristez eu pre voi, dar cine este cel ce mă veseleşte pre 
mine, fară numai cel ce se întristează de la mine?" (2 Cor. 2, 2). Dar care este 
urmarea gândului? Mare este această urmare. Gândeşte-te bine. «Nu am voit 
să vin la voi, zice, ca nu cumva să vă întristez mai mult, certându-vă, 
mâhnindu-vă, scârbindu-vă». Apoi fiindcă şi aceasta era destul de aspru şi 
avea în sine învinuirea lor, că adică trăiau astfel şi se purtau astfel încât Pavel 
se întrista, apoi făcând cuvenita îndreptare, zice: „Măcar că de vă şi întristez 
eu pre voi, dar cine este cel ce mă veseleşte pre mine, fară numai cel ce se în- 
tristează de la mine?" Ceea ce el spune aici, aceasta înseamnă: «Dar dacă ar 
trebui de-a mă găsi şi în întristare, fiind silit a vă certa şi a vă vedea întristaţi, 
apoi chiar şi acest lucru mă veseleşte. Căci aceasta este dovada celei mai mari 
dragoste, a mă socoti atât de vrednic, încât să pot a vă întrista pe voi, eu, cel 
scârbit şi întristat de voi». Şi priveşte înţelepciune la el: că ceea ce era ca lege 
pentru ucenici, a se întrista şi a simţi certările ce li se dădeau, aceasta tocmai o 
aduce aici ca mulţămindu-1 şi veselindu-1 pe dânsul. «Că nimeni nu mă vese- 
leşte atât de mult, zice, ca acela ce se abate de la cuvintele mele, şi pe urmă se 
întristează văzându-mă supărat»; deşi mai firesc era a zice: «Că dacă eu vă 
întristez pe voi, apoi cine este cel ce poate a vă veseli?» însă nu spune aceasta, 
ci acelaşi lucru îl întoarce pe dos, mângâindu-i şi zicând: «Deşi vă întristez pe 
voi, totuşi prin aceasta îmi pricinuiţi cea mai mare mulţămire, fiindcă vă sim- 
ţiţi atinşi de vorbele mele». 

„Şi am scris vouă aceasta" (2 Cor. 2, 3). Ce anume? «Că de aceea nu am 
venit, zice, fiindcă v-am cruţat pe voi». Şi când anume a scris? Poate în întâia 
Epistolă, când zicea: „Că nu voiesc acum în treacăt să vă văz" (1 Cor. 16, 7). 
Eu nu cred aceasta, ci chiar în această Epistolă, acolo unde zice: „Nu cumva 
iarăşi dacă voi veni, să mă smerească Dumnezeul meu faţă de voi" (2 Cor. 12, 
21). «Am scris vouă aceasta cam pe la sfârşitul Epistolei, zice, „ca nu cumva 
iarăşi dacă voi veni, să mă smerească Dumnezeul meu faţă de voi şi să plâng 
pre mulţi carii au greşit mai nainte". Dar pentru ce ai scris? Ca nu, dacă voi 
veni, să am întristare de cele ce mi se cădea să mă bucur, având nădejde spre 
voi toţi, că bucuria mea a voastră tuturor este". Fiindcă a zis mai nainte că 
«Eu mă bucur, întristându-vă voi», şi chiar aceasta era încă mai semeţ şi mai 
aspru, apoi iarăşi a întors vorba altfel, şi prin cele ce a adăogat a facut-o mai 
blândă. «Pentru aceea, zice, am scris vouă mai nainte, ca nu cumva când voi 
veni, să vă găsesc în întristare. Pentru aceea am zis: „ca să nu vin iarăşi cu în- 
tristare la voi", nu gândindu-mă la ale mele, ci la ale voastre. Că ştiu că dacă 
mă vedeţi bucurându-mă, şi voi vă bucuraţi, iar de mă vedeţi întristat, şi voi 
vă întristaţi». 

Dară tu priveşte chiar de la început cum se urmează cele grăite, căci numai 
aşa cuvântul ne va fi mai lesne de înţeles. «Nu am venit, zice, ca nu cumva să 

va întristez pe voi, găsindu-vă neîndreptaţi. Aceasta însă am lacut-o nu gân- 
oindu-mă la mine, ci la folosul vostru. Că eu, zice, fiind voi întristaţi, am nu 
puţina mulţămire când vă văd mgrijindu-vă atâta de mine, încât vă şi întristaţi 
şi sunteţi mâhniţi când eu sunt necăjit. „Dar cine este cel ce mă veseleşte pre 
mme, fară numai cel ce se întristează de la mine?" Dar cu toate acestea chiar 
şi aşa găsmdu-mă, fiindcă mă gândesc la ale voastre am scris vouă aceasta, nu 
ca sa va întristez, căci şi aici iarăşi nu la folosul meu mă gândesc, ci la al vos- 
tru. Ştiu bine că şi voi vă veţi întrista văzându-mă întristat, precum şi când mă 
vedeţi bucurându-mă, vă bucuraţi şi voi». Priveşte înţelepciune la dânsul A 
zis: «Ca să nu vă întristez, nu am venit, deşi mă bucur», zice. Apoi ca să nu 
para ca, fund dânşii întristaţi, el se bucură, «întru atâta mă bucur zice 
întrucât vă atmg pe voi, fiindcă de altminteri mă întristez când pe cei iubiţi 
astfel mă văd silit a-i întrista, nu numai că îi cert, ci că şi însumi eu sunt 
mtristat din această pricină». Gândeşte-te încă cum aceasta el o pune cu laude 
zicând: „de cele ce mi se cade să mă bucur". Aceasta însă vine din partea 
unuia care este adevărat părinte; este ca şi cum ar spune cineva de nişte fii cari 
au avut de la el multe binefaceri şi pentru cari mult s-a ostenit. «Deci dar de 
aceea scriu, şi nu viu, fiindcă nevenind iconomisesc ceva mare şi însemnat- şi 
nu urându-vă, nici dispreţuindu-vă, ci încă mult iubindu-vă». 

Apoi, fiindcă a zis că cela ce îl întristează, îl bucură, ca nu cumva dânşii să 
zica ca «de aceea te bucuri, ca să arăţi tuturor câtă putere ai», a adăogat în- 
dată: „Că din multă scârbă şi necaz al inimii am scris vouă, cu multe lacrămi 
nu ca să vă întristaţi, ci ca să cunoaşteţi dragostea carea cu prisosinţă am spre 
voi (2 Cor. 2, 4). Dar ce poate fi mai iubitor ca acest suflet? «Nu numai din 
scârbă, zice, ci „din multă scârbă", şi nici numai cu lacrămi, ci „cu multe la- 
crami şi necaz al inimii", adică «am fost năduşit şi sugrumat de întristare- şi 
cu toate acestea, nepurtând cu mine deloc acea întristare, am scris vouă: ,'^iu 
ca să vă întristaţi, ci ca să cunoaşteţi dragostea, zice, carea cu prisosinţă 'am 
spre voi" - deşi parcă ar fi fost mai firesc a zice «nu ca să vă întristaţi ci ca să 
va îndreptaţi», fiindcă de aceea Ie-a scris. însă nu o spune aceasta, ci mai ales 
îndulcmdu-şi cuvântul şi aţâţându-i spre o mai mare dragoste, pune aceasta în 
locul aceleia, arătând că toate le face din dragoste. Şi nici nu a zis simplu 
dragostea, ci „dragostea carea cu prisosinţă am spre voi". Căci el voieşte şi 
prin aceasta a-i atrage, arătându-le că pe dânşii îi iubeşte mai mult decât pe 
toţi şi că se poartă cu dânşii ca şi cu cei mai aleşi ucenici. Pentru aceea şi zi- 
cea: „ca de şi altora nu sunt apostol, dară vouă sunt", şi: „că de ati avea mulţi 
învăţători întru Hristos, dară nu mulţi părinţi" (1 Cor. 9, 2; 4, 15), şi iarăşi- 
„intru harul lui Dumnezeu am petrecut în lume, şi mai mult la voi" (2 Cor. 1 
12), iar aici „dragostea carea cu prisosinţă am spre voi". Aşa că, deşi cuvintele 
erau plme de mânie, totuşi mânia lui izvora din multa dragoste şi durere ce o 

avea faţă de dânşii. «Şi scriind Epistola, zice, eu pătimeam, simţeam durere 
nu numai că voi aţi păcătuit, ci şi pentru că eram silit a mă întrista. Dar şi 
aceasta este tot din dragoste. După cum cineva având un copil al său cu o rană 
putredă pe trup, s-ar vedea silit de a-i tăia rana şi a o arde, însă pentru amân- 
două el ar suferi deodată, adică şi pentru că este bolnav, în acelaşi timp şi 
pentru că este silit de a-i tăia rana, tot aşa, zice, pătimesc şi eu. Aşa că ceea ce 
voi credeţi că este semn că eu vă urăsc, aceasta tocmai este dovada ca vă iu- 
besc mult». Deci dacă a se întrista venea din dragoste, apoi cu atât mai mult a 
se bucura, fiind ei întristaţi. 

Deci îndreptăţindu-se pe sine - căci în multe locuri se îndreptăţeşte, şi nu 
se ruşinează; şi dacă aceasta o face însuşi Dumnezeu, zicând: „Norodul meu, 
ce am făcut vouă?" (Mih. 4, 3), apoi cu atât mai mult Pavel - îndreptăţindu-se 
pe sine, zic, şi urmând a trece cu vorba la urmă şi la îndreptăţirea cea pentru 
curvar, apoi ca nu cumva dânşii să-i schimonosească voia, ca şi cum li s-ar fi 
poruncit cu totul dimpotrivă, şi să se îndărătnicească - de vreme ce tot el a 
fost cel care se ridicase altă dată cu urgie asupra acelui curvar, iar acum le po- 
runcea de a-i trece cu vederea, de a-1 avea iarăşi în dragoste - apoi priveşte 
cum a iconomisit el mai dinainte aceasta, atât prin cele vorbite, cât şi prin cele 
ce va vorbi mai departe. 

Căci ce zice el? „Iar de a întristat cineva, nu pre mine a întristat" (2 Cor. 2, 
5). Mai întâi lăudându-i pe dânşii, ca bucurându-se de cele ce şi el se bucură şi 
întristându-se de cele ce şi el se întristează, la urmă trece cu vorba şi la acel 
curvar, zicând mai întâi că „bucuria mea a voastră a tuturor este". «Deci, zice, 
dacă bucuria mea este bucuria voastră a tuturor, apoi trebuie a o simţi şi acum 
împreună cu mine, după cum atunci v-aţi întristat împreuna cu mine. Căci de 
cele ce v-aţi întristat, la urmă v-aţi bucurat, şi de cele ce vă bucuraţi acum, 
acelaşi lucru îl veţi face dacă veţi judeca drept». Şi nu a zis că «întristarea 
mea este şi a voastră a tuturor», ci acest lucru îl pregăteşte prin alte vorbe, iar 
aici a pus ceea ce nu era nevoie, a pus, zic, bucuria, spunând „că bucuria mea 
a voastră a tuturor este". 

Apoi le aminteşte de cele de mai nainte, zicând: „Iar de a întristat cineva, 
nu pre mine a întristat, ci din parte, ca să nu vă îngreuiez pre voi pre toţi". 
«Ştiu, zice, că v-aţi înfuriat şi v-aţi smintit împreună.cu mine de fapta acelui 
curvar, şi din parte pe voi pe toţi v-a întristat acel păcat. Pentru aceea am şi zis 
„din parte", nu ca şi cum voi v-aţi fi întristat mai puţin decât mine, ci ca să nu 
îngreuiez pe acel curvar. Că el nu numai pe mine m-a întristat, ci şi pe voi de- 
opotrivă, deşi cruţându-1 pe dânsul am zis „din parte". Ai văzut cum îndată 
le-a muiat mânia, arătându-i pe dânşii părtaşi şi la oţărârea lui împotriva ace- 
lui curvar? 

„Că destul este unuia ca acestuia certarea aceasta, carea este de către mulţi" 
(2 Cor, 2, 6). Şi nu zice hotărâtor «curvarului aceluia», ci simplu „unuia ca 
acestuia", ca şi în întâia Epistolă, deşi nu din aceeaşi pricină - acolo 
ruşinandu-1, iară aici cruţându-1. Pentru aceea nici nu pomeneşte aici defel de 
păcatul făcut de acela, fiindcă acum era vreme de îndreptăţire. 

„Aşa încât dimpotrivă, voi mai mult să-i dăruiţi şi să-1 mângâiaţi, ca nu 
cumva, pentru mai multă mâhniciune, să fie înghiţit unul ca acela" (2 Cor. 2, 
7). Aşadar, el nu numai că porunceşte a slăbi cu certarea aceluia, ci încă a se/ 
şi întoarce la cele dinainte. Căci pe cel bătut, dacă numai te-ai atins de el şi 
nu-1 vei vindeca, nimica ai făcut. Priveşte apoi şi pe acela cum 1-a contenit ia- 
răşi, ca nu cumva prin iertare să se facă mai rău. Că dacă s-a şi mărturisit 
poate, şi s-a şi pocăit, totuşi apostolul arată că a luat iertarea păcatului nu atât 
m urma pocăinţei lui, pe cât în urma darului. Pentru care şi zice: „să-i dăruiţi 
şi^ să-1 mângâiaţi", precum şi mai jos acelaşi lucru îl învederează. «Nu doară 
că este vrednic de aceasta, zice, şi nici pentru că ar fi arătat o pocăinţă îndea- 
juns cer acest lucru, ci pentru că e slab şi neputincios». Pentru aceea a şi 
adăogat: „ca nu cumva, pentru mai multă mâhniciune, să fie înghiţit unul ca 
acela". Aceste vorbe sunt ale unuia care mărturiseşte pe de-o parte marea lui 
pocăinţă, iar pe de alta nici nu-1 lasă a cădea în deznădăjduire. 

Dar ce va să zică „să fie înghiţit unul ca acela"? Sau că făcând, poate, ceea 
ce a făcut şi Iuda vânzătorul, sau că, trăind, să se facă şi mai rău. «Că măcar 
că ar căuta să fugă, zice, ca să nu sufere mai departe durerea pricinuită din ne- 
contenita dojenire, totuşi de multe ori fiind deznădăjduit, sau ca şi crăpat de 
necaz, acestea îl vor duce negreşit la o mai mare răutate. Deci trebuie a pre- 
întâmpina aceasta, ca nu cumva rana să se facă mai dureroasă, şi ceea ce am 
câştigat de-acum să nu pierdem prin necumpătare». Acestea le zicea aposto- 
lul, după cum am mai spus, şi domolindu-1, şi îndemnându-1 a nu se face mai 
leneş după iertarea Iui. «L-am primit, zice, nu ca pe unul ce s-a spălat şi s-a 
curăţit întru totul, ci temându-mă ca nu cumva să facă ceva şi mai rău». De 
aici învăţăm că pocăinţa celor ce păcătuiesc trebuie a o hotărî nu numai după 
firea păcatelor, ci şi după cugetul şi aplecarea celor ce păcătuiesc, ceea ce a şi 
făcut atunci apostolul. Căci se temea de slăbiciunea şi neputinţa aceluia, pen- 
tru care şi zicea: „ca nu cumva să fie înghiţit unul ca acela" ca de o fiară săl- 
batică, ca de o furtună sau de o năpastă neprevăzută. , 

„Pentru aceea vă rog pre voi" (2 Cor. 2, 8). Aici nu mai porunceşte, ci se 
roagă, nu ca dascăl al lor, ci ca unul de-o seamă, şi se roagă de dânşii ca şi 
cum dânşii şedeau pe scaunul de judecător, iar pe sine se pusese în rândul apă- 
rătorilor. Şi fiindcă a câştigat ceea ce voia, apoi cu lăcomie oarecum se folo- 
seşte de rugăciune. Şi pentru ce anume îi rogi, spune-mi? „Să întăriţi spre ace- 
la dragostea", iar nu să vă apropiaţi de dânsul cum s-ar întâmpla. Aceasta 

iarăşi vine de la unul care mărturiseşte marea lor virtute, că adică cei ce-1 iu- 
beau pe acela astfel încât se strângeau pe lângă el şi se făleau cu prietenia lui, 
aceia la urmă îl dispreţuiseră atât de mult, încât i-au făcut pe Pavel să se oste- 
nească pentru dânsul şi să-i roage a întări din nou dragostea spre el; aceasta, 
zic, mărturiseşte marea lor virtute. Aceasta este virtute de ucenici, aceasta 
virtute de dascăl, de a-i face pe aceia aşa de blânzi, iar pe el de a-i rândui în 
aşa chip. Aceasta dacă s-ar face şi acum, negreşit că nu s-ar vătăma cei ce pă- 
cătuiesc fără simţire. Căci nici a iubi cum s-ar întâmpla nu trebuie, şi nici a 
dispreţui fără vreo pricină oarecare. 

„Pentru aceasta am şi scris vouă, ca să cunosc cugetul vostru, de sunteţi în- 
tru toate ascultători" (2 Cor. 2, 9), nu numai în a tăia pe cineva din adunarea 
credincioşilor, ci şi în a-1 uni, în a-1 aduce iarăşi în acea adunare. Ai văzut ia- 
răşi cum şi aici îi împinge la luptă? Căci după cum atunci când acela a păcă- 
tuit, i-a speriat pe dânşii dacă nu-1 vor tăia de la Biserică, zicând că „puţin 
aluat toată frământătura dospeşte" (1 Cor. 5, 6) şi altele multe de acestea, tot 
aşa şi aici iarăşi le pune înainte frica de neascultare, şi numai cât nu zice că 
«după cum atunci nu numai pentru dânsul, ci şi pentru voi am scris, tot ase- 
menea şi acum, nu atâta pentru acela, cât mai ales pentru voi, ca să nu vă ară- 
taţi a fi iubitori de ceartă şi neomenoşi, şi nu întru toate ascultători. Pentru 
aceea a şi zis: „Pentru aceasta am şi scris vouă, ca să cunosc cugetul vostru, 
de sunteţi întru toate ascultători". 

Aceea - tăierea acelui curvar de la Biserică - s-ar fi crezut poate de unii a 
fi izvorâtă din zavistie şi pizmă, pe când aceasta, primirea lui din nou printre 
dânşii, mai cu seama arată supunerea şi ascultarea lor şi dacă sunt destoinici 
spre iubirea de oameni. Aceasta este cu adevărat recunoştinţă de ucenici, a as- 
culta de dânsul nu numai când le spunea acelea, ci şi când le poruncea cele 
dimpotrivă. Pentru aceea a şi spus „întru toate", arătând că, dacă nu vor as- 
culta, nu atât pe acela, cât pe dânşii se vor necinsti, dându-şi singuri faima de 
iubitori de ceartă. Aceasta deci o face cu scopul ca şi de aici să-i împingă spre 
supunere şi ascultare. Pentru aceea şi zice: „că pentru aceasta am scris vouă" 
- deşi nu pentru aceasta Ie-a scris, însă zice că pentru aceasta, ca astfel să-i 
atragă la sine. Căci lucrul de căpetenie pentru apostol era mântuirea păcăto- 
sului, însă acolo unde nimic nu vătăma mântuirea, le făcea şi plăcerea lor. 
Când el zice „întru toate", prin aceasta iarăşi îi laudă, aducându-le aminte de 
supunerea şi ascultarea de dinainte, pe care o şi aduce la mijloc. 

„Iar căruia dăruiţi ceva, şi eu" (2 Cor. 2, 10). Priveşte cum şi de astă dată el 
se pune al doilea la rând, adică dă întâietate acelora, iar el se pune la urmă. 
Aceasta înseamnă a muia îndărătnicia, aceasta va să zică a linişti o voinţă răz- 
boinică. Apoi, ca nu cumva prin aceste vorbe să-i facă îngâmfaţi, ca văzân- 
du-se stăpâni, şi să nu-1 ierte pe acel curvar, iarăşi îi îmboldeşte către aceasta, 

zicând: „că şi eu de am dăruit ceva, căruia am dăruit, pentru voi", adică «chiar 
şi aceasta pentru voi am făcut-o», zice. Şi precum atunci când le poruncea de 
a-1 taia pe acela de la Biserică nu i-a lăsat numai pe dânşii a fi stăpâni a-1 ierta 
zicând: „iată că am judecat... a da pe unul ca acela Satanei", ci i-a luat pe dân- 
şii ca tovarăşi la această hotărâre, zicând: „adunându-vă voi şi duhul meu să 
daţi pre unul ca acela Satanei" (pregătind prin aceasta două lucruri mari- şi că 
a rostit hotărârea, şi că nu tară dânşii a rostit-o, ca să nu pară că îi loveşte prin 
aceasta, şi nici că dă acea hotărâre singur, ca să nu-i creadă îngâmfat, iar dân- 
şii trecuţi cu vederea şi umiliţi, dar nici că le îngăduie lor totul, ca nu cumva 
vazandu-se stăpâni, să ierte fără vreme pe acel păcătos şi deci să-1 predea dia- 
volului fără voia lor), tot aşa şi aici face, zicând «că, iată, eu am şi iertat după 
cum am judecat în întâia Epistolă». ' 

După aceea, ca nu cumva să se creadă ca loviţi, fiind trecuţi cu vederea 
zice: „pentru voi". Dar ce? Oare pentru oameni a iertat el? Nu. Iată pentru ce a 
şi adăogat: „în faţa lui Hristos". Ce va să zică „în faţa lui Hristos"? «Sau după 
Dumnezeu, zice, sau în slava lui Hristos». „Ca să nu fim cuprinşi (înşelaţi) de 
Satana, că nu este să nu ştim noi cugetele (meşteşugirile) lui" (2 Cor. 211) 
Ai văzut cum le şi îngăduie puterea de a-1 ierta, şi apoi iarăşi le-o ridică; ca 
prin una să-i moaie, iar prin cealaltă să le taie din capul locului îndrăzneala^ 
Şi nu numai aceasta o mrejeşte de aici, ci şi că, dacă nu ar asculta, apoi vătă- 
marea le-ar fi de obşte, ceea ce a făcut şi la început. Căci şi atunci zicea că 
„puţin aluat toată frământătura dospeşte". Aceasta deci o spune şi aici prin 
cuvintele: „ca să nu fim cuprinşi (înşelaţi) de Satana". 

Şi pretutindeni, în sfârşit, el şi pe sine se dezvinovăţeşte în privinţa acelui 
curvar, şi pe dânşii în acelaşi timp. Căci gândeşte-te de la început. Jar de a 
întristat cineva, zice, nu pre mine m-a întristat, ci din parte, ca să nu vă îngre- 
uiez pre voi pre toţi"; apoi iarăşi: „Că destul este unuia ca acesta certarea 
aceasta, carea este de către mulţi". Aceasta este părerea şi hotărârea Iui Totuşi 
el nu a stat numai în hotărârea lui, ci iarăşi îi ia de tovarăşi, zicând: „Aşa că, 
dimpotrivă, mai mult să-i dăruiţi şi să-1 mângâiaţi. Pentru aceea vă rog pre voi 
sa întăriţi spre acela dragostea". Deci după ce le-a lăsat lor toată puterea deo- 
dată trece la puterea şi stăpânirea sa, zicând: „Că pentru aceasta am şi scris 
voua, ca să cunosc cugetul vostru, de sunteţi întru toate ascultători". Mai de- 
parte apoi iarăşi le face pe plăcerea lor, zicând: „Iar căruia dăruiţi ceva" - aici 
le face lor plăcere - „şi eu" - iar aici sieşi. Apoi mai departe şi acelora, şi si- 
eşi, zicând: „Că şi eu, de am dăruit ceva, pentru voi (am făcut aceasta) în faţa 
lui Hristos" - adică sau spre slava lui Hristos, sau că şi aceasta am mcui-o 
poruncmdu-mi-se de Hristos, ceea ce mai cu seamă îi îndupleca pe dânşii 
Căci s-ar fi înfricoşat, fireşte, dacă nu ar fi dăruit ceea ce trecea la Hristos, şi 
ceea ce era pe placul său. Apoi iarăşi arată vătămarea obştească dacă nu ar fi 



52 



ascultători, zicând: „ca să nu fim cuprinşi (ispitiţi) de Satana". Şi bine zice el 
„ca să nu fim cuprinşi", «fiindcă diavolul nu-şi ia numai pe ale sale, ci răpeşte 
şi cele ale noastre, zice, fiindcă acela (curvarul) s-a făcut mai bun. Să nu-mi 
spui numai că el a ajuns pradă fiarei celei sălbatice, ci gândeşte-te şi la 
aceasta, că prin pierderea aceluia se împuţinează numărul turmei, şi mai ales 
acum, când se poate recâştiga ceea ce diavolul a lepădat». 

„Că nu este să nu ştim cugetele (meşteşugirile) lui", fiindcă de multe ori şi 
sub forma evlaviei el pierde pe cineva, căci el pierde pe om nu numai 
dueându-1 în curvii, ci poate încă şi dimpotrivă, a-1 strica prin întristarea cea 
peste măsură în timpul pocăinţei. Căci când împreună cu ai săi diavolul îi ia şi 
pe ai noştri, când el şi poruncind a păcătui prăpădeşte şi nimiceşte, şi chiar 
când, poruncind noi a se pocăi, el pierde, apoi cum să nu se numească faptul 
acesta cuprindere sau ispitire din parte-i? Că lui nu-i este de ajuns a pierde pe 
cineva prin păcat, ci şi prin pocăinţă o face aceasta, dacă noi nu privighem. 
Pentru aceea, cu drept cuvânt că a şi numit aceasta cuprindere sau ispitire, 
fiindcă necuratul ne stăpâneşte chiar şi prin cele ale noastre. A lua pe cineva 
în stăpânirea sa pentru păcat, aceasta e al său - dar a-1 lua şi pentru pocăinţă, 
aceasta nu mai este a lui; arma aceasta este a noastră, şi nicidecum a lui. Când 
deci el şi aşa ne poate lua în stăpânirea sa, gândeşte-te cât de urâtă este 
această biruire a noastră, cum îşi va bate joc şi va râde de noi ca de nişte mişei 
şi ticăloşi, dacă ar fi ca el să ne învingă chiar cu armele noastre. Şi într-ade- 
văr, este lucru de râs şi încărcat de cea mai josnică ruşine ca dânsul să fău- 
rească ranele prin chiar doftoriile noastre. Pentru aceea şi zicea apostolul: „că 
nu este să nu ştim cugetele (meşteşugirile) lui", dând prin aceste cuvinte a se 
înţelege felurimea uneltirilor, viclenia lui, şi tot ceea ce poate vătăma sub 
forma evlaviei. 

'Acestea deci şi noi cugetându-le, iubiţilor, să nu dispreţuim pe nimenea 
vreodată, şi iarăşi niciodată să nu deznădăjduim dacă cădem în păcate, şi nici 
iarăşi să nu ne trândăvim, ci greşind noi, să ne zdrobim cugetul, iar nu să pu- 
nem înainte numai vorbe goale. Căci eu cunosc pe mulţi cari zic că trebuie 
negreşit a plânge cineva păcatele sale, însă nimic mare nu lucrează; ei postesc, 
cum să nu, şi poartă haine aspre, însă mai mult decât cârciumarii iubesc banii; 
se biruie de mânie mai mult decât fiarele sălbatice, şi se bucură de hulele 
aruncate asupra aproapelui mai mult decât se bucură alţii de laudele ce li se 
fac. Acestea însă nu sunt pocăinţă; ci mai mult chip al pocăinţei sunt, şi um- 
bră, iară nu pocăinţă. Pentru aceea este bine a zice şi de aceştia ceea ce spune 
Pavel: gândiţi-vă bine, că „nu este ca să nu ştim cugetele (meşteşugirile) lui". 
Pe unii necuratul îi pierde prin păcate, pe alţii prin pocăinţă, pe ceilalţi prin alt 



1 Partea morală. Despre pocăinţă, şi că nu trebuie a dispreţui pe nimeni (Veron). 

mijloc, nelăsând a se folosi cu ceva din pocăinţa lor. Fiindcă a pierde de-a 
dreptul pe cineva nu a găsit mijlocul, apoi asupra unora prelungeşte necazu- 
rile, iar roadele le răpeşte el, încredinţându-i că au isprăvit toate, şi astfel 
nemaigrijindu-se de celelalte. Deci ca nu cumva să ne frământam în zadar şi 
fară scop, apoi mai bine să vorbim puţin şi cu femeile, căci boala aceasta este 
mai cu seamă a femeilor. Bine este şi ceea ce faceţi acum, adică bune sunt şi 
postul, şi culcarea jos pe pământ, şi cenuşa pe cap, însă când celelalte nu sunt 
de faţă, nici un folos nu aveţi din acestea. De altfel Dumnezeu a arătat cum 
iartă păcatele; deci pentru ce, lăsând acea cale, vă deschideţi o alta? Au păcă- 
tuit odinioară Ninevitenii, şi au făcut de acestea pe care şi voi le faceţi acum, 
însă să vedem cu ce s-au folosit. După cum se întâmplă cu cei bolnavi, că 
mulţi doftori îi văd şi multe doftorii le scriu, însă cel înţelept nu se gândeşte 
ce anume a făcut cel bolnav, ci ce anume 1-a folosit, tot asemenea trebuie a ne 
gândi şi în cea de faţă. Deci ce a folosit pe varvarii aceia? Şi-au rânduit post în 
păcatele lor, ba încă şi-au rânduit un post foarte aspru, şi-au rânduit îmbrăcare 
cu sac, cu cenuşă pe cap, cu bocete, cu culcarea pe pământ, dar şi-au rânduit şi 
schimbarea vieţii. Dar să vedem ce anume din acestea i-a făcut sănătoşi. «Şi 
de unde am putea şti?», zici tu. Dacă ne vom duce la doftor, dacă-1 vom în- 
treba pe dânsul. Nu va ascunde nimic de noi, ci totul ne va spune. Dar mai 
drept grăind, pentru ca nimeni să nu fie care să nu ştie, şi nici să aibă trebuinţă 
de a i se spune, el a şi scris doftoria ce i-a ridicat pe dânşii din boală. 

Deci care este acea doftorie? „Şi au văzut Dumnezeu, zice, că s-a întors 
fieştecare din calea sa cea vicleană, şi s-a pocăit de relele care grăise să le facă 
lor" (Iona 3, 10). Nu zice că a văzut postul lor cel îndelungat, nici sacul sau 
cenuşa ce-şi puseseră pe cap. Şi acestea nu le zic nu surpând postul - să nu fie 
una ca aceasta! - ci îndemnând ca o dată cu postul să se facă şi ceea ce este 
mai bun decât postul, aceea adică de a se depărta cineva de toată răutatea. 

A păcătuit şi David. Deci să vedem cum s-a pocăit şi acesta. Trei zile a şe- 
zut pe pământ, însă aceasta o făcea nu pentru păcatele sale, ci pentru fiul său 
care era ca beat de patimă; pe când păcatul în alt chip 1-a curăţit, prin smerita 
cugetare, prin zdrobirea inimii, prin umilinţa sufletului, prin faptul că nu a mai 
căzut în acele păcate, că-şi amintea într-una de ele, că suferea cu mulţămire 
toate cele ce veneau asupră-i, că îi cruţa pe cei ce îl întristau, şi nil numai că 
nu se răzbuna împotriva celor ce meşteşugeau rele asupra sa, ci încă şi pe cei 
ce voiau să facă aceasta îi împiedica. Când, de pildă, Semei arunca asupra lui 
cuvintele cele mai batjocoritoare 1 , David zicea către curtenii lui care se 
smintiseră de aceasta: „Lăsaţi-1 să blesteme, că Domnul au zis lui: Blestemă 
pre David". Căci el avea inimă zdrobită şi smerită, ceea ce mai vârtos i-au şi 

1 A se vedea cartea a 2-a a împăraţilor 1 6, 6 şi urm. 

curăţit păcatele. Aceasta este adevărată mărturisire, aceasta este adevărata po- 
căinţa. Dar dacă noi, postind, vom fi îngâmfaţi, nu numai că cu nimic nu ne 
vom folosi, ci chiar ne vom şi vătăma mai mult. 

Deci, iubitule, smereşte-ţi şi tu inima, ca să tragi către tine pe Dumnezeu, 
caci „aproape este Domnul de cei zdrobiţi cu inima" (Ps. 33, 18) Oare nu vezi 
m casele cele mai strălucite cum cei necinstiţi nu răspund nici chiar slugilor 
celor mai mici care-i batjocoresc, ci rabdă totul pentru dispreţul în care i-a 
adus păcatul? Tot aşa fa şi tu. Chiar de te-ar batjocori cineva, tu nu te înfuria 
ci suspină din străfundul inimii, nu pentru batjocură, ci pentru păcatul care 
te-a adus în acea necinste. Suspină când păcătuieşti, iar nu când urmează a fi 
pedepsit, fimdcă aceasta dacă o faci, nu înseamnă nimic - ci suspină fiindcă ai 
dispreţuit pe Stăpânul tău, cel atât de blând, cel atât de blajin, cel ce atât de 
mult te-a iubit pe tine, şi a fost atât de legat de mântuirea ta, încât chiar şi pe 
Fiul său 1-a dat pentru tine. 

Pentru toate acestea deci suspină, şi să o faci necontenit, fiindcă aceasta 
este adevărată mărturisire. Nu te arăta astăzi vesel şi mâine posomorât, apoi 
iarăşi vesel, ci petreci totdeauna în plâns şi zdrobire de sineti. „Fericiţi cei ce 
plâng, zice, că aceia se vor mângâia", adică cei ce plâng şi se jelesc neconte- 
nit. Ramai deci făcând aceasta necontenit, şi fiind cu băgare de seamă la tine 
însuţi, şi zdrobmdu-ţi inima, întocmai celui care, pierzând pe fiul său cel ade- 
vărat, î-ar jeli întruna. „Rupeţi-vă, zice, inima, iară nu veşmintele voastre" 
(Ioil 2, 13). Dar cel rupt nu se mai poate ridica în sus, cel zdrobit nu se scoală 
Pentru aceea Prorocul Ioil zice: „Rupeţi-vă inima", iar David: „Inimă zdrobită 
şi smerită Dumnezeu nu va defăima" (Ps. 50, 19). Măcar de ai fi şi înţelept, 
măcar şi bogat, măcar şi boier, rupe-ţi inima, nu o lăsa pe dânsa ca să cugete 
mari, nici să se îngâmfe. Căci ceea ce e rupt nu se îngâmfa. Tot aşa şi tu, sme- 
reşte-te cu cugetarea. Gândeşte-te că vameşul numai printr-un singur grai s-a 
îndreptăţit, deşi ceea ce-a spus nu era smerită cugetare, ci adevărată mărturi- 
sire. Deci dacă aceasta are o atât de mare putere, dar încă smerita cugetare*? 
Iartă păcatele celor ce greşesc ţie, căci şi lucrul acesta iartă păcatele. Şi pentru 
cea dmtai, zice: „L-am văzut că a umblat posomorât pre căile sale şi l-am tă- 
măduit pre el" (Is. 57, 17-18), şi aceasta a muiat mânia lui Dumnezeu în vre- 
mea lui Ahaav; iar pentru cea de-a doua zice: „Iertaţi şi se va ierta vouă". Dar 
mai este încă şi altă cale care poartă această doftorie pentru noi, adică defăi- 
marea păcatelor celor săvârşite. „Spune tu întâi fărădelegile tale, zice, ca să te 
îndreptăţeşti" (Is. 43, 26). Şi cel ce pătimeşte rele şi mulţămeşte, dezleagă pă- 
catele, precum şi milostenia, carea este mai mare decât toate. 

Deci numără doftoriile care vindecă ranele tale, şi toate le pune necontenit' 
smerita cugetare, mărturisirea, nepomenirea de rău, a multămi lui Dumnezeu 
pătimind rele, a face milostenii cu bani şi cu lucruri şi a te ruga cu stăruinţă 

Astfel văduva aceea a îmblânzit pe judecătorul nemilostiv şi crud. Deci dacă 
aceea a îmblânzit pe cel crud şi nemilostiv, cu atât mai mult tu vei îmblânzi pe 
cel blând şi milostiv. Dar apoi este şi o altă cale pe lângă cele de mai sus, 
aceea adică de a lua apărarea celor nedreptăţiţi. „Judecaţi, zice, pe cel orfan, şi 
daţi dreptate văduvei, şi veniţi să ne întrebăm, zice Domnul; şi de vor fi pă- 
catele voastre ca mohorâciunea, ca zăpada le voi albi" (Is. 1,17. 18). Deci de 
care răspuns am putea fi vrednici, având atâtea căi ce duc către cer, şi astfel de 
doftorii care vindecă ranele, şi dacă chiar şi după baia naşterii din nou rămâ- 
nem în aceleaşi păcate? 

Aşadar, iubiţilor, să nu rămânem în păcate, ci acei ce încă nu au căzut, să 
rămână în frumuseţea lor de dinainte, sau mai bine zis, încă mai mult să se în- 
deletnicească în bine; că măcar de nu ar găsi la ei păcate, totuşi izbânzile lor 
acestea le vor face încă o mai mare frumuseţe - iară noi, cei ce mult păcătuim, 
să ţinem seamă de cele vorbite spre îndreptarea păcatelor, ca astfel să stăm cu 
îndrăzneală înaintea scaunului lui Hristos şi să ne învrednicim de bunătăţile 
cele făgăduite nouă. Cărora fie ca toţi să ne învrednicim, cu harul şi cu iubirea 
de oameni a Domnului nostru Iisus Hristos, căruia se cuvine slava, stăpânirea 
şi cinstea, împreună cu Tatăl şi cu Sfântul Duh, acum şi pururea şi în vecii ve- 
cilor. Amin. 



OMILII V 



„Şi venind eu în Troada pentru evanghelia lui 
Hristos, şi uşă deschisă fiind mie întru Domnul, nu am 
avut odihnă cu duhul meu, neaflând pre Tit, fratele 
meu. " (2 Cor. 2, 12) 

Aceste graiuri par a fi nevrednice de Pavel, dacă pentru lipsa unui frate a 
părăsit, sau mai bine zis a lăsat la voia întâmplării mântuirea celor de acolo; 
pare apoi că ele sunt cu totul depărtate de urmarea gândului. Deci cum? Voiţi 
poate mai întâi a dovedi că se ţine de gândul lui, sau că nu a grăit nimic ne- 
vrednic de dânsul? Mie mi se pare că a doua pricină e mai nimerit a o desluşi 
mai întâi, căci numai aşa ne va fl şi cealaltă mai uşor de înţeles şi mai lămu- 
rită. Deci cum acestea sunt în legătură cu cele de mai nainte? Să ne amintim 
însă chiar acelea, şi atunci vom şti aceasta. 

Deci care erau cele dinainte? Acelea pe care le zicea la începutul Epistolei: 
„Că nu voim să nu ştiţi voi pentru necazul nostru ce s-a făcut nouă în Asia, că 
preste măsură am fost îngreuiaţi şi preste putinţă", şi arătând şi chipul cum a 
scăpat de acele greutăţi, şi mai adăogând şi altele la mijloc, la urmă iarăşi s-a 
văzut silit a le supune că şi din altă pricină a fost amărât. Cum şi în ce fel? 
Pentru că nu a găsit acolo pe Tit. Fireşte că aceasta era ceva greu de suferit şi 
îndeajuns de a-i tulbura sufletul şi a suferi ispite. Căci când şi cel ce mângâie 
nu este de faţă, spre a putea da ajutor la ducerea poverii, fireşte că şi necazul e 
mai mare. Acest Tit este acelaşi pentru care zice mai departe că venise de la 
dânşii pe lângă apostol, pentru care aduce multe şi mari laude, şi pentru care 
spune că 1-a trimis la dânşii. Deci voind a le arăta că şi prin aceasta tot pentru 
dânşii s-a necăjit, le-a spus vorbele de aici. 

Cum că vorbele acestea sunt în legătură cu cele de mai nainte este vădit din 
cele ce am spus până acum; şi cum că nici nu sunt nevrednice de Pavel, şi 
aceasta voi încerca a o dovedi. 

Apostolul nu a spus că lipsa lui Tit din Troada 1-a împiedicat pe dânsul în 
mântuirea celor ce voiau a se apropia de Creştinism şi nici că din această pri- 
cină a trecut cu vederea pe cei ce crezuseră, ci că nu a aflat odihnă sau linişte 
în sufletul său, adică s-a scârbit, s-a întristat pentru lipsa fratelui, arătând prin 
aceasta cât de grea i se părea lipsa lui, şi de aceea a şi plecat de acolo. 

Dar ce înseamnă: „venind în Troada pentru evanghelie"? Nu zice simplu 
«am călătorit», ci s-a dus acolo să propovăduiască Evanghelia. Dar şi venind 
pentru aceasta, şi găsind acolo lucru mare, „şi uşă fiind mie deschisă întru 
Domnul", zice, „nu am avut odihnă", însă nu pentru aceasta a fost împiedicat 
în lucrul evangheliei. Deci cum de zice că: „lăsându-i pre dânşii (luându-mi 
ziua bună) am mers în Machedonia" (2 Cor. 2, 13)? Adică «nu am stat acolo 
mult timp, fiind neliniştit, fiind necăjit». Dar poate că chiar se şi împiedicase 
lucrul evangheliei, lipsind acela; însă nici aceasta nu este pentru dânşii o 
mângâiere mică. «Că dacă ducându-mă acolo, zice, unde era uşă deschisă în- 
tru Domnul, însă iute am plecat, fiindcă nu am găsit pe fratele Tit, apoi cu atât 
mai mult voi, zice, trebuie a şti nevoile împrejurărilor care ne duc şine poartă 
peste tot locul, şi nu ne lasă a călători după cum voim, nici a sta mai mult la 
aceia unde am voi». Pentru aceea şi adaogă iarăşi, puind şi aici călătoria pe 
seama lui Dumnezeu, precum a făcut şi mai nainte puindu-o pe seama Duhu- 
lui, şi zice: „Iar mulţămită lui Dumnezeu, celui ce ne face pre noi pururea bi- 
ruitori întru Hristos şi arată mireazma cunoştinţei sale prin noi în tot locul" (2 
Cor. 2, 14). Ca să nu pară deci că acestea le spune bocindu-se, înalţă 
mulţămire lui Dumnezeu. 

Ceea ce el spune, aceasta înseamnă: «Pretutindenea necaz, pretutindeni 
strâmtorare. Am venit în Asia şi am fost îngreuiat peste măsură. Am venit în 
Troada, şi nu am găsit acolo pe fratele Tit. Nu am venit la voi, dar şi aceasta 
nu puţină supărare mi-a căşunat, ci încă foarte mare, şi fiindcă mulţi au păcă- 
tuit printre voi, şi fiindcă de aceea nici voi nu m-aţi văzut». „Căci cruţându-vă 
pre voi, zice, nu am venit în Corinth". Deci ca să nu pară că se văicăreşte în- 
truna zicând acestea, adaogă că «nu numai că nu ne scârbim în aceste necazuri 
şi strâmtorări, ci încă ne şi bucurăm; şi ceea ce este mai mult, că nu numai din 
pricina răsplătirilor viitoare, ci chiar şi din pricina celor de acum, căci şi aici, 
prin aceste necazuri, suntem străluciţi şi lăudaţi. Aşadar atât de departe sun- 
tem de a ne plânge, încât faptul acesta îl numim chiar biruinţă şi ne mândrim 
cu toate cele ce pătimim». Pentru care şi zicea: „Mulţămită lui Dumnezeu, 
celui ce ne face pre noi pururea biruitori întru Hristos", adică «celui ce prin 
toate ne face cunoscuţi şi lăudaţi. Căci ceea ce se crede a fi necinste, adică a fi 
alungat de pretutindenea, aceasta nouă ni se pare a fi de cea mai mare cinste». 
Pentru aceea nu a zis «celui ce ne-a făcut arătaţi în totul», ci „celui ce ne face 

pre noi pururea biruitori", arătând că prigonirile acestea ridică pretutindeni pe 
pamant semne de biruinţă fără sfârşit împotriva diavolului 

Apoi împreună cu biruitorul punând şi pricina, prin aceasta ridică iarăşi pe 
ascultător. Nu numai că de către Dumnezeu ne facem pururea biruitori, ci şi 
„intru Hristos , adică pentru Hristos şi pentru propovăduirea evangheliei 
Fiindcă trebuie a birui, este neapărat trebuitor ca noi, cei cari purtăm stindar- 
dul biruinţei, să fim în totul arătaţi, fiindcă îl purtăm tocmai pentru că vom fi 
văzuţi de toţi şi cinstiţi de toţi. 

„Şi arată mireasma cunoştinţei sale prin noi în tot locul". Mai sus a zis- 
pururea biruitori", iară aici zice „în tot locul", arătând prin aceasta că fiece 
timp şi Ioc este plin de luptele apostolilor. «Ca şi cei ce poartă mir sau mi- 
resme tot aşa şi noi, zice, suntem învederaţi tuturor», numind prin „mi- 
reasma cunoştinţa. Şi nu a zis simplu cunoştinţă, ci mireasmă" - sau miro- 
sul cel plăcut al cunoştinţei. De altfel, aşa şi este cunoştinţa de faţă: nici foarte 
lămurită, dar nici întru totul acoperită. Pentru aceea şi zicea el în întâia Epis- 
tola: „Ca vedem acum ca prin oglindă, în ghicitură" (1 Cor. 13, 12)- şi aici nu- 
meşte mireasmă acest fapt. Cel ce cunoaşte mireasma, ştie unde'se găseşte 
mirul, insa esenţa acelui mir nu o ştie defel, dacă nu s-a întâmplat să o ştie 
mai dinainte. Tot asemenea şi noi: Cum că este Dumnezeu, aceasta o ştim dar 
care este esenţa lui nu o ştim defel. ' 

Deci noi suntem ca o cădelniţă împărătească, şi ori în ce parte ne vom 
duce se răspândeşte din noi mireasmă cerească şi miros duhovnicesc. Acestea 
deci le zicea apostolul, pe de-o parte arătând şi puterea propovăduirii evan- 
gheliei, caci prin cele ce meşteşugeau vrăjmaşii împotriva lor, prin acelea 
tocmai u străluceau mai mult decât prigonitorii lor, făcând întreaga lume a 
cunoaşte şi biruinţele, şi mireasma lor, în acelaşi timp şi pe dânşii mângâin- 
du-i pentru necazurile şi ispitele lor, ca toate să le rabde cu bărbăţie, deoarece 
chiar şi mai nainte de răsplată se bucură de faimă sau de un răsunet în lume 

„Ca a lui Hristos bună mireasmă suntem lui Dumnezeu, întru cei ce se 
mantuiesc şi întru cei ce pier" (2 Cor. 2, 15). «Chiar de se mântuieşte cineva, 
zice, sau de se pierde, evanghelia rămâne aceeaşi, şi cu aceeaşi putere- căci 
dupa cum şi lumina, dacă întunecă pe cei slabi, tot lumină rămâne, deşi întu- 
neca, şi mierea, măcar de s-ar părea amară celor bolnavi, totuşi firea ei ră- 
mâne tot dulce - aşa şi evanghelia, cu bună mireasmă este, măcar de ar pieri 
unu necrezând într-însa. Căci pierderea sau nimicirea necredincioşilor nu este 
lucrul evangheliei, ci a nerecunoştinţei lor. Şi buna mireasmă a evangheliei 
mai cu seamă în aceea se arată, în care tocmai cei răi se pierd. Aşadar, preţul 
şi puterea evangheliei se învederează nu numai din mântuirea celor buni 'ci 
chiar şi din pierderea celor răi. Fiindcă şi soarele, foarte strălucitor fiind, toc- 
mai de aceea şi vătămă, mai cu seamă pe cei bolnavi de ochi. Tot asemenea şi 

Mântuitorul este spre căderea şi ridicarea a multora, dară totuşi rămâne mân- 
tuitor, căzând chiar mii; precum şi venirea lui mai mult a vătămat pe cei ce nu 
au crezut, şi cu toate acestea rămâne mântuitoare omenirii. 

Pentru aceea şi apostolul zice: „că bună mireasmă suntem lui Dumnezeu" 
adică măcar de se şi pierd unii, totuşi noi rămânem ceea ce suntem. Şi nu a zis 
simplu bună mireasmă, ci „lui Dumnezeu". Când însă suntem bună mireasmă 
lui Dumnezeu, şi el aceeaşi o hotărăşte, la urmă cine mai poate grăi împotri- 
vă? Dar şi cuvintele „a lui Hristos bună mireasmă suntem", mi se pare că au o 
îndoită tâlcuire. Sau că prin aceste cuvinte se spune că, murind noi păcatului, 
ne-am adus ca jertfa Lui, sau că suntem bună mireasmă a jertfei lui Hristosi 
Este ca şi cum ar zice cineva: «bună mireasmă a acestei jertfe este mirosul 
acesta al vostru». Deci sau că aceasta învederează numele de „bună mireas- 
mă", sau, după cum am spus, că adică în fiecare zi se jertfesc pentru Hristos. 

Ai văzut unde a ridicat el ispitele, pe care le numeşte biruinţă, bună mireas- 
mă şi jertfa adusă lui Dumnezeu? După aceea, fiindcă a zis: „bună mireasmă 
suntem şi întru cei ce pier", apoi ca să nu-ţi închipui că şi aceia sunt bine pri- 
miţi, a adăogat: „Unora adică mireasmă a morţii spre moarte, iar altora mi- 
reasmă a vieţii spre viaţă" (2 Cor. 2, 16), adică pe această bună mireasmă unii 
o aduc prinos în aşa fel că se mântuiesc, iar alţii în aşa chip că se pierd. Aşa 
că, de se pierde cineva, pricina este în el însuşi, fiindcă se zice că şi pe scroafe 
mireasma le înăbuşă, şi lumina întunecă pe cei slabi, după cum am mai spus. 

Astfel deci este firea celor buni, căci nu numai ale lor se îndreaptă, ci şi pe 
cele dimpotrivă ie pierd; şi prin aceasta mai cu seamă se arată puterea lor. 
Căci şi focul îşi arată puterea nu numai când luminează, nici numai când cu- 
răţă şi limpezeşte aurul, ci şi când mistuie spinii, şi atunci, zic, îşi arată pute- 
rea, şi atunci se învederează ca foc. Şi Hristos deci şi prin aceasta îşi arată mă- 
reţia lui, când adică va pierde pe cel fără de lege cu duhul gurii sale, şi-1 va 
nimici cu arătarea venirii sale (2 Thes. 2, 8). 

„Şi spre acestea cine este vrednic?" zice. Deci fiindcă a grăit lucruri mari: 
că suntem jertfa lui Hristos şi bună mireasmă, că ieşim biruitori pretutindeni, 
la urmă iarăşi cumpăneşte vorba, punând totul în seama lui Dumnezeu. Pentru 
aceea şi zice: „Şi spre acestea cine este vrednic?" «Totul, zice, este a lui 
Hristos, şi nimic al nostru». Ai văzut cum el grăieşte cu totul potrivnic apos- 
tolilor celor mincinoşi? Aceia se făleau, ca şi cum ar fi adus ceva de la dânşii 
în propovăduirea evangheliei, iară apostolul Pavel spune că de aceea se mân- 
dreşte şi se făleşte, fiindcă nu este nimic al său. „Că lauda noastră, zice, 
aceasta este: mărturia cunoştinţei cugetului nostru, că nu întru înţelepciune 
trupească, ci întru harul lui Dumnezeu am petrecut în lume". Şi ceea ce aceia 
credeau a fi laudă, adică câştigarea înţelepciunii din afară, apostolul Pavel 
spune cu totul dimpotrivă, adică răsturnarea şi desfiinţarea acelei înţelepciuni. 

pentru care şi zice aici: „Şi spre aceasta cine este vrednic?" Dar dacă nu sun- 
tem vrednici, apoi ceea ce se petrece cu noi este al harului lui Dumnezeu. 

„Că nu suntem precum cei mulţi, cari cârciumăresc (măsluiesc) cuvântul 
lui Dumnezeu" (2 Cor. 2, 17). «Dacă chiar şi grăim lucruri mari, totuşi nu 
spunem că este ceva al nostru, ci toate ale lui Hristos. Noi nu urmăm pe 
apostolii cei mincinoşi, cari zic că ale lor sunt cele multe. Aceasta va să zică a 
cârciumări, când cineva măsluieşte vinul, când vinde cu bani ceea ce trebuia a 
da în dar. Prin aceste cuvinte mi se pare că ia în derâdere şi averile, şi ceea ce 
am mai spus iarăşi dă a înţelege, adică acei amăgitori amestecă cele ale lor cu 
cele ale lui Dumnezeu, ceea ce şi Isaia zicea, învinovăţind: „Că cârciumări i tăi 
amestecă vinul cu apă" (Is. 1, 22.). Dacă deci se spun acestea şi despre vin, 
apoi nu ar greşi cineva dacă ar spune aşa şi de învăţătură. «însă nu aşa facem 
noi, zice, ci ceea ce ni s-a încredinţat, aceea şi dăm mai departe, împărtăşin- 
du-vă cuvântul neamestecat, nemăsluit». Pentru aceea a şi adăogat: „ci ca din 
curăţie, ci ca de la Dumnezeu, înaintea lui Dumnezeu întru Hristos grăim". Nu 
propovăduim acestea, zice, amăgindu-vă, facându-vă plăcere sau punând ceva 
de la noi şi amestecând, ci ca de la Dumnezeu", adică «nu spunem că vă hără- 
zim ceva de la noi, ci pe toate le-a dat Dumnezeu». Căci aceasta înseamnă „de 
la, Dumnezeu", adică a nu ne mândri de nimic ca fiind al nostru, ci toate a le 
lega de dânsul. 

„Intru Hristos grăim". Adică nu întru înţelepciunea noastră, ci învăţaţi prin 
puterea lui - iară aceia se fălesc nu în aşa chip, ci ca şi cum ar fi pus ceva de 
la dânşii. Pentru aceea şi luându-i în râs, în altă parte zicea: „Că ce ai, care nu 
ai luat? Iar de ai şi luat, pentru ce te îngâmfi ca şi cum nu ai fi luat" (1 Cor. 4, 
1)1 Aceasta este cea mai mare virtute, a pune totul în seama lui Dumnezeu, a 
nu socoti nimic al tău, a face totul nu spre slava oamenilor, ci spre slava lui 
Dumnezeu, căci el este cel ce va cere răspuns de faptele făcute. Dar acum 
toate s-au răsturnat pe dos, căci de cela ce şade pe scaun şi cere răspuns de 
fapte nu ne temem aşa de tare, iar de cei ce stau împreună cu noi şi ne judecă, 
ne înfricoşăm. 

^ar de unde oare vine boala aceasta? De unde şi cum a pătruns în sufletul 
nostru? De acolo că nu ne gândim întruna ia Dumnezeu, ci ne lipim de cele de 
faţă. De aici vine apoi că şi în faptele cele rele uşor cădem, iar dacă poate şi 
facem vreo faptă bună, o facem mai mult de fală, ca şi de aici să ne vină pagu- 
bă. A văzut cineva de multe ori pe o femeie cu căutătură vinovată şi necurată, 
şi nu-1 ştie poate nici femeia aceea şi nici cei ce sunt pe lângă dânsa; însă de 
ochiul cel neadormit nu se poate dosi. Căci acela chiar şi mai nainte de a se 



1 Partea morală. Despre frica lui Dumnezeu şi a nu ne teme de nimeni altul decât de dân- 
sul, cum şi de a nu face nimic pentru fală. (Veron). 

face păcatul a ştiut că acel suflet va fi stricat, a cunoscut şi aşezarea lui lăun- 
trică, şi cugetele cele care se învârtesc numai în tulburări şi nelinişte, fiindcă 
cel ce ştie toate nici nu are trebuinţă de mărturii şi dovezi. 

Deci nu te uita către cei deopotrivă cu tine. Măcar de te-ar lăuda vreun om, 
totuşi nu vei avea nici un folos dacă Dumnezeu nu te va lăuda. Chiar de te-ar 
dispreţui vreun om, totuşi nici o vătămare nu vei avea, dacă Dumnezeu nu te 
va dispreţui. Aşadar nu mânia pe judecător făcând vorbă multă de cei deopo- 
trivă cu tine, iar când el se nemulţămeşte împotriva ta, tu nu te temi, nici te în- 
fricoşezi. Să dispreţuim dar lauda oamenilor. Până când oare vom fi atât de 
mici de suflet, căutând numai jos la pământ? Până când oare vom dăinui a ne 
târî aici jos pe pământ, în vreme ce Dumnezeu ne ridică până la cer? Dacă 
fraţii lui Iosif ar fi avut înaintea lor frica lui Dumnezeu, precum trebuia a 
avea, nu ar fi omorât pe fratele lor în pustietate. Cain de asemenea, dacă s-ar 
fi temut de dânsul, după cum trebuia, nu ar fi zis fratelui său: „Vino să ieşim 
la câmp" (Fac. 4, 9). Dar pentru ce, fricosule şi ticălosule, îl desparţi pe dânsul 
de tatăl său şi-1 scoţi în pustietate? Nu cumva poate Dumnezeu nu vede şi în 
câmp cutezanţa ta? Nu te-ai învăţat de la cele petrecute cu tatăl tău, că Dum- 
nezeu toate le ştie şi că este de faţă la toate cele ce se petrec? Şi pentru ce oare 
nu a spus aceasta Dumnezeu către dânsul chiar, carele tăgăduia: «Te ascunzi 
de mine, carele sunt de faţă pretutindeni şi ştiu până şi tainele omului? Pentru 
ce ai făcut aceasta?» - pentru că încă nu putea acela a filosofa bine. Deci ce-i 
spune Dumnezeu? „Glasul sângelui fratelui tău strigă către mine", zice, nu ca 
şi cum sângele ar avea glas, ci după cum şi noi zicem despre nişte împrejurări 
învederate şi lămurite că «faptul acesta strigă la cer». 

Pentru aceea ni se cade totdeauna a avea înaintea noastră hotărârea lui 
Dumnezeu, şi atunci toate cele rele se vor stinge. Tot aşa, şi în rugăciuni vom 
fi cu trezvie dacă ne vom gândi cu cine vorbim, dacă vom judeca bine că 
atunci noi îi aducem jertfa, că avem în mână cuţit, şi foc, şi lemne; dacă eu 
gândul nostru deschidem porţile cerului, dacă ne strămutăm acolo, şi luând 
cuţitul Duhului, îl înfigem în gâtul jertfei, dacă îi vom jertfi lui trezvia noastră 
şi vom vărsa lacrămi. Că astfel este sângele acestei jertfe, şi cu o astfel de 
jertfa se va înroşi acel jertfelnic. 

Deci nu lăsa atunci nimic din gândurile omeneşti să îţi stăpânească cugetul. 
Gândeşte-te bine că şi Avraam, aducând jertfa lui Dumnezeu, nu a lăsat a fi de 
faţă atunci nici femeia sa, nici sluga, şi nici altcineva. Nici tu dară nu lăsa ca să 
fie de faţă atunci cu tine vreuna din patimile ce robesc, ci ridică-te singur acolo 
unde s-a ridicat şi acela, şi unde nimeni altul este slobod a se ridica. Chiar de ar 
încerca a se ridica atunci astfel de cugete, porunceşte lor cu stăpânire şi zi: 
„Şedeţi aici, iară eu şi pruncul, închinându-ne, ne vom întoarce la voi" (Fac. 
22, 5), şi lăsând la poalele muntelui şi asinul, şi slugile, şi orice necuvântătoare 

sau proaste şi de nimic, ridică-te pe munte, luând cu tine numai ceva 
cuvântător, după cum acela a luat numai pe Isaac. Dar şi jertfelnicul clădeş- 
te-ţi-1 asemenea cu acela, nimica omenesc având, ci fiind afară de fire, căci şi 
acela, de nu ar fi fost afară de fire, nu ar fi jertfit pe pruncul său. Şi nimic să nu 
te supere atunci, ci să te faci mai înalt chiar şi decât cerurile. Suspină din adân- 
cul sufletului, jertfeşte mărturisirea ta. „Spune tu întâi, zice, fărădelegile tale, 
ca să te îndreptăţeşti" (Is. 43, 26). Adu jertfa zdrobirea inimii. Că aceste jertfe 
nu în ţărână sfârşesc, nici în fum se prefac, nici în văzduh se împrăştie: nu au 
trebuinţă nici de lemne şi foc, ci numai de cuget umilit. Acesta este focul care 
le arde şi nu le mistuie, acesta şi lemnele de jertfă. Căci cel ce se roagă cu 
căldură, se aprinde, însă nu se arde cu totul, nu se mistuieşte, ci încă mai 
strălucit se face, după cum mai strălucit se face şi aurul purtat şi muncit în foc. 

Iar lângă toate acestea, şi aceea păzeşte, adică rugându-te, să nu zici nimic 
din cele ce ar putea mânia pe Stăpânul tău, nici să te apropii blestemând pe 
vrăjmaşii tăi. Că dacă a avea vrăjmaşi este ocară, apoi a-i şi blestema, pricepe 
cât rău poate să fie. Căci trebuind tu a da răspuns pentru ce ai vrăjmaşi, tu îi 
mai şi prihăneşti. Şi de care iertare te vei învrednici, şi prihănindu-i, şi încă 
întru o vreme ca aceea când ai trebuinţă de mila lui cea mare? Că tu te-ai 
apropiat [de Dumnezeu] rugându-te pentru ale tale păcate; deci nu pomeni pe 
cele străine, ca nu cumva să aduci aminte de cele ale tale. Că de vei zice: 
«Bate pe vrăjmaşul,» prin aceasta singur ţi-ai închis gura, nemaidând limbii 
îndrăzneală; întâi, fiindcă ai mâniat pe judecătorul încă din capul locului, şi al 
doilea, pentru că ceri împotriva chipului rugăciunii. Căci dacă te rogi pentru 
iertarea păcatelor, cum oare pentru pedepsire vorbeşti? Cu totul dimpotrivă 
trebuia a face, a te ruga adică pentru păcatele lor, ca aceeaşi şi pentru noi cu 
îndrăzneală să o cerem. Acum însă, înaintea hotărârii judecătorului apucând 
cu a ta, ceri a-i pedepsi pe cei ce păcătuiesc, care lucru te şi lipseşte de toată 
iertarea. Iar dacă pentru ale lor păcate te vei ruga, măcar de şi nimic vei zice 
de ale tale, toată treaba ai săvârşit. Gândeşte-te câte jertfe sunt în legea veche: 
jertfa laudei, jertfa mărturisirii, jertfa mântuirii, jertfa curăţirilor (8-ooia 
Kce8apji(dv) şi altele multe, dara nici una nu este împotriva vrăjmaşilor, ci 
pentru ale sale păcate este fieştecarea, sau şi pentru isprăvi. Au doară nu 
cumva la alt Dumnezeu te apropii? Ci la acela te apropii, carele au zis: „Ruga- 
ţi-vă pentru vrăjmaşii voştri." Deci cum de strigi împotriva lor? Cum de rogi 
pe Dumnezeu a strica legea sa? Nu acesta este chipul celui ce se roagă: nime- 
nea se roagă ca altul să piară, ci ca el să se mântuiască. Pentru ce dar porţi 
numai chipul celui ce se roagă, iară graiuri ai de prihănitor? Iar când pentru 
noi înşine ne rugăm, atunci şi ne scărpinam, şi căscăm, şi în mii de gânduri 
cădem; dar când ne rugăm pentru vrăjmaşi, cu trezvire facem aceasta. Căci 

fiindcă ştie diavolul cum că asupra noastră împingem sabia, pentru aceasta nu 
ne trage înapoi, nici ne împiedică atuncea, ca astfel mai mult să ne vătămăm. 

«Dară, zici tu, am fost nedreptăţit şi mă necăjesc». Apoi atunci roagă-te 
împotriva diavolului, carele mai vârtos ne nedreptăţeşte pe noi toţi. Aceasta 
chiar ţi s-a şi poruncit a zice: „Ci ne izbăveşte de cel viclean." Acela este vrăj- 
maşul nostru cel neîmpăcat, pe când omul, oricâte ne-ar face, prieten ne este 
şi frate. Deci împotriva diavolului să ne mâniem, împotriva lui să chemăm pe 
Dumnezeu şi să zicem: „Zdrobeşte pe Satana sub picioarele noastre" (Rom. 
16. 20), căci el naşte şi pe vrăjmaşi. Iar dacă împotriva vrăjmaşilor te vei ruga, 
rugăciunea pe carea acela o voieşte te rogi; precum dacă te vei ruga pentru 
vrăjmaşi, împotriva lui te rogi. Pentru ce dară, lăsând pe adevăratul vrăjmaş, 
muşti din mădulările tale, mai rău decât fiarele sălbatice prin aceasta făcându-te? 

«Dară m-a ocărât, zici tu, şi mi-a luat averea.» Şi pe cine oare trebuie a 
jeli? Pe cel ce a pătimit răul, sau pe cel ce a făcut răul? Este vădit că pe cel ce 
a făcut răul, căci luându-ţi averea pe nedrept, singur s-a scos pe sine din dra- 
gostea lui Dumnezeu, şi mai mult a pierdut decât a câştigat; aşa că tocmai el 
este cel nedreptăţit. Prin urmare, trebuie a ne ruga pentru vrăjmaşi, iar nu a-i 
blestema, ca milostiv să li se facă Dumnezeu. 

Vezi câte au pătimit cei trei Coconi, nici un rău făcând: şi-au pierdut patria, 
şi-au pierdut slobozenia, robitu-s-au şi s-au dus într-o ţară străină şi varvară, 
ba încă trebuia a fi omorâţi pentru un vis zadarnic şi deşert. Deci intrând ei 
împreună cu Daniil în cuptor, pentru ce anume se rugau? Ce oare ziceau? Poa- 
te ziceau: «Surpă pe Navuhodonosor? Ia-i de pe cap coroana? Pogoară-1 de pe 
scaun?» Nimic de acestea, ci îndurările lui Dumnezeu cereau. Iar când se gă- 
seau în cuptorul cel cu foc, ei tot aşa se rugau. 

Nu însă tot aşa faceţi şi voi, ci pătimind cu mult mai mici decât aceia, şi 
poate de multe ori după dreptate, nu conteniţi a arunca mii de blesteme asupra 
vrăjmaşilor. Unul, de pildă, zice: «Doboară pe vrăjmaşul precum ai cufundat 
oastea lui Faraon», altul zice: «Răneşte trupul lui cu boale», şi un altul iarăşi: 
«Răsplăteşte lui asupra copiilor». Au oare nu cunoaşteţi graiurile acestea? 
Dară de unde vine vouă râsul acesta? Vedeţi cum aceste fapte de râs sunt, 
când se zic fără vreo patimă? încă şi tot păcatul atunci se arată cât este de urâ- 
cios, când îl goleşti de aşezarea şi pornirea celui ce 1-a cutezat. Căci când vei 
aminti celui ce s-a mâniat graiurile pe care le-a rostit întru iuţimea sa, el îşi va 
acoperi faţa de ruşine, va râde de sine şi va voi a suferi mii de rele, decât a fi 
ale sale acele graiuri; pe cel desfrânat, de-1 vei duce la muierea curvă după îm- 
preunare, şi dânsul se va întoarce de către aceea ca de către o spurcată. 

Tot aşa şi voi, cari nu sunteţi în patimă, râdeţi acum, căci de râs sunt graiu- 
rile acestea, şi de babe bete, şi de muieratică împuţinare de suflet. Dară şi Io- 
sif, vânzându-se de fraţii săi şi ajungând rob, ba încă şi în temniţă stând, nici 

un grai amar nu a scos împotriva celor ce l-au mâhnit. Dar ce anume zicea? 
„Cu furtişag sunt furat, zice, din pământul Evreilor" (Fac. 40, 15), şi nu mai 
adaogă de cine a fost furat şi vândut, căci se ruşina chiar el de relele ce sufe- 
rise de la fraţii lui, mai mult decât cei ce le făcuseră. Tot astfel trebuie a ne 
găsi şi noi; adică a ne mâhni mai mult pentru cei ce ne-au necăjit pe noi, decât 
pentru noi înşine, fiindcă vătămarea la aceia trece. După cum cei ce dau cu pi- 
ciorul în cuie sau piroane, cugetând lucruri mari, mai vârtos sunt vrednici de 
milă şi de plâns din pricina acestei turbări, tot aşa şi cei ce nedreptăţesc pe cei 
ce nu le fac nici un rău sunt vrednici de multe lacrămi, iar nu de blesteme, ca 
unii ce-şi vătăma sufletele lor. Căci nimic este mai scârbos ca un suflet ce 
blestemă, şi nici mai necurat ca limba ce aduce astfel de jertfe. 

Om eşti: nu vărsa venind de aspidă. Om eşti: nu te face fiară sălbatică. Pen- 
tru aceea ţi s-a dat gură, nu ca să muşti, ci ranele altora să vindeci. «Adu-ţi 
aminte pentru ce te-am îndemnat, zice Dumnezeu: Să ierţi şi să laşi. Dară tu 
acum şi pe mine mă rogi ca să mă fac părtaş răsturnării şi călcării poruncilor 
mele şi te încerci a mânca, aşa zicând, pe fratele tău, şi-ţi însângerezi limba, 
precum cei nebuni îşi însângerează dinţii cu ale lor mădulări». Cum să nu se 
bucure diavolul şi să nu râdă când aude o astfel de rugăciune? Cum să nu se 
întărâte Dumnezeu, să se întoarcă şi să urască, când îl rogi pentru astfel de lu- 
cruri? Şi ce ar putea fi mai cumplit decât aceasta? Că dacă nu trebuie a te 
apropia de sfintele Taine având vrăjmaşi - dar încă cel ce nu numai că are, dar 
se şi roagă împotriva lor, cum nu ar trebui să fie scos afară chiar şi din ograda 
bisericii? 

Acestea dar cugetându-le, iubiţilor, şi pricina jertfei lui ştiind, cum că pen- 
tru vrăjmaşi s-a jertfit [Dumnezeu], apoi nici vrăjmaş să avem; sau de vom 
avea, să ne rugăm pentru dânsul, ca astfel şi noi, iertarea celor păcătuite luând, 
cu îndrăzneală să stăm înaintea Divanului lui Hristos, căruia se cuvine slava, 
stăpânirea şi cinstea, acum şi pururea şi în vecii vecilor. Amin. 

„Au doară începem iarăşi pre noi a învedera? Au 
doară ne trebuiesc, precum oarecărora, cărţi de înfă- 
ţişare către voi sau dela voi? " (2 Cor. 3, 1)? 

Ceea ce trebuia a răsturna degrab, adică vorbele acelora «că te lauzi pe tine 
singur», aceasta tocmai preîntâmpinând a spus aici, deşi de altminteri el şi mai 
în urmă a căutat să o îndrepte prin atâtea cuvinte, ca de pildă: „spre aceasta 
cine este vrednic?", şi „ca din curăţenia inimii grăim" - dar cu toate acestea, 
nu se simte nici aşa mulţămit. De altfel, acesta este şi obiceiul lui Pavel: ceea 
ce pare a fi grăit mare despre dânsul, el o pune mai dinainte, iar după aceea o 
înconjoară cu multă băgare de seamă. Dar tu şi de aici gândeşte-te la marea lui 
înţelepciune, căci un lucru ce se pare a fi trist şi posomorât - vorbesc de 
scârbe şi necazuri - el astfel 1-a înălţat şi 1-a arătat atât de strălucit şi vestit, în- 
cât din cele vorbite izvorăşte antitheza dorită. Acelaşi lucru îl face şi cam pe 
la sfârşit, căci după ce numără miile de primejdii, de batjocuri, strâmtorări, 
nevoi şi altele de acest fel, adaogă zicând: „Că nu iarăşi învederaţi ne facem 
înaintea voastră, ci prilej dăm vouă de laudă pentru noi" (2 Cor. 5, 12). Şi 
pune aceasta acolo cu multă putere şi cu mai multă îmbărbătare, iară aici, în 
stihul ce ne stă de faţă, pune mai mult cuvinte de dragoste. „Au doară ne tre- 
buiesc, precum oarecărora, cărţi de înfăţişare (recomandare) către voi?" Acolo 
cele vorbite sunt pline şi de multă băgare de seamă - ca trebuincioasă şi folo- 
sitoare - dar şi de mânie, zicând: „Că nu iarăşi învederaţi ne facem înaintea 
voastră, ci prilej dăm vouă de laudă pentru noi", şi „Iarăşi vă pare că ne în- 
dreptăţim înaintea voastră" (2 Cor. 12, 19)? Şi mai departe: „Că mă tem ca nu 
cumva, dacă voi veni, să aflu pre voi precum nu voiesc, şi eu să mă aflu vouă 
precum nu voiţi" (2 Cor. 12, 20). Ca să nu se pară că el prin linguşire caută 
slavă, ca dorind această cinste din partea lor, zice acestea: „mă tem ca nu 
cumva, dacă voi veni, să aflu pre voi precum nu voiesc, şi eu să mă aflu vouă 

precum nu voiţi". Acestea însă le spune cu multă putere aici, pe când ia înce- 
put nu grăieşte aşa, ci mult mai blând. 

Deci ce este ceea ce el spune? Vorbeşte de ispite şi primejdii, că pretutin- 
deni acestea se dau pe faţă de Dumnezeu întru Hristos, şi întreaga lume ştie de 
biruinţele acestea. Dară după ce a vorbit lucruri mari despre sine, la urmă 
surpă tot ceea ce a vorbit despre sine, zicând: „Au doară începem iarăşi pre 
noi a învedera (recomanda)?" Ceea ce el spune aici, aceasta înseamnă: «Poate 
că s-ar împotrivi cineva, zice, şi m-ar întreba: «Dar ce este aceasta, Pavele? 
Acestea le spui pentru tine şi te lauzi pe sineţi?» Deci el, dezlegând această 
bănuială, zice că «Nu voim aceasta, că adică să ne fălim şi să ne mândrim, şi 
atât de departe suntem de a cere de la voi scrisori de recomandare, încât în loc 
de asemenea scrisori vă avem pe voi». „Căci, zice, cartea noastră voi sunteţi" 
(2 Cor. 3, 2). Şi ce înseamnă „voi sunteţi"? Adică: «Dacă ar trebui a fi noi lău- 
daţi către alţii, apoi pe voi v-am pune la mijloc în loc de orice scrisoare», ceea 
ce spunea şi în întâia Epistolă, zicând: „Că pecetea apostoliei mele voi 
sunteţi" (1 Cor. 9, 2). Aceasta însă aici nu o spune chiar aşa, ci cu oarecare 
şagă, ca astfel să-şi facă cuvântul mai usturător. „Au doară, zice, ne trebuiesc 
cărţi de înfăţişare (recomandare)?" Şi dând a înţelege pe acei apostoli minci- 
noşi, a adăogat: „precum oarecărora către voi, sau de la voi" către alţii? 

Apoi fiindcă cea grăită era prea grea, o îndreaptă iarăşi, adăogând şi zicând: 
„Cartea noastră voi sunteţi, scrisă în inimile noastre, cunoscându-se şi cetindu-se 
de către toţi oamenii, arătându-vă că sunteţi carte a lui Hristos" (2 Cor. 3, 2-3). 
Aici nu arată numai dragoste, ci mărturiseşte şi de izbânzile lor, de vreme ce 
sunt destoinici a arăta tuturor oamenilor vrednicia dascălului prin ale lor virtuţi. 
Aceasta înseamnă cuvintele „cartea noastră voi sunteţi". «Ceea ce ar putea face 
scrisorile voastre recomandându-ne şi facându-ne vrednici de cinste, zice, aceas- 
ta o faceţi voi, fiind văzuţi şi auziţi de alţii». Virtutea ucenicilor împodobeşte şi 
înfrumuseţează pe dascăl, şi-1 recomandă mai mult decât orice scrisoare. 

"Scrisă în inimile noastre", adică «pe care toţi o cunosc; astfel vă purtăm 
pretutindeni şi vă avem în minte necontenit». Este ca şi cum ar fi zis: «lauda 
(recomandarea) noastră către alţii voi sunteţi, fiindcă vă avem în inimă necon- 
tenit şi către toţi arătăm cu glas mare izbânzile voastre. Deci nu numai că voi 
sunteţi lauda noastră către alţii - şi deci nu avem trebuinţă de scrisori din par- 
tea voastră - ci şi pentru că vă iubim pe voi foarte, nu avem trebuinţă de laudă 
(recomandare) către voi. Că cineva are nevoie de scrisori de recomandare că- 
tre nişte necunoscuţi, dară voi sunteţi în cugetul nostru». 

Şi nu a zis simplu: „sunteţi", ci a adăogat îndată „scrisă în inimile noastre", 
adică «nici nu puteţi cădea vreodată. Că după cum pricep cei ce citesc şirul de 
slove din scrisori, tot aşa şi în inima noastră citind, ştiu toţi dragostea noastră 
ce o avem pentru voi. Deci dacă scrisorile de aceea sunt făcute, spre a arăta că 
cutare, de pildă, este prietenul meu, şi prin urmare voiesc ca şi el să aibă ace- 

eaşi îndrăzneală faţă de mine, apoi este de-ajuns dragostea voastră, care totul 
va face. Dacă venim la voi, nu avem trebuinţă de alţii ca să ne recomande pri- 
etenia voastră, apucând mai nainte; iar dacă ne ducem la alţii, iarăşi nu avem 
trebuinţa de scrisori, fiind de ajuns în locul acestora dragostea voastră, căci 
purtam scrisoarea în inimile noastre». 

Apoi, încă mai mult lăudând pe dânşii, îi numeşte şi cartea sau scrisoarea 
lui Hristos, zicând: „Arătându-vă că sunteţi carte a lui Hristos" (2 Cor 3 3) 
Dar zicând acestea, el îşi ia sămânţă de vorbă de aici şi începe a cerceta cele 
ale legii vechi. De altminteri el spune aici că dânşii sunt scrisoarea sau cartea 
lui Hristos şi din altă pricină. Mai sus i-a arătat ca înfăţişând (recomandând) 
pe apostol prin viaţa lor, pentru care i-a şi numit scrisoare; aici însă îi numeşte 
scrisoarea (cartea) lui Hristos, ca unii cari au scrisă pe ea legea lui Dumnezeu 
«Ca ceea ce a voit Dumnezeu să arate tuturor şi vouă, acestea s-au fost scris în 
inimile voastre. Noi însă v-am pregătit ca să primiţi scrisorile. După cum 
Moisi a săpat pietrele şi tablele, aşa şi voi sufletele voastre». 
_ Pentru aceea şi zice: „cea slujită de noi". însă egalitatea în aceasta o aveau- 
căci pietrele şi tablele acelea au fost scrise de Dumnezeu, iară acestea (sufle- 
tele) sunt scrise de Duhul lui Dumnezeu. Deci unde este deosebirea'? Scrisă 
nu cu cerneală, zice, ci cu Duhul lui Dumnezeu celui viu; nu în table de piatră, 
ci in tablele cele de carne ale inimii." Apoi, pe câtă deosebire este între Duh şi 
cerneală, intre tablă de piatră şi inimă trupească, pe atâta deosebire este între 
acestea şi acelea, şi prin urmare şi între cei ce slujesc unora şi altora. 

Dar fiindcă a grăit aici lucruri mari, iute se îndreptă pe sine, zicând: „Şi nă- 
dejde ca aceasta avem prin Hristos către Dumnezeu" (2 Cor. 3, 4). Şi iarăşi to- 
tul pune în seama lui Dumnezeu, căci la toate acestea Hristos ne este pricina. 

„Nu că destoinici suntem a cugeta ceva de la noi, ca dintru noi" (2 Cor 3 5) 
Priveşte aici şi o altă îndreptare, căci el a câştigat virtutea aceasta - vorbesc de 
smerita cugetare - în cea mai înaltă măsura De aceea când grăieşte ceva mare de 
dansul, toată graba o pune spre a îndrepta iute şi în orice chip tot ce a vorbit - ceea 
ce face şi aici, zicând: „Nu că destoinici suntem a cugeta ceva de la noi, ca dintru 
noi , adică „cand am spus că «nădejde avem», nu am zis că aceasta, de pildă, este 
de la noi, iar aceea de la Dumnezeu, ci totul pun în seama lui şi aşa gândesc". 

„Ci destoimcia noastră este de la Dumnezeu, carele au şi făcut pre noi des- 
toinici a fi slujitori celui nou legământ" (2 Cor. 3, 6). Dară ce va să zică „ne-a 
îacut destoinici"? Adică «ne-a făcut puternici, îndemănateci. Şi nu este aceasta 
puţin lucru, a aduce în lume astfel de table şi scrisori, cu mult mai mari decât 
cele dinainte». Pentru aceea a şi adăogat: „nu slovei, ci duhului". Iată aici şi o 
alta deosebire. Dar ce? Oare legea aceea nu era duhovnicească? Dar atunci cum 
de spune tot el: „că ştim că legea duhovnicească este" (Rom 7 14)*? Negreşit 
ca duhovnicească, însă nu ieşea din ea Duhul, căci şi Moisi nu a adus din munte 
duh, ci slove săpate în piatră - iară noi suntem încredinţaţi că ni se dă duhul 

Pentru aceea şi îndreptează mai bine aceasta, zicând: „Că slova omoară, iar 
duhul face viu". Aceste vorbe nu le-a spus el cum s-ar brodi, ci face prin ele 
vorbire de Iudeii aceia cari cugetau lucruri mari de dânşii. Prin „slovă" el nu- 
meşte aici legea, care pedepsea pe cei ce păcătuiau, iar prin „duh" înţelege ha- 
rul, care prin botez face vii, adică înviază pe cei omorâţi prin păcate. 

Deci după ce a spus osebirea cea de la fire a acestor două cărţi sau scrisori, 
adică deosebirea firii tablelor, el nu stăruie mai mult în această osebire, ci tre- 
când iute mai departe, stăruie mai mult asupra legământului celui nou, pe care 
ascultătorul o poate prefera ca folositoare şi uşor de împlinit. «Nu are nici o 
oboseală sau trudă mare în ea, zice, şi dă un mai mare har». Dacă apostolul, 
vorbind de Hristos, pune mai mult ceea ce ţine de iubirea lui de oameni decât 
de vrednicia lui, şi totuşi amândouă acestea se leagă împreună, apoi cu atât 
mai mult trebuia a face aceasta fiind vorba de Legământul cel Nou. 

Dar ce înseamnă: „slova omoară"? A spus mai sus că „nu în table de piatră, 
ci în tablele cele de carne ale inimii", şi nu se părea că spune de vreo deosebi- 
re mare. A adăogat apoi că aceea era scrisă cu slove sau cu cerneală, iară 
aceasta cu Duhul iui Dumnezeu. Dar nici aceasta nu-i deştepta atât de mult. 
Spune în sfârşit ceea ce era în stare a-i întraripa, că adică aceea omoară, iară 
aceasta face viu. Şi ce va să zică ceea ce el spune aici? 

In legea veche cel ce păcătuia era pedepsit - iară în legea nouă cel ce are pă- 
cat, apropiindu-se, se botează şi se face drept; dar drept facându-se, viază, fiind 
izbăvit de moartea păcatului. Legea veche, când prindea pe ucigaş îl omora, iară 
legea harului, când prinde pe ucigaş, îl luminează şi îl face viu. Şi ce spun eu de 
ucigaş? Chiar lemne de era prins cineva de lege că adună în ziua Sâmbetei, era 
ucis cu pietre. Aceasta va să zică că „slova omoară". Dar harul prinde mii de 
ucigaşi şi de tâlhari, pe care botezându-i îi izbăveşte de relele dinainte. Aceasta 
va să zică „iar duhul face viu". Slova chiar din viu face pe cei prins de ea mort, 
iară harul, din mort face viu pe cel vinovat. „Veniţi către mine, zice, cei osteniţi 
şi împovăraţi" (Mt. 11, 28), şi nu a zis: «vă voi pedepsi», ci „vă voi odihni." 
Căci în botez se îngroapă păcatele, se şterg toate cele dinainte, omul este înviat 
şi harul întreg este scris în inima lui ca pe o tablă. 

Deci cugetă singur cât de mare este vrednicia Duhului, când tablele iui le arată 
că sunt mai bune decât cele dinainte, şi când le învederează mai mari şi mai 
însemnate decât însăşi învierea. Căci şi moartea aceasta (după har) este cu mult 
mai grozavă decât cea dinainte - de care se şi izbăveşte omul - şi încă cu atât mai 
grozavă cu cât şi sufletul este mai bun decât trupul; şi că însăşi viaţa aceasta se 
trage din moartea aceea - viaţa aceasta, zic, pe care Duhul o dă. Deci dacă Duhul 
o hărăzeşte pe aceasta, cu atât mai mult pe cea mai mică; căci pe aceea o desăvâr- 
şeau şi Prorocii, pe aceasta însă nu. Căci nimeni nu poate ierta păcatele, fără nu- 
mai unul Dumnezeu. Dar nici pe aceea (învierea din morţi) nu o dădeau Prorocii 
Iară Duh. Şi nu numai aceasta este de mirare, că adică Duhul face viu pe cel mort 



69 



prin păcat, ci pentru că dă aceasta şi altora a o face. „Luaţi, zice, Duh -Sfânt". 
Pentru ce oare? Fără Duh nu se putea? Dar aici arată Dumnezeu că faptul acesta 
este al puterii celei mai înalte şi al esenţei aceleia împărăteşti, şi că tot aceeaşi 
putere o are şi Duhul, care o şi dă credincioşilor. Pentru care şi adaogă, zicând: 
„Cărora veţi ierta păcatele, se vor ierta lor, şi cărora le veţi ţine, ţinute vor fi." 

Deci iubiţilor, fiindcă ne-a făcut vii, să rămânem iarăşi vii, şi să nu ne în- 
toarcem din nou la moartea de dinainte, căci Hristos nu mai moare. „Căci ce a 
murit păcatului, zice, o dată a murit" (Rom. 6, 10), şi nu voieşte a ne mântui 
pururea prin har, fiindcă arunci am fi goi de toate faptele cele bune. Pentru 
aceea deci el voieşte a se aduce şi ceva de noi. Să aducem deci, şi sufletul să-1 
păstrăm întruna viu. Şi ce anume este viaţa sufletului, află aceasta de la trup. 
Căci şi trupul atunci spunem că este viu, când păşeşte cu paşi sănătoşi - iar 
când el se istoveşte parcă păşind şi se mişcă fără rânduială, măcar de s-ar pă- 
rea că este viu, sau că păşeşte, totuşi o astfel de viaţă este mai groaznică decât 
orice moarte. Măcar că şi grăieşte ceva, totuşi nimic nu spune sănătos, ci vor- 
bele lui sunt ale unui om smintit, vede cu totul altele în locul celor adevărate; 
deci un astfel de trup este mai de jelit decât al celor morţi. 

Tot aşa şi sufletul, când nu are cu sine nimic sănătos, măcar de s-ar părea 
că trăieşte, totuşi a şi murit. Când aurul nu-1 vede ca aur, ci precum ceva mare 
şi^ preţios, când cele viitoare nu le pricepe defel, când se târăşte pe pământ, 
când face cu totul altceva în locul celor cuvenite, atunci este mort. Căci, 
într-adevăr, de unde cunoaştem noi că avem suflet? Oare nu din lucrările sale? 
Şi când el nu lucrează cele ale sale, oare nu a şi murit? De pildă, când sufletul 
nu se îndeletniceşte cu virtutea, când răpeşte şi face călcare de lege, apoi cum 
pot eu să spun că ai suflet? Că poate unde mergi pe drum? Dară pe drum merg 
şi dobitoacele necuvântătoare. Că poate unde mănânci şi bei? Dară aceasta o 
fac şi fiarele sălbatice. Că poate stai drept pe două picioare? Dară aceasta îmi 
arată mai cu seamă că eşti fiară cu chip de om. Căci dacă ai toate cele ale fia- 
rei sălbatice, iar spaima ei de om nu o ai deloc, apoi atunci mai mult mă tul- 
buri şi mă spăimântezi, şi ceea ce văd în tine mi se pare mai mult o urâciune. 

Că dacă aş vedea o fiară sălbatică grăind cu glas omenesc, negreşit că nu aş 
zice că este om, ci tocmai pentru acest lucru aş zice că acea fiară este mai urâ- 
cioasă decât orice fiară sălbatică. 

Deci de unde să pot eu şti că tu ai suflet de om, când azvârli cu picioarele 
ea şi măgarii, când eşti răutăcios precum cămila, când muşti ca urşii, când furi 
ca vulpile, când eşti veninos şi viclean ca şarpele, când eşti neruşinat ca şi 
câinele? Aşadar, de unde aş putea afla că tu ai suflet de om? Voieşti poate a-ţi 
arăta un suflet mort şi unul viu? Să ducem vorba iarăşi la bărbaţii aceia din 



1 Partea morală. Despre viaţa cea în Hristos, şi că cel ce se dezmiardă în plăceri murdare şi 
grăieşte vorbe urâcioase are sufletul mort; cum şi despre Iosif şi Eghipteanca aceea (Veron). 

vechime şi, de voieşti, să punem la mijloc pe bogatul acela de pe vremea lui 
Lazăr, şi de aici vom putea şti ce va să zică moartea sufletului. Căci şi acel 
bogat avea mort sufletul său, iar aceasta se vede din cele ce lucra. într-adevăn 
că din cele cerute de la suflet nimic nu lucra. Mânca, şi bea, şi se dezmierda 
numai. De acest fel sunt şi astăzi cei nemilostivi şi cruzi, căci şi aceştia au su- 
fletul mort ca şi acela, fiindcă întreaga căldură a unui astfel de suflet, ce ar 
trebui să aibă către aproapele, este pierdută cu totul, şi se găseşte la urmă mai 
mort decât un trup mort şi fără viaţă. 

Nu însă tot aşa era şi săracul Lazăr, ci stând la înălţimea celei mai mari fi- 
losofii, el strălucea întruna; se lupta cu foamea necontenit, neavând nici chiar 
hrana zilnică, şi nici aşa nu a spus ceva hulitor către Dumnezeu, ci toate ie-a 
suferit cu bărbăţie. Dar aceasta nu este doar vreo mică lucrare a sufletului, ci 
este dovada cea mai mare a unui suflet zdravăn şi sănătos. Când acestea însă 
nu le are sufletul, apoi este vădit că le-a pierdut din pricină că a şi murit. Şi 
oare nu zicem că este mort un asemenea suflet, spune-mi, când diavolul a că- 
zut asupra lui lovindu-1, împungându-1 muşcându-1, dându-i cu piciorul, ne- 
simţind el nimic din acestea, ci şezând ca mort? Şi în vreme ce i se răpeşte 
averea, el nu simte nimic, diavolul săitând de bucurie, iar el rămânând nemiş- 
cat precum trupul mort?... Când frica Iui Dumnezeu nu-1 mai însoţeşte cu 
deadinsul, atunci negreşit un asemenea suflet este mort, ba chiar mai' de jelit 
ca un mort, pentru că dacă nu se preface în ţărână şi pulbere ca trupul, totuşi 
se preface în cele cu mult mai greţoase şi mai puturoase ca acelea: adică în 
beţii, în mânii, în lăcomii, în iubiri necuviincioase şi pofte urâcioase. 

Dar dacă voieşti a cunoaşte mai amănunţit putoarea unui asemenea suflet, 
apoi adă-mi de faţă un suflet curat, şi atunci vei vedea necurăţia, murdăria şi 
putoarea celuilalt. Acum însă tu nu vei putea cunoaşte. Până ce noi ne vom 
găsi în duhul unei asemenea putori, nu vom simţi nimic, iar când ne vom nutri 
cu hrană duhovnicească, atunci vom simţi acel rău. Voiesc a spune de vorbele 
cele duhovniceşti ce trebuie a ieşi din gura noastră - deşi lucrul acesta la mulţi 
h se pare cu totul neînsemnat. Şi nu voi mai vorbi acum despre gheena, ci, de 
voiţi, să cercetăm cele de faţă; şi nu voi spune de cel ce face fapte urâcioase, 
ci de cel ce grăieşte vorbe necuviincioase, care se murdăreşte pe sine întocmai 
ca şi cel ce sloboade din gura lui bale puturoase. Şi dacă scursoareâ aceasta 
este atât de necurată, apoi poţi să judeci ce fel este izvorul sau sorgintea unei 
astfel de scursori murdare. „Că din prisosinţa inimii grăieşte gura" (Mt. 12, 
34), zice. Dar eu nu numai de aceasta jelesc, ci şi pentru că nici nu se pare la 
mulţi acest fapt a fi dintre cele necuviincioase. De aici apoi şi izvorăsc toate 
relele, când adică noi păcătuim şi nu credem că am păcătuit cu ceva. 

Voieşti deci a afla cât rău vine de la a grăi vorbe urâte? Gândeşte-te la cei 
ce te ascultă, cum roşesc ei de purtarea ta cea necuviincioasă. Căci ce poate fi 
mai urâcios ca un bărbat care grăieşte vorbe murdare? Ce poate fi mai necin- 

stit? Nişte astfel de oameni singuri se împing pe dânşii în rândul mimilor sau a 
măscăricilor din teatru, şi în rândul muierilor curve, sau mai drept vorbind, 
acelea se ruşinează mai mult decât voi. Dar atunci cum vei putea a-ţi cuminţi 
femeia, şi învăţându-o cu astfel de vorbe, cum vei putea a o trage din faptele 
cele necurate? Mult mai bine este a slobozi din gura ta putregai împuroiat, de- 
cât un cuvânt murdar. Când îţi pute gura, tu nu te atingi nici măcar de mâncări- 
le cele obşteşti, şi când sufletul are într-însul atâta putoare, tu îndrăzneşti încă a 
te împărtăşi cu sfintele Taine, spune-mi? Dacă cineva, luând un vas murdar, 
l-ar pune pe masa ta, negreşit că l-ai alunga, azvârlind cu lemne într-însul; şi pe 
Dumnezeu, carele şade pe masa sa - că masă a sa este gura noastră plină de 
mulţămire - cum nu-1 vei întărâta asupră-ţi, slobozind din gura ta cuvinte mai 
spurcate ca orice murdărie? Şi cum s-ar putea oare aceasta? Nimic nu întărâtă 
pe cel sfânt şi curat ca nişte astfel de cuvinte murdare. Nimic nu poate face pe 
cineva obraznic şi neruşinat ca a grăi astfel de murdării şi a le auzi. Nimic nu 
slăbeşte puterea înţelepciunii ca flacăra aprinsă prin asemenea vorbe urâte. 
Dumnezeu a pus în gura ta mir de mult preţ, iar tu slobozeşti din ea vorbe mai 
puturoase ca un mort, omori sufletul şi-1 faci nemişcător. Căci când tu batjoco- 
reşti, aceasta nu este glasul sufletului, ci al mâniei. Când rosteşti cuvinte necu- 
viincioase, nu sufletul tău a grăit, ci nemfrânarea; când vorbeşti de rău, zavis- 
tia; când unelteşti rău, lăcomia. Toate acestea deci nu sunt fapte de-ale sufletu- 
lui, ci de-ale patimilor lui, de-ale boalelor de care suferă. Că după cum a se 
strica şi a trece în putreziciune nu este numaidecât al trupului, ci al morţii şi al 
bolii care se găseşte într-însul - tot asemenea şi faptele cele rele ale sufletului 
nu sunt ale sale, ci ale patimilor cuibărite într-însul. 

Iar de voieşti a auzi glas de suflet viu, ascultă pe Pavel zicând: „Că având 
hrană şi îmbrăcăminte, cu acestea îndestulaţi suntem" şi „Prin care lumea mie 
s-a răstignit, şi eu lumii", şi „câştig mare este bunăcinstirea" (1 Tim. 6, 8 şi 6; 
Gal. 6, 14). Ascultă şi pe Petru zicând: „Aur şi argint nu am cu mine, dar ceea 
ce am, aceasta îţi dau" (Fap. 3,6). Ascultă şi pe Iov mulţămind lui Dumnezeu 
şi zicând: „Domnul au dat, Domnul au luat, fie numele Domnului binecuvân- 
tat" (Iov 1, 21). Acestea sunt cuvinte ale unui suflet viu, acestea ale unui su- 
flet care îşi face datoriile sale. Aşa zicea şi Iacov: „De îmi va da mie Domnul 
pâine spre a mânca, şi haină spre a mă îmbrăca" (Fac. 28, 20; 39, 9), astfel şi 
Iosif. „Cum voi face cuvântul acesta, şi voi păcătui înaintea lui Dumnezeu?" 
Nu însă tot aşa zicea şi muierea cea varvară, ci ca şi cum era beată şi smintită, 
grăia astfel zicând: „Culcă-te cu mine". 

Acestea deci ştiindu-le, iubiţilor, să râvnim sufletul cel viu, şi să fugim de 
cel mort, ca astfel să ne învrednicim şi vieţii viitoare. De care fie ca toţi să ne 
împărtăşim, cu harul şi cu iubirea de oameni a Domnului nostru lisus Hristos, 
căruia se cuvine slava, stăpânirea şi cinstea, împreună cu Tatăl şi cu Sfântul 
Duh, acum şi pururea şi în vecii vecilor. Amin. 

OMILII VII 



„Iar dacă slujba morţii, cea cu slove închipuită în 
pietre, s-a făcut cu slavă, cât nu puteau fiii lui Israil 
să caute la faţa lui Moisi, pentru slava feţei lui cea 
trecătoare, cum nu mai vârtos slujba duhului va fi cu 
slavă? " (2 Cor. 3, 7-8) 

A spus că tablele lui Moisi au fost de piatră, ca unele ce aveau slove săpate 
pe ele, şi că tablele acestea de carne - inimile apostolilor - erau scrise cu Du- 
hul lui Dumnezeu; că slova omoară, iară duhul face viu. Mai lipsea la urmă 
ca, o dată cu asemuirea aceasta, să se adaoge şi altceva nu mic, adică despre 
slava lui Moisi, ceea ce aici, în legea nouă, nimeni nu a văzut cu ochii trupu- 
lui. Pentru aceea se şi credea a fi ceva mare, deoarece acea slavă era supusă 
simţurilor - căci se vedea cu ochii trupului, deşi altfel era neapropiată - pe 
când slava legii celei noi este gândită, adică se poate pricepe numai. Căci pri- 
ceperea deplină a acestei măreţii nu poate fi limpede şi lămurită ochilor celor 
slabi, ci acea slavă încă mai mult îi înalţă şi-i întoarce către sine. 

Deci fiindcă a ajuns la această asemuire, şi se încearcă acum a arăta măre- 
ţia slavei din legea nouă - deşi era foarte greu a dovedi aceasta, din pricina 
tâmpirii trupeşti, aşa zicând, a ascultătorilor - apoi priveşte ce face el şi cum 
cerne pricina, mai întâi aducând deosebirea izvorâtă din cugetări, pe care le 
împleteşte din cele vorbite mai nainte. «Că dacă slujba legii celei vechi era a 
slovei ce omoară, iar cea a legii noi este viaţa, zice, apoi este mai presus de 
toată îndoiala că şi slava aceasta este mai mare decât aceea». Şi fiindcă nu 
putea a o arăta ochilor celor trupeşti, apoi cu cugetarea a înfăţişat măreţia ei, 
zicând: „Iar dacă slujba morţii cea închipuită cu slove în pietre s-a făcut cu 
slavă, cum nu mai mult slujba duhului va fi cu slavă?" Prin cuvintele „slujba 
morţii" el înţelege Vechiul Legământ sau Legea veche. Dar tu priveşte cum el 
chiar şi în asemuirea făcută întrebuinţează multă străşnicie în cuvinte, încât să 
nu dea nici cea mai mică pricină ereticilor. Căci nu a zis «facătoarea morţii», 

ci „slujba morţii", fiindcă slujeşte spre moarte, iar nu fiindcă a născut moar- 
tea, căci făcătorul morţii păcatul a fost. Legea a adus pedeapsa, a fost arătă- 
toare a păcatului, iar nu făcătoare, căci a descoperit încă mai lămurit răul, şi-1 
pedepsea, însă nu împingea pe cineva la rău, şi slujea nu spre a se face păcatul 
sau moartea, ci spre a fi pedepsit cel ce păcătuia. Astfel că era prin aceasta 
destoinică a împiedica păcatul, căci ceea ce arăta păcatul atât de grozav este 
vădit că putea face pe cineva de a şi fugi de păcat. După cum deci, cel ce în- 
trebuinţând sabia când taie pe cel osândit la moarte, prin aceasta el slujeşte pe 
judecătorul care a dat hotărârea, iar nu el este care a omorât, deşi în fapt el a 
omorât, şi nici nu este el care a judecat şi a osândit, ci numai răutatea celui 
pedepsit - tot aşa şi aici se petrece, căci nu legea omoară, ci păcatul. Păcatul 
deci şi omoară, şi osândeşte, iar legea pedepsind, slăbea pe nesimţite puterea 
păcatului, şi prin frica de pedeapsă îl împiedica şi-1 împuţina. 

Dară apostolul nu s-a mulţămit numai cu aceasta în înfăţişarea măreţiei legii 
celei noi, ci a mai adăogat şi altceva, zicând: „cea închipuită cu slove în pietre". 
Priveşte cum iarăşi doboară cugetul Iudeilor, căci nimic alta nu era legea veche, 
fără numai slove. Dar din slove nu izvora vreun ajutor care să însufleţească pe 
cei ce se luptau, după cum se petrece cu botezul, ci numai stâlpi şi scripturi, pur- 
tând pe ele moartea celor ce încălcau litera lor. Ai văzut cum el, îndreptând pri- 
cirea Iudaicească, doboară chiar de la nume vrednicia lor, spunând de piatră, de 
slove, de slujba morţii, şi încă adăogând că era închipuită? Dar de aici nimic alta 
nu se învederează, fără numai că legea sau s-a întemeiat într-un singur loc, iar nu 
ca duhul, carele este pretutindeni de faţă şi tuturor le insuflă o mare putere; sau 
că poate slovele însuflă o mare ameninţare, ameninţare care nici nu poate pieri, 
ci rămâne pentru totdeauna, ca una ce este săpată în piatră. 

După aceea, părându-se că laudă cele vechi, în fapt însă iarăşi amestecă şi 
aici învinuirea adusă Evreilor. Căci zicând că slujba morţii „cea închipuită cu 
slove în pietre, s-a făcut cu slavă", a adăogat îndată: „cât nu puteau fiii lui 
Israil să caute la faţa lui Moisi" - ceea ce era dovada marii lor neputinţe şi a 
pironirii lor la cele pământeşti. Şi iarăşi, nu pentru slava tablelor legii, ci pen- 
tru slava feţei lui cea trecătoare" zice. îl arată, cu alte cuvinte, pe dânsul slă- 
vit, iar nu pe tablele legii, fiindcă nu a zis că neputând să caute la tablele legii, 
ci „la faţa lui Moisi, pentru slava feţei lui cea trecătoare". 

Apoi fiindcă a înălţat acea slavă, priveşte cum iarăşi o doboară, zicând: 
„cea trecătoare", ceea ce, de altfel, nu arată vreo învinovăţire oarecare, ci nu- 
mai o împuţinare. Nici a zis «cea stricată, cea rea», ci aceea care încetase, 
aceea care a avut sfârşit. 

„Cum nu mai mult slujba duhului va fi cu slavă?" îmbărbătat de acum, el 
înalţă şi ridică cele ale legii celei noi, ca neclătite. Şi vezi ce face: a pus în 
asemuire piatra eu inima, şi slova cu duhul. Apoi arătând cele izvorâte din 

aceste două, nu ie mai pune la urmă, ci spunând de cea izvorâtă din slovă, 
adică de moarte şi osândire, nu mai pune cele izvorâte din duh, adică viaţa şi 
îndreptarea, ci pe însuşi duhul, ceea ce-i făcea cuvântul mai însemnat 
într-adevăr, Legământul cel Nou nu numai viaţă dă, ci dăruieşte şi Duhul, care 
şi dă viaţă, ceea ce este cu mult mai mare decât viaţa. Pentru aceea a şi zis: 
„slujba duhului". Dar apoi acelaşi lucru îl învederează şi prin cuvintele ur- 
mătoare, „Că de a fost slujba osândirii slavă" (2 Cor. 3, 9) - şi desluşeşte mai 
învederat ce este „că slova omoară", spunând că adică legea a fost numai ară- 
tătoare a păcatului, nu însă şi fâcătoarea lui: „cu mult mai vârtos prisoseşte 
slujba dreptăţii întru slavă". Tablele acelea arătau pe cei ce păcătuiau şi-i pe- 
depseau, iară tablele legii noi nu numai că nu pedepsesc pe cei păcătoşi, ci 
încă îi fac şi drepţi. Dar acest bun mare 1-a hărăzit botezul. 

„Că nici s-a slăvit ceea ce era slăvit întru această parte, pentru slava cea 
covârşitoare" (2 Cor. 3, 10). în stihurile dinainte a arătat că şi slujba dreptăţii 
este întru slavă, şi încă nu cum s-ar întâmpla, ci că şi prisoseşte întru slavă, 
căci nu a zis «Cum nu mai mult slujba duhului va fi întru slavă», ci „prisoseş- 
te întru slavă", având dovadă din pricinile spuse. Aici însă arată şi mai marea 
înălţime din legea nouă, ca şi cum ar zice: «Că dacă o asemuiesc pe aceasta cu 
aceea, apoi atunci slava legii vechi nici nu mai este slavă», pregătind aceasta 
nu cum s-ar nimeri, că adică nu mai este slavă, ci fiind vorba de asemuire. 
Pentru aceea tocmai a şi adăogat: „întru această parte", adică după asemuirea 
dintre ele, ca urmare a acestei asemuiri. Dar prin aceasta, fireşte, el nu defai- 
mă legea veche, ci încă o şi învederează foarte mult, fiindcă chiar şi asemuiri- 
le se obişnuiesc a se face între lucruri ce sunt au înrudire între dânsele. 

Mai departe apoi pune în mişcare şi un alt cuget, care arată măreţia şi din 
altă parte. Şi care este acel cuget? Cel de la timp, zicând: „căci de s'a săvârşit 
cea trecătoare cu slavă, cu mult mai vârtos cea care rămâne va fi întru slavă" 
(2 Cor. 3, 11). Una a încetat, a contenit, iar cealaltă rămâne necontenit. 

„Drept aceea, având nădejde ca aceasta, multă îndrăznire întrebuinţăm" (2 
Cor. 3, 12). Fiindcă ascultătorii, la auzul atâtor împrejurări desfăşurate despre 
legea veche, cerea a vedea cu ochii, aşa zicând, slava legii noi, priveşte cum îl 
îndreaptă către veacul viitor. Pentru aceea şi nădejdea a pus-o la mijloc, zicând: 
„Drept aceea, având nădejde ca aceasta". Care anume? «Că ne-am învrednicit 
adică nu numai noi apostolii de mai mari bunătăţi decât Moisi, ci şi toţi cei ce 
cred». „Multă îndrăznire întrebuinţăm". Dar către cine acea îndrăznire, spu- 
ne-mi, către Dumnezeu, sau către ucenici? «Către voi, ucenicii noştri», zice; adi- 
că «vă grăim cu toată slobozenia, nimic ascunzând de voi, nimic bănuind, nimic 
împuţinând, ci grăind deschis; şi nu ne-am temut ca nu cumva să vătămăm privi- 
rile voastre, după cum Moisi pe cele ale Iudeilor». Şi cum că aceasta a dat a se 

înţelege, ascultă cele ce urmează, sau mai bine zis, trebuie mai întâi a spune isto- 
ria, căci chiar el necontenit se învârteşte împrejurul acelei istorii. 

Deci care este acea istorie? Că Moisi, luând din nou cele două table ale le- 
gii, s-a pogorât cu ele de pe munte şi că s-a fost slăvit vederea feţei lui care 
strălucea atât de mult, cât nu se puteau apropia de el fiii lui Israil ca să-i vor- 
bească, până ce a pus un acoperemânt pe faţa sa. Şi s-a scris această istorie 
astfel la Ieşire: „Iară când s-a pogorât Moisi din munte, şi cele două table erau 
în mâinile lui, şi pogorându-se din munte nu ştia că s-a fost slăvit vederea fe- 
ţei chipului lui de când a grăit lui Dumnezeu, şi s-au temut a se apropia de 
dânsul, şi i-a chemat pre dânşii Moisi, şi a grăit lor. Şi dupre ce a încetat a grăi 
către ei, a pus acoperământ pre faţa sa. Şi când intra Moisi înaintea Domnului 
să grăiască lui, lua acoperemântul până ce ieşea" (leş. 34, 29-34). Deci adu- 
cându-le aminte de această istorie, zice: „Şi nu precum Moisi punea acoperă- 
mânt pre faţa sa, ea să nu caute fiii lui Israil la sfârşitul celei ce era trecătoare" 
(2 Cor. 3, 13). Ceea ce el spune aici, aceasta înseamnă: «Nu este nevoie a vă 
acoperi ca Moisi, căci voi sunteţi în putere a căuta spre slava aceasta, cu carea 
suntem îmbrăcaţi, deşi este cu mult mai mare şi mai strălucitoare decât 
aceea». Ai văzut procopseala sau sporirea lor? Căci tot Pavel, spunând în întâ- 
ia Epistolă: „Cu lapte pre voi am hrănit, iară nu cu bucate" (1 Cor. 3, 2), iată 
că aici zice că: „multă îndrăznire întrebuinţăm", şi aduce pe Moisi la mijloc, 
înaintând cu vorba prin asemuire, şi prin aceasta înălţând pe ascultător. Şi de 
astă dată îi adaogă şi pe dânşii, şi spune Iudeilor că «noi nu avem trebuinţă de 
acoperământ, ca Moisi când vorbea căpeteniilor norodului». Cele de după 
aceasta el le ridică la însăşi vrednicia legiuitorului, sau chiar şi mai departe. 

Dar acum să ascultăm cele ce urmează: „Ci s-au orbit înţelegerile lor, că 
până astăzi, întru citirea Legământului Vechi, acelaşi acoperământ rămâne 
nedescoperit, că întru Hristos se strică" (2 Cor. 3, 14). Priveşte aici ce voieşte 
el să pregătească prin aceste cuvinte. «Ceea ce s-a petrecut cu Moisi o dată 
numai, aceasta se petrece cu Legea necontenit. Deci cele spuse nu sunt vreo 
defăimare adusă Legii, precum nici lui Moisi, care s-a acoperit atunci, ci nu- 
mai defăimarea Iudeilor celor nerecunoscători. Acela avea slava sa, dar dânşii 
nu puteau să o privească. Şi atunci pentru ce vă mai minunaţi, zice, dacă ei nu 
pot privi la slava aceasta a harului, când nu au putut privi nici la cea mai mică, 
aceea a lui Moisi, şi nici au putut să caute la faţa lui? Pentru ce vă tulburaţi 
dacă Iudeii nu cred în Hristos, când dânşii nu cred nici în Lege? Pentru aceea 
tocmai nici harul nu l-au cunoscut, fiindcă nu au cunoscut nici Vechiul Legă- 
mânt, şi nici slava din el. Căci slava Legii se va întoarce către Hristos». 

Ai văzut cum şi de aici doboară trufia Iudeilor? Căci de la ceea ce dânşii cre- 
deau că covârşise, adică de la strălucirea feţei lui Moisi, de la aceea, zic, le arată 
tâmpirea şi alipirea lor de cele pământeşti. «Deci să nu se fălească cu aceasta, 

zice; căci ce are a face aceasta, dacă socotim că Iudeii nu s-au bucurat de privi- 
rea feţei lui Moisi?» Pentru aceea ei necontenit răscoleşte acest fapt, zicând 
acum, de pildă: „Că până astăzi, întru citirea Legământului Vechi, acelaşi acope- 
rământ rămâne nedescoperit, că întru Hristos se strică", iar altă dată spunând: 
..Ci până astăzi, când se citeşte Moisi, acoperământ pre inima lor zace", arătând 
că acel acoperământ zace şi în citire, şi în inima lor. Mai sus zicea: „cât nu pu- 
teau fiii lui Israil să caute la faţa iui Moisi, pentru slava feţei lui cea trecătoare" - 
decât care ce ar putea fi mai înjosit? Când nefiind încă stricată (desfiinţată) acea 
slavă, sau mai bine zis, nefiind încă nici cea asemuită cu aceea, şi chiar de pu- 
teau fi privitori, acea slavă se acoperea de dânşii, „ca să nu caute fiii lui Israil la 
sfârşitul celei ce era trecătoare" - adică la Lege, că are sfârşit - „ci s-au orbit, 
zice, înţelegerile lor" - apoi de aici poţi vedea deosebirea. «Dar, zici tu, ce are a 
face pricina de faţă cu acel acoperământ?» Apoi apostolul a adus ca mărturie 
acoperământul lui Moisi, care prescria mai dinainte cele viitoare. «Nu numai 
atunci nu au văzut Iudeii, ci nici astăzi, zice, nu văd Legea Şi pricina este chiar 
într-înşii, căci împietrirea cugetului vine de la unul care nu simte, şi este nerecu- 
noscător. Aşadar, noi suntem care cunoaştem şi Legea, iar de dânşii nu numai 
harul, ci chiar şi Legea a fost acoperită». 

„Că până astăzi, întru citirea Legământului Vechi, acelaşi acoperământ ră- 
mâne nedescoperit, că întru Hristos se strică (se desfiinţează)". Ceea ce el 
spune aici, aceasta înseamnă: «Chiar Legea, dânşii nu pot cunoaşte că a înce- 
tat, fiindcă nu cred în Hristos. Că dacă prin Hristos a încetat, după cum a şi în- 
cetat, şi Legea a spus aceasta mai dinainte, apoi atunci cum cei ce nu primesc 
pe Hristos, care a desfiinţat Legea, vor putea să cunoască că Legea s-a desfi- 
inţat? Neputând deci să cunoască aceasta, este vădit că nu cunosc nici puterea 
Legii care a spus acestea, şi nici întreaga ei slavă». Şi unde oare a spus aceas- 
ta, că întru Hristos se desfiinţează Legea? Dar nu numai că a spus, ci şi prin 
fapte a arătat. Şi mai întâi că jertfele şi întregul ritual le-a mărginit într-un sin- 
gur loc, în templu, iar mai pe urmă chiar şi templul 1-a desfiinţat. Că dacă nu 
ar fi voit ca jertfele să înceteze, cum şi întreaga Lege pentru ele, una din două 
ar fi făcut: sau că nu ar fi desfiinţat templul, sau că, desfiinţându-1, nu ar fi 
oprit a se jertfi în altă parte. Dar acum întreaga lume, ba chiar şi pe însăşi ce- 
tatea Ierusalimului o a făcut neprimitoare de astfel de ierurghii, şi numai tem- 
plul lăsându-1 şi hotărându-1 pentru j ertfe; şi, în sfârşit, a arătat chiar prin fapte 
că prin Hristos au încetat cele ale Legii, fiindcă Hristos a desfiinţat şi templul. 

Iar dacă voieşti a cunoaşte şi din cuvinte cum se desfiinţează prin Hristos, 
ascultă pe însuşi legiuitorul Moisi zicând: „Proroc din fraţii voştri, ca pre 
mine, va scula vouă Domnul Dumnezeul vostru; de dânsul să ascultaţi întru 
toate oricâte va grăi către voi. Şi va fi, tot sufletul care nu va asculta pre Pro- 
rocul acela se va pierde" (A 2-a Lege 18, 15-19; cf. Fap. 3, 22-23). Ai văzut 

cum a arătat şi Legea că în Hristos încetează? Căci Prorocul acesta, adică 
Hristos, de care Moisi a poruncit a asculta, şi Sâmbăta a desfiinţat-o, şi tăierea 
împrejur, şi toate celelalte atingătoare de trup le-a desfiinţat. Dar şi David tot 
aceeaşi învederând, zicea de Hristos: „Tu eşti preot în veac, dupre rânduiala 
lui Melhisedee" (Ps. 109, 4), şi nu după rânduiala lui Aaron. Pentru aceea şi 
Pavel, tâlcuind mai lămurit aceasta, zice că: „Mutându-se preoţia, de nevoie 
se face şi Legii mutare" (Evr. 7, 12). Şi aiurea iarăşi zice: „Jertfa şi prinosul 
nu ai voit ... arderi de tot şi pentru păcat nu ai binevoit. Atunci am zis: Iată 
viu" (Evr. 10, 5-7). Dar apoi încă şi alte multe mărturii este cu putinţă a scoate 
din Legea Veche, arătând cum prin Hristos legea se desfiinţează. Deci când te 
lepezi de Lege, atunci poţi vedea Legea bine; întrucât însă tu te ţii de Lege şi 
nu crezi în Hristos, nu ştii nici însăşi Legea. 

Pentru aceea a şi adăogat, pregătind acelaşi lucru mai lămurit încă: „Ci 
până astăzi, când se citeşte Moisi, acoperământ pre inima lor zace". Nu a zis 
că acoperământul rămâne numai în slove, ci „întru citire", dar citirea nimic 
alta nu este decât energia sau lucrarea celui ce citeşte. Şi iarăşi: „Când se ci- 
teşte Moisi". Dar încă mai lămurit a învederat aceasta prin ceea ce urmează, 
spunând mai pe faţă: „acoperământ pre inima lor zace". Fiindcă şi pe faţa lui 
Moisi acoperământul nu sta pentru dânsul, ci pentru tâmpirea Iudeilor şi cuge- 
tarea lor cea trupească. 

Deci învinovăţindu-i îndeajuns, la urmă arată şi chipul îndreptării lor. Care 
deci este acest chip? „Iar când se vor întoarce către Domnul" - ceea ce este a 
se depărta de Lege - „se va ridica acoperământul" (2 Cor. 3, 16). Ai văzut că 
acoperământul acela nu era pentru faţa lui Moisi, ci pentru privirea Iudeilor? 
Nu se făcea aceasta spre a se astupa slava lui Moisi, ci pentru ca dânşii să nu 
vadă. căci nici puteau. Aşa că cusurul acesta era al lor; nu pe Moisi îl împiedi- 
ca acest fapt de a nu şti ceva, ci pe dânşii. Şi nu a spus pe faţă «când vor pără- 
si Legea», cu toate că. prin cuvintele „când se vor întoarce către Domnul, se 
va lua acoperământul", aceasta a lăsat să se înţeleagă. A stăruit dar apostolul 
în această istorie până la sfârşit. Căci şi Moisi, când vorbea către Iudei, îşi 
acoperea faţa, iară când se întorcea către Dumnezeu era descoperit. Aceasta 
era un chip ai celor ce aveau să fie, că adică când ne vom întoarce către Dom- 
nul, atunci vom vedea slava Legii şi descoperită faţa legiuitorului, sau mai 
bine zis, nu numai aceasta va fi, ci şi că vom fi atunci în rânduiala lui Moisi. 

Ai văzut cum îndeamnă pe Iudeu la credinţă, arătând că nu numai pe Moisi 
poate a-1 vedea, venind spre har, ci încă se va afla chiar în rânduiala legiuito- 
rului? «Nu numai că vei vedea, zice, slava, pe care atunci nu ai văzut-o, ci 
chiar şi tu însuţi vei fi în acea slavă, sau mai bine zis, chiar şi în mai mare sla- 
vă, şi atât de mare, cât nici să se mai vadă cea asemuită cu aceasta». Cum şi în 

ce chip? Că adică, întorcându-te către Domnul, şi fâcându-te sub har, te vei 
bucura de acea slavă cu care, asemuită fiind slava lui Moisi, se pare aceasta 
din urmă a fi atât de mică, încât nici că mai este slavă. Şi cu toate acestea, deşi 
mică şi foarte înjosită faţă de slava aceea, totuşi tu, Iudeu fiind, nici de aceasta 
nu te vei învrednici, pe când dacă te faci credincios, te vei învrednici a vedea 
şi pe cea cu mult mai mare decât aceasta. Când vorbea către cei credincioşi, 
zicea că nu s-a slăvit ceea ce era slăvit - aici însă nu aşa. Dar cum? „Când se 
vor întoarce către Domnul, se va lua acoperământul", ridicându-i câte puţin, şi 
punându-i mai întâi în rândul lui Moisi, şi la urmă faeându-i părtaşi celor mai 
mari. «Când vei vedea, zice, pe Moisi întru slavă, atunci şi către Dumnezeu te 
vei întoarce, şi te vei bucura de o mai mare slavă decât aceasta». 

Priveşte deci câte a pus de Ia început, care şi fac deosebirea şi arată mai 
marea măreţie a Noului Legământ faţă de Vechiul Legământ, şi nu doar lupta 
dintre ele, nici potrivnicia. «Vechiul Legământ este slovă, zice, şi piatră, şi 
slujbă a morţii, şi se strică, adică se desfiinţează; şi totuşi, Iudeii nu s-au în- 
vrednicit nici de acea slavă. Noul Legământ este tablă de carne a inimii, şi 
duh, şi îndreptăţire, şi rămâne, şi toţi ne învrednicim de slava lui, nu numai 
unul, precum Moisi s-a bucurat atunci de slava acea mică, după cum şi zice 
mai jos: „Iară noi toţi, cu faţa descoperită, slava Domnului ca prin oglindă pri- 
vind", iar nu cea a lui Moisi. 

Dar fiindcă unii zic că cuvintele „când se vor întoarce către Domnul" sunt 
spuse pentru Fiul, împotrivindu-se cu aceasta dogmelor celor întru totul măr- 
turisite, să cercetăm mai cu amănunţime aceasta, punând mai întâi de faţă 
aceea de la care se pare că făuresc asemenea credinţă. 

Deci ce va să zică el aici? După cum altundeva spunea: „Duh este Dumne- 
zeu", tot aşa spune şi aici că „Duh este Domnul", însă nu a spus că: „Duh este 
Domnul", ci „Domnul Duhul este". Mare este deosebirea deci între una şi alta. 
Căci când el voieşte a spune aşa precum tu zici, nu pune articol epitetului. 
Aici însă, în propoziţia „Domnul Duhul este" ('O Kupioţ xo Iîveuud e<m) 
epitetul „Duhul" este articulat. De altfel, să vedem toate cele ce a spus mai 
nainte, despre ce anume le-a spus. De pildă, când apostolul zicea că „slova 
omoară, iar Duhul face viu", şi iarăşi „scrisă nu cu cerneală, ci cu Duhul lui 
Dumnezeu celui viu", oare le spunea pentru Dumnezeu, sau pentru Duhul? în- 
vederat este că pentru Duhul, căci către Duhul îi chema el de la slovă. Apoi ca 
nu cumva, auzind cineva cuvântul „Duhul", să se gândească că dacă Moisi s-a 
întors către Domnul, iar el către Duhul, prin aceasta să-şi închipuie că Duhul 
este mai mic decât Fiul, iată că, îndreptând o astfel de bănuială, zice: „Iar 
Domnul Duhul este", adică «şi Duhul este Domn», zice. 

Şi ca să afli că vorba lui este despre Mângâietorul, a adăogat: „şi unde este 
Duhul Domnului, acolo este slobozenia." însă nu ai putea zice că apostolul ar 

fi voit să spună: «unde este Domnul Domnului». Vorbeşte aici de slobozenie, 
asemuindu-o cu robia de dinainte. Apoi, ca nu cumva să-ţi închipui că vorbeş- 
te de viaţa viitoare, zice: „Iară noi toţi, cu faţa descoperită, slava Domnului ca 
prin oglindă privind" (2 Cor. 3, 18), adică nu slava cea contenită, ci aceea ră- 
masă - „întru acelaşi chip ne preschimbăm din slavă în slavă, ca de la Duhul 
Domnului." 1 Ai văzut cum iarăşi pune pe Duh în rând cu Dumnezeu, iar pe 
dânşii îi ridică în rândul apostolilor? Căci şi mai nainte a spus: „sunteţi carte a 
lui Hristos", iar aici: „iară noi toţi, cu faţa descoperită", deşi dânşii au venit 
purtând slava după legea lui Moisi. «însă, după cum noi, zice, nu am avut tre- 
buinţă de acoperământ, tot aşa şi voi cei ce aţi primit legea nouă, deşi de altfel 
este cu mult mai mare slava acesteia, căci nu a feţei noastre este această slavă, 
ci a Duhului. Dar cu toate acestea, puteţi a căuta spre acea slavă deopotrivă cu 
noi. Aceia nici prin mijlocitor nu au putut, iară voi şi fără mijlocitor puteţi pri- 
vi la o slavă mai mare. Aceia nu au putut căuta spre slava lui Moisi, în vreme 
ce voi puteţi căuta şi spre slava Duhului». Dar dacă Duhul ar fi mai prejos, fi- 
reşte că nu ar putea da cele mai mari decât acelea. 

Ce va să zică oare: „slava Domnului ca prin oglindă privind, întru acelaşi 
chip ne preschimbăm"? Aceasta mai lămurit s-a arătat când harurile lucrau 
semne şi minuni, dară nici acuma nu este greu celui ce are ochii ageri a vedea 
aceasta. Căci de îndată ce ne botezăm, sufletul străluceşte mai mult decât soa- 
rele, fiind curăţit de Duhul, şi atunci nu numai privim către slava lui Dumne- 
zeu, ci şi de acolo primim oarecare strălucire. După cum argintul curat ce stă 
spre razele soarelui sloboade şi el raze dintr-însul, nu numai de la firea sa, ci 
şi de la strălucirea razelor soarelui, tot aşa şi sufletul curăţit şi ajuns mai stră- 
lucitor decât argintul primeşte raze de la slava Duhului, şi aceleaşi raze le slo- 
boade şi el dintr-însul. Pentru aceea şi zice: „Ca prin oglindă privind, în ace- 
laşi chip ne preschimbăm, din slavă" - din slava Duhului - „în slavă" - în sla- 
va noastră, cea apropiată de aceea, şi în aşa fel precum se cade a fi de la Dom- 
nul Duhului. Priveşte cum şi aici numeşte pe Duhul Domn. Dar şi aiurea se 
poate vedea domnia Duhului. „Şi slujind ei Domnului, şi postindu-se, a zis 
Duhul: Osebiţi mie pre Varnava şi pre Savlu" (Fap. 13, 2). Pentru aceea a zis: 
„slujind ei Domnului ... osebiţi mie", ca să arate egalitatea. Şi iarăşi Hristos 
zice: „robul nu ştie ce face domnul său" (In. 15, 15), în vreme ce Duhul ştie 
cele ale lui Dumnezeu, precum omul ştie cele ale sale, neînvăţat de cineva - fi- 
indcă chipul nu rămâne prin sine. Dară şi a lucra precum voieşte arată puterea şi 



1 Atât în ediţia Sfântului Ioan Hrisostom, cât şi în ediţia noastră, Textus receptus, fraza aceasta 
este precum urmează: Tnv m)Tnv eiicova fieta|a.op<po<4i£8a cwtd 56^ eic, 86£av, KaGaitEp 
aito KDpîou nve-ojiccTO^ adică „în acelaşi chip ne preschimbăm (acelaşi chip îi luăm) din slavă în 
slavă, ca din Domnul Duhului". De aci se vede lămurit că traducerea din ediţia de Buzău, „ca din 
Duhul Domnului" nu este exactă, fiindcă se preschimbă ideea predominantă. 

stăpânirea lui Acest Duh ne preschimbă, nu ne lasă a lua chipul veacului aces- 

nZn!iT - n 1 , ' ^ t0t 858 z,ce: " Inimă «""«S z WeŞte întru mine 
Dumnezeule, ş, Duh drept înnoieşte întru cele dinlăuntru ale mele" (Ps 50 12) 
Voiest, a-ţ, arăta aceasta mai învederat şi de la apostoli? Gândeşte-te îa Pa- 
vel, ale caru. hame lucrau minuni; gândeşte la Petru, ale căruia si umbrefe 
aveau putere. Dar dacă dânşii nu ar fi purtat chipul împâratuluTZ, £2 
sclipitoare ce slobozeau ar fi fost neapropiate lor, şi nici hainele sau umbrele lor 

lor. Voieşti poate şi pnn trup strălucind a vedea aceasta? „Şi căutând zice la 

« MnlTf dinlăuntru, ce străluceşte mai mult decât soarele. Ceea 

StoZtFF ^ aCC ? tia ° POartă to Sufletul lor > ba încă ^ "tai mult 

neZil^' ^ SUPUSă ^ Sim,Uril0r ' în «"* ce siava irului este 
netrupeasca. Ş, precum trupurile ce strălucesc în foc împrăştie din strălucirea 
or ş, altor trupun de aproape, dând şi acelora din strălucirea lor, 

SmlTt C ^ Şii ' ^ " ^ de oame ni suntlcăpa^dl 

cele pământeşti şi vad înaintea lor numai cele din ceruri 

de Lw^'n^T 316 a ! Ci f ?i SUSpinăm CU amar ' oă bu e"ându-ne de o astfel 
de nob eţe, nu ştim nici cele spuse, pentru că iute pierdem din minte împreiu- 
mnle ş. ne temem de cele simţite. Căci slava aceas* nepovestită şi 

tunT^r'' iUbitil0r ' cele «'eŞti. ^ «ari posomorâte decât chiar fur- 
tana, fiindcă nu ger se naşte de aici, nici ploaie, şi nici mocirlă şi mlaştină 
ataca ct cea mar grozavă decât toate acestea, adică gheena şi rele e ghete? 
Şi dupa cum pe un ger aspru îngheaţă toate mădulările şi sunt ca moarte tot 

S ffiSr , iTT ând i" ^ PăCatd0r ' Dimic nu mai "e ale 
sale, fiind îngheţat de gerul cugetului. După cum gerul îngheaţă trupul tot asa 

sufletul nu s-a izbăvit de frica sărăciei. Şi cu drept cuvânt, căci ca de nişte lu- 

„J P Z" a m0ral i l m P° triva Arieni '<"- d«pre Duhul, şi despre strălucirea trupului sfinţilor 
cum şi de a nu ,ub. rarâ sfiala, ci numai a admira pe Dumnezeu. Omul spre a n„ e St' 
rele, trebme a-şi ocupa cugetul cu îndeletniciri folositoare (Veronl 

cruri putrede şi nestatornice îşi prinde ancora, şi chiar dacă nu el însuşi suferă 
vreo prefacere, totuşi văzând la alţii acea prefacere, el s-a şi pierdut, de vreme 
ce mare este frica ce-1 stăpâneşte, mare este şi nebărbăţia Iui. 

Un asemenea om este lipsit de îndrăzneală nu numai în faţa primejdiilor, ci 
şi faţă de toate celelalte. Când, de pildă, va cădea în pofta averilor, el nu lea- 
pădă năvala aceasta ca un bărbat slobod, ci ca şi un rob cumpărat cu bani toate 
le face, robind poftei urâcioase a iubirii de argint ca şi unei stăpâne. De ar ve- 
dea vreo fată frumoasă, de îndată se pitulează, fiind prins de dânsa, şi ca un 
câine turbat umblă după desfrânări, în vreme ce ar trebui să facă cu totul dim- 
potrivă. Când tu vezi o femeie frumdasă, nu te gândi de îndată cum ai putea să 
te bucuri de plăcerea ei, ci cum să te izbăveşti de acea plăcere. «Dar, zici tu. 
cum s-ar putea face aceasta, când nu este al meu a iubi?» Dar al cui este, spu- 
ne-mi? «Al ispitirii dracului». Şi crezi că în toate şi peste tot numai dracul este 
care unelteşte? Prin urmare, luptă-te cu putere împotriva bolii. «Dar nu pot», 
zici tu. Haide deci ca mai întâi aceasta să-ţi arătăm, că ceea ce se întâmplă 
este numai din pricina trândăviei tale, că la început singur tu ai înlesnit calea 
dracului şi că acum, dacă vei voi, o vei putea depărta cu multă înlesnire. 

Spune-mi, rogu-te, cei ce preacurvesc, oare fiind stăpâniţi de dorinţă prea- 
curvesc, sau că mai mult poftind primejdiile, cum s-ar întâmpla? Este vădit că 
fiind stăpâniţi de dorinţă. Aşadar, se pot bucura ei de vreo iertare? Nicidecum. 
Şi pentru ce oare? Pentru că a lor este greşala. «Dar, zici tu, pentru ce îmi îm- 
pleteşti silogisme de acestea? Că eu mă cunosc singur că voiesc a alunga 
patima şi nu pot; ci îmi stă înainte, mă apasă şi simt dureri grozave». Dară. 
omule, voieşti poate s-o alungi, însă nu faci ceea ce fac cei ce alungă ceva, ci 
tu pătimeşti acelaşi lucru, pe care, de pildă, îl pătimeşte cel bolnav de friguri, 
care, umplându-şi pântecele de apă rece, ar zice: «Cât mă gândesc ca să sting 
frigurile, şi deşi voiesc, totuşi nu pot, ci încă mai mult mi se aprinde flacăra». 

Acum să vedem dacă nu cumva şi tu faci acelaşi lucru, crezând că ai aflat 
mijlocul de a stinge patima, iară în fapt o aprinzi. «Nu,» zici tu. Aşadar, spu- 
ne-mi, ce anume ai făcut tu vreodată ca să stingi patima? Dar ce anume face a 
creşte, sau mai bine zis, ajută la sporirea unei patimi? Că dacă poate nu suntem 
cu toţii vinovaţi de asemenea greşale, totuşi pe cei mai mulţi i-am găsi vinovaţi 
de iubirea de bani mai vârtos decât de iubirea trupurilor. Cu toate acestea, tuturor 
le va sta la îndemână doftoria obştească, şi unora, şi altora. Căci şi aceea este iu- 
bire necuviincioasă, ca şi aceasta; dar aceasta este cu mult mai înflăcărată şi mai 
aprinsă. Când deci stăpânim lucrul cel mai mare, este vădit că şi pe cel mai mic 
îl vom stăpâni cu uşurinţă. «Dar, zici tu, dacă aceasta este mai înflăcărată şi mai 
aprinsă, pentru ce nu toţi sunt stăpâniţi de rău, ci cei mai mulţi sunt ca nebuni 
după bani?» Mai întâi, fiindcă pofta aceasta ni se pare fără de primejdii, apoi. 
deşi pofta trupurilor este mai înflăcărată, totuşi se stinge mai degrabă. 

Haideţi dar să vorbim despre iubirea trupurilor şi să vedem cum sporeşte 
răul, căci numai aşa vom şti dacă vinovăţia aceasta este a noastră sau nu. Şi 
dacă este a noastră, să facem totul spre a scăpa de rău, iar dacă nu este a noas- 
tră, apoi pentru ce să ne mai jelim în zadar? Pentru ce oare nu iertăm pe cei 
stăpâniţi de această patimă, ci încă îi învinuim? 

Deci de unde îşi ia naştere dorinţa aceasta? «De la frumuseţea feţei, zici, când 
acea femeie este frumoasă la faţă şi plăcută». Zadarnic spui aceasta şi în deşert, 
că dacă o faţă frumoasă ar putea să atragă către sine pe îndrăgitori, apoi o astfel 
de femeie pe toţi i-ar avea de îndrăgitori, iar dacă nu-i are pe toţi, apoi e învede- 
rat că aceasta nu vine de la fire, nici de la frumuseţe, ci de la nişte ochi neînfrâ- 
naţi. Gând tu, văzând o femeie frumoasă, te minunezi cu iscodire şi o doreşti, ai 
şi primit săgeata. «Dară, zici tu, cine văzând o femeie frumoasă, ar putea să n-o 
laude? Deci dacă nu atârnă de noi a ne minuna de astfel de lucruri, învederat este 
că dorinţa nu este în noi». Opreşte-te, omule! Ce amesteci toate la un loc, învâr- 
tindu-te în toate părţile, şi nu voieşti a vedea rădăcina răului? Căci văd pe mulţi 
că se minunează de vreo femeie şi o laudă, însă nu şi dorindu-o. «Şi cum este cii 
putinţă a te minuna de o femeie, zici tu, şi a nu o dori?» Nu te nelinişti, căci toc- 
mai aceasta vin a-ţi spune, ci aşteaptă, şi vei auzi pe Moisi minunându-se de fiul 
lui Iacov şi zicând: „Şi era Iosif mândru la chip şi frumos la faţă foarte" (Fac. 39, 
6). Apoi oare dorea, cel ce grăia acestea? «Nicidecum, zici tu, fiindcă nici nu ve- 
dea pe Iosif». Dar noi pătimim acestea nu numai faţă de frumuseţile văzute, ci şi 
faţă de cele auzite. Şi pentru ca să nu te cerţi cu noi în asemenea pricini, oare 
David nu era un bărbat frumos foarte, rumen la faţă şi cu nişte ochi fermecători, 
ceea ce este partea cea mai tiranică a frumuseţii (vorbesc de frumuseţea ochi- 
lor)? Au oare s-a biruit cineva a dori de dânsul? Nicidecum. Aşadar, nu de la mi- 
nunarea de cineva vine şi dorirea, pentru că mulţi au mame în floarea tinereţii şi 
frumoase la faţă, şi totuşi nu s-au gândit câtuşi de puţin să se biruie cu dorirea 
către dânsele - să nu fie una ca aceasta! - ci numai cât se minunează de cea vă- 
zută, dară nu cad în poftă ruşinoasă! «Dară, zici tu, iarăşi este isprava firii şi 
aici». A cărei firi, spune-mi? «Căci sunt mame», zici. Apoi n-ai auzit că Perşii, 
nesilindu-i nimeni, se împreună cu mamele lor, şi nu unul, sau doi, ci întreg nea- 
mul? Dar afară de acestea, şi de acolo se învederează, că boala aceasta nu vine 
de la frumuseţea trupului îndeobşte, sau de la frumuseţea feţei, ci numai de la un 
suflet trândăvit şi rătăcit. 

De multe ori s-au văzut bărbaţi care, trecând cu vederea femei frumoase şi în- 
cântătoare, s-au dat pe sine unor femei urâte şi spurcate. De unde se vădeşte că a 
se îndrăgosti de o femeie nu vine de la frumuseţea feţei sale, fiindcă dacă ar fi 
aşa, apoi asemenea femei ar fi robit pe cei căzuţi mai nainte de cele urâcioase. 

Deci care este pricina? Că dacă a dori nu vine de la frumuseţea feţei, apoi 
de unde îşi are începutul şi obârşia? Poate că de la dracul cel viclean? Desigur 

că îşi are şi de acolo, însă nu aceasta este ceea ce se caută, ci să vedem de nu 
cumva şi noi suntem pricina. Nu numai de la draci vine cuiva aceasta, ci îm- 
preună cu dânşii vine mai întâi de la noi. De nicăieri nu se naşte această boală 
cumplită, fară numai de la obicei, de la graiuri linguşitoare, de la lene şi nelu- 
crare, de la a nu avea nimic de făcut. 

Mare este într-adevăr, mare este tirania obişnuinţei, şi atât de mare încât se 
mută în nevoie a firii. Dar dacă obişnuinţa zămisleşte această patimă, învede- 
rat este că tot ea o şi poate stinge. Mulţi dorind în acest fel, au încetat de a mai 
dori, nemaivăzând pe cele pe care le doreau. Aceasta fireşte că se pare pentru 
un timp scurt foarte dureros şi foarte dezgustător, dar cu timpul se face plăcut, 
şi la urmă patima se face cu neputinţă chiar celor ce ar voi. 

«P 3 ^ zici tu, ce este de făcut, dacă şi fară obişnuinţă este cineva robit de la 
cea întâi vedere?» Şi aici este pricina trândăvia trupului, dezmierdările şi neîn- 
grijirea de cele trebuitoare, ba chiar de cele neapărat trebuitoare. Un astfel de om 
se poartă încoace şi încolo întocmai ca o stea rătăcitoare, fiind împins de orice 
rău, şi ca pe un copil rătăcit îl robeşte cel ce şi-a pus în minte a robi un astfel de 
suflet. Fiindcă obişnuinţa sufletului este de a lucra, apoi când îi vei înceta lucra- 
rea în cele bune - fiindcă el nu poate sta în nelucrare - se va vedea silit a naşte 
pe celelalte. După cum pământul, când nu este semănat sau sădit, sloboade din el 
buruieni de rând - tot aşa şi sufletul, când nu are ce face din cele neapărat trebui- 
toare; şi fiindcă dânsul doreşte în tot chipul a lucra, se predă pe sine în faptele 
cele rele. Şi după cum ochiul nu încetează a vedea, şi de aceea, când cele bune 
nu-i stau înainte, vede şi rele, tot aşa şi cugetul omului, când se va fi depărtat de 
la cele bune şi folositoare, se va întoarce la cele nefolositoare. 

Cum că îndeletnicirea şi grija pot de la cel întâi atac să alunge răul, aceasta 
este vădit din mai multe părţi. Când tu, de pildă, vezi vreo femeie frumoasă, şi 
simţi ceva pentru dânsa, să n-o mai vezi defel, şi atunci ai scăpat. «Şi cum am să 
pot a nu o mai vedea, zici tu, fiind tras de pofta de a o vedea?» Predă-te pe sineţi 
altor îndeletniciri, de pildă, cărţilor folositoare, îngrijirilor de cele necesare, epi 
tropisirii şi îngrijirii de orfani, ajutorării celor nedreptăţiţi, rugăciunilor, filosofiei 
pentru cele viitoare; cu de-acestea ocupă-ţi sufletul. Cu chipul acesta vei putea în- 
dreptă nu numai o rană proaspătă, ci chiar şi pe cea învechită şi înţepenită, cu 
uşurinţă o vei alunga. Că dacă batjocura face, pe cel ce doreşte, a desface dorirea, 
după cum spune şi proverbul, apoi cu cât mai mult aceste îndeletniciri duhovni- 
ceşti nu ne vor depărta de rele, dacă am voi a ne depărta? Dar dacă noi pururea 
stăm de vorbă şi ne petrecem timpul cu nişte astfel de săgeţi ce întruna ne însăge- 
tează, vorbind şi auzind cele ale lor, prin aceasta noi întreţinem boala. Dar cum 
vei putea spune că stingi focul, dacă în fiece clipă tu îl aprinzi din nou? 

Aceste rele izvorâte din obişnuinţă să se spună celor tineri, iar celor ajunşi 
de acum bărbaţi şi în stare a filosofa să li se spună ceea ce este mai mare decât 

toate, adică frica lui Dumnezeu, aducerea aminte de Gheena şi dorinţa de îm- 
părăţia Cerurilor - căci toate acestea sunt de-ajuns spre a stinge focul. 

Pe lângă toate acestea, mai gândeşte-te şi la aceea, că adică ceea ce vezi, ni- 
mic alta nu este, fără numai flegmă, şi sânge, şi suc al unei hrane trecute în pu- 
trezire. «Dar, zici tu, floarea este încântătoare la vedere». Dar, iubitule, nimic nu 
este mai încântător ca florile ce ies din pământ, şi cu toate acestea şi ele putre- 
zesc şi se vestejesc. Deci nici aici nu te uita numai la frumuseţea ei, ci pogoa- 
ră-te mai afund cu gândirea, şi atunci, dezvelind cu cugetul acea pieliţă frumoa- 
sa, priveşte cu amănunţime cele ce sunt sub dânsa. Fiindcă şi trupurile celor ce 
pătimesc de idropică strălucesc frumos şi în afară nu au nimic urât; dar dacă cu 
cugetarea ne-am atinge de sucurile ce zac înlăuntrul acelor trupuri, noi nu am 
putea iubi astfel de oameni. Dar poate că ochiul acelei femei este gingaş, şi zbur- 
dalnic în privire, sprâncenele sunt frumos întinse şi genele bat în vânăt, şi fecioa- 
ra este blândă, şi căutătura liniştită. Decât priveşte bine şi aici, şi vei vedea că ni- 
mic nu este, fară numai nervi, şi vine, şi pieliţe, şi artere. însă tu închipuie-ţi 
ochiul acesta îmbolnăvit, îmbătrânit, vestejit de tristeţe, umflat de mânie, cât de 
greţos este, cât de iute se nimiceşte şi cum piere mai repede decât cele scrise. 

De la acestea apoi strămută-ţi mintea la frumuseţea cea adevărată. «Dar, 
zici tu, nu văd frumuseţea sufletului». De vei voi, o vei vedea, căci după cum 
te poţi minuna de cei ce lipsesc şi nu-i poţi vedea cu ochii trupeşti, ci numai 
cu cugetul, tot aşa este cu putinţă a vedea şi frumuseţea sufletului fară ochii 
aceştia trupeşti. Nu ai istorisit de multe ori despre vreun chip sau vreo faţă 
frumoasă? Şi ai pătimit ceva în zugrăvirea acelei frumuseţi? întipăreşte-ţi şi 
de astă dată frumuseţea sufletului şi dezmiardă-te cu frumuseţea lui. «Dar, zici 
tu, nu văd cele netrupeşti». Şi cu toate acestea, noi mai mult decât pe cele tru- 
peşti le vedem pe acelea cu mintea noastră. Pentru aceea şi ne minunăm de 
îngeri şi arhangheli, deşi nu-i vedem; ne minunăm, zic, şi de virtutea sufletu- 
lui lor. Chiar de ai vedea vreun om cumpătat şi blând, tu admiră-1 mai mult pe 
acesta decât acea faţă frumoasă. Chiar de ai vedea vreunul batjocorit şi sufe- 
rind când este nedreptăţit, tu admiră-1 şi iubeşte-1, cu toate că poate ar fi îmbă- 
trânit. Aceasta este frumuseţea sufletului, niciodată nu se vestejeşte, şi chiar la 
bătrâneţe are mulţi îndrăgitori şi întruna înfloreşte. 

Deci ca şi noi să câştigăm această frumuseţe, să râvnim pe cei ce o au şi să 
ne facem îndrăgostiţi de dânşii. Căci numai aşa vom putea şi noi ca, luând 
această frumuseţe, să ne bucurăm de bunătăţile veşnice. Cărora fie ca toţi să 
ne împărtăşim, cu harul şi cu iubirea de oameni a Domnului nostru Iisus Hris- 
tos, căruia se cuvine slava, stăpânirea şi cinstea, împreună cu Tatăl şi cu Sfân- 
tul Duh, acum şi pururea şi în vecii vecilor. Amin. 



0MILI3 VIII 



„Pentru aceea, având slujba aceasta, dupre cum 
suntem miluiţi, nu pregetăm, ci ne-am lepădat de cele 
ascunse ale ruşinii. " (2 Cor. 4, 1-2) 

Fiindcă mai sus a fost grăit lucruri mari, şi s-a pus pe sine înaintea lui 
Moisi, cum şi pe toţi credincioşii, la urmă simţind parcă covârşirea şi mărimea 
celor spuse, priveşte cum iarăşi cumpătează vorba. Trebuia ca să înalţe lucrul 
pentru apostolii cei mincinoşi, şi pentru ascultători, şi iarăşi să îndrepte vorba 
cea prea de tot, nu însă să o doboare cu totul, căci ar fi fost fapta unuia care se 
joacă. Pentru aceea o apucă pe altă cale cu vorba, spre a arăta adică că ceea ce 
avem nu stăpânim doar prin ale noastre izbânzi, ci totul ne-a venit din iubirea 
de oameni a lui Dumnezeu. Pentru aceea şi zice: „Având slujba aceasta." «Nu 
am adus noi nimic de la noi, zice, ci numai ne-am făcut slujitori, şi am slujit 
celor daţi nouă de Dumnezeu». Pentru aceea nu a zis «dăruire» sau «căpătuia- 
lă», ci „slujbă". Şi nici cu aceasta nu s-a mulţămit, ci a mai adăogat: „după 
cum suntem miluiţi". «Că chiar aceasta, zice, adică faptul de a sluji acestora, 
vine din mila şi iubirea de oameni a lui Dumnezeu; deşi a ne izbăvi de rele, iar 
nu a ni se da atâtea bunătăţi este faptul milei sau milostivirii lui - însă mila lui 
Dumnezeu se întinde şi aici». 

„Nu pregetăm (nu ne pierdem cumpătul)", zice, aşa că chiar şi acest fapt tot 
în seama iubirii sale de oameni puie-se. Căci cuvintele „după cum suntem mi- 
luiţi" trebuie a fi socotite ca zise şi pentru slujbă, cum şi pentru că „nu prege- 
tăm". Şi gândeşte-te cum se încearcă a doborî sau a împuţina cele cu privire la 
dânsul. «Că cel ce s-a învrednicit de acestea, zice, însă toate le-a avut din mila 
şi iubirea de oameni a lui Dumnezeu, nu este mare lucru a da dovadă de atâtea 
osteneli, a se primejdui şi a suferi ispite. Pentru aceea nu numai că nu ne pier- 
dem cumpătul, ci încă ne şi bucurăm şi suntem plini de îndrăzneală». Căci zi- 
când „nu pregetăm", adaogă îndată: 

„Ci ne-am lepădat de cele ascunse ale ruşinii, nu cu şiretlic umblând nici 
viclenind cuvântul lui Dumnezeu" (2 Cor. 4, 2). Şi ce înseamnă „cele ascunse 
ale ruşimi ? «Nu făgăduim, zice, nici punem înainte lucruri mari, iar în fapte 
sa arătăm cu totul dimpotrivă celor grăite, după cum fac aceia». Pentru care şi 
zicea aiurea: „La cele de faţă vă uitaţi?" - Ci suntem aşa fel, zice, precum 
suntem văzuţi, nu având ceva în două feluri, şi nici grăind sau făcând fapte de 
acelea care ar trebui să fie ascunse şi să ne ruşineze». Iar aceasta tâlcuind a 
adăogat: „nu cu şiretlic umblând". Ceea ce dânşii credeau ca o laudă, aceea el 
o învederează a fi ruşinos şi de râs. 

Dar ce va să zică „cu şiretlic"? Adică aceia aveau slavă, fără să le-o ră- 
pească cineva; luau slavă, însă o ascundeau; adică aveau slava sfinţilor şi ade- 
văraţilor apostoli, însă erau încărcaţi de mii de rele. «Dar noi, zice] ne-am de- 
părtat de aceştia». Acestea le numeşte el ascunse şi ale ruşinii. Noi însă zice 
suntem astfel precum suntem văzuţi, şi nimic având ascuns, nu numai în viata 
noastră, ci chiar şi în propovăduirea evangheliei». Căci aceasta înseamnă cu- 
vintele „nici viclenind cuvântul lui Dumnezeu, ci cu arătarea adevărului", adi- 
că nu numai în faţă şi de ochii lumii, „ci cu arătarea adevărului învederân- 
du-ne spre toată cunoştinţa cugetului oamenilor". «Nu numai credincioşilor 
zice, suntem învederaţi, ci şi necredincioşilor, stând înaintea tuturor spre a ne 
cerne faptele noastre după cum vor voi. De aici deci ne învederăm, sau mai 
bme zis, de aici ne recomandăm conştiinţei oamenilor; nu de la a ne ascunde 
de la a ne arăta făţarnici, şi a purta pe faţă mască frumoasă. Deci zicem că ni-' 
mic nu am luat; iar la aceasta vă luăm pe voi de martori; zicem apoi că nimic 
rau nu cunoaştem în noi, şi pentru aceasta iarăşi cerem mărturia voastră, iar nu 
ca aceia care îşi acoperă ale lor şi înşală pe mulţi. Noi însă, şi viata noastră o 
punem înaintea voastră a tuturor, şi propovăduirea evangheliei o" dezbrăcăm 
de orice ascunsuri, ca astfel toţi să cunoască adevărul ei». 

După aceea apoi, fiindcă necredincioşii nu ştiau puterea evangheliei, a adă- 
ogat că «nu a noastră este vina, ci nesimţirea acelora». Pentru care şi zice- Iar 
de este şi acoperită evanghelia noastră, întru cei pieritori este acoperită, întru 
cari Dumnezeul veacului acestuia a orbit minţile necredincioşilor (2 Cor 4 
3-4). Ceea ce şi mai nainte zicea, „unora adică, mireasmă a morţii spre moar- 
te, iar altora mireasmă a vieţii spre viaţă" - aceasta spune şi aici. ' 

Dar oare ce va să zică „Dumnezeul veacului acestuia"? Cei ce bolesc de 
boala lui Markion zic că aici se vorbeşte numai despre Dumnezeul cel drept şi 
nu şi despre cel bun - căci dânşii spun că este un Dumnezeu drept numai iar 
nu şi bun. Maniheii însă zic că aici se spune de diavol, voind prin aceasta a 
aduce pe lângă Dumnezeu şi un alt făurar al zidirii, ceea ce este foarte pros- 
tesc. Căci de multe ori Scriptura obişnuieşte a numi ceva Dumnezeu nu doar 
de la vrednicia celui numit, ci de la slăbiciunea şi neputinţa celor supuşi pre- 

cum, de pildă, atunci când pe mamona îl numeşte domn şi pe pântece dumne- 
zeu. Insă nici pântecele este dumnezeu din această pricină, şi nici mamona 
este domn al lumii, ci numai al acelora ce se supun acestora, sau mai bine zis, 
sunt robiţi de acelea. 

Noi însă zicem că aici nici de diavol nu se spune şi nici de vreun alt făuri- 
tor, ci de Dumnezeul tuturor; şi astfel să se citească această pericopă: că Dum- 
nezeu a orbit minţile necredincioşilor veacului acestuia, căci veacul viitor nu 
are necredincioşi, ci numai veacul acesta. Dar dacă şi ar citi cineva altminte- 
rea, ca de pildă: „Dumnezeul veacului acestuia", nici aşa nu va avea vreo gre- 
şală, căci aceasta nu-1 arată pe dânsul a fi Dumnezeu numai al veacului aces- 
tuia. Pentru că, de pildă, îl numim şi Dumnezeul cerului, dar nu este Dumne- 
zeu numai al cerului; îl mai numim şi Dumnezeul zilei acesteia, deşi zicând 
aceasta nu-1 mărginim numai la ziua de astăzi; îl mai numim încă şi Dumneze- 
ul lui Avraam, şi Dumnezeul lui Isaac, şi Dumnezeul lui Iacov, deşi el nu este 
Dumnezeu numai al acelora. 

Dar, în sfârşit, în Scripturi ar putea găsi cineva multe mărturii de felul acestora. 

Deci cum i-a orbit? Nu lucrând el spre aceasta - să nu fie! - ci lăsând şi în- 
găduind orbirea lor. Fiindcă Scriptura obişnuieşte a grăi astfel, ca, de pildă, 
când zice: „au dat pre ei Dumnezeu întru necercată minte" (Rom. 1, 28). Dar 
fiindcă dânşii cei dintâi nu au crezut, şi deci singuri s-au făurit pe dânşii ne- 
vrednici a vedea cu ochii tainele, la urmă şi Dumnezeu i-a părăsit. Căci ce 
trebuia oare a face? Trebuia oare a-i sili şi a le descoperi tainele fară ca dânşii 
să voiască a vedea? Dar atunci mai mult încă ar fi dispreţuit faptul şi nu ar fi 
văzut defel. 

Pentru care a şi adăogat: „Ca să nu lumineze lor lumina evangheliei slavei 
lui Hristos", nu spre a nu crede în Dumnezeu, ci spre a nu vedea necredinţa ce 
era înlăuntrul lor, ceea ce şi nouă poruncindu-ne, ne-a pus în vedere a nu 
arunca mărgăritarele înaintea porcilor. Că dacă şi necrezând ei, le-ar fi desco- 
perit, apoi atunci boala mai mult încă li s-ar fi prelungit. Căci şi cel ce ar sili 
pe un bolnav de ochi a privi la razele soarelui, prin aceasta încă mai mult i-ar 
prelungi boala. Pentru aceea doftorii tocmai că-i închid pe aceştia într-o ca- 
meră întunecoasă, ca astfel boala să nu se prelungească. 

Tot aşa deci să se înţeleagă şi aici: că adică dânşii au ajuns necredincioşi 
pentru dânşii chiar; dar facându-se necredincioşi, nu mai vedeau tainele evan- 
gheliei, Dumnezeu trăgând de la dânşii razele sale. Ceea ce şi ucenicilor le zi- 
cea că: „Pentru aceasta în pilde grăiesc lor, că văzând, nu văd, şi auzind, nu 
aud" (Mt. 13, 13). Dar pentru ca, printr-o pildă, să fac şi mai lămurit ceea ce 
spun, apoi închipuie-ţi că un Ellin oarecare toate ale noastre le crede basme. 
Deci acest Ellin cum ar putea mai mult să se folosească? Intrând poate, şi 
văzând tainele noastre, sau stând afară? 

Pentru aceea şi zice: „ca să nu lumineze lor lumina evangheliei" - stăruind 
încă în istoria cu Moisi. Că adică ceea ce s-a petrecut cu Iudeii în vremea lui 
Moisi, aceasta se petrece şi cu evanghelia pentru toti necredincioşii. Şi ce va 
sa zică ceea ce este acoperit şi care pentru dânşii nu este luminat? Ascultă pe 
dansul, care zice: „ca să nu lumineze lor lumina evangheliei slavei lui Hristos 
carele este chipul lui Dumnezeu". De pildă: crucea este mântuirea lumii şi sla- 
va lui; că însuşi cel răstignit va veni cu multă slavă să judece lumea, şi toate 
celelalte: cele de faţă, cele viitoare, cele văzute, cele nevăzute, şi în sfârşit sla- 
va cea negrăită a celor aşteptate. Pentru care a şi zis: să lumineze lor, ca astfel 
sa nu cen totul aici; că adevărata lumină este numai aceea împrăştiată de Duhul 
Aceasta tocmai învederându-o şi mai sus, a numit-o mireasmă, precum şi ar- 
vuna, arătând că ceea ce este mai mult acolo stă. Şi totuşi acestea toate au fost 
ascunse de dânşii; şi au fost ascunse, fiindcă dânşii cei dintâi nu au crezut. 

Apoi, arătând că dânşii nu numai slava lui Hristos nu o cunosc, ci că nu o 
ştiu mei pe acea a Tatălui, a adăogat îndată: „carele este chipul lui Dumne- 
zeu" Adică: «Nu sta numai la Hristos - căci după cum prin Hristos vezi pe 
Tatăl, tot aşa necunoscând slava aceluia, nu o vei cunoaşte nici pe a acestuia». 

„Că nu pre noi propovăduim, ci pre Hristos lisus Domnul, iară pre noi robi 
vouă prin lisus" (2 Cor. 4, 5). Dar care este legătura? Şi ce are de-a face 
aceasta cu cele spuse? Sau poate face vorbire de aceea că se lăudau pe dânşii, 
tacand pe ucenici a se numi după numele lor, ceea ce zicea în întâia Epistolă! 
ca „eu sunt al lui Pavel, eu al lui Apollo" (1 Cor. 3, 4), sau altceva mai însem- 
nat. Şi care ar putea fi aceasta? Fiindcă ei împotriveau apostolilor foarte tare, 
şi din toate părţile ie întindeau curse, apoi pare că le zice: «Nu cumva poate 
vă luptaţi cu noi şi ne războiţi? Războiţi negreşit pe cel propovăduit prin nor 
ca nu pe noi propovăduim. Eu sunt rob, zice, al celor cari au primit propovă- 
duirea evangheliei, făcând toate pentru altul, şi numai pentru slava aceluia. 
Aşa că, războindu-mă pe mine, războieşti lucrurile aceluia. Atât de departe 
sunt de a-mi pune în seamă ceva din cele ale evangheliei, încât nu mă dau în 
laturi a fi rob vouă pentru Hristos, căci lui i s-a părut drept a vă cinsti pe voi 
fiindcă atât de mult v-a iubit şi totul a făcut pentru voi. 

Pentru aceea şi zice: „iară pre noi robi vouă prin Hristos". Ai văzut suflet 
curat al slavei? «Nu numai că nu sfeterisim 1 nimic din cele ale stăpânului, 
zice, ci chiar şi pe noi ne supunem vouă pentru dânsul». 

„Că Dumnezeu carele au zis să lumineze dintru întuneric lumina, acela au 
strălucit în inimile noastre" (2 Cor. 4, 6). Ai văzut cum iarăşi celor ce caută a 
vedea slava aceea care covârşeşte pe cea a lui Moisi, arată acea slavă strălu- 
cind cu prisosinţă? «După cum atunci strălucea pe faţa lui Moisi, tot aşa a 

1 A sfeterisi: a şterpeli, a fura. (n. ed.) 

strălucit şi în inimile voastre», zice. Şi mai întâi le aduce aminte de cele petre- 
cute întru începutul zidirii, de lumina cea văzută, cum şi de întunericul cel 
simţit, arătând că aceasta este cea mai mare făurire. Şi unde zice oare că a 
strălucit lumină din întuneric? întru început şi în începătura zidirii. „întuneric 
era deasupra adâncului. Şi au zis Dumnezeu: să se facă lumină, şi s-a făcut 
lumină" (Fac. 1 , 2-3). Dar atunci a zis: „Să se facă", şi s-a făcut; acum însă nu 
a zis, ci însuşi el s-a făcut nouă lumină. Nu a mai spus apostolul că şi acum a 
zis să se facă lumină, ci că chiar el a strălucit. Pentru aceea strălucind lumina 
aceea, noi nu vedem numai lucruri simţite, ci pe însuşi Dumnezeu prin Hris- 
tos. Ai văzut egalitate desăvârşită în Treime? Căci fiind vorba de Duhul, 
apostolul zice: „Iară noi toţi, cu faţa descoperită, slava Domnului ca prin 
oglindă privind, spre acelaşi chip ne preschimbăm din slavă în slavă ca de la 
Duhul Domnului", iară pentru Fiul: „ca să nu lumineze lor lumina evangheliei 
slavei lui Hristos, carele este chipul lui Dumnezeu cel nefăcut", pe când pen- 
tru Tatăl zice: „Cela ce au zis să lumineze dintru întuneric lumina, acela au 
strălucit întru inimile noastre, spre luminarea cunoştinţei slavei lui Dumnezeu 
în faţa lui Iisus Hristos". 

Că precum când a zis: „evangheliei slavei lui Hristos", a adăogat îndată: 
„carele este chipul lui Dumnezeu", arătând prin aceasta că dânşii s-au lipsit şi 
de slava lui - tot aşa şi când a spus: „Cunoştinţei slavei lui Dumnezeu - a adă- 
ogat îndată: „în faţa lui Iisus Hristos", arătând că printr-însul cunoaştem pe 
Tatăl, precum şi că prin Duhul ne apropiem de dânsul. 

„Şi avem comoara aceasta în vase de lut, aşa încât covârşirea puterii să fie 
a lui Dumnezeu, iară nu de la noi" (2 Cor. 4, 7). Fiindcă a fost spus până acum 
lucruri mari despre slava cea negrăită a lui Dumnezeu, apoi ca nu cumva să 
zică cineva: «Dar cum atunci, bucurându-ne de atâta slavă, ne mai găsim încă 
în trup muritor?» - iată că apostolul spune că tocmai acesta este lucru minunat 
şi cea mai mare dovadă de puterea lui Dumnezeu, că un vas de lut a putut să 
rabde o astfel de strălucire şi să păstreze în el o astfel de comoară. De care lu- 
cru minunându-se, zice: „aşa încât covârşirea puterii să fie a lui Dumnezeu, 
iar nu de la noi", iarăşi dând a înţelege pe aceia cari se mândreau, ca şi cum de 
la dânşii ar fi făcut ceva. Că şi mărimea celor date nouă, cum şi slăbiciunea şi 
neputinţa celor ce le-au primit arată puterea lui, nu numai că ne-a hărăzit lu- 
cruri mari şi minunate, ci şi fiind noi mici şi nebăgaţi în seamă. Căci prin cu- 
vintele „vase de lut" el lasă a se înţelege uşurinţa de â se sparge aceste vase, 
adică slăbiciunea firii trupului nostru celui muritor. Fiindcă şi trupul nostru nu 
este cu nimic mai presus sau mai bun decât lutul; tot aşa este de lesne supus 
stricăciunii prin moarte, prin boale, prin schimbăciunile aerului şi prin altele 
multe, prin care el se face iute stricăcios. Acestea le zicea apostolul, pe de-o 
parte spre a înfrunta mândria acelora, iar pe de alta spre a arăta că nimic nu 

este omenesc în cele ale noastre. Căci mai ales atunci se întrevede puterea Iui 
Dumnezeu, când prin cei proşti şi nebăgaţi în seamă lucrează fapte mari Pen- 
tru care zicea şi aiurea: „Că puterea lui Dumnezeu întru neputinţă se săvârşeş- 
te (2 Cor. 12, 9). De altminteri, chiar şi în Legea veche găsim că prin ţânţari 
şi muşte a pus pe rugă armate întregi de ale varvarilor; pentru care şi numea 
palitura (omida) puterea lui cea mare 1 ; dar şi ia început, amestecând numai 
limbile, a dărâmat totuşi acel mare turn din Vavilon. încă şi în războaie, acum 
de pilda, prin trei sute de bărbaţi a alungat armate nenumărate, iar altă dată 
numai prin trâmbiţe a dărâmat cetăţi puternice; după acestea apoi, printr-un 
copil mic şi nebăgat în seamă, prin David zic, întreagă armata a varvarilor a 
pus-o pe fugă. Tot asemenea şi aici numai doisprezece apostoli trimiţând au 
colindat lumea întreagă, doisprezece, zic, şi aceştia fiind alungaţi şi războiţi 
pretutindeni. \ 

Să ne minunăm dar de puterea lui Dumnezeu, să o admirăm şi să i ne în- 
chinam. Să întrebăm pe Iudei, să întrebăm pe Eliini, cine anume a încredinţat 
întreaga lume de a se depărta de obiceiurile părinteşti şi a-şi schimba viata'? 
Oare pescarul, sau făcătorul de corturi? Oare vameşul, sau cel neînvăţat şi 
prost? Şi cum s-ar putea oare aceasta, dacă nu ar fi fost la mijloc puterea dum- 
nezeiască, care toate le-a izbutit prin aceia? Dar şi dacă grăiau, în ce anume îi 
încredinţau? «Botezaţi-vă, ziceau, în numele celui răstignit». Care cel răstig- 
nit? Acela pe care nici nu-i văzuse, şi nici de dânşii s-a fost văzut. Şi cu toate 
acestea, dânşii propovăduind şi spunând asemenea lucruri îi încredinţau că nu 
sunt dumnezei, deşi ascultătorii lor credeau în asemenea zei şi erau predaţi lor 
de la strămoşi, iar Cel răstignit, Hristos pe toţi îi atrăgea la sine. Deşi, dacă 
poate era ştiut de toţi că el a fost răstignit şi îngropat, totuşi că a înviat din 
morţi nimeni nu ştia, fară numai puţini dintre dânşii. Cu toate acestea însă şi în 
aceasta au încredinţat pe cei ce nu văzuseră; şi încă i-au încredinţat nu numai 
ca a înviat, ci că s-a înălţat şi la ceruri, şi că va veni să judece viii şi morţii. 

Dar oare de unde venea încrederea în asemenea vorbe, spune-mi'? De ni- 
căieri altundeva, fară numai de la puterea iui Dumnezeu. Căci mai întâi de 
toate însăşi înnoirea stă ca piedică tuturor - dar când încă cineva înnoieşte atât 
de multe, apoi atunci lucrul se face şi mai supărător - când răstoarnă temeliile 
unei vechi deprinderi, când prăbuşeşte legi înrădăcinate. Pe lângă toate aces- 
tea, nici chiar propovăduitorii nu păreau tocmai vrednici de credinţă, pentru că 
se trăgeau dmtr-un neam urât de toţi şi pentru că erau fricoşi şi necărturari 

Cum deci de au străbătut ei lumea întreagă? Cum de v-au încredinţat pe voi 
şi pe strămoşii voştri, cari se părea că filosofau, şi i-au biruit împreună cu zeii 

1 A se vedea loiJ 2, 25. 

Partea morală. Despre Apostoli şi despre puterea dumnezeiască dintr-înşii. 

lor? Oare nu este vădit că de acolo, că aveau cu dânşii pe Dumnezeu? Căci 
toate acestea nu sunt doar izbânzi de-ale puterii omeneşti, ci ale puterii celei 
dumnezeieşti şi negrăite. «Nu, zici tu, ci a puterii fermecătoreşti». Dar atunci 
trebuia a mai spori încă puterea dracilor şi a se întinde încă mai mult închina- 
rea idolilor. Deci dar cum de au fost răsturnate toate acestea şi prăbuşite, iar 
cele ale noastre cu totul dimpotrivă, căci au luat locul acelora? Aşa că şi de 
aici se vădeşte că cele petrecute erau după voia lui Dumnezeu şi că nu numai 
prin propovăduire, ci şi prin însăşi viaţa acelor propovăduitori. Cum de s-a 
răspândit pe întregul pământ o feciorie atât de întinsă? Cum dispreţul averilor, 
al vieţii şi al tuturor celorlalte? Căci fermecătorii şi cei vicleni nimic din aces- 
tea nu ar fi putut face, ci cu totul dimpotrivă. Aceştia însă ne-au învăţat viaţa 
îngerilor, şi nu numai că ne-au învăţat, ci şi dânşii au lucrat-o, şi în ţara noas- 
tră, şi în ţările varvarilor, şi chiar la marginile pământului. De unde se vădeşte 
că pe toate le-a săvârşit numai puterea lui Hristos, care pretutindeni străluceş- 
te şi care luminează cugetele oamenilor mai iute decât orice fulger. 

Acestea toate cugetându-le, şi având dovada cea mai sigură despre cele vi- 
itoare pe înseşi faptele petrecute până acum, închinaţi-vă cu noi puterii celei 
nebiruite a celui răstignit, ca astfel să fugiţi şi de osânda cea negrăită, în ace- 
laşi timp să vă şi învredniciţi de împărăţia cea veşnică. Căreia fie ca toţi să ne 
învrednicim, cu harul şi cu iubirea de oameni a Domnului nostru Iisus Hristos, 
căruia se cuvine slava, stăpânirea şi cinstea, împreună cu Tatăl şi cu Sfântul 
Duh, acum şi pururea şi în vecii vecilor. Amin. 

„Intru toate necaz pătimind, dară nu strâmtorân- 
du-ne; lipsiţi fiind, dară nu de tot deznădăjduindu-ne- 
prigoniţi, dară nu părăsiţi. " (2 Cor. 4, 8-9) 

Stăruieşte încă a arăta că totul este numai din puterea lui Dumnezeu în 
fruntand cugetele acelora cari se îngâmfau, ca si cum c eea ce lu"a Z 

.Dară nu strâmtorându-ne". Şi priveşte cum pune înainte fapte dimpotrivă, 
ca şi de atei să arate puterea lui Dumnezeu. "împotriva, 

cugete cineva de mine mai mult decât vede şi aude ceva de la mine" (2 Cor. 
12, 7 şi 6); şi aiurea iarăşi: „ca să nu fim nădăjduind spre noi" - dară aicea 
mai mult ca să arate puterea lui Dumnezeu. Ai văzut cât câştig este din ispite? 
Căci şi puterea lui Dumnezeu a arătat-o aici, în acelaşi timp şi harul lui 1-a 
descoperit încă mai mult. „Ţi-ajunge harul meu", zice, însă prin aceste cuvinte 
şi pe dânsul 1-a îndemnat spre smerita cugetare, dar şi pe alţii îi pregăteşte 
spre contenire, şi-i face mai băgători de seamă, „ştiind, zice, că necazul răbda- 
re lucrează, iară răbdarea curăţire, iară curăţirea nădejde" (Rom. 5, 4). Cei ce 
cădeau în mii de primejdii şi cu nădejdea în Dumnezeu le sufereau pe toate, 
negreşit că de aici se îndemnau a întinde această virtute încă mai mult în toate 
lucrările lor, după cum şi zice: „în toată vremea omorârea Domnului Iisus în 
trup purtând, ca şi viaţa lui Iisus în trupul nostru să se arate" (2 Cor. 4, 10). Şi 
ce oare este omorârea Domnului Iisus, pe care o purtau? Adică morţile lor din 
fiecare zi, prin care şi învierea se învederează. «Dacă cineva nu crede, zice, că 
Iisus a murit şi a înviat, apoi văzându-ne pe noi murind în fieştecarea zi, şi în- 
viind, să crează în sfârşit în înviere». 

Ai văzut cum din ispite el a scos şi o altă pricină a învierii? Şi care este 
aceasta oare? „Ca şi viaţa lui Iisus în trupul nostru să se arate", zice, adică să 
ne scoată pe noi din primejdii. Aşa că ceea ce pare că este slăbiciune şi părăsi- 
re, tocmai aceasta o vesteşte înviere a lui. «Că nu atât s-ar fi arătat, nimic su- 
ferind noi neplăcut, puterea aceea a lui, precum se arată acum, deşi am suferit 
cu adevărat, însă nu am fost biruiţi». 

„Pentru că pururea noi cei vii la moarte ne dăm pentru Iisus, ca şi viaţa lui 
Iisus să se arate în trupul nostru cel muritor" (2 Cor. 4, 1 1). Pretutindenea 
când a spus ceva întunecat, se tâlcuieşte iarăşi pe sine - ceea ce a făcut şi aici, 
tâlcuindu-se mai lămurit. «Pentru aceea ne dăm, zice, adică purtăm cu noi 
omorâciunea, ca astfel să se arate puterea vieţii lui, care nu îngăduie ca trupul 
cel muritor ce pătimeşte atâtea să fie biruit de mulţimea relelor». Dar şi alt- 
minteri se poate lua. Cum adică? Cum zice aiurea: „De murim împreună cu el, 
şi viem împreună cu el" (2 Tim. 2, 1 1). Că după cum acum suferim moartea 
lui, şi vii fiind noi, alegem mai bine a muri pentru dânsul, tot aşa şi el va alege 
a ne învia atunci, fiind morţi. Că dacă noi de la viaţă mergem la moarte, apoi 
şi el de la moarte ne va duce pe noi la viaţă». 

„Pentru aceea dară, moartea întru noi se lucrează, iară viaţa întru voi" (2 
Cor. 4, 12). Aici el nu vorbeşte deloc despre moarte, ci despre ispite şi viaţă 
liniştită. «Noi, zice, suntem în primejdii şi ispite, iară voi în linişte, 
folosindu-vă de viaţă din aceste ispite. Cele primejdioase noi le suferim, iară 
voi vă bucuraţi de cele bune, căci nu înduraţi atâtea ispite». 

„Dar având acelaşi duh al credinţei, precum este scris: Crezut-am, pentru 
aceea am şi grăit; şi noi credem, pentru aceea şi grăim; ştiind că cela ce au 

sculat pre Domnul Iisus, şi pre noi prin Iisus ne va scula" (2 Cor 4 mu 

oare? Fiind oricmnit «hm™* I < Y , 1 7 or * 4 > 16 )- S 1 cum se stocă 

toate cele supărătoare ale vieţii acesteia ? răstoarnă 

mântuit; însă nădejdea carea se vSu eS&lT^t 
pregătindu-o si aici, pune alături cele de % cu cele vfc cefc dl° ^ 

nu se mulîameşte, ei mat pune st un alt grai de două ori în şir, şi zicând: „Tu 

covârşire întru covârşire". Apoi arată şi cât este de uşor a birui, în atâtea 
necazuri găsindu-ne. Şi cum este uşor? „Neprivind noi la cele ce se văd, ci la 
cele ce nu se văd". Astfel şi cel de faţă este uşor, precum şi viitorul este mare. 
dacă noi ne depărtăm de cele văzute, dacă le dispreţuim. „Că cele ce se văd sunt 
trecătoare", zice. Aşadar şi necazurile sunt la fel. „Iar cele ce nu se văd sum 
vecinice". Prin urmare, şi cununile sunt de acest fel. Şi nu a zis: «necazurile 
cutare sau cutare», ci toate cele ce se văd, fie că ar fi supărare, fie că ar fi odih- 
nă; astfel ca nici prin unele să nu ne îngâmfam, nici prin altele să nu ne împuţi- 
năm. Pentru aceea nici nu a zis, vorbind de cele viitoare, «împărăţia cea veşni- 
că», ci „cele ce nu se văd sunt vecinice", fie că ar fi împărăţia cea veşnică, fie 
osânda cea veşnică; ca şi de aici să ne temem, şi de acolo şi ne îndemnăm. 

[ Deci iubiţilor, fiindcă cele ce se văd sunt trecătoare, iară cele ce nu se văd 
sunt veşnice, către acelea să avem privirea aţintită. Căci ce răspuns vom avea 
dacă vom alege pe cele trecătoare în locul celor veşnice? Că dacă poate cel de 
faţă este plăcut, totuşi nu este pentru totdeauna. Lucrul dureros pentru om este 
veşnicia osândei şi neiertarea păcatelor. Ce răspuns vor avea cei ce s-au în- 
vrednicit de Duhul şi cari, bucurându-se de atâtea daruri, cad cu totul la pă- 
mânt? Că pe mulţi aud spunând aceste vorbe de râs: «Dă-mi ziua de astăzi şi 
ia-o pe cea de mâine. Că dacă acolo vor fi de acelea de care spuneţi voi, una 
din două s-a întâmplat; iar dacă nu va fi nimic, două în loc de nimic». Dar ce 
poate fi mai nelegiuit decât graiurile acestea? Ce poate fi mai bârfitor? Noi 
vorbim despre cer şi despre bunătăţile acelea negrăite, şi tu aduci la mijloc pe 
ale celor de la hipodrom? - Şi nu te ruşinezi, nici îţi acoperi faţa grăind de 
acestea, care sunt mai mult vorbele unor smintiţi? Nu-ţi crapă obrazul de ru- 
şine, fiind atât de pironit la cele de faţă? Nu vei înceta a bârfi ca un smintit şi 
a trăncăni ca un copil? Că dacă Ellinii grăiesc de acestea, nu e nimic de mi- 
rare; dar ca bărbaţi credincioşi să bârfească în acest fel, ce iertare vor avea? 
Aşadar, tu bănuieşti în totul acele nemuritoare nădejdi? Aşadar le crezi pe 
toate acestea cu îndoială? Şi cum ar putea fi acestea vrednice de iertare? «Dar 
cine a venit de acolo, zici, ca să ne vestească acestea?» Dintre oameni nu a ve- 
nit nici unul; însă Dumnezeu, care este mai vrednic de credinţă decât toţi oa- 
menii, el ne-a arătat acestea. Dar nu vezi cele de acolo? Apoi nu vezi nici pe 
Dumnezeu; şi atunci vei crede poate că nu este Dumnezeu, fiindcă nu-1 vezi 
cu ochii? «Cred foarte mult», zici tu. Dacă te-ar întreba cineva dintre necre- 
dincioşi: «Şi cine a venit din cer şi ne-a vestit acestea?» Ce vei răspunde? De 
unde ştii că este Dumnezeu? Din cele ce se văd, zici, din buna orânduială ce 
se vede în toată firea, din aceea că faptul este vădit tuturor. Deci primeşte la 
fel şi cuvântul cel pentru judecată. «Cum?», zici tu. Eu îţi voi spune, iar tu 
răspunde-mi. Oare acest Dumnezeu este drept şi răsplăteşte fiecăruia după 



1 Partea morală. Despre răsplata viitoare şi despre înfricoşata judecată (Veron). 

dreptate? Sau poate cu totul dimpotrivă, că adică cei răi şi nedrepţi voieşte a 
se dezmierda şi a fi fericiţi, iar cei buni a fi osândiţi şi a se munci? «Nicide- 
cum, zici tu, că nici omul nu ar face aşa, darămite Dumnezeu». Deci cei ce fac 
binele aici, unde anume se vor bucura de cele bune? Unde anume cei vicleni 
vor lua răsplata faptelor lor, dacă nu va fi după aceasta viaţa viitoare, dacă nu 
va fi răsplată faptelor săvârşite? Vezi că una în loc de alta, şi nu două în loc de 
una? Dară eu îţi voi arăta cu trecerea timpului că nu una în locul alteia, ci cu 
cei drepţi vor fi două în loc de nimic, iar cu cei păcătoşi, cari se dezmiardă, 
chiar şi aici este cu totul dimpotrivă. Cei ce s-au dezmierdat aici nu vor lua 
nici măcar una în loc de alta, iară cei ce îşi petrec viaţa în virtuţi vor lua două 
în loc de nimic. 

într-adevăr, cari sunt oare în linişte şi în mulţămire sufletească, cei ce rău 
folosesc viaţa lor sau poate cei ce filosofează? Poate că tu vei spune că sunt 
aceia, eu însă îi arăt pe aceştia, iar pe aceia cari se bucură de cele de acum eu 
îi numesc mucenici, şi nu se vor ruşina, desigur, de cele ce voi grăi. Că de 
multe ori au fost amărâţi de peţitorii ce au mijlocit în căsătoriile lor, şi în ziua 
când în sfârşit căsătoriile lor au fost urzite, au fericit pe cei ce nu s-au căsăto- 
rit Mulţi apoi dintre tineri, sosindu-le timpul de a se căsători, pentru nimic 
alta nu s-au dat înapoi de la această datorie, fară numai pentru greutăţile căsă- 
toriei. Dar acestea le spun nu defăimând nunta, căci este cinstită, ci pe cei ce o 
întrebuinţează în scop rău. 

Deci dacă cei uniţi prin căsătorie de multe ori au socotit viaţa lor de nesu- 
ferit, apoi ce am putea spune pentru cei ce se tăvălesc în mocirlele curviei şi 
cari se găsesc mult mai rău decât tot robul şi ticălosul? Ce vom zice de cei pu- 
tregăiţi în dezmierdări şi atinşi de mii de boale în trupul lor? 

Dar poate că a fi cineva în slavă este lucru plăcut. Şi cu toate acestea, nimic 
nu poate fi mai amar ca această robie, fiindcă cel ce iubeşte slava deşartă este 
mai rob ca toţi robii, căci voieşte a plăcea tuturor; iară cel ce calcă în picioare 
slava deşartă este mai presus de toţi ceilalţi, şi nici că se îngrijeşte de slava din 
partea altora. 

A avea averi se pare iarăşi a fi ceva plăcut. însă de multe ori am arătat că 
cei ce nu au nimic sunt cu mult mai bogaţi decât aceştia şi întru o mai mare 
mulţămire sufletească şi neprimejduire. 

Poate că a se îmbăta cineva este ceva plăcut. Şi cine ar putea zice aceasta? 
Prin urmare, dacă a nu fi bogat este mai de dorit decât bogăţia; dacă a nu fi 
căsătorit e mai uşor decât a fi căsătorit; dacă a dispreţui slava este cu mult mai 
plăcut şi mai mulţămitor decât a umbla cu gura căscată după slavă; şi dacă a 
nu se dezmierda şi îmbuiba cineva este mai de dorit decât a se tăvăli în dez- 
mierdări, apoi şi în cea de faţă mai mult are de partea sa cel ce nu este pironiţi 
de cele de aici. Şi nu mai spun că acela, măcar de ar fi muncit cu mii de cazne, 
totuşi are cu dânsul nădejdea cea bună care îl sprijină; iară acesta, măcar de 

s-ar bucura de mii de dezmierdări, are totuşi în sine frica viitorului care a în- 
curca şm tulbură plăcerile. De altminteri nici acesta nu este un mijloc de 
osânda nebăgat în seamă, după cum şi cealaltă se petrece cu cei ce cu adevărat 
sunt mulţămiţi sufleteşte. 

Dar împreună cu acestea mai este încă şi o altă pricină de mare însemnăta- 
te. Şi care este acea pricină? Că adică cele ale dezmierdărilor vieţii nici când 
sunt nu se văd, fiind răsturnate de firea lucrurilor şi de timp, iară celelalte nu 
numai că sunt, dar rămân încă şi nestrămutate. Ai văzut că nu două sunt în loc 
de nimic, ci şi trei, şi patru, şi zece, şi douăzeci, şi chiar mii am putea pune în 
loc de nimic? Şi ca să cunoşti aceasta şi din pilde, apoi gândeşte-te la bogatul 
acela din evanghelie şi la Lazăr, cum unul s-a bucurat de cele de acum, iar al- 
tul de cele viitoare. Apoi oare ţi se pare că este unul şi acelaşi lucru, a fi pe- 
depsit m toată vremea, şi a fi sărac o vreme scurtă? Este tot una a fi bolnav cu 
trupul cel stricăcios, şi a fi pârjolit veşnic într-un suflet nemuritor? A se încu- 
nuna şi a se dezmierda întruna după acea boală scurtă, şi a fi muncit veşnic 
dupa scurta multămire a acelor de acum? Şi cine ar putea spune aceasta? Căci 
ce ai voi, bunăoară, să punem înainte, câtăţimea, felurimea, rânduiala lui 
Dumnezeu, sorţul pentru fiecare din acestea? Până când oare vei rosti graiuri 
de-ale buhailor de baltă, cari veşnic se tăvălesc prin mocirlă? Acestea nu sunt 
vrednice de oameni, fiinţe cuvântătoare, cari au suflet atât de cinstit şi cari cu 
puţmă osteneală pot câştiga cerurile. 

Voieşti poate a-ţi dovedi şi de aiurea că este acolo judecata cea înfricoşată'? 
Apoi atunci deschide uşile conştiinţei tale şi priveşte pe judecătorul ce şade 
chiar m cugetul tău. Deci dacă chiar tu însuţi te osândeşti, deşi eşti iubitor de 
sineţi şi nu suferi a te pedepsi cu o pedeapsă nedreaptă, dară Dumnezeu oare 
nu va avea cu atât mai mult grija celui drept? Oare nu va da el hotărârea sa 
cea nemitarnică pentru toate, ci va lăsa ca să se poarte toate la noroc şi fără 
scop? Şi cine ar putea zice aceasta? Nu este nimeni, ci şi Ellinii, şi varvarii, şi 
poeţii, şi filosofii, şi tot neamul omenesc împreună-glăsuiesc în acestea 'cu 
noi, deşi poate nu la fel, căci unii zic că în iad ar fi oarecare judecată. Astfel 
deci lucrul este vădit şi mărturisit de toţi. 

«Dar din ce pricină, zici tu, nu pedepseşte aici?» Ca să se arate îndelunga 
lui răbdare; ca din pocăinţa noastră să ne înlesnească mântuirea şi ca să nu 
faca neamul nostru nemişcat, iar pe cei ce ar putea a se mântui în urma unei 
prefaceri de bună voie să-i silească spre mântuire. Că dacă îndată ar fi pedep- 
sit pentru păcate, cum s-ar fi mântuit Pavel, cum Petru, dascălii cei mai mari 
ai lumii? Cum ar fi putut David ca prin pocăinţă să dobândească mântuirea'? 
Cum Galatenn? Cum alţii mulţi? Pentru aceea tocmai nici nu pedepseşte pe 
toţi aici, ci numai pe unii dintre toţi, şi nici acolo nu-i pedepseşte pe toti, ci pe 
unul aici, pe altul acolo; ca astfel să mişte şi să deştepte şi pe cei mai fară sim- 

ţire prin cei pe cari îi pedepseşte, şi prin cei pe cari nu-i pedepseşte să-i îmbol- 
dească a dori cele viitoare. 

Sau nu vezi şi aici pedepsiţi pe mulţi, precum, de pildă, pe cei ucişi sub dă- 
râmăturile turnului, pe cei al căror sânge 1-a amestecat Pilat cu cel al jertfelor, 
pe cei dintre Corintheni cari s-au sfârşit printr-o moarte fără de vreme, din pri- 
cină că s-au împărtăşit din sfintele Taine cu nevrednicie, pe Faraon, sau pe cei 
dintre Iudeii ucişi de varvari, şi pe mulţi alţii, şi atunci, şi acum, şi necontenit? 
Precum şi pe alţii, cari au păcătuit mult, ducându-se de aici fară să fie pedep- 
siţi, precum bogatul acela de pe vremea lui Lazăr, precum alţii mulţi? Toate 
acestea fac ca şi pe cei ce sunt încredinţaţi să-i deştepte spre cele viitoare, dar 
şi pe cei leneşi să-i facă mai sprinteni. „Că Dumnezeu, zice, este judecător 
drept, şi puternic, şi îndelung răbdător, şi neaducând mânie în toate zilele" 
(Ps. 7, 12). Dar dacă noi rău folosim îndelunga lui răbdare, apoi va veni vre- 
mea când nici o clipă nu va mai răbda, ci îndată ne va pedepsi. 

Deci să nu facem aşa ca, pentru a ne dezmierda o clipă aici - căci aceasta 
este viaţa de faţă - să ne atragem osândă pe veacuri nemărginite, ci să ne oste- 
nim o clipeală, spre a ne dezmierda şi a ne încununa întruna. Nu vedeţi că 
chiar şi în lucrurile omeneşti aşa fac cei mai mulţi dintre oameni, că adică aleg 
puţină osteneală pentru o linişte şi odihnă mai îndelungată, deşi poate li se 
întâmplă cu totul dimpotrivă? Că, de pildă, aici este de multe ori cumpănire 
între osteneli şi câştig, dar de multe ori şi dimpotrivă, căci, de pildă, ostenelile 
sunt nesfârşite, iară rodul este puţin, şi de multe ori nici puţin; dar fiind vorba 
de împărăţia Cerurilor, cu totul altfel se întâmplă, căci mică de tot este oste- 
neala, însă plăcerea şi mulţămirea este mare, este nesfârşită. Gândeşte-te bine. 
Plugarul munceşte tot anul şi tocmai pe la sfârşit de multe ori îşi pierde nădej- 
dea de a culege rodul multelor sale osteneli. Căpetenia şi ostaşul iarăşi până la 
cea mai înaintată vârstă şi-au petrecut viaţa în războaie şi necazuri, şi la urmă 
fiecare dintre dânşii se duce; însă unul, de pildă, împreună cu biruinţa şi-a 
pierdut şi viaţa, iară celălalt este mai sărac decât toţi săracii. 

Deci ce răspuns vom avea, spune-mi, dacă în cele trupeşti noi alegem mai 
bine cele grele şi ostenitoare, pentru ca apoi să ne odihnim puţin, sau nici pu- 
ţin - fiindcă nădejdea este cu îndoială - iar în cele duhovniceşti facem cu totul 
dimpotrivă, şi astfel ne atragem osândă negrăită pentru o scurtă desfătare? 

Pentru aceea vă rog pe voi toţi a vă deştepta - deşi poate târziu - din aceas- 
tă moliciune şi nesimţire. Nimeni nu ne va putea scoate, din primejdie în vre- 
mea aceea, nici fratele, nici tatăl, nici fiul, nici prietenul, nici vecinul, nici 
altul, nimeni, ci de vom fi descoperiţi din fapte, ne vom pierde cu totul. Cât de 
mult, de pildă, plângea bogatul acela din evanghelie şi ruga pe Patriarh ca să 
trimiţă pe Lazăr? Ci ascultă ce spunea Avraam: „Prăpastie s-a întărit între voi 
şi între noi, ca cei ce vor voi să treacă de aici către voi, să nu poată, nici cei de 
acolo la voi să treacă" (Le. 16, 26). Cât de mult fecioarele acelea au rugat pe 



99 



celelalte ca să le împrumute puţin untdelemn pentru candelele lor? însă ascul- 
tă şi pe acelea ce spun: „Nu cumva să nu vă ajungă nici vouă, nici nouă" (Mt. 
25, 9), aşa că nimeni nu a putut să le bage în cămara de nuntă. 

La acestea gândindu-ne şi noi, să ne îngrijim de viaţa noastră. Oricâte oste- 
neli ai spune, şi oricâte pedepse ai pune înainte, toate acestea sunt nimic faţă 
cu bunătăţile viitoare. Pune înainte, de voieşti, foc, şi fier, şi fiare sălbatice, ba 
chiar şi mai grozave, şi totuşi, faţă de muncile acelea nu sunt nici măcar ca o 
umbră. Căci când acestea năvălesc cu putere asupra omului, se fac chiar 
uşoare, fiindcă fac mai grabnică scăparea din munci, trupul nefiind în stare a 
se lupta şi cu mărimea şi cu îndelungarea muncilor - pe când nu tot aşa se pe- 
trece şi cu cele viitoare, ci amândouă acestea, adică îndelungarea şi covârşirea 
merg împreună, atât în cele bune, cât şi în cele mâhnicioase. 

Deci pe cât mai este vreme, „să întâmpinăm faţa lui întru mărturisire" (Ps 
104, 2\ ca astfel sâ-1 vedem atunci pe dânsul blând şi liniştit şi ca să scăpăm 
de acele puteri ameninţătoare. Nu vezi pe ostaşii cari slujesc aici pe cei ce stă- 
pânesc, cum târăsc, cum leagă, cum bat, cum sparg coastele, cum pe lângă ce- 
lelalte munci mai adaogă şi lumânări aprinse, cum taie mădulările? Dar toate 
acestea sunt jucării şi de râs faţă de acele pedepse. Fiindcă aceste pedepse 
sunt vremelnice, iară acolo nici viermele nu se sfârşeşte, nici focul nu se stin- 
ge, căci atunci şi trupul va fi nestricăcios. 

Dar să nu fie, iubiţilor, ca noi să cunoaştem acestea din cercare, ci acele 
grozăvii să ne fie de-ajuns numai a le grăi, şi nici să fim dati muncitorilor 
acelora, ci aici să ne cuminţim. Câte nu vom grăi atunci, învinovăţindu-ne pe 
noi înşine? Cât nu ne vom boci? Cât nu ne vom scânci? Dar cu nimic nu ne 
vom folosi, fiindcă nici corăbierii nu se vor mai putea folosi cu ceva după ce 
corabia s-a stricat şi s-a cufundat, şi nici doftorii după ce bolnavul a închis 
ochii, ci poate că de multe ori vor spune că «trebuia să facem cutare sau cu- 
tare», însă toate vor fi în zadar. Noi trebuie a grăi toate şi a face numai cât 
sunt nădejdi de îndreptare, dar când nu mai suntem deloc stăpâni pe noi. totul 
fund stricat, este de prisos a mai grăi. Căci şi Iudeii vor zice atunci: „Bine este 
cuvântat cel ce vine întru numele Domnului" (Mt. 23, 39), însă cu nimic nu se 
vor folosi şi nici nu vor scăpa de osândă, fiindcă atunci când trebuia să grăias- 
că aşa, nu au grăit. 

Deci ca nu cumva şi noi să pătimim aşa pentru petrecerea noastră, apoi aici 
să ne schimbăm, ca astfel înaintea Divanului lui Hristos cu îndrăzneală să stăm 
de care fie a ne învrednici cu toţii, cu harul şi cu iubirea de oameni a Domnului 
nostru Iisus Hristos, căruia se cuvine slava, stăpânirea şi cinstea, împreună cu 
Tatăl şi cu Sfanţul Duh, acum şi pururea şi în vecii vecilor. Amin. 

„ Că ştim că de se va strica casa noastră cea pă- 
mântească a cortului acestuia, zidire de la Dumnezeu 
avem, casă nefăcută de mână, vecinică în ceruri. " (2 
Cor. 5, 1) 

Iarăşi le deşteaptă buna lor voire prin aceea că le pune înainte multe ispite, 
fiindcă era firesc ca în lipsa lui dânşii să se facă mai slabi în a le suferi. Deci 
ce spune el? «Nu trebuie a ne minuna, zice, că pătimim rele, şi nici să ne tul- 
burăm, căci multe foloase tragem noi de aici». A spus şi cele dinainte, că, de 
pildă, noi purtăm moartea lui Iisus şi că avem cu noi cea mai mare dovadă a 
puterii lui, după cum zice: „ca mulţimea puterii să fie a lui Dumnezeu", şi că 
înfăţişăm o dovadă lămurită a învierii: „ca şi viaţa lui Iisus să se arate în tru- 
pul nostru cel muritor". Dar fiindcă o dată cu acestea a spus că şi omul cel 
dinlăuntru se face astfel mai bun: „ci de s-ar şi strica omul nostru cel dinafară, 
zice, dar cel dinlăuntru se înnoieşte din zi în zi", arătând iarăşi cât de folositor 
este a fi alungaţi şi prigoniţi, la urmă adaogă zicând că atunci când îndeobşte 
se întâmplă aceasta, atunci miile de bunătăţi vor răsări celor ce au suferit. «Ca 
nu cumva, zice, auzind că omul tău cel dinafară se strică, să te întristezi, apoi 
află că atunci când numaidecât se petrece aceasta, tu trebuie să te bucuri, căci 
vei ajunge la cele mai bune sfârşituri. Aşa că nu numai că nu trebuie a te în- 
trista că trupul ţi s-a vătămat în parte acum, ci încă chiar să cauţi vătămarea şi 
stricarea lui în totul, fiindcă aceasta mai cu seamă te duce la nestricăciune». 

Pentru care a şi adăogat: „Că ştim câ de se va strica casa noastră cea pă- 
mântească a cortului acestuia, zidire de la Dumnezeu, avem, casă nefacută de 
mână, vecinică în ceruri". Deci fiindcă iarăşi a adus vorba despre înviere, în 
care mai ales boleau aceşti Corintheni, apoi ia mai dinainte în ajutorul său şi 
judecata ascultătorilor, şi astfel o şi pune înainte, însă nu la fel cu cele spuse 
înainte, ci plecând ca de la alt subiect - căci de acum erau îndreptaţi, şi zice: 
„Ştim că de se va strica casa noastră cea pământească a cortului acestuia, zidi- 

re de la Dumnezeu avem, casă nefacută de mână, vecinică în ceruri". Unii sub 
numele de «casă» înţeleg lumea aceasta, dară eu mai curând aş crede că se 
face vorbire aici de trup. Dară tu te gândeşte cum apostolul şi prin numirile 
acestea arată că mai mari sunt cele viitoare decât cele de acum, Căci spunând 
«cea pământească» a pus îndată în faţă pe cea „vecinică în ceruri" - fiindcă 
numirea de «cort» de multe ori arată nestatornicia. Pentru aceea şi zice: „în 
casa părintelui meu multe lăcaşuri sunt" (In. 14, 2). Dar dacă aiurea numeşte 
locul de odihnă al sfinţilor corturi, apoi nu a zis simplu «corturi», ci cu adaos, 
fiindcă nu a zis «ca să fie primiţi în corturile lor», ci „în vecinicile corturi" 
(Lc. 16, 9). Zicând apoi „nefacută de mână", a dat a înţelege pe cea făcută de 
mâna. Deci ce? Oare trupul este făcut de mână? Nicidecum, însă el aici face 
vorbire sau de casele cele făcute de mână, sau dacă nu de aceasta, apoi a numit 
trupul cel nefacut de mână casă a cortului celui veşnic. EI nu a pus acest trup 
spre deosebire de cel pământesc, ci ca să mărească laudele aduse acestuia. 

„Că în aceasta şi suspinăm, lăcaşul nostru cel din ceruri a îmbrăca dorind" 
(2 Cor. 5, 2). Care cort, spune-mi? Trupul cel nestricăcios. Şi pentru ce suspi- 
năm acum? Pentru că acel trup este cu mult mai bun. Zice că acel trup este din 
cer pentru nestricăciunea lui - căci prin această numire el arată darul trimis 
din ceruri, iară nicidecum trupul. Deci nu numai că nu trebuie a ne mâhni pen- 
tru ispitele noastre din parte, ci încă a căuta şi întregimea în aceste ispite, ca şi 
cum ar zice: «suspini că eşti prigonit, că îţi este trupul acesta, adică omul cel 
de dinafară, atât de ticăloşit; dar suspină mai ales că aceasta nu se întâmplă cu 
toată grozăvia, şi încă nici se strică cu totul». Ai văzut cum a întors vorba la 
cele dimpotrivă, arătând că pentru acestea trebuie a suspina, fiindcă nu s-au 
desfăşurat în întregimea lor, ci numai în parte. Pentru aceea la urmă nici nu-1 
mai numeşte pe trup cort, ci lăcaş; şi cu drept cuvânt - fiindcă cortul se dărâ- 
mă uşor, pe când lăcaşul cel ceresc rămâne întruna. 

„Dacă şi dupre ce ne vom dezbrăca 1 , nu ne vom afla goi" (2 Cor. 5, 3), 
zice; adică măcar de vom şi lepăda trupul, totuşi acolo nu ne vom înfăţişa fără 
trup, ci împreună cu acelaşi trup făcut nestricăcios. Unii zic - ceea ce mai ales 
trebuie a fi încuviinţat - „că şi dacă vom fi îmbrăcaţi, nu goi ne vom afla. 
Pentru ca nu cumva, auzind de înviere, toţi să se facă îndrăzneţi, apoi şi zice: 
„că şi dacă vom fi îmbrăcaţi", adică şi dacă vom lua nestricăciunea şi trup ne- 
stricăcios, totuşi „nu ne vom afla goi" de slavă şi de siguranţă - ceea ce şi în 
întâia Epistolă zicea, că „toţi vom învia, însă fiecare întru a sa rânduială", şi 
„sunt trupuri cereşti şi trupuri pământeşti" (1 Cor. 15, 23 şi 40). învierea va fi 



1 La Sf. Ioan Hrisostom în acest stih este întrebuinţat verbul âicSwoum, în participu: 
£K5t)o&nevoi, - fiind dezbrăcaţi, iar în cursul explicărilor întrebuinţează participiul verbului 
evS-ovojaai - ev&voăiievoi, fiind îmbrăcaţi. 

obştească pentru toţi, iar slava nu va mai fi obştească, ci unii în cinste, iară al- 
ţii întru necinste, unii întru împărăţia Cerurilor, iară alţii vor învia spre osân- 
dă. Tot aceasta a arătat-o şi aici, zicând: „că şi dacă vom fi îmbrăcaţi, nu goi 
ne vom afla". 

„Că cei ce suntem în cortul acesta suspinăm, pentru că nu voim să ne dez- 
brăcăm, ci să ne îmbrăcăm" (2 Cor. 5, 4). Aici iarăşi cu desăvârşire şi într-un 
chip foarte lămurit a închis gurile ereticilor, arătând că nu se vorbeşte cum 
s-ar întâmpla pentru trupul acesta şi celălalt, ci pentru stricăciune şi 
nestricăciune. «Nu suspinăm, zice, ca să scăpăm de trup, căci de acesta nici nu 
voim a ne dezbrăca - ci voim a ne slobozi de stricăciunea cea dintru dânsul»: 
pentru care şi zice: „nu voim să ne dezbrăcăm de trup, ci să ne îmbrăcăm în el 
cu nestricăciunea». Mai departe apoi şi tâlcuieşte aceasta: „ca ce este muritor 
(stricăcios) să se înghită de viaţă", zice. Fiindcă la mulţi se părea greu lucru a 
se lepăda de trup, iară el se împotrivea hotărârilor celor mulţi, zicând că sus- 
pinăm şi nu voim să ne dezbrăcăm de dânsul, putând a i se răspunde: «Apoi 
dacă sufletul despărţindu-se de trup pătimeşte de acestea şi se văicăreşte, cum 
de tu spui că noi suspinăm fiindcă nu ne despărţim de trup?» - apoi ca nu 
cumva să i se răspundă de acestea, iată că ei pare că le zice: «Nici eu nu spun 
aceasta, zice, că de aceea suspinăm, ca sâ-1 lepădăm, fiindcă nimeni nu se lea- 
pădă de el rară mâhnire, după cum de altfel şi despre Petru zice Hristos, că „te 
vor încinge şi te vor duce unde tu nu voieşti" (In. 21, 18), ci că să ne îmbră- 
căm cu nestricăciunea dată lui. Că ceea ce îngreuiază trupul nostru nu este 
doar că el este trup, ci că suntem îmbrăcaţi cu un trup muritor şi supus pati- 
milor; aceasta deci este care ne şi pricinuieşte întristarea. Deci viata venind, 
mistuie numai stricăciunea trupului, iară nu trupul. «Şi cum s-ar' întâmpla 
aceasta?» zici tu. Dar nu cerceta, căci Dumnezeu este care face. Nu cerne lu- 
crul în zadar. Pentru aceea tocmai a şi adăogat: „Iară cela ce au făcut pre noi 
spre aceasta Dumnezeu este" (2 Cor. 5, 5). De aici el ne arată că acestea sunt 
hotărâte de la început de Sus. «Nu doar acum i s-a părut aşa, ci încă de la în- 
ceput ne-a plăzmuit pe noi din pământ, cum şi pe Adam 1-a făurit; însă nu 1-a 
făurit pentru ca ei să moară, ci încă să-1 facă şi nemuritor. După aceea, arătând 
că lucrul este adevărat şi dând dovada cuvenită, a adăogat îndată: „Carele au 
şi dat nouă arvuna Duhului". Căci şi atunci ne-a plăzmuit spre aceasta, şi 
acum tot spre aceasta ne-a pregătit prin botez, iar pentru aceasta ne-a dat nu 
mică chezăşie, ci pe Duhul Sfanţ. Necontenit el numeşte faptul arvună, voind 
a arăta pe Dumnezeu ca datornic al tuturor, şi de aici să-şi făurească cuvântul 
vrednic de crezut chiar şi pentru cei mai tâmpi. 

„îndrăznind dar pururea, şi ştiind" (2 Cor. 5, 6). Cuvântul „îndrăznind" este 
zis în legătură cu prigonirile, cu uneltirile şi cu necazurile pe care le îndurau 
întruna, ca şi cum pare că le-ar fi zis: «Te alungă pe tine cineva, te prigoneşte, 

te răpune? - să nu cazi, căci pentru tine se face totul; nu te teme, ci îndrăz- 
neşte. Că ceea ce te face ca să suspini şi să fii trist, fiindcă adică slujeşti stri- 
căciunii, aceasta o răpune, sau mai bine zis o ridică din mijloc şi iute te scapă 
de această robie». Pentru care şi zice: „îndrăznind dar pururea", nu în linişte, 
ci în scârbe şi necazuri, „şi ştiind că, petrecând în trup, depărtaţi suntem de la 
Domnul. Că prin credinţă umblăm, iară nu prin vedere, nădăjduim şi binevo- 
im mai vârtos a fi depărtaţi de trup, şi să petrecem cu Domnul" (2 Cor. 5, 7. 
8). Ceea ce este mai mare şi mai însemnat decât toate a pus-o tocmai la urmă; 
căci a lua nestricăciunea cea împreună cu Hristos este cel mai mare bun. 

Ceea ce el spune aici, aceasta înseamnă; «Cel ce vă războieşte şi vă răpune 
nu stinge viaţa voastră. Nu te speria, ci îndrăzneşte, deşi eşti ostenit cu totul. 
Căci nu numai că te scapă de stricăciune şi de greutate, ci încă te şi trimite 
iute către Domnul». „Ştiind că, petrecând în trup, depărtaţi suntem de la Dom- 
nul, nădăjduim şi bine voim mai vârtos a fi depărtaţi de trup, şi să petrecem cu 
Domnul". Ai văzut cum, ascunzând cele triste, adică numirea morţii şi a sfâr- 
şitului, în locul lor a pus pe cele mai mult dorite, numindu-le călătorie către 
Domnul, şi cele ce se par plăcute - cele a le vieţii - iăsându-Ie la o parte, le-a 
numit de la cele triste, spunând că viaţa aceasta de aici este depărtare de la 
Domnul? Acestea le-a spus pentru ea nimeni nici să se creadă mulţămit şi 
fericit cu cele de acum, ci încă să se şi îngreuieze, şi nici urmând a se sfârşi, 
să se împuţineze, ci încă să se şi bucure, ca unul ce merge către mai mari bu- 
nătăţi. Apoi, ca nu cumva să zică cineva, auzind că ne înstrăinăm de la Dom- 
nul, «Dar pentru ce zici acestea, că suntem oare depărtaţi de la dânsul fiind aici 
pe pământ?» - iată că el din capul locului a îndreptat aceasta, zicând: „Că prin 
credinţă umblăm, iară nu prin vedere". Adică îl ştim, îl cunoaştem pe dânsul şi 
aici, însă nu atât de lămurit. Ceea ce spune şi aiurea, zicând: „ca prin oglindă, 
în ghicitură". „Nădăjduim şi binevoim". Vai, unde a dus el vorba: la dorinţa de 
moarte, arătând ca plăcut ceea ce este greu şi de nesuferit, şi ca neplăcut şi de 
nesuferit ceea ce este plăcut. Căci cuvintele „binevoim" înseamnă „dorim". Şi 
ce dorim? „Să fim depărtaţi de trup şi să petrecem cu Domnul", zice. 

Aceasta o face apostolul pururea, ceea ce am arătat şi mai nainte, întorcând 
vorba celor ce-i grăiau împotrivă înspre cele potrivnice. „Pentru aceea ne şi 
nevoim, zice, ca ori petrecând, ori depărtaţi fiind, plăcuţi lui să fim" (2 Cor. 5, 
9). «Ceea ce se cere, aceasta este, zice; chiar acolo de am fi, sau chiar şi aici, 
noi să trăim după voia lui; acesta este lucrul de căpetenie. Aşa că tu şi ai îm- 
părăţia Cerurilor încă de aici fără cercare». Apoi ca nu cumva, ajungând întru 
o astfel de dorinţă, să se împuţineze iarăşi faţă de întârzierea ducerii, el de aici 
le şi dă cel mai de căpetenie al tuturor bunătăţilor. Şi care este acela? A fi plă- 
cuţi lui Dumnezeu. Nici a pleca de aici cum s-ar întâmpla nu este ceva bun, ci 
a fi lăudat, a fi încuviinţat, prin care şi se face bună acea plecare; şi nici a ră- 

mâne aici cum s-ar întâmpla este ceva greoi, ci numai a se împotrivi cineva 
voii lui Dumnezeu. Aşadar să nu-ţi închipui că este de ajuns numai călătoria 
din acest trup, fiindcă pretutindeni este trebuinţă de virtute. După cum atunci 
când a spus de înviere nu ne-a lăsat numai a nădăjdui în ea, ci a spus: „Dacă şi 
dupre ce ne vom îmbrăca, nu ne vom afla goi", tot aşa şi acum, arătând acea 
călătorie, ca nu cumva să-ţi închipui că aceasta îţi este de ajuns pentru mântui- 
re, a adăogat că trebuie a fi plăcuţi lui Dumnezeu. 

Apoi, fiindcă până acum a îndemnat pe ascultători de la multe bunătăţi 
puse înainte, mai departe îi înfricoşează de la împrejurările supărăcioase pe 
care le raportează. Căci folosul se găseşte şi în câştigarea celor bune, precum 
şi în fugirea de cele rele, ceea ce este gheena şi împărăţia Cerurilor. A fugi de 
osândă are cea mai mare putere asupra cuiva; că dacă paguba s-ar mărgini la a 
nu câştiga cele bune, negreşit că cei mai mulţi ar suferi aceasta - însă când 
ajunge până şi la a suferi rele, apoi atunci nu ar mai putea răbda. Trebuia ca 
pierderea împărăţiei cerurilor să fie socotită de dânşii ceva de nesuferit, însă 
pentru neputinţa celor mulţi aceasta pare cu mult mai grozavă; şi fiindcă nu 
atât dăruirea celor bune mişcă pe ascultătorul cel încăpăţânat, pe cât amenin- 
ţarea cu pedepsele, de nevoie era ca el să sfârşească vorba aici, zicând: „Pen- 
tru că noi toţi trebuie să ne arătăm înaintea divanului lui Hristos" (2 Cor. 5, 
10). Apoi după ce a înfricoşat şi a mişcat pe ascultători cu amintirea divanului 
lui Hristos, iată că nici aici nu a pus înainte numai cele rele fară cele bune, ci a 
amestecat cu acelea şi oarecare plăcere, zicând: „Ca să ia fieştecare cele prin 
trup, către carile a lucrat, ori bine, ori rău". 

Acestea spunând, şi pe cei ce au avut izbânzi, însă au fost prigoniţi, îi îm- 
puterniceşte cu nădejdile, şi pe cei căzuţi îi faee a fi mai cu băgare de seamă 
prin frica ce le-o insuflă. Totodată a adeverit şi cuvântul despre învierea tru- 
purilor. «Nu se poate, zice, ca acela ce a slujit şi unuia şi altuia să rămână 
afară de toată răsplata, ci împreună cu sufletul cele rele vor fi pedepsite, iar 
cele bune vor fi încununate». 

Dar unii dintre eretici zic că alt trup va învia. Cum, spune-mi? Adică altul a 
păcătuit şi altul se pedepseşte? Altul a avut virtuţi, şi altul se încununează? 
Dar atunci ce veţi putea spune lui Pavel, care zice: „Nu voim să ne dezbră- 
căm, ci să ne îmbrăcăm"? Cum apoi, ceea ce este stricăcios, ceea ce este muri- 
tor, va fi înghiţit de viaţă? El nu a zis doar: «Pentru ca să fie înghiţit trupul cel 
muritor de trupul cel nemuritor», ci „pentru ca cel muritor (stricăciunea) să se 
înghită de viaţă". Dar aceasta numai atunci se petrece, când va învia acelaşi 
trup; dacă însă îl laşi pe acesta şi-ţi făureşti un altul, apoi atunci nu mai este 
înghiţită stricăciunea, ci rămâne aceeaşi. Pentru aceea nu se petrec lucrurile 
aşa, ci trebuie ca stricăciosul acesta, adică trupul, să se îmbrace întru nestrică- 
ciune. Trupul este un mijloc, acum găsindu-se în aceasta, iar atunci în aceea; 

şi pentru aceasta în cel dintâi, sau mai bine zis în forma lui cea dintâi se va 
înfăţişa atunci, fiindcă altminteri nestricăciunea nu-1 poate slobozi din strică- 
ciune. „Nu poate stricăciunea pre nestricăciune a moşteni" (1 Cor. 15, 50). 
zice, fiindcă atunci cum ar putea fi nestricăciunea? Ci dimpotrivă, stricăciunea 
este înghiţită de viaţă şi, prin urmare, viaţa biruieşte pe stricăciune, iar strică- 
ciunea pe viaţă niciodată. Că după cum ceara se topeşte de foc, iar dânsa nici- 
odată nu poate stăpâni sau nimici puterea focului, tot aşa şi stricăciunea se to- 
peşte de nestricăciune şi piere, iară aceasta nu poate niciodată a o stăpâni pe 
aceea. 

Să ascultăm deci glasul lui Pavel, care zice că „noi toţi trebuie să ne ară- 
tăm înaintea divanului lui Hristos" şi să zugrăvim acel divan, şi să ni-1 închi- 
puim că ne stă de faţă acum şi ni se cere răspuns. Eu vă voi spune aceasta mai 
pe larg, pe când Pavel, fiindcă vorba îi era despre necazuri şi nu voia ca iarăşi 
să-i mai întristeze şi cu aceasta, nu a mai stăruit cu vorba, ci spunând pe scurt 
că „va lua fieştecare dupre cum a lucrat", iute a trecut mai departe. Deci să ne 
închipuim, zic, că acel divan ne stă de faţă şi fiecare să-şi întrebe conştiinţa 
lui, şi chiar să-şi închipuie pe judecător că este de faţă, şi că totul se descoperă 
şi se aduce la mijloc. Căci nu urmează ca noi să stăm de faţă cum s-ar întâm- 
pla, ci ni se vor şi descoperi faptele. Aşadar, nu v-a pălit obrazul de ruşine? 
Aşadar, nu v-aţi spăimântat? Deci dacă acum, când încă faptul nu se desfă- 
şoară înaintea noastră, ci numai ni l-am închipuit în cugetul nostru, şi încă ne 
prăpădim din pricina conştiinţei noastre - apoi ce vom face atunci, când acel 
divan va sta de faţă, când întreaga lume va fi de faţă, când vor sta acolo îngeri 
şi arhangheli, când şi celelalte stăpânii şi puteri, când vor fi răpirile acelea în 
nouri, când drumul tuturor va fi încărcat de groază şi cutremur? Ce vom face 
când vor suna trâmbiţele cele neîntrerupte, glasurile acele nesfârşite? Căci 
chiar de nu ar fi gheena, totuşi a fi lepădat de la acea strălucire şi a se depărta 
necinstit, câtă osândă nu este? Că dacă chiar acum, trecând împăratul şi cei 
împreună cu dânsul, şi fiecare ştiindu-şi lipsa lui, nu atâta simţim plăcere din 
privirea strălucirii, pe câtă neplăcere dacă nu ne împărtăşim cu nimic din poh- 
fala ce se desfăşoară primprej ural lui - apoi ce va fi atunci? Sau poate crezi că 
este mică pedeapsa de a nu face parte în rândurile acelei cete, de a nu se în- 
vrednici de slava cea negrăită, de a fi aruncat departe de frumuseţea aceea şi 
de bunătăţile cele nepovestite? Când apoi şi întuneric va fi, şi scrâşnirea dinţi- 
lor, şi legături nedezlegate, şi viermele cel neadormit; şi foc nestins, şi scârbă, 
şi amărăciune, şi limbi fripte din pricina acelui foc, precum, de pildă, a acelui 
bogat din evanghelie; când ne vom tângui şi nimeni nu ne va auzi, când vom 
suspina şi vom răcni din pricina rănilor, şi nimeni nu ne va avea în băgare de 

1 Partea morală. Despre înfricoşata judecată (Veron). 

seamă, şi peste tot locul vedem că nimeni nu este care să ne mângâie - apoi 
cum vom socoti pe cei ce se găsesc astfel? Dar ce ar putea fi mai ticălos ca 
acele suflete? Ce ar putea fi mai de jelit? 

Că dacă, intrând într-o temniţă şi văzând pe unii nespălaţi, pe alţii legaţi şi 
topiţi de foame, pe unii închişi la întuneric, ne cutremurăm şi ni se împuţinea- 
ză inima de frică şi apoi facem toate spre a nu cădea şi noi acolo; dar când 
vom fi traşi şi băgaţi în temniţele gheenei, în acele locuri de munci, ce ne vom 
face oare? Căci legăturile acelea nu sunt de fier, ci de foc care nu se stinge ni- 
ciodată. Şi nici cei ce vor fi atunci de faţă nu vor fi de o cinste cu noi - pe cari 
trebuia a-i îmblânzi de multe ori - ci îngeri, la cari nu ne-ar fi slobod nici mă- 
car a ne uita, fiind grozav de înfuriaţi pentru cele cu care noi am batjocorit pe 
Stăpânul. Acolo nu este ca aici, unde vedem pe unii punând vorbe de rugă- 
minte, pe alţii dând bani, pe alţii altele, şi astfel aducând o mângâiere oarecare 
celor osândiţi, ci toate vor fi acolo neiertate; căci chiar Noe de ar fi, sau Iov, 
sau Daniil, şi nu ar îndrăzni a spune ceva văzând pedepsiţi pe ai lor. Fiindcă 
chiar milostivirea cea de la fire atunci va fi cu totul nimicită, de vreme ce se 
va întâmpla a vedea oameni buni şi drepţi ca părinţi ai unor copii stricaţi şi 
răi, precum şi pe nişte copii buni ca fii ai unor părinţi răi şi stricaţi. Aşa că 
plăcerea şi mulţămirea sufletească va fi curată atunci şi cei ce se vor bucura 
de bunătăţile cele nepieritoare nu vor fi întru nimic mişcaţi prin milostivire, ba 
încă zic că această milostivire va fi cu totul stinsă, şi împreună cu Stăpânul 
vor fi şi dânşii îngreţoşaţi şi smintiţi de faptele celor mai de aproape ai lor. Că 
dacă nişte oameni cum s-ar întâmpla, şi încă dispreţuiesc pe copiii lor când îi 
văd răi, şi chiar se leapădă de înrudirea cu dânşii, apoi cu atât mai mult drepţii 
atunci. 

Prin urmare, nimeni să nu nădăjduiască cele bune dacă nu a făcut ceva 
bine, măcar de ar avea mii de strămoşi drepţi şi buni. „Ca să ia fieştecare 
dupre cum a tăcut, zice, ori bine, ori rău". Aici mi se pare că face vorbire şi de 
cei ce curvesc, îngrădindu-i cu frica de acolo, şi nu numai pe aceia îi înfrico- 
şează, ci şi pe toţi cei ce păcătuiesc. 

Să ascultăm deci şi noi. Chiar de ai avea o poftă cât de arzătoare, împotri- 
veşte-te acelei pofte, şi de îndată vei izbuti a o stinge. Chiar de ai voi să gră- 
ieşti ceva urâcios, gândeşte-te la scrâşnirea dinţilor de atunci, şi frica aceea îţi 
va fi ca un frâu. Sau de ai voi să răpeşti avutul altuia, tu ascultă pe judecătorul 
care porunceşte şi zice: „Legaţi mâinile şi picioarele sale şi aruncaţi-1 pre dân- 
sul în întunerecul cel mai dinafară" (Mt. 12, 13) - şi atunci vei arunca de la 
tine şi această poftă. Sau de te îmbeti şi te găseşti veşnic în beţie, tu ascultă pe 
bogatul din Evanghelie zicând: „Trimite pre Lazăr să-şi întingă vârful degetu- 
lui său în apă şi să-mi răcorească limba mea" (Le. 16, 24) - şi atunci vei fugi 
de patimă. Iar de cumva îţi place a te dezmierda în desfătări, tu gândeşte-te 

bine la groaza şi neliniştea de acolo şi nici prin minte nu-ţi va mai veni aseme- 
nea poftă. Sau de cumva eşti poate aspru şi crud, adu-ţi aminte de acele fe- 
cioare, ale cărora candele stingându-se, au fost scoase afară din cămara cea de 
nuntă, şi atunci iute te vei face iubitor de oameni. Dar poate că eşti leneş şi 
trândav? Apoi atunci gândeşte-te la cel ce a ascuns talantul, şi te vei face mai 
iute decât focul. Poate că te roade pofta de avutul aproapelui? Ei, apoi gân- 
deşte-te la viermele cel neadormit, şi cu uşurinţă vei depărta de la tine această 
boală şi toate cele bune le vei face. Că doară nu ni s-a poruncit nimic greu şi 
nici cu neputinţă a împlini. Deci cum de ni se par nouă grele cele poruncite? 
Negreşit că din pricina trândăviei noastre. După cum când suntem treji, până 
şi cele ce ni se par de nesuferit vor fi pentru noi uşoare şi cu înlesnire, tot aşa 
şi când suntem în trândăvie, chiar şi cele mai uşoare ni se vor părea grele şi de 
nesuferit. 

Toate acestea deci cugetându-le, să nu ne gândim la cei ce se dezmiardă în 
desfătări, ci la sfârşitul lor: aici adică îngrăşarea sau buhăiala trupului şi băli- 
gar de-ajuns, iară acolo viermele neadormit şi focul cel veşnic. Nu te gândi, 
zic, la cei ce răpesc avutul altuia, ci la sfârşitul lor: aici adică frică şi spaimă,' 
iar acolo legăturile cele nedezlegate. Nu te gândi la cei ce iubesc slava deşar- 
tă, ci la ceea ce se naşte de aici: aici adică robie şi prefăcătorii urâcioase, iar 
acolo pagubă de nesuferit şi ardere veşnică. Dacă deci vom vorbi între noi de 
acestea, dacă le vom şopti întruna poftelor noastre celor rele, grabnic vom 
scoate din noi dragostea de cele de acum, în acelaşi timp vom şi aprinde în noi 
dorul de cele viitoare. Deci să aprindem în noi acel dor şi să-1 aţâţăm întruna. 
Că dacă numai gândirea la acele bunătăţi - deşi este cam întunecată - şi încă 
ne aduce plăcere nespusă, apoi gândeşte-te ce fel de mulţămire ne va da înfăp- 
tuirea acelor bunătăţi. Fericiţi vor fi, şi de trei ori fericiţi, cei ce se vor bucura 
de acele bunătăţi, după cum şi cei ce vor lua cele dimpotrivă vor fi de jelit, ba 
încă de trei ori vrednici de jelit. 

Deci iubiţilor, ca nu cumva să ne facem ca aceştia din urmă, ci precum cei 
dintâi, să voim mai bine virtutea, căci numai aşa ne vom bucura şi de bunătă- 
ţile cele viitoare. Cărora fie ca toţi să ne învrednicim, cu harul şi cu iubirea de 
oameni a Domnului nostru Iisus Hristos, căruia se cuvine slava, stăpânirea şi 
cinstea, împreună cu Tatăl şi cu Sfântul Duh, acum şi pururea şi în vecii veci- 
lor. Amin. 

„Ştiind dar frica Domnului, pre oameni adeverim, 
iară lui Dumnezeu arătaţi suntem; şi nădăjduim că şi 
întru cugetele (conştiinţele) voastre suntem arătaţi. " 
(2 Cor. 5, 11) 

«Acestea deci ştiindu-Ie, zice, adică divanul acela înfricoşat, toate le fa- 
cem, încât să nu dăm vouă pricină, nici de vreo piedică oarecare, nici de vreo 
bănuială oarecare mincinoasă împotriva noastră pentru niscaiva fapte vicle- 
ne». Ai văzut străşnicie a vieţuirii şi râvna unui suflet ce se îngrijeşte? «Că nu 
numai când am face ceva viclean, zice, am fi învinuiţi, ci măcar de nu am 
face, însă am fi bănuiţi că facem, şi noi fiind stăpâni a lepăda bănuiala, dispre- 
ţuim totuşi orice dezvinovăţire, apoi vom avea a da răspuns». 

„Că nu iarăşi învederaţi ne facem înaintea voastră, ci prilej dăm vouă de 
laudă pentru noi" (2 Cor. 5, 12). Priveşte cum el întruna îndreaptă bănuiala ce 
li s-ar fi părut lor, că se laudă pe sine. Că nimic nu supără urechea ascultători- 
lor ca a spune cineva de dânsul lucruri mari şi minunate. Deci fiindcă s-a vă- 
zut silit a veni cu vorba la această pricină, iarăşi o îndreaptă, zicând «că aceas- 
ta pentru voi o facem, şi nu pentru noi, ca astfel voi să vă mândriţi, şi nicide- 
cum noi». Şi nici acestea nu le-a spus el în bobote, ci pentru apostolii cei min- 
cinoşi; pentru cari a şi adăogat: „ca să aveţi (prilej) spre cei ce se laudă în faţă, 
iar nu în inimă". Ai văzut cum i-a depărtat de la aceia şi i-a tras către dânsul, 
dovedind că chiar aceşti Corintheni doreau de a avea oarecare prilej prin care 
să poată grăi pentru dânşii şi să-i dezvinovăţească de cele pentru care îi 
învinovăţeau? «Nu pentru ca noi să ne lăudăm, zice, grăim vouă acestea, ci 
pentru ca voi să grăiţi în slobozenie pentru noi» - ceea ce mărturiseşte marea 
lui dragoste pentru dânşii - «şi nu pentru ca voi să vă mândriţi cum s-ar 
întâmpla, ci pentru ca să nu vă rătăciţi». Aceasta însă nu o spune pe faţă, ci în 
alt chip, şi cu mult mai blând îşi mânuieşte vorba, fără însă să lovească pe 
aceia, zicând: „Ca să aveţi prilej de a vă mândri spre cei ce se laudă în faţă". 

Şi nici chiar aceasta nu porunceşte a o face cum s-ar brodi, nefiind nici o prici- 
nă, ci atunci când aceia se vor trufi, căci apostolul pretutindeni caută timpul pri- 
incios. O face aceasta nu spre a se arăta pe sine strălucit, ci pentru ca pe aceia 
să-i facă a conteni cu purtarea lor cea fară rânduială şi vătămătoare ucenicilor. 

Dar ce va să zică „în faţă"? Adică în lucrurile cele văzute, în cele fecute 
pentru ochii lumii. Căci de acest fel erau apostolii cei mincinoşi, cari pe toate 
ie făceau pentru iubirea de cinstiri, iară înlăuntru erau goi cu desăvârşire; cari 
aveau evlavie numai în faţă, părând cinstiţi, iară în lucrurile cele bune fiind în 
totul pustii. 

„Că ori de ne răpim cu mintea, lui Dumnezeu (pentru Dumnezeu o facem), 
ori de suntem întregi la minte, vouă (pentru voi o facem)" (2 Cor. 5, 13). 
«Chiar dacă vom grăi vouă ceva mare - ceea ce el numeşte extaz sau răpire cu 
mintea, ceea ce şi aiurea o numeşte afrosini sau necuminţenie - aceasta o fa- 
cem pentru Dumnezeu, ca nu cumva voi, crezându-ne proşti, să ne dispreţuiţi 
şi să vă pierdeţi, şi măcar de v-am spune ceva cumpătat şi smerit, pentru voi o 
facem, ca să vă învăţaţi a fi smerit-cugetători». Sau că spune şi aceea «că, dacă 
cineva ne crede pe noi ieşiţi din minţi, noi cerem plata de la Dumnezeu, pentru 
care şi suntem bănuiţi de aşa ceva; iar de ne crede întregi la cuget, apoi atunci 
bucure-se şi el de întreagă-cugetarea noastră». Sau şi altminteri: «Zice cineva că 
suntem smintiţi? Pentru Dumnezeu suntem aşa». Pentru care şi adaogă: 

„Că dragostea lui Hristos ne ţine, judecând noi aceasta" (2 Cor. 5, 14), căci 
«nu numai frica de cele viitoare, zice, dar şi cele petrecute nu ne lasă a fi trân- 
davi, sau a dormita, ci ne aţâţă şi ne împing către ostenelile cele pentru voi». 
Şi care sunt oare cele petrecute? „Că de au murit unul pentru toţi", zice, „iată 
dară că toţi au murit". Prin urmare, s-au petrecut acestea fiind cu toţi pierduţi. 
«Dacă nu ar fi murit cu toţii, nu ar fi murit nici el pentru toţi. Că aici sunt pri- 
cinile mântuirii noastre, şi nicidecum acolo». Pentru aceea şi zice: „Că dra- 
gostea lui Hristos 1 ne ţine", şi nu ne lasă a ne linişti. Căci este cea mai de pe 
urmă ticăloşie, şi mai grozavă decât însăşi gheena, ca după ce dânsul ne-a ară- 
tat atâta dragoste, să se găsească unii cari nu au lucrat nimic chiar după o ast- 
fel de îngrijire din parte-i. Că mare este covârşirea dragostei iui, că a şi murit 
pentru lumea întreagă şi că, găsindu-se această lume în asemenea stare neno- 
rocită, el a primit a muri». 

„Ca ceia ce viază să nu mai vieze loruşi, ci celui ce au murit pentru ei şi au 
înviat" (2 Cor. 5, 15). «Deci dacă noi nu trebuie a vieţui pentru noi, nu vă tul- 
buraţi, zice, nici vă neliniştiţi când vin asupra voastră primejdii şi supărări». 
Dar apoi el pune înainte şi un cuget neîndoielnic, prin care arată că lucrul 
acesta este din datorie. «Că dacă noi trăim, pentru dânsul murind, zice, apoi 

In ediţia Sf. loan Hrisostom se zice „ că dragostea lui Dumnezeu ne ţine ". 

lui îi datorăm că trăim; pentru dânsul viem». Şi se pare că ceea ce el spune 
este una şi aceeaşi; dar dacă cineva ar cerceta cu scumpătate, ar găsi două idei 
aici: că pentru dânsul viem şi, pe de altă parte, că el a murit pentru noi, dintre 
care este de-ajuns chiar numai una spre a ne face răspunzători; dar când sunt 
încă amândouă, poţi pricepe cât de mare este datoria. Dar mai bine zis, sunt 
chiar trei: adică şi pârga sau începătura pentru tine a înviat, şi la ceruri s-a 
înălţat, pentru care a şi adăogat: „celui ce au murit pentru noi şi au înviat". 

„încât noi de acum pre nimenea ştim dupre trup" (2 Cor. 5, 16). Că dacă 
toţi au murit şi toţi au înviat - şi au murit astfel întrucât îi osândise tirania pă- 
catului, şi au înviat prin baia naşterii din nou şi înnoirii Duhului Sfânt - cu 
drept cuvânt zice că „pre nimenea ştim dupre trup". Căci ce este dacă şi sunt 
în trup? Dar viaţa aceea trupească a pierit, s-a nimicit, şi ne-am născut de Sus, 
din Duhul sau prin Duhul, şi deci ştim o altă viaţă, şi o altă stare, adică pe 
acea din ceruri. Şi iarăşi arată pe Hristos căpetenie chiar a trupului, pentru 
care a şi adăogat: „iar de am şi cunoscut pre Hristos dupre trup, dar acum nu-1 
mai cunoaştem". Deci ce, spune-mi, a lepădat el oare trupul şi acum nu mai 
este împreună cu trupul? Să nu fie una ca aceasta, căci şi acum este în trup. 
„Că acest Iisus, zice, carele s-au înălţat de la voi la ceruri, aşa va veni" (Fap. 
1, 11). „Aşa". Adică cum? în trup, împreună cu trupul. Deci cum de spune 
„iar de am şi cunoscut pre Hristos dupre trup, dar acum nu-î mai cunoaştem"? 
Zicerea «a fi în trup», spusă pentru noi, oamenii, înseamnă a fi în păcate, iar 
«a nu fi în trup» va să zică a nu fi în păcate; pe când zisă pentru Hristos în- 
seamnă a fi întru pătimirile de la fire, precum: a fi în sete, a fi în foame, în 
osteneală, în dormire. „Că păcat nu au făcut, zice, nici vicleşug nu s-a aflat în 
gura Iui" (1 Pt. 2, 22). Pentru care şi zicea: „Cine din voi mă vădeşte pre mine 
pentru păcat?" Şi iarăşi: „Vine stăpânitorul lumii acesteia, şi întru mine nu are 
nimic" (In. 8, 46; 14, 30). A nu.fi însă Hristos în trup înseamnă a scăpa până 
şi de trebuinţele cele de la fire, iară nicidecum a nu fi în trup. Căci cu acest 
trup va veni să judece lumea, avându-1 întreg şi nepătimitor. Către care şi noi 
vom păşi, facându-se trupurile noastre asemenea cu trupul slavei lui. 

„Deci de este cineva în Hristos, zidire nouă este" (2 Cor. 5, 17). Fiindcă 
până acum i-a îndemnat la virtute de la dragostea lui Dumnezeu către noi, la 
urmă îi îndeamnă chiar de la înseşi faptele petrecute. Pentru aceea a şi 
adăogat: „Deci de este cineva în Hristos, zidire nouă este". Dacă cineva a cre- 
zut întru el, zice, a venit într-o altă făurire, căci de Sus s-a născut, prin Duhul. 
Aşa că şi pentru aceasta, zice, suntem datori a via întru dânsul, nu numai că 
nu mai suntem ai noştri, şi nu numai că el a murit pentru noi, nu numai că a 
înviat pârga sau începătura noastră, ci pentru că am venit şi întru o altă viaţă. 
Priveşte câte cuvinte de îndreptare spre a vieţui bine ne-a pus înainte. Pentru 
aceea şi vindecarea sau îndreptarea răului el a însemnat-o cu un nume obişnu- 

it, ca astfel să arate marea schimbare şi prefacere. După aceea, adăogind mai 
departe cele spuse şi arătând cum sunt zidire nouă, zice: „cele vechi au trecut, 
iată toate s-au făcut noi". Care cele vechi? Adică păcatele, zice, necucernicii- 
le, sau în sfârşit şi toate cele Iudaice; sau, mai bine zis, şi acestea, şi acelea. 
„Iată toate s-au făcut noi". 

„Iar toate de la Dumnezeu" (2 Cor. 5, 18). Aşadar, nimic este de la noi. 
căti şi iertarea păcatelor, şi înfierea, şi slava aceea negrăită de la dânsul se da. 
Ne îndeamnă, aşadar, nu numai de la cele viitoare, ci şi de la cele de acum. 
Căci gândeşte-te: a zis că vom învia, că vom trece în nestricăciune şi că vom 
avea acolo locuinţă veşnică; dar fiindcă cele de acum au mai mare putere de 
îndemn decât cele viitoare pentru cei ce nu cred în aceste adevăruri, după cum 
trebuie a crede, apoi el le arată câte au şi primit, şi cine erau mai nainte. Deci 
ce fel erau când au primit aceste bunătăţi? Morţi cu toţii, după cum şi zice: 
„că toţi au murit" şi că „pentru toţi au murit", aşa că pe toţi îi iubea deopotri- 
vă, deşi erau învechiţi şi îmbătrâniţi în rele. Dar iată şi suflet nou - căci s-a 
curăţit - şi trup nou, şi slujire a lui Dumnezeu nouă, şi făgăduinţe noi, şi Le- 
gământ, şi viaţă, şi masă, şi îmbrăcăminte - şi, în scurt, toate noi. Căci în locul 
Ierusalimului de jos am luat mitropolia (metropolă) cea de sus, şi în locul 
templului celui văzut şi simţit vedem templu duhovnicesc; în loc de lespezi de 
piatră vedem lespezi scrise în inimile noastre; în loc de tăierea împrejur, bote- 
zul; în loc de mannă, trupul Stăpânului; în loc de apă din piatră, sânge din 
coastă; în loc de toiagul lui Moisi sau Aaron, crucea; în locul făgăduinţei 
vechi, împărăţia Cerurilor; în loc de mii de preoţi, un singur Arhiereu; in loc 
de miel necuvântător, Miel duhovnicesc. Acestea şi de acestea judecând Pa- 
vel, zicea: „toate s-au făcut noi". Dar toate acestea de la Dumnezeu sunt, prin 
Hristos şi prin harul său. Pentru care a şi adăogat: „Carele au împăcat pre noi 
luişi prin Hristos, şi au dat nouă slujba împăcării". Că de la dânsul avem toate 
bunătăţile. Cel ce ne-a făcut prieteni, acela este pricina şi a celorlalte pe care 
Dumnezeu le-a dat prietenilor săi. Că nu lăsându-ne vrăjmaşi ne-a răsplătit 
astfel, ci facându-ne prietenii săi. Când eu zic că Hristos este pricina împăcării 
noastre cu Dumnezeu, numesc în acelaşi timp şi pe Tatăl; precum şi când zic 
că Tatăl a dat, numesc în acelaşi timp şi pe Fiul. „Că toate printr-însul s-au fă- 
cut" (In. 1, 3), zice, aşa că el este pricina şi a acestor bunătăţi. Căci nu noi am 
alergat la dânsul, ci el ne-a chemat pe noi. Cum ne-a chemat? Prin jertfirea lui 
Hristos. „Şi au dat nouă slujba împăcării". Aici iarăşi arată vrednicia apostoli- 
lor, învederând ce fel de lucru mare li s-a încredinţat şi măreţia dragostei Iui 
Dumnezeu în acelaşi timp. Căci nu doară, fiindcă dânşii nu au ascultat de so- 
lul care a venit, s-ar fi mâniat şi i-ar fi lăsat la voia întâmplării, ci încă stăru- 
ieşte rugându-i, şi printr-însul, şi prin alţii. Deci cine nu s-ar minuna după 
dreptate de o astfel de îngrijire părintească? A fost jertfit Fiul, venind tocmai 

spre împăcare, cel unu-născut, şi nici aşa Tatăl nu i-a îndepărtat pe cei ce l-au 
ucis, nici a zis: «Am trimis pe Fiul meu în solie, iară dânşii nu numai că nu au 
voit să asculte, ci încă l-au răstignit şi l-au ucis; prin urmare, drept este a-i lăsa 
la voia întâmplării» - ci cu totul dimpotrivă, căci dacă dânsul s-a dus, apoi 
iată că lucrul său 1-a încredinţat nouă. „Şi au dat nouă, zice, slujba împăcării". 

„Pentru că Dumnezeu era împăcând lumea luişi în Hristos, nesocotind lor 
greşalele lor" (2 Cor. 5, 19). Ai văzut dragoste care covârşeşte toată mintea, 
toată judecata? Căci cine era cel batjocorit? El. Cine apoi a venit mai întâi la 
împăcare? El. «Dară, zici tu, a trimis pe Fiul, şi nu a venit el». Pe Fiul a tri- 
mis, fireşte, dară nu numai Fiul ruga, ci împreună cu dânsul şi printr-însul şi 
însuşi Tatăl. Pentru care şi zicea că Dumnezeu era în Hristos împăcând luişi 
lumea, adică prin Hristos. Fiindcă a zis: „Carele au dat nouă slujba împăcării", 
apoi îndreptează vorba, zicând: «Să nu credeţi că noi suntem stăpâni ai faptu- 
lui acestuia; noi suntem slujitori, iară cel ce lucrează totul este Dumnezeu, cel 
ce a împăcat lumea cu sine prin unul-născut Fiul său». Şi cum i-a împăcat cu 
sine? Aceasta este minunea cea mare, că nu numai s-a făcut prietenul lor, ci 
încă s-a făcut prieten în chipul acesta. Cum? Lăsându-le păcatele, căci altfel 
nu era cu putinţă. Pentru care a şi adăogat: „nesocotind lor greşalele". 

Că dacă ar fi voit să ceară socoteală de păcate, toţi am fi pierit. Dar cu toate 
acestea, atât de mari fiind păcatele lor, nu numai că nu a căutat să-i pedep- 
sească, ci încă să-i şi împace cu dânsul; nu numai că le-a iertat păcatele, dar 
încă nici le-a mai socotit. Tot aşa trebuie şi noi a ierta vrăjmaşilor, ca astfel să 
ne învrednicim şi noi aceleiaşi iertări. 

„Şi punând întru noi cuvântul împăcării". «Căci nici noi nu am venit, zice, 
ca să vă aducem ceva greu, ci ca să vă facem pe toţi prieteni cu Dumnezeu. 
«Fiindcă pe mine nu m-au ascultat, zice, apoi stăruiţi voi, rugându-i, până ce-i 
veţi îndupleca». Pentru care a şi adăogat: „Drept aceea, în locul lui Hristos vă 
rugăm, ca şi cum Dumnezeu s-ar ruga prin noi. Rugămu-vă în locul lui Hris- 
tos: împăcaţi-vă cu Dumnezeu". Ai văzut cum a ridicat faptul, aducând pe 
Hristos ca făcând această rugăminte? Şi încă mai mult, căci nu numai pe Hris- 
tos 1-a adus, ci şi pe Tatăl. Ceea ce el spune aici, aceasta înseamnă: «a trimis 
Tatăl pe Fiul ca să îndemne, să roage şi să mijlocească pentru firea oamenilor 
în locul său. Dar după ce acela a fost jertfit şi s-a înălţat la ceruri, noi am pri- 
mit solia în locul său; şi în locul său, precum şi în locul Tatălui vă rugăm. 
Atâta cinsteşte neamul omenesc, încât şi pe Fiul 1-a dat, ştiind că va fi jertfit, 
şi ne-a făcut şi pe noi apostoli pentru voi». Aşa ca după dreptate zicea aposto- 
lul aiurea: „toate sunt pentru voi" (2 Cor. 4, 15). 

„Rugămu-vă în locul Iui Hristos", adică pentru Hristos, căci noi am luat lu- 
crul în locul lui. Iar dacă ţi se pare că acest lucru este mare, apoi ascultă şi 
cele ce urmează, prin care se arată că nu numai în locul lui Hristos, ci noi fa- 
cem aceasta şi în locul Tatălui». Pentru care a şi adăogat: „Ca şi cum Dumne- 

zeu s-ar ruga prin noi". «Nu numai prin Fiul se roagă, ci şi prin noi cari am 
luat solia in locul lui. Să nu credeţi, zice, că noi vă rugăm ca din partea noas- 
tră ci însuşi Hristos vă roagă, însuşi Tatăl lui Hristos prin noi». Şi ce ar putea 
fi deopotrivă cu măreţia faptului? A fost batjocorit, mii de bunătăţi făcând lor 
şi aşa batjocorit nu numai că nu a căutat răzbunare, ci încă şi pe Fiul său l-â 
dat, ca prmtr-însul să ne împăcăm. Dar cei ce l-au primit, nu numai că nu s-au 
împăcat, ci încă l-au şi ucis. Iarăşi a trimis pe alţi soli ca să-i roage, şi aceştia 
tund trimişi, el singur este carele cere şi se roagă. Şi ce anume cere? „împăca- 
ţi-va cu Dumnezeu". Şi nu a zis «împăcaţi pe Dumnezeu cu voi», căci nu el 
este care duşmăneşte, ci voi, fiindcă Dumnezeu niciodinioară nu duşmăneşte 
$>i aparandu-1 ca pe un sol trimis, zice: 

„Că pre cela ce nu au cunoscut păcat, pentru noi păcat l-au făcut" (2 Cor 5 
21). «Nu spun cele mai dinainte, că, de pildă, aţi batjocorit, că cu nimic nu v-a 
nedreptăţit, că v-a făcut bine, că nu a căutat răzbunare, că el cel dintâi vă 
roagă deşi el cel dintâi a fost batjocorit; nimic din acestea să nu le mai avem 
m vedere acum. Dar oare nu ar fi drept a vă împăca cu dânsul, cel puţin pentru 
ce e ce a făcut cu voi acum? Şi ce a făcut? „Că pre cel ce nu au cunoscut pă- 
cat, pentru n Gl păcat l-au făcut". Că dacă nimic alta nu ar mai fi făcut fără 
numai aceasta, apoi poţi pricepe cât de mare este faptul de-a da pe Fiu'l său 
pentru noi, cari l-am batjocorit. Acum însă a făcut lucruri mari, şi împreună cu 
acestea, pe cel ce cu nimic nu a nedreptăţit». însă nu a spus chiar aşa, ci ceea 
ce este cu mult mai mare şi mai însemnat, aceasta a pus-o înainte. Şi care anu- 
me? „Pe cel ce nu au cunoscut păcat", zice, pe cel ce este însuşi dreptatea 
„păcat l-au făcut", adică 1-a lăsat a fi pedepsit ca un păcătos şi a muri ca un 
blestemat. „Blestemat, zice, este cel spânzurat pre lemn" (Gal 3 13) Că a 
muri astfel este cu mult mai mare şi mai însemnat decât a muri în chip obişnu- 
it, ceea ce şi aiurea dând a înţelege, zicea: „Ascultător facându-se până la 
moarte, iară moarte de cruce" (Flp. 2, 8). Căci faptul acesta nu era în sine nu- 
mai osândă şi pedeapsă, ci şi necinste. Şi acum gândeşte-te singur câte ti-a dă- 
ruit Mare lucru este, desigur, ca şi păcătos fiind, să moară pentru cineva- dar 
cand mcă este şi drept cel ce pătimeşte aceasta, şi moare pentru păcătoşi, şi nu 
numai ca moare, ci încă ca şi un blestemat, şi nu numai ca blestemat, ci încă şi 
daruindu-ne prin aceasta mari bunătăţi pe care niciodată nu le-am aşteptat - ca 
sa ne facem dreptatea lui Dumnezeu întru dânsul", zice - apoi ce cuvânt şi ce 
minte ar putea să înfăţişeze acestea? «Că pe cel drept, zice, i-a făcut păcătos ca 
pe cei păcătoşi să-i facă drepţi». Sau mai bine zis, nici numai aceasta nu a 
spus, ci ceva cu mult mai mare, căci nu a pus numai starea lucrului, ci însăşi 
însuşirea. Căci nu a zis: «1-a făcut păcătos», ci „1-a făcut păcat", şi nu numai 
pe cel ce nu a păcătuit, ci chiar pe cel ce nu a cunoscut păcatul, ca şi noi să ne 
facem nu numai dreptate, ci dreptatea lui Dumnezeu. Că a lui Dumnezeu este 
aceasta, cand nu din fapte, când nici o pată nu se va găsi pe ea, ci din har ne 

îndreptăţim, unde piere tot păcatul. Faptul că tot ce i-a fost hărăzit este de la 
Dumnezeu, nu lasă pe om a se îngâmfa, şi în acelaşi timp îl face a cunoaşte 
măreţia dătătorului. Dreptatea cea dinainte era din lege şi din faptele legii, iară 
aceasta este dreptatea lui Dumnezeu. 

Acestea deci cugetându-le, să ne temem de cuvintele de faţă mai mult de- 
cât de gheena; să ne sfiim de ele şi să ne temem mai mult decât de împărăţia 
lui Dumnezeu, şi să nu credem că este lucru grozav a fi pedepsiţi, ci a păcătui. 
Că dacă nu ne-ar pedepsi el pe noi, fireşte că noi ar trebui să cerem pedepsi- 
rea, ca unii ce ne-am făcut atât de nerecunoscători faţă de binefăcătorul nos- 
tru. Dacă chiar aici unii, având o femeie de care s'au îndrăgostit, de multe ori 
se omoară pe sineşi fiindcă nu s-au învrednicit de dragostea ei, iar dacă s-au 
învrednicit, însă i-au greşit cu ceva, nu se mai cred vrednici de a trăi - apoi 
oare când noi batjocorim astfel pe bunul şi iubitorul de oameni Dumnezeu, nu 
este drept a ne afunda singuri în focul gheenei? Să mai spun încă şi ceva mi- 
nunat, şi poate multora de necrezut? Mai mare va fi mângâierea celui pedepsit 
după ce a întărâtat atât de mult pe iubitorul de oameni Dumnezeu, dacă are 
minte şi va iubi pe Stăpân după cum trebuie a-1 iubi, mai mult chiar decât a 
celui ce nu va fi pedepsit. Şi aceasta o putem vedea şi din obişnuinţa de obşte. 
Că cel ce a nedreptăţit pe cel iubit de el, atunci numai este liniştit, când se în- 
vinovăţeşte pe sine şi ar pătimi ceva rău. După cum şi David zicea: „Eu, păs- 
torul, am păcătuit, şi eu, păstorul, am făcut rău; iar aceştia, turma, ce au făcut? 
Facă-se mâna ta întru mine şi întru casa tatălui meu" (2 împ. 24, 17). Şi când 
a pierdut pe Avessalom, cerea luişi cea mai de pe urmă osândă, deşi nu era el 
cel ce nedreptăţise, ci cel nedreptăţit; dar fiindcă foarte mult iubea pe cel pier- 
dut, şi-a prelungit singur, sau mai bine zis s-a chinuit pe sine cu durerile sufle- 
teşti, mângâindu-se prin acestea. 

Deci şi noi când greşim către cel ce nu trebuia a greşi, să ne învinovăţim 
singuri pe noi. Nu vedeţi pe cei ce pierd pe copiii lor adevăraţi, că de aceasta 
se bat cu pumnii şi îşi smulg părul capului, pentru că au parcă'o mângâiere de 
a se pedepsi pe dânşii pentru cei iubiţi? Deci dacă chiar nefacând nici un rău 
celor iubiţi de noi, şi încă ne aduce o mângâiere faptul că pătimim rău pentru 
cele de care dânşii au fost scârbiţi - dar încă când noi suntem cei ce aţâţăm şi 
batjocorim, oare nu cu atât mai mult ne va linişti pe noi faptul de a ne învino- 
văţi şi a ne pedepsi singuri? Nu mai încape nici o îndoială. Dacă cineva iubeş- 
te pe Hristos precum trebuie a-1 iubi, ştie ceea ce eu spun acum, că şi dacă l-ar 
ierta Hristos, ei nu va putea răbda de a nu fi pedepsit - căci va suferi cea mai 
mare pedeapsă întărâtându-1 pe dânsul. 



1 Partea morală. Despre slujirea sfinţilor, şi pentru a nu iscodi cine este vrednic, ci pentru 
Dumnezeu a face aceasta către toţi şi de acolo a aştepta răsplata (Veron). 

Şi ştiu că multora li se pare de necrezut, dar totuşi aşa este precum am 
spus. Dacă deci iubim pe Hristos după cum trebuie a-1 iubi, noi singuri ne 
vom pedepsi când păcătuim. Celor ce iubesc pe altul nu le este dezgustător de 
a pătimi ceva rău pentru că au întărâtat pe cel iubit, ci dezgustător este de a 
întărâta pe cel iubit. Chiar de este mâniat acesta şi nu pedepseşte, atunci mai 
cu seamă munceşte, aşa zicând, pe cel ce iubeşte - iar când i-ar cere răspuns 
de faptele lui, atunci mai mult încă va mângâia pe acesta. 

Deci, iubiţilor, nu de gheena să ne temem atât de mult, pe cât a nu dispreţui 
pe Dumnezeu, căci aceasta este cu mult mai grozav decât aceea. Când el, fiind 
întărâtat, îşi întoarce faţa de la tine, şi aceasta este mai rău decât orice, este mai 
greoi decât orice. Şi ca să afli cât de grozav este acest fapt, gândeşte-te la ceea 
ce eu spun. Dacă cineva ar vedea pedepsit la moarte pe un om rău şi tâlhar, iar 
el ar fi împărat, şi pe fiul său cel iubit şi unul-născut l-ar preda spre a fi jertfit, şi 
împreună cu moartea ar lua de la cel osândit şi pricina, strămutându-o la fiul 
său, pentru ca astfel nu numai să mântuiască pe cel osândit, ci încă să-1 şi izbă- 
vească şi de numele rău ce îl avea; apoi după aceasta ridicându-1 la o vrednicie 
mare, iată că după scăparea lui şi slava câştigată, acel împărat a fost batjocorit 
de dânsul - apoi dacă acela ar avea minte, oare nu ar voi mai bine să moară de o 
mie de ori, decât să se arate răspunzător de o aşa de mare nerecunoştinţa? 

Aceasta deci să o cugetăm şi acum, şi să suspinăm cu amar pentru cele cu 
care am întărâtat pe binefăcătorul, şi să nu ne îmbărbătăm că suferă cu înde- 
lungă răbdare fiind batjocorit, ci tocmai pentru aceasta să ne întristăm mai 
mult. Căci şi printre oameni, când cineva, lovit fiind peste obrazul drept, dă 
spre lovire şi pe cel stâng, mai mult se răzbună pe acela decât dacă i-ar fi dat 
mii de lovituri; şi când, fiind batjocorit, el nu numai că nu batjocoreşte, ci încă 
şi binecuvintează, mai grozav 1-a lovit decât dacă l-ar fi încărcat cu mii de 
batjocori. Deci dacă chiar şi printre noi oamenii, când sunt unii batjocoriţi şi 
suferă cu îndelungă răbdare, noi ne ruşinăm de aceasta, apoi cu atât mai mult 
fiind vorba de Dumnezeu, cei ce păcătuiesc trebuie a se ruşina şi a se sfii în- 
truna, deşi poate nu pătimesc nici un rău. Căci la urmă tot dânşii, spre răul ca- 
pului lor, îşi îngrămădesc asupră-le pedeapsa cea nepovestită. 

Acestea dar cugetându-le, iubiţilor, să ne temem mai nainte de toate de pă- 
cat, căci acesta este gheena, acesta este osânda, acesta este miile de rele ce 
le-ai spune. Şi nu numai să ne temem, ci să şi fugim de păcat şi să ne îngrijim 
a plăcea necontenit lui Dumnezeu, căci aceasta este împărăţia Cerurilor, 
aceasta viaţa, aceasta miile de bunătăţi. Astfel deci ne vom învrednici şi de 
împărăţia Cerurilor, şi de bunătăţile viitoare. Cărora fie ca toţi să ne învredni- 
cim, cu harul şi cu iubirea de oameni a Domnului nostru Iisus Hristos, căi na 
se cuvine slava, stăpânirea şi cinstea, împreună cu Tatăl şi cu Sfântul Duh, 
acum şi pururea şi în vecii vecilor. Amin. 



OMILIM HII 



„Şi împreună-lucrând vă şi rugăm, ca nu în deşert 
harul lui Dumnezeu să primiţi voi. Că zice: în vreme 
primită te-am ascultat, şi în ziua mântuirii am ajutat 
ţie, " (2 Cor. 6, 1-2) 

Fiindcă a zis că «Dumnezeu se roagă, şi că noi suntem mijlocitori şi ne ru- 
găm, şi că împăcaţi-vă cu Dumnezeu» - apoi ca nu cumva să cădem din nou, 
de aici ne îndeamnă, ne înfricoşează şi ne aţâţă, zicând: „Vă rugăm ca nu în 
deşert harul lui Dumnezeu să primiţi voi*'. «Nu pentru că ne roagă, zice, şi a 
trimis mijlocitori, apoi de aceea să ne trândăvim; ci tocmai din această pricină 
să ne grăbim spre a plăcea lui Dumnezeu şi să ne agonisim hrană duhovni- 
cească», ceea ce şi mai sus zicea: „că dragostea lui Dumnezeu ne ţine", adică 
strânge la un loc, ne împinge, ne sileşte. Deci ca nu cumva şi după această în- 
grijire să cădem, şi să nu arătăm nimic bun, şi să cădem din atâtea bunătăţi, de 
aceea vine prin aceste cuvinte apostolul şi pare că zice: «Să nu vă închipuiţi 
că dacă a trimis pe cei ce se roagă de voi în locul lui Dumnezeu, apoi acestea 
au a fi pururea. Acestea se vor petrece până la venirea lui de a doua oară, până 
atunci el vă roagă, întrucât suntem aici, iar după aceasta, judecată şi pedeapsă. 
Pentru aceea, zice, ne ţinem întruna de voi». El nu numai de la măreţia bună- 
tăţilor şi de la iubirea de oameni îi îndeamnă pururea, ci şi de la scurtimea 
vremii. Pentru care şi zicea aiurea: „Că acum mai aproape este nouă mântui- 
rea" (Rom. 13, 11), şi iarăşi: „Domnul aproape este" (Flp. 4, 3). Aici însă el 
face încă mai mult, căci nu numai de la scurtimea şi micimea timpului îi sfă- 
tuieşte, ci chiar şi de la vremea de faţă, care este potrivită spre mântuire. „Că iată 
acum vreme bine primită, zice, iată acum ziua mântuirii". Deci să nu pierdem 
vremea cea bună, ci să arătăm o râvnă vrednică de har. «Că de aceea şi noi ne 
grăbim, zice, ştiind şi scurtimea, cum şi prilejul de vreme potrivită». Pentru care 
şi zicea: „împreună-lucrând vă rugăm" «împreună-lucrând cu voi, zice; căci cu 
voi mai ales împreună-lucrăm decât cu Dumnezeu, pentru care sau în locul căruia 

noi mijlocim. Căci el nu are trebuinţă de nimic, ci întreaga mântuire trece la voi». 
Dar dacă zice că împreună-lucrăm şi cu Dumnezeu, nici aceasta nu o trece cu 
vederea, căci şi aiurea zice: „Că ai lui Dumnezeu împreună-lucrători suntem" (1 
Cor. 3, 9), adică prin aceasta se mântuiesc oamenii. 

„Şi vă rugăm". Dumnezeu rugându-i, însă nu cum s-ar întâmpla, ci punând 
înainte îndreptăţirile acestea: că a dat pe Fiul său, pe cel drept, pe cel ce nu 
ştia de păcat, şi pentru noi, cei păcătoşi, 1-a făcut păcat, ca noi să ne facem 
drepţi; ceea ce nici nu trebuia a se ruga, Dumnezeu fiind, şi încă pe oameni 
rugând, pe cei ce îl dispreţuiseră, iară ei trebuia a se ruga; dar cu toate acestea, 
se roagă. «Noi însă vă rugăm, zice, neavând nici un drept a vă spune vreo bi- 
nefacere, ci numai una singură: aceea că ne rugăm în locul lui Dumnezeu, 
care a arătat atâtea lucruri mari. Vă rugăm deci să primiţi binefacerea şi să nu 
respingeţi darul. Ascultaţi-ne deci, şi nu primiţi harul în deşert». Deci ca nu 
cumva să creadă ei că numai aceasta înseamnă împăcare, adică a crede celui 
ce-i cheamă, apoi adaogă acestea, cerând îngrijire şi băgare de seamă asupra 
vieţii. Căci cel ce odată s-a izbăvit de păcate şi s-a făcut prieten, dacă din nou 
se tăvăleşte în cele de dinainte, apoi iarăşi se întoarce la duşmănie şi în zadar 
a mai primit harul. Dacă noi trăim în necurăţenie, cu nimic mare nu ne-am fo- 
losit spre mântuire din harul dăruit - ba încă ne şi vătămăm mai mult, împovă- 
rându-ne cu păcatele, căci chiar după cunoştinţa unui astfel de har, noi ne-am 
înturnat la cele dinainte. 

Aceasta însă nu o spune pe faţă, ca nu cumva să facă vorba greoaie, ci 
spune numai că cu nimic nu ne folosim. După aceea pomeneşte şi de o proro- 
cie, împingându-i, aşa zicând, şi grăbindu-i ca să se deştepte spre apărarea 
mântuirii lor. Că zice: „în vreme primită te-am ascultat, zice, şi în ziua mântu- 
irii am ajutat ţie". „Vreme primită". Care este acea vreme? Vremea dăruirii, 
vremea harului, când nu se cere răspuns pentru păcate, nici se pedepseşte, ci 
când după împăcare încă se şi bucură cineva de mii de bunătăţi, de dreptate, 
de sfinţenie şi de toate celelalte. Câte trebuia să îndure omul ca şi se învredni- 
cească de vremea aceasta? însă iată că, neobosindu-ne defel, toate acestea au 
venit, aducând cu ele iertarea tuturor celor de dinainte. Pentru aceea o nu- 
meşte bineprimită, fiindcă a primit şi pe cei ce păcătuiseră mult, şi nu i-a pri- 
mit cum s-ar întâmpla, ci încă i-a ridicat la cea mai înaltă cinste, după cum se 
petrece şi cu împăratul când vine, că atunci nu mai este vreme de judecată, ci 
de har şi de mântuire. Pentru aceea o şi numeşte bineprimită. 

Deci cât ne găsim, aşa zicând, în şanţul de apărare 1 , cât lipseşte ceasul al 
unsprezecelea, să ne apropiem şi să arătăm o viaţă vrednică, căci este uşor. Că 
cel ce se luptă într-o astfel de vreme, în care se revarsă asupră-i un atât de 



1 ev t© OKCtunatl, în redută, în loc întărit cu valuri şi parapete. 

mare dar, uşor va câştigă răsplata. Căci şi împăraţii de pe pământ, când se gă- 
sesc în vremea serbărilor lor şi când se arată privitorilor în hainele cele mai de 
preţ, chiar şi cel mai mic de se apropie de dânşii, iau darurile cele mai mari - 
pe când în zilele în care judecă este trebuinţă de multă străşnicie, de multă 
cercetare. 

Tot aşa şi noi în vremea darului acestuia să ne luptăm, căci este ziua cea de 
har dumnezeiesc, pentru care cu uşurinţă ne vom învrednici de cununi. Că 
dacă, fiind încărcaţi de atâtea rele, şi totuşi s-a lipit de noi şi ne-a izbăvit de 
toate, aducând, bineînţeles, şi cele cerute de la noi, apoi oare nu va face aceas- 
ta cu mult mai vârtos acum? 

După aceea - cum, de altminteri, face necontenit - se pune pe sine la mij- 
loc şi porunceşte a lua pildă de la dânsul Pentru aceea şi adaogă: „Nici o 
sminteală întru nimic dând, ca să nu se prihănească slujba noastră" (2 Cor. 6, 
3), încredinţându-i nu numai de la vreme, ci şi de la dânşii, cari au avut iz- 
bânzi. Şi priveşte cu câtă smerenie spune aceasta; căci nu a zis doar: «Luaţi 
aminte la noi, că suntem astfel», ci povesteşte cele cu privire la dânsul, spre 
răsturnarea învinuirii ce i s-ar fi adus. Şi pune deodată două covârşiri de viaţă 
fără de prihană, zicând: „Nici o sminteală întru nimic dând", şi nu zice «învi- 
nuire», ci ceea ce este cu mult mai mic, „sminteală", adică mustrare, nedând 
nimănui pricină de osândire împotriva noastră; „ca să nu se prihănească slujba 
noastră", adică nimeni să nu se agaţe de dânsa. Şi iarăşi nu a zis: «ca să nu fie 
învinovăţită», ci să nu i se arunce nici cea mai mică pricină sau ponos, nici să 
nu poată cineva a o huli cât de puţin. 

„Ci întru toate învederându-ne ca slujitori ai lui Dumnezeu" (2 Cor. 6, 4). 
Aceasta este cu mult mai mare. Că nu este totuna a fi slobod de toată învinui- 
rea şi a arăta astfel de lucruri, încât din toate părţile să se învedereze ca fiind 
slujitori ai lui Dumnezeu. Şi nici este acelaşi lucru a se izbăvi de toată învinui- 
rea şi a fi încărcat de laude. Şi nu a zis: «arătându-ne», ci „învederându-ne 
(recomandându-ne)" adică slujind de pildă, arătând prin fapte. Mai departe 
apoi arată şi chipul cum ei s-au dovedit aşa. Deci cum s-au făcut dânşii astfel? 
„Intru multă răbdare", zice, punând aici temelia bunătăţilor. Pentru care nici 
nu a zis simplu «răbdare», ci „multă răbdare", arătând aici şi mărimea răbdă- 
rii. Pentru că a suferi un rău şi al doilea nu este vreun lucru mare - şi de aceea 
adaogă mai departe şi mulţimea ispitelor, zicând: „în necazuri, în nevoi". 
Aceasta este întinderea necazului, când adică relele sunţ peste putinţă de a fi 
înlăturate, şi întocmai ca şi ceva trebuitor, omul poartă pe capul său relele fără 
să le poată înlătura. 

"In strâmtorări", adică în cele ale foamei, zice, şi în cele ale celorlalte nevoi, 
sau mai simplu: în cele ale ispitelor. „în bătăi, în temniţe, în neaşezări (nestator- 
niciri)" (2 Cor. 6, 5). Deşi fiecare dintre acestea prin sine însăşi era de nesuferit, 

şi a fi în bătăi mimai, şi a fi în temniţe, şi a nu putea sta într-un loc, fiind alungat 
- căci aceasta înseamnă „în neaşezări" - dar încă atunci când vin şi toate pe ca- 
pul cuiva, apoi poţi pricepe de ce fel de suflet are trebuinţă acela. Mai departe 
apoi, împreună cu cele dinafară, pune şi cele de la dânsul 

„în osteneli, zice, în privegheri, în posturi, în curăţie". Prin toate acestea el 
face vorbire de ostenelile ce le avea colindând lumea şi lucrând, la nopţile în 
care învăţa pe ucenici, sau că şi în timpul nopţilor lucra. Şi după toate acestea 
el nu se lenevea nici în posturi, deşi toate erau de ajuns în locul a mii de pos- 
turi. Sub numirea de curăţie el înţelege sau întreaga-cugetare (oo9pocri>vTj) î 
sau curăţia în toate, sau că nu primeau plată, sau că propovăduiau evanghelia 
în dar. 

„în cunoaştere". Şi ce va să zică „în cunoaştere"? Adică în înţelepciunea 
cea dată de Dumnezeu, care este adevărata cunoaştere, iară nu după cum erau 
acei păruţi înţelepţi cari se făleau în învăţătura cea de afară, iar de aceasta erau 
lipsiţi. 

„în îndelunga-răbdare, în bunătate". Şi acestea cereau un suflet nobil, ca 
din toate părţile fiind împins şi împuns, el să le sufere pe toate cu îndelungă 
răbdare. Apoi arătând cum şi prin ce împrejurare s-au făcut aşa, a adăogat: 
„întru Duhul Sfânt", căci întru el, zice, toate le facem». Dar tu priveşte când a 
pus el ajutorul Duhului Sfânt: după ce adică mai întâi a arătat cele din partea 
sa. Dar mie mi se pare că prin aceasta el voieşte a spune şi altceva. Şi ce anu- 
me? «Că suntem plini de Duhul Sfanţ, zice, şi arătăm şi de aici apostolia 
noastră, fiindcă ne-am învrednicit de haruri duhovniceşti». Dar dacă cineva ar 
zice că împreună cu cele spuse el ar lăsa a se înţelege aici că chiar şi în harul 
Sfanţului Duh nu a dat nici o sminteală, nu ar vătăma gândul. Căci şi cei ce au 
luat printr-înşii darul limbilor au fost prihăniţi din pricină că s-au îngâmfat. Că 
este cu putinţă a lua cineva şi har duhovnicesc şi totuşi a nu-1 întrebuinţa după 
cum se cade. «Nu însă aşa şi noi, zice, ci chiar şi întru Duhul Sfânt, adică şi în 
harurile Duhului - noi am fost fară de prihană. 

"în dragoste nefăţarnică". Aceasta este pricina tuturor bunătăţilor, aceasta 
1-a făcut pe el aşa, aceasta face ca şi Duhul să rămână întru dânsul, prin care şi 
izbuteşte totul. „în cuvântul adevărului" (2 Cor. 6, 7) - ceea ce în multe locuri 
spune, că nu viclenind cuvântul lui Dumnezeu, şi nici schimbându-1. „întru 
puterea lui Dumnezeu", zice. Ceea ce pururea face, că nimic nu-şi pune în 
seamă lui, ci totul lui Dumnezeu, şi toate isprăvile sale socotindu-le ca de la 
dânsul venite, aceasta a făcut şi aici. Fiindcă a grăit lucruri mari, şi prin toate 
acestea a pus înainte o viaţă fără ponos şi o filosofie înaltă, apoi toate la un loc 
el le pune în seama Duhului Sfanţ şi a lui Dumnezeu. 

De altminterea, cele spuse de dânsul aici nu simt cum s-ar întâmpla; că 
dacă fiind cineva în linişte şi încă este foarte greu a le face toate acestea; dar 

încă atunci când mai este şi supărat şi bântuit de nişte astfel de ispite, şi prin 
toate să strălucească, apoi poţi pricepe ce fel de suflet are unul ca acela. Deşi, 
de altfel, nu numai acestea le-a suferit, ci încă şi mai multe decât acestea, pe 
care le înşiră mai departe. Şi ceea ce este mai minunat, nu numai că era nebi- 
ruit plutind în astfel de valuri, şi nici numai că toate le răbda cu bărbăţie, ci le 
suferea şi cu mare plăcere. Ceea ce prin cele ce urmează lămurit o învederea- 
ză, zicând astfel: „Prin armele dreptăţii cele de-a dreapta şi cele de-a stânga/' 

Ai văzut tărie a sufletului şi chibzuinţă puternică? Iată că el arată aici că 
scârbele şi necazurile sunt arme care nu numai că nu-i biruiesc, ci încă îi şi în- 
grădesc şi-i fac mai puternici. Prin „cele de-a stânga" el numeşte pe cele ce 
par a fi supărăcioase - căci de acestea sunt cele ce au plată. Şi pentru ce oare 
pe acestea le numeşte astfel? Sau că după părerea celor mulţi, sau fiindcă 
Dumnezeu a poruncit a ne ruga ca să nu fim duşi în ispită. 

"Prin slavă şi necinste, prin defăimare şi bună faimă" (2 Cor. 6, 8). Ce 
spui? Că te bucuri de cinste, o treci aceasta ca lucru mare? «Da», zice. Şi de 
ce? Că a suferi cineva necinste este mare lucru, iar a se împărtăşi de slavă nu 
este trebuinţă de un suflet voinic. «Ba încă foarte voinic, zice, că astfel 
bucurându-se de dânsa, să nu se abată din calea cea dreaptă». Pentru aceea el 
cugetă la fel şi pentru una ca şi pentru cealaltă, fiindcă în amândouă strălucea 
deopotrivă. 

^ Dar cum oare se face arma dreptăţii? Fiindcă se aduc mulţi la buna cinstire 
când dascălii sunt în cinste; căci aceasta este şi dovadă de lucruri bune, şi în 
acelaşi timp slăveşte pe Dumnezeu. încă şi aceasta este a iscusinţei lui Dum- 
nezeu, de a aduce propovăduirea evangheliei prin cele dimpotrivă. Căci gân- 
deşte-te bine: era legat Pavel? Şi aceasta era pentru evanghelie, după cum 
zice: „Că cele pentru mine mai vârtos spre sporul evangheliei au venit" şi 
„Cei mai mulţi din fraţi întru Domnul, nădăjduind întru legăturile mele, mai 
mult cutează fără de frică a grăi cuvântul" (Flp. 1, 12-14). Se bucura poate de 
slavă? Dar şi aceasta iarăşi îi făcea pe dânşii mai osârduitori. „Prin defăimare 
şi bună faimă", zice. Dânşii nu sufereau cu voinicie numai cele din trupul lor, 
ca de pildă scârbele şi celelalte toate pe care le-a înşirat, ci chiar şi pe cele ce 
se atingeau de sufletul lor, fiindcă toate acestea nu-i tulburau defel Ieremia de 
pildă, suferind multe ispite, oprea de la acestea, şi fiindcă era luat în bătaie de 
joc^zieea: „Nu voi mai proroci, nici voi mai numi numele Domnului" (Ier. 20, 
9). încă şi David în multe locuri se plânge de ocara îndreptată asupră-i. Chiar 
şi Isaia, după multe altele, îndeamnă, zicând: „Nu vă temeţi de ocara oameni- 
lor, şi cu defăimarea lor nu vă biruiţi" (Is. 51,7). Şi Hristos iarăşi, ucenicilor: 
„Cand vor zice tot cuvântul viclean împotriva voastră, minţind pentru mine,- 
bucuraţi-vă şi vă veseliţi, zice, că plata voastră multă este în ceruri." Aiurea 
încă spune: „şi săltaţi". Negreşit că nu ar fi pus o plată aşa de mare dacă şi 

lupta nu ar fi mare. în munci, de pildă, şi trupul împărtăşeşte împreună cu su- 
fletul durerile, fiindcă durerile acelea sunt şi ale trupului, şi ale sufletului; iară 
în cea de faţă numai ale sufletului sunt. într-adevăr că mulţi au căzut numai 
din pricina acestor dureri, şi şi-au pierdut şi sufletul lor. Chiar şi lui Iov i se 
păreau mai mari ranele şi viermii de pe trup decât ocările prietenilor săi. Nu 
este, cu adevărat, nu este nimic mai dureros pentru cei necăjiţi ca a-i lovi în 
suflet. Pentru aceea, împreună cu primejdiile şi cu ostenelile pune şi aceasta, 
zicând: „Prin slavă şi necinste". Mulţi dintre Iudei nu voiau să creadă, pentru 
slava celor mulţi, căci se temeau nu ca să nu fie pedepsiţi, ci ca să nu fie scoşi 
din sinagogi. Pentru care şi zicea: „Cum puteţi să credeţi, slavă unul de la al- 
tul luând?" (In. 5, 44). Şi mulţi am vedea poate, care dispreţuind toate relele, 
la urmă au fost biruiţi de slavă. 

„Ca nişte înşelători, şi adevăraţi", zice. Aceasta este „prin defăimare şi 
bună faimă." „Ca nişte necunoscuţi, şi cunoscuţi" (2 Cor. 6, 9). Aceasta este 
„prin slavă, şi necinste". Unora erau cunoscuţi şi cinstiţi, iar alţii nici nu se în- 
joseau ca să-i cunoască. 

"Ca cei ce murim, şi iată suntem vii", adică ca nişte osândiţi la moarte, 
ceea ce tot necinstire era. Aceasta o spunea arătând pe de-o parte puterea iui 
Dumnezeu cea negrăită, iar pe de altă parte şi răbdarea lor. «Cât priveşte din 
partea celor ce ne pizmuiesc, noi murim, şi aceasta toţi o cred; iar pentru 
Dumnezeu noi scăpăm de primejdii». Apoi arătând şi pricina pentru care 
Dumnezeu le îngăduie acestea, a adăogat: „Ca nişte pedepsiţi, şi nu omorâţi", 
arătând prin acestea marele câştig de la ispitele lor, cum şi pe vrăjmaşii lor fo- 
losindu-le fară să voiască. 

"Ca şi când ne-am mâhni, însă pururea bucurându-ne" (2 Cor. 6, 10), adică 
«de către cei de afară suntem bănuiţi că am fi în mâhnire; noi însă nu băgăm 
seama la aceia, ci avem întruna o plăcere nevestejită». Şi nu a zis „bucurân- 
du-ne" simplu, ci a adăogat şi urmarea bucuriei, zicând: „pururea bucurân- 
du-ne". Ce ar putea deci fi deopotrivă cu o viaţă care, deşi bântuită de atâtea 
rele, totuşi se bucură de cea mai mare veselie? 

"Ca nişte săraci, dar pre mulţi îmbogăţind". Unii zic că aici este vorba de 
bogăţia cea duhovnicească, dar eu aş zice că se vorbeşte şi de cea trupească, 
căci şi cu această bogăţie se îmbogăţeau, având într-un chip cu totul străin şi 
nevăzut deschise lor casele tuturor. Şi aceasta a arătat-o prin următoarele cu- 
vinte, zicând: „ca nimic având, şi toate avându-le". Şi cum este cu putinţă 
aceasta? Cum deci este cu putinţă de a fi cel dimpotrivă? Că cel ce stăpâneşte 
multe nimic nu are; iar cel ce nu are nimic, stăpâneşte toate. Şi nu numai aici, 
ci şi în altele multe, din cele dimpotrivă se fac iarăşi dimpotrivă. Iar dacă 
cumva te minunezi cum s-ar putea ca acela ce nu are nimic să aibă totul, apoi 
chiar pe dânsul să-1 aducem la mijloc, pe el care poruncea lumii întregi; şi nu 

numai averilor, ci chiar şi ochilor lor era stăpân, după cum zice: „De ar fi fost 
cu putinţă, aţi fi scos şi ochii voştri şi mi i-aţi fi dat mie" (Gal. 4, 15). Acestea 
le spune, învăţându-i a nu se tulbura faţă de credinţele celor mulţi, măcar de 
i-ar fi socotit pe dânşii ca înşelători, sau necunoscuţi, sau osândiţi, sau morţi; 
măcar de ar fi mâhniţi, sau în sărăcie, sau nu ar ^vea. nimic, sau că s-ar întrista 
cu cei întristaţi; fiindcă nici celor orbi soarele nu le este văzut, nici celor smin- 
tiţi nu le este cunoscută plăcerea celor înţelepţi. 

Deci singuri credincioşii sunt judecători drepţi ai faptelor, şi dânşii nu se 
bucură şi nici se întristează cu alţii pentru aceleaşi împrejurări. Că dacă, de 
pildă, cineva fară cercare de luptele din stadion, văzând pe un luptător cu rane 
pe trup, în acelaşi timp şi cu cununa pe cap, l-ar crede poate pe acela ca sufe- 
rind din pricina rănilor, nu este nimic de mirare, fiindcă el nu cunoaşte plăce- 
rea şi mulţămirea cea venită în urma cununii. Prin urmare, şi aceştia, fiindcă 
numai cele ce noi pătimim ştiu, iar pentru ce anume le pătimim nu ştiu, cu 
drept cuvânt că îşi închipuie numai ceea ce văd, adică luptele şi primejdiile de 
faţă, în vreme ce premiile şi cununile, cum şi pricina luptelor nu o ştiu. 

Dar oare ce înseamnă zicerea lui Pavel, că toate le avea, nimic neavând? 
„Ca nimic având, zice, şi toate avându-le". Cele trupeşti şi cele sufleteşti. 
Acela pe care cetăţile îl primeau ca pe un înger, pentru care scoţându-şi până 
şi ochii i-ar fi dat pentru dânsul, şi pentru care şi-ar fi pus până şi grumazul 
lor, cum nu ar fi avut toate ale acelora? Iar de voieşti poate a vedea aici şi cele 
duhovniceşti, apoi şi în acestea îl vei vedea îmbogăţit. Căci prietenul acesta al 
Dumnezeului tuturor, prieten, zic, în aşa fel încât s-a învrednicit a se împărtăşi 
de lucruri negrăite de ale Stăpânului îngerilor, cum nu ar fi fost mai bogat de- 
cât toţi şi nu ar fi avut toate? Dacă nu ar fi fost aşa, nu i s-ar fi supus lui dracii, 
precum i s-au supus, şi nici nu ar fi alungat patimile şi boalele precum le-a 
alungat. 

] Deci şi noi, când pătimim ceva pentru Hristos, nu numai că suferim cu 
bărbăţie, ci încă ne şi bucurăm. Când postim, săltăm ca şi cum ne-am desfată, 
când suntem batjocoriţi, jucăm ca şi cum am fi fost lăudaţi, când cheltuim, ne 
înfierbântăm ca şi cum am câştiga; măcar de am da celor săraci, socotim 
aceasta ca şi cum am lua - căci cel ce nu dă cu acest gând nu va da cu 
mulţămîre. Deci când tu voieşti a-ţi împrăştia din avutul tău, nu numai ia 
aceasta să te uiţi, că adică cheltuieşti, ci că încă vei câştiga mai mult, şi 
aceasta să o ai în vedere înaintea aceleia. Şi nu numai fiind vorba de 
milostenie să te gândeşti aşa fel, ci la toată virtutea nu te gândi la asprimea şi 
amărăciunea durerilor, ci să ai în vedere şi dulceaţa răsplătirilor, iar mai 



1 Partea morală. Despre bogăţie şi sărăcie, şi că nu firea lucrurilor aduce căderea cuiva, ci 
slăbiciunea sufletului (Veron). 

presus de toate pe însăşi pricina acelor lupte, adică pe Domnul nostru Iisus 
Hristos, şi atunci cu uşurinţă vei birui în lupte şi vei vieţui în mulţămire toată 
viaţa. Căci nimic nu poate da omului o mulţămire atât de mare precum o 
conştiinţă curată. Pentru aceea Pavel, fiind zbuciumat şi strâmtorat în fiecare 
zi, se bucura şi era vesel, iară cei de acum, nici în vis chiar pătimind ceva din 
acestea, sunt trişti şi se bocesc, ceea ce de nicăieri nu vine, tară numai de 
acolo că nu au cugetarea de filosof. Căci pentru ce te boceşti? Că eşti sărac şi 
lipsit de cele trebuitoare? Dar de aceea mai cu seamă trebuie ca să te boceşti, 
că eşti mic de suflet, iar nu pentru că eşti sărac; nu pentru că nu ai avere, ci 
pentru că preţuieşti atât de mult banii. Pavel murea în fiecare zi şi nu plângea, 
ci încă se şi bucura; întruna se lupta cu sărăcia şi nu era trist, ci încă se şi mân- 
drea. Dară tu, fiindcă nu ai toate cele trebuitoare în cursul anului, te întristezi 
şi te tulburi? «Da, zici tu, că acela se îngrijea numai de ale sale, iară eu trebuie 
să mă îngrijesc şi de slugi, şi de copii, şi de femeie». Dară nici el nu se îngri- 
jea numai de ale sale - ci de ale lumii întregi. Tu te îngrijeşti pentru o singură 
casă, iară el pentru săracii cei mulţi ce erau în Ierusalim, pentru cei din 
Machedonia, pentru cei de pretutindeni cari trăiau în sărăcie, pentru ca să se 
dea acelora nu mai puţin decât se primea. Căci îndoită era grija lui de lumea 
întreagă: şi ca să nu fie lipsită de cele trebuitoare, şi ca în cele duhovniceşti să 
se îmbogăţească. Şi nu atât te întristează pe tine copiii cei flămânzi pe cât îl 
întristau pe dânsul toate treburile credincioşilor. Şi ce spun eu ale credincioşi- 
lor? Când el nu era slobod nici de cele ale necredincioşilor, ci încă atât de 
mult se topea din această pricină, încât se şi ruga ca să fie anathema pentru 
dânşii, iară tu chiar de ar fi de mii de ori foamete, nu ai primi să mori nici 
pentru nimeni din lume. Tu te îngrij eşti pentru o singură femeie, iară el se 
îngrijea pentru Bisericile de pe pământ. „Că grija mea, zice, este pentru toate 
Bisericile" (2 Cor. 11,28). 

Deci până când te vei juca, o, omule, asemuindu-te pe sineţi cu Pavel, şi nu 
vei conteni o dată cu această micime de suflet? Aşadar, trebuie a plânge nu 
când suntem în sărăcie, ci când păcătuim. Aceasta cu adevărat că este vrednic 
de plâns, pe când celelalte sunt de râs. «Dar nu numai aceasta mă întristează, 
zici tu, ci şi că cutare este cu stăpânire, iară eu sunt necinstit şi înjosit». Şi ce 
este cu aceasta? Căci şi fericitul Pavel la mulţi li se părea că este necinstit şi 
înjosit. «Dar acela era Pavel», zici tu. Aşadar, nu firea lucrurilor face tristeţea 
şi nemulţămirea ta, ci slăbiciunea părerii tale. Deci nu plânge sărăcia, ci pe 
tine, care te afli astfel, şi mai bine zis, nici pe tine să nu te plângi, ci te în- 
dreaptă; nici umbla după averi, ci ceea ce face pe cineva de mii de ori mai ve- 
sel, adică filosofia şi virtutea, pe acestea le urmează necontenit. Când sunt 
acestea, nu este nici o pagubă sărăcia; iară dacă acestea lipsesc, nu este nici un 
folos din averi. 

Caci ce folos este, spune-mi, au cei bogaţi, dacă sufletele le sunt sărace? 
Nu atâta te plângi tu pe sineţi, pe cât se plânge acela că nu are încă averile 
tuturor. Iară dacă poate nu plânge ca tine, deschide conştiinţa lui şi vei vedea 
plângerile şi bocetele sale. Voieşti poate să-ţi arăt bogăţia ta, ca astfel să con- 
teneşti a ferici pe cei bogaţi în bani? Vezi cerul acesta cât de mare şi de fru- 
mos este, cât de sus se găseşte? Dar de frumuseţea aceea nu se bucură mai 
mult bogatul, şi nici că ar putea să te întreacă cu vederea şi să facă cu el ce ar 
voi, căci precum s-a făcut pentru dânsul, tot aşa s-a făcut şi pentru tine. Dară 
soarele, acest astru strălucit şi luminat, care încântă vederile noastre, oare nu 
este de obşte tuturor şi nu toţi se bucură de el deopotrivă, şi săraci, şi bogaţi? 
Dară încă şi cununa stelelor şi crugul lunii, oare nu tuturor răsar deopotrivă? 
Dară mai drept vorbind, şi dacă ar trebui a spune ceva minunat, apoi noi cei 
săraci ne bucurăm mai mult de acestea decât cei bogaţi. Căci aceştia, cufun- 
daţi de multe ori în beţii şi petrecând în ospeţe şi somn adânc, nici că simţesc 
însemnătatea acestora, găsindu-se sub acoperământul caselor şi la umbră - pe 
când săracii mai mult decât toţi se găsesc desfatându-se sub frumuseţea aces- 
tor stihii. 

Dar dacă vei cerceta chiar şi aerul, cel ce este pretutindeni revărsat, vei ve- 
dea că săracul se bucură de un aer mai curat şi mai îmbelşugat. Căci călătorii 
şi lucrătorii de pământ se dezmiardă în mijlocul acestor stihii mai mult decât 
cei din cetate, ba încă chiar şi meşteşugarii se bucură de ele mai mult decât cei 
ce stau în cetate şi cari se îmbată în fiecare zi. 

Şi ce este pământul? Oare nu este de obşte tuturor? «Nu», zici tu. Dar cum 
de zici acestea, spune-mi? «Apoi iată, zici tu, că cel bogat chiar şi în oraş are 
mai multe pogoane de pământ, şi că a înfiinţat pe ele grădini întinse, dar apoi 
şi în ţarină are multe ogoare însuşite lui». Dar ce? Fiindcă el şi le-a însuşit, 
apoi el singur se bucură de ele? Deloc, chiar de ai spune cât de multe. Căci' 
roadele acelor ogoare este silit a le împărţi la toţi, şi grâul, şi vinul, şi untde- 
lemnul pentru tine le face şi pretutindeni slujeşte ţie. Dar chiar şi acele grădini 
întinse, cum şi casele, după cheltuielile cele nespuse, după acele osteneli şi 
necazuri, ţie îţi aduc folosinţă, luând de la tine pentru atâtea slujbe puţin ar- 
gint. Chiar şi la băi şi pretutindeni ar putea vedea cineva petrecându-se acelaşi 
lucru: pe cei bogaţi cheltuind şi bani, şi griji, şi osteneli, iară pe săraci cu pu- 
ţini bani folosindu-se de toate acestea în linişte. Şi deci nu se foloseşte de pă- 
mânt mai mult decât tine, căci doară acela nu umple zece pântece, şi tu numai 
unul. 

Dar poate că el se împărtăşeşte din mâncăruri mai alese? Apoi nici nu este 
aici mare lăcomie; dar iată că chiar şi aici te vom găsi tot pe tine având mai 
mult Belşugul mesei lui de aceea ţi se pare ţie a fi de râvnit, fiindcă poate el 
are mai multă plăcere; dar chiar şi plăcerea aceasta tot mai multă este la cei 

sărac, şi nu numai plăcere, ci şi sănătate. Bogatul poate că în aceasta covâr- 
şeşte pe cel sărac, că-şi făureşte singur trupul mai slab şi plăpând, şi că-şi 
adună mai multe izvoare de boale. Căci toate cele ale săracului sunt iconomi- 
site după fire, iară cele ale bogatului, din pricina necumpătării şi a stricăciunii, 
se sfârşesc totdeauna în boale. 

Şi de voieşti, apoi îţi putem arăta aceasta şi prin pilde. Dacă, de pildă, ar 
trebui să aprinzi focul în cuptor, şi unul ar arunca în cuptor haine de mătase, şi 
ar îngrămădi acolo multe şi nemărginite horbote 1 delicate, şi apoi ar da foc 
cuptorului, iară un altul ar pune lemne de stejar şi de brad; ei bine, ce ar putea 
avea acela mai mult decât acesta? Nimic, ba chiar mai puţin. Şi pentru ce 
oare? De altfel, nimic nu ne împiedică a întoarce altminteri aceeaşi pilda. 
Dacă, zic, unul ar pune pe foc lemne, iară celălalt ar azvârli hoituri de dobi- 
toace, apoi lângă care cuptor ai sta tu cu plăcere? Lângă cel cu lemne sau 
lângă cel cu hoituri? Desigur că lângă cel cu lemne, fiindcă acesta arde după 
fire şi este o plăcută privelişte celor ce văd - pe când celălalt, prin fumul putu- 
ros, prin duhoarea împrăştiată din arderea sângelui şi a oaselor, te-ar alunga şi 
pe tine, şi pe toţi cei de pe lângă tine. 

Te-ai înfiorat auzind şi te-ai îngreţoşat de acel cuptor? Ei bine, astfel sunt 
pântecele celor bogaţi. Căci în asemenea pântece mai mult putregai ar găsi ci- 
neva decât în cuptorul acela, şi vânturi puturoase, şi scurgeri necurate, şi în fi- 
ecare părticică nemistuire multă, din pricina lăcomiei. Căci nefiind de ajuns 
căldura cea firească spre a le mistui pe toate, toate mâncărurile stau în pântece 
şi pricinuiesc multă greaţă. Cu ce ar putea cineva asemănă pântecele acelora? 
Insă nu vă îngreuiaţi faţă de aceste vorbe, ci dacă poate nu grăiesc adevărul, 
dovediţi-mi. 

Aşadar, cu ce ar putea cineva asemui aceste pântece? Căci nici sunt de 
ajuns cele spuse spre a arăta ticăloşia unor astfel de oameni. Am găsit deci şi 
o altă asemuire. După cum se întâmplă cu haznalele când, dacă arunci într-una 
gunoaie de bălegar, de iarbă, de trestie, bucăţi de pietre şi de noroi* o înfunzi, 
şi la urmă se scurge pe deasupra şiroiul de murdării, aceasta se petrece şi cu 
pântecele omului. Că fiind închis el dedesubt, apoi cele mai multe din aceste 
materii băloase şi vătămătoare dau în clocot deasupra. Nu însă tot aşa se pe- 
trece cu cei săraci; ci precum pâraiele cele curate şi cristaline, ieşind din 
matca lor, udă grădini şi raiuri, tot aşa şi pântecele săracilor sunt curate de pri- 
sosurile sau rămăşiţele din pântecele bogaţilor. 

Dar nu la fel sunt cele ale bogaţilor, sau bine zis ale celor ce se dezmiardă 
şi se îmbuibă, ci sunt încărcate de materii vântoase, de bale, de venin, de sân- 

g î stocat de vânturi puturoase, şi de altele de acest fel. Pentru aceea nimeni 
trăind întruna m desfătări nu poate fi sănătos, ci veşnic va fi bântuit de boale 

Pentru care cu plăcere i-aş întreba: Pentru ce oare ni s-au dat mâncărurile'? 
Pentru ca noi să ne vătămăm, sau să ne hrănim? Pentru ca să fim bolnavi, sau 
sa fim sănătoşi şi m putere? Fireşte că pentru ca să ne hrănim, să fim sănătoşi 
şi puternici Pentru ce dar rău le folosiţi, pricinuindu-vă prin ele boale în tru- 
pul vostru? Iată însă că cel sărac, prin mâncarea lui cea simplă îşi câştigă să- 
nătate, putere şi vigoare. Deci nu plânge pe mama sănătăţii pentru sărăcie ci 
inca te şi bucură, şi de voieşti a te îmbogăţi, dispreţuieşte averile. Căci adevă- 
rata bogăţie stă nu în a avea bani, ci în a nu avea trebuinţă ca să aibi. Şi dacă 
aceasta am putea să o izbutim, şi aici vom fi mai bogaţi decât toţi bogaţii, şi 
acolo ne vom învrednici de bunătăţile viitoare. Cărora fie ca toţi să ne învred- 
nicim, cu harul şi cu iubirea de oameni a Domnului nostru Iisus Hristos, căru- 
ia se cuvme slava, stăpânirea şi cinstea, împreună cu Tatăl şi cu Sfanţul Duh 
acum şi pururea şi în vecii vecilor. Amin. ' " ' 

„Gura noastră s-a deschis către voi, Corinthenilor, 
inima noastră s-a lărgit. Nu întru noi vă strâmtoraţi, ci vă 
strâmtoraţi întru înlăuntrurile voastre. " (2 Cor. 6, 11-12) 

Povestindu-le lor despre ispitele şi necazurile lui „în multă răbdare, zice, în 
necazuri, în nevoi, în strâmtorări, în bătăi, în temniţe, în neaşezare, în osteneli, 
în privigheri", şi arătând că faptul acesta este mare lucru „ca nişte mâhniţi, 
zice, iară pururea bucurându-ne, ca nimic având, şi toate avându-le" şi numin- 
du-le pe acestea arme, „ca nişte pedepsiţi, şi nu omorâţi", şi în acelaşi timp în- 
vederând prin toate acestea grija şi puterea Iui Dumnezeu, după cum zice, „ca 
să fie măreţia puterii de la Dumnezeu, iară nu de la noi"; numărând apoi pe 
lângă acestea şi luptele lui: „că pururea moartea lui o purtăm", şi că faptul 
acesta este dovadă de învierea morţilor: „ca şi viaţa iui Iisus să se arate în 
trupul nostru cel muritor", şi căror fapte s-a făcut părtaş, cum şi ce i s-a încre- 
dinţat, după cum zice: „pentru Hristos vă rugăm, ca şi cum Dumnezeu s-ar 
ruga prin noi", cum şi căror lucruri este el slujitor, adică nu slovei, ci duhului 
- la urmă vine şi îi ceartă că nu se găsesc bine faţă de dânsul. Dar nu deodată 
vine la această pricină, ci mai întâi spunând cele atingătoare de dragostea ce le 
arată, la urmă trece şi la acea pricină cu vorba. Că dacă cel ce ceartă este cin- 
stit şi prin ale sale fapte, dar încă atunci când mai dă pe faţă şi dragostea ce o 
are către cei învinuiţi de dânsul, fireşte că atunci îşi face vorba mai plăcută. 
Pentru aceea şi el, trecând cu vorba de la ispitele şi ostenelile lui la dragoste, 
se atinge la urmă de dânşii. Deci care sunt semnele arătătoare de dragoste? 
„Gura noastră s-a deschis către voi, Corinthenilor". «Dar, zici tu, unde este 
aici semnul dragostei? Şi ce înseamnă ceea ce el spune aici?» «Nu putem răb- 
da, zice, ca să tăcem faţă de voi, ci voim ca pururea să grăim şi să vorbim cu 
voi» - ceea ce este obicei al celor ce iubesc. Că ceea ce se petrece cu un trup 
când mâinile noastre îl sucesc în toate părţile, acelaşi lucru se petrece şi cu su- 
fletul prin atingerea cu cuvântul. 

A. 

împreună cu aceasta el mai dă a se înţelege şi altceva. Şi ce anume? «Că 
toate le spunem vouă, zice, cu toată îndrăznirea, precum celor iubiţi, şi nimic 
nu ascundem, nimic nu dosim». Apoi, fiindcă urmează a-i certa, îşi cere ierta- 
re, dând dovadă puternică că-i iubeşte mult prin însuşi faptul că-i cearta cu 
toată îndrăznirea. Dar apoi şi adaosul acelor numiri este dovadă de mare prie- 
tenie, şi bunăvoire, şi căldură - fiindcă noi obişnuim a învârti în toate părţile 
numele celor iubiţi de noi. 

„Inima noastră s-a lărgit". După cum ceea ce încălzeşte obişnuieşte de a 
întinde, de a umfla un lucru, tot aşa şi însuşirea dragostei este de a lărgi. Căci 
dragostea este caldă şi fierbinte. Aceasta a deschis şi gura lui Pavel şi tot 
dânsa i-a lărgit şi inima. «Că nu numai cu gura vă iubesc, zice, ci am şi inima 
care glăsuieşte împreună, şi de aceea grăiesc cu toată sinceritatea, cu toată 
gura, cu tot cugetul». Nimic nu este mai întins şi mai larg ca inima lui Pavel, 
dacă pe toţi credincioşii îi iubea tot atât de mult ca un îndrăgostit, fară ca prin 
aceasta inima lui să fie împărţită sau slăbită din pricina dragostei, ci rămânând 
întreagă în fiecare dintre dânşii. Şi ce poate fi de mirare că Pavel se găsea aşa 
fel faţă de credincioşi, când inima lui primea într-însa şi pe necredincioşi, şi 
chiar pe întreaga lume? Pentru aceea nu a zis simplu «vă iubesc pe voi», ci 
mai tare, mai grăitor. „Gura noastră s-a deschis... inima noastră s-a lărgit", 
căci pe toţi vă avem înlăuntru. Şi nici aceasta simplu, ci cu cea mai mare lăr- 
gime. Că cel iubit umbla cu multă slobozenie în inima celui ce iubeşte. Pentru 
aceea şi zice: „Nu vă strâmtoraţi întru noi, ci vă strâmtoraţi întru înlăuntrurile 
voastre." 

Dară tu priveşte cum şi certarea lui este făcută cu multă iconomie - ceea ce 
este a celor ce iubesc mult. Căci nu a zis: «nu ne iubiţi pe noi», ci nu cu ace- 
eaşi măsură cu care vă iubim noi, fiindcă nu voieşte a se atinge prea tare de 
dânşii. Şi pretutindeni ar putea vedea cineva cum este de înfierbântat faţă de 
credincioşi, alegând cuvintele în fiecare din Epistolele sale. Că Romanilor le 
zicea: „Doresc să vă văd pre voi", şi „de multe ori am gândit ca să viu la voi", 
şi „dacă se va prilejui ca să viu o dată la voi." Galatenilor le zicea: „Iubiţii 
mei, pre cari iarăşi cu durere vă nasc", iară Efesenilor: „Pentru aceea plec ge- 
nunchele mele către Tatăl Domnului nostru Iisus Hristos", pe când Filipenilor: 
„că cine este nădejdea mea, sau bucuria, sau cununa laudei? Nu şi voi?" - şi le 
spunea acestea fie că le grăia în legăturile sale, fie că le avea în inimă. 
Colosenilor le spunea: „Pentru că voiesc să ştiţi voi câtă luptă am pentru voi, 
şi câţi nu au văzut faţa mea în trup, ca să se mângâie inimile voastre", pe când 
Thessalonicenilor: „Precum muma îşi încălzeşte pre fiii săi, aşa ţinându-ne de 
voi, binevoim a da vouă nu numai evanghelia lui Dumnezeu, ci încă şi suflete- 
le noastre". Lui Timothei, de pildă, îi spune: „Aducându-mi aminte de lacră- 
mile tale, ca să mă umplu de bucurie", iară lui Tit: „Lui Tit, preaiubitului fiu", 

şi lui Filimon asemenea, încă şi Evreilor multe le scrie de acest fel şi nu con- 
teneşte a se ruga şi a le zice: „Că încă puţin oarece, cel ce este să vină, va 
veni", ca şi cum ar grăi mama către copiii ce sunt supăraţi. 
^ Corinthenilor le spune: „Nu vă strâmtoraţi întru noi". Nu le spune numai că 
u iubeşte, ci că este şi el iubit de dânşii, ca şi prin aceasta să-i atragă încă mai 
mult spre dânsul. Deşi unora le mărturiseşte aceasta, zicând: „A venit Tit la 
noi ... spuind nouă dorirea voastră, plângerea voastră, râvna voastră pentru 
mine r < 2 Cor - 7 » 6 ~ 7 )> Şi Galatenilor: „De ar fi fost cu putinţă, aţi fi scos ochii 
voştri şi mi i-aţi fi dat" (Gal. 4, 15), iară Thessalonicenilor: „ce intrare am 
avut la voi" (1 Thes. 1, 9), iară lui Timothei: „Aducându-mi aminte de lacră- 
mile tale, ca să mă umplu de bucurie" (2 Tim. 1,4)- şi, în sfârşit, pretutindeni 
l-ar gasi cineva în Epistolele sale mărturisind însuşi el ucenicilor că îi iubeşte 
şi că este iubit, însă nu la fel. Şi aici zice: „măcar că mai mult iubindu-vă pre 
voi, mai puţin sunt iubit de voi". (2 Cor. 12, 15). Dar aceasta o spune mai pe 
la sfârşitul Epistolei, iară aici este mai înflăcărat în dragostea lui. „Nu vă 
strâmtoraţi, zice, întru noi, ci vă strâmtoraţi întru înlăuntrurile voastre", «voi 
adică spre a ne primi pe noi, iară eu spre a primi o cetate întreagă şi o mulţime 
atat de mare». Şi nu a zis «nu ne primiţi pe noi», ci că „vă strâmtoraţi", acelaşi 
lucru lasand a se înţelege, însă cu oarecare cruţare şi ca să nu se atingă de dân- 
şii cu prea mare putere. 

„Ci răsplătindu-mi la fel, (ca unor fii grăiesc), lărgiţi-vă şi voi.". Deşi nu 
este acelaşi lucru a fi iubit întâiaşi dată, şi după aceea a iubi, că chiar dacă ar 
voi sa găsească cineva o măsură deopotrivă, totuşi se micşorează prin faptul 
că cel ce iubeşte după ce a fost iubit vine în al doilea rând, «dar, zice nimic 
nu mai scormonesc, că chiar dacă aţi luat de la mine pricina dragostei, însă 
dacă arătaţi faţă de mine aceeaşi măsură, eu totuşi vă iubesc». Mai departe 
apoi, ca să arate că faptul acesta este din datorie şi că cele spuse sunt afară de 
toată linguşirea: „ca unor fii grăiesc", zice. Ce înseamnă „ca unor fii"? «Ni- 
mic mare nu vă cer dacă, tată fiind, voiesc a fi iubit de voi». Dar tu priveşte 
înţelepciunea şi smerita cugetare a acestui fericit, căci el nu pune aici primej- 
diile cele pentru dânşii, şi ostenelile, şi necazurile îndurate, deşi poate multe 
avea de spus - şi astfel el este şi aici fară vreo trufie - ci numai a iubi. «Pentru 
aceea, zice, vă cer a fi iubit de voi, fiindcă m-am făcut tatăl vostru şi sunt cu- 
prins de o dragoste nespusă pentru voi» - ceea ce de multe ori cam întărâtă şi 
zădărăşte pe cel iubit, când mai ales îi pune cineva de faţă binefacerile ce i 
le-a arătat. Dar prin aceasta s-ar fi părut că îi ia în bătaie de joc, şi de aceea nu 
face aşa Pavel, ci «iubiţi-mă, zice, precum copiii iubesc pe tatăl lor», ceea ce 
este mai cu seamă a firii, şi datorat fiecărui tată. Apoi, ca să nu pară că acestea 
le grăieşte pentru sine, arată că o face pentru câştigul lor mai mult şi pentru 
a-şi atrage prietenia lor. Drept care a şi adăogat: „Nu vă înjugaţi la jug străin 

cu cei necredincioşi" (2 Cor. 6, 14). Şi nu a zis: «Nu vă amestecaţi cu cei ne- 
credincioşi», ci atingându-se mai mult încă de dânşii, ca unii ce au nedreptăţit, 
sau mai bine zis au înjosit dreptatea, «nu vă plecaţi grumazul vostru», zice. 

„Că ce împărtăşire are dreptatea cu fărădelegea?" Aici, în sfârşit, face ase- 
muire nu între dragostea lui şi a acelora ce-i stricau pe dânşii, ci între nobleţea 
lor şi necinstea acelora. Astfel deci şi cuvântul său s-a făcut mai de cinste, dar 
şi mai potrivit cu vrednicia lui, şi prin aceasta încă mai mult îi atrăgea spre 
sine. După cum ar zice cineva unui copil care dispreţuieşte pe părinţi şi s-a dat 
în braţele celor mişei: «Ce faci, copile? Dispreţuieşti pe tatăl tău şi alegi în 
locu-i pe oamenii mişei, încărcaţi de mii de rele? Nu ştii că el este mai bun 
decât aceia şi mai de cinstit?» Şi cu chipul acesta l-ar îndepărta de la atingerea 
cu aceia, dacă ei iubeşte cu adevărat pe tatăl său. Dacă i-ar zice: «Nu ştii cu 
cât este mai bun tatăl tău decât aceia?» - nimic nu va face cu aceasta, iară 
dacă lasă pe tatăl său la o parte şi îl asemuieşte chiar pe dânsul cu aceia, zi- 
cându-i: «Nu ştii cine eşti tu, şi cine sunt aceia? Nu te gândeşti la nobleţea şi 
la libertatea ta, cum şi la necinstea acelora? Că ce poţi tu avea de obşte cu acei 
tâlhari, cu acei mişei şi şarlatani?» - apoi printr-o astfel de asemuire şi prin 
laudele aduse lui iute îl va scoate din braţele şi unirea cu aceia. Asemuirea 
dintâi nu ar primi-o cu plăcere, fiindcă întâietatea dată tatălui asupra sa i s-ar 
părea ca o învinuire adusă lui - şi când mai ales a întristat pe un tată atât de 
bun - pe când prin a doua asemuire nimic din aceste nu se întâmplă. Căci ni- 
meni nu ar voi să nu fie lăudat; şi apoi la un loc cu laudele aduse, şi mustrarea 
făcută lui este bine primită. 

Prin asemenea asemuire se descreţeşte, aşa zicând, fruntea celui mustrat, şi 
se înţelepţeşte mult, şi la urmă fuge cu dezgust de unirea cu aceia. 

Dar nu numai aceasta este de admirat la apostol, că adică, a înaintat aşa de 
bine cu asemuirea, ci încă şi altceva mai mare a făurit, şi mai minunat. Căci 
mai întâi aducând vorba prin întrebare, fapt ce este al acelora cari spun lucru- 
rile lămurit şi mărturisite de toţi, după aceea şi prin mulţimea numirilor întin- 
de încă mai mult cele despre care se vorbeşte - fiindcă nu pune înainte numai 
un nume, sau două, sau trei, ci o mulţime de nume. Pe lângă acestea apoi, în 
loc de persoane el pune nume de lucruri şi de fapte, înfăţişând şi virtutea cea 
mai înaltă, dar şi răutatea cea mai de jos şi arătând depărtarea cea mare între 
aceste două, încât nici se poate închipui. „Că ce împărtăşire are dreptatea, 
zice, cu fărădelegea? Ce împreunare are lumina cu întunericul? Ce unire are 
Hristos cu Veliar? Sau ce parte este credinciosului cu necredinciosul? Sau ce 
însoţire este bisericii lui Dumnezeu cu idolii"? 

Ai văzut cum a pus numirile acestea pe faţă, fiindu-i de ajuns spre a înde- 
părta pe cineva de la atingerea cu cei răi? Căci nu a zis: «ce împreunare au cei 
din lumină cu cei din întuneric, ci pune înainte chiar acele potrivnicii care ni- 

ciodată nu se pot întâlni la un loc: lumina şi întunericul. Nici a zis: «Ce unire 
poate fi între cei ai lui Hristos şi cei ai diavolului», ci punând înainte ceea ce 
este mai atrăgător: Hristos şi Veliar - numind astfel pe apostat, adică pe cel ce 
s-a lepădat de credinţă, după graiul evreiesc. 

„Sau ce parte este credinciosului cu cel necredincios". Aici, în sfârşit, ca 
să nu pară că el numai cât învinuieşte răutatea în chip simplu, şi aduce laude 
virtuţii, pomeneşte şi de persoane nehotărâte. Şi nu a zis «ce împărtăşire are 
credinciosul cu cel necredincios?» - ci pune la mijloc răsplătirile, zicând: „ce 
parte.** „Sau ce însoţire este bisericii lui Dumnezeu cu idolii? „Că voi sunteţi 
biserica lui Dumnezeu celui viu" (2 Cor. 6, 16). Ceea ce el spune aici, aceasta 
înseamnă: «Nici împăratul vostru nu are nimic de-a face cu el - „căci ce unire 
are Hristos cu Veliar?" - şi nici lucrurile - „căci ce împărtăşire are lumina cu 
întunericul?" Prin urmare, nici voi nu trebuie a avea». Mai întâi el pune pe 
împărat, şi Ia urmă îi pune şi pe dânşii, cu aceasta mai ales smulgându-i de la 
atingerea cu cei răi. 

După aceea, zicând: „bisericii lui Dumnezeu cu idolii", şi rostindu-se lă- 
murit că „voi sunteţi biserica lui Dumnezeu celui viu", trebuia negreşit la 
urmă să aducă de faţă şi mărturia Scripturii, dovedind că ceea ce a spus nu 
este linguşire. Cel ce laudă, dacă nu aduce dovadă, se crede că linguşeşte. 
Deci care este mărturia aceea? „Că voi locui întru dânşii, zice, şi voi umbla", 
adică voi locui în biserici şi voi umbla, învederând prin aceasta cea mai mare 
legătură cu dânşii. 

„Şi voi fi lor Dumnezeu, şi ei vor fi mie norod". «Ce spui? zice. Porţi în si- 
neţi pe Dumnezeu, şi tu alergi la aceia? Pe Dumnezeu care nu are nimic de-a 
face cu dânşii? Şi cum pot fi acestea vrednice de iertare? Deci, zice, gândeş- 
te-te cine umblă cu tine, cine locuieşte în tine». 

„Pentru aceea ieşiţi din mijlocul lor şi vă osebiţi, şi de necurat să nu vă 
atingeţi, şi eu voi primi pre voi, zice Domnul" (2 Cor. 6, 17). Şi nu a zis: «Nu 
faceţi lucruri necurate», ci cere încă o mai mare străşnicie; «nici să vă atingeţi, 
zice, nici să vă apropiaţi». Ce este necurăţia trupului? Preacurvia, curvia şi 
toată desfrânarea. Dar a sufletului? Gândurile necurate, precum a se uita ci- 
neva cu căutătură desfrânată, pomenirile de rău, vicleşugurile şi toate cele ase- 
menea. Deci voiţi poate ca din amândouă părţile să fiţi curaţi? Ei bine, ai văzut 
răsplătirea care este? A te izbăvi de cele viclene, a te uni cu Dumnezeu. Ascultă 
acum şi cele ce urmează: „Şi voi fi vouă Tată, şi voi veţi fi mie spre fii şi fiice, 
zice Domnul atotţiitorul" (2 Cor. 6, 18). Ai văzut pe Proroc cum din capul locului 
vesteşte cea de faţă bună-naşterea, adică naşterea din nou cea prin har? 

„Aceste făgăduinţe luând deci, iubiţilor" (2 Cor. 7, 1), zice mai departe. 
Care făgăduinţe? Acelea adică de a fi biserică a lui Dumnezeu, de a fi fii şi fii- 

ce ale lui, de a-1 avea pe dânsul locuind în noi şi umblând, de a ne face noro- 
dul său, de a avea pe însuşi Dumnezeu ca Tată al nostru. 

Deci să ne curăţim pe noi de toată necurăţenia trupului şi a sufletului. Nici de 
cei necuraţi să nu ne atingem - căci aceasta va să zică curăţie a trupului - şi nici 
de cei ce spurcă sufletul - căci aceasta înseamnă curăţia sufletului. „Să ne 
curăţim pre noi de toată spurcăciunea trupului şi a duhului", zice; şi nici că se 
mulţămeşte numai cu aceasta, ci adaogă: „săvârşind sfinţenie întru frica iui 
Dumnezeu". Căci nu doar a nu se atinge de necurat face curat, ci ne mai tre- 
buie încă ceva ca să ne facem sfinţi; ne trebuie râvnă, băgare de seamă, evla- 
vie. Şi bine a zis el: „întru frica lui Dumnezeu", fiindcă se poate ca cineva să 
fie întreg-cugetător şi să săvârşească sfinţenie nu întru frica lui Dumnezeu, ci 
din slavă deşartă. împreună cu aceasta apoi, el mai lasă a se înţelege şi altceva 
prin cuvintele „întru frica iui Dumnezeu", adică iasă a se înţelege chipul cum 
să poată ajunge cineva la sfinţenie. «Chiar dacă pofta este tiranică, zice, totuşi 
de o vei îngrădi cu frica lui Dumnezeu, ai doborât furia ei». 

Prin cuvântul „sfinţenie" de aici apostolul nu înţelege numai întreaga cu- 
getare, ci izbăvirea de tot păcatul, căci sfanţ este numai cel curat. Dar curat ar 
fi cineva nu numai când s-ar izbăvi de curvie, ci şi de lăcomie, şi de zavistie, 
şi de uşurătate, şi de slavă deşartă; şi mai vârtos de slava deşartă - de care pre- 
tutindeni trebuie a fugi, dar mai cu osebire în milostenie, fiindcă nici nu ar 
mai fi milostenie aceea dacă ar fi însoţită de această boală, ci lăudăroşenie, 
cruzime. Când tu dai milostenie nu pentru a milui, ci spre a trâmbiţa facerea 
de bine, atunci nu numai că aceasta nu este milostenie, ci este încă chiar oca- 
ră, căci ai dat o pildă rea fratelui tău. Aşadar, milostenie nu va să zică a da 
bani, ci fiind milostiv, a da celui sărac. Fiindcă şi cei din teatru dau copiilor 
celor stricaţi, cum şi altora de pe scenă, însă aceasta nu este milostenie. încă şi 
cei ce-şi bat joc de trupurile femeilor curve dau, însă aceasta nu este iubire de 
oameni, ci obrăznicie. Cu aceştia seamănă şi iubitorul de slavă deşartă. Că 
după cum acela, bătându-şi joc de trupul curvei, la urmă îi dă plata bătăii de 
joc, tot aşa şi tu ceri plata de la cel ce a luat bătaia de joc de la tine, îmbrăcân- 
du-te astfel cu slavă deşartă şi pe tine şi pe acela. 

Dar împreună cu acestea şi paguba este negrăită, şi întocmai ca o fiară săl- 
batică sau ca un câine turbat ce se repede, tot aşa şi boala aceasta răpeşte de la 
noi bunătăţile câştigate. Aceasta este neomenie şi cruzime, ba chiar şi mai 
grozavă decât acestea. Căci cel neomenos şi crud nu ar da celui ce are trebuin- 
ţă; tu însă faci şi mai mult decât acela, fiindcă împiedici pe cei ce vor a da. 
Căci când tu trâmbiţezi ceea ce dai, pe de-o parte ai doborât credinţa celui ce 



1 Partea morală. Curăţia se alcătuieşte din toate virtuţile. Despre cei ce se îmbogăţesc şi 
cei ce sunt lipsiţi, şi că săracii se deosebesc sau covârşesc în toate. (Veron). 

a primit de la tine, iară pe de alta ai împiedicat şi pe cel ce ar fi voit să dea. 
dacă mai ales ar fi leneş şi trândav unul ca acela. Ce fel de milostenie este 
aceea când şi pe tine te necinsteşti, şi pe cel ce a luat de la tine, şi pe cel ce 
ţi-a poruncit încă îl necinsteşti îndoit, pe de-o parte că, avându-1 pe dânsul de 
privitor al milosteniei, tu nu eşti mulţămit cu atâta, ci mai cauţi pe lângă dân- 
sul şi privirile celor deopotrivă cu ţine, iară pe de alta că încâlci şi legea care a 
oprit o astfel de milostenie! 

Aş fi voit ca să mai aduc şi altele de faţă, ca, de pildă, postul şi rugăciunea, 
şi să arăt cât de mult vatămă şi acolo slava deşartă; dar mi-am adus aminte că 
în cuvântul de dinainte nu am sfârşit după cât trebuia vorba şi gândul pe care 
îl înfăţişam. Şi care era vorba aceea? Ziceam că săracii covârşesc pe cei bo- 
gaţi în cele pământeşti, când vorbeam despre sănătate şi plăcere, şi cam nelă- 
murit am spus aceasta. Haide deci să o arătăm mai limpede astăzi şi să dove- 
dim că nu numai în cele pământeşti, dar chiar şi în cele duhovniceşti săracii 
covârşesc pe cei bogaţi. 

într-adevăr, ce anume bagă pe cineva în împărăţia Cerurilor, bogăţia sau 
sărăcia? Să ascultam pe însuşi Stăpânul cerurilor zicând de bogaţi că: „Mai 
lesne este cămila prin urechile acului a trece, decât bogatul în împărăţia Ceru- 
rilor a intra", iară de săraci zicând cu totul dimpotrivă: „Iară de voieşti să fii 
desăvârşit, vinde averile tale şi dă săracilor, şi vino de urmează mie, şi vei 
avea comoară în ceruri" (Mt 19, 24 şi 21). Şi dacă voiţi, apoi să vedem cele 
vorbite şi să le cercetăm din amândouă părţile. „Strâmtă şi îngustă este calea 
care duce în viaţă" (Mt. 7, 14), zice. Dar oare cine păşeşte pe această cale? Cel 
ce se dezmiardă în desfătări, sau cel ce trăieşte în sărăcie? Cel ce este singur, 
sau cel ce duce pe umeri mii de poveri? Cel ce umblă lăfait, sau cel ce este cu 
grijă şi băgare de seamă? 

Dar ce nevoie este de socotinţe, când putem veni la înseşi persoanele ce ne 
pot sluji drept pildă? Sărac era Lazăr, şi încă foarte sărac; bogat însă era cel ce 
trecea cu vederea pe săracul ce şedea la poarta sa. Deci care din aceştia a in- 
trat în împărăţia Cerurilor şi se desfăta în sânurile lui Avraam? Cine se ardea 
în foc şi nu era stăpân nici pe o picătură de apă? «Dar, zici tu, şi mulţi dintre 
săraci se pierd, şi iarăşi mulţi dintre bogaţi se vor bucura de acele bunătăţi ne- 
grăite». Dar cu totul dimpotrivă se petrec lucrurile, căci puţini bogaţi se mân- 
tuiesc, iară cei mai mulţi sunt dintre cei săraci. Căci gândeşte-te bine: cerce- 
tând cu amănunţime piedicile bogăţiei, cum şi neajunsurile sărăciei - sau mai 
drept vorbind, nici pe cele ale bogăţiei şi nici pe ale sărăciei, de vreme ce fie- 
care din acestea sunt ale celor ce le stăpânesc - noi vom vedea care din ele 
este arma cea mai uşoară în câştigarea biruinţei. 

Deci ce neajuns pare a avea sărăcia? Minciuna. Ce neajuns are bogăţia? 
Mândria, mama relelor, care şi pe diavol 1-a făcut diavol, cu toate că nu era 

aşa mai nainte. Şi iarăşi, rădăcina tuturor relelor este iubirea de argint. Dar 
cine stă alături de această rădăcină? Bogatul sau săracul? Oare nu este vădit că 
bogatul? Căci cu cât cineva se înconjoară de mai multe, adică cu cât are mai 
mult, cu atât doreşte şi mai mult. Slava deşartă iarăşi este un păcat, care va- 
tămă multe fapte bune; dar şi aproape de aceasta stă tot bogatul. «Dar, zici tu, 
cele ale săracului, ca, de pildă, necazul şi strâmtorarea, nu le spui?» Dar aces- 
tea sunt de obşte şi celui bogat, ba încă mai mult sunt ale bogatului decât ale 
săracului. Aşa că neajunsurile ce par a fi ale sărăciei sunt de obşte şi sărăciei, 
şi bogăţiei, iară cele ce sunt ale bogăţiei sunt numai ale acesteia. 

«Dar, zici tu, când săracul, din pricina lipsei de cele trebuitoare, multe rele 
lucrează?» Dar nici un sărac nu este silit a face atâtea rele din pricina sărăciei, 
pe câte fac bogaţii pentru ca mai mult să se îmbogăţească şi pe cele strânse să 
nu le piardă. Nu atât de mult doreşte săracul cele trebuitoare, pe cât cel bogat 
doreşte cele de prisos; nu atâta este volnic săracul a se sluji de viclenie, pe cât 
poate acela. Căci dacă el şi pofteşte mai mult, în acelaşi timp şi poate mai 
mult, apoi este vădit că şi mai multe va face. Nu atâta se sperie săracul de foa- 
mete, pe cât se teme bogatul de pierderea averilor şi tremură de frică că nu o 
să mai poată lua pe ale tuturor. 

Deci când acesta stă alături şi de slava deşartă, şi de mândrie, şi de iubirea 
de argint, care este rădăcina tuturor relelor, apoi ce nădejde de mântuire va 
avea, dacă nu va arăta o mare filosofie? Cum va călători pe calea cea strâmtă? 
Aşadar, să nu purtăm în gură credinţele tuturor, ci să cercetăm lucrurile. Căci 
cum nu este necuviincios ca, atunci când este vorba de bani, noi să nu credem 
altora, ci să ne încredem numai numărătorii şi socotelii făcute, iară când este 
vorba de fapte, să fim atraşi aşa cum s-ar întâmpla la credinţele altora - şi 
acestea se petrec cu toate că noi avem un dreptar desăvârşit în toate mişcările 
noastre, avem, zic, hotărârea legilor Dumnezeieşti? 

Pentru aceea vă rog pe voi toţi ca, lăsând la o parte ce gândeşte cutare sau 
cutare în aceste pricini, toate să le cercetaţi şi să le căutaţi în sfintele Scripturi, 
şi găsind acolo adevărata bogăţie, pe aceasta să o vânăm, ca astfel să ne bucu- 
răm şi de veşnicele bunătăţi. Cărora fie ca toţi să ne învrednicim, cu harul şi 
cu iubirea de oameni a Domnului nostru Iisus Hristos, căruia se cuvine slava, 
stăpânirea şi cinstea, împreună cu Tatăl şi cu Sfântul Duh, acum şi pururea şi 
în vecii vecilor. Amin. 



OMILia HIV 



„ Cuprindeţi pre noi: pre nimenea am nedreptăţit, 
pre nimenea am stricat, spre nimenea am lăcomii Nu 
spre osândire zic, că am zis mai nainte că în inimile 
noastre sunteţi, ca împreună să murim şi împreună să 
viem, " (2 Cor. 7, 2-3) 

Iarăşi aduce vorba de dragoste, contenind, aşa zicând, asprimea certării. 
Fiindcă i-a certat şi i-a mustrat ca pre cei iubiţi, însă nu deopotrivă şi ei iu- 
bind, ci smulşi de la dragostea lui şi amestecaţi cu mulţi alţi stricători, la urmă 
iarăşi moaie asprimea certării, zicând: „Cuprindeţi pre noi", adică «iubiţi-ne». 
Şi încă nu a zis «iubiţi-ne», ci mai înduioşător, mai mişcător: „cuprindeţi pre 
noi". «Cine v-a abătut pe voi, zice, cine v-a scos din minţi? Cum de suntem 
strâmtoraţi întru voi?» Fiindcă mai sus a zis: „strâmtoraţi-vă întru înlăuntruri- 
le voastre", apoi aici, arătând mai învederat aceasta, zice: „cuprindeţi pe noi", 
atrăgându-i către sine prin asemenea cuvinte. Căci nimic nu încheagă prietenia 
atât de bine precum a afla cel iubit că cel ce îl iubeşte îl doreşte foarte mult. 

„Pre nimenea am nedreptăţit". Priveşte iarăşi cum el nu pune binefacerile, 
dar în acelaşi timp cum şi cuvântul şi-1 face încă mai plăcut şi mai muşcător; 
totodată face vorbire şi de apostolii cei mincinoşi, căci zicând „pre nimenea 
am nedreptăţit", a adăogat încă: „pre nimenea am stricat, spre nimenea am lă- 
comit". Şi ce va să zică „pre nimenea am stricat"? Adică «pe nimeni nu am 
înşelat» - după cum şi aiurea zice: „ca nu cumva, precum şarpele a amăgit pre 
Eva cu vicleşugul său, aşa să se strice şi cugetele voastre" (2 Cor. 11,3). 

„Spre nimenea am lăcomit", adică «nu am răpit, nu am uneltit înşelăciune 
asupra cuiva». Şi nu zice, de pildă: am fost de folos vouă în cutare s-au cutare 
împrejurare; ci facându-şi cuvântul mai înţepător, „nu am nedreptăţit" zice, şi 
parcă numai nu le spune: «Chiar dacă nu v-am fi făcut nici o binefacere, totuşi 
nici aşa nu ar fi trebuit a ne dispreţui; că nu aveţi nimic de zis spre a ne învi- 
novăţi, fie mare sau mic». După aceea apoi, fiindcă simţea oarecum greutatea 

vorbelor sale, iarăşi s-a îndreptăţit pe sine. Şi nici a tăcut în totul - fiindcă nu 
ar fi putut trezi pe nimeni, şi nici a lăsat neîndreptată asprimea cuvântului, 
căci atunci mai mult ar fi zădărât ascultătorul. Deci ce spune el? 

"Nu spre osândire zic". Şi de unde se învederează aceasta? „Că am spus 
mai nainte, zice, că în inimile noaste sunteţi, ca împreună să murim, şi împre- 
ună să viem". Aceasta este cea mai mare prietenie, când chiar şi dispreţuit, el 
alege totuşi a şi muri şi a via împreună cu dânşii. «Nu cum s-ar întâmpla, zice, 
sunteţi voi în inimile noastre, ci aşa precum v-am spus. Că este cu putinţă a şi 
iubi pe cineva, dar şi a fugi de primejdii; însă cu noi nu se petrece aşa». Dar tu 
priveşte şi aici chibzuinţă lui cea nespusă; căci nu a spus despre cele făcute 
pentru dânşii, ca să nu pară iarăşi că-i ia în bătaie de joc, ci le vorbeşte de cele 
viitoare. «De s-ar întâmpla, zice, să sufăr vreo primejdie, eu sunt gata a răbda 
totul pentru voi, şi nici moartea, precum nici viaţa nu mi se par a fi ceva prin 
ele însele; ci unde aţi fi voi, aceasta îmi va fi mie mai de dorit. Mai de dorit 
îmi va fi moartea înaintea vieţii, cum şi viaţa înaintea morţii». Dar dacă a 
muri pentru alţii este cu adevărat semn al prieteniei, dar a trăi aşa cum nu ar 
dorit cineva, fie chiar şi pentru neprieteni? Deci pentru ce a pus el acest fapt 
ca mare? Pentru că este foarte mare cu adevărat. Mulţi împreună-pătimesc 
poate cu prietenii ce întâmpină niscaiva rele, dar când acelor prieteni le merg 
bine treburile nu numai că nu se bucură, ci încă şi pizmuiesc. «Nu însă aşa se 
petrec lucrurile cu noi, zice, ci chiar în nenorociri de aţi fi, noi nu ne temem a 
ne împărtăşi din scârbele voastre, precum şi de aţi face bine, noi nu suntem 
cuprinşi de pizmă». 

Apoi, fiindcă necontenit a învârtit acestea, zicând: „Nu vă strâmtoraţi întru 
noi" şi „strâmtoraţi-vă întru înlăuntrurile voastre", şi „Cuprindeţi pre noi", şi 
„Lărgiţi- vă şi voi", şi „Pre nimenea am nedreptăţit", şi s-ar fi părut toate aces- 
tea ca o osândire aruncată asupra lor, apoi priveşte cum greutatea aceasta a 
cuvântului o îndreaptă în alt chip, zicând: „Multă îmi este îndrăzneala către 
voi" (2 Cor. 7, 4). «Pentru aceea îndrăznesc a spune acestea, zice, nu grăin- 
du-le doar spre osândire, ci pentru multa îndrăzneală ce am faţă de voi», ceea 
ce învederând şi mai nainte, zicea: „Mare îmi este lauda pentru voi", «să nu 
vă închipuiţi, zice, că dacă le spun acestea, le vorbesc ca un pârâş al vostru, fi- 
indcă foarte mult mă îngâmf şi mă mândresc cu voi, ci pentru că mă îngrijesc 
şi voiesc ca voi încă mai mult să înaintaţi în virtute. Ceea ce şi Evreilor după 
multă certare le zicea: „însă avem încredinţare pentru voi, iubiţilor, de cele 
mai bune şi carile se ţin de mântuire, măcar de şi aşa grăim... Şi dorim ca 
fieştecare dintre voi aceeaşi sârguinţă să arate spre adeverirea nădejdii până în 
sfârşit" (Evr. 6, 9-1 1) - aceeaşi o spune şi aici, zicând că „multă îmi este lau- 
da pentru voi", adică «ne mândrim şi ne lăudăm pentru voi şi către alţii». Ai 
văzut cum i-a mângâiat? Şi nu a zis simplu «mă laud», ci „multă îmi este lau- 

da pentru voi". A adăogat apoi, zicând: „umplutu-m-am de mângâiere". Şi de 
care mângâiere? «De mângâierea cea de la voi, că îndreptându-vă, prin faptele 
voastre m-aţi mângâiat», zice. Aceasta este fapta celui ce iubeşte cu adevărat: 
de a şi învinovăţi pentru că nu este iubit, în acelaşi timp a se şi teme ca nu 
cumva să-i întristeze învinovăţindu-i prea mult. 

Pentru aceea zice: „umplutu-m-am de mângâiere, preaprisosescu-mă cu bu- 
curia întru tot necazul nostru". «Dar aceasta, zici tu, pare a fi potrivnică celor 
mai dinainte». însă nu este potrivnică defel, ci încă în multă legătură, că aces- 
tea le fac pe acelea a fi bine primite, şi laudele de aici învederează foarte mult 
folosul tras din mustrarea celor de mai nainte, ascunzând durerea pricinuită de 
acea mustrare. Pentru aceea cu drept cuvânt întrebuinţează aceste vorbe. Căci 
nu a zis «umplutu-m-am de bucurie», ci „preaprisosescu-mă cu bucuria", şi 
mai bine zis, nici numai simplu „prisosescu-mă" (TOpicasuo^iai), ' ci 
„preaprisosescu-mă" (âmeprcepioaeuoum), arătând şi de aici dorinţa lui, că 
chiar aşa de ar fi iubit, încât să se bucure şi să se veselească, el totuşi nici aşa 
nu va crede că este iubit cum trebuie a fi iubit, şi nici că a luat totul - atât de 
nesăturat era el în a iubi şi a fi iubit. Că faţă de a fi iubit de alţii, mai mare bu- 
curie aduce faptul de a-i iubi mult pe aceia. Aşa că şi acesta era semn al dra- 
gostei lui către dânşii. 

Şi fiind vorba de mângâiere, zice: „umplutu-m-am", adică «m-am îndestu- 
lat de ceea ce-mi datoraţi», iar fiind vorba de bucurie, zice: „preaprisoses- 
cu-mă cu bucuria", adică «am fost mânios, am fost amărât faţă de voi, însă 
v-aţi îndreptăţit îndeajuns şi m-aţi mângâiat; nu numai că mi-aţi ridicat orice 
pricină de întristare, ci încă mi-aţi căşunat şi o mare bucurie». Apoi arătând 
măreţia bucuriei, el nu numai prin cuvintele „preaprisosescu-mă cu bucuria" 
învederează aceasta, ci şi prin adaosul: „întru tot necazul nostru". «Atât de 
mare este plăcerea ce ne-aţi făcut, încât chiar în tot necazul nostru nu s-a întu- 
necat acea plăcere, ci prin prisosinţa măreţiei sale noi am biruit supărările ce 
ne cuprinseseră şi nu ne-a lăsat nici măcar să le simţim». 

"Că venind noi în Machedonia, nici o odihnă a avut trupul nostru" (2 Cor. 
7, 5). Fiindcă a spus mai sus de necazul avut, apoi aici arată şi felul acelui ne- 
caz, pe care-1 măreşte cu cuvântul, ca astfel să arate cât de mare este mângâie- 
rea şi bucuria lui din această pricină, dacă a putut birui o atât de mare scârbă. 

„Ci întru toate am fost necăjiţi". Şi cum întru toate? „Din afară războaie", 
din partea necredincioşilor - „dinlăuntru temeri" - pentru cei slabi dintre cre- 
dincioşi, ca nu cumva să fie traşi în curse, fiindcă de acestea se petreceau nu 
numai printre Corintheni, ci şi pe aiurea. 

''Dară cel ce mângâie pre cei smeriţi mângâiat-au pre noi cu venirea lui 
Tit" (2 Cor. 7, 6). Fiindcă mai nainte le-a mărturisit lucruri mari, apoi ca să nu 
pară că-i linguşeşte, ia de martor pe Tit fratele, care venise de ia dânşii după 

trimiterea întâii Epistole şi-i povestise lui cele cu privire la îndreptarea lor. 
Dar tu gândeşte-te şi la aceea, cum el pretutindenea pune ca mare lucru veni- 
rea lui Tit, căci şi în urmă zicea: „Că venind în Troada pentru evanghelia lui 
Hristos, nu am avut odihnă cu duhul meu, neaflând eu pre Tit, fratele meu", şi 
aici de asemenea spune că „mângâiat-au pre noi Dumnezeu cu venirea lui 
Tit", pentru că voieşte a arăta pe bărbatul acesta vrednic de credinţă şi a-1 face 
prietenul lor. Şi priveşte cum amândouă acestea el le pregăteşte cu multă iscu- 
sinţă, căci când le spune: „nu am avut odihnă cu duhul meu", prin aceasta 
arată măreţia virtuţilor sau a însuşirilor lui, iară când zice că «în necazul nos- 
tru venirea lui ne-a fost de ajuns spre mângâierea noastră» - „şi nu numai cu 
venirea lui, ci şi cu mângâierea cu carea s-a mângâiat de voi" (2 Cor. 7, 7) 
prin aceasta apropie sau împrieteneşte pe bărbat cu aceşti CorinthenL Nimic 
nu face şi nu întăreşte prietenia atât de mult precât a spune de cineva lucruri 
potrivite şi sănătoase, ceea ce şi despre Tit le spune lor, că „mult mai vârtos 
ne-am bucurat de bucuria lui Tit, că s-a odihnit duhul lui de către voi toţi", şi 
că, «venind Tit la noi, ne-a întraripat cu plăcerea pricinuită, vestindu-ne atâtea 
lucruri bune de voi. Pentru aceea venirea lui ne-a bucurat. Şi nu numai prin 
venirea lui ne-am bucurat, ci şi pentru mângâierea cu carea s-a mângâiat la 
voi». Şi cum s-a mângâiat? Prin virtuţile lor, prin isprăvile lor. Pentru aceea şi 
adaogă: 

„Spuind nouă dorirea voastră, plângerea voastră, râvna voastră pentru 
mine, încât eu mai vârtos m-am bucurat". Acestea toate l-au bucurat pe dân- 
sul, l-au mângâiat. Ai văzut cum dă pe faţă şi pe Tit, ca foarte mult îndrăgostit 
de dânşii, dacă propăşirea lor el o credea ca mângâiere a sa, şi că venind de la 
dânşii ei se mândrea cu dânşii faţă de Pavel ca şi cum s-ar fi mândrit de ale 
sale isprăvi. Şi priveşte cum le spune cu căldură: „dorirea voastră, plângerea 
voastră, râvna voastră". Era firesc lucru ca dânşii să plângă şi să fie trişti, 
pentru că mult era necăjit fericitul Pavel că de atâta vreme nu-1 mai văzuse. 
Pentru aceea nici nu a spus el simplu «lacrămi», ci „plângere", şi nici numai 
poftă simplă (kniQx>\iia\), ci „dor aprins, dorire fierbinte" (E7cui60T)aiv) - şi 
nici numai o năzuinţă, o aplecare oarecare a sufletului lor, ci „zel, râvnă fier- 
binte", şi încă râvnă pentru dansul, râvnă venită din pricina acelui curvar, din 
pricina celor ce învinovăţeau pe apostol. «V-aţi înfierbântat, zice, v-aţi aprins 
şi v-aţi înflăcărat primind scrisorile mele». Pentru aceea preaprisoseşte cu bu- 
curia, de aceea s-a umplut de mângâiere, fiindcă s-a atins de dânşii după cum 
trebuia. Dar mie mi se pare că acestea sunt spuse nu numai pentru mângâierea 
celor mai dinainte, ci şi pentru îndemnul lor spre fapte bune. Că şi dacă unii 
dintre aceşti Corintheni erau răspunzători pentru păcatele arătate mai nainte, şi 
deci nevrednici de laudele acestea, totuşi apostolul nu-i deosebeşte pe unii de 
alţii, ci pune de obşte şi laudele şi păcatele, lăsând ca cugetul fiecăruia să 

aleagă pe cele ale sale, şi în chipul acesta şi acelea sunt uşoare la auz, şi aces- 
tea duc pe ascultători la o mare râvnă. 

'Astfel trebuie a se găsi şi astăzi cei învinovăţiţi; adică a plânge şi a fi trişti; 
astfel trebuie a dori pe dascălii lor, astfel trebuie a-i căuta mai mult decât pe 
părinţii lor. Prin părinţii trupeşti căpătăm viaţa, însă prin cei sufleteşti căpătăm 
cunoştinţa de a vieţui bine. Astfel trebuie a primi epitimiile părinţilor, astfel 
trebuie a se întrista cei mai mari pentru cei ce păcătuiesc. Pentru că nu într-în- 
şii, sau mai bine zis nu de dânşii numai atârnă totul, ci şi de voi. Că de ar ve- 
dea cel păcătos că, dacă a fost certat şi pedepsit de părintele său, a fost însă 
măgulit de fraţii lui. se va face negreşit mai trândav. Dar când şi părintele 
ceartă, când şi tu te-ai mâniat - fie ca unul ce te îngrijeşti de frate, fie ca unul 
ce te-ai smintit de el împreună cu tatăl - ai lucrat nu puţin la îndreptarea lui. 
Tu arată doar o mai mare râvnă, şi jeleşte-1 nu pentru că a fost pedepsit, ci 
pentru că a păcătuit. Dar dacă eu voi clădi, iară tu vei dărâma, atunci cu ce am 
folosit mai mult decât cu ostenelile? Dar mai bine zis, paguba ta nu se mărgi- 
neşte numai aici, ci încă îţi mai atragi şi pedeapsa asupră-ţi. Cel ce împiedică 
a se vindecă rana are nu o mai mică pedeapsă decât cel ce a pricinuit acea 
rană, ci încă şi mai mare. Căci nu este tot una a răni cu a împiedica vindecarea 
rănii, fiindcă aceasta din urmă naşte numaidecât moartea, iară cea dintâi nu 
totdeauna. 

Acestea vi s-au spus, iubiţilor, ca împreună cu cei ce stăpânesc, să vă în- 
tristaţi şi voi de cele ce, după dreptate, îi smintesc pe dânşii, şi când veţi vedea 
pe cineva certat, cu toţii să-1 ocoliţi, mai mult chiar decât dascălul său. De voi 
să se teamă mai mult cel păcătos, decât de cei mai mari ai săi; că dacă el se va 
teme numai de dascăl, iute va păcătui din nou; dar dacă el este înconjurat de 
atâţia ochi şi de atâtea guri, va fi în mai mare ocrotire. Deci după cum, când 
nu vom face aşa, vom fi pedepsiţi cu cele mai de pe urmă pedepse, tot aşa şi 
când vom face acestea, ne vom împărtăşi de câştigul ce vine din îndreptarea 
acelui păcătos. 

Deci aşa să facem. Iar dacă ar zice cineva că creştinilor li se cuvine a fi cu 
iubire de oameni faţă de fraţi, apoi afle că iubitor de oameni este cel ce se supă- 
ră pe păcătos, iară nicidecum cel ce mai nainte de vreme se pleacă apucăturilor 
lui şi nici măcar nu-1 lasă de a-şi simţi păcatul. Căci cine cu adevărat are milă de 
cel bolnav de friguri şi ieşit din minţi? Cel ce îl culcă pe pat şi-1 opreşte de la 
mâncăruri şi băuturi ce nu se cad, sau cel ce îl lasă că să-şi încarce pântecele 
peste măsură şi-I îngăduie de a fi în voia lui, şi a face tot ceea ce face un om 
sănătos? Oare nu cel dintâi este care-1 îndreaptă, pe când celălalt, deşi se pare că 
se poartă cu dânsul cu iubire de oameni, totuşi îi aţâţă mai mult boala? 



1 Partea morală. Despre epitimii (canonisiri) (Veron). 

Tot aşa deci vom zice şi aici. Căci este cu adevărat o faptă de iubire de oa- 
meni a nu le face pe plac totdeauna celor bolnavi şi nici a linguşi poftele lor 
cele necuviincioase. Nimeni nu iubea atât de mult pe acel curvar dintre Corin- 
theni ca Pavel, care a poruncit de a-1 preda Satanei - precum şi de asemenea 
nimeni nu a urât atât de mult pe acela precum l-au urât cei ce se strânseseră 
împrejurul lui şi-i luaseră apărarea - după cum a arătat sfârşitul. Căci aceia 
l-au înfumurat, şi încă mai mult i-au aţâţat trufia - în vreme ce Pavel 1-a con- 
tenit şi 1-a cuminţit, şi nu s-a depărtat de el până ce 1-a adus la o sănătate cura- 
tă. Aceia au mai adăogat încă la răul ce era, în vreme ce Pavel chiar şi pe cel 
de la început 1-a smuls din rădăcină. 

Să cunoaştem deci şi noi aceste legi ale iubirii de oameni. Căci şi pe un cal, 
dacă-1 vezi că este la marginea prăpastie!, îi pui frâu şi zăbală şi-1 împiedici cu 
putere, ba de multe ori îl şi baţi - deşi aceasta este pedeapsă, însă această pe- 
deapsă este mama scăpării lui. Tot aşa fa şi cu păcătosul. Leagă-1 bine, până 
ce va îmblânzi pe Dumnezeu. Nu-i lăsa dezlegat, ca nu cumva să se lege cu 
urgia lui Dumnezeu. Dacă eu îl voi lega, Dumnezeu nu-1 va lega, iară dacă eu 
nu-1 voi lega, atunci ÎI aşteaptă legăturile cele nedezlegate. „Că dacă ne-am fi 
judecat pre noi înşine, zice, nu ne-am mai fi judecat" (1 Cor. 11, 31). 

Deci să nu crezi că aceasta vine de la cruzime şi neomenie, ci încă de la cea 
mai înaltă blândeţe, şi de la cea mai bună vindecare, şi de la cea mai mare în- 
grijire. «Dar, zici tu, i-au şi dat un timp destul de îndelungat ca pedeapsă». 
Cât timp, spune-mi? Un an, doi sau trei? Dar eu nu caut la mulţimea timpului 
sau a anilor, ci la îndreptarea sufletului. Aşadar, aceasta să mi-o arăţi: dacă 
acel păcătos s-a umilit, dacă s-a schimbat, şi atunci totul s-a făcut; iar dacă nu 
este aceasta, apoi nici de un folos nu-i este timpul cel îndelungat. Căci nici noi 
nu căutăm dacă rana a fost legată pe timp îndelungat, ci dacă legătura a folosit 
cu ceva. De cumva a folosit şi într-un timp scurt, să nu o mai pui; iară de nu a 
folosit cu nimic, apoi şi după zece ani pune-o, şi acesta să-ţi fie hotar al dezle- 
gării rănii: câştigul sau vindecarea celui legat. 

Dacă aşa ne vom îngriji şi de noi înşine, şi de alţii, şi nu ne vom uita defel 
la socotinţele oamenilor şi la ruşinea de dânşii, ci gândindu-ne la ruşinea şi 
pedeapsa de acolo - iară mai presus de toate, că întărâtăm pe Dumnezeu - şi 
vom pune doftoriile pocăinţei, atunci grabnic îi vom duce la sănătatea cea 
adevărată şi ne vom învrednici şi de bunătăţile viitoare. Cărora fie ca toţi să ne 
învrednicim, cu harul şi cu iubirea de oameni a Domnului nostru Iisus Hristos, 
Căruia se cuvine slava, stăpânirea şi cinstea, împreună cu Tatăl şi cu Sfântul 
Duh, acum şi pururea şi în vecii vecilor. Amin. 



OMILIS KV 



„Pentru aceea, de v-am şi întristat cu Epistolia, nu 
mă căiesc, măcar de mă şi căiam. " (2 Cor. 7, 8) 

Aşadar, el se îndreptăţeşte pentru Epistolă - când nu mai era nici o primej- 
die pentru vindecare, fiind de acum păcatul îndreptat - şi arată folosul tras din 
acest fapt. Aceasta a facut-o mai nainte, zicând: „Că din multă scârbă şi necaz 
am scris vouă, nu ca să vă întristaţi, ci să cunoaşteţi dragostea carea mai mult 
am către voi", şi tot aceasta o face şi aici, mrejind 'însă faptul prin mai multe. 
Şi nu a zis: «că mai nainte mă căiam, dar acum nu mă căiesc». însă cum? „Nu 
mă căiesc acum, măcar de mă şi căiam". «Deşi atâtea erau cele scrise de mine, 
încât să covârşească chiar măsura certării, zice, şi să mă facă a mă căi, adică 
de a-mi părea rău. totuşi marele câştig care izvorăşte din ele nu mă lasă să mă 
căiesc». Acestea însă le-a spus nu certându-i peste măsură, ci înălţând laudele 
aduse lor. «Atât de mare îndreptare aţi arătat, zice, încât deşi v-am lovit cu 
putere, încât îmi părea rău -mă laud totuşi cu roadă». întocmai ca şi pe copii, 
când cu supărare şi necaz primesc vindecarea bolii, şi când, în urma vreunei 
tăieturi sau arsuri sau doftorii amare, îi mângâiem întruna, astfel face şi Pavel. 
„Că văd, zice, că epistolia aceea, măcar de v-a şi întristat pentru o clipă 1 , 
acum însă mă bucur, nu că v-aţi întristat, ci că v-aţi întristat spre pocăinţă" (2 
Cor. 7, 9). Zicând că „nu mă căiesc", spune şi pricina, punând ceea ce a venit 
folositor din Epistolă şi îndreptăţindu-se cu multă grijă şi zicând: „dacă v-a şi 
întristat pentru o clipă". Căci ceea ce întristează ţine o clipă, pe când ceea ce 
este folositor dăinuie pururea. Urmarea gândului ar fi cerut să zică că, «deşi 
pentru o clipă v-a întristat, însă pentru totdeauna v-a veselit şi v-a fost de fo- 
los». Fără numai el nu spune aşa, ci mai nainte de a arăta câştigul, trece iarăşi 
la laudele aduse lor şi la dovada îngrijirii lui, zicând: «Acum mă bucur nu că 



1 Expresia din original rcpoq âpav este un elenism care înseamnă „pentru o clipă", după 
cum şi Jtpoq Kcup6v înseamnă „pentru un timp ". 

v-aţi întristat» - căci ce folos am eu din a vă întrista voi? - «ci că v-aţi întris- 
tat spre pocăinţă», adică întristarea voastră a avut un folos oarecare. Fiindcă şi 
tatăl când vede pe copil operat de doctor nu se bucură doar pentru că copilul 
are dureri şi se vaită, ci pentru că se îndreaptă. Tot aşa şi Pavel. Dar tu priveş- 
te cum el, de la lucruri, strămută izbânda la dânşii, iar ceea ce este întristător se 
pune în socoteala Epistolei, şi ce este bun şi folositor o socoteşte ca izbânda 
lor. Căci nu a zis: «v-a îndreptat Epistola» - deşi era aşa - ci „v-aţi întristat 
spre pocăinţă". 

„Căci dupre Dumnezeu v-aţi întristat, ca întru nimic să vă păgubiţi de către 
noi". Ai văzut chibzuinţă negrăită? «Că dacă nu am fi făcut aceasta, zice, 
v-am fî păgubit pe voi». Izbânda o pune pe socoteala lor, iară paguba pe soco- 
teala sa - dacă ar fi tăcut. «Dacă nu v-am fi îmboldit, ca astfel prin acea îm- 
boldire să vă îndreptaţi, v-am fi păgubit, şi încă nu numai pe voi, ci şi pe noi. 
Căci după cum cel ce nu dă neguţătorului cele ce urmează a fi cărate pe mare, 
el singur este care pricinuieşte paguba, tot aşa şi noi, dacă nu v-am fi dat vouă 
pricină de pocăinţă, v-am fi păgubit». Ai văzut deci că a nu certa pe cei ce 
greşesc este o pagubă şi pentru dascăl, şi pentru ucenic? 

„Că întristarea cea dupre Dumnezeu, necăită pocăinţă spre mântuire lucrea- 
ză" (2 Cor. 7, 10). «Pentru aceea, zice, deşi m-am căit mai nainte de a vedea 
rodul şi cât de mare este câştigul, totuşi acum nu mă căiesc. Căci aşa este în- 
tristarea cea după Dumnezeu». Şi, în sfârşit, filosofează despre întristare, 
arătând că nu întotdeauna este rea, ci numai când ea este după lume. Deci ce 
va să zică „întristarea lumii"? «Dacă te întristezi, zice, pentru bani, pentru sla- 
vă, pentru cel ce a părăsit lumea sau pentru cel mort, toate acestea sunt după 
lume, sau întristări de ale lumii. Pentru aceea şi moarte lucrează. Căci cel în- 
tristat pentru slavă pizmuieşte şi este silit de multe ori a se prăbuşi şi a se pier- 
de, ca, de pildă, întristarea cu care s-a întristat Cain, Isav şi alţii». Deci aceasta 
o numeşte el întristare a lumii, sau după lume, care este spre vătămarea celor 
întristaţi. Dară în păcate numai întristarea după Dumnezeu este folositoare, iar 
aceasta se învederează din cele ce urmează. Cel ce se întristează de pierderea 
banilor nu înlătură paguba. Cel ce se întristează pentru cel mort nu-1 poate 
învia. Cel ce se întristează pentru boală, nu numai că nu se vindecă, ci încă 
mai mult aţâţă boala. Cel ce se întristează însă pentru păcate este singurul care 
se foloseşte cu ceva din întristare, căci cheltuieşte, aşa zicând, şi nimiceşte pă- 
catele. Deci fiindcă pentru aceasta a fost pregătită doftoria, apoi numai aici 
are putere şi îşi arată folosinţa, pe când în celelalte chiar vatămă. 

«Iată că Cain, zice, fiindcă nu a fost încuviinţat de Dumnezeu, era întris- 
tat». Dar nu de aceasta era întristat, ci pentru că vedea pe fratele său strălu- 
cind. Dar dacă el simţea durere de aceasta, trebuia negreşit a face la fel ca 
dânsul şi a se bucura cu acela; dar acum el, întristându-se, a arătat că era în- 

tristat după lume, iară nu după Dumnezeu. Nu însă tot aşa şi David, nu Petru, 
şi nici unul din ceata drepţilor. Pentru aceea dânşii erau totdeauna în câştig, 
fie că se întristau pentru ale lor păcate, fie că pentru păcatele străine. Căci ce 
este mai împovărător ca întristarea? - Dar cu toate acestea, când ea este după 
Dumnezeu, este mai bună decât bucuria cea din lume. Pentru că întristarea şi 
bucuria aceasta a lumii se sfârşesc cu nimic, pe când întristarea cea după 
Dumnezeu „necăită pocăinţă spre mântuire lucrează". Lucrul minunat al aces- 
tei întristări este că nici nu se căieşte cineva fiind întristat astfel, ceea ce mai 
cu seamă este osebirea întristării lumeşti. 

Ce poate fi mai de dorit decât dobândirea unui copil? Şi ce poate fi mai sfâ- 
şietor ca moartea unui asemenea copil? Dar cu toate acestea, părinţii lui, în to- 
iul jelaniei, neputând suferi pe nimeni şi bătându-se cu pumnii, iată că după 
trecere de vreme aceştia se căiesc fiindcă s-au întristat peste măsură, ca unii 
ce nu au câştigat nimic de aici, ba încă mai mult s-au vătămat. Nu tot aşa este 
şi întristarea cea după Dumnezeu, ci aceasta are două însuşiri bune: a nu fi bi- 
ruit cineva din pricina celor pentru care este trist, şi că aceasta întristare se 
sfârşeşte în mântuire, în vreme ce întristarea lumească este lipsită de amândo- 
uă acestea. Fiindcă se întristează unii ca aceştia, şi după întristare foarte mult 
se împuţinează şi se învinuiesc pe sine, dând prin aceasta dovada cea mai 
mare că ceea ce au făcut a fost spre vătămarea lor. Pe când cea după Dumne- 
zeu cu totul dimpotrivă, pentru care şi zice: „necăită pocăinţă spre mântuire 
lucrează" - căci nimeni nu se va împuţina şi deznădăjdui dacă se întristează 
pentru păcat, dacă se tânguie şi se zdrobeşte pe sine. Ceea ce şi fericitul Pavel 
spunând, nu are trebuinţă de a aduce pildă din altă parte pentru cele spuse şi 
nici a pune la mijloc istorii vechi pentru cei întristaţi, ci chiar pe Corintheni îi 
dă de pildă. Şi de la cele ce au făcut, de la acelea, zic, dă dovadă, pentru ca 
astfel o dată cu laudele să-i şi înveţe, şi încă mai mult să-i atragă către sine. 

„Că iată, zice, însăşi aceasta că dupre Dumnezeu v-aţi întristat, câtă sârgu- 
inţă a lucrat în voi!" (2 Cor. 7, 11). «întristarea aceasta, zice, nu numai că nu 
v-a adus în stare de a vă împuţina şi deznădăjdui, ca şi cum aţi fi făcut aceasta 
în zadar, ci încă v-a făcut şi mai sârguitori». După aceea spune şi dovezile sâr- 
guinţei. „Ci încă şi răspuns", sau îndreptăţire către mine. „Ci încă şi întărâta- 
re" sau îngreţoşare către acel păcătos. „Ci încă şi frică" - căci sârguinţa aceas- 
ta a lor şi grabnica îndreptare erau dovada unora ce aveau frică. Şi ca să nu 
pară că se îngâmfa şi se trufeşte pe sine, priveşte cât de iute a îndreptat vorba, 
zicând: „ci încă şi dorire" - de mine; „ci încă şi râvnă", adică osârdia cea către 
Dumnezeu; „ci încă şi izbândă" sau răzbunare, fiindcă aţi răzbunat legile lui 
Dumnezeu cele batjocorite». 

„Intru toate v-aţi învederat curaţi a fi întru acest lucru". Nu numai în a nu 
îndrăzni s-au arătat curaţi - că aceasta era învederat - ci şi că nu s-au unit cu 



144 



aceia la bucuria lor. Fiindcă în întâia Epistolă spunea „Şi voi v-aţi semeţit?" 
(1 Cor. 5, 2) - aici spune că «Şi de această bănuială v-aţi izbăvit; nu numai că 
nu l-aţi lăudat pe acel curvar, ci încă l-aţi şi certat şi v-aţi întărâtat, v-aţi scâr- 
bit de dânsul». 

„Deci de am şi scris vouă, nu pentru cel ce a nedreptăţit, nici pentru cel ce 
s-a nedreptăţit" (2 Cor. 7, 12). Dar ca nu cumva să zică: «Şi pentru ce ne cerţi 
pe noi, când suntem curaţi de acest fapt?» - iată că şi mai nainte ridicându-se, 
şi faurindu-şi mai dinainte răspunsul, zicea aşa după cum stă scris: „nu mă 
căiesc, măcar de mă şi căiam", adică «atât de departe sunt de a mă căi acum 
pentru cele ce v-am scris atunci, zice, încât mai mult m-am căit atunci decât 
acum, când v-aţi unit cu toţii şi aţi înfruntat pe acel curvar». Ai văzut iarăşi 
cum graba lui şi râvna au întors vorba la cele dimpotrivă? De la acelea de la 
care credeau că şi-a schimbat părerea de dânşii, ca unul ce i-a îndreptat în za- 
dar pentru propăşirea lor, tocmai de la acelea el arată că le vorbeşte tară sfială 
tot adevărul. El nu se dă în lături câtuşi de puţin a le face pe plac când trebuie 
a face aceasta. 

Dar el, care spunea mai sus că „cel ce se lipeşte de curvă un trup este" şi 
„să daţi pe unul ca acela Satanei, spre pierzarea trupului". Şi „tot păcatul ca- 
rele va face omul afară de trup este" (1 Cor. 6, 16; 5, 5; 6, 18), şi altele de 
acest fel - cum de zice aici „nu pentru cel ce a nedreptăţit, nici pentru cel ce 
s-a nedreptăţit"? Apoi el o face aceasta nu dezicându-se, ci încă urmându-şi 
neabătut gândul. Şi pentru îşi urmează neabătut gândul? Pentru că îi era lui 
foarte trebuitor a Ie arăta dragostea ce avea către dânşii. Deci el nu ridică, nu 
desfiinţează datoria de a se îngriji de acel curvar, ci, după cum am spus, arată 
şi dragostea cea către dânşii, şi cum că cea mai mare frică 1-a cuprins de în- 
treaga Biserică. Căci se temea ca nu cumva răul să se împrăştie şi cu timpul să 
cucerească Biserica. Pentru aceea şi zicea cu alt prilej: „Puţin aluat toată fră- 
mântătura dospeşte" (1 Cor. 5, 6). Aceasta o spunea atunci; aici însă, fiindcă 
dânşii au izbutit în fapta bună, nu mai spune aşa, ci în alt chip. Acelaşi lucru 
dă a se înţelege şi aici, însă vorba o întrebuinţează cu mai multă dulceaţă, zi- 
când: „Ci ca să se arate către voi sârguinţa noastră cea pentru voi", adică: «ca 
să vedeţi voi cât vă iubesc». Fireşte că aceasta este acelaşi lucru cu cea dinain- 
te, însă tâlcuită în alt chip s-ar părea că are o altă înfăţişare. Dar cum că ace- 
laşi lucru este, tu cercetează bine înţelesul, şi nimic alta nu vei găsi. «Fiindcă 
vă iubesc foarte mult, zice, apoi m-am temut ca nu cumva să pătimiţi vreun 
rău de aici, ca nu cumva voi înşivă să primiţi întristarea». 

După cum deci când zice: „Nu cumva Dumnezeu se îngrijeşte de boi?" (1 
Cor. 9, 9), prin aceasta nu spune că Dumnezeu nu se îngrijeşte, fiindcă nimic 
din cele ce alcătuiesc lumea nu poate fi lipsit de pronia, adică purtarea de grijă 
a lui Dumnezeu - ci numai că Dumnezeu nu pentru boi a legiuit sau a avut 

grijă în primul rând - tot aşa şi aici: «Mai întâi de toate eu am scris pentru voi, 
zice, şi al doilea pentru acela. Aveam în mine dragostea chiar şi fără Epistolă, 
însă am voit a o arăta şi vouă", cum şi tuturor, prin cele scrise acolo». 

^ „Pentru aceasta ne-am mângâiat" (2 Cor. 7, 13), zice, fiindcă v-am arătat şi 
sârguinţa cea către voi, şi că în sfârşit totul am izbutit». După cum şi aiurea 
zice: „Că acum noi vii suntem, dacă staţi voi întru Domnul", şi iarăşi: „Care 
este nădejdea noastră, sau bucuria, sau cununa laudei? Au nu chiar voi?" (I 
Thes. 3, 8; 2, 19). Aceasta este viaţă, aceasta mângâiere, aceasta este bucuria 
dascălului care are minte: propăşirea spre bine a ucenicilor. 

^imic nu arată atâta pe un stăpânitor ca iubirea de cei stăpâniţi - fiindcă şi 
pe tată nu-1 face numai faptul că a născut, ci că a şi iubi după ce a născut. Deci 
dacă unde este firea, şi încă este atâta trebuinţă de dragoste, apoi cu atât mai 
mult unde este harul. Astfel au strălucit toţi cei vechi. Câţi dintre Evrei au fost 
slăviţi, de aici s-au arătat aşa. Astfel s-a arătat Samuil mare, zicând: „Să nu-mi 
fie mie a păcătui lui Dumnezeu, încetând a mă ruga pentru voi" (1 împ. 12, 
23). Astfel s-a arătat David, astfel Avraam, astfel Ilie, astfel fieştecare dintre 
drepţii din Legământul Nou şi din cel Vechi. Că şi Moisi, părăsind bogăţii şi 
comori nespuse pentru cei stăpâniţi, a voit mai bine a suferi rele împreună cu 
norodul lui Dumnezeu, în vreme ce mai nainte de hirotonia sau alegerea lui la 
această vrednicie era căpetenie a norodului prin faptele sale. Pentru aceea cu 
multă nerozie zicea către dânsul acel Evreu: „Cine te-a pus pre tine stăpân şi 
judecător preste noi?" (leş. 2, 14). Ce spui? Vezi faptele şi te îndoieşti de nu- 
mirea aceasta? Ca şi cum cineva, văzând un doftor strălucit tăind şi legând un 
mădular bolnav al trupului, i-ar zice: «Şi cine te-a pus pe tine doftor şi ţi-a po- 
runcit a tăia?» Meşteşugul, prietene, cum şi boala ta, i-ar răspunde doftorul 
Tot asemenea şi pe Moisi ştiinţa sau meşteşugul de a stăpâni 1-a făcut aşa pre- 
cum este. 

Căci, iubiţilor, a stăpâni este un meşteşug - iară nu numai o vrednicie - şi 
încă un meşteşug mai înalt decât toate meşteşugurile din lume. Dar dacă stă- 
pânirea celor din afară este meşteşug şi ştiinţă mai bună decât toate, apoi cu 
atât mai mult este stăpânirea celor duhovniceşti. Căci cu atât mai bună este 
stăpânirea aceasta decât aceea, cu cât şi aceea este mai bună decât altele, şi 
mai bine zis, cu mult mai bună. Şi de voiţi, să cercetăm mai cu amănunţime 
vorba aceasta. 

Meşteşug este lucrarea pământului; meşteşug este şi ţesătoria, meşteşug 
este şi zidăria; meşteşuguri care sunt foarte trebuitoare şi care cuprind în ele 
întreaga noastră viaţă. Celelalte meşteşuguri sunt slujitoare acestora, ca de pil- 



1 Partea morală. Despre stăpânirea duhovnicească şi lumească; despre supunerea către 
stăpânitori şi despre grija acestora (Veron). 

dă turnătoria de aramă, tâmplăria, păstoria. însă dintre toate acestea cea mai 
trebuitoare este lucrarea pământului, pe care Dumnezeu a aşezat-o la început 
prin însăşi plăzmuirea omului. Fără de încălţăminte şi fără de haine este cu 
putinţă a trăi cineva - fără de lucrarea pământului însă este cu neputinţă. Se 
zice că de acest fel sunt nomazii cei de sub stăpânirea Sciţilor, cari trăiesc via- 
ţa întreagă în căruţe (âjia|6(3ioi), cum şi filosofii cei goi (youvoao(piai;ai) ai 
Inzilor. Aceştia au dat la o parte şi meşteşugul ciubotăriei, şi al ţesătoriei, şi al 
zidăriei, şi au trebuinţă numai de lucrarea pământului. 

Ruşinaţi-vă voi, cari aveţi trebuinţă de meşteşuguri prisoselnice, de bucă- 
tari, şi plăcintari, şi împestriţători de haine şi de mii de alţii de acest fel ca să 
puteţi trăi. Ruşinaţi-vă voi cari aţi adus în viaţă meşteşuguri deşarte. Ruşina- 
ţi-vă voi cei credincioşi de acei varvari cari nu au trebuinţă de meşteşuguri. 
Fiindcă Dumnezeu a făcut astfel ca firea să fie îndestulată cu puţin. 

Dară eu nu silesc pe nimeni şi nici legiuiesc a vieţui cineva aşa, ci precum a 
cerut Iacov. Şi ce a cerut el? „De-mi va da mie Domnul pâine să mănânc şi haină 
să mă îmbrac" (Fac. 28, 20). Astfel a poruncit şi Pavel, zicând: „Având hrană şi 
îmbrăcăminte, cu acestea îndestulaţi vom fi" (1 Tim. 6, 8). Deci întâia este 
lucrarea pământului, a doua ţesătoria, a treia zidăria - iară cea mai de pe urmă 
decât toate este ciubotăria. Printre noi sunt mulţi, fie slujitori, fie lucrătorii de 
pământ, care trăiesc fără de încălţăminte. Aşadar, acestea sunt meşteşugurile cele 
trebuitoare şi folositoare. Haide acum să le asemuim pe acestea cu meşteşugul cel 
de la început, cu lucrarea pământului. Pentru aceea am adus la mijloc pe cele mai 
de căpetenie dintre toate, ca astfel, când se va arăta acesta mai bun decât toate 
celelalte, biruinţa lui împotriva celorlalte să fie neîndoielnică. 

Deci de unde vom arăta că meşteşugul acesta este mai trebuitor decât toate 
celelalte? De acolo că fară de el nici un folos nu este de celelalte. Şi dacă cre- 
deţi, lăsând pe toate la o parte, să punem la mijloc pe cea mai de căpetenie de- 
cât toate, lucrarea pământului. 

Deci ce folos ar putea avea mâinile cele multe ale lucrătorilor de pământ, 
când aceştia s-ar război între dânşii şi şi-ar răpi unii altora averile? Dar acum 
iată că frica de stăpânitor îi ţine pe loc şi păstrează cele strânse de dânşii; iară 
de vei desfiinţa aceasta, apoi este prisoselnică osteneala pusă de dânşii. Iară 
dacă ai cerceta cu amănunţime, ai afla şi o altă stăpânire, maica acesteia, şi 
care slujeşte de legătură între dânsele. Şi care este acea stăpânire? Este aceea 
în puterea căreia fiecare trebuie a se stăpâni şi a se cârmui pe sine însuşi, în- 
frângându-şi patimile cele sălbatice, şi totdeodată grijind şi păstrând cu toată 
străşnicia toate odraslele virtuţii. Că sunt feluri de stăpâniri: una, de pildă, 
când oamenii stăpânesc cetăţile şi popoarele, îndreptând viaţa aceasta politică, 
ceea ce arătând Pavel, zicea: „Tot sufletul să se supună stăpânirilor celor mai 
înalte, că nu este stăpânire, fară numai de la Dumnezeu" (Rom. 13, 1), după 

care, învederând câştigul de la această stăpânire, a adăogat zicând că stăpâni- 
torul este slugă a lui Dumnezeu spre bine: „slugă a lui Dumnezeu este, izbân- 
ditor spre mânie celuia ce face răul" (Rom. 13, 4). Altă stăpânire este iarăşi, 
prin care fiecare om ce are minte în cap se stăpâneşte pe sine, ceea ce învede- 
rând apostolul, zicea: „Iar de voieşti să nu-ţi fie frică de stăpânire, fa binele" 
(Rom. 13, 3), vorbind aici de stăpânitorul dinlăuntrul omului, sau mai bine zis 
de omul ce se stăpâneşte pe sine însuşi. 

Dară aici mai este şi o altă stăpânire mai presus de stăpânirea politică. Şi 
care este aceasta? Cea din Biserică, de care şi pomeneşte Pavel, zicând: „As- 
cultaţi pre învăţătorii voştri şi vă supuneţi lor, că ei priveghează pentru sufle- 
tele voastre, ca cei ce vor să dea seamă" (Evr. 13, 17). Această stăpânire este 
cu atât mai bună şi mai înaltă decât cea lumească, pe cât mai bun şi mai pre- 
sus este cerul decât pământul, sau mai bine zis chiar şi mai înaltă. Mai întâi, 
că nu are ca scop din capul locului de a pedepsi păcatele ce s-ar face, ci scopul 
de căpetenie este ca să nu se facă începutul, ca să dobândească de partea sa pe 
cel bolnav, ca să piară de la el sămânţa răului. Această stăpânire nu face vorbă 
multă de cele pământeşti, ci se îndeletniceşte numai de lucrurile ce sunt în ce- 
ruri. „Că petrecerea noastră în ceruri este" (Flp. 3, 20), zice, deci şi viaţa 
noastră acolo este, după cum zice: „că viaţa voastră este ascunsă cu Hristos 
întru Dumnezeu" (Col 3, 3). Şi deci şi răsplătirile sunt acolo, cum şi căile 
pentru cununile de acolo. Că această viaţa nici se sfârşeşte după încetarea 
noastră din viaţa de aici, ci după aceea încă străluceşte mai mult. 

Pentru aceea tocmai, cei ce au această stăpânire au încredinţată o cinste cu 
mult mai mare nu numai decât a ocârmuitorilor, ci chiar mai mare şi decât a 
celor ce poartă pe cap diademe împărăteşti, ca unii ce plăzmuiesc pe oameni 
întru mai mari şi pentru fapte mai mari. Dar nici cel ce se îndeletniceşte cu 
stăpânirea politică, nici cel ce se îndeletniceşte cu cea duhovnicească nu le vor 
putea întrebuinţa bine dacă mai întâi nu se vor stăpâni pe dânşii precum se 
cade şi dacă nu vor păzi cu toată băgarea de seamă amândouă legile acestea. 
Că după cum stăpânirea celor mulţi este îndoită, astfel îndoită este şi cea de a 
se stăpâni cineva pe sine. Şi iarăşi şi de aici se vede că stăpânirea cea duhov- 
nicească este cu mult mai bună decât cea politică, după cum a dovedit vorba 
de mai nainte. Ar putea vedea cineva şi unele dintre meşteşuguri imitând stă- 
pânirea, şi mai ales lucrarea pământului. Că întocmai ca şi un stăpânitor al 
plantelor este şi lucrătorul de pământ, pe unele tăindu-le şi împiedicându-le. 
iară pe altele îngrijindu-le şi înmulţindu-le, întocmai după cum fac cei mai 
aleşi stăpânitori, când pe cei ce vatămă pe cei mulţi îi pedepsesc şi-i taie de la 
atingerea cu alţii, iară pe cei buni şi blânzi îi încurajează spre mai bine. Pentru 
aceea şi Scriptura aseamănă pe stăpânitori cu lucrătorii de vii. 

Şi ce dacă plantele nu slobod glas din ele precum cei ce pătimesc rele prin 
cetăţi? Insă prin înfăţişarea lor arată parcă nedreptatea ce li se face, veştejin- 
du-se şi fiind strâmtorate de buruienile cele rele. Şi după cum răutatea se pe- 
depseşte cu legile, tot aşa şi aici, prin meşteşugul agriculturii, se îndreaptă 
răutatea pământului, cum şi sălbăticia sau prostimea plantei. Fiindcă toate câte 
se văd în obiceiurile oamenilor le vom găsi şi la plante: asprimea, moleşirea, 
sfiala, dârzenia, nestatornicia; şi unele dintre dânsele sunt tăiate din belşug 
fară vreme şi în dauna celor de alături, iară altele sunt sărăcite şi nedreptăţite, 
ca de pildă când gardurile, înverzind, se ridică în sus în dauna plantelor din 
apropiere, sau când alţi copaci fară rod şi sălbatici cresc în sus şi împiedică 
creşterea celor de pe dedesupt. Şi după cum stăpânitorii şi împăraţii au şi de 
acei cari vatămă şi se războiesc cu stăpânirea lor, tot aşa şi lucrătorul de pă- 
mânt are a se lupta cu năvala fiarelor sălbatice, cu schimbările aerului, cu se- 
ceta, cu tăciunele sau rugina, cu multa ploaie, cu piatra, cu pâcla şi cu multe 
altele de acest fel. Iară acestea se întâmplă ca astfel tu întruna să-ţi ai privirea 
îndreptată către Dumnezeu. Celelalte meşteşuguri atârnă şi de râvna oameni- 
lor, pe când lucrarea pământului cel mai mare ajutor îl are în puterea lui Dum- 
nezeu şi aproape în întregimea ei atârnă de el; pentru că are trebuinţă de ploile 
de sus, de starea anotimpurilor, iară mai presus de toate, de pronia sau de pur- 
tarea lui de grijă. „Nici cel ce sădeşte, nici cel ce udă este ceva, ci Dumnezeu 
cel ce dă creşterea" (1 Cor. 3, 7), zice. 

între plante este şi moarte, şi viaţă, şi dureri, şi naşteri, ca şi printre oameni. 
Se poate ca să fie şi tăiate, şi rod să aducă; se poate să şi moară, iară cel mort 
să se facă acelaşi ca şi la început; de unde şi vine că pământul ne dă multe şi 
felurite pilde de înviere în vorbirile noastre. Căci când rădăcina scoate roadă, 
când sămânţa odrăsleşte, oare faptul acesta nu este înviere? Şi dacă s-ar cerce- 
ta fiecare în parte, s-ar vedea marea înţelepciune şi îngrijire a lui Dumnezeu, 
statornicită în principiul acesta. 

Dar ceea ce voiam a spune este că îngrijirea aceasta este cu privire la pă- 
mânt şi plante, în vreme ce îngrijirea noastră se duce către sufletele noastre. 
Aşadar, pe câtă depărtare este între plante şi suflet, pe atâta depărtare este în- 
tre stăpânirea cea lumească şi bisericească, şi pe atât este mai bună aceasta de- 
cât aceea. Stăpânitorii lumii acesteia iarăşi sunt cu atât mai prejos de cei ai Bi- 
sericii, pe cât este mai bine a stăpâni pe cel ce se supune de bunăvoie decât pe 
cel de nevoie, sau silit. Aceasta este stăpânirea cea de la fire. Acolo totul se 
face de frică şi de silă, iară aici izbânda este al bunei voiri şi al voii slobode. 

Dar stăpânirea bisericească nu numai prin aceasta este mai bună decât cea 
lumească, ci şi prin aceea că este şi părintească, cum s-ar zice, fiindcă are în 
sine blândeţea tatălui care, poruncind a se face chiar lucruri mari, încredinţea- 
ză. Stăpânitorul lumii de afară zice că dacă preacurveşti, ai murit; aceasta însă 

chiar numai de te-ai uitat la femeie cu căutătură desfrânată şi te ameninţă 
foarte tare. Căci tribunalul bisericesc este sfânt, şi îndreptător nu numai al tru- 
pului, ci şi al sufletului. Deci pe câtă depărtare este între suflet şi trup, pe atâta 
iarăşi se găseşte între stăpânirea aceasta şi aceea. Acela este stăpânitor şi jude- 
cător al celor văzute, sau mai bine zis, nici al tuturor celor văzute, ci al celor 
dovedite numai, şi de multe ori se face chiar pârâşul acestora - pe când tribu- 
nalul acesta învaţă pe cei ce sunt iniţiaţi în Tainele Bisericii că cel ce ne jude- 
că pe noi va pune la mijloc şi în priveliştea întregii lumi toate în golătatea lor, 
şi că este cu neputinţă a se ascunde ceva. 

Aşa încât Creştinismul ţine viaţa noastră cu mult mai bine decât legile din 
afară. Că dacă, tremurând omul până şi de cele ascunse, îl face a se teme, şi 
dacă chiar pentru lucrurile cele mici îi cere răspundere de fapte şi, prin urma- 
re, îl aţâţă către virtute, apoi este vădit că mai cu seamă această stăpânire ne 
încheagă viaţa. 

Şi de voieşti să vedem şi hirotonia sau numirea stăpânitorilor acestora, vom 
vedea şi aici o mare deosebire între dânşii. Nu cei ce dau bani pot să ia această 
stăpânire, ci cei ce arată viaţa cea mai strălucită şi neprihănită - iară cel hiro- 
tonisit în această stăpânire nu este pus acolo pentru slavă omenească sau pen- 
tru liniştea sa, ci pentru osteneli şi sudori şi pentru folosul celor mulţi. Pentru 
aceea se şi bucură de mult ajutor din partea Duhului Sfânt. La stăpânirea lu- 
mească puterea ei se întinde până la a porunci cele ce trebuie să se facă - pe 
când la cea bisericească i se mai adaogă şi ajutorul rugăciunilor şi al harului. 
Mai mult încă, în cea dintâi nu este vorba de nici o filosofie, nici stă cineva să 
înveţe ce este sufletul, ce este lumea, ce vom fi după aceasta, şi pentru ce ne 
vom duce de aici, şi cum ne vom îmbrăca, sau mai bine zis cum vom dăinui în 
virtute; ci vorba este mai mult de poliţe şi de zapise, şi de bani, pe când de 
acestea nici o vorbă, nici o îngrijire. în Biserică însă pentru toate acestea ar 
putea vedea cineva facându-se vorbă, pentru care cu drept cuvânt ar putea 
numi cineva această stăpânire şi tribunal, şi loc de însănătoşire, şi şcoală de 
filosofie, precum şi dăscălie a sufletului, şi loc al alergărilor care duc către ce- 
ruri. Cum că această stăpânire este şi mai blândă decât toate - deşi cere mai 
mare străşnicie decât toate celelalte - aceasta se învederează de aici. Când stă- 
pânitorul de afară prinde pe preacurvar, de îndată îl pedepseşte - deşi, de alt- 
fel, care este câştigul? - dar aceasta nu va să zică a doborî patima, ci trebuie a 
îndepărta rana din sufletul lui. Stăpânitorul bisericesc însă, aflând de preacur- 
var, nu se gândeşte cum să-1 pedepsească, ci cum să-i dezrădăcineze patima din 
suflet. Tu faci acelaşi lucru ca şi cum, înfaţişându-ţi-se cineva cu o boală la cap, 
în loc să-i conteneşti boala, tu i-ai tăia capul. Eu însă nu fac aşa, ci tai boala din 
rădăcină. Pe bolnav îl închid înlăuntrul Tainelor şi îngrădirilor sfinte, după 

care, recâştigându-1 izbăvit de toată răutatea şi facându-se mai bun prin pocă- 
inţă, îl primesc din nou în sânul Bisericii. 

«Şi cum se poate, zici tu, a doborî preacurvia?» Se poate prea bine, dacă 
lucrurile se petrec sub legile acestea. Căci Biserica este baie duhovnicească, 
care spală şi curăţă nu murdăria trupului, ci a sufletului, prin feluritele chipuri 
de pocăinţă. Tu, dacă laşi pe vinovat nepedepsit, l-ai făcut mai rău, iară de l-ai 
pedepsit, l-ai lăsat totuşi nevindecat, în vreme ce eu nici nu-1 las nepedepsit şi 
nici pedepsesc ca tine, ci îi cer şi răspundere de fapte, aşa după cum mi se cu- 
vine, în acelaşi timp şi îndrept ceea ce este stricat. 

Voieşti poate şi de aiurea să afli cum tu, scoţând din teacă sabia goală şi 
arătându-i tăişul celor păcătoşi, prin aceasta nu ai făcut nici o îndreptare, iară 
eu fără de acestea duc pe bolnav la adevărata sănătate? Apoi pentru aceasta nu 
am trebuinţă de foarte multe, ci voi pune la mijloc pământul şi marea, şi pe în- 
săşi firea omenească. Şi cercetează cu amănunţime cum se găseau lucrurile 
omeneşti mai nainte de a sta acest tribunal, cum din toate cele ce se văd astăzi 
nici că se auzea vreodată de numele lor. Căci cine a dispreţuit pe atunci moar- 
tea? Cine şi-a bătut joc de averi? Cine a dispreţuit slava? Cine, părăsind vuie- 
tul din mijlocul lumii, a fugit în munţi şi prin pustietăţi, îmbrăţişând astfel pe 
maica filosofici? Unde s-a auzit vreodată de numele fecioriei? Dar toate aces- 
tea, şi mai multe decât acestea, s-au făcut isprava acestui tribunal, lucruri ale 
acestei stăpâniri. 

Acestea ştiindu-le, iubiţilor, şi aflând noi că de aici izvorăşte tot folosul 
acestei vieţi şi îndreptarea lumii, veniţi cât se poate de des spre a asculta sfin- 
tele cuvinte şi a lua parte la adunările de aici şi la rugăciuni. Căci dacă vă veţi 
pune astfel în rânduială, veţi putea arăta o viaţă vrednică de ceruri şi vă veţi 
învrednici de bunătăţile cele făgăduite. Cărora fie ca toţi să ne învrednicim, cu 
harul şi cu iubirea de oameni a Domnului nostru Iisus Hristos, căruia se cuvi- 
ne slava, stăpânirea şi cinstea, împreună cu Tatăl şi cu Sfântul Duh, acum şi 
pururea şi în vecii vecilor. Amin. 



OMILIS HVI 



„ Iară mult mai vârtos ne-am bucurat de bucuria lui Tit, 
că s-a odihnit duhul lui de către voi toţi " l (2 Cor. 7, 13). 

Priveşte iarăşi cum înalţă laudele lor şi arată dragostea cea către dânşii. Căci 
zicând că s-a bucurat, că Epistola a avut urmări atât de frumoase - „acum mă 
bucur, zice nu că v-aţi întristat, ci că v-aţi întristat spre pocăinţă" - şi arătân- 
du-le dragostea sa, zice că „deşi am scris vouă, nu pentru cel ce a nedreptăţit, 
nici pentru cel ce s-a nedreptăţit, ci ca să se arate către voi sârguinţa noastră cea 
pentru voi", la urmă spune de un alt semn al dragostei lui către dânşii, ceea ce le 
aduce lor mare laudă şi arată în acelaşi timp şi adevărata lor dragoste. „Ne-am 
bucurat, zice, de mângâierea voastră, iară mai vârtos ne-am bucurat de bucuria 
lui Tit" - deşi aceasta nu este a unuia care iubeşte grozav, a se bucura mai mult 
de acela decât de dânşii. «Da, zice, nu atât de mult m-am bucurat pentru acela, 
pe cât m-am bucurat pentru voi». Pentru aceea el pune şi pricina, zicând „că s-a 
odihnit duhul lui de către voi toţi". Nu a zis «s-a odihnit el», ci „duhul lui", adi- 
că «dragostea lui cea pentru voi». Şi cum s-a odihnit? „De către voi toţi", zice. 
Dar şi aceasta este o mare laudă. 

„Că ori pentru ce m-am lăudat înaintea lui pentru voi" (2 Cor. 7, 14) - 
mare este lauda lor când dascălul se mândreşte - „nu m-am ruşinat" zice, adi- 
că «de aceea m-am bucurat, că v-aţi arătat mai buni, şi prin lucruri mi-aţi do- 
vedit graiurile. Aşa că cinstea mea este îndoită: şi că voi aţi sporit în fapte 
bune, şi că eu nu m-am arătat ca un căzut din adevăr, adică nu am fost amăgit 
în nădejdile mele». „Ci precum toate întru adevăr le-am grăit vouă, aşa şi lau- 
da noastră ce a fost către Tit adevărată s-a făcut". Aici şi altceva lasă a se înţe- 
lege: «că după cum noi grăim de voi toate după adevăr - fiindcă era firesc ca 



1 în ediţia Sf. Ioan Hrisostom, fraza de la începutul stihului 13, „Pentru aceasta ne-am 
mângâiat de mângâierea voastră", face parte din stih 12. 

Tit să le fi spus lor multe laude de aceasta - tot aşa şi cele spuse nouă de Tit 
pentru voi ni s-au părut adevărate». 

„Şi inima lui mai mult este spre voi, aducându-şi aminte de ascultarea 
voastră a tuturor" (2 Cor. 7, 15). Aceasta vine de la cel ce laudă şi recomandă 
pe cineva ca foarte înfierbântat de dragoste şi legat de dânşii. Şi nu a zis: 
«dragostea lui», ci a întrebuinţat un alt grai, mai apriat: «inima lui, duhul lui», 
ceea ce învederează marea lui dragoste. Apoi ca nu cumva să pară că prin 
aceste vorbe el îi linguşeşte, pretutindeni pune pricinile dragostei, ca astfel, 
după cum am spus, să piară şi gândul de linguşire, şi pe aceia mai mult să-i 
îndemne, puindu-le lor în seamă lauda şi arătând că dânşii sunt începutul şi 
pricina unei astfel de dragoste din partea lui Tit. Căci zicând: „Şi inima lui 
mai mult este spre voi", a adăogat: „aducându-şi aminte de ascultarea voastră 
a tuturor". Aceasta arată şi pe Tit recunoscător către binefăcători, de vreme ce, 
luându-i pe toţi în sufletul său, s-a întors la Pavel şi necontenit îşi aducea 
aminte de dânşii, avându-i veşnic în cuget şi în vorbă; dar şi pe Corintheni îi 
cinstea faptul acesta foarte mult, căci împresurându-1 pe Tit cu o astfel de dra- 
goste, l-au întovărăşit până la plecarea lui. 

Mai departe apoi spune şi de ascultarea lor, mărindu-le râvna; pentru care şi 
zice: „Că cu frică şi cu cutremur aţi primit pre el", adică nu numai cu dragoste, 
ci şi cu cinste deosebită. Ai văzut cum apostolul le mărturiseşte o îndoită 
virtute: că adică dânşii îl şi iubeau pe Tit ca pe părintele lor, dar se şi sfiau de el 
ca stăpân, şi nici din pricina acelei sfieli întunecând, aşa zicând, dragostea lor, 
dar nici din pricina dragostei slăbindu-le sau împuţinându-li-se sfiala şi frica de 
el! Aceasta o spunea şi mai sus, „că întristarea carea este dupre Dumnezeu... 
câtă sârguinţă a făcut întru voi, câtă râvnă, câtă frică, câtă dorinţă"? 

„Bucuru-mă că întru toate mă încred în voi." 1 Ai văzut că pentru dânşii mai 
cu seamă el se bucură? «Mă bucur, zice, că nici într-un fel nu aţi ruşinat pe 
dascălul vostru şi nici nu vă arătaţi nevrednici de mărturia mea». Aşa că nu 
atât de Tit se bucura, că s-a bucurat de o aşa mare cinste, pe cât de dânşii, că 
au arătat atâta recunoştinţă. Şi ca să nu se creadă că se bucură mai mult de 
acela, priveşte cum şi aici pune pricina. După cum mai sus a zis: „Că ori pen- 
tru ce m-am lăudat înaintea lui pentru voi, nu m-am ruşinat", tot aşa şi aici, că 
„întru toate mă încred în voi". «Măcar de ar fi nevoie ca să vă mustru, totuşi 
nu mă tem că vă veţi depărta de mine; măcar de m-aş lăuda, totuşi nu mă tem 
că aş rămâne ruşinat; măcar de v-aş lăuda ca supuşi şi ascultători, sau ca iubi- 
tori, sau ca având osârdie, eu am nădejde, am încredere în voi. V-am zis să-1 
tăiaţi (pe acel curvar), şi l-aţi tăiat; am zis apoi să-1 primiţi între voi, şi l-aţi 



5 In ediţia Sf. Ioan Hrisostom, această pericopă formează stihul 16, pe când în ediţia noas- 
tră, Textus receptw, în Cap. 7 sunt numai 15 stihuri. 

primit. Am zis că sunteţi priviţi ca mari şi minunaţi de Tit, şi că ştiţi a vă sfii 
de dascălii voştri, şi că toate acestea prin fapte le-aţi arătat adevărate. Dar toa- 
te acestea nu atâta le-a aflat el de la mine, pe cât de la voi chiar. Deci s-a în- 
turnat de la voi ca îndrăgostit grozav de voi, cari aţi dovedit aceasta prin fapte 
mai mult decât prin vorbe». 

„Şi facem cunoscut vouă, fraţilor, harul lui Dumnezeu cel dat în bisericile 
Machedoniei" (2 Cor. 8, 1). înălţându-i pe dânşii cu laudele, la urmă iarăşi le 
dă sfat. Căci de aceea a amestecat el laudele cu mustrarea, ca nu cumva, tre- 
când deodată de la mustrare la sfatuire, să-şi facă cuvântul cu anevoie de pri- 
mit, ci îndulcindu-le mai întâi auzul, să le pregătească cu acest chip calea sfa- 
tului ce urma a le da. Că voia a le vorbi despre milostenie, pentru care apu- 
când mai nainte, le-a zis: „Bucuru-mă că întru toate mă încred în voi", fâcân- 
du-i mai binevoitori spre aceasta din izbânzile lor de mai nainte. Şi nu a spus 
de-a dreptul: «Daţi milostenie», ci priveşte înţelepciunea lui, cum a pregătit 
vorba pe departe şi cu multă măiestrie. „Şi facem cunoscut vouă, fraţilor, ha- 
rul lui Dumnezeu cel dat în bisericile Machedoniei". Ca nu cumva să se în- 
gâmfe, el numeşte har acest fapt - şi povestindu-le cele făcute de alţii, prin 
aceasta îi face pe dânşii mai râvnitori cu laudele aduse acelora. 

Două laude aduce el aici Machedonenilor, sau mai bine zis, trei: şi că sufe- 
ră cu bărbăţie ispitele, şi că ştiu a fi milostivi, şi că, fiind dânşii săraci, arătau 
totuşi multă mărinimie în facerea milosteniei - fiindcă li se răpiseră averile 
lor. Aceasta învederându-o apostolul pe când le scria, zice: „Voi sunteţi urmă- 
tori bisericilor lui Dumnezeu celor din Iudeea, că aceleaşi aţi pătimit şi voi de 
la cei de un neam cu voi, precum şi aceia de la Iudei" (1 Thes. 2, 14). Ascultă 
ce scria Evreilor după aceasta şi le zicea: „Şi jefuirea de averile voastre cu bu- 
curie aţi primit" (Evr. 10, 34). 

Numeşte faptul acesta al milosteniei har, nu numai contenindu-i pe dânşii, 
ci şi aţâţându-i şi facându-şi în acelaşi timp şi cuvântul fără bănuială şi nede- 
faimat. Pentru care şi numele fraţilor a adăogat, aşa că prin aceasta a tăiat din 
rădăcină toată zavistia, fiindcă urma a-i lăuda foarte mult. Ascultă deci laude- 
le ce le aduce. Zicând el: „Şi facem cunoscut vouă, fraţilor, harul lui Dumne- 
zeu", nu a zis mai departe «cel dat în cutare sau cutare cetate», ci lăudă între- 
gul neam, zicând: „în bisericile Machedoniei". Apoi mai departe arată anume 
acest har, zicând: „Că întru multa ispitire a necazului, prisosinţa bucuriei tor" 
(2 Cor. 8, 2). Ai văzut înţelepciune? Mai întâi el spune nu ceea ce avea în gând 
şi voia, ci altceva mai dinainte, ca să nu pară că înadins face aceasta, ci de la un 
alt şir de idei vine şi la ceea ce avea în gând: „întru multa ispitire a necazului" - 
ceea ce şi Machedonenilor scriind le zicea: „Următori v-aţi făcut Domnului, 
primind cuvântul întru necaz mult, cu bucuria Duhului Sfânt"; şi iarăşi: „că de 

la voi s-a vestit cuvântul Domnului nu numai în Machedonia şi Ahaia, ci şi în 
tot locul credinţa voastră cea întru Domnul a ieşit" (1 Thes. 1 , 6-8). 

Dar oare ce înseamnă „întru multa ispitire a necazului, prisosinţa bucuriei 
lor '? «Amândouă, zice, şi necazul, şi bucuria, le-au avut cu covârşire». Pentru 
care şi era uimirea cea mare; adică dintr-atâtea ispite şi necazuri le-au izvorât 
lor atâta prisosinţă de bucurie şi mulţămire sufletească. Ispita şi necazul nu 
numai că nu au zămislit şi pricinuit vreo scârbă sau supărare, ci încă li s-au şi 
făcut pricină de bucurie - deşi acele ispite erau atât de mari. Aceasta o spunea 
mangâindu-i şi încurajându-i a fi bărbătoşi şi neclintiţi în ispite. Nu au fost 
dânşii ispitiţi în zadar, ci prin acele ispite s-au făcut încercaţi prin răbdare; şi 
încă ceva mai mult, căci nu zice simplu «răbdare», ci încă ceea ce era mai 
mult decât răbdarea: «bucurie». Şi chiar nici bucuria aceasta nu o spune cum 
s-ar întâmpla, ci „prisosinţa bucuriei lor" - fiindcă multă şi negrăită bucurie le 
pncmuiseră lor acele ispite. 

„Şi sărăcia lor cea adâncă a prisosit spre bogăţia dărniciei lor". Şi iarăşi 
amândouă acestea, sărăcia şi bogăţia, le spune aici cu covârşire. Că după cum 
ispita cea multă a născut multă bucurie, şi încă chiar prisosinţa bucuriei, tot 
aşa şi multa lor sărăcie a născut bogăţia cea mare a dărniciei sau a milostivirii 
lor. Caci aceasta a învederat el prin cuvintele „a prisosit spre bogăţia dărniciei 
lor . Ca dărnicia se judecă nu cu măsura celor date, ci cu voirea celor ce dau 
Pentru aceea nicăieri nu spune «bogăţia celor date», ci „bogăţia dărniciei 
(simplităţii - cc^otnTOţ) lor". Ceea ce el zice, aceasta înseamnă: sărăcia lor 
nu numai că nu i-a împiedicat pe dânşii a fi cu mâna largă în binefaceri, ci 
mea s-a făcut şi pricină de a prisosi, precum şi ispita s-a făcut pricină de priso- 
sinţa a bucuriei lor. Cu cât dânşii erau mai săraci, cu atât încă mai mult se în- 
treceau în facerea de milostenii şi mai cu multă plăcere dădeau. Pentru aceea 
îi şi admira pe dânşii foarte mult, că dintr-o sărăcie atât de mare se arătau to- 
tuşi atât de darnici în fapta bună. „Că sărăcia lor cea adâncă", adică sărăcia 
cea negrăită, Ie-a dat pe faţă simplitatea sau dărnicia inimii lor. Şi nici nu a 
spus «a dat pe faţă, a învederat», ci „a prisosit", şi nici nu a spus cum s-ar în- 
tâmpla „simplitatea sau dărnicia lor", ci „bogăţia dărniciei lor", adică contra- 
riul mărimii sărăciei lor, sau mai bine zis, dânşii învederau cu mult mai mult 
încă mărimea dărniciei lor. 

După aceea apoi şi tâlcuieşte mai lămurit gândul, zicând: „Căci dupre pute- 
re (va mărturisesc)" - şi este vrednic de crezut martorul - „şi preste putere" (2 
Cor. 8, 3), adică „a prisosit spre bogăţia dărniciei lor". Dar mai drept vorbind 
el învederează acesta nu numai prin acest stih, ci chiar şi prin toate cele ce ur- 
mează acelaşi lucrul ÎI pune de faţă: „voioşi au fost", zice. Iată şi a doua co- 
vârşire. „Cu multă stăruinţă" (2 Cor. 8, 4). Iată şi a treia, şi a patra. „Rugând 
pre noi". Iată şi a cincea. Şi toate acestea se petreceau fiind ei Întru multă ispi- 

tă şi în sărăcie. Dar acestea sunt a şasea şi a şaptea covârşire; şi totuşi, cu co- 
vârşire dădeau şi dânşii. 

Apoi, fiindcă aceasta mai cu seamă voia el să pregătească şi din partea Co- 
rinthenilor, adică să-i facă a da de bunăvoia lor, iată că stăruieşte asupra aces- 
tei idei, zicând: „cu multă stăruinţă*' şi „rugând pre noi". Dar pentru ce se ru- 
gau de dânşii? „Ca să luăm (primim) harul, zice, şi împărtăşirea slujbei ceii 
către sfinţi". Ai văzut cum iarăşi înalţă faptul acesta, numind milostenia acelo- 
ra cu numiri destul de cinstite şi frumoase? - Căci deoarece dânşii erau râvni- 
tori ai duhurilor, milostenia o numeşte har, sau dar, ca astfel dânşii să alerge 
spre milostenie; şi iarăşi o mai numeşte împărtăşire, ca astfel să afle dânşii că 
şi iau, că şi primesc, şi nu numai că dau. «De aceasta ne rugau pe noi, zice, ca 
să primim o astfel de slujbă din partea lor». 

"Şi nu precum aveam nădejde" (2 Cor. 8, 5). Aceasta o zice şi cu privire la 
mulţimea ajutoarelor, precum şi la ispitele ce le îndurau. «Nici nu am fi nădăjduit 
noi, zice, că găsindu-se întru o astfel de sărăcie, ne-ar fi putut mângâia atât de 
mult». Dar apoi chiar şi îngrijirea şi sârguinţa lor pentru viaţa cea viitoare 
apostolul a vindecat-o, zicând: „ci înşişi pre sine s-au dat întâi Domnului, şi nouă 
prin voia lui Dumnezeu". «în toate, zice, au fost ascultători, mai mult decât am 
aşteptat chiar, şi nici pentru că făceau milostenii se leneveau în facerea celorlalte 
fapte bune, ci mai întâi de toate ei s-au dat pe sine Domnului». 

Dar oare ce va să zică: „înşişi pre sine s-au dat Domnului"? Şi-au pus nă- 
dejdea în Domnul, s-au arătat încercaţi în credinţă, au arătat o mare bărbăţie în 
ispite, vrednicie, blândeţe, dragoste, cum şi în toate celelalte bunătăţi, bunăvo- 
ire şi osârdie. Ce va să zică: „şi nouă"? Adică «s-au făcut în totul supuşi nouă, 
ne-au iubit, ne-au ascultat, împlinind şi legile lui Dumnezeu, în acelaşi timp şi 
cu noi legându-se prin dragoste». Dar tu gândeşte-te cum el şi aici arată faptul 
prin creşterea, prin întinderea ideii, căci zice: „înşişi s-au dat pre sine Domnu- 
lui", adică nu au ascultat numai în unele de Dumnezeu, iară în altele de lume, 
ci în toate au ascultat de dânsul şi s-au dat pe sine întregi lui Dumnezeu. Nu 
fiindcă făceau milostenii şi-ar fi pierdut mintea, ci încă arătau o mare smerită 
cugetare, o mare supunere, o mare cinste, o mare filosofie, şi aşa făceau dânşii 
milostenia. Dar ce va să zică: „prin voia lui Dumnezeu"? Apoi fiindcă a zis: 
„pe sine s-au dat nouă", aici plineşte cuvântul, zicând: «şi nici aceasta nu au 
facut-o omeneşte, ci tot după voia lui Dumnezeu s-au dat nouă». 

„încât am rugat noi pre Tit, ca precum mai nainte a început, aşa să şi săvâr- 
şească întru voi şi darul acesta" (2 Cor. 8, 6). Şi care este aici urmarea gându- 
lui? Mare, şi este foarte strâns legată de cele dinainte. «Fiindcă v-am văzut pe 
voi iuţi şi vioi, precum şi înfierbântaţi întru toate, în ispite, în milostenii, în 
dragostea cea către noi, în curăţenia cealaltă a vieţii voastre, de aceea am tri- 
mis pe Tit, ca astfel şi voi să vă asemănaţi în totul cu aceia» Aceasta nu a 

spus-o pe faţă, însă a învederat-o prin cuvintele de mai sus. Dar tu priveşte co- 

i, căci numai că nu spune: «Fiind mângâiaţi şi 
cinstiţi de aceia, zice, noi totuşi ne îngrijim de ale voastre, ca nu cumva să vă 
arătaţi mai prejos de dânşii. Pentru aceea tocmai am trimis pe Tit la voi, pen- 
tru ca şi de aici aţâţându-vă şi amintindu-vă, să râvniţi pe Machedoneni».' Căci 
pe când el scria această Epistolă, Tit se întâmplase a 'fi pe lângă dânsul. Pentru 
aceea îi şi aduce bărbatului mari laude, la început zicând: „nu am avut odihnă 
cu duhul meu, neaflând eu pre Tit fratele meu", iară aici se cuprind toate cele 
ce a zis mai nainte, împreună şi cea de aici. Căci nici aceasta nu este o mică 
laudă, de a începe lucrul mai dinainte, fiindcă faptul arată că Tit avea un suflet 
fierbinte. Pentru aceasta 1-a şi trimis apostolul pe dânsul, dându-le o mare îm- 
boldii* şi îndemn prin venirea Iui Tit Şi aceasta este şi pricina pentru care îl 
înalţă pe dânsul prin laude, voind prin aceasta a familiariza cât mai mult pe 
bărbat cu aceşti Corintheni. Căci şi aceasta ajută mult a încredinţa, aceea adi- 
că de a face cât mai familiar cu dânşii pe cel ce urma a-i sfătui.' Bine face el 
că, pomenmd de milostenie o dată, şi de două, şi de trei ori, numeşte faptul 
har sau dar, acum, de pildă, zicând: „Şi arătăm vouă, fraţilor, de harul lui * 
Dumnezeu cel dat întru bisericile Machedoniei", iară altă dată spunând: „vo- 
ioşi au fost, cu multă rugăminte rugându-ne ca să luăm darul şi împărtăşirea; 
şi iarăşi: „precum înainte a început, aşa să şi săvârşească întru voi şi darul 
acesta". 

într-adevăr, iubiţilor, că mare bun este milostenia, şi un dar ai lui Dumne- 
zeu, pe care câştigându-1, noi ne asemănăm după putinţă cu însuşi Dumnezeu, 
că aceasta mai cu seamă este omul. Vorbind cineva de om şi dând o pildă, a 
zis: „Mare şi cinstit lucru este omul milostiv" (Pilde 20, 6). Darul acesta este 
mare cu adevărat, şi mai mare chiar decât acela de a învia morţii. Că a hrăni 
pe Hristos cel flămând este cu mult mai mare decât de a învia pe cei morţi, 
pentru că aici faci bine tu lui Hristos, iară acolo îţi face el ţie. Şi apoi plata stă 
în a face bine, iară nu în a primi bine. Aici - vorbesc de facerea minunilor - tu 
datorezi lui Dumnezeu, iară dacă faci milostenii, îl ai pe dânsul datornic. Iară 
milostenie se cheamă aceea ce se face cu bunăvoire, când se face cu mâna lar- 
gă, când nu-ţi închipui că dai, ci că iei, că primeşti, când te crezi tu cel ce ai 
primit binefacerea, când socoteşti ca un câştig, iar nu ca pagubă - fiindcă dacă 
nu este aşa, apoi nici har nu este. 

Cel ce face milostenii trebuie a se bucura, iară nu -a se nemulţămi. Căci 
cum să nu fie necuviincios ca dezlegând întristarea altuia, tu singur să te faci 
trist? In asemenea caz nici nu mai este aceasta milostenie. Că dacă tu te scâr- 
beşti şi întristezi, în vreme ce pe altul l-ai scăpat de scârbă şi întristare, dai do- 

' Partea morală. Despre milostenie (Veron). 

vadă de cea mai mare cruzime şi neomenie. Mai bine este atunci a nu-1 scăpa 
pe acela de scârbă, decât a-1 scăpa scârbindu-te tu. 

Dar pentru ce te scârbeşti, omule? Nu cumva poate că prin facerea miloste- 
niei ţi se împuţinează aurul? Apoi atunci dacă ai astfel de gând, nici să dai. 
Dacă tu nu ai încredere că acel aur ţi se va înmulţi în ceruri, să nu dai. Dară tu 
cauţi răsplata aici. Pentru ce faci aceasta? Lasă milostenia să fie milostenie, 
iară nu marfă de vândut. Mulţi, desigur, au luat răsplata şi aici, însă nu au 
luat-o aici astfel precum au luat-o cei ce aici nu au luat nimic - însă unii din- 
tre aceştia au luat-o ca mai slabi, şi poate că nu au fost atraşi atât de mult de 
cele de acolo. Şi după cum cei flămânzi, proşti şi robi ai pântecelui, fiind che- 
maţi la masa împărătească şi neaşteptând timpul potrivit, dânşii întocmai ca şi 
copiii cei mici apucă mai nainte, vătâmându-şi astfel pofta de mâncare şi sătu- 
rându-se de bucatele cele mai de rând - tot aşa pătimesc şi cei ce caută şi pri- 
mesc aici răsplata milosteniei, împuţinându-şi singuri plata de acolo. 

Dară apoi tu, împrumutând pe altul, după trecere de vreme doreşti a lua ca- 
pitalul ceva mai mare, sau poate nici nu-1 iei, ca astfel prin întârziere să iei 
mai mare camătă, iară dacă faci milostenie tu ceri răsplata îndată, deşi nu ai a 
sta aici, ci acolo necontenit; nu ai a fi judecat aici, ci acolo, şi tot acolo vei da 
şi seamă de faptele tale. Şi dacă cineva ţi-ar pregăti o casă în care tu nu vei 
sta, fireşte că ai socoti faptul acesta ca o pagubă; iară acum tu voieşti a te îm- 
bogăţi aici, de unde de multe ori chiar şi mai nainte de asfinţitul soarelui vei fi 
nevoit a pleca? Nu ştii că noi nu avem cetate stătătoare, că ne găsim în loc 
străin, ca străini şi pribegi? Nu ştii că ne vom scoate de aici ca străini, ca unii 
ce nu nădăjduim nimic şi nici aşteptăm nimic? - Ceea ce tocmai şi păţim. 

Pentru aceea, tot ceea ce strângem, aici lăsăm. Că nu îngăduie Stăpânul ca, 
luându-le acestea, să ne ducem de aici, fie că am clădi case, sau am cumpăra 
ţarină, sau robi, sau lucruri de gospodărie, sau altceva de acest fel. Nu numai 
că nu-ţi îngăduie ca luându-le să pleci de aici, dar nici măcar nu ţi se va da 
vreo plată. Căci ţi-a spus dinainte să nu clădeşti, nici să cheltuieşti cele străine 
ori pe cele ale tale. Deci pentru ce, lăsând pe ale tale, lucrezi şi cheltuieşti din 
cele străine, ca astfel să pierzi şi munca, şi plata, şi să suferi încă şi osânda cea 
mai mare? 

Nu aşa, vă rog; ci fiindcă din fire suntem aici ca pribegi, apoi să ne facem 
pribegi şi cu voia, ca nu cumva să ne facem acolo pribegi, şi necinstiţi, şi le- 
pădaţi. Că dacă vom voi să ne facem cetăţeni aici, nu vom fi nici aici, şi nici 
acolo; iară dacă aici rămânem şi ne socotim pribegi, şi ne petrecem viaţa de 
aici ca pribegi, negreşit că şi acolo ca şi aici vom lua îndrăznirea adevăraţilor 
cetăţeni. Că dreptul, şi care nu are nimic cu dânsul, şi aici va trăi în cele ale 
tuturor celorlalţi ca în ale sale, şi când va pleca către cer va vedea veşnicele 
sale lăcaşuri; şi chiar aici nu va pătimi ceva neplăcut, şi nici l-ar putea face ci- 

neva străin pe dânsul, care întregul pământ ÎI are drept eetate, şi câstigându-si 
patna lui, va da pe faţă adevărata lui bogăţie. ^ 8 şl 

Deci iubiţilor, pentru ca pe amândouă să le câştigăm, să întrebuinţăm Dre 
cum se cuvme şi cele de aici, şi cele de acolo. Căci mU „ZClZ 
ta^ni ai cerulm, ş, ne vom bucura de o mare îndrăzneală. cWa fifcTnoUu 

™ STnT 86 CUVme Sl3Va ' îm Preună cu Tatăl 

şi cu Sfanţul Duh, acum şi pururea şi în vecii vecilor. Amin. 



OMILia HVII 



„ Ci precum întru toate prisosiţi cu credinţa, şi cu 
cuvântul, şi cu cunoaşterea, şi cu toată sârguinţa. " 
(2 Cor. 8, 7) 

Priveşte aici iarăşi cum îndemnarea ce ie face este împletită cu laude, şi 
încă cu laude mari. Şi nu a zis «întru toate vă predaţi», ci „întru toate priso- 
siţi" cu credinţa cea a harurilor, şi cu cuvântul cel al înţelepciunii, şi cu cunoş- 
tinţa cea a dogmelor, şi cu toată sârguinţa către celelalte virtuţi. „Şi cu dragos- 
tea voastră către noi", adică cu aceea de care am spus mai nainte, a cărei do- 
vadă am facut-o; „ca şi întru darul acesta să prisosiţi". Iată pentru ce a început 
el cu laudele acelea, ca astfel, cu trecerea timpului, să-i mişte către aceeaşi 
râvnă de mai nainte. 

„Nu ca şi cum v-aş porunci grăiesc" (2 Cor. 8, 8). Priveşte cum întruna le 
vorbeşte cu dulceaţă, cum se face plăcut lor, şi nu aspru, şi nici silindu-i, sau 
mai drept zicând, vorba lui pe amândouă le are în sine: şi necontenit le vor- 
beşte cu dulceaţă, yi acelaşi timp şi plăcut, şi nu silindu-i. Şi fiindcă neconte- 
nit i-a îndemnat şi foarte mult a lăudat pe Machedoneni, apoi ca să nu pară că 
aceasta este ca o silă din parte-i, zice: „Nu ca şi cum v-aş porunci grăiesc, ci 
prin sârguinţa altora şi adeverirea dragostei voastre dovedind". Nu ca şi cum 
s-ar fi îndoit, căci nu aceasta arată el aici, ci încă făcând mai lămurită această 
adeverire, şi scoţându-o mai mult la iveală, şi înfaţişându-o mai puternică. 
«Pentru aceea vă spun aşa, zice, ca sa vă aţâţ către aceeaşi bunăvoire şi, po- 
menindu-vă de sârguinţa acelora, vă întărât pornirea voastră». Apoi de la 
aceasta a ajuns şi la o alta nouă, căci el nu trece cu vederea nici un mijloc, 
căci totul pune în mişcare şi mânuieşte vorba în aşa fel ca să-şi atingă scopul' 
Căci mai întâi el i-a îndemnat de la laude străine, zicând: 

„Şi arătăm vouă, fraţilor, de harul lui Dumnezeu cel dat în bisericile Ma- 
chedoniei", iară mai pe urmă şi de la laudele lor, zicând: „Şi precum întru toa- 
te prisosiţi cu credinţa, şi cu cuvântul, şi cu cunoaşterea". Că mai mult poate 

întărâta pe cineva aceasta, când adică el se pleacă prin sine, decât când se 
P eaca P r.n alţu După aceea el trece Ia lucrul de căpetenie şi încununarea sfa- 
tumi ce urmează a le da. 

„Că ştiţi harul Domnului nostru Iisus Hristos că pentru voi au sărăcit, bogat 
fiind ca voi cu sărăcia lui să vă îmbogăţiţi" (2 Cor. 8, 9). «Gânditi-vă. zice 
aduceţi-va aminte şi cugetaţi înşivă la harui lui Dumnezeu, şi nu treceţi cu ve- 
derea cum s-ar întâmpla, ci judecaţi la măreţia lui, ce fel şi cât este, şi cum ei 
nu a cruţat nimic din ale sale. El şi-a deşertat slava sa nu pentru ca să vă îm- 
bogăţiţi voi cu bogăţia, ci cu sărăcia lui. Dacă nu crezi poate că sărăcia este 
&catoare de bogăţie, gândeşte-te la Stăpânul tău, şi atunci nu te vei mai îndoi 
Ca daca acela nu se făcea sărac, tu nu te-ai fi făcut bogat Că minunea aceasta 
este: ca sărăcia a îmbogăţit pe bogăţie. Insă bogăţie aici el numeşte cunoaşte- 
rea bunei-cmstiri, curăţirea păcatelor, dreptatea, sfinţirea şi toate celelalte bu- 
nătăţi nenumărate pe care ni le-a dat şi ni le va da. 

Şi toate acestea prin sărăcie le-am câştigat. Prin care sărăcie? Prin faptul că 
a luat trup omenesc s-a făcut om şi a pătimit ceea ce a pătimit - deşi pentru 
toate acestea el nu a fost dator cu nimic ţie, ci tu îi datorezi lui. 

„Şi sfat întru aceasta vă dau, că aceasta este vouă spre folos" (2 Cor 8 10) 
Pnyeşte cum iarăşi se îngrijeşte a fi cu dulceaţă în vorbă şi cum prin două idei 
ii aţâţa deodată şi prin cuvintele „sfat vă dau", şi prin ceea ce urmează: „spre 
folos voua . «Nici vă silesc, nici vă asupresc, zice, sau cer ceva de la cei ce nu 
voiesc; dară mei ca spre împlinirea scopurilor voastre, ale celor ce primiţi zic 
acestea». Apoi aduce şi pildă chiar de la dânşii, şi nu de la alţii. „Cari nu nu- 
mai a tace, ci încă şi a voi aţi început mai dinainte, din anul trecut". Priveşte 
cum el i, arată că dânşii şi fără îndemn au ajuns la aceasta de bunăvoie 
Fiindcă aceasta a mărturisit şi Machedonenilor, că de bunăvoia lor şi cu cea 
mai mare bucurie au strâns milostenii, apoi voieşte a arăta că şi aceştia fac 
aşa. Pentru aceea a şi zis: „nu numai a face, ci încă şi a voi", şi nu a spus sim- 
plu «aţi început», ci „mai nainte aţi început, din anul trecut". Pentru aceea vă 
rog, zice, ca după ce aţi ajuns până aici, să vă mişcaţi şi pe viitor cu toată bu- 
navoirea. „Iară acum şi a face să pliniţi" (2 Cor. 8, 1 1). Nu a spus simplu «aţi 
făcut», ci sa pliniţi", adică să puneţi sfârşit. „Ca precum v-a fost osârdia a 
voi, aşa să fie şi a plini dintru cele ce aveţi", ca nu cumva fapta cea bună a 
7^fapter m ^ ^ 86 mărginească numai la b ^voire, ci să-şi ia plata 

„Că de este pusă înainte osârdia (bunăvoirea), dupre cât are cineva este 
bine primita, iară nu dupre cât nu are" (2 Cor. 8, 12). Priveşte la dânsul înţe- 
lepciune negrăită! Arătând mai nainte pe cei ce făceau milostenii mai presus 
de puterea lor, pe Thessaloniceni zic, şi lăudându-i pe dânşii de aceasta, si 
spunând că «mărturisesc de dânşii că peste putere au dat» - pe aceştia fiindcă 

îi îndeamnă a da milostenii numai după puterea lor, lasă ca pilda să-şi facă lu- 
crarea sa, căci ştia el bine că nu atât sfatul mişcă pe cineva spre a urma altora, 
pe cât îl mişcă râvna, sau mai bine zis ambiţia de imitare a celor deopotrivă cu 
dânsul. Pentru aceea şi zice: „Că de este pusă înainte osârdia (bunăvoirea), 
dupre cât are cineva este bine primită, iară nu dupre cât nu are". «Nu te speria, 
zice, fiindcă am spus acelea, pentru că cele spuse au fost spre lauda întrecerii 
lor în facerea milosteniei, însă Dumnezeu cere de la cineva numai pe cât îi 
este cu putinţă, iară nu pe cât nu poate» - că „bine primită" aceasta înseamnă. 
Foarte mult îi înmoaie prin această pildă, şi încă mai mult îi atrage spre a-şi da 
averile lor în milostenii. 

Pentru aceea a şi adăogat îndată: „Că nu ca să fie altora odihnă, iară vouă 
necaz" (2 Cor. 8, 13). Deşi Hristos cu totul dimpotrivă a făcut, lăudând pe vă- 
duvă că şi-a deşertat cu totul avutul şi că a dat din lipsă ceea ce a dat, totuşi 
fiindcă apostolul stă de vorbă cu Corinthenii, unde alege chiar a răbda de 
foame - „că mai bine îmi este a muri decât lauda mea să o facă cineva zadar- 
nică" (1 Cor. 9, 15) - de aceea şi foloseşte o sfătuire cumpătată, lăudând pe 
cei ce făceau milostenii peste puterile lor, însă nici pe aceştia nu-i sileşte a 
face tot aşa, nu doară că nu ar fi voit, ci fiindcă erau mai slabi. Pentru ce oare 
pe aceia îi laudă „că întru multă ispită de necaz, prisosinţa bucuriei lor şi sără- 
cia lor cea adâncă a sporit spre bogăţia bunătăţii lor", şi că au dat mai mult de- 
cât puterile lor? Oare nu se învederează că şi pe Corintheni îi ridică, sau mai 
bine zis, îi întărâtă spre a se ridica la înălţimea acelora? Aşa că, deşi se pare că 
el îngăduie şi cele mici, totuşi face aceasta ca prin lauda unora să-i ridice pe 
ceilalţi. Dar apoi mai gândeşte-te cum şi prin cele ce urmează, pe nesimţite 
acelaşi lucru îl pregăteşte. Căci zicând cele de mai sus, îndată a adăogat: „Ca 
prisosinţa voastră să împlinească lipsa acelora." Nu numai pentru aceia, ci şi 
pentru aceştia el voieşte a face porunca uşoară. Şi nu numai de aici el voieşte 
a o face uşoară, ci chiar şi de la răsplata ce-i aşteaptă, şi grăieşte mari lucruri 
de vrednicia lor, zicând: „ci dintru tocmire (potrivire, cumpănire) în vremea 
de acum, ca prisosinţa voastră să plinească lipsa acelora." Ce înseamnă oare 
ceea ce el spune aici? «Voi vă mândriţi cu banii, zice; dar şi aceia se mân- 
dresc cu viaţa lor şi cu îndrăznirea ce au către Dumnezeu. Daţi deci acelora 
din banii ce vă prisosesc, fiindcă dânşii nu au, ca astfel şi voi să luaţi de la 
aceia din îndrăznirea de care dânşii sunt bogaţi, dar de care voi sunteţi săraci». 
Priveşte cum el din cuvintele „peste putere" a pregătit pe nesimţite şi a da din 
lipsă. «Dacă voieşti, zice, a lua din prisosinţă, din prisosinţă dă; iară de voieşti 
a lua întreaga răsplată, atunci dă din lipsă şi peste putere». Aceasta însă nu o 
spune pe faţă, ci o lasă la cugetul ascultătorilor, iară el sfătuieşte în cea de faţă 
şi pune în mişcare o povaţă cumpătată, adăogând mai mult de formă: „ca să 
fie tocmire (potrivire, cumpănire) în vremea de acum". Cum adică cumpănire 

sau potrivire? Adică «voi dându-ie prisosinţa voastră, iară aceia împlinind 
hpsunle voastre». Ş, ce fel de cumpănire sau potrivire poate fi, încât cele 
trupeşti sa fie răsplătite prin cele duhovniceşti - fiindcă mare este covârşirea 
acestora asupra acelora. Deci cum de o numeşte el cumpănire sau potrivire'? Sau 
ca este vorba de prisosinţă şi lipsă, sau că aceasta se petrece numai în viata de 
taţa^ Pentru aceea, zicând „potrivire", a adăogat îndată: „în vremea de acum" 

Acestea le spunea, pe de-o parte contenind cugetele celor bogaţi şi arătân- 
du-le ca după ducerea lor de aici, cei duhovniceşti vor fi în mai mare covârşire 
decât dânşii. Aici desigur că cu toţii ne bucurăm de o mare asemănare; acolo 
insa mare va fi deosebirea, în acelaşi timp şi covârşirea unora va fi mai mare 
caci drepţii vor străluci mai mult decât soarele. 

Apoi fiindcă i-a arătat pe dânşii nu numai ca dând, ci şi luând în schimb 
mai mult de aceea el voieşte a le pregăti buna voire şi din altă parte, arătând 
ca chiar dacă nu ar da ei altora din averile lor, totuşi nimic nu vor avea mai 
mult. Şi penlru aceasta aduce la mijloc o istorie veche, zicând astfel: „Precum 
este sens: celui cu mult nu i-a prisosit, şi celui cu puţin nu i a lipsit" (2 Cor 8 
1 5). Aceasta s-a petrecut cu manna din pustia Arabiei, când şi cei ce strângeau 
mai multa, ca şi cei ce strângeau mai puţină, cu toţii se găseau având aceeaşi 
măsura, Dumnezeu pedepsind prin aceasta lăcomia. Acestea le spunea apos- 
tolul, pe de-o parte înfricoşându-i de cele întâmplate atunci, iară pe de alta 
spre a-i îndupleca să nu dorească niciodată mai mult decât au trebuinţă şi nici 
sa se întristeze dacă au mai puţin. Dar aceasta se poate vedea petrecându-se şi 
astăzi in ucrunle omeneşti, şi nu numai cu manna din pustie. Că dacă noi cu 
toţii umplem numai un singur pântece, şi acelaşi răstimp îl trăim, şi cu un sin- 
gur trup suntem îmbrăcaţi - apoi nici celui bogat nu-i va veni ceva mai mult 
dm bogăţia lui, şi nici celui sărac mai puţin din pricina sărăciei lui 

Deci pentru ce tremuri şi te înfricoşezi de sărăcie? Pentru ce alergi după 
bogăţie? «Mă tem, zici tu, ca să nu fiu silit a ajunge să cer pe la uşile altora şi 
sa ma rog de aproapele». Aud pe mulţi zicând şi rugându-se: «Nu mă lăsa, 
Doamne, niciodată în starea de a avea trebuinţă de oameni!» Dar auzind 
acestea, eu rad foarte mult, căci teama aceasta este copilărească. într-adevăr 
iubiţilor, că noi în fiecare zi, şi chiar în toate mişcările noastre, cum s-ar zice' 
ne găsim în nevoie unii de alţii. Aşa că cuvintele acestea sunt ale unui suflet 
înfumurat şi fară judecată, şi care nu cunoaşte lămurit' firea lucrurilor. Dar nu 
vezi că noi cu toţii avem trebuinţă unul de altul? Nu vezi bunăoară cum osta- 
şul are trebuinţă de meşteşugar, meşteşugarul de neguţător, neguţătorul de lu- 
cratorul de pământ, robul de cel slobod, stăpânul de slugă, săracul de cel bo- 

a ^Z^urLT bUne ^ (dUPă fir6) ' Şi Că " "** a " teme de Sărăc5e şi 

gat, bogatul de cel sărac, cel ce nu lucrează nimic de cel ce dă milostenie, cei 
ce dă de cel ce primeşte? - fiindcă chiar şi cel ce primeşte milostenia împli- 
neşte o mare nevoie, şi mai mare încă decât toate. Că dacă nu ar fi săraci, toa- 
te cele ale mântuirii noastre s-ar răsturna pe dos, neavând unde să ne învistie- 
rim banii. Aşa că chiar şi săracul, care pare a fi mai netrebuitor, tocmai acesta 
este mai trebuitor decât toţi oamenii. Dar dacă este ruşinos a avea trebuinţă de 
altul, apoi nu-i rămâne decât să moară, căci nu poate trăi temându-se de sără- 
cie. «Dară, zici tu, nu pot suferi căutătura înfumurată». Şi de ce, defăimând pe 
altul pentru mândrie, te necinsteşti singur cu o astfel de învinuire? - Pentru că 
este lucru de mândrie a nu suferi trufia unui suflet îngâmfat. Pentru ce te temi 
de lucruri ce nu sunt vrednice de nici un cuvânt, te temi, zic, şi tremuri şi de 
acestea, şi de sărăcie? Că chiar dacă vei fi bogat, totuşi prin aceasta te vei găsi 
în nevoie de mai mulţi şi de mai multe, ba încă chiar şi de mai de rând lucruri. 

Cu cât te îmbogăţeşti mai mult, cu atât mai mult te supui pe sineţi acestui 
blestem. întocmai aşa te rogi tu, cerând să ai bani şi să nu ai trebuinţă de ni- 
meni, ca acela care, găsindu-se în mijlocul mării, unde are trebuinţă şi de co- 
răbieri, şi de corabie, şi de mii de alte împrejurări, s-ar ruga totuşi ca să nu 
aibă trebuinţă de ajutorul nimănui. Apoi dacă voieşti cu orice preţ a nu avea 
trebuinţă de nimeni, cere şi doreşte-ţi sărăcia; iară dacă ar trebui a te ruga 
pentru ceva, să te rogi şi să ai grijă numai pentru pâine şi haină - iară dacă eşti 
bogat, ai grijă şi pentru ţarină, şi pentru slugi, şi pentru dăjdii, şi pentru lefile 
slugilor, şi pentru cinstea slujbei ce o ai, şi pentru siguranţa vieţii şi a persoa- 
nei tale, şi pentru slavă, şi vei avea trebuinţă şi de stăpânitori, şi de cei supuşi 
acelora, şi de cei din cetate, ca şi de cei din sate, şi de neguţători, şi chiar şi de 
cârciumari. 

^ Acum vezi că vorbele acestea sunt ieşite din cea mai mare prostie? Că cu 
cât mai mult te înfricoşezi şi voieşti a nu avea nevoie de nimeni, cu atâta nu-ţi 
va fi cu putinţă de a scăpa de acea nevoie. Iară de voieşti a scăpa de mulţime - 
şi-ţi este cu putinţă, dacă te vei refugia la limanul sărăciei - taie şi aruncă de 
la ţine mulţimea lucrurilor, şi întru nimic să nu crezi că ar fi ruşine a avea tre- 
buinţă de altul, fiindcă acest lucru este şi al înţelepciunii celei negrăite a lui 
Dumnezeu. Că dacă atunci când avem trebuinţă unii de alţii, şi încă nevoia 
nici aşa nu ne adună pe noi în prietenie, dar dacă am fi nelipsiţi de nimic şi nu 
am avea trebuinţă unul de altul, oare nu am fi fiare sălbatice? 

Deci Dumnezeu ne-a rânduit a fi în legătură unul cu altul prin trebuinţele 
ceie avem şi în fiecare zi ne atingem unul de altul. Şi dacă ne-ar fi luat acest 
frâu, oare cine atunci ar mai fi căutat dragostea şi prietenia aproapelui său? 
Aşadar, să nu credem că aceasta ar fi ruşinos, nici să ne rugăm zicând «nu ne 
da pe noi a ne găsi în nevoia altora», ci dimpotrivă să ne rugăm, zicând «nu ne 
lăsa pe noi, găsindu-ne în nevoie, a nu primi pe cei ce pot să ne folosească». 

Greoi este nu a se găsi cineva în nevoie de a fi ajutat de alţii, ci de a răpi cele 
ale altora. Insă pentru unele ca acestea nu ne rugăm vreodată şi nici nu zicem- 
«Nu-mi da, Doamne, gândul de a pofti cele străine», iară a ne găsi în nevoie 
aceasta ni se pare a fi de nesuferit. Deşi Pavel de multe ori s-a găsit în nevoie 
şi nu se ruşina pentru aceasta, ci încă se şi mândrea şi lăuda pe cei ce-1 ajuta- 
seră, zicând: „Că şi o dată, şi de două ori aţi trimis cele spre trebuinţa mea" 
(Flp. 4, 16), şi iarăşi: „Alte biserici am jefuit, luând de cheltuială spre a sluti 
vouă" (2 Cor. 1 1 , 8). V 3 

Deci a se ruşina cineva de acestea nu este fapt al unui suflet slobod ci al 
unui suflet molatic, tâmp şi îndobitocit, fiindcă aceasta este hotărârea lui 
Dumnezeu, a ne găsi în nevoie unul de altul. Prin urmare, nu mai filosofa pes- 
te măsura îngăduită. «Dar, zici tu, nu pot suferi a ruga pe un om de multe ori 
şi a nu fi ascultat». Şi cum te va suferi Dumnezeu pe tine, cel rugat de dânsul 
şi neascultător, el care te-a rugat pentru binele tău? „în locul lui Hristos vă ru- 
găm, zice, ca şi cum Dumnezeu v-ar ruga prin noi: împăcaţi-vă cu Dumne- 
zeu" (2 Cor. 5, 20). «Şi totuşi, zici tu, eu sunt sluga lui». Ei şi? Căci când tu 
sluga, te îmbeţi, iară el, stăpânul, este flămând şi nu se bucură nici măcar de 
hrana trebuitoare, ce-ţi va putea adăoga ţie numele de slugă? Dar tocmai 
aceasta te va apăsa mai mult, când tu stai în casă cu trei rânduri, iară acela nu 
se bucură nici măcar de un acoperământ bun, când tu te răsfeti în aşternuturi 
moi, iară acela nu are nici pernă. «Dar am dat», zici tu. Şi totuşi, nu trebuie a 
conteni făcând aceasta. Numai atunci ai putea să fii iertat, când nu ai avea 
când nimic nu s-ar ţine de tine. întrucât însă ai, măcar de mii de ori de ai da şi 
încă vor fi alţii cari sunt flămânzi, nici o îndreptare nu vei avea. Când tu încui 
in hambare grâul, şi când îi urci preţul, şi în sfârşit, când iscodeşti alte căi de 
câştig străine, apoi atunci ce nădejde de mântuire vei avea? Şi s-a poruncit a 
da celui flămând în dar, iară tu nu dai nici măcar cu un preţ cumpătat. El pen- 
tru tine şi-a deşertat atâta slavă, iară tu pentru dânsul nu socoteşti vrednic nici 
a da o pâine. Câinele tău este ghiftuit, iară Hristos se topeşte de foame. Sluga 
ta se sparge de îmbuibare, în vreme ce Stăpânul tău, ca şi al aceluia, este lipsit 
pană şi de hrana trebuitoare. Dar cum pot fi acestea fapte de prieteni? împăca- 
ţi-vă cu Dumnezeu, căci o astfel de purtare este a unor vrăjmaşi şi războinici' 

Deci să ne ruşinăm, iubiţilor, de câte binefaceri ne-am învrednicit şi de câte 
mea ne vom învrednici. Când se va apropia de noi vreun sărac cerând milă 
sa-I primim cu toată bunăvoirea, mângâindu-1 şi îmbărbătându-1 cu cuvântul,' 
ca astfel şi noi să ne învrednicim de aceeaşi bunăvoire şi din partea lui Dum- 
nezeu, şi din partea oamenilor. „Câte veţi voi să vă facă vouă oamenii, faceţi 
şi voi lor" (Mt. 7, 12). Această poruncă nu are în sine nimic greu, nimic ane- 
voios. «Ceea ce voieşti a se face ţie, aceasta fa-o tu aceluia, zice: răsplata este 
egală». Şi nu a zis: «Ceea ce nu voiţi a vi se face, nici voi să nu faceţi», ci a 

spus ceva mai mult. Aceea desigur că ar fi depărtare de rele, pe când aceasta 
este lucrarea celor bune. Aşa că şi una şi alta se cuprind în acest grai. Şi nici 
nu a zis numai «acestea şi voi să le voiţi», ci „să faceţi lor". Şi care este folo- 
sul? „Aceasta este legea, zice, şi prorocii". Voieşti a fi miluit? Miluieşte şi tu 
pe alţii. Voieşti a te învrednici de iertare? Iartă şi tu altora. Voieşti a nu auzi 
vorbindu-te de rău? Nici tu nu vorbi. Pofteşti a fi lăudat? Laudă şi tu. Voieşti 
a nu se lăcomi alţii? Nici tu nu răpi lucrul altuia. Ai văzut cum a arătat că bi- 
nele este după fire şi că noi nu avem trebuinţă nici de legi omeneşti şi nici de 
dascăli? In cele ce voim a primi de la alţii, sau a nu primi, legiuim noi înşine. 
Aşa că, dacă ai voi să nu primeşti, şi ai face, sau ai voi să primeşti, iară tu nu 
ai face, atunci te-ai osândit singur şi nu te vei bucura de nici o îndreptare, ca 
unul ce te-ai amăgit singur şi nu ai ştiut ce trebuie să faci. 

Pentru aceea vă rog ca, deşteptând în noi şi pentru noi legea aceasta şi ci- 
tind aceste scrieri lămurite şi scurte, să fim pentru cei de aproape ai noştri 
ceea ce voim a fi pentru noi înşine, ca astfel să ne bucurăm şi de liniştea vieţii 
de acum, şi să ne învrednicim şi de bunătăţile cele viitoare, cu harul şi cu iubi- 
rea de oameni a Domnului nostru Iisus Hristos, căruia se cuvine slava, stăpâ- 
nirea şi cinstea, împreună cu Tatăl şi cu Sfanţul Duh, acum şi pururea şi în ve- 
cii vecilor. Amin. 



OMILIM KVI1I 



„Şi. mulţămită lui Dumnezeu, celui ce au dat ace- 
eaşi osârdie pentru voi în inima lui Tit. " (2 Cor. 8, 16) 

Iarăşi laudă pe Tit. Fiindcă a vorbit despre milostenie, la urmă vorbeşte şi 
despre cei ce vor primi de la dânşii banii şi-i vor aduce - fiindcă aceasta ajuta 
şi la strângerea acestor prinoase şi spre a face mai înflăcărată bunăvoirea celor 
ce vor da. Că cel ce îndrăzneşte pentru cel ce-i slujeşte, şi nu bănuieşte defel 
pe cei ce primesc, va da cu mai multă mărinimie. Ceea ce pentru ca şi atunci 
să se întâmple, ascultă cum înfăţişează pe cei sosiţi atunci în acest scop, dintre 
cari cel dintâi era Tit. Pentru care şi zice: „Mulţămită lui Dumnezeu, celui ce 
au dat aceeaşi osârdie în inima lui Tit". Dar oare ce înseamnă „aceeaşi osâr- 
die"? Adică tot aceea care a avut-o şi pentru Thessaloniceni. Şi priveşte înţe- 
lepciune la dânsul, căci arătând că lucrul acesta este al lui Dumnezeu, el este 
care şi mulţămeşte celui ce va da, aşa că şi prin aceasta el îi îndeamnă. «Că 
dacă Dumnezeu 1-a mişcat pe Tit şi 1-a trimis la voi, apoi însuşi el cere prin 
Tit. Deci să nu credeţi că faptul acesta este omenesc». 

Dar de unde se poate vedea că Dumnezeu 1-a îndemnat pe Tit la aceasta? 
„Căci îndemnarea aceea a primit-o", zice, şi fiind mai osârduitor, de bunăvoie 
a ieşit la voi" (2 Cor. 8, 17). Şi priveşte cum îl arată şi pe Tit îndeplinind cele 
ale lui Dumnezeu şi neavând trebuinţă de alţii. însă dacă a şi spus de harul lui 
Dumnezeu, totuşi el nu lasă ca totul să fie a lui Dumnezeu, ca şi prin aceasta 
iarăşi să-i tragă spre o mai mare dragoste, zicând că şi de la sine înduşi s-a în- 
demnat. „Şi fiind mai osârduitor, de bunăvoie a ieşit la voi" — adică «a pus 
mâna pe lucrul acesta, a sărit în sus pentru strângerea acestor ajutoare, a soco- 
tit slujba voastră ca o folosinţă a sa; şi pentru că v-a iubit mult pe voi, apoi 
nici nu a fost nevoie de rugămintea mea, iară dacă a şi fost rugat de mine, to- 
tuşi nu prin aceasta s-a mişcat, ci de la sine şi prin harul lui Dumnezeu». 

„Şi am trimis împreună cu el şi pre fratele, a căruia laudă întru evanghelie 
este prin toate bisericile" (2 Cor. 8, 18). Dar cine este acest frate? Unii spun 



167 



că este Luca, pentru istoria pe care a scris-o (Faptele Apostolilor); iară alţii 
spun că ar fi Varnava - fiindcă Pavel chiar şi propovăduirea nescrisă o numeş- 
te tot evanghelie. Şi pentru ce oare nu a pus numele lor, ci face cunoscut pe 
nume numai pe Tit, pe care-1 laudă şi de la împreună-lucrarea lui în evanghelie 
- deoarece era atât de trebuitor, încât Pavel nu putea face nimic mare şi în- 
semnat, după cum zice: „Că neaflând pre Tit, fratele meu, nu am găsit linişte 
cu duhul meu" - în acelaşi timp şi de la dragostea ce avea către dânşii, după 
cum şi zice: „că inima lui mai mult este spre voi" - şi chiar de la osârdia lui 
pentru această faptă. „De bunăvoie, zice, a ieşit ia voi". Dar pe ceilalţi nici nu-i 
recomandă la fel, şi nici nu-i pune cu numele lor. Deci ce am putea spune? 
Poate că aceşti Corintheni nu-i cunoşteau pe aceia, drept care nici nu stăruieşte 
apostolul în a-i lăuda, fiindcă niciodată încă nu-i văzuseră, ci a spus numai 
atâta pe cât era nevoie spre învederare şi spre a Ie scoate toată bănuiala rea. 

Dar să vedem cum şi de unde apostolul laudă pe acest frate nenumit? De 
unde deci îl laudă? Mai întâi de la propovăduirea evangheliei îl laudă, că nu 
numai că a propovăduit-o, ci şi că pe cât trebuia şi cu osârdia cuvenită. Căci 
nu zice doar «propovăduieşte şi binevesteşte», ci că „a cărui laudă întru evan- 
ghelie este", zice. Şi ca să nu se pară că-1 linguşeşte, iată că apostolul aduce ca 
martori nu pe unul, sau doi, sau trei oameni, ci întreaga Biserică, zicând: „prin 
toate bisericile". După aceea apoi chiar şi de la judecata celor ce l-au hirotoni- 
sit îl face vrednic de cinstirea lor, ceea ce nu este puţin lucru. Pentru aceea 
spunând: „a căruia laudă întru evanghelie este prin toate bisericile", adaogă 
îndată: „Şi nu numai aceasta". Dar ce va să zică el aici? Adică «nu numai de 
aici este el vrednic de cinste, că propovăduind este bine văzut şi ascultat şi 
lăudat de toţi, ci şi că este „hirotonisit de biserici împreună cu noi, ca să fie to- 
varăş călătoriei voastre" (2 Cor. 8, 19). Mi se pare deci că aici face vorbire de 
Varnava, fiindcă mult seamănă vrednicia acestui bărbat cu ceea ce spune aici 
apostolul, deoarece arată: „ca să fie tovarăş călătoriei noastre, zice, cu darul 
acesta ce se slujeşte de noi". Ai văzut câte laude îi aduce? Binevestind stră- 
lucea, iară pentru aceasta el avea ca martor întreaga Biserică. «A fost hirotoni- 
sit de noi», zice, şi pentru cele ce Pavel pretutindeni 1-a avut de tovarăş, şi în 
ispite, şi în primejdii, căci vorba de călătorie aceasta lasă a se înţelege. Dar ce 
va să spună prin cuvintele: „cu darul acesta ce se slujeşte de voi"? «Ca să ves- 
tească cuvântul, zice, şi să propovăduiască evanghelia», sau că «să slujească 
la strângerea banilor», sau mai bine zis, mi se pare că pentru amândouă aces- 
tea spune. Apoi adaogă: „spre slava Domnului şi osârdia voastră". Ceea ce el 
spune aici, aceasta înseamnă: «Am găsit cu cale, zice, de a fi hirotonisit el cu 
noi, adică ales sau rânduit cu noi, şi a se rândui spre slujba aceasta, încât să se 
facă iconom şi slugă a banilor strânşi» - că nici aceasta nu era puţin lucru. 

„Socotiţi (alegeţi), zice, dintre voi, fraţilor, şapte bărbaţi mărturisiţi" (Fap. 6, 
3), adică au fost hirotonisiţi de Biserici şi întreaga adunare şi-a dat cuvântul. 

Dar ce înseamnă: „spre slava Domnului şi osârdia voastră"? Adică şi Dum- 
nezeu să se slăvească, şi voi să vă faceţi mai osârduitori şi mai binevoitori faţă 
de cei ce vor primi banii aceştia, fiind bărbaţi încercaţi şi împotriva cărora ni- 
meni nu poate zămisli vreo bănuială mincinoasă. «Pentru aceea, zice, am cău- 
tat nişte astfel de bărbaţi, şi nu am încredinţat totul numai unuia, ca astfel şi 
această bănuială să piară, ci am trimis şi pe Tit. Şi cu dânsul împreună şi pe 
altul». Apoi lămurind cuvintele „spre slava Domnului şi osârdia voastră", a 
adăogat: „Ferindu-ne de aceasta, ca să nu prihănească pre noi cineva întru 
această îndestulată şi mare strânsoare ce se slujeşte de noi" (2 Cor. 8, 20). Şi 
ce este oare ceea ce el spune aici? Negreşit că ceea ce spune aici este vrednic 
de Pavel şi învederează marea lui îngrijire faţă de dânşii. «Ca nu cumva, zice, 
să bănuiască cineva şi nici cea mai mică îndoială să aibă împotriva noastră - ca 
dosind cât de puţin din banii încredinţaţi nouă - de aceea am trimis pe aceştia, 
şi nu numai unul, ci şi doi, şi trei». 

Ai văzut cum i-a scutit pe dânşii de toată bănuiala? Nu numai de la propo- 
yăduirea evangheliei, nici numai de la a fi hirotonisiţi, ci şi de la a-i hirotonisi 
încercaţi, ca să nu fie nici măcar bănuiţi; aceasta este grija cea mare a aposto- 
lului. Şi nu a zis: «ca să nu ne prihăniţi voi», ci „ca să nu prihănească pre noi 
cineva". Deşi pentru dânşii a făcut aceasta, dând a se înţelege prin cuvintele 
„spre slava Domnului şi osârdia voastră", totuşi nu voieşte a-i atinge, ci o apu- 
că pe departe, zicând: „ferindu-ne de aceasta", şi încă nici cu aceasta nu se 
mulţămeşte, ci şi oarecum îi linguşeşte, zicând: „întru această îndestulată şi 
mare strânsoare ce se slujeşte de voi", punând şi lauda o dată cu însemnătatea 
faptului. Ca nu cumva să se supere şi să zică: «Aşadar vă îndoiţi de noi şi ne 
credeţi atât de mişei, încât să vă bănuim în această lucrare?» - iată că apostolul 
preîntâmpinându-i şi îndreptându-i pare că le zice: «Mulţi bani sunt trimişi de 
voi, şi această „îndestulată şi mare strânsoare", adică mulţimea banilor, ar fi de 
ajuns să dea celor răi pricină de bănuială dacă nu vom lua toată încredinţarea». 

„Că facem purtare de grijă de cele bune nu numai înaintea Domnului, ci şi 
înaintea oamenilor" (2 Cor. 8, 21). Ce ar putea fi deopotrivă cu Pavel? Că nu 
a zis: «Să piară şi să fie blestemat cel ce ar voi să bănuiască aşa ceva; întru cât 
nu mă va mustra cugetul, nici o vorbă nu voi face de ceea ce bănuiesc», ci cu 
cât erau dânşii mai slabi, pe atâta şi el era mai îngăduitor. Căci pe cel bolnav 
şi neputincios trebuie a-1 ajuta, iară nu a-1 cicăli. Deşi, de care păcat suntem 
noi departe pe atât, pe cât era el departe de o astfel de bănuială? Că chiar drac 
de ar fi fost cineva, nu ar fi bănuit pe acest fericit de o astfel de reacredinţă. Şi 
cu toate acestea, chiar aşa de departe fiind de o astfel de bănuială urâcioasă, 
toate le face şi le întreprinde, încât nici măcar umbră de bănuială să nu dea câ- 

tuşi de puţin celor ce ar încerca a născoci ceva rău, şi nu numai că scapă de în- 
vinovăţire, ci chiar şi de hule, şi de tot ponosul, şi de cea mai mică bănuială. 

„Şi am trimis împreună cu dânşii şi pe fratele nostru" (2 Cor. 8, 22). Iată 
iarăşi că pune şi pe altul, şi încă cu laude, şi cu voia lui, şi a multor alţi mar- 
tori. „Pe care l-am ispitit, zice, întru multe, de multe ori, că este osârduitor, 
iară acum cu mult mai osârduitor". Lăudându-1 deci de la înseşi însuşirile sale, 
îl înalţă şi de la dragostea lui către dânşii; şi ceea ce zicea despre Tit, că „fiind 
osârduitor, de bunăvoie a ieşit la voi", aceasta o spune şi de acest frate, zi- 
când: „iară acum cu mult mai osârduitor" punând mai dinainte seminţele dra- 
gostei către Corintheni. Deci după ce a arătat însuşirile lor, la urmă îi roagă şi 
pe dânşii pentru aceia, zicând: 

"Şi ori pre Tit, părtaş este mie, şi la voi împreună-lucrător" (2 Cor. 8, 23). 
Dar oare ce înseamnă „şi ori pre Tit"? «Dacă trebuie a spune ceva, zice, aces- 
tea am a spune, că este părtaş mie şi ia voi împreună-lucrător». Sau că poate 
că spune «că dacă veţi face ceva pentru Tit, aceasta nu o veţi face cum s-ar în- 
tâmpla, căci el este tovarăşul meu». Şi părându-se că prin aceste vorbe îi laudă 
pe acela, el înalţă pe aceştia, arătându-i cum dânşii se găsesc faţă de Tit, încât 
le este de ajuns spre a-1 cinsti pe acela numai faptul că îl arată a fi tovarăş al 
său. Insă nici cu aceasta nu s-a mulţămit, ci a mai adăogat şi altceva, zicând: 
„şi la voi împreună-lucrător". Nu simplu lucrător, ci «în cele către voi, în pro- 
păşirea voastră, în înaintarea, în dragostea, în osârdia cea către voi» - ceea ce 
mai vârtos ar fi putut a-1 apropia de dânşii. 

"Ori fraţii noştri". «Sau despre alţii, zice, de veţi voi a auzi ceva, apoi şi 
aceştia au cele mai mari drepturi de recomandare către voi, fiindcă şi aceştia, 
zice, „sunt fraţii noştri şi apostoli ai bisericilor", adică de Biserici trimişi. Mai 
departe apoi pune ceea ce este mai mare decât toate: „slava lui Hristos", adică 
ceea ce se face acestora la Hristos se duce. «Ori că veţi voi a-i primi ca apos- 
toli, zice, ai Bisericilor, ori ca fraţi, ori că o veţi face spre slava lui Hristos, 
multe pricini veţi avea spre a-i iubi. Pentru Tit am a spune că şi al meu tovarăş 
este, dar şi al vostru iubitor; iară pentru aceştia, că sunt fraţi, că sunt apostoli 
ai Bisericilor, că sunt slava lui Hristos», 

Ai văzut cum şi de aici se învederează că aceştia erau necunoscuţi lor? Dacă 
ar fi fost cunoscuţi lor, negreşit că i-ar fi împodobit cu laude de acelea cu care 
a împodobit şi pe Tit - zic adică de dragostea aceluia către dânşii - dar fiindcă 
încă nu le erau cunoscuţi, apoi «ca pe fraţi primiţi-i, zice, ca pe apostolii 
Bisericilor, ca pe cei ce lucrează spre slava lui Hristos». Pentru care adaogă: 
„Drept aceea, arătarea dragostei voastre şi a laudei noastre pentru voi, spre 
dânşii să o arătaţi înaintea feţei bisericilor" (2 Cor. 8, 24). Acum să arătaţi, 
zice, cum ne iubiţi pe noi, şi cum noi nu cum s-ar întâmpla şi în zadar ne 
mândrim şi ne lăudăm cu voi; iară aceasta o veţi dovedi dacă veţi arăta către 

dânşii dragostea. După aceea apoi chiar şi vorba o face mai înfricoşată, zicând: 
„înaintea feţei bisericilor", adică în slava şi în cinstea Bisericilor. «Că dacă pe 
aceştia îi veţi cinsti, veţi cinsti pe Bisericile care i-au trimis». Că cinstea făcută 
lor nu este îndreptată numai la dânşii, ci şi la cei ce i-au trimis pe dânşii, cari 
i-au hirotonisit sau i-au însărcinat cu această solie, şi la cei mai nainte de 
dânşii, spre slava lui Dumnezeu. Când noi vom cinsti pe cei ce slujesc lui, apoi 
toate cele atingătoare de faima lor cea bună se duc către dânsul şi către obştea 
Bisericilor. Dar nici aceasta nu este mic lucru, fiindcă mare este puterea unei 
adunări strânse întru acelaşi scop. 

'Dacă rugăciunea Bisericilor a dezlegat pe Petru din legături, apoi şi gura lui 
Pavel o a deschis. Faima acestora nu cum s-ar întâmpla împodobeşte şi pe cei 
intraţi între căpeteniile duhovniceşti. Pentru aceea şi cel ce urmează a hirotonisi 
sau alege pe alţii cere atunci şi rugăciunile acelora, iară aceia hotărăsc şi strigă 
cu glas tot ceea ce ştiu cei iniţiaţi în tainele credinţei. Căci nu este slobod a dez- 
veli toate celor ce nu sunt iniţiaţi. Sunt împrejurări când preotul nu se deosebeş- 
te de cel supus, adică de cel mai jos decât dânsul, de pildă când trebuie a se în- 
vrednici de Tainele cele înfricoşate, fiindcă cu toţii ne învrednicim de aceleaşi 
Taine, iară nu ca în Legea Veche, când pe unele le mânca preotul, iară pe altele 
cel ce nu era preot, aşa că norodului nu-i era slobod a se împărtăşi din cele ce se 
împărtăşea preotul. Acestea însă nu mai sunt acum, ci tuturor le stă de faţă un 
trup şi un potir. Şi chiar în rugăciuni ar putea vedea cineva pe norod ajutorind 
cu o bună parte, căci pentru cei îndrăciţi şi pentru cei aflaţi în pocăinţă rugăciu- 
nile se fac de obşte, şi de preot, şi de credincioşi; atunci cu toţii zic aceeaşi ru- 
găciune, rugăciune plină de milă şi împreună-pătimire. 

Şi iarăşi, când scoatem din biserici pe cei ce încă nu pot a se împărtăşi din 
masa cea sfântă, atunci trebuie a se face o altă rugăciune, şi cu toţii stăm la fel 
jos pe acelaşi loc, şi cu toţii la fel ne ridicăm în picioare. Când ar trebui iarăşi 
a ne împărtăşi de pace, noi şi atunci cu toţii ne sărutăm împreună. Şi chiar în 
vremea când se săvârşesc înfricoşatele Taine preotul se roagă cu norodul, dar 
şi norodul se roagă cu preotul, fiindcă cuvintele: „şi cu duhul tău" nimic alta 
nu este decât aceasta. 

Cele ale euharistiei iarăşi sunt de obşte, căci nici preotul nu mulţămeşte 
singur, ci şi întregul norod. Că mai întâi primind răspunsul lor, apoi unindu-se 
şi dânşii cu preotul şi zicând că cu vrednicie şi cu dreptate se face aceasta, la 
urmăvîncepe şi preotul sfânta euharistie. Şi pentru ce te minunezi că norodul 
grăieşte împreună cu preotul, când el înalţă cântări de laudă lui Dumnezeu 
chiar şi împreună cu Heruvimii şi cu Puterile cele de Sus? Acestea toate le-am 



1 Partea morală. Despre nevoia de rugăciune, şi pentru a nu ne dezbina unii de alţii 
(Veron). 

spus ca şi fiecare dintre voi să fie cu băgare de seamă; ca să cunoaştem că cu 
toţii suntem un trup, având poate numai atâta osebire între noi pe câtă osebire 
au mădulările între dânsele, şi să nu aruncăm totul pe preoţi, ci şi voi să vă în- 
grijiţi, ca unii ce sunteţi din trupul obştesc, din Biserica întreagă. Că aceasta 
ne pregăteşte şi nouă o mai mare siguranţă, în acelaşi timp şi vouă propăşire 
în fapta bună. 

Ascultă cum în vremea apostolilor în multe împrejurări credincioşii cu toţii 
erau luaţi ca părtaşi la părerea şi hotărârea adunării, căci când, de pildă, au hi- 
rotonisit sau au ales pe cei şapte diaconi, mai întâi au împărtăşit aceasta obştii 
întregi; şi când Petru a adus în ceata sfinţilor apostoli pe Mathia, a vestit mai 
întâi tuturor celor de faţă, atât bărbaţi, cât şi femei. Că aici nu este nici trufia 
stăpânilor, şi nici robia celor stăpâniţi, ci stăpânie duhovnicească, prisosind 
mai cu seamă în aceea că îşi ia pe spatele său ceva mai mult decât toată oste- 
neala, îşi ia îngrijirea de voi, iară nicidecum nu caută cinstiri multe. Căci în 
Biserică trebuie a trăi ca şi într-o casă, adică trebuie a ne găsi cu toţii ca şi 
cum am fi un singur trup, după cum şi botezul este unul, şi masa este una, şi 
izvorul este unul, şi zidire este una, şi Tată este unul. 

Deci pentru ce ne dezbinăm între noi şi ne învrăjbim unii împotriva altora? 
Ne vedem siliţi, prin urmare, a ne plânge iarăşi tot de aceleaşi de care de 
multe ori ne-am plâns. Cele de acum, iubiţilor, sunt vrednice de plâns. Suntem 
atât de mult dezbinaţi unii de alţii, încât este nevoie a imita legătura dintr-un 
trup omenesc, căci numai aşa va putea chiar şi cel mai mare a se folosi din în- 
tâlnirea cu cei mai mic. Dacă Moisi a aflat ceva din cele de folos de la socrul 
său 1 , ceea ce el nu ştia, apoi cu atât mai mult ar putea fi aceasta în Biserică. Şi 
ce poate fi dacă ceea ce a ştiut necredinciosul nu a ştiut cel duhovnicesc? Pen- 
tru ca să cunoască cu toţii de pe atunci că măcar de ar despărţi marea în două, 
măcar de ar sfărâma piatra ca să curgă din ea apă, totuşi aveau trebuinţă de 
ajutorul lui Dumnezeu; şi că acelea nu erau ale firii omeneşti, ci ale puterii lui 
Dumnezeu. Chiar şi acum, dacă cutare, de pildă, nu spune ce trebuie a spune, 
iar un altul sculându-se să spună - chiar mic şi nebăgat în seamă de ar fi acesta, 
însă ar spune ceva din cele de folos - primeşte-i părerea. Măcar de ar fi dintre 
cei mai proşti şi mai de rând, tu să nu-1 dispreţuieşti. Căci nimeni nu poate fi 
atât de departe de aproapele său pe cât de departe era Moisi de socrul său; şi 
totuşi nu a crezut că este nevrednic de a-i asculta, ci încă i-a şi primit părerea, a 
încuviinţat-o, ba încă a şi scris-o în cartea sfântă şi nu s-a ruşinat a o predanisi 
viitorimii, doborând prin aceasta trufia celor mulţi. Pentru care, scriind astfel de 
fapte în istoria sfântă ca pe stâlpul vieţii, le-a lăsat omenirii - fiindcă ştia că 
istoria aceasta va fi multora de folos. 



1 A se vedea leş. 18, 14-19 şi urm. 

Deci să nu trecem cu vederea pe cei ce ne sfătuiesc cu cele trebuitoare, fie 
că ar fi poate dânşii dintre cei mai mici, fie că dintre cei mai de rând; şi nici să 
socotim că ceea ce noi am sfătuit sau am povăţuit pe cineva trebuie a fi nu- 
maidecât ascultat şi a se îndeplini întocmai, ci numai acele ce li s-ar părea de 
folos, numai acele primească-se de toţi. Că mulţi din cei cu vederile scurte 
văd de multe ori mai bine decât cei cu vederile cele mai agere, pentru că cer- 
cetează poate mai cu amănunţime şi mai cu stăruinţă. Şi nici să zici: «Dar 
pentru ce mă chemi la sfat, dacă nu asculţi de ceea ce-ţi spun?» - fiindcă ast- 
fel de vorbe nu pot fi ale unui sfătuitor, ci ale unui tiran. Căci cel ce sfătuieşte 
este stăpân numai a spune cele ale lui; iară dacă cel sfătuit ar găsi că altceva 
i-ar fi lui de folos, pe când celălalt ar voi să se facă numai ceea ce el a spus, 
apoi atunci nu mai este sfătuitor, ci tiran, după cum am spus. 

Deci dar să nu facem aşa, ci izbăvindu-ne sufletul de toată trufia şi uşurin- 
ţa, să avem ca scop nu numai ca părerile noastre să stea în picioare, ci ca să 
stăpânească totdeauna părerea care foloseşte, chiar de nu ar fi ieşită din capul 
nostru. Nu puţin vom câştiga şi atunci când, neputând găsi noi cele cuvenite, 
vom primi cele ce ni se pun înainte de alţii, fiindcă şi de la Dumnezeu vom lua 
o mare plată şi ne vom bucura şi de o mai mare slavă. Că după cum cel ce 
spune care anume sunt foloasele noastre este înţelept, tot aşa şi noi, primind 
sfatul, vom avea laudă şi vom culege roadele înţelepciunii şi ale recunoştinţei. 
Tot aşa deci şi casele, ca şi cetăţile, tot aşa şi Biserica fiind iconomisită, va lua 
un mai mare avânt. Tot aşa de bine iconomisind şi noi viaţa de faţă, ne vom 
învrednici de bunătăţile viitoare. Cărora fie ca toţi să ne învrednicim, cu harul 
şi cu iubirea de oameni a Domnului nostru Iisus Hristos, căruia se cuvine sla- 
va, stăpânirea şi cinstea, împreună cu Tatăl şi cu Sfântul Duh, acum şi pururea 
şi în vecii vecilor. Amin. 

„ Că pentru slujba cea către sfinţi, de prisos este a 
scrie vouă. " (2 Cor. 9, 1) 

Spunând atâtea pentru slujbă, aici zice: „este de prisos a scrie vouă". Şi nu 
numai aici se vede înţelepciunea lui, că spunând mai nainte atâtea, la urmă zice 
că „de prisos este a scrie vouă", ci şi că iarăşi vorbeşte de dânsa. Unele spuse 
cu puţin mai nainte le-a grăit pentru cei ce vor primi banii de la dânşii, ca ei 
adică să se bucure de multă cinste; altele, spuse mai nainte de acelea, când vor- 
bea despre Machedoneni, că „sărăcia lor cea adâncă a sporit spre bogăţia dărni- 
ciei lor", şi toate celelalte despre iubirea de oameni şi milostenie. Cu toate 
acestea, după ce atâtea le-a spus, şi urmând iarăşi a le mai grăi, „de prisos îmi 
este, zice, a scrie vouă". Face aceasta ca încă mai mult să-i atragă la sine. 

Că omul care are poate o slavă atât de mare încât să nu aibă trebuinţă de 
sfat, se ruşinează a se arăta lumii mai prejos de bunul nume ce-1 are. Tot aşa 
face aceasta fiind vorba şi de învinovăţire; că grăieşte trecând cu vederea ceea 
ce ar voi să spună. De altminteri, aceasta are o mare putere asupra ascultătoru- 
lui, căci, de pildă, judecătorul, văzând mărinimia învinuitului, la urmă nici 
nu-1 mai bănuieşte. Că se gândeşte, zic, că dacă cel ce ar avea multe de grăit şi 
nu spune nimic, cum ar putea el să plăsmuiască cele ce nu sunt? Şi prin aceas- 
ta dă mai mult a se înţelege decât a se vorbi, şi îşi adaogă singur la bunul său 
nume. Aceasta face şi Pavel de multe ori, şi când este vorba de sfat, şi chiar şi 
când este vorba de laude, căci după ce spune: „de prisos este a scrie vouă", 
priveşte cum îi sfătuieşte mai jos. 

„Că ştiu osârdia voastră, cu carea pentru voi mă laud către Machedoneni" 
(2 Cor. 9, 2). Mare lucru este deci de a şti el aceasta, şi cu mult mai mare a o 
spune şi altora, căci atunci are şi o mai mare putere, fiindcă nu ar putea dânşii 
să se facă de ruşine. Ai văzut înţelepciune la dânsul? I-a îndemnat prin pilda 
altora, prin Machedoneni: „Şi arătăm vouă, fraţilor, de harul lui Dumnezeu cel 
dat întru bisericile Machedoniei" - i-a îndemnat prin pilda lor chiar: „cari nu 

numai a face, ci şi a vrea aţi început mai nainte, din anul trecut", zice; i-a în- 
demnat prin pilda Domnului, zicând: „Că ştiţi harul Domnului nostru Iisus 
Hristos, că pentru voi au sărăcit, bogat fiind" - şi apoi iarăşi se caută adăpost 
la partea cea mai puternică, punând de faţă pildele altora, fiindcă neamul nos- 
tru omenesc este râvnitor. Ar fi trebuit, fireşte, ca pilda Domnului mai ales 
să-i mişte, şi după aceea să aducă apoi pilda răsplătirii; dar fiindcă erau slabi, 
apoi pilda acesta îi mişcă mai mult. Că nimic nu poate fi mai mare şi mai în- 
semnat decât ceea ce poate face râvna sau dorinţa de a întrece pe altul. Căci tu 
gândeşte-te cum aduce din nou acest gând, fiindcă nu zice: «urmaţi pe aceia», 
ci că „râvna cea dintre voi pre cei mai mulţi i-a îndemnat". Dară ce spui, Pa- 
vele? Cu puţin mai nainte ziceai că Machedonenii au dat de bunăvoie, şi încă 
„cu multă rugăminte rugându-ne pre noi"; deci cum de zici acum „râvna cea 
dintre voi", adică numai aşa au dat? «Da, zice el, noi nu i-am sfătuit, nu i-am 
rugat, ci numai că v-am lăudat pe voi, ne-am mândrit cu voi, şi aceasta a fost 
de ajuns spre îndemnarea lor». 

Ai văzut cum îi mişcă prin alţii pe aceştia, şi prin aceştia pe alţii, şi cum 
împreună cu râvna lor a amestecat şi cea mai mare laudă? Apoi, ca nu cumva 
să-i înalţe prea mult, priveşte cu câtă cumpătare îşi întinde mrejele vorbei, zi- 
când: „şi râvna cea dintre voi pre cei mai mulţi a îndemnat". Gândeşte-te deci 
ce ar fi fost ca altora să le fie pricină pentru o asemenea milostenie, iară dânşii 
să nu ia parte la acest prinos. Pentru aceea nu a zis «urmaţi pe aceia», fiindcă 
nu ar fi avut atâta putere râvna lor, ci «aceia v-au urmat pe voi, şi deci voi, ca 
dascăli, să nu vă arătaţi mai prejos de ucenici». 

Şi priveşte cum, deşteptându-i pe dânşii şi aţâţându-i foarte tare, se preface 
parcă a sta de partea lor, sau mai bine zis, ca şi cum parcă dânşii s-ar găsi în 
întrecere, iară el le ia apărarea şi se dă de partea lor. Că după cum mai sus a 
zis: „Căci preste putere voioşi au fost, cu multă rugăminte rugându-ne pre noi 
ca să luăm darul şi împărtăşirea slujbei celei către sfinţi, încât am rugat pre Tit, 
ca precum mai nainte a început, aşa să şi săvârşească întru voi darul acesta", 
tot aşa şi aici zice că „am trimis pre fraţi, ca nu în deşert să fie lauda noastră". 
Şi s-ar părea că se pune pe sine de partea Corinthenilor prin toate acestea, deşi 
se îngrijea de toţi deopotrivă. Ceea ce el spune aici, aceasta va să zică: «Mă 
mândresc mult cu voi, mă îngâmf pentru toţi, m-am mândrit şi cu aceia, aşa că 
dacă voi veţi rămâne în urmă, cele ale ruşinii sunt obşteşti». Dar şi aceasta el 
o spune cumpătat, căci a adăogat: „în partea aceasta" - nu peste tot locul - „ca 
precum am zis, să fiţi gata", adică «nu am spus că veţi găti, ci că aţi gătit totul 
şi că nimic nu vă mai lipsea. Aceasta deci voiesc a o dovedi prin fapte», zice. 
Mai departe apoi chiar se măreşte neliniştea lui, zicând: „Ca nu cumva, de vor 
veni împreună cu mine Machedonenii şi vor afla pre voi negătiţi, să ne ruşi- 
năm noi - ca să nu zicem voi - întru starea aceasta a laudei". Ruşinea este mai 

mare când pui ca privitori pe mulţi dintre cei ce au auzit de-acum de acest 
fapt. Şi nu a zis că «voi aduce Machedoneni cu mine», ca să nu pară că 
aceasta el o face într-adins, ci „ca nu cumva de vor veni împreună cu mine", 
adică s-ar putea întâmpla una ca aceasta. Astfel deci el a fecut cuvântul său 
nebănuit prin aceste vorbe, pe când dacă ar fi grăit altminteri, i-ar fi făcut mai 
iubitori de ceartă. Şi priveşte încă cum el i-a aţâţat nu numai de la cele duhov- 
niceşti, ci şi de la cele trupeşti. «Dacă poate nu vă mişcă atât de mult persoana 
mea, zice, ci vă îmbărbătaţi ca faţă de unul ce vă cunoaşte, totuşi gândiţi-vă la 
Machedoneni, „ca nu cumva să vină împreună cu mine, şi să afle pre voi" - şi 
nu zice «nevoind», ci „nepregătiţi", adică nerăspunzând suma ce trebuie a plă- 
ti. Că dacă este ruşine a nu răspunde îndată, apoi a nu răspunde defel, sau mai 
puţin decât trebuie, poţi pricepe câtă ruşine poate fi. Apoi arată cu multă liniş- 
te şi ceea ce s-ar putea întâmpla din această pricină, zicând cam înţepător: „ca 
nu cumva să ne ruşinăm noi, ca să nu zicem voi 4 '; după care iarăşi o îndreaptă, 
zicând: „întru starea aceasta a laudei", facându-i prin aceasta nu mai leneşi, ci 
arătând că dacă în altele au avut izbânzi, apoi trebuie ca şi de astă dată să aibă 
multă îndrăzneală. 

„Drept aceea, de nevoie a fi am socotit a îndemna 1 pre fraţi ca să vie mai 
nainte la voi şi să gătească cea mai nainte făgăduită a voastră binecuvântare, 
iară nu ca o lăcomie" (2 Cor. 9, 5). Iarăşi a repetat gândul sub un alt chip; şi 
ca să nu se creadă că le spune acestea cum s-ar întâmpla, apoi şi pricina călă- 
toriei fraţilor o arată a fi tot aceeaşi, adică să nu fie dânşii ruşinaţi. Ai văzut că 
cuvintele lui de mai sus: „de prisos este a scrie vouă" sunt un început de sfatu- 
ire? Ai văzut câte a spus ei pentru această slujbă? Pe lângă acestea, apoi se 
mai poate spune şi aceea, că spre a nu părea că se dezice spunând „de prisos 
este", apoi a trecut cu vorba la graba, la bunăvoirea şi la dărnicia lor, ca astfel 
prin acestea să-i pregătească pe dânşii. Că aceste trei lucruri le cere el. De alt- 
minteri, acestea le-a pus în mişcare şi la început, căci când zice că „Că întru 
multă ispită de necaz, prisosinţa bucuriei lor şi sărăcia lor cea adâncă a sporit 
spre bogăţia dărniciei lor", nimic alta nu spune decât că au dat şi mult, şi cu 
bucurie, şi în grabă, şi că nu numai că nu s-au întristat dând, ci şi când au fost 
în ispite - ceea ce este mai greu decât a da - nu s-au îngreuiat a face aceasta. 
Şi cuvintele „s-au dat pre sine nouă" arată şi bunăvoirea de a da, în acelaşi 
timp şi marea lor credinţă. Deci şi aici tot aceea face. .Fiindcă dărnicia şi bună- 
voirea sunt potrivnice, şi fiindcă cel ce dă mult, de multe ori se întristează, 
iară cel ce nu voieşte a se întrista dă mai puţin, priveşte cum se îngrijeşte pen- 



In ediţia Sf. Ioan Hrisostom stihul acesta sună astfel: „Deci am socotit de nevoie de a tri- 
mite pre fraţi mai nainte, ca să gătească cea mai nainte a voastră binecuvântare... " astfel că 
expresia „a îndemna pre fraţi" din Textus receptus lipseşte. 

tru fiecare dintre aceştia, şi încă cu înţelepciunea cuvenită lui. El nu a zis că a 
da puţin şi cu bunăvoire este mai bine decât a da mult şi cu silă - fiindcă dân- 
sul voia a da şi mult, şi cu bunăvoire, însă cum? „Să gătească cea mai nainte 
făgăduită a voastră binecuvântare, ca să fie aceea gata aşa, ca o binecuvântare, 
iară nu ca o lăcomie". Mai întâi el începe de la ceea ce este mai plăcut şi mai 
uşor, de la a nu da de silă, căci „este binecuvântare", zice. Şi priveşte cum arată 
rodul bunăvoinţei înverzind îndată, iară pe cei ce dau, ca încărcaţi de bine- 
cuvântare. Şi cu numirea aceasta i-a deşteptat, fiindcă nimeni nu dă binecu- 
vântare cu întristare sau scârbă. Şi nici numai cu atâta s-a mulţămit, ci a adăo- 
gat: „iară nu ca o lăcomie". «Să nu va închipuiţi, zice, că primim aceasta ca 
împinşi de lăcomie, ci ne facem vouă pricină de binecuvântare. Că lăcomia este 
a celor ce dau fără de voie; aşa că cel ce dă milostenie fară voie, lăcomie dă». 

Apoi de la aceasta iarăşi trece Ia cealaltă, de a da cu dărnicie. „Iară aceasta 
zic" - adică împreună cu cele de până acum, şi aceea am a spune: „că cel ce 
seamănă cu scumpete, cu scumpete va şi secera; iară cel ce seamănă întru bi- 
necuvântări, întru binecuvântări va şi secera" (2 Cor. 9, 6). Şi nu a spus «cel 
ce seamănă cu micime, sau cel ce dă cu zgârcenie», ci a întrebuinţat un grai 
mai plăcut la auz „cu scumpete", zice. Dar apoi şi lucrul 1-a numit sămânţă, ca 
astfel de îndată să te gândeşti la răsplată, şi cugetând la seceriş să afli că vei 
lua mai mult decât vei da. Pentru aceea nu a spus «cel ce dă», ci „cel ce sea- 
mănă", şi nici nu a spus «de veţi semăna voi», ci vorba lui este de obşte. Nici 
nu a spus «cel ce seamănă întru belşug, sau din belşug», ci „întru binecuvân- 
tări", ceea ce este cu mult mai mare şi mai însemnat. Şi după aceea iarăşi se 
întoarce la cea dintâi, zicând: 

„Fieştecare precum se îndură cu inima" (2 Cor. 9, 7). Face aceasta cineva 
cu a sa voie şi putere, iară nu fiind silit. Iată de ce şi asupra acestui lucru el 
stăruieşte, căci zicând: „precum se îndură de bunăvoie", a adăogat îndată: „nu 
din mâhnire, sau de silă", şi nici numai cu acestea s-a mulţămit, ci aduce măr- 
turie şi din Sfânta Scriptură, zicând: „că pe dătătorul de bunăvoie iubeşte 
Dumnezeu". Ai văzut cum aceasta el o pune necontenit? „Nu ca şi cum aş po- 
runci vouă zic" şi „sfat întru aceasta vă dau" şi „ca o binecuvântare, iară nu ca 
o lăcomie", şi iarăşi: „nu din mâhnire, sau de silă, că pe dătătorul de bunăvoie 
iubeşte Dumnezeu". Aici mi se pare că se vorbeşte de dărnicie sau de mărini- 
mie, el însă a întrebuinţat acest grai în înţelesul de a da cu bunăvoire. Fiindcă 
pilda Machedonenilor şi toate celelalte erau de ajuns spre a duce la un bun 
sfârşit această pricină, apoi nu grăieşte multe despre dânsa, ci despre aceea că 
nu trebuie a da fară de voie. Că dacă a da de voie este fapt al virtuţii, apoi tot 
ce vine din silă pierde toată răsplata. 

Şi nu numai că sfătuieşte, ci se şi roagă, ceea ce face pururea, zicând: „Şi 
puternic este Dumnezeu să prisosească tot harul întru voi" (2 Cor. 9, 8). Prin 

această rugăciune el răstoarnă tot gândul ascuns în inima cuiva, care poate pe 
mulţi împiedică a da şi astăzi. Căci mulţi se tem a da milostenie, zicând «nu 
cumva să ajung sărac, nu cumva să am şi eu trebuinţă de alţii». Această frică 
deci răsturnându-o, adaogă rugăciunea, zicând: „tot harul să prisosească întru 
voi". Nu a zis simplu «să vă umpleţi», ci să prisosească întru voi. Şi ce va să 
zică: „să prisosească întru voi"? «Să vă umple pe voi într-atâta, zice, încât să 
puteţi a prisosi în dărnicia aceasta». 

„Ca întru toate pururea toată îndestularea având, să prisosiţi spre tot lucrul 
bun". Priveşte şi în rugăciunea lui marea sa filosofic El nu se roagă pentru 
bogăţie nici pentru prisosinţa averilor, ci „întru toate pururea toată îndestula- 
rea având". Şi nu numai aceasta trebuie a admira la dânsul, că prisosinţa 
aceasta nu a mărit-o câtuşi de puţin, şi că nici nu-i sileşte a da din lipsa lor, fă- 
când pogorământ în slăbiciunea lor, ci cere pentru dânşii toată îndestularea, şi 
arătă în acelaşi timp că nu trebuie a abuza de darurile lui Dumnezeu. 

„Să prisosiţi spre tot lucrul bun". «Pentru aceea, zice, cer de la Dumnezeu 
asemenea lucru, ca să daţi şi altora». Şi nu a zis simplu «să daţi», ci „să priso- 
siţi". Căci dacă în lucrurile trupeşti el le cere îndestulare, în cele duhovniceşti 
le cere şi prisosinţă, nu numai în milostenie, ci şi în toate celelalte, sau după 
cum zice: „spre tot lucrul bun". Apoi le aduce ca sfătuitor pe însuşi Prorocul, 
căutând sau cerând mărturia dată de dânsul pentru dărnicia lor. „Precum este 
scris: împărţit-a, dat-a săracilor, dreptatea lui rămâne în veac" (2 Cor. 9, 9). 
Aceasta va să zică: „să prisosiţi", fiindcă a împărţi nimic alta nu arată, fără 
numai a da cu îmbelşugare. Că dacă averile nu rămân, totuşi cele din ele ră- 
mân. Şi lucrul cel de mirat este că dacă sunt păzite, se pierd, iară dacă sunt 
împrăştiate sau împărţite, rămân pentru totdeauna. Sub numele de dreptate de 
aici Prorocul numeşte iubirea de oameni, fiindcă dânsa face drepţi pe cei ce 
împrăştie averile cu îmbelşugare la cei lipsiţi, arzând ca şi un foc păcatele ce- 
lui ce face aşa. 

Deci, iubiţilor, să nu cercetăm cu amănunţime când facem milostenii, ci să 
semănăm cu mâinile pline. Nu vezi câte dau unii mimilor din teatru şi muieri- 
lor curve? Măcar pe jumătate din ceea ce dau aceia jucătorilor din teatru dă şi 
tu lui Hristos; cât dau aceia din mândrie celor de pe scenă, dă şi tu pe atâta ce- 
lor flămânzi. Aceia îmbracă trupul celor cu care curvesc în aur scump, iară tu 
nu îmbraci trupul lui Hristos nici cu o haină proastă, deşi îl vezi gol. Deci de 
ce iertare poate fi vrednic faptul acesta, şi de câtă osândă nu te faci vinovat, că 
pe când acela dă atâtea lucruri unei femei care-1 necinsteşte şi-1 pierde, tu nu 
dai nici cel mai mic lucru celui ce te-a mântuit şi te-a făcut strălucit! Când 



1 Partea morală. Noi nu trebuie a cerne sau a cerceta cu amănunţime ceea ce dăm ca 
milostenie (Veron). 

cheltuieşti pentru pântece, beţii şi desfrânări, nicidecum nu-ţi aduci aminte de 
sărăcie; iară când este nevoie de a veni în ajutorul sărăciei, te faci mai sărac 
decât toţi săracii. Când tu, hrănind la masa ta părăsiţi şi linguşitori, cheltuieşti 
ca din izvoare fără sfârşit, te bucuri, iar dacă cumva s-ar întâmpla să vezi vre- 
un sărac, apoi te apucă deodată frica de sărăcie. 

Pentru aceea tocmai ne vom osândi atunci şi de noi înşine, şi de alţii, şi de 
cei cu fapte bune, şi de cei cu fapte rele. Că va zice atunci către tine: «De ce 
tu nu ai fost tot atât de mărinimos şi în cele cuvenite? Acesta dând unei curve, 
nu s-a gândit la nimic din cele la care te-ai gândit tu; iară tu, dacă trebuia a da 
Stăpânului tău, care a spus să nu ne îngrijim, tremurai de groază şi de frică!» 
Şi de ce iertare vei putea fi vrednic? Că dacă şi un ora nu trece cu vederea, 
primind vreo binefacere, ci va înapoia darul primit, apoi cu atât mai mult 
Hristos. Căci cel ce a dat şi fără să primească ceva, apoi cum nu ar da după ce 
a primit? «Dar, zici tu, când unii cheltuiesc mult şi la urmă au nevoie de al- 
ţii?» Vorbeşti, fireşte, despre cei ce au cheltuit totul, iară tu nu ai dat nici un 
obol. Făgăduieşte a împrăştia totul, şi atunci întreabă şi despre acestea. Până 
când însă tu eşti zgârcit şi prea puţin dai din cele ce ai, pentru ce îmi pui îna- 
inte întâmpinări de acest fel? Noi doară nu te ducem la cea mai de pe urmă să- 
răcie şi la lipsă deplină de avere, ci îţi cerem ca pe cele prisoselnice să le tai şi 
să te mulţămeşti numai cu cele de neapărată trebuinţă. Mulţămirea cu cele de 
trebuinţă, sau mai bine zis cu puţin, este rânduită de trebuinţa neapărată a ace- 
lor lucruri fără de care nu este cu putinţă a trăi cineva. Nimeni nu te împiedică 
de la acestea şi nici nu-ţi opreşte hrana zilnică. Hrană, dar nu dezmierdare, 
zic; învelitoare pe trup, iară nu podoabe. Sau mai bine zis, dacă cineva ar cer- 
ceta bine, apoi aceasta mai ales ar fi dezmierdare, căci gândeşte-te bine: De 
cine am spune noi că se dezmiardă mai mult, oare de cel ce se hrăneşte cu ver- 
deţuri, care este sănătos şi nimic rău nu suferă, sau de cel ce are masă sibariti- 
că şi este încărcat de mii de boale? Este vădit că de acest din urmă. 

Prin urmare, nimic mai mult decât aceasta să nu căutăm, dacă voim a ne des- 
fată cu adevărat şi a vieţui în acelaşi timp cu sănătate. Şi în aceasta mărginim 
noi mulţămirea cu cele de trebuinţă sau mulţămirea cu puţin. Cel ce poate a se 
mulţămi cu stridii şi a fi sănătos, nimic mai mult să nu caute; iară cel mai slab şi 
mai neputincios, şi care are trebuinţă pe deasupra de îndulcirea lui cu verdeţuri, 
să nu fie împiedicat Iară dacă cineva ar fi mai neputincios şi decât acesta şi ar 
avea trebuinţă poate de un ajutor cumpătat din cărnuri, nici de la acestea nu-1 
împiedicăm. Căci nu pentru a ucide sau a vătăma pe oameni sfătuim noi prin 



Sybaris era un oraş al Italiei, la Golful Tarantin, ai cărui locuitori, din pricina marii 
rodnicii a pământului, ajunseseră într-atâta moliciune şi dezmierdare, încât au rămas de pomi- 
nă. (A se vedea Lexiconul Greco-Român de Ioanid). 

acestea, ci ca pre cele prisoselnice să le tăiem. Iară prisoselnic este tot ceea ce 
este mai mult decât trebuinţa. Căci când noi şi fără acestea am putea trăi cu 
sănătate şi plăcut, tot ceea ce este adaos este cu desăvârşire prisoselnic. 

Acestea le spunem noi şi de haine, şi de masă, şi de casă, şi de toate cele- 
lalte, şi pretutindeni căutăm trebuinţa numai, căci prisosul este şi nefolositor. 
Când vei învăţa bine cumpătarea sau mulţămirea cu puţin, atunci vei ajunge a 
fi râvnitor acelei văduve 1 şi te vei ridica şi la mai mari decât dânsa. întrucât 
însă te îngrijeşti de îndestulare, nu vei ajunge defel la filosofia acelei femei. 
Aceea a ajuns şi mai presus de îndestularea cu cele de neapărată trebuinţă, fi- 
indcă chiar cele ce urmau a-i sluji de hrană le-a pus pe toate înaintea Prorocu- 
lui. Poate că te găseşti în lipsă de cele trebuitoare; şi nu te ruşinezi fiind biruit 
de o femeie, pe care nu numai că nu o râvneşti, ci încă eşti foarte departe de 
dânsa? Aceea nu a spus ceea ce spunem noi : «Dar dacă voi cheltui totul şi mă 
voi vedea silită a avea trebuinţă de altul?» - ci cu toată mulţămirea şi-a dat tot 
ce avea. Şi ce ar putea zice cineva de acea femeie de pe timpul Prorocului Ilie? 
Căci dânsa nu era primejduită numai cu sărăcia, ci şi cu moartea, şi nu numai 
ea, ci şi copiii ei; căci de la nimeni nu aştepta ca să primească ceva, ci ca să 
moară îndată. «Dar, zici tu, a văzut pe Prorocul, şi de aceea s-a făcut darnică». 
Şi voi nu vedeţi mii de sfinţi? Şi ce zic eu sfinţi? Vedeţi cerând chiar pe stăpâ- 
nul Prorocilor, şi nici aşa nu sunteţi iubitori de oameni, ci având averi care trec 
din una în alta şi se înmulţesc, nu daţi nici măcar din prisosul lor. Ce spui? 
Proroc era acela, şi a înduplecat pe văduvă ca să fie atât de mărinimoasă? Apoi 
tocmai aceasta este minunat, că dânsa s-a înduplecat de a-i crede pe dânsul 
mare şi lucrător de minuni. 

Căci cum de nu a zis ea - după cum chiar era firesc să cugete, ca o femeie 
varvară şi de alt neam - că «dacă ai fi Proroc, nu ai avea trebuinţă de mine; şi 
dacă ai fi prietenul lui Dumnezeu, nu te-ar fi trecut el cu vederea. Fie, Iudeii, 
pentru păcatele lor, poartă cu dânşii această pedeapsă; dar acesta cum şi din ce 
pricină suferă?» Nimic din acestea ea nu a cugetat, ci i-a deschis lui casa sa, 
iară mai nainte de casă cugetul şi inima, şi a pus la mijloc toate cele ce avea, 
şi lăsând la o parte firea, a dispreţuit pe copiii săi şi a cinstit pe străin înaintea 
tuturor. Gândeşte-te deci câtă osândă vom avea noi dacă dăm mai puţin decât 
o femeie văduvă, săracă, de altă seminţie, varvară, mamă de copii, şi nimic 
ştiind din cele ce ştim noi, şi totuşi ne arătăm mai slabi şi mai prejos de dânsa. 
Că dacă avem unii dintre noi trupul puternic, nu pentru aceasta avem bărbăţie. 
Numai acela are această virtute, chiar de ar sta culcat pe pat, care are puterea 
din lăuntrul său; iară dacă nu a are aceasta, apoi chiar un munte de ar mi; ?a 
din loc cu puterea trupului său, cu nimic nu s-ar arăta mai puternic decât o co- 



1 A se vedea Cap. 17 din Cartea a 3-a împăraţilor. 

pilă tânără sau decât o babă gârbovită. Că în vreme ce acela se luptă cu relele 
netrupeşti, acesta nu îndrăzneşte nici a se uita la ele. Şi ca să afli că aceasta 
este însuşirea bărbăţiei, o poţi cunoaşte din însuşi pilda ce ne stă de faţă. 

într-adevăr, iubiţilor, ce ar putea fi mai bărbătesc decât această femeie, 
care şi faţă cu firea ei, faţă de groaza foametei, ba chiar faţă şi de ameninţarea 
morţii a stat cu bărbăţie şi s-a arătat mai puternică decât toate ispitele? Ascultă 
cum însuşi Hristos a lăudat-o, zicând: „Multe văduve au fost în zilele lui Ilie, 
şi către nici una nu a fost trimis Prorocul, fără numai către aceasta" (Lc. 4, 
25-26). Să spun încă ceva mare şi minunat? Această femeie văduvă a arătat în 
primirea străinilor ceva mai mult decât părintele nostru Avraam. Că dânsa nu 
a alergat la cireada vitelor, ca acela, ci din pumnul acela de faină a întrecut pe 
toţi cei vestiţi prin ospeţie. Acela o întrecea prin aceea că singur pe sine s-a 
rânduit la slujba străinilor, iară aceasta a covârşit prin aceea că nu a cruţat nici 
chiar pe copiii ei pentru străin şi nici nu nădăjduia în cele viitoare. Noi însă, 
având înaintea noastră şi împărăţia Cerurilor, şi gheena ameninţându-ne, şi 
ceea ce este mai mare decât toate, că Dumnezeu a făcut atâtea pentru noi, bu- 
curându-se şi veselindu-se cu cele ce a făcut, şi totuşi am căzut cu totul. 

Nu aşa, rogu-vă; ci să împrăştiem, să dăm săracilor precum trebuie a da. 
Căci multul sau puţinul nu cu măsura celor date îl hotărăşte Dumnezeu, ci cu 
puterea averii celui ce dă. De multe ori tu, care ai poate sute de statiri de aur, 
ai dat mai puţin decât cel ce a dat numai un singur obol, fiindcă ai dat din pri- 
sosinţă. Dar fa chiar şi aşa, şi iute vei ajunge a da şi mai cu îmbelşugare. îm- 
prăştie banii, ca să aduni dreptatea. Căci dreptatea nu voieşte a fi împreună cu 
banii, ci printr-înşii, şi nu cu dânşii ne va sta de faţă. Că nu este cu putinţă a 
locui împreună pofta de bani şi dreptatea, fiindcă îşi au despărţite corturile lor. 
Deci nu te mai trudi a aduna la un loc cele ce nu se pot amesteca, ci alungă de 
la tine tiranica iubire de argint dacă voieşti a lua dreptatea împărătească, căci 
aceasta este împărăteasa cea adevărată, care face slobozi pe cei robi; iară aceea 
face cu totul dimpotrivă. 

Deci iubiţilor, cu toată graba să fugim de aceea şi să îmbrăţişăm pe aceasta, 
ca astfel să ne învrednicim şi slobozeniei de aici, în acelaşi timp şi împărăţiei 
cerurilor, cu harul şi cu iubirea de oameni a Domnului nostru Iisus Hristos, 
Căruia se cuvine slava, stăpânirea şi cinstea, împreună cu Tatăl şi cu Sfanţul 
Duh, acum şi pururea şi în vecii vecilor. Amin. 

„Iară cel ce dă sămânţă semănătorului să vă dea şi 
pâine spre mâncare, şi să înmulţească sămânţa voastră, 
şi să crească roadele dreptăţii voastre. " (2 Cor. 9, 10) 

Mai cu seamă din aceasta ar putea cineva admira înţelepciunea lui Pavel, 
că îndemnându-i de la cele duhovniceşti, şi de la cele trupeşti, şi în răsplată 
acelaşi lucru îl face, punând amândouă plăţile. Cuvintele: „împărţit-au, dat-au 
săracilor, dreptatea lui rămâne în veac" este cu privire la răsplată duhovni- 
cească, iară zicerea: „să înmulţească sămânţa voastră" este pentru răsplata tru- 
pească. Şi totuşi, el nu rămâne aici, ci iarăşi se întoarce la cele duhovniceşti, 
punând necontenit acestea laolaltă, căci şi zicerea „să crească roadele dreptăţii 
voastre" este duhovnicească. Acestea le face, şi îşi felureşte cuvântul, smul- 
gând din rădăcină cugetarea cea fricoasă şi prostească a acelora, şi din toate 
părţile le slăbeşte frica de sărăcie, până şi chiar prin pilda acesta de acum. 

Că dacă Dumnezeu dă şi celor ce seamănă în pământ, sau dacă dă cu îm- 
belşugare şi celor ce hrănesc trupul, apoi cu atât mai mult celor ce plugăresc 
cerul, celor ce se grijesc de suflet; fiindcă el voieşte ca mai ales aceştia să se 
bucure de pronia sa. Aceasta însă nu o pune apostolul în chip silogistic, adică 
nu o lasă la judecata lor, şi nici aşa precum am zis, ci în partea rugăciunii, fă- 
când învederat şi silogismul, şi ducându-i în acelaşi timp şi pe dânşii la o mai 
mare nădejde, nu numai de la faptele petrecute, ci şi de la rugăciunea lui. „Să 
înmulţească sămânţa voastră, zice, şi să crească roadele dreptăţii voastre". Şi 
aici iarăşi pe tăcute dă a se înţelege îmbelşugarea, căci „a înmulţi şi a creşte" 
aceasta învederează. Dar nici nu-i lasă defel a se griji mai mult decât de cele 
de neapărată trebuinţă, vorbind de pâine spre mâncare. Căci şi aceasta trebuie 
a admira la apostol, ceea ce de altminteri şi în stihurile dinainte a fost urzit, că 
în cele trebuitoare el nu lasă a se cere nimic mai mult decât cele de neapărată 
trebuinţă, pe când în cele duhovniceşti sfătuieşte a avea cineva multă bogăţie. 

Pentru care şi mai sus zicea: „Ca întru toate pururea toată îndestularea 
având, să prisosiţi spre tot lucrul bun", iară aici spune: „Iară cel ce dă sămânţa 

semănătorului să vă dea şi pâine spre mâncare şi să înmulţească sămânţa 
voastră , adică sămânţa cea duhovnicească. Că el nu cere cum s-ar întâmpla 
milostenie, ci acea milostenie care este unită cu dărnicia, cu prisosinţa Pentru 
aceea o şi numeşte sămânţă necontenit, fiindcă după cum grâul pus în pământ 
arata ţarinile înfrunzite şi înverzite, tot aşa şi milostenia face multe snopuri de 
dreptate şi aduce roadele nespus de îmbelşugate. Dorindu-le deci atâta belşug 
mai departe arată unde anume trebuie a cheltui aceasta, zicând: 

„Ca întru toate să vă îmbogăţiţi spre toată dărnicia, care lucrează prin voi 
mulţămită Iui Dumnezeu" (2 Cor. 9, 1 1), adică: «să nu cheltuiţi bogăţia în cele 
ce nu trebuiesc, ci în acelea care aduc lui Dumnezeu multă mulţămire, fiindcă 
el ne-a făcut moştenitori a mari daruri, şi oprind pentru dânsul pe cele mici 
noua ne-a dat pe cele mai mari». Căci el este stăpânul hranei trupeşti, pe când 
hrana cea duhovnicească ne-a încredinţat-o nouă, şi deci noi singuri suntem 
stăpâni a arata ţarinile inimii noastre înverzite şi înfrunzite. Aceste ţarini nu au 
nevoie de ploi sau de anotimpuri, ci numai de o bună voire, şi atunci vom 
ajunge pană Ia ceruri. Sub numirea de «dărnicie» (ănXox^a) el înţelege aici 
mărinimia sau îmbelşugarea în facerea milosteniei. 

„Care lucrează prin noi mulţămită Iui Dumnezeu". Fapta aceasta nu este 
numai milostenie, ci şi pricină de mare mulţămire; sau mai bine zis, nu numai 
de mulţămire, ci şi de alte multe. Toate acestea le pune în trecerea timpului ca 
astfel arătând cât de multe sunt cele ce trebuiesc a se face, prin aceasta să-i în- 
demne a fi mai cu bunăvoire. 

Şi care sunt acele multe? Ascultă-1 pe dânsul, care zice: „Că de vreme ce dre- 
gatona slujbei acesteia nu numai împlineşte lipsurile sfinţilor, ci şi prisoseşte prin 
multe mulţămite lui Dumnezeu, prin adeverirea slujbei acesteia slăvind ei pre 
Dumnezeu pentru ascultarea mărturisirii voastre la evanghelia lui Hristos, şi pen- 
tru dărnicia împărtăşirii către dânşii şi către toţi, şi cu rugăciunea lor pentru voi 
cari doresc pre voi, pentru cel covârşitor har al Iui Dumnezeu preste voi" (2 Coi. 
9, 12-14). Ceea ce el spune aici, aceasta înseamnă: «Mai întâi, zice, voi nu numai 
ca împliniţi lipsurile sfinţilor, ci încă şi prisosiţi, adică le dati chiar şi mai mult de- 
cât au trebuinţă. După aceea apoi printr-înşii înălţaţi laudă lui Dumnezeu; căci 
danşn slăvesc pe Dumnezeu pentru ascultarea mărturisirii voastre». Pentru ca să 
nu arate că dânşii numai de aceea mulţămesc, fiindcă au primit, apoi priveşte cum 
ii malţa şi numai cât nu le spune: «Ceea ce am fost spus Filipenilor, că „nu că 
doară caut darea" (Flp. 4, 17), aceea şi vouă vă mărturisesc. Se bucură, desigur 
ca lipsurile lor le împliniţi şi sărăcia lor o îndulciţi; însă cu mult mai vârtos se bu- 
cura ca sunteţi supuşi astfel evangheliei, al cărei semn acesta este: a da astfel cu 
imbelşugare, căci aceasta o porunceşte evanghelia.» „Şi pentru dărnicia împărtă- 
şirii către danşn şi către toţi". «Şi pentru aceasta slăvesc ei pe Dumnezeu, zice că 
sunteţi aşa de mănnimoşi nu numai către dânşii, ci şi către toţi». Dar şi aceita 

este o laudă făcută acelora, căci ei mulţămesc şi pentru cele date altora. «Nu nu- 
mai de ale lor se îngrijesc, zice, ci şi de ale altora, deşi sunt în cea mai de pe urmă 
sărăcie - ceea ce este un semn de marea lor virtute». Nimic nu este atât de piz- 
muitor precum ceata săracilor. «Dar aceia, zice, sunt curaţi de patima aceasta, şi 
sunt atât de departe de a se întrista pentru cele ce daţi altora, încât se şi bucură nu 
mai puţin decât cei ce primesc milostenia». 

„Şi cu rugăciunea lor pentru voi". «Pentru cele date lor mulţămesc, zice, lui 
Dumnezeu; iară pentru dragostea şi pentru întâlnirea voastră îl roagă pe dân- 
sul a se învrednici să vă vadă. Că doresc aceasta nu pentru banii trimişi, ci ca 
să fie privitori ai harului dat vouă». Ai văzut înţelepciunea lui Pavel? Ai văzut 
cum, înălţându-i pe dânşii, totul a pus în seama lui Dumnezeu, numind faptul 
acesta har? Fiindcă a grăit lucruri mari de dânşii, numindu-i slujitori şi ridi- 
cându-i la înălţime - ca şi cum, dacă dânşii slujeau, el era slujit - şi-i numeşte 
pe dânşii adeveriţi, sau încercaţi, la urmă arată că pricina tuturor acestora este 
Dumnezeu, pentru care şi el împreună cu dânşii îi înalţă mulţămire, zicând: 
„Iară mulţămită lui Dumnezeu pentru darul lui cel nepovestit" (2 Cor. 9, 15). 
Sub numirea de dar de aici el înţelege încă şi toate bunătăţile ce prin miloste- 
nie le capătă atât cei ce dau, cât şi cei ce iau; sau că poate vorbeşte de bunătă- 
ţile negrăite, pe care prin venirea lui pe pământ le-a hărăzit cu toată dragostea 
întregii lumi, ceea ce mai cu seamă s-ar şi putea prepune. 

Deci pentru ca să-i liniştească, şi totodată să-i facă şi mai mărinimoşi, le 
aduce aminte de cele ce au luat şi dânşii de la Dumnezeu, fiindcă aceasta este 
îmboldirea cea mai puternică pentru toată virtutea. Pentru aceea şi cuvântul 
1-a sfârşit aici. Deci dacă darul este nepovestit, apoi ce ar putea fi asemenea cu 
nebunia celor care cern cu toată amănunţimea milostenia ce o fac din averea 
lui? Şi nu numai darul său este nepovestit, ci şi pacea lui - prin care a împăcat 
pe cele de sus cu cele de jos - covârşeşte toată mintea. 

Să ne silim deci, iubiţilor, ca după ce ne-am învrednicit de atâta har de la 
Dumnezeu, să arătăm o viaţă vrednică de laudă şi să ne îngrijim a face multe 
milostenii. Şi vom putea face aşa dacă vom fugi de necumpătare, dacă vom 
fugi de beţie şi de îmbuibarea pântecelui. Că şi mâncărurile ca şi băuturile le-a 
dat Dumnezeu nu pentru îmbuibare, nu pentru neînfrânare, ci pentru hrana 
noastră. Nu vinul prin sine face beţia, fiindcă dacă ar fi aşa, apoi toţi ar trebui 
să se îmbete. «Dară, zici tu, nu ar fi trebuit să vatăme nici chiar mult». Vor- 
bele acestea sunt ale celor beţi. Apoi dacă vinul mult vatămă, şi totuşi nici aşa 
nu te depărtezi de lăcomie, dacă aceasta este urâcios şi vătămător, şi totuşi nici 
aşa nu conteneşti cu această poftă urâtă - dar încă dacă s-ar putea ca şi mult să 
bei, în acelaşi timp şi cu nimic să nu fii vătămat, unde ai ajunge oare cu lăco- 



1 Partea morală. Despre milostenie (Veron), 

mia? Oare nu ai pofti ca şi râurile să se prefacă în vin? Oare nu ai strica şi ni- 
mici totul? Dacă este măsură în hrană, şi dacă, trecând peste această măsură, 
ne vătămăm, şi totuşi nici aşa nu poţi suferi frâul, ci rupându-1 iei din toate, ca 
astfel să slujeşti îmbuibării pântecelui (gastrimarghiei); apoi ce ai fi făcut tu 
dacă s-ar fi ridicat măsura aceasta a firii? Oare nu ţi-ai fi cheltuit toată vremea 
în mâncare şi băutură? Trebuia deci ca pofta aceasta necuviincioasă să ţi-o fa- 
că puternică şi să nu împiedice vătămarea cea venită din necumpătare? Dar 
apoi câte vătămări nu s-ar fi născut de aici? Dar vai celor tâmpiţi, cari se tăvă- 
lesc în noroi prin beţii şi prin celelalte desfrânări şi cari, dacă se deşteaptă pu- 
ţin, apoi nimic alta nu fac, fără numai grăiesc de acestea! Pentru ce vă petre- 
ceri timpul în astfel de întrebări? Trebuie a judeca noi înşine greşalele noastre. 
In locul celor ce vorbeşti, cum că «De ce a pus hotare?», sau «Pentru ce nu sunt 
toate în nerânduială?», tu spune: «De ce oare nu încetăm a ne îmbăta? Pentru ce 
nu ne săturam odată? Pentru ce oare suntem mai proşti decât necuvântătoare- 
le?» De acestea trebuie a vorbi între voi, a asculta de glasul apostolic, şi a afla 
câte bunătăţi vi se mărturisesc prin milostenie, şi a răpi comoara aceasta. 

Fiindcă milostenia face pe oameni încercaţi sau adeveriţi, după cum a zis 
apostolul; îi face a dispreţul banii, pregătindu-i a slăvi pe Dumnezeu şi a încălzi 
dragostea dintre dânşii, şi-i face mărinimoşi; îi pune preoţi sfinţi ai lui Dumne- 
zeu şi-i îmbracă cu preoţia care poartă în sine o mare plată. Cel milostiv nu se 
îmbracă cu haină lungă până jos, nici are pe ea clopoţei, şi nici nu-şi pune pe cap 
cunună, ci îmbracă haina filosofiei, care este mai sfântă decât veşmântul sfinţit 
al preotului; se unge cu untdelemn nu de acel făcut din materie văzută, ci lucrat 
de Duhul, iară cununa o are de la milosteniile şi de la îndurările sale. „Pe cel ce 
te încununează, zice, cu milă şi cu îndurări" (Ps. 102, 4). în locul tablei care pur- 
ta pe dânsa numele lui Dumnezeu, el însuşi se face deopotrivă cu Dumnezeu. Şi 
cum aceasta? „Fiţi deopotrivă 1 cu Tatăl vostru Cel din ceruri" (Mt. 5, 45), zice. 

Voieşti poate a vedea şi jertfelnicul lui? Ei bine, acel jertfelnic nu 1-a ridicat 
Veseleil, şi nici altul ca dânsul, ci însuşi Dumnezeu; şi nu din pietre, ci din ma- 
terii cu mult mai strălucite decât cerul, din suflete cuvântătoare. Dar preotul 
intră în sfânta sfintelor; deci şi ţie îţi este slobod a intra în cele mai înfricoşate, 
ca să jertfeşti această jertfa; a intra, zic, acolo unde nimeni nu este de faţă, ci 
numai Tatăl tău, cel ce vede în ascuns, şi unde nimeni altul nu vede. «Şi cum se 
poate, zici tu, ca să nu fiu văzut, când eu stau la jertfelnic în privelişte?» 

Apoi tocmai aici stă minunea; că atunci uşile din mijloc şi vălul sau perdea- 
ua cea de dinainte împiedicau vederea şi făceau gol împrejurul lor; în vreme ce 
acum îţi este cu putinţă de a jertfi în privelişte, ca în sfânta sfintelor, şi a face 
încă acea jertfa cu mult mai înfricoşată. Când tu nu faci aceasta de ochii lumii, 

1 în ediţia noastră obişnuită, acest vers sună astfel: „Ca să fiţi fiii Tatălui vostru Cel din 
Ceruri"... 

chiar de ar vedea întreaga lume, totuşi nimeni nu a văzut, fiindcă ai făcut aşa 
cum se cuvenea; căci nu a zis simplu: „Nu faceţi milostenia înaintea oamenilor" 
(Mt. 6, 1), ci a adăogat îndată: „spre a fi văzuţi de dânşii". Acest jertfelnic este 
făcut din înseşi mădulările lui Hristos şi trupul Stăpânului se face jertfelnic ţie. 

Deci înfricoşează-te de el; tu jertfeşti cele sfinte în trupul Stăpânului. Acest 
jertfelnic este mai înfricoşat chiar şi decât jertfelnicul de acum, iară nu numai de- 
cât cel din Legea Veche. Dar nu vă speriaţi. Jertfelnicul acesta numai pentru jert- 
fa pusă pe dânsul este minunat, în vreme ce jertfelnicul celui milostiv este minu- 
nat nu numai pentru aceasta, ci şi pentru că este făcut din aceeaşi jertfa care-1 face 
atât de minunat. Jertfelnicul acesta, după firea sa, este de piatră, însă se face sfanţ 
fiindcă primeşte trupul lui Hristos, dar acela este sfânt pentru că este însuşi trupul 
lui Hristos. Astfel că jertfelnicul pe care tu, mireanul, l-ai înfăţişat, este mai înfri- 
coşat decât acela. Nu cumva oare ţi se arată Aaron, sau cununa, sau clopoţeii, sau 
sfânta sfintelor? Şi pentru ce ar mai trebui a face asemuire cu acel jertfelnic când, 
chiar asemuit cu jertfelnicul Noului Legământ, s-a arătat atât de strălucit? 

Tu cinsteşti jertfelnicul acesta fiindcă primeşte trupul lui Hristos - în vreme ce 
pe cel ce este însuşi trupul lui Hristos îl batjocoreşti şi-1 treci cu vederea cu desă- 
vârşire. Acest jertfelnic l-ai putea vedea pretutindeni, şi pe drumuri lăturalnice, şi 
prin târguri, ba ai putea vedea jertfindu-se pe el în fiecare minut - căci şi aici' se 
săvârşeşte jertfa. Şi după cum preotul cheamă în jertfa sa pe Duhul Sfânt, tot aşa 
şi tu chemi pe acel Duh, însă nu cu glas, ci prin fapte. Nimic nu poate aprinde atât 
de mult focul Duhului ca acest untdelemn vărsat cu îmbelşugare. 

Şi de voieşti a vedea şi ce se petrece cu cele aduse ca jertfa, apoi şi aceea 
îţi voi arăta-o. Care este fumul, care este mirosul acestui jertfelnic? Slava şi 
mulţămirea. Şi până unde se duc acestea? Oare până la cer? Nicidecum, ci trec 
dincolo de cer, şi de cerul cerurilor, şi stau chiar în faţa scaunului împărătesc. 
„Că rugăciunile tale, zice, şi milosteniile tale, s-au ridicat înaintea lui Dumne- 
zeu" (Fap. 10, 4). Mirosul jertfei celei simţite nici măcar nu se ridică la vreo 
înălţime mare a văzduhului, în vreme ce această jertfa - vreau să zic miloste- 
nia - deschide până şi porţile cerului. Tu desigur că taci, însă fapta ta strigă şi 
se face jertfa a laudei, nu junghiindu-se viţea sau arzându-se pielea ei, ci suflet 
duhovnicesc care aduce prinos cele ale sale. O astfel de jertfa este mai 
bineprimită decât toată altă iubire de oameni. Când tu vezi vreun sărac credin- 
cios, închipuieşte-ţi că ai văzut un jertfelnic. Când vei vedea vreun sărac de 
felul acesta, nu numai să nu-1 batjocoreşti, ci încă să te şi sfieşti de dânsul, iară 
dacă vei vedea pe altul batjocorindu- 1 , tu împiedică-1, apără-1. Că numai aşa vei 
putea şi tu să ai milostiv pe Dumnezeu şi te vei învrednici de bunătăţile făgădui- 
te. Cărora fie ca toţi să ne învrednicim, cu harul şi cu iubirea de oameni a Dom- 
nului nostru Iisus Hristos, căruia se cuvine slava, stăpânirea şi cinstea, împreună 
cu Tatăl şi cu Sfântul Duh, acum şi pururea şi în vecii vecilor. Amin. 

„Şi însumi eu, Pavel, vă rog, prin bîândeţele şi li- 
niştea lui Hristos, care de faţă sunt smerit între voi, 
iară departe fiind, îndrăznesc spre voi. Şi vă rog, ca şi 
de faţă fiind, să nu îndrăznesc cu îndrăznirea cu carea 
socotesc să cutez împotriva unora cari socotesc pre 
noi că umblăm dupre trup. " (2 Cor. 10, 1-2.) 

Intregindu-şi cuvântul despre milostenie şi arătându-le că mai mult îi iu- 
beşte el pe dânşii decât este iubit, în acelaşi timp povestindu-le şi ceîe cu pri- 
vire la răbdarea şi ispitele îndurate, la urmă se foloseşte şi de cuvinte mai do- 
jenitoare, făcând vorbire de apostolii cei mincinoşi, şi îşi încheie cuvântul cu 
cele mai greoaie, după care se învederează pe sine. De altfel aceasta o face în 
întreaga sa Epistolă. Aşa încât de multe ori se îndreaptă pe sine, zicând: „Ia- 
răşi începem a ne învedera? Şi mai departe zice: „Că nu ne învederăm pre noi 
(nu ne recomandăm), ci prilej dăm vouă de laudă pentru noi", iară după aceas- 
ta: „Că nu fară de minte m-am făcut lăudându-mă: voi m-aţi silit", şi, în sfâr- 
şit, în multe locuri face astfel de îndreptări. Pentru aceea nici nu ar greşi cine- 
va dacă Epistola aceasta ar numi-o enkomion sau lauda lui Pavel. Pentru aceea 
toate cele atingătoare de har el le trece cu cea mai mare îmbelşugare; tot aşa şi 
cu cele privitoare la răbdarea sa. Fiindcă erau unii printre aceşti Corintheni 
cari cugetau lucruri mari de dânşii şi cari se puneau pe dânşii înaintea aposto- 
lului, pe care-1 defăimau ca pe un înfumurat, care nimic nu era în fapt şi nici 
învăţa ceva sănătos - ceea ce de altfel era dovada cea mai bună despre strica- 
rea lor - apoi priveşte cum începe mustrarea îndreptată împotriva lor. 

„însumi eu, Pavel", zice. Ai văzut câtă greutate în vorbă şi câtă vrednicie? 
Ceea ce voieşte a spune aceasta înseamnă: «Mă rog vouă, nu mă siliţi şi nici 
nu mă lăsaţi ca să mă folosesc de puterea mea împotriva celor ce ne clevetesc 
pe noi şi cari ne cred a fi nişte oameni trupeşti». Cuvântul acesta este mai greu 
decât ameninţările ce le spunea prin întâia lui Epistolă: „Ce voiţi, cu toiag să 

vin către voi, sau cu dragoste şi cu duhul blândeţii?" (1 Cor. 4, 21), iară ceva 
mai sus: „Că nevenind eu la voi, s-au semeţit unii; că voi veni curând la voi şi 
voi cunoaşte nu cuvântul celor ce s-au semeţit, ci puterea". Aici însă pe amân- 
două acestea le arată: şi putinţa, şi filosofia, sau mai bine zis, nerăutatea, dacă 
astfel îi roagă, şi încă cu atâta râvnă, încât să nu fie silit ca să se folosească de 
puterea sa de a-i pedepsi, de a-i osândi şi a le da cea mai grea pedeapsă. Că 
aceasta a dat a se înţelege, zicând: „Şi vă rog ca, şi de faţă fiind, să nu îndrăz- 
nesc cu îndrăznirea cu carea socotesc să cutez împotriva unora cari socotesc pre 
noi că umblăm dupre trup". 

Dar acum noi să aducem vorba asupra începutului acestui capitol: „Şi în- 
sumi eu, Pavel". Foarte răspicat este cuvântul şi cu multă greutate! După cum 
şi aiurea zice: „Iată eu, Pavel, zic vouă" (Gal. 5, 2), şi iarăşi: „Şi eu, Pavel bă- 
trânul" (Filim. 9), şi aiurea iarăşi: „Care a fost ajutătoare a multora, şi mie în- 
sumi" (Rom. 16, 2), tot aşa face şi aici: „Şi însumi eu, Pavel". Negreşit că 
mare lucru este de a-i ruga Pavel, dar cu mult mai mare este ceea ce a adăo- 
gat, zicând: „prin blândeţea şi liniştea lui Hristos". Pentru că voind el a-i aţâţa 
tare, le punea înainte blândeţea şi liniştea, făcând prin aceasta mai puternică 
rugăciunea sa, ca şi cum pare că le-ar fi zis: «sfiiţi-vă de blândeţea lui Hristos, 
prin care vă rog pe voi». Acestea le spunea, arătând în acelaşi timp că chiar de 
î-ar aduce cea mai mare silă, el totuşi va sta înclinat către aceasta, fiindcă are 
în vedere blândeţea, şi nu pentru că ar fi slab nu se porneşte asupra acelor 
apostoli mincinoşi - fiindcă şi Hristos aşa făcea. 

„Care de faţă sunt smerit între voi, iară depărtat fiind, îndrăznesc spre voi". 
Dar ce vrea să zică el aici? Vorbeşte aici cam în zeflemea, grăind acelea ce spu- 
neau dânşii. Fiindcă dânşii ziceau: «Căci când el este de faţă, nu este vrednic de 
nici^ un cuvânt, ci prost şi vrednic de dispreţuit; iară când este departe, se 
îngâmfa, se trufeşte, se ridică asupra noastră şi ameninţă». Aceasta o lasă a se 
înţelege şi prin cuvintele de mai jos, zicând: „Că epistoliile lui, zic ei, grele sunt 
şi tari, dar venirea trupului este slabă, şi cuvântul lui defăimat." (2 Cor. 10, 10). 

Deci sau că grăieşte aici în zeflemea, învederând prin aceasta o mare greu- 
tate în vorbă şi zicând: «Eu smeritul, eu cel prost când sunt de faţă, după cum 
spun aceia, iară când sunt departe sunt mândru», sau că dacă şi grăieşte lucruri 
mari, apoi nu o face aceasta din uşurinţă, ci pentru că avea nădejde într-înşii. 
„Şi vă rog, ca şi de faţă fiind, să nu îndrăznesc cu îndrăznirea cu carea soco- 
tesc să cutez împotriva unora cari socotesc pre noi că umblăm dupre trup". Ai 
văzut cât de lămurită îi este înfruntarea celor grăite? «Mă rog vouă, zice, nu 
mă siliţi a arăta că chiar şi de faţă fiind sunt puternic şi am toată tăria cerută». 
Fiindcă dânşii ziceau că atunci «când el este departe de noi, este îndrăzneţ şi 
se îngâmfa», iată că apostolul se foloseşte de aceleaşi cuvinte, zicând: «Mă 
rog vouă să nu mă siliţi a face întrebuinţare de puterea mea», fiindcă „cu în- 

draznirea aceasta înseamnă. Şi nu zice: «cu carea m-am pregătit», ci „cu ca- 
rea socotesc». «Pană acum încă nu am judecat aceasta, voi însă îmi dati prilej - 
msa nici aşa nu voiesc>> - deşi făcea aceasta nu ca să se apere pe sine, ci evan- 
ghelia. Dar daca Ş1 in propovăduirea evangheliei trebuia poate a se apăra şi 
mea nici aici nu este aspru, ci stă pe loc. aşteaptă şi se roagă a nu veni o astfel 
de trebuinţa, apoi cu atât mai mult nu ar fi făcut aceasta vreodată pentru dân- 
suL «Faceţi-mi mulţămirea aceasta, zice, de a nu mă vedea silit să vă arăt că şi 
de faţa fund, aş putea să îndrăznesc după cum ar cere nevoia», adică a-i certa 
pe dânşii şi a-i pedepsi. 

Ai văzut cum el nu era ambiţios, şi nici că făcea ceva pentru lăudăroşenie 
şi cum chiar atunci când ar cere nevoia, el nu pregetă a numi faptul acesta în- 
drăzneală? „Şi vă rog, zice, ca şi de faţă fiind, să nu îndrăznesc cu îndrăznirea 
cu carea socotesc să cutez împotriva unora". Aceasta mai cu seamă este însu- 
şirea unui dascăl: să nu se iuţească şi să nu se pună în linie de bătaie de îndată, 
ci sa îndrepte, să aştepte şi să întârzie în darea pedepselor. Dar cine oare sunt 
aceia pe care el 11 ameninţă? „Cari socotesc pre noi, zice, că umblăm dupre 
trup , caci aceia il defăimau pe dânsul de făţarnic, de viclean şi de fanfaron 

„Ca in trup umblând, nu ne oştim trupeşte" (2 Cor. 10, 3). Aici chiar şi în- 
fncoşează cu metafora întrebuinţată. «Mărturisesc, zice, că suntem îmbrăcaţi 
cu trup omenesc, însă nu trăim cu trupul». Sau mai bine zis, nici aceasta nu a 
spus-o pe faţa, ci o înmagazinează aşa zicând în cuvintele de mai sus care 
s-ar părea că este o laudă adusă vieţii; el însă vorbeşte de propovăduirea 
evangheliei, arătând că nu este omenească şi nici are trebuinţă de ajutorul cel 
de jos. Pentru aceea nici a zis că «nu trăim trupeşte», ci „nu ne oştim trupeş- 
te , adică am luat asupră-ne război şi luptă puternică, însă nu ne oştim cu ar- 
me trupeşti şi nici prin vreo ajutorinţă omenească. 

„Că armele oştirii noastre nu sunt trupeşti" (2 Cor. 1 0, 4). Şi care sunt arme- 
e oştim trupeşti? Averea, slava, puternicia, vorbirea frumoasă, târcoalele şi 
linguşirile pe lângă cei mari, ipocriziile şi celelalte asemenea cu acestea. «Ale 
noastre insă nu sunt de acest fel, zice. însă cum? puternice lui Dumnezeu" Şi 
nu a spus: «noi nu suntem trupeşti», ci „armele oştirii noastre nu sunt trupeşti" 
Ceea ce am spus este că el vorbeşte aici pentru propovăduirea evangheliei şi 

5»i nu spune că aceste arme sunt 
duhovniceşti, deşi s-ar fi putut zice, spre deosebire, de cele trupeşti ci 
„puternice dându-se a se înţelege prin aceasta tocmai aceea şi arătând că 
armele acelora sunt slabe şi neputincioase. 

Dară tu gândeşte-te şi la netrufîa lui, căci nu a zis doar: «noi suntem puter- 
nici», ci armele noastre sunt puternice lui Dumnezeu", adică «nu noi le-am 
tăcut astfel aceste arme, ci însuşi Dumnezeu». Fiindcă dânşii erau prigoniţi şi 
alungaţi, şi mii de alte rele sufereau, ceea ce învedera slăbiciunea şi neputinţa 

lor, apoi arătând puterea lui Dumnezeu, zice: „ci puternice lui Dumnezeu". 
«Că aceasta mai cu seamă arată puterea lui, că printr-însele biruiesc ei; şi deşi 
noi avem aceste arme, totuşi el este care se războieşte printr-însele şi biruieş- 
te». După aceea apoi el le aduce şi laudă nu mică acestor arme, zicând: „Spre 
surparea întăriturilor". Şi ca nu cumva auzind de întărituri să-ţi închipui ceva 
trupesc, zice îndată: „Gândurile surpând, şi toată înălţarea ce se ridică împotri- 
va cunoaşterii lui Dumnezeu" (2 Cor. 10, 5), arătând prin metaforă tăria cu- 
vântului, iară prin deducţie învederând că asemenea luptă este gândită; căci 
aceste întărituri înconjoară sufletele, şi nu trupurile, aşa că sunt cu mult mai 
puternice decât acelea; drept care au trebuinţă şi de arme mai puternice spre a 
putea fi surpate. 

Sub numirea de întărituri el înţelege trufia Ellinilor, cum şi puterea sofis- 
melor şi a silogismelor lor. «Dar, zice, pe toate le-au surpat armele îndreptate 
asupra lor». 

„Gândurile surpând, şi toată înălţarea ce se ridică împotriva cunoaşterii lui 
Dumnezeu", zice. A stăruit în metaforă, ca astfel şi tăria ei să o facă încă mai 
mare. Chiar parapete sau întărituri de ar fi, sau ziduri cu turn, sau orice de 
acest fel, totuşi în faţa acestor arme se pleacă şi se dau învinse». 

„Şi robind toată înţelegerea spre ascultarea lui Hristos" - deşi numirea de 
robire de aici sună rău la auz, fiindcă este desfiinţarea slobozeniei. Dar oare 
pentru ce apostolul întrebuinţează asemenea numire? Pentru ca să se înţeleagă 
în alt fel. Pentru că numele de robire două lucruri învederează: şi a cădea din 
slobozenie, şi a fi biruit cu totul, aşa ca nici să se mai ridice vreodată. Deci 
sub această de pe urmă însemnare este luat aici cuvântul „robire". Precum 
atunci când zice: „Alte biserici am jefuit", nu spune doar că a luat pe ascuns 
ceva din biserici, ci numai că le-a dezbrăcat şi a luat totul, tot aşa şi aici, prin 
cuvântul „robind". Că doar lupta nu era cumpănită, şi cu toate acestea dânşii 
biruiau cu multă uşurinţă. Pentru aceea nu a spus că «biruim şi stăpânim», ci 
şi că „robim", precum şi mai sus nu a zis «aducem maşinării spre surparea în- 
tăriturilor», ci chiar „surpându-le", fiindcă mare este puterea armelor. «Noi nu 
oştim cu vorbele, zice, ci cu faptele dăm război vorbelor; şi nu întru înţelep- 
ciune trupească, ci întru duhul blândeţii şi al puterii. Deci cum am fi putut să 
ne semeţim, zice, şi să trâmbiţăm prin vorbe goale, şi prin Epistole să amenin- 
ţăm, după cum aceia ne defăimau zicând că epistolele sunt grele, în vreme ce nu 
în acestea a fost puterea noastră?» 

Zicând că „robind toată înţelegerea spre ascultarea lui Hristos", şi fiindcă 
numirea de robire era greoaie, apoi iute a sfârşit metafora aici, zicând: „spre 
ascultarea lui Hristos", adică din robie la slobozenie, din moarte la viaţă, din 
pierdere la mântuire. «Nu am venit simplu numai ca să ne oştim, ci să şi în- 
toarcem la adevăr pe cei ce ne sunt împotrivă». 

du-Ie, alergau la picioarele lui Pavel. Iară el, ca şi într-o tabără de război pu- 
nând în rând de bătaie pe ai săi, nu stă defel, ci ca şi o fiinţă înaripată pretutin- 
deni alerga şi toate le făcea. Aici îndrepta pe un şchiop, dincolo învia pe un 
mort, altădată vătăma pe acela - vorbesc de acel mag - şi nici chiar în temniţă 
fiind închis nu se liniştea, ci şi acolo a atras la sine pe temniceri, lucrând 
această robire frumoasă şi minunată. 

Deci iubiţilor, şi noi să urmăm lui Pavel după putere. Şi ce spun eu după 
putere? Căci este slobod, celui ce voieşte, de a fi chiar şi alături de dânsul, de 
a-i vedea vitejia şi a-i urma bărbăţia. încă şi aceasta o face urmarea lui Pavel: 
dărâmă cugetările cele deşarte şi toată trufia ce se ridică împotriva cunoaşterii 
lui Dumnezeu. Deşi mulţi eretici au încercat să-i ciuntească învăţătura, totuşi 
fiecare mădular al trupului său învederează aşa zicând o mare putere. Se folo- 
sesc de Apostolul Pavel şi Markion, şi maniheul Mani, însă ciuntindu-i învăţă- 
tura - dar şi aşa sunt înfruntaţi de mădulările lui. Căci dacă, de pildă, numai 
mâna acestui bărbat însemnat se găsea printre dânşii, şi îi alunga departe, şi 
dacă numai un picior de al său alunga şi dobora pe alţii, apoi de aici tu poţi afla 
prisosinţa puterii lui, dacă chiar şi ciuntit el este în stare de a doborî pe toţi 
potrivnicii lui. «Dar, zici tu, aceasta este mai mult o schimonosire a învăţăturii 
lui Pavel, ca să se folosească de el toţi cei ce se luptau între dânşii». Negreşit că 
era o schimonosire, însă nu din partea lui Pavel - să nu fie! - ci din partea celor 
ce se foloseau de dânsul. 

Pavel nu era doar anevoios sau greoi în învăţătura sa, ci simplu şi lămurit - 
dar ereticii au schimonosit vorbele lui după cugetele lor. «Şi pentru ce a grăit 
Pavel aşa, zici tu, ca să se dea pricină celor ce voiau a-i ciunti învăţătura?» 
Dar nu el le-a dat pricină, ci nebunia acelor eretici, cari se foloseau de dânsul 
nu precum se cuvenea. Fiindcă şi lumea aceasta mare şi minunată este o dova- 
dă de înţelepciunea lui Dumnezeu, după cum şi zice: „Cerurile spun slava lui 
Dumnezeu", şi „Ziua zilei revarsă grai, şi noaptea nopţii vesteşte cunoştinţă" 
(Ps. 18, 1-2), şi cu toate acestea mulţi au greşit, şi au stat împotrivă, şi s-au 
luptat între dânşii. 

Unii, de pildă, au admirat lumea mai mult decât era vrednică, încât o cre- 
deau a fi Dumnezeu, iară alţii atât de mult i-au nesocotit frumuseţea, încât o 
credeau nevrednică de făurirea de către Dumnezeu, şi deci puneau totul în 
seama unei materii viclene. Deşi Dumnezeu a făcut atât cerul cât şi soarele 
frumoase şi mari, ca astfel să nu se creadă a fi vreunul din ele străine de înţe- 
lepciunea lui Dumnezeu, a fi lipsiţi şi nedestoinici prin sine însuşi, ca nu cum- 
va omul să le creadă a fi Dumnezeu; dar cu toate acestea, cei betegiţi din pri- 



1 Partea morală. Laudă Sfanţului Pavel, şi cum că ereticii rău au întrebuinţat vorbele lui 
(Veron). 

cina propriilor silogisme şi cugetări au căzut în cea potrivnică: unii pe alţii în- 
fruntându-se şi aeuzându-se, s-au rătăcit în cugetările prin care tocmai căutau 
a îndreptăţi înţelepciunea lui Dumnezeu. 

Şi ce spun eu de soare şi de cer? Iudeii vedeau atâtea minuni lucrându-se 
înaintea ochilor lor, şi totuşi îndată s-au închinat viţelului de aur. Şi iarăşi ve- 
deau pe Iisus alungând draci, şi totuşi îl numeau pe dânsul stăpânit de draci. 
Dar păcatul acesta nu era al celui ce scotea dracii, ci al celor ce erau betegiţi 
cu cugetarea. Nici pe Pavel deci să nu-1 învinovăţeşti pentru părerea celor ce îl 
întrebuinţau rău, ci cunoaşte mai întâi bine comoara lui, şi bogăţia i-o sporeşte 
precum se cuvine, şi stai cu bărbăţie faţă de toţi, îngrădindu-te cu armele lui, 
căci numai aşa vei putea astupa gura Ellinilor şi a Iudeilor. «Şi cum, zici tu, 
nu credeau lui Pavel?» Nu credeau, nu se încredinţau de la cele făcute 
printr-însul, de la îndreptarea lumii întregi. Fiindcă toate acestea nu se puteau 
săvârşi de o putere omenească, ci numai puterea celui răstignit care 1-a însu- 
flat şi împuternicit pe el 1-a făcut astfel şi 1-a arătat mai puternic decât toţi rito- 
rii, şi filosofii, şi tiranii, şi împăraţii. Pavel este în stare nu numai a se întrarma 
şi a doborî pe potrivnici, ci încă şi pe alţii a-i face astfel. Deci pentru ca noi să 
fim folositori şi nouă şi altora, întruna să ne folosim de scrierile lui, desfatân- 
du-ne cu ele în loc de orice grădină încântătoare. Căci numai aşa vom putea a 
ne izbăvi de rele şi a alege virtutea, precum şi a ne învrednici de bunătăţile fă- 
găduite nouă. Cărora fie ca toţi să ne învrednicim, cu harul şi cu iubirea de oa- 
meni a Domnului nostru Iisus Hristos, căruia se cuvine slava, stăpânirea şi 
cinstea, împreună cu Tatăl şi cu Sfântul Duh, acum şi pururea şi în vecii veci- 
lor. Amin. 

„La cele de faţă vă uitaţi De se nădăjduieşte ci- 
neva că este al lui Hristos, aceasta să gândească ia- 
răşi de la sine: că precum este el al lui Hristos, şi noi 
ai lui Hristos. " (2 Cor 10, 7) 

Ceea ce mai cu seamă ar putea cineva admira la Pavel pe lângă celelalte, 
aceasta este: că găsindu-se întru o mare nevoie de a se lăuda pe sine, în acelaşi 
timp şi a se smeri, el pe amândouă le face deodată, adică se şi laudă, dar toto- 
dată se şi sileşte a se arăta celor mulţi că nu se îngreuiază de lauda ce şi-o adu- 
ce singur - ceea ce ar putea vedea cineva mai ales şi în Epistola către Galateni. 
Căci şi acolo, căzând întru o astfel de nevoie, de amândouă se îngrijeşte deo- 
dată - ceea ce este unul din lucrurile cele mai grele şi care are trebuinţă de o 
mare înţelepciune; adică şi a fi cumpătat în vorbă, şi a grăi lucruri mari de sine. 

Deci tu gândeşte-te cum şi aici el face aceasta. „La cele de faţă vă uitaţi", 
zice. Priveşte câtă înţelepciune. Certând mai nainte pe cei ce îi amăgiseră pe 
dânşii, el nu a stat cu vorba numai la aceia, ci de la aceia se întoarce şi la aceş- 
tia, şi aceasta o face necontenit. Căci el nu se atinge numai de cei ce îi înşelau, 
ci şi de cei înşelaţi. Că dacă i-ar fi lăsat pe dânşii nerăspunzători, nu s-ar fi în- 
dreptat aşa de uşor doar cu cele spuse altora, ci chiar s-ar fi îngâmfat foarte 
mult, nevăzându-se răspunzători de păcate. Pentru aceea se atinge şi de dânşii. 
Şi încă nici numai aceasta este de admirat la dânsul, ci şi aceea că îi ceartă pe 
toţi într-un chip foarte potrivit. 

Ascultă deci ce spune acestora. „La cele de faţă vă uitaţi". Nu mic este pă- 
catul acesta, ci încă dintre cele mari pentru oamenii ce se lasă lesne a fi înşe- 
laţi. Ceea ce el spune aici, aceasta va să zică: «Aşadar, voi judecaţi lucrurile 
după cele ce se văd, de la cele trupeşti, de la cele lumeşti». Şi ce va să zică «de 
la cele ce se văd»? Adică, dacă cineva este bogat, dacă se trufeşte, dacă are 
primprejurul său mulţi linguşitori, dacă cineva spune de dânsul lucruri mari, 
dacă este stăpânit de slavă deşartă, dacă se faţărniceşte în virtute, neavând 
virtute; aceasta va să zică: „La cele de faţă vă uitaţi." 

„De se nădăjduieşte cineva că este al lui Hristos, aceasta să gândească ia- 
răşi de la sine: că precum este el al lui Hristos, şi noi ai lui Hristos". El nu vo- 
ieşte de la început a fi aspru în vorbă, ci încetul cu încetul ridică glasul şi se 
înalţă tocmai sus. Şi gândeşte-te la asprimea vorbei de aici şi la marea nedes- 
luşire ce cuprinde în ea, căci cuvintele „de la sine" aceasta învederează. «Să 
nu aştepte, zice, a afla de la noi, adică prin certarea dată lui, ci de la sine să 
gândească aceasta: „că precum este el al lui Hristos, şi noi ai lui Hristos", nu 
fiindcă era al lui Hristos, precum şi acela, ci „precum este el al lui Hristos, şi 
noi ai lui Hristos suntem". Aşadar, în aceasta este părtăşia noastră: adică nu 
numai acesta este al lui Hristos, iară eu al altuia». Deci după ce pune această 
asemuire, la urmă adaogă şi covârşirea lui asupra aceluia, zicând: 

„Că de voi şi prisosi a mă lăuda pentru stăpânirea noastră, carea au dat 
Domnul nouă spre zidire, iară nu spre surparea voastră, nu mă voi ruşina" (2 
Cor. 10, 8). Fiindcă urma a grăi ceva mare, priveşte cum o îndreaptă. Că ni- 
mic nu supără atât de mult pe cei mai mulţi dintre ascultători, precât a se lău- 
da cineva pe sine. Pentru aceea, preîntâmpinând din bună vreme greutatea 
aceasta a faptului, zice: „Că de voi şi prisosi a mă lăuda pentru stăpânirea 
noastră". Şi nu a zis doar că «dacă cineva se nădăjduieşte că este al lui Hris- 
tos, să se gândească că este departe de noi; că eu am mare stăpânire de la dân- 
sul, încât pe cine aş voi aş putea să-1 pedepsesc». însă ce? „Că de voi şi priso- 
si", deşi avea stăpânire negrăită, totuşi el o micşorează cu vorba. Şi nu a zis: 
«mă laud», ci „de mă voi lăuda", adică «de voi voi a mă lăuda» - în acelaşi 
timp el se şi smereşte, dar arată şi covârşirea lui. «De mă voi lăuda, zice, 
„pentru stăpânirea carea au dat nouă Domnul", iarăşi pune în seama Domnu- 
lui totul, şi darul acesta îl face obştesc. 

"Spre zidire, iară nu spre surparea voastră". Ai văzut iarăşi cum alină, aşa 
zicând, pizma ce ar fi putut izbucni din laudele aduse şi cum mişcă pe ascultă- 
tor, spunând trebuinţa pentru care a luat acea stăpânire? Şi cum spune el „gân- 
durile surpând"? Pentru că tocmai aceasta este un fel de zidire, adică a răstur- 
na piedicile, a mustra toate cele stricate şi toate cele adevărate ale aduna la zi- 
dire. «Spre aceasta, zice, am luat stăpânirea, ca să zidim. Iară dacă cineva dă 
cu piciorul şi se oşteşte, şi este stăpânit de o boală de netămăduit, apoi ne vom 
folosi şi de altă lucrare, doborându-l şi biruindu-1. Pentru aceea şi zice: „nu 
mă voi ruşina", adică «nu mă voi arătă cruţător ai său şi nici îngâmfandu-mă 
de aceasta». 

„Ci ca să nu par cum că aş speria pre voi prin scrisori - că epistoliile lui, 
zice, grele sunt şi tari, dară venirea 1 trupului este slabă şi cuvântul lui defai- 



1 Expresia v\ jtapouma de aci trebuie a fi tradusă prin înfăţişare, prezenţă, zicându-se: 
Jar înfăţişarea, (prezenţa) trupului este slabă". 

mat - aceasta socotească unul ca acela, că în ce chip suntem cu cuvântul prin 
epistolii, nefiind de faţă, întru acestaşi chip suntem şi de faţă cu lucrul" (2 
Cor. 10, 9-11). Ceea ce el spune aici, aceasta înseamnă: «Puteam să mă şi 
laud, dar pentru ca nu cumva tot dânşii să grăiască că trimit scrisori de lăudă- 
roşenie, iară când sunt de faţă nu sunt vrednic de băgat în seamă, de aceea nu 
spun nimic mare acum» - deşi puţin mai jos a grăit nu pentru puterea aceasta, 
cu care era grozav, ci despre descoperire şi despre prisosinţa ispitelor. Deci, 
zice, ca nu cumva să mă arăt că vă sperii, apoi „aceasta socotească unul ca 
acela, că în ce chip suntem cu cuvântul prin epistolii, nefiind de faţă, întru 
acestaşi chip suntem şi de faţă cu lucrul". Fiindcă aceia ziceau că «ne trimite 
prin scrisori lucruri mari de dânsul, iară când este de faţă nu este vrednic de 
nici o vorbă», de aceea şi dânsul grăieşte aşa şi cu atâta cumpătare. Căci nu a 
zis: «că precum vă spunem prin scrisori lucruri mari, tot aşa şi când suntem de 
faţă facem lucruri mari», ci cu multă cumpătare le grăieşte. Când el se adresa 
acelora, apoi le grăia cu toată asprimea, zicând: „Şi vă rog pre voi ca şi de faţă 
fiind, să nu îndrăznesc cu îndrăznirea cu care socotesc să cutez împotriva uno- 
ra", iară când vorbeşte către aceştia, apoi şi-a muiat glasul. Pentru aceea şi 
spune că ce fel suntem de faţă, aşa suntem şi nefiind de faţă, adică smeriţi, 
cumpătaţi,^ defel fanfaroni. Iară aceasta se învederează din cele ce urmează: ' 

„Că nu îndrăznim să ne numărăm sau să ne asemănăm cu unii ce se înşişi se 
învederează" (2 Cor. 10, 12). Aici îi arată pe aceia şi îngâmfaţi, grăind lucruri 
mari de dânşii, drept care îi şi ia în bătaie de joc, ca unii ce se învederează pe 
dânşii. «Noi însă nu suntem aşa, zice; ci măcar de am face ceva mare, noi totul 
punem în seama lui Dumnezeu şi ne asemuim noi între noi». Pentru aceea a şi 
adăogat el: „ci aceia pre ei cu ei înşişi măsurându-se, şi asemănând pre sine 
loruşi, nu au pricepere." Ceea ce el spune aici, aceasta înseamnă: «Noi nu ne 
asemănăm, nu ne asemuim cu aceia, ci cu noi înşine». Căci mai departe el zice: 
„Că cu nimic sunt mai prejos decât cei prea-foarte apostoli" (2 Cor. 12, 1 1) şi 
că „semnele apostolului s-au lucrat între voi întru toată răbdarea" (2 Cor. 12, 
12), iară în întâia Epistolă zice: „că mai mult decât toţi aceia m-am ostenit" (1 
Cor. 15, 10). Aşa că noi ne asemuim între noi, şi nicidecum cu aceia cari nu au 
nimic - fiindcă o astfel de uşurătate ar fi o adevărată smintire». 

Deci sau că el spune aceasta pentru sine, sau pentru aceia, că adică «nu în- 
drăznim a ne număra (asemui) cu aceia cari se întrec între dânşii cu laudele, şi 
sunt plini de lăudăroşenie, şi nu pricep, adică nu simt cât sunt de ridicoli, în- 
gâmfându-se, fudulindu-se între dânşii». 

„Iară noi nu întru cele fără măsură ne vom lăuda" (2 Cor. 10, 13), ca aceia. 
Deşi, de altfel, era drept ca dânşii să se laude şi să se îngâmfe, zicând că «am 
întors la credinţă lumea întreagă, că ne-am dus până la marginile lumii» şi multe 
de acestea trâmbiţând. «Noi însă nu aşa, zice, „ci dupre măsura dreptarului cu 

care au măsurat nouă Dumnezeu măsură, să ajungă şi până la voi". Aşa că din 
amândouă părţile se învederează smerita lui cugetare: şi că nu a spus nimic mai 
mult decât a făcut, şi că chiar ceea ce a făcut o pune în seama lui Dumnezeu. 

„Dupre măsura dreptarului, zice, cu care ne-a măsurat nouă Dumnezeu mă- 
sură, să ajungă şi până la voi". «Precum ar fi împărţit bunăoară via la lucră- 
tori, aşa şi nouă ne-a hotărât măsura lucrării noastre. Deci numai până la cele 
ce ne-am învrednicit a ajunge, numai până la acelea ne lăudăm». 

„Că nu ca şi cum nu am fi ajuns la voi ne preaîntindem, că şi până la voi am 
ajuns cu evanghelia lui Hristos" (2 Cor. 10, 14). Adică «nu am venit cum s-ar 
întâmpla, ci v-am vestit, am propovăduit, v-am încredinţat, am izbutit». Era 
firesc ca şi aceia, ducându-se din întâmplare cu ucenicii apostolilor, să pună în 
seama lor totul dintr-o simplă călătorie. «Dar nu aşa cu noi, căci nici nu ar putea 
cineva să spună că nu am fost în stare a veni până la voi şi că numai cu vorba 
întindem lauda până la voi - fiindcă şi vouă v-am propovăduit cuvântul 
adevărului». 

„Nu întru cele fără măsură lăudându-ne cu străine osteneli, ci având nădej- 
de că, crescând credinţa voastră, ne vom mări întru voi dupre dreptarul nostru 
cu prisosinţă, ca şi în părţile cele mai departe de voi să propovăduim evanghe- 
lia, nu întru dreptar străin în cele gata să ne lăudăm" (2 Cor. 10, 15-16). De 
aici se învederează marea vinovăţie a acelora, că adică dânşii se lăudau şi de 
cele peste măsură, şi că în osteneli străine, şi că întreaga osteneală era de par- 
tea apostolilor, pe când aceia se împodobeau cu ostenelile lor. «Noi, zice. am 
dovedit aceasta prin fapte. Deci nu-i vom urma pe aceia, ci vom spune acestea 
acolo unde faptele vor mărturisi de noi. Şi ce spun eu de voi, zice, căci am nă- 
dejde că crescând credinţa voastră, ne vom mări întru voi». Aşadar, el nu se 
rosteşte cum s-ar întâmpla, ci, urmându-şi obiceiul, «nădăjduiesc, zice, ajuto- 
rind la aceasta şi voi, că dreptarul nostru se va întinde şi mai departe, că vom 
evangheliza şi mai departe. Vom merge dar şi mai departe, zice, ca să propo- 
văduim şi să ne ostenim, iară nu să trâmbiţăm numai cu vorbele, pentru cele 
ce ar fi făcut alţii». 

Bine a făcut el de a numit faptul acesta «dreptar» şi «măsură», ca şi cum a 
ajuns la câştigarea şi moştenirea lumii întregi, şi arătând că faptul acesta în- 
treg este al lui Dumnezeu. «Având deci astfel de fapte, zice, şi aşteptând încă 
şi altele mai mari, nu ne fălim, ca aceia cari nu au nimic, şi nici socotim ceva 
al nostru, ci al lui Dumnezeu este totul». Pentru care şi adaogă: „Iară cel ce se 
laudă, întru Domnul să se laude" (2 Cor. 10, 17), ca şi cum pare că ar zice: «şi 
aceasta ne vine tot de la Dumnezeu». 

„Că nu cel ce învederează pre sine este ales, ci pre carele Domnul învede- 
rează" (2 Cor. 10, 18). Nu a zis: «noi suntem aceia», ci „pre care Domnul în- 
vederează". Ai văzut cât de simplu vorbeşte? Iară dacă mai departe se ridică 

cu glasul mai sus, tu nu te minuna, căci şi aceasta vine de la înţelepciunea lui 
Pavel. Că dacă ar fi trebuit ca peste tot locul să vorbească cu smerenie, nu i-ar 
fî înfruntat atât de mult, şi nici pe ucenici nu i-ar fi scăpat de înşelăciune. Este 
chiar cu putinţă a vătăma pe alţii şi contenindu-se cineva fără de vreme, pre- 
cum iarăşi este cu putinţa a folosi pe alţii vorbind la vreme ceva minunat de- 
spre sine. Ceea ce a făcut şi Pavel. Căci nu mică ar fi fost primejdia dacă uce- 
nicii ar fi crezut ceva rău despre Pavel. Nu doară că Pavel căuta slavă de la 
oameni, căci dacă ar fî căutat aceasta, nu ar fi tăcut el de faptele acele mari şi 
minunate petrecute cu douăzeci şi patru de ani mai nainte, şi nici - dacă trebu- 
inţa ar fi cerut - nu s-ar fi dat înapoi, sau s-ar fi lenevit a o spune, şi poate că 
nici atunci nu ar fi spus dacă nu ar fi fost silit. 

Aşadar, spunând el acestea, nu căuta slava oamenilor, ci se îngrijea de uce- 
nicii săi. Fiindcă aceia îl defăimau pe el ca mândru, ca făcând lăudăroşenie în 
vorbe, pe când în fapte nu putea arăta nimic mare, iată că se vede silit a veni 
cu vorba la descoperirile sale. Deşi putea ca prin fapte să-i plece pe dânşii în 
vreme ce vorbea acestea, totuşi el încă se foloseşte de ameninţare prin vorbe. 
Şi de aceea mai cu seamă era curat de toată slava deşartă, ceea ce de altfel o 
învederează întreaga lui viaţă, atât dinainte, cât şi după aceasta. Pentru aceea 
deci s-a şi schimbat fară de veste, iară după ce s-a schimbat punea în zăpăcea- 
lă pe Iudei, şi a aruncat toată cinstea ce o avea de la dânşii, deşi el era pentru 
dânşii capul, aşa zicând, şi sprijinitorul lor. 

Dar el nimic nu a cugetat din ale acelora, fiindcă aflase adevărul, ci încă a 
răbdat batjocorite şi necinstea ce dânşii îi aduceau în schimb, căci el avea în 
vedere mântuirea celor mulţi, şi la aceasta se gândea necontenit. Căci cel ce 
nici Gheena şi nici împărăţia Cerurilor nu le socotea a fi ceva, şi nici mii de 
lumi faţă de dragostea lui Hristos, cum ar fi umblat după slava celor mulţi? 
Nicidecum; ci încă este şi foarte smerit când este nevoie, ba chiar singur el îşi 
înfierează viaţa lui cea de dinainte, numindu-se pe sine hulitor, prigonitor şi 
batjocoritor. Chiar şi ucenicul său, Luca, spune multe despre dânsul, aflân- 
du-le chiar de la dânsul, care le spunea în gura mare, atât în ceea ce priveşte 
viata lui de dinainte, cât şi după intrarea în Creştinism. 

Acestea le spun, iubiţilor, nu numai ca să le auzim, ci şi să le deprindem. 
Că dacă Pavel îşi amintea de greşalele sale de dinaintea intrării lui în Creşti- 
nism, deşi toate pieriseră prin baia naşterii din nou, apoi noi de ce iertare vom 
putea fi vrednici, când nu ne aducem aminte nici de cele de după botez? Ce 
spui, omule? Te-ai învrăjbit cu Dumnezeu şi uiţi de aceasta? Aceasta este în- 
vrăjbire de a doua oară, ură de a doua oară. Deci a căror păcate ceri tu dezle- 



1 Partea morală. Despre amintirea de păcatele de dinainte şi că în fiecare zi noi trebuie a 
ne căi fără întârziere şi a cere iertare (Veron), 

gare? A acelora pe care nici nu le ştii? Negreşit, nu este aşa? Tu te îngrijeşti 
cum vei da cuvânt, şi nici măcar nu te sârguieşti a-ţi aduce aminte de ele, ci 
jucându-te cu cele ce nu trebuie a te juca. Va veni însă vremea când nu vor 
merge mai departe cele ale copilăriei noastre. Că trebuie numaidecât a muri 
odată. Pentru aceea, din pricina marii nesimţiri a celor mulţi, noi trebuie a 
vorbi chiar şi pentru păcatele cele de faţă; trebuie a ne aduce aminte că vom 
învia numaidecât, că ne vom judeca, că vom fi osândiţi - sau mai drept vor- 
bind, aceasta nu se va petrece numaidecât, ci dacă vom voi. Că a acelora nu 
noi suntem stăpâni: nici ai sfârşitului nostru, nici ai învierii, nici ai judecăţii, 
ci Stăpânul nostru - dară de a da răspuns sau nu, noi suntem stăpâni, căci 
acestea sunt din cele cu putinţă nouă. 

Dar dacă vom voi, vom face chiar din cele ce nu ne sunt cu putinţă, după 
cum a făcut Pavel, sau Petru, sau sfinţii toţi. Căci a fi pedepsiţi dânşii este cu 
neputinţă; şi deci şi noi, de vom voi, va fi cu neputinţă a fi pedepsiţi. De am fi 
noi încărcaţi de mii de păcate, totuşi ne este cu putinţă a ne ridica, pe cât timp 
suntem aici. Să ne ridicăm deci, iubiţilor. Bătrânul gândească-se că peste pu- 
ţin se va duce de aici, că s-a dezmierdat îndeajuns cu vârsta - deşi ce fel de 
dezmierdare este aceea de a-şi petrece timpul în rele? - dar eu o spun aceasta 
faţă cu credinţa acelora. Să se gândească pe lângă acestea că-i este lui cu pu- 
tinţă ca în scurt timp tot păcatul să-1 şteargă. Cel tânăr iarăşi să se gândească 
la nesiguranţa sfârşitului său şi că, de multe ori, cei bătrâni rămânând aici, cei 
tineri s-au dus înaintea lor. Deci, pentru ca nu cumva să ne batem capul prea 
mult cu sfârşitul nostru, acel sfârşit se găseşte pentru noi cu îndoială. Pentru 
aceea şi un înţelept oarecare sfătuieşte zicând: „Nu întârzia a te întoarce la 
Domnul şi nu iăsa din zi în zi, că nu ştii ce va aduce ziua de mâine" (Sirah 5, 
7). Din a amâna de azi pe mâine iese totdeauna primejdie şi frică, iară din a nu 
amâna, mântuire învederată şi sigură. 

Deci ţine-te de virtute, şi astfel, chiar tânăr de ai fi când te duci, te vei duce 
în siguranţă, iară de ai ajuns la bătrâneţe, te vei duce cu multă bogăţie şi pen- 
tru întreaga ta viaţă vei avea o îndoită sărbătoare, adică o îndoită mulţămire: şi 
că de rele te-ai depărtat, şi că de virtuţi te-ai ţinut strâns. Nu zice: «Este vreme 
până când va trebui să mă întorc», căci aceste cuvinte foarte mult mânie pe 
Dumnezeu. Şi de ce? Fiindcă el ţi-a vestit ţie cu veacuri nesfârşite mai nainte, 
iară tu nu voieşti a te osteni nici măcar în viaţă aceasta scurtă şi trecătoare, ci 
eşti atât de uşuratic şi de fricos, încât umbli şi cauţi o viaţă şi mai scurtă decât 
aceasta. Oare nu aceleaşi ospeţe în fiecare zi? Nu aceleaşi mese? Nu aceleaşi 
curve? Nu aceleaşi teatre? Nu aceiaşi bani? Până când deci le vei iubi pe aces- 
tea ca şi cum ar fi aievea? Până când vei avea pofta nesăţioasă de păcat? Gân- 
deşte-te că de câte ori ai curvit, de atâtea ori te-ai pârât pe tine însuţi, pentru 
că aşa este păcatul: de câte ori l-ai făcut, de atâtea ori şi judecătorul şi-a dat 

hotărârea sa. Te-ai îmbătat, ţi-ai îmbuibat pântecele, ai răpit avutul altuia? Stai 
pe Ioc, întoarce-te la cele dinainte, mărturiseşte harul lui Dumnezeu, că nu 
te-a răpit încă în mijlocul păcatelor; de aceea nu mai cere un alt răgaz spre a 
lucra iarăşi rău. Mulţi dintre cei lacomi au fost răpiţi fără veste şi s-au dus la 
înfricoşata judecată. Teme-te deci ca nu cumva şi tu să pătimeşti aşa, fără să 
te poţi îndreptăţi. 

Dar Dumnezeu a dat multora răgazul de a se mărturisi la adânci bătrâneţe, 
sau mai bine zis, de a-1 lăuda pe dânsul până la adânci bătrâneţe. Deci ce? îţi 
va da şi ţie? «Poate că nu-mi va da», zici tu. Dar ce spui tu? «Poate şi câteo- 
dată, şi de multe ori?» Dar ce va să zică aceasta? Gândeşte-te că tu hotărăşti 
pentru suflet, şi deci pune şi pe cea dimpotrivă. Gândeşte-te şi zi: «Dar dacă 
nu-mi va da?» Şi dacă va da? A dat el, desigur, însă aceea este mai sigură şi 
cu mai mult folos decât aceasta. Că dacă tu vei începe cu virtutea, atunci ai 
câştigat totul, fie că ai avea, fie că nu ai avea răgaz. 

Tu, când pleci la război, nu zici: «Nu este nevoie de a-mi face testamentul, 
că poate mă voi întoarce», şi iarăşi, când te gândeşti la însurătoare, nu zici: 
«Voi lua femeie sărăcăcioasă, căci mulţi s-au îmbogăţit astfel, şi fâră să se aş- 
tepte, şi fără să aibă vreo nădejde». Nici casă clădind, nu zici: «Voi pune 
temelii putrede, fiindcă multe case au stat pe astfel de temelii». Iară când ju- 
deci despre suflet, te agăţi până şi de cele mai putrede, punându-ţi înainte pe 
acel «poate», sau «de multe ori», sau «câteodată», şi astfel te laşi la voia celor 
nesigure. «Nu mă las, zici, la voia celor nesigure, ei la iubirea de oameni a lui 
Dumnezeu, fiindcă Dumnezeu este iubitor de oameni». Ştiu şi eu; dar iubito- 
rul de oameni acesta a răpit pe mulţi fără de veste, după cum am spus. Dar 
dacă poate vei avea şi timp îndelungat şi vei rămânea acelaşi? - Fiindcă un 
astfel de om chiar şi la bătrâneţe va fi leneş. «Nu», zici tu. Dar judecata aceas- 
ta o vei avea şi după cei optzeci de ani, căci atunci vei cere nouăzeci, şi după 
cei nouăzeci o sută, şi după cei o sută vei fi încă şi mai leneş. Şi astfel întreaga 
ta viaţă o vei cheltui în zadar şi se vor petrece şi cu tine cele spuse Iudeilor, că 
„au trecut întru deşărtăciune zilele lor" (Ps. 127, 33). Şi fie ca numai întru de- 
şertăciune, şi nu şi în rele. Căci când noi ne vom duce acolo purtând cu noi 
greutatea păcatelor, apoi negreşit că întru rele am trecut zilele noastre. Atunci 
vom duce o hrană sigură focului, o masă îmbelşugată viermilor. 

Pentru aceea vă rog a sta cu bărbăţie şi a vă depărta de rele, ca astfel să ne 
învrednicim şi de bunătăţile făgăduite nouă. Cărora fie ca toţi să ne învredni- 
cim, cu harul şi cu iubirea de oameni a Domnului nostru Iisus Hristos, căruia 
se cuvine slava, stăpânirea şi cinstea, împreună cu Tatăl şi cu Sfântul Duh, 
acum şi pururea şi în vecii vecilor. Amin. 



ObfILIM HKIII 



„ Măcar de mi-aţi fi îngăduit puţină neînţelepciune; 
ci îmi şi îngăduiţi. " (2 Cor. 11, 1). 

Urmând a trece mai departe la laudele sale, el se foloseşte de multă soco- 
tinţă. Şi aceasta nu o face numai o dată, nici de două ori - deşi era de ajuns ca, 
pentru trebuinţa subiectului, să răspundă în scurt pentru cele grăite de multe 
ori despre sine. Că cel ce îşi aminteşte de multe ori de păcate pe care Dumne- 
zeu nu le mai pomeneşte, zicând că este nevrednic chiar de a se numi apostol, 
desigur că, chiar şi celor mai nesimţitori, este vădit că ceea ce va spune acum 
nu o face pentru slava oamenilor. Fiindcă dacă ar trebui să spunem ceva mi- 
nunat, apoi tocmai aceasta i-ar vătăma slava lui, vorbind ceva de dânsul, şi ar 
supăra pe cei mai mulţi. Dar el la nimic din acestea nu se uita, ci numai la un 
lucru îşi avea îndreptată privirea, la mântuirea ascultătorilor. Aşa că avea tot- 
deauna în vedere ca nici măcar să vatăme câtuşi de puţin pe cei uşurei la min- 
te vorbind lucruri mari de dânsul, pentru care şi se foloseşte cu prisosinţă de 
aceste multe socotinţe şi zice: „Măcar de mi-aţi fi îngăduit puţină neînţelep- 
ciune; ci îmi şi îngăduiţi". Ai văzut înţelepciune? Căci prin cuvintele „Măcar 
de mi-aţi fi îngăduit" ei îi lasă pe dânşii stăpâni asupra faptului, iară prin cu- 
vintele „îmi şi îngăduiţi" el cu mult îndrăzneală vesteşte cu glas mare dragos- 
tea lor, arătând că şi iubeşte, şi este iubit. Sau mai drept vorbind, el spune 
aceasta nu dintr-o dragoste simplă, ci dintr-o iubire fierbinte şi înflăcărată zice 
să i se îngăduie, de va grăi ceva nu cu înţelepciune. 

Pentru aceea a şi adăogat îndată: „Că vă râvnesc pre voi cu râvnă Dumne- 
zeiască" (2 Cor. 11,2). Nu zice: «Vă iubesc pe voi», ci pune tocmai ceea ce 
este cu mult mai înflăcărat „vă râvnesc". Râvnitoare sunt sufletele cele mult 
înflăcărate ale celor îndrăgostiţi, şi râvnirea sau gelozia de nicăieri nu se naşte 
fără numai din dragoste. După aceea apoi, ca nu cumva să se creadă că el do- 
reşte dragostea lor din pricina stăpâniei, sau a cinstei, sau a banilor, sau şi alt- 
ceva de acest fel, a adăogat zicând: „cu râvnă Dumnezeiască". Că şi de Dum- 

nezeu se zice că râvneşte, nu ca prin aceasta să bănuiască cineva vreo patimă, 
fiindcă Dumnezeu este fară patimă - ci ca să afle toţi că pentru nimic altceva 
tăra numai pentru dânşii, cei râvniţi, face aceasta, şi nu ca el să câştige ceva 
de aici, ci pentru ca dânşii să se mântuiască. Când este vorba însă de râvna oa- 
menilor nu se petrece aşa, ci râvneşte cineva pentru mulţămirea sa proprie- nu 
pentru ca să nu fie batjocoriţi cei râvniţi, ci pentru ca să nu fie loviţi cei ce iu- 
oesc, sa nu fie covârşiţi, şi să se arate că sunt mai prejos celor iubiţi' 

Aici însă nu se petrec lucrurile aşa. «Nu-mi pasă, zice, dacă mă voi arăta 
mai prejos voua ; ci să nu vă văd pe voi amăgiţi. Astfel este râvna lui Dumne- 
zeu astfel este şi râvna mea: aprinsă şi curată în acelaşi timp». După aceea 
arata şi pncma care 1-a silit la aceasta. „Că v-am logodit unui bărbat, fecioară 
curata Deci nu mie, ci aceluia pe care-1 râvnesc, căruia v-am logodit. Că 
impu de faţă este timp de logodnă, iară timpul când vor zice că «a sosit mire- 
le» este altul O, ce lucruri noi şi minunate! în lume fecioarele rămân până la 
măritiş iară după măritiş nu mai sunt fecioare. Dar aici nu aşa, ci chiar dacă 
nu ar fi fecioare mai nainte de măritişul acesta, totuşi după nuntă se fac fe- 
cioare. Astfel întreaga Biserică este fecioară, fiindcă apostolul vorbeşte către 
toţi, şi către cei ce se însoară, şi către cele ce se mărită. 

Dar să vedem ce ne aduce nouă logodindu-ne, adică ce anume daruri de 
nunta. Nu aur, nu argint, ci Împărăţia Cerurilor. Pentru care şi zicea: „Pentru 
Hnstos (m locul lui Hnstos) vă rugăm" şi-i ruga când Hristos trebuia a lua fe- 
cioara. Iara chip al acesteia au fost cele petrecute în vremea lui Avraam fiind- 
că şi dansul a trimis pe sluga sa cea credincioasă ca să logodească femeie de 
alt neam fiului său Isaac. Dar şi aici a trimis Dumnezeu pe slugile sale ca să 
logodească Fiului său pe Biserica cea dintre neamuri, a trimis şi pe Prorocii de 
dinainte zicând: „Ascultă fiică şi vezi, şi uită pre norodul tău şi casa părintelui 
tău, şi va pofti împăratul frumuseţea ta" (Ps. 44, 1 1-12). Ai văzut şi pe Proro- 
ciţi David logodind? Ai văzut şi pe apostolul Pavel cum cu toată sinceritatea 
rosteşte acest cuvânt şi zice: „că v-am logodit unui bărbat fecioară curată ca 
sa va pim înaintea lui Hristos"? Ai văzut iarăşi înţelepciune la el? Căci spu- 
nând „măcar de mi-aţi fi îngăduit", nu a zis «că doar sunt dascălul vostru şi 
acestea nu le spun pentru mine», ci pune înainte vrednicia ce şi-a luat-o cu 
acest prilej, adică se pune în locul unei peţitoare, iară pe dânşii în locul logod- 
nicei, şi adaogă zicând: „Că mă tem ca nu cumva, precum şarpele a amăgit 
pre Eya cu vicleşugul său aşa să se strice şi înţelegerile (cugetele) voastre de 
la nerautatea (anloz^oţ) cea întru Hristos" (2 Cor. 1 1,. 3). «Că dacă pierde- 

1 Expresia din original coco tife âMxxixoc, nu este exact tradusă prin de la adeverinţa 
cum se găseşte în ediţia de Buzău. 'AtcXotijs înseamnă: simplitate, nerîutate. drepZ Ta- 
pe, naivitate şi câteodată neghiobie, iar nicidecum adeverinţă. 

rea este a voastră, zice, totuşi întristarea este de obşte». Dar tu priveşte înţe- 
lepciunea lui. El nu hotărăşte anume faptul, deşi dânşii erau stricaţi, iară 
aceasta învederându-o, zicea: „Când se va împlini ascultarea voastră" (10, 6), 
şi aiurea: „voi plânge pre mulţi cari au greşit mai nainte" (12, 21) - cu toate 
acestea, nu-i lasă a ajunge neruşinaţi. Pentru aceea şi zice el „nu cumva", adi- 
că nici nu osândeşte, dar nici nu tace, fiindcă nici una dintre acestea nu este 
ceva ziditor şi sigur: nici a spune pe faţă, şi nici a ascunde întruna. Pentru 
aceasta şi el apucă calea de mijloc, zicând: „nu cumva." Cu chipul acesta nici 
nu-i pârăşte tare şi nici nu-i încurajează mult, ci se găseşte la mijlocul amân- 
durora. Aşadar, prin stihul de faţă el îi mângâie, iară prin amintirea istoriei cu 
Eva îi bagă întru o frică nespusă şi-i lipseşte de toată iertarea. «Că dacă şi şar- 
pele era viclean, şi aceea era proastă, nimic din acestea nu a putut-o smulge 
din ghearele înşelăciunii. Vedeţi, zice, ca nu cumva să pătimiţi şi voi astfel, şi 
atunci nimic nu veţi folosi. Căci şi şarpele făgăduind atunci femeii lucruri 
mari, a înşelat-o cu chipul acesta. De unde se învederează că şi aceştia, cu fan- 
faronadele lor trufindu-se, v-ar putea înşela». Şi aceasta nu numai de aici se 
poate judeca, ci şi din cele ce spune mai departe, zicând: „Că de ar propovă- 
dui cel ce vine pre alt Iisus, pre carele nu am propovăduit, sau de aţi lua alt 
duh, care nu aţi luat, sau altă Evanghelie carea nu aţi primit, bine aţi îngădui" 
(2 Cor. 1 1, 4). Şi nu a zis «ca nu cumva precum Adam s-a înşelat», ci pe cei 
ce pătimesc de acestea îi arată ca fiind femei - fiindcă a se înşela este a femei- 
lor. Nici a zis: «tot aşa şi voi veţi fi înşelaţi», ci stăruind în metafora întrebuin- 
ţată, zice: „se vor strica şi înţelegerile (cugetele) voastre de la nerăutatea (nai- 
vitatea) voastră cea întru Hristos". Adică de la simplitatea voastră, şi nu de la 
viclenie, nici de la necredinţa voastră, ci de la simplitatea şi uşurinţa voastră. 
Cu toate acestea însă, nici aşa nu sunt vrednici de iertare cei înşelaţi, după 
cum a dovedit Eva. Şi dacă aceasta nu este vrednic de iertare, apoi cu atât mai 
mult când cineva pătimeşte aşa din pricina slavei deşarte. 

„Că de ar propovădui cel ce vine pre alt Iisus, pre carele nu am propovădu- 
it". Aici arată că acei înşelători ai lor nu sunt Corintheni, ci de aiurea, pentru 
care zice: „cel ce vine, sau de aţi lua alt duh, care nu aţi luat, sau altă evanghe- 
lie, carea nu aţi primit, bine aţi îngădui". Dar ce zici, Pavele? Tu care Galate- 
nilor le-ai spus: „Iară de ar binevesti cineva vouă pre lângă cele ce aţi luat 
anathema să fie" (Gal. 1, 9), cum de zici aici: „bine aţi îngădui"? Şi totuşi, de 
aceştia nu trebuie a îngădui, ci încă a fugi de dânşii, iară dacă dânşii aceleaşi 
propovăduiesc, trebuie a-i îngădui. Deci cum de spui că dacă aceleaşi le spun, 
nu trebuie a-i asculta? Şi dacă spun altele, trebuie a-i asculta? 

Să luăm seama bine însă, fiindcă mare este primejdia, şi adâncă prăpastia, 
dacă le trecem acestea în fugă, şi zicerea de faţă va deschide calea tuturor ere- 
surilor. Deci care este înţelesul acestor cuvinte? 

înşelătorii aceia trâmbiţau astfel: eă apostolii propovăduiesc ceva nedesă- 
vârşit, iară dânşii aduc în predica lor ceva mai mult - şi astfel, în chip firesc, 
spunându-le vrute şi nevrute, puteau să aducă multe nerozii în credinţele lor. 
Pentru aceea le pomeneşte de şarpe şi de Eva, amăgită cu aşteptarea a ceva 
mai mult. Aceasta lăsând a se înţelege şi în întâia lui Epistolă, le zicea: „Iată, 
sătuli sunteţi, iată, v-aţi îmbogăţit" şi iarăşi: „Noi nebuni pentru Hristos, iară 
voi înţelepţi întru Hristos" (1 Cor. 4, 8 şi 10). Fiindcă era firesc ca dânşii să 
pălăvrăgească multe, folosindu-se de fîlosofia lumească, apoi aceasta o spune 
apostolul: «Că dacă aceia spuneau ceva de prisos, şi propovăduiau alt Hristos, 
pe carele noi trebuia a-1 propovădui, şi totuşi am trecut aceasta cu vederea, 
bine aţi îngădui». Că de aceasta a şi adăogat: „pe care nu l-am propovăduit". 
«Dar dacă aceleaşi temeiuri ale credinţei le au şi dânşii, apoi ce au mai mult? 
Că oricâte vor zice, nimic mai mult decât noi nu vă vor spune». 

Şi priveşte cu câtă străşnicie trece această pricină, căci el nu a zis «câ dacă 
cel ce vine v-ar spune ceva mai mult» - fiindcă grăiau ceva mai mult, predi- 
când cu mai multă putere, şi cu mai multă frumuseţe în cuvinte - nu a spus 
aceasta, zic, ci „cel ce vine, dacă ar propovădui alt Iisus", fapt care desigur că 
nu avea trebuinţă de a fi înfrumuseţat prin cuvinte, „sau de aţi lua alt duh". 
Dar nici aici nu este nevoie de cuvinte, adică «v-ar face mai bogaţi după har». 
„Sau altă evanghelie, carea nu aţi primit", ceea ce iarăşi nu avea nevoie de cu- 
vinte pompoase - precum nici ceealaltă zicere: „bine aţi îngădui". 

Dară tu te gândeşte cum el pretutindeni se foloseşte de un grai fără greş, 
care arată că nimic nu era de prisos şi că nici din partea acelora nu s-a adus 
ceva mai mult. Căci zicând că: „De ar propovădui cel ce vine pe alt Iisus", a 
adăogat îndată: „pe care nu l-am propovăduit", sau că „de aţi lua alt duh", a 
adăogat iarăşi „care nu aţi luat", precum după cuvintele „sau altă evanghelie" 
a adăogat îndată: „carea nu aţi primit". Prin toate acestea el a arătat că chiar 
dacă aceia spun poate ceva mai mult, dânşii să nu primească cum s-ar întâm- 
pla, ci trebuie a fi cu băgare de seamă; dacă însă spun ceva mai mult, ce trebu- 
ia a spune, aceea de noi a fost scăpată din vedere. Iară dacă nu trebuia, pentru 
care nici de noi nu s-a spus, şi aceleaşi le spun şi dânşii, pentru ce atunci îi as- 
cultaţi? «Dar dacă şi aceia spun aceleaşi, zici tu, pentru ce atunci îi împiedicau 
pe dânşii?» Pentru că întrebuinţând făţărnicia, aduceau pe furiş alte dogme. 

Aceasta însă nu o spune acum apostolul, ci mai la Vale, unde zice: „închi- 
puindu-se în apostoli ai lui Hristos"; dară aici el depărtează pe ucenici de stă- 
pânirea acelora prin cuvinte nesupărătoare, şi prin aceasta el nu zavistuieşte 
pe acei înşelători, ci întăreşte pe ucenici. Fiindcă pentru ce, bunăoară, nu îm- 
piedică pe Apollo, deşi era un bărbat învăţat şi puternic în Scripturi, ci încă îl 
şi roagă şi făgăduieşte a-1 trimite? Fiindcă acela împreună cu ştiinţa lui ţinea şi 
străşnicia neştirbită a dogmelor, iară aceştia cu totul dimpotrivă. Pentru aceea 

îi şi războieşte cu putere, iară pe ucenici îi învinovăţeşte că le dau atenţie, zi- 
când că: «Dacă noi poate am scăpat din vedere ceva din cele ce trebuia a le 
spune, iară aceia le-au împlinit, nu împiedicăm a li se da atenţie; iară dacă toa- 
te s-au împlinit prin noi, şi nimic nu a mai rămas, cum de v-au biruit aceia?» 

Pentru aceasta şi adaogă, zicând: „Că socotesc cu nimica a fi mai prejos 
decât cei prea-foarte apostoli" (2 Cor. 11,5), făcând asemuire aici nu cu aceia, 
ci cu cei de pe lângă Petru. «încât că, dacă ştiu poate mai mult decât mine, zi- 
ce, apoi ştiu mai mult şi decât aceştia». Şi priveşte cum el şi aici îşi măsoară 
cuvintele, căci nu a zis că «nimic mai mult decât mine nu au spus apostolii», 
ci „socotesc" - cred că aşa este - „că cu nimica sunt mai prejos decât cei 
prea-foarte apostoli". Şi fiindcă şi aceasta ar fi părut ca o lipsă a sa, de a-1 în- 
trece aceştia, şi de a avea nume mai mare decât al său, şi deci mai mare ar fi 
fost şi umilirea lui faţă de aceia care s-ar fi furişat, aşa zicând, în rândul apos- 
tolilor, de aceea şi el face asemuirea cu apostolii în chipul întrebuinţată aici. 
Pentru aceea pomeneşte de apostoli cu laude, şi nu zice simplu «decât aposto- 
lii», ci „decât cei prea-foarte apostoli", învederând prin aceste cuvinte pe Pe- 
tru, Iacov şi Ioan. 

„Iară de sunt şi prost cu cuvântul, dară nu cu cunoaşterea" (2 Cor. 11, 6). 
Fiindcă prin aceasta îl covârşeau acei înşelători cari amăgeau pe Corintheni, 
că adică nu erau proşti cu cuvântul (iStcoxai iw Xoycp), de aceea apostolul 
spune astfel, arătând că el nu se ruşinează de aceasta, ci chiar se mândreşte. Şi 
nu a zis că «dacă sunt eu prost cu cuvântul, sunt şi aceia», căci cu aceasta s-ar 
fi părut că îi defăimează pe aceia şi înalţă pe aceştia, ci prin zicerea de faţă el 
doboară înţelepciunea lumească. în întâia Epistolă el foarte mult se luptă pen- 
tru aceasta, zicând că înţelepciunea lumească nu numai că nu ajută cu nimic la 
propovăduirea evangheliei, ci încă chiar întunecă slava crucii, după cum zice: 
„venit-am la voi nu întru covârşirea cuvântului şi a înţelepciunii, ca să nu se 
facă deşartă crucea lui Hristos" (1 Cor. 2, 1 şi 1, 17), şi multe altele de acest 
fel, de unde se vede că acei înşelători erau proşti cu cunoaşterea, care este cea 
mai de pe urmă prostie. Când însă trebuia a se asemui în cele mari, apoi atunci 
el se asemuieşte cu apostolii, iară când trebuia a arăta că este un cusur părut, 
nicidecum nu se mai asemuieşte cu apostolii, ci se împleteşte, sau mai bine 
zis, se amestecă la un loc cu faptul şi la urmă arată că tocmai acel cusur părut 
este un lucru bun. Şi când nu-1 silea nici o nevoie, el se numea cel mai mic 
dintre apostoli şi nevrednic nici măcar de numele de apostol. Aici iarăşi, când 
timpul şi împrejurările cereau, zice că cu nimic nu este mai prejos de apostolii 
cei mari. Ştia el bine că aceasta mai cu seamă va folosi pe ucenici. 

Pentru aceea şi adaogă zicând: „Ci pretutindeni am fost arătaţi întru toate la 
voi". Aici iarăşi defăimează pe apostolii cei mincinoşi, ca pe unii ce umblă cu 
vicleşuguri. Tot aşa zicea şi despre sine cu puţin mai nainte, că el nu vieţuia 

faţâmitindu-se, şi nici zavistuind, sau că propovăduia cuvântul evangheliei în 
mod cârciumăresc - pe când aceia într-un fel erau, şi în alt fel se arătau oame- 
nilor. Nu însă tot aşa era şi dânsul. De aceea pretutindeni el cugetă lucruri 
mari pentru faptul că nimic nu făcea pentru slava oamenilor şi nici că se as- 
cund cele ale sale. Ceea ce şi spunea mai nainte, zicând că „cu arătarea adevă- 
rului învederându-ne cunoştinţei cugetului oricărui om" (2 Cor. 4, 2), aceeaşi 
spune şi acum. „întru toate am fost arătaţi la voi". Şi ce va să zică aceasta? 
«Suntem proşti, zice, şi nu ascundem aceasta; primim ajutoare de Ia unii şi nu 
tăcem. Primim deci de la voi şi nu ne prefacem ca şi cum nu am primi, după 
cum fac aceia primind, ci ceea ce facem o facem în faţa voastră», ceea ce nu 
putea veni decât de la unul ce vorbea cu toată îndrăznirea, şi toate ale acelora 
le da pe faţă cu tot adevărul. 

Pentru aceea şi de astă dată îi ia pe dânşii de martori, zicând: „întru toate la 
voi", precum şi mai nainte zicând: „Că nu scriem vouă altele, fără numai cele 
ce citiţi sau le şi ştiţi". 

După aceea, fiindcă s-a îndreptăţit de cele cu privire la dânsul, la urmă ada- 
ogă cu multă asprime, zicând: „Au doară păcat am făcut, pre mine smerin- 
du-mă, ca voi să vă înălţaţi?" (2 Cor. 11, 7). Şi lămurind aceasta, zice: „Alte 
biserici am jefuit, luând de cheltuială spre a sluji vouă" (2 Cor. 11,8). Ceea ce 
el spune aici, aceasta va să zică: «Mi-am petrecut timpul întru o mare nelinişte 
- căci aceasta va să zică „pre mine smerindu-mă" - şi aceasta deci aveţi a-mi 
aduce ca învinovăţire? Şi de aceea vă mândriţi înaintea mea, fiindcă m-am 
smerit cerându-vă milostenie, strâmtorându-mă şi flămânzind, ca voi să vă 
trufiţi?» Şi cum se trufeau aceştia, găsindu-se el în strâmtorare? Mai mult s-ar 
fi zidit dânşii prin aceasta, iară nu s-ar fi smintit - ceea ce desigur că ar fi fost 
cea mai mare învinuire ce li s-ar fi adus şi păcat al slăbiciunii lor, că adică nu 
puteau să-1 învinovăţească în alt chip decât smerindu-se el mai dinainte. «Mă 
învinuiţi, zice, că m-am făcut smerit? Dar pentru aceasta v-aţi îngâmfat voi». 
Fiindcă şi mai sus zicea că dânşii îl defăimau, că fiind de faţă era smerit, iară 
când nu era de faţă era îndrăzneţ, apoi el, îndreptăţindu-se, li se împotriveşte 
din nou şi aici, zicând că «şi aceasta am făcut-o tot pentru voi». 

„Alte biserici am jefuit". Aici vorbeşte cu mult ponos, dar cele de mai 
nainte nu lasă ca acestea să pară a fi mai greoaie. Căci a spus: „Măcar de 
mi-aţi fi îngăduit puţină neînţelepciune", şi deci, mai nainte de alte izbânzi ale 
sale, el în aceasta se lăuda mai întâi. Aceasta mai cu seamă o caută cei muri- 
tori, şi tot aşa şi cei ce cugetau lucruri mari. Pentru aceea el nu face vorbă mai 
întâi de primejdii, nici de semnele ce le făcea, ci de dispreţuirea banilor, fiind- 
că în aceasta cugetau dânşii lucruri mari; în acelaşi timp dă a înţelege despre 
bogăţia lor. Ceea ce este minunat la dânsul este că, deşi putea spune că se hră- 
nea cu mâinile sale, totuşi nu a spus-o; ci tocmai ceea ce îi putea ruşina pe 

dânşii - şi nu ca landă a sa - aceea o spune, că adică a luat ajutoare de la alţii. 
Şi nu a zis «am luat», ci „am jefuit", adică «le-am dezbrăcat, şi pe cei de acolo 
i-am lăsat săraci». Şi ceea ce este mai mult, că nu a făcut aceasta spre a avea 
de prisos, ci pentru trebuinţa celor neapărat necesare; căci când zice: „de chel- 
tuială" el vorbeşte de hrana neapărat trebuitoare. Dar ceea ce este mai grozav, 
că «am făcut aceasta, zice, „spre a sluji vouă". Vouă vă propovăduim şi de voi 
urmând a fi hrăniţi, noi totuşi de la alţii am luat hrana». îndoit era deci păca- 
tul, sau mai drept vorbind, chiar întreit: şi că fiind ia dânşii, şi lor slujindu-ie, 
şi cerându-le hrana neapărat trebuitoare, totuşi alţii erau cari le dădeau ajutoa- 
re. Mare era cu adevărat deosebirea între unii şi alţii: unii stau în lenevire, iară 
alţii în râvnă şi grabă; unii, deşi erau departe, totuşi trimiteau ajutoare, iară al- 
ţii, deşi de faţă, totuşi nici măcar nu-i hrăneau. 

Apoi, fiindcă s-a atins cu putere de dânşii, iarăşi cu binişorul şi pe tăcute 
moaie asprimea certării, zicând: „şi venind de faţă la voi, şi fiind lipsit, nimă- 
nui nu am făcut supărare". Că nu a spus «nu mi-aţi dat, ci eu nu am luat», fi- 
indcă încă îi cruţă. Dar cu toate acestea, chiar în domolirea cuvântului, pe ne- 
simţite iarăşi îi atinge, căci cuvintele „de faţă" şi „fiind lipsit" sunt foarte pline 
de înţeles. Ca să nu zică dânşii: «Dar ce, nu ai?», a adăogat îndată „şi fiind lip- 
sit, nimănui am făcut supărare". Aici iarăşi îi atinge cumpătat, ca şi cum dânşii 
arătând de data aceasta o lene, ca crezându-se îngreuiaţi. Mai departe apoi 
pune şi pricina acestui fapt, încărcată de învinuiri şi de gelozie. Pentru aceea 
nici nu a pus-o mai dinainte, ci aici, ca şi cum le-ar spune de cine şi cum a fost 
hrănit, ca astfel, pe nesimţite, să aducă iarăşi vorba despre milostenie. 

„Că lipsa mea, zice, au plinit-o fraţii cari veniseră de la Machedonia" (2 
Cor. 11, 9). Ai văzut cum iarăşi îi aţâţă, punând la mijloc pe cei slujiţi? Mai 
întâi le aţâţă pofta de a şti cine ar fi aceia, iară când zicea: „alte biserici am je- 
fuit" îi numeşte pe faţă, ceea ce îi îndeamnă pe dânşii şi la milostenie. Pe cei 
ce se hotărâseră singuri de a hrăni pe apostol, prin cuvintele de mai sus îi 
pleacă să nu se lase a fi mai prejos şi în ajutorarea săracilor. Acestea chiar şi 
Machedonenilor scriindu-le, zicea: „Că şi în Thessalonic, o dată şi de două ori 
cele spre trebuinţa mea aţi trimis, şi la începutul evangheliei" (Flp. 4, 16. 15), 
ceea ce desigur că era cea mai mare laudă pentru dânşii, că de la început chiar 
dânşii au strălucit. 

Dar tu priveşte cum el pretutindeni pune numai neapărata trebuinţă şi nici- 
decum prisosinţa. Când el a spus că „de faţă şi lipsit" a arătat că trebuia a fi 
hrănit de Corintheni, iară când zice că „lipsa mea au împlinit-o", arată că el nu 
a cerut. Pune apoi şi o pricină care nu era. Şi care era acea pricină? Că a luat 
ajutoare de la alţii. „Că lipsa mea, zice, au împlinit-o fraţii ce veniseră". «Pen- 
tru aceea, zice, nimănui nu am făcut supărare, şi nu fiindcă nu am îndrăznit». 
Şi totuşi face aceasta, după cum se arată prin cele de mai de jos - deşi nu o 

spune lămurit, ci oarecum îmbrobodit, lăsând aceasta la conştiinţa ascultători- 
lor. Pe nesimţite deci el arată aceasta prin cele ce urmează, zicând: „şi întru 
toate m-am păzit pre mine vouă fără supărare, şi mă voi păzi". «Să nu vă în- 
chipuiţi, zice, că le spun acestea ca să primesc». Iară zicerea „mă voi păzi" 
este foarte apăsată, dacă nici nu va mai îndrăzni a le cere, dacă o dată a pier- 
dut nădejdea de a mai primi ceva de la ei. Totodată mai arată că aceasta dânşii 
o socoteau ca supărare, pentru care şi zicea: „M-am păzit pre mine fără supă- 
rare vouă, şi mă voi păzi". Aceasta o spunea şi în întâia Epistolă, zicând: „Nu 
am scris acestea ca aşa să se facă întru mine; că mai bine îmi este a muri decât 
lauda mea să o facă cineva zadarnică" (1 Cor. 9, 15). Şi aici iarăşi: „m-am pă- 
zit pre mine vouă fără supărare, şi mă voi păzi". 

Mai departe apoi, ca să nu pară că le grăieşte acestea pentru a-i zădărî încă 
mai mult, zice: „Este adevărul lui Hristos întru mine" (2 Cor. 11, 10), adică «să 
nu vă închipuiţi, zice, că de aceea am spus, ca să primesc, ca încă mai mult să 
vă atrag spre mine, că „este adevărul lui Hristos întru mine, că lauda aceasta nu 
se va opri de mine în laturile Ahaiei". Pentru ca nu cumva să creadă cineva că 
el este trist din această pricină, sau că este furios grăind acestea, priveşte cum 
el numeşte faptul acesta laudă. Şi în întâia Epistolă tot acelaşi lucru îl 
pregăteşte, căci pentru ca să nu pară că-i atinge, le zicea: „Care dar îmi este 
plata? Ca binevestind, fără plată să pun evanghelia lui Hristos" (1 Cor. 9, 18). 
Şi după cum acolo numeşte „plată", aşa şi aici zice „laudă", ea astfel să nu se 
ruşineze prea mult de cele vorbite, ca şi cum el ar fi cerut şi ei nu ar fi dat. 
«Deci ce, zice, dacă şi voi aţi da? Dară eu nu primesc». Dar şi zicerea „nu se 
va opri" este luată în sens metaforic, de la oprirea râurilor, 1 sau că vestea s-a 
împrăştiat pretutindeni că el nu primeşte ajutoare. «Nu aţi îngrădit cu darul 
vostru îndrăznirea meu», parcă ar fi voit să spună - dar nu a zis chiar aşa, ci 
încă mai muşcător, „nu se va opri în laturile Ahaiei". Aceasta iarăşi este o lo- 
vitură foarte grea şi de ajuns de a-i osândi şi a-i întrista, dacă numai pe dânşii 
îi trecuse cu vederea, dacă numai de la dânşii nu primise. «Că dacă se lăuda, 
zice, apoi peste tot locul trebuia a se lăuda, iară dacă se lăuda numai întru ace- 
ia, poate că a facut-o pentru slăbiciunea noastră». 

Deci ca nu cumva să cugete dânşii în felul acesta şi să se întristeze, priveşte 
cum îndreaptă vorba: „Pentru ce? Pentru că poate nu vă iubesc? Dumnezeu 
ştie" (2 Cor. 11,11). Iute şi cu mare uşurinţă a dat răspunsul. Cu toate acestea 
nici aşa nu i-a scăpat de păcatul lor, căci nu a zis doar că «nici sunteţi slabi, şi 
nici sunteţi puternici», ci că „vă iubesc", prin care încă mai mult le-a'prelungit 
învinuirea. A-i iubi pe dânşii era mai cu seamă aceea de a nu primi de la dân- 
şii, fiindcă s-ar fi scârbit mult. Aşa că apostolul făcea dimpotrivă: şi lua, şi nu 

1 'ZypCLTn&iv îtomndv= a opri râul în cursul său, a pune stăvilar. 

lua; iară aceasta venea din deprinderea celor ce dădeau. Şi nu a spus că «de 
aceea nu primesc, fiindcă vă iubesc foarte mult », căci aceasta ar fi fost mai 
mult o învinuire adusă lor şi i-ar fi pus întru nelinişte, ci şi-a întors vorba la o 
altă pricină. Şi care este acea pricină? 

„Iară ceea ce fac, şi voi face, ca să tai prilejul celor ce poftesc prilej, ca în- 
tru ceea ce se laudă să se afle ca şi noi" (2 Cor. 1 1, 12). Fiindcă dânşii unel- 
teau spre a găsi un prilej oarecare, apoi şi aceea trebuia a răsturna, mai ales că 
numai cu atâta se lăudau. Deci ca să nu aibă nimic mai mult, apoi şi aceasta 
trebuia îndreptat, căci în celelalte erau lipsiţi. Nimic nu zideşte atât de mult pe 
cei muritori, după cum am mai spus, precât a nu primi nimic de la ei. Dar dia- 
volul fiind viclean, a pus mai ales această cursă, voind a-i vătăma pe dânşii în 
altele. 

Insă mie mi se pare că şi aceasta era la dânşii numai o făţărnicie. Pentru 
aceea nici nu a zis: «ca întru ceea ce au făcut, sau au avut izbânzi», ci „întru 
ceea ce se laudă", ceea ce era totuna cu a-i lua în derâdere pentru lăudăroşe- 
nie. Se lăudau dânşii, dar nu erau aşa. Dar bărbatul de soi nu numai în cele ce 
nu le are nu trebuie să se laude, ci chiar şi în cele ce le stăpâneşte, precum, de 
pildă, făcea fericitul acesta, precum făcea şi Patriarhul Avraam, zicând: „Eu 
sunt pământ şi cenuşă" (Fac. 18, 27). Fiindcă nu avea a-şi imputa vreun păcat, 
ci din toate părţile strălucea prin izbânzile sale, apoi umblând în toate părţile 
şi negăsind nici o pricină sau vreun păcat mare în sarcina sa, iată că el aleargă 
la firea sa; şi fiindcă oricum numele pământului este cinstit, el a adăogat şi 
numele cenuşii. Pentru care şi un altul zicea: „De ce se mândreşte oare pă- 
mântul şi cenuşa"? (Sirah 1 0, 9). 

^eci să nu-mi spui de frumuseţea feţei, nici de grumazul lui cel măreţ, nici 
de hlamidă, sau de cal, şi de cei ce-1 întovărăşesc, ci gândeşte-te unde se sfâr- 
şesc acestea. Iară de-mi spui de cele ce se văd, apoi atunci şi eu îţi voi spune 
de cele din Scripturi şi cu mult mai strălucite decât acestea. Dar precum pe 
acelea nu le admirăm pentru faţa sau privirea lor, având în vedere că totul este 
ţărână, tot aşa nici pe acestea, fiindcă şi acestea sunt ţărână. Sau mai bine zis, 
chiar şi mai nainte de a se risipi şi a se face praf, arată-mi rogu-te pe un bol- 
nav de friguri întins pe pat şi trăgând să moară, şi atunci îţi voi spune ţie: Ce 
s-a făcut acea podoabă măreaţă? Unde se duce oare marea linguşire de care 
era înconjurat, unde slujba robilor, prisosinţa averilor şi a moşiilor? Care vânt 
intrând, a împrăştiat toate acestea? Dar iată că şi pe pat când sade lungit, el 
poartă semnele bogăţiei şi ale trufiei, fiind îmbrăcat cu haină strălucită, săracii 
şi bogaţii petrecându-1 la groapă, gloata aclamându-l. Mai cu seamă acestea 



1 Partea morală. Despre a nu se mândri şi trufi cineva, şi a nu se bucura de nenorocirile 
străine. Şi despre David şi Soiomon (Veron). 

sunt cu totul de râs, numai că îndată se dau pe faţă ca şi floarea ce se scutură. 
Căci când noi păşim pragul porţilor cetăţii şi după ce, dând trupul viermilor, 
ne întoarcem, iarăşi te aş întreba: Unde oare se duce acea mulţime de oameni? 
Ce s-a făcut oare vuietul şi strigarea de mai nainte? Unde faclele acelea? Unde 
corurile acelea de femei? Oare nu sunt acestea vis? Ce s-au făcut acele ţipete? 
Ce acele guri multe ce strigau şi îndemnau a se îmbărbăta, că nimeni nu este 
nemuritor? Acestea toate nu acum trebuia a se spune celui ce nu aude nimic, 
ci atunci când el răpea avutul altora, când cu lăcomia despuia, atunci trebuia 
a-1 sfătui şi a-1 schimba câte puţin. Deci nu trebuie a-1 îmbărbăta că nimeni 
este nemuritor. împiedecă nebunia lui, stinge-i pofta, iar acum îmbărbătează 
pe cel nedreptăţit. Fiindcă a-i cânta acum la ureche de acestea este fapt al ce- 
lor ce se bucură şi iau în derâdere. Aşadar, nu pentru aceasta trebuia a-1 îm- 
bărbăta, ci încă a-1 face să se teamă şi să tremure. însă măcar dacă cei ce păti- 
mesc aceleaşi rele, pe care le pătimesc cei bogaţi, s-ar cuminţi, văzând toate 
cele nefolositoare ale celui ce a părăsit stadionul lumii acesteia, iară acum îl 
întovărăşesc la mormânt! 

Deci fiindcă mai nainte poate au fost cuprinşi de beţia banilor şi nimic nu 
cugetau de acestea, ci numai în timpul acela, când chiar şi privirea celui ce 
zace pe pat îi încredinţează de adevărul celor spuse, cuminţească-se, înveţe-se 
şi gândească-se că cu puţin după aceasta şi dânşii cari însoţesc acum pe mort 
vor ajunge a fi răspunzători de aceleaşi învinuiri grozave şi vor da seamă de 
toate cele ce au răpit, de toate cele cu care au nedreptăţit. 

«Şi ce au a face acestea, zici tu, cu săracii? Celor mai mulţi le este plăcut 
aceasta, de a vedea adică pedepsit pe cel ce a nedreptăţit. Nouă însă nu ne este 
plăcut defel; ci dorim ca să nu pătimească nimic rău». Vă laud pe voi mult şi 
vă încuviinţez că nu vă bucuraţi de nenorocirile străine, ci căutaţi numai sigu- 
ranţa voastră. Haide deci ca să vă asigurăm şi despre aceasta. 

Dacă noi pătimim ceva rău din partea oamenilor, nu puţin vom scădea din 
datoria noastră, dacă vom suferi cu bărbăţie cele petrecute. Deci nu suntem 
nedreptăţiţi, fiindcă supărarea aceasta Dumnezeu o socoteşte în folosul nostru, 
nu după dreptate, ci după socotinţa iubirii de oameni şi în schimbul celor ce 
am pătimit şi nu ne-am răzbunat. «Şi de unde se învederează aceasta?» zici tu. 
Au pătimit Iudeii rău din partea Vavilonenilor, şi Dumnezeu nu a împiedicat, 
ci bărbaţii, copiii şi femeile erau târâţi în robie, însă această robie, după măsu- 
ra păcatelor lor, ie-a fost spre mângâiere. Pentru aceea zice Isaia: „Mângâiaţi, 
mângâiaţi pre norodul meu, preoţi, grăiţi către inima Ierusalimului, că a luat 
din mâna Domnului îndoite păcatele sale" (Is. 40, 1-2), şi iarăşi: „Doamne 
Dumnezeul nostru, pace dă nouă, că toate ai dat nouă" (Is. 26, 12). Dar şi Da- 
vid zice: „Vezi pe vrăjmaşii mei, că s-au înmulţit, şi iartă toate păcatele mele" 
(Ps. 24, 19 şi 18). Iară când îi adusese înainte pe Semei, care-1 blestema, el a 

zis: „Lăsaţi-1 pre el să blesteme, că va vedea Domnul smerenia mea şi-mi va 
întoarce mie bine pentru blestemul lui în ziua de astăzi" (2 împ. 16, 11-12). 
Căci când nu ne răzbunăm asupra celor ce ne nedreptăţesc, atunci mai cu sea- 
mă noi ne folosim - că se socotesc acestea spre iertarea păcatelor noastre, da- 
că suferim cu mulţămire nedreptăţile ce ni se aduc. 

Aşa că atunci când vezi pe un bogat răpind avutul celui sărac, lăsând la o 
parte pe cel nedreptăţit, tu plângi pe cel ce a nedreptăţit, pe cel ce a răpit avu- 
tul celui sărac. Unul leapădă de la sine murdăria, iară celălalt se îmbracă cu 
dânsa. Tot aşa a pătimit şi sluga lui Elisei în vremea lui Neeman, căci dacă nu 
a răpit, totuşi a nedreptăţit - fiindcă a lua cu înşelăciune este nedreptăţire. 
Deci ce a pătimit el? împreună cu nedreptatea a luat şi lepra. 1 Aşadar, cel ne- 
dreptăţit s-a folosit, iară cel ce a nedreptăţit s-a vătămat foarte tare. întocmai 
aşa se petrec lucrurile şi cu sufletul. Şi atât de adevărat este, încât de multe ori 
numai faptul acesta a făcut pe Dumnezeu îndurat şi milostiv - deşi poate cel 
ce pătimeşte rele este nevrednic de ajutor. 

Pentru aceea şi zicea Dumnezeu din capul locului varvarilor: „Eu m-am 
mâniat pre dânşii puţin, iară ei s-au pus împreună spre rele; pentru aceea în- 
toarce-mă-voi spre Ierusalim cu milă" (Zah. 1, 15-16). Nimic nu este care mâ- 
nie pe Dumnezeu atât de mult precât a răpi, a nedreptăţi şi a silui pe cineva. Şi 
pentru ce oare? Pentru că este foarte uşor, iubiţilor, de a se depărta cineva de 
acest păcat. Păcatul acesta nu este doar o poftă firească, care supără pe om, ci 
vine numai de la trândăvie. Dar cum de numeşte Pavel păcatul acesta rădăcina 
relelor? Apoi aceasta o spun şi eu; însă numai nouă ni se pare că este rădăcina 
relelor, iară nu că ar fi de la firea lucrului. Şi dacă voiţi, să facem asemuire şi 
să vedem care anume poftă este mai tiranică: aceea a banilor sau a trupurilor? 
Şi care se va găsi că vatămă pe oamenii mari, aceea negreşit că este cea mai 
tiranică. Aşadar, să vedem pe care bărbat mare a stăpânit pofta de bani? Nici 
pe unul, ci numai pe cei de jelit şi de dispreţuit, ca Ghiezi, Ahaav, Iuda şi pre- 
oţii Iudeilor - pe când pofta trupurilor a cuprins pe marele Proroc David. Şi 
aceasta o spun nu ca şi cum aş da iertare celor cuprinşi de această poftă, ci 
pregătindu-i ca încă mai mult să fie cu trezvie. Când îţi arăt că patima este 
mare, atunci mai cu seamă îţi arăt că cei cuprinşi de acea patimă sunt lipsiţi de 
toată iertarea. Că poate dacă nu ştiai de acea fiară sălbatică, ai fi putut să 
alergi la aceasta; iară acum când ştii, şi totuşi cazi în cursă, ce răspuns vei 
avea? 

După David apoi, găsim şi pe fiul său biruit de acea patimă încă cu mai 
multă covârşire — deşi nimeni nu a fost mai întreg-cugetător ca dânsul, care a 
şi avut, de altfel, toate celelalte virtuţi. Cu toate acestea însă, atât de mult a 



1 A se vedea Cap. 5, Cartea a IV-a împăraţilor. 

fost biruit de această patimă, încât 1-a vătămat chiar şi în cele de căpetenie. 
Tatăl său s-a sculat după ce căzuse, a început iarăşi lupta, şi iarăşi s-a încunu- 
nat, dar Solomon nimic din acestea nu a arătat. Pentru aceea şi Pavel zicea: 
„Mai bine este să se căsătorească, decât să arză" (1 Cor. 7, 9), şi Hristos ia- 
răşi: „Cel ce poate să cuprindă, cuprindă" (Mt. 19, 12). Despre bani însă nu a 
spus aşa, ci „Cel ce va lăsa toate ale sale, însutit va lua" (Mt. 19, 29). «Dară, 
zici tu, cum de tot Hristos a spus despre cei ce se îmbogăţesc că cu greutate se 
vor învrednici de împărăţia Cerurilor?» Iarăşi o face dând a înţelege tâmpirea 
lor, robia lor cea mare pentru bani, iară nu tirania banilor. Aceasta se învede- 
rează şi din cele cu care Pavel a sfătuit pe credincioşi, căci de această poftă îi 
opreşte cu desăvârşire, zicând: „Iară cei ce vor să se îmbogăţească cad în ispi- 
tă" (1 Tim. 6, 9), în vreme ce de pofta trupească nu-i opreşte defel, ci numai 
pentru o vreme întrerupând - şi atunci cu bună înţelegere - după care iarăşi 
sfătuieşte a se aduna împreună. Se temea de valurile poftei, nu cumva să adu- 
că vreun naufragiu grozav. Patima aceasta este mai puternică şi decât mânia, 
fiindcă a se mânia cineva nu se poate dacă nu este nimeni care să întărâte; pe 
când a pofti este ceva silnic, chiar şi dacă nu este de faţă persoana care stâr- 
neşte această patimă. Pentru aceea apostolul nu a tăiat-o cu totul, ci a adăogat 
„până la o vreme". El nu a desfiinţat pofta în sine, ci numai pe aceea nedreap- 
tă. „Iară pentru pofte, zice, fiecare să-şi aibă femeia sa" (1 Cor. 7, 2), pe când 
a strânge cineva bogăţii el nu a împiedicat până la o vreme şi nici nu a învoit 
până la o vreme. Patimile acestea sunt sădite în noi pentru trebuinţă: pofta tru- 
pească pentru facerea de copii şi mânia pentru ajutorarea celor nedreptăţiţi - 
pe când pofta de bani defel. 

Prin urmare, patima aceasta nici nu este după fire, aşa că atunci când te laşi 
a fi stăpânit de dânsa, cu atât mai mult vei suferi cele mai urâcioase pedepse. 
Pentru aceea Pavel, îngăduind şi a doua nuntă, iată că fiind vorba de bani el 
cere cea mai mare străşnicie, zicând: „Pentru ce mai bine nu suferiţi strâmbâ- 
tatea? Pentru ce mai bine nu răbdaţi paguba" (1 Cor. 6, 7), în vreme ce vor- 
bind de fecioare, zice: „Porunca Domnului nu am" şi „aceasta spre al vostru 
folos zic, nu ca să vă pun cursă" (1 Cor. 7, 25 şi 35). Când însă vorbeşte de 
bani, iată cuvântul său: „Având îmbrăcăminte şi hrană, cu acestea suntem în- 
destulaţi" (1 Tim. 6, 8). «Dară, zici tu, cum se face că cei mai mulţi sunt stă- 
pâniţi de împlinirea poftei acesteia?» Pentru că nu se oştesc împotriva ei pre- 
cum împotriva curviei şi a desfrânării; că dacă li s-ar părea că este deopotrivă 
de urâcioasă, nu s-ar lăsa a fi biruiţi iute. Astfel şi acele nenorocite fecioare 
s-au scos afară din cămara de nuntă, fiindcă după ce biruiseră de acum pe 
vrăjmaşul cel mare, la urmă s-au lăsata fi scoase afară de cel slab şi de nimic. 
Pe lângă acestea, trebuie spus şi aceea că, daca cineva, stăpânindu-şi pofta tru- 

pească, de către bani este biruit, de multe ori nici pofta trupească nu o stăpâ- 
neşte, ci din fire s-a întâmplat de nu s-a supărat el foarte de aceasta: fiindcă nu 
toţi sunt deopotrivă plecaţi către dânsa. 

Aceasta deci ştiindu-o, iubiţilor, şi pilda fecioarelor avându-o veşnic în 
minte, să fugim de fiara aceasta rea. Că dacă fecioria cu nimic nu le-a folosit, 
ci pentru iubirea de argint s-au pierdut acele fecioare după mii de osteneli şi 
sudori, apoi pe noi cine ne va scăpa dacă vom cădea în această patimă? Pentru 
aceea vă rog ca nici să ne lăsăm a fi cuprinşi de acea patimă, şi nici să rămâ- 
nem într-însa dacă ne-a şi cuprins, ci să rupem iute legăturile acestea grozave, 
căci numai aşa vom putea a ne duce la ceruri şi a ne învrednici de miile de bu- 
nătăţi, cărora fie cu toţii a ne învrednici, cu harul şi cu iubirea de oameni a 
Domnului nostru Iisus Hristos, căruia se cuvine slava, stăpânirea şi cinstea, 
împreună cu Tatăl şi cu Sfanţul Duh, acum şi pururea şi în vecii vecilor. 
Amin. 



OMILIM KHIV 



„ Că unii ca aceia sunt apostoli mincinoşi, lucratori 
vicleni, închipuindu-se întru apostolii lui Hristos. " (2 
Cor. 11, 13) 

Ce spui, Pavele? Cei ee propovăduiesc pe Hristos, cei ce nu primesc bani, 
cei ce nu aduc o altă evanghelie sunt apostoli mincinoşi? «Da, răspunde el, şi 
încă tocmai pentru aceasta, fiindcă se prefac în totul spre a înşela». „Lucrători 
vicleni", zice; adică lucrează ei, dar smulg ceea ce au sădit. Fiindcă ştiu bine 
dânşii că în alt chip nu ar putea fi bine primiţi, apoi luându-şi masca adevăru- 
lui, joacă cu chipul acesta drama înşelăciunii. Şi se mai zice că bani nu pri- 
mesc; dar aceasta o fac ca încă mai mult să ia, ca să piardă sufletul. Sau mai 
drept vorbind, chiar şi aceasta este minciună; căci luau, însă se ascundeau; iară 
aceasta se dovedeşte din cele ce urmează. într-adevăr, că apostolul a şi dat a se 
înţelege faptul, zicând: „Ca întru ceea ce se laudă să se afle ca şi noi", dar mai 
la vale încă mai lămurit a lăsat să se înţeleagă, zicând: „De vă mănâncă cineva, 
de vă ia cineva, de se semeţeşte cineva ... cu dulceaţă îngăduiţi" (2 Cor. 1 1, 20 
şi 19). Acum însă şi în alt chip îi defăima, zicând: „se prefac", adică numai 
chipul, numai forma o au cu dânşii; sunt îmbrăcaţi în piele de oaie. 

„Şi nu este de mirare că însuşi Satana se preface în înger de lumină; nu este 
dar lucru mare dacă se prefac şi slujitorii Iui ca slujitori dreptăţii" (2 Cor. 1 1, 
14-15) - aşa că dacă trebuie a te minuna, apoi de aceasta minunează-te, iară 
nicidecum de aceea. Când dascălul lor toate le cutează, nimic nu poate fi de 
mirare de a-1 urma şi ucenicii. Dar ce va să zică oare „înger de lumină"? Adi- 
că se preface în înger care are îndrăzneală, care stă înaintea lui Dumnezeu. 
Sunt însă şi îngeri ai întunericului; aceştia sunt ai diavolului, îngeri întunecaţi 
şi sălbatici. Pe mulţi a înşelat diavolul în chipul acesta, prefacându-se, însă ne- 
fiind cu adevărat îngerul luminii. Tot asemenea şi aceştia se îmbracă cu shi- 
ma, cu chipul de apostol, însă nu şi cu puterea lor, fiindcă nici pot face nimic. 
Nimic nu este atât de drăcesc lucru, precât a face ceva pentru ochii lumii. 

Dar oare ce va să zică: „slujitorii dreptăţii"? Adică «precum suntem noi, 
propovăduindu-vă evanghelia care are cu sine dreptatea». Sau că aceasta o 
spune aici, sau că poate acei apostoli mincinoşi îşi însuşesc sau caută să se îm- 
brace cu slava bărbaţilor drepţi. Deci cum i-am putea cunoaşte noi? Din faptele 
lor, precum a zis şi Hristos. Pentru aceea apostolul se vede silit a pune în para- 
lel izbânzile sale şi răutatea acelora, ca astfel din asemuire să se vadă înşe- 
lătorii. Apoi urmând iarăşi a trece la laudele lui, mai întâi îi învinuieşte pe ace- 
ia, ca astfel să arate întemeiat prepusul lui, ca nu cumva să-1 învinuiască ca 
vorbind pentru dânsul, şi zice: „Iarăşi zic" (2 Cor. 11, 16). De altfel el şi-a luat 
mai multe cuvinte de apărare până acum, «însă, zice, nu mă mulţămesc cu cele 
spuse şi deci iarăşi zic: „Ca să nu mă socotească cineva că sunt fără de minte'*, 
căci aceasta este fapta lor, a se lăuda, nefiind nici o pricină pentru laudă». 

Tu însă mai gândeşte-te şi la aceea că de câte ori voieşte a trece la laudele 
sale se opreşte pentru o clipă. «A se lăuda cineva, zice, este fapt de neînţelep- 
ciune; dară eu nu o fac aceasta din lipsă de minte, sau prostie, ci fiind silit. Şi 
chiar dacă nu aţi crede că am fost silit de împrejurări, şi deci m-aţi învinovăţit, 
totuşi nici aşa nu am să tac». 

Ai văzut cum a arătat cât de mare este nevoia de a vorbi? Că dacă el nu as- 
cunde nici această bănuială, apoi poţi pricepe câtă silă avea de a vorbi, şi cum 
se muncea şi se necăjea mai nainte de a începe vorba. Dar chiar şi aşa, el se 
foloseşte de multă cumpătare, căci nu a zis: «ca să mă laud» cum s-ar întâm- 
pla, ci urmând a se lăuda puţin, el se foloseşte de altfel de cuvinte, zicând: 
„Iară ce grăiesc nu dupre Domnul grăiesc, ci ca întru neînţelepţie, în starea 
aceasta a laudei" (2 Cor. 11, 17). Ai văzut cum a se lăuda nu este după Dom- 
nul? „Când veţi face toate cele ce s-au poruncit vouă, ziceţi că slugi netrebni- 
ce suntem, că ce am fost datori a face am făcut" (Lc. 17, 10). Aceasta însă 
prin sine însăşi nu este după Domnul, ci vine numai de la cugetare. Pentru 
aceea a şi spus: „ceea ce grăiesc", adică el nu defăima pricina, ci cuvintele, fi- 
indcă dacă scopul este atât de minunat, atunci şi cuvintele trebuie a fi pe mă- 
sura scopului. După cum ucigaşul şi-a ajuns scopul de multe ori numai prin 
gândire - deoarece se găsea în mijlocul unor împrejurări care îl împiedicau 
foarte tare - iară faptul de a ucide nu este după Domnul, ci se săvârşeşte nu- 
mai prin gândire, tot aşa şi a se lăuda. 

Şi pentru ce oare nu se foloseşte de o cercetare atât de amănunţită? Fiindcă 
se grăbeşte către altceva şi lasă aceasta în seama celor ce voiesc a se agăţa de 
asemenea pricină, iară el se mărgineşte în a spune cele ce folosesc, fiindcă 
erau de ajuns spre a împrăştia toată bănuiala. 

„Ci ca întru neînţelepciune". La început a spus: „Măcar de mi-aţi fi îngăduit 
puţină neînţelepciune", iară acum zice: „ca întru neînţelepciune". Cu cât merge 
mai departe, cu atât mai mult îşi lămureşte vorba. Apoi ca nu cumva să-ţi 

închipui că peste tot locul este cu neînţelepciune, a adăogat: „în starea aceasta 
a laudei", adică în privinţa aceasta - după cum şi aiurea zicea: „Ca să nu ne 
ruşinăm", după care adaogă: „în starea aceasta a laudei". De asemenea şi 
aiurea zicând: „că cele ce gândesc, dupre trup ie gândesc, ca să fie la mine ce 
este aşa, aşa, şi ce nu, nu", şi arătând că nu poate peste tot locul a împlini ceea 
ce făgăduieşte, fiindcă nu după trup judecă, apoi ca nu cumva unii să aibă 
bănuiala aceasta, şi fiind vorba de credinţă, zice: „Credincios este Dumnezeu, 
că cuvântul nostru cel către voi nu a fost aşa şi nu". 

Şi priveşte câte a spus mai nainte, şi totuşi, iarăşi mai pune o altă îndreptă- 
ţire, zicând: „De vreme ce mulţi se laudă dupre trup, şi eu mă voi lăuda". Dar 
ce va să zică „dupre trup"? Adică cu cele din afară, cu nobleţea, cu bogăţia, cu 
înţelepciunea, cu tăierea împrejur şi cu aceea că are strămoşi Evrei, cu credin- 
ţa celor mulţi. Dar tu priveşte înţelepciunea lui, că după ce pune acelea ce nu 
arată nimic, la urmă spune şi de neînţelepciune. Că dacă a se lăuda cineva 
pentru cele cu adevărat bune, şi încă este neînţelepciune, apoi cu atât mai mult 
pentru cele ce nu înseamnă nimic. Aceasta deci este ceea ce el numeşte că 
„Nu după Domnul", adică nici un folos nu are cineva de a fî Evreu, şi altele 
de acest fel. «Să nu credeţi, zice, că eu socotesc acestea ca o virtute, ci fiindcă 
aceia se laudă, mă văd silit şi eu a mă asemuire cu ei» - ceea ce face şi aiurea, 
zicând: „De se pare cuiva altuia a se nădăjdui în trup, eu mai mult". (Flp. 3, 
4). Deci şi aici el spune de cei ce se încred în asemenea nimicuri. Precum ci- 
neva, fiind dintr-un neam strălucit, şi având o viaţă de filosof, ar vedea pe alţii 
cugetând lucruri mari despre nobleţea lor, şi voind a le doborî trufia lor, s-ar 
vedea silit de a-şi scoate la iveală a sa nobleţe, nu spre a se îngâmfa, ci spre a 
smeri pe aceia - întocmai aşa face şi Pavel. 

După aceea depărtându-se de acei înşelători, întreaga pricină o aruncă asu- 
pra Corinthenilor, zicând: „Că cu dulceaţă suferiţi pre cei neînţelepţi" (2 Cor. 
11, 19), ca şi cum parcă ar zice: «Aşa că voi sunteţi pricina tuturor, şi încă mai 
mult decât aceia. Că dacă voi nu aţi fi suferit pe acei apostoli mincinoşi şi nu 
v-aţi fi vătămat din pricina lor, nimic nu aş fi grăit; dar acum o fac îngrijin- 
du-mă de mântuirea voastră». Şi priveşte cum chiar şi certarea ce le-o face o 
pune amestecată cu laude, căci după ce spune: „Că cu dulceaţă suferiţi pre cei 
neînţelepţi", a adăogat îndată: „fiind voi înţelepţi". Căci a se lăuda cineva, şi 
încă pentru asemenea nimicuri, este neînţelepciune. Deşi trebuia a-i certa şi a 
le spune: «nu suferiţi pe acei proşti», totuşi el face aceasta prin cuvintele de 
mai sus, încă cu mai multă putere. Dacă le-ar fi grăit aşa, s-ar fi părut că el este 
lipsit de dreptul de a-i certa; acum însă, arătându-se pe sine stăpân şi în acestea 
şi crezându-le că nu sunt nimic, prin aceasta încă mai mult îi îndreaptă. 

Mai nainte însă de a trece la laude şi la asemuirea sa cu acei înşelători, el ia 
în derâdere marea lor robie, că adică se supuneau acelora într-un chip de necre- 

zut Şi gândeşte-te cum îi ia în derâdere. „Că suferiţi de vă robeşte cineva, de 
vă mănâncă cineva" (2 Cor. 11, 20). Dar cum de spui mai sus: „ca întru ceea ce 
se laudă să se afle ca şi noi"? Ai văzut că prin aceste cuvinte el îi arată pe aceia 
ca luând ajutoare de la ucenici, şi încă nu cum s-ar întâmpla, ci foarte mari? 
Căci cuvintele „vă mănâncă" aceasta învederează. 

„De vă robeşte cineva", zice, adică vă ia şi banii voştri, şi trupurile, şi slo- 
bozenia voastră. Aceasta este mai mult decât a lua, adică după ce v-au luat ba- 
nii, apoi se fac şi domni şi stăpâni ai voştri, ceea ce şi mai nainte învedera, zi- 
când: „Dacă au parte alţii de puterea voastră, au nu mai vârtos noi?" (1 Cor. 9, 
12). După aceea adaogă şi ceea ce este mai grozav: „De se semeţeşte cineva", 
căci robia voastră, zice, nici măcar nu este cumpătată, şi nici stăpânii nu sunt 
blânzi, ci greoi şi de nesuferit». 

„De vă bate cineva preste obraz". Ai văzut iarăşi apăsarea tiraniei? Acestea 
le spunea nu că doară îi loveau peste obraz, ci fiindcă îi dispreţuiau şi-i necin- 
steau, pentru care a şi adăogat: „Spre necinste, defaimându-vă zic" (2 Cor. 11, 
21), fiindcă nu pătimiţi mai puţin decât cei loviţi peste obraz. Ce ar fi putut fi 
mai tare decât aceasta? Şi care stăpânire ar putea fi mai amară decât aceasta, 
când şi banii, şi slobozenia, şi cinstea vă răpesc, şi nici aşa nu sunt mai blânzi, 
nici vă lasă a rămâne în rândul robilor, ci vă întrebuinţează cu mai multă băta- 
ie de joc decât pe orice lucru cumpărat cu bani? 

„Ca şi cum noi am fi neputincioşi". Ceea ce spune aici este întunecat. Fi- 
indcă până aici el a fost greoi cu vorba, apoi prin cuvintele de faţă el a acope- 
rit, aşa zicând, cu nelămurirea vorbei greutatea celor de mai nainte. Ceea ce 
voieşte a spune, aceasta va să zică: «Nu putem parcă şi noi să facem aşa? Dar 
nu o facem. Deci pentru ce îi suferiţi pe aceia, ca şi cum noi nu am putea să 
facem aşa? Păcat este deci şi a suferi pe cei nemintoşi; darămite când vă şi 
dispreţuiesc, vă răpesc, se semeţesc, vă dispreţuiesc? Aceasta desigur că nu 
mai poate avea nici o îndreptăţire, nici un cuvânt de îndreptare. Chipul acesta 
de înşelăciune este nou. Cei ce înşală, de obicei dau ceva în schimb şi lingu- 
şesc; aceştia însă şi înşală, şi iau, în acelaşi timp şi batjocoresc. Aşa că nici 
umbră de îndreptăţire măcar nu aveţi, fiindcă în vreme ce pe cei ce se smeresc 
pe sine spre a vă înălţa pe voi îi dispreţuiţi, iată că pe cei ce se înalţă pe sine 
spre a vă smeri pe voi îi admiraţi. Nu cumva poate nu am fi putut face şi noi 
aşa? Dar nu voim, căci noi avem în vedere folosul vostru. Aceia, bătându-şi 
joc de cele ale voastre, se gândesc la ale lor, iară noi, dispreţuind pe cele ale 
noastre, ne gândim la ale voastre». Ai văzut cum el îi înfricoşează pe dânşii 
tocmai cu acelea pe care le-a spus până acum cu toată îndrăznirea? «Că dacă 
de aceea îi cinstiţi, zice, fiindcă vă dispreţuiesc, vă batjocoresc, apoi putem şi 
noi face aşa: să vă robim, să vă dispreţuim, să ne semeţim faţă de voi». 

Ai văzut cum întreaga pricină şi a uşurinţei ior, precum şi a părutei sale ne- 
înţelepciuni el o aruncă asupra acelor înşelători? «Mă văd silit a mă lauda pu- 
ţin, zice, nu spre a mă arată pe mine însumi strălucit, ci ca să vă izbăvesc pe 
voi de această robie amară». Trebuie însă a cerceta cele vorbite nu cum s-ar 
întâmpla, ci a adăogat şi pricina. Fiindcă şi Samuil şi-a adus sieşi o laudă 
mare când ungea pe Saul împărat, zicând: „Mărturisiţi de mine înaintea Dom- 
nului şi înaintea unsului său, de am luat boul cuiva, sau asinul cuiva, sau de 
am silit pre cineva din voi" (1 împ. 12, 3) - dar nimeni nu 1-a învinovăţit. Pri- 
cina însă pentru care ei a spus acestea nu a fost doar ca să se mândrească, ci 
de vreme ce urma a înscăuna pe Saul împărat, voieşte oarecum prin îndreptăţi- 
rea sa a-1 învăţa pe acela ca să fie blând şi liniştit. Şi priveşte înţelepciunea 
Prorocului, sau mai bine zis iubirea de oameni a lui Dumnezeu. Căci când vo- 
ia a-i întoarce, după ce grămădea multe cuvinte grele, vorbea la urmă şi de- 
spre cel ce urma a împăraţi, ca de pildă: că va face pe femeile lor morăriţe, pe 
bărbaţii lor păstori şi îngrijitori de catâri - căci cu cea mai mare amănunţime 
zugrăvea toată grija împărăţiei. Deci fiindcă i-a văzut că nu sunt împiedicaţi 
de nimic din acestea şi că sufereau de o boală nevindecată, el îi cruţă chiar şi 
aşa, şi pune în rânduială pe împărat, ca să fie blând cu dânşii. Pentru aceea îl 
şi ia pe dânsul de martor. El le spunea acestea nu ca şi cum l-ar fi judecat ci- 
neva sau l-ar fi învinovăţit; nu le spunea acestea, zic, ca să se îndreptăţească 
pe sine, ci cape acela mai bun încă să-1 facă. Pentru aceea a şi adăogat, dobo- 
rând oarecum trufia lui: „De veţi asculta voi şi împăratul vostru, nu va fi mâna 
Domnului asupra voastră; iară de nu veţi asculta, va^fi mâna Domnului preste 
voi şi preste împăratul vostru" (1 împ. 12, 14-1 5) 1 . încă şi Prorocul Amos zi- 
cea: „Nu eram eu proroc, nici fecior de proroc, ci păstor de capre dărâmând 
duzi. Şi m-au luat Domnul" (Amos 7, 14-15); însă acestea le spunea nu spre a 
se îngâmfa pe sine, ci spre a astupa gura celor cari îl bănuiau că nu ar fi Proroc, 
şi ca să arate că el nu înşală şi că cele ce spune nu sunt de la dânsul. încă şi un 
altul, tot acelaşi lucru învederându-1, zicea: „Ci nu m-am umplut eu poae de 
puterea Domnului întru duhul şi tăria lui, ca să vestesc lui Iacov păgânătăţile 
sale şi lui Israil păcatele sale?" (Miheia 3, 8). Şi David apoi, când vorbea de 
urs şi de leu, nu le spunea doar ca să se mândrească, ci iconomisind sub aceste 
povestiri ceva mare şi minunat. Fiindcă nu era crezut că el, lipsit de orice armă, 
ar putea birui totuşi pe varvar - el care nici nu putea suferi arma - s-a văzut si- 
lit a da dovadă de a sa vitejie. Şi când a tăiat poala hainei lui Saul 2 nu spunea 



1 în ediţia Sf. Ioan Hrisostom în loc de nu va fi mâna Domnului asupra voastră este urmă- 
toarea propoziţie : „ bunătăţile acestea şi acelea le veţi avea; iar de nu mă veţi asculta, toate 
cele potrivn ice. " 

2 A se vedea Cap. 24 din întâia Carte a împăraţilor. Ibid., Cap. 17. 

acestea doar de lăudăroşenie, ci ca să lepede o bănuială vicleană pe care i-o 
aruncau vrăjmaşii, zicând că el voia a ucide pe Saul. 

Pentru aceea pretutindeni noi trebuie a căuta pricina unui fapt. Aşadar, cel 
ce pentru binele şi folosul ascultătorilor se laudă pe sine, nu numai că nu este 
vrednic a fi învinovăţit, ci chiar a fi încununat, şi numai când tace este vrednic 
de învinuire. Fiindcă şi David, dacă ar fi tăcut atunci de a spune istoria cu leul 
şi cu ursul, negreşit că nu l-ar fi lăsat împăratul Saul de a ieşi înaintea lui Go- 
liath şi, prin urmare, nu ar fi putut ca să-i pună înainte o răsplată a biruinţei 
atât de strălucită. Pentru aceea deci s-a văzut silit a vorbi aşa, şi nu atâta către 
fraţii săi, cari nu-1 credeau, cât către împăratul Saul. Pizma astupase urechile 
lor, şi de aceea, lăsându-i pe dânşii la o parte, el se adresează mai mult împă- 
ratului, care până atunci nu-1 pizmuia. 

'Căci cumplit lucru este pizma, iubiţilor, cumplit, fiindcă ea înşală pe cine- 
va a dispreţui însăşi a sa mântuire. Aşa s-a pierdut pe sine Cain, iară mai 
nainte de dânsul s-a pierdut şi diavolul, care a alungat pe Adam din Rai. Ast- 
fel şi Saul a chemat drac viclean împotriva sufletului său, şi chemându-1, ia- 
răşi a pizmuit pe doftor, căci aşa este pizma. Ştia că s-a mântuit, şi voia mai 
degrabă a se pierde decât a vedea cinstit pe cel ce 1-a mântuit. Şi ce ar putea fi 
mai grozav ca această patimă? Nu ar greşi cineva dacă ar numi-o născătură a 
diavolului. într-însul se găseşte rodul slavei deşarte, sau mai bine zis rădăcina; 
căci pe amândouă aceste rele el le făureşte la un loc. Tot aşa pizmuia şi Saul 
atunci, fiindcă ziceau femeile cele ce jucau: „Bătut-a Saul cu miile lui, şi Da- 
vid cu zecile de mii" (1 împ. 18, 7); decât care, ce ar putea fi mai dobitocesc? 

Şi pentru ce pizmuieşti, spune-mi? Fiindcă cutare a lăudat pe acela? Şi to- 
tuşi trebuia a te bucura. De altfel, nici nu ştii bine dacă lauda aceea este ade- 
vărată. Şi de aceea eşti trist, că acela a fost lăudat nefiind vrednic de laudă? Şi 
totuşi trebuie a avea milă de el. Dacă el este bun, tu nu trebuie a-1 pizmui fiind 
lăudat, ci a-1 lăuda şi tu împreună cu alţii; iară de nu este aşa, pentru ce te tul- 
buri? Pentru ce îţi împingi singur sabia asupră-ţi? Că este admirat de oameni? 
Este admirat de oamenii de astăzi, nu însă şi de cei de mâine. Că se bucură de 
slavă? Pentru care slavă se bucură, spune-mi? Pentru acea slavă pentru care 
zice Prorocul că este ca floarea câmpului? Şi de aceea pizmuieşti, că nu suferi 
necazuri şi nici nu porţi cu tine greutăţi de acestea care se aseamănă cu floarea 
câmpului? Iară dacă pentru aceasta ţi se pare că este de râvnit, pentru ce nu-ţi 
sunt râvniţi şi tăietorii de lemne, cari suferă necazuri în fiecare zi? Nimic nu 
este mai bun ca această greutate, căci apasă numai trupul - în vreme ce greu- 
tatea cealaltă a vătămat de multe ori şi sufletul şi a adus omului o mai mare 
tulburare decât plăcerea ce o aştepta. Măcar de este lăudat poate în vorbă, to- 



1 Partea morală. Despre pizmă (Veron). 

tuşi mai mare îi este frica decât lauda; sau mai bine zis, lauda o are pe un timp 
scurt, iară fiica o are întruna. 

Poate că este lăudat şi bine văzut de boieri? Dar şi acolo este iarăşi primej- 
die şi pizmă. Că ceea ce tu simţi pentru dânsul, aceea o simt şi alţii mulţi. Poa- 
te că este lăudat întruna? Apoi aceasta tocmai că-1 bagă într-o robie amară. 
Niciodată nu va îndrăzni a face ceva fără fiică împotriva părerii celor ce-1 lau- 
dă, ca nu cumva să supere pe aceia. Legătură grozavă este pentru dânsul renu- 
mele ce-1 are. Cu cât el are mai multe cunoştinţe, cu atâta are şi mai mulţi stă- 
pâni, şi cu cât stăpânii lui se înmulţesc şi se văd pretutindeni, cu atâta şi robia 
lui se întinde. Sluga, când scapă de privirea stăpânului, răsuflă în toată slobo- 
zenia; în vreme ce acesta, fiind împresurat din toate părţile de stăpâni, este rob 
tuturor celor din piaţă. Dacă poate îl cer niscaiva afaceri grabnice, sau niscai- 
va nevoi, el nu îndrăzneşte a intra în piaţă, ca nu cumva stăpânii lui să se su- 
pere nevăzându-1 întovărăşit de slugi, şi de cal, şi de tot alaiul bine-întocmit. 
De va vedea poate vreun prieten dintre cei adevăraţi, el nu îndrăzneşte a-i vor- 
bi ca unuia deopotrivă sieşi, ca nu cumva să se supere stăpânii şi să-1 scoată 
din slavă. Aşa că cu cât este mai însemnat, cu atâta este mai robit. De pătimeş- 
te ceva neplăcut, batjocura este mai grozavă cu cât are şi mai mulţi martori, şi 
crede faptul nu numai ca o batjocură, ci ca o adevărată nenorocire. Căci dânsul 
are mulţi de aceia cari se bucură de batjocura lui, după cum şi atunci când el se 
bucură de vreun bine, are pe mulţi care îl zavistuiesc şi-1 pizmuiesc şi caută 
toate chipurile de a-1 răpune. 

Acesta deci este un bine, spune-mi? Aceasta este slavă? Nicidecum, ci 
chiar necinste, robie şi legături, şi orice ar putea spune cineva greoi şi de ne- 
suferit. Iară dacă şi aşa încă îţi este drăgălaşă slava oamenilor şi te tulbură 
mult cutare, care este lăudat de mulţi, apoi când îl vezi bucurându-se de acele 
laude, ridică-te cu cugetul spre viaţa viitoare şi spre slava de acolo. Şi după 
cum cineva, văzând o fiară sălbatică, se grăbeşte a fugi şi a închide uşa in- 
trând în casă, tot aşa şi în cea de faţă fugi cu cugetarea spre viaţa viitoare şi 
spre slava aceea nespusă. Fiindcă numai aşa şi pe aceasta de aici o vei călca în 
picioare, şi pe aceea o vei avea cu uşurinţă, şi te vei bucura de adevărata slo- 
bozenie, şi de veşnicele bunătăţi. Cărora fie ca toţi să ne învrednicim, cu harul 
şi cu iubirea de oameni a Domnului nostru Iisus Hristos, căruia se cuvine sla- 
va, stăpânirea şi cinstea, împreună cu Tatăl şi cu Sfântul Duh, acum şi pururea 
şi în vecii vecilor. Amin. 



0MILI3 KHV 



„Intru ce îndrăzneşte cineva, întru neînţelepciune, 
zic, îndrăznesc şi eu. " (2 Cor. 11, 21) 

Priveşte-1 iarăşi cum se apără şi cum se foloseşte de socotinţă, deşi multe 
de acestea a spus şi mai nainte, ca de pildă: „De m-aţi fi suferit puţin pentru 
neînţelepciune", şi iarăşi: „ca să nu mă socotească cineva că sunt fară de min- 
te, iară de nu, măcar ca pe un fără de minte primiţi-mă", şi iarăşi: „că ceea ce 
grăiesc, nu grăiesc dupre Domnul, ci ca întru neînţelepciune", şi aici iarăşi: 
„Intru ce îndrăzneşte cineva, întru neînţelepciune zic, îndrăznesc şi eu". Sub 
numirea de „îndrăzneală" şi „neînţelepciune" el înţelege faptul când cineva 
vorbeşte de dânsul lucruri mari - şi încă poate fiind nevoie - învăţându-ne a 
fugi cât mai mult de acest păcat. Că dacă chiar şi după ce am făcut totul, şi 
încă trebuie a ne numi „robi netrebnici", apoi dacă nu este nici o pricină grab- 
nică, de ce iertare ar putea fi vrednic cel ce se trufeşte şi se îngâmfă pe sine? 
Pentru aceea şi Fariseul a pătimit ceea ce a pătimit şi a naufragiat tocmai la li- 
man, căci s-a izbit de această stâncă. Pentru aceea şi Pavel, deşi vedea o mare 
trebuinţă, totuşi şovăie încă şi necontenit pomeneşte că faptul acesta este neîn- 
ţelepciune. La urmă, în sfârşit, îndrăzneşte şi el, punând înainte îndreptăţirea 
lui pentru acest fapt cerut de nevoie, şi zice: „Iudei sunt? Şi eu. Israilteni simt? 
Şi eu" (2 Cor. 1 1, 22) - fiindcă nu toţi Evreii erau Israilteni, deoarece erau şi 
Ammaniţi şi Moaviţi. Pentru aceea a şi adăogat, lămurind mai bine nobleţea 
neamului şi zicând: „Sămânţă a lui Avraam sunt? Şi eu. Slujitori ai lui Hristos 
sunt? Ca un neînţelept grăiesc - mai vârtos eu" (2 Cor. 1 1 , 23). El nu s-a mul- 
ţămit cu apărarea de mai nainte, ci şi aici iarăşi se foloseşte de dânsa, zicând: 
„ca un neînţelept grăiesc, mai vârtos eu", adică «mai bun, mai presus sunt eu 
decât dânşii». Deşi dovezile de a fi mai presus le avea destul de lămurite, to- 
tuşi şi aşa el numeşte faptul nebunie. Şi cu toate acestea, dacă aceia erau apos- 
toli mincinoşi, nu trebuia ca el să se arate mai presus prin asemuire, ci să răs- 
toarne gândul că ar fi fost slujitori ai lui Hristos. Dar aceasta a facut-o el zi- 

când: „Că aceia sunt apostoli mincinoşi, lucrători vicleni, închipuindu-se întru 
apostoli ai lui Hristos". Acum însă el nu face aşa, căci urma a trece cu vorba 
ia cercetarea faptului; fiindcă nimeni, fară o cercetare temeinică, nu se rosteşte 
cum s-ar întâmpla, ci mai întâi punând faptul prin asemuire, la urmă arată răs- 
turnarea acelui cuget prin fapte, ceea ce este cu mult mai puternic. De altmin- 
teri, folosindu-se chiar de părerea acelora despre dânşii, şi nicidecum de hotă- 
rârea sa, zice: „Slujitori ai lui Hristos sunt?" Şi după ce spune: „mai vârtos eu" 
la urmă pune la mijloc şi asemuirea şi arată cum el păstrează firea apostoliei 
adevărate, nu rostindu-se la întâmplare, ci aducând ca dovadă chiar faptele. 

Deci lăsând la o parte toate semnele şi minunile, el începe cu ispitele, zi- 
când astfel: „întru osteneli de prisosit, întru bătăi cu covârşire", fiindcă a fi bă- 
tut şi muncit este cu mult mai presus decât toate celelalte. „în temniţi preste 
măsură". Şi aici aceeaşi încordare. „în morţi de multe ori", după cum zice şi 
aiurea: „în fieştecarea zi mor" (1 Cor. 15, 3 1). Aici el dovedeşte şi cu fapta, ca 
şi cum parcă ar zice: «de multe ori am căzut în primejdii care în sine erau în- 
soţite de moarte». 

„De la Iudei de cinci ori câte patruzeci fără una am luat" (2 Cor. 11, 24). Şi 
pentru ce oare „fară una"? Era la Evrei o lege veche care prevedea că cel ce va 
primi mai mult de patruzeci de lovituri să fie necinstit printre dânşii. Deci ca 
nu cumva furia şi mânia celui ce lovea să treacă peste numărul de patruzeci şi 
să facă astfel necinstit pe cel lovit, apoi s-a hotărât ca loviturile să fie patruzeci 
fară una, ca astfel, chiar dacă ar întrece cel ce lovea cu o lovitură mai mult, să 
nu treacă peste numărul de patruzeci, spre a nu necinsti pe cel bătut. 

„De trei ori cu toiege am fost bătut, o dată cu pietre am fost împroşcat, de 
trei ori s-a sfărâmat corabia cu mine" (2 Cor. 11, 25). Şi ce aveau a face aces- 
tea cu evanghelia? Adică era trimis în călătorii lungi şi pe mare. 

„O noapte şi o zi întru adânc am făcut". Unii zic că a stat în mijlocul mării, 
iară alţii că a înotat o noapte şi o zi, ceea ce pare a fi mai adevărat. A sta în 
mijlocul mării nici nu era vrednic de vreo minune, şi nici că l-ar fi trecut acel 
fapt ca mai însemnat şi mai de căpetenie decât naufragiile. 

„în călătorii de multe ori, înprimejdii în râuri" (2 Cor. 11, 26), fiindcă era 
silit de multe ori a trece râuri. „în primejdii de către tâlhari, în primejdii de că- 
tre rudenii, în primejdii în cetăţi, în primejdii în pustie". Pretutindeni îi stăteau 
înainte lupte: în locuri, în ţări, în cetăţi, în pustie. „în primejdii între neamuri, 
în primejdii între fraţii cei mincinoşi". Priveşte şi un alt fel de război, căci nu-1 
atacau numai vrăjmaşii, ci şi fraţii cei făţarnici şi mincinoşi, şi deci avea tre- 
buinţă de o mare tărie şi de o mare înţelepciune. 

„întru osteneală şi în supărare" (2 Cor. 11, 27). Primejdiile erau urmate de 
osteneli, şi ostenelile se urmau neîntrerupt de primejdii, şi nu-i îngăduiau nici 

măcar să răsufle puţin. „în călătorii 1 de multe ori, în foame şi în sete şi golăta- 
te, fără de cele de afară" (2 Cor. 11, 27-28). Cele lăsate la o parte sunt mai 
multe decât cele numărate aici, sau mai bine zis, chiar cele numărate nu sunt 
trecute pe câte ar fi trebuit, şi nici nu le-a trecut după felul lor, ci numai pe 
acelea al căror număr era scurt şi lesne de priceput; pe acelea, zic, le-a pome- 
nit, spunând că de trei ori le-a suferit, şi o dată, în vreme ce de celelalte nu a 
mai spus aşa, fiindcă le suferise de multe ori. Şi nu spune şi izbânzile de pe 
urma acestor primejdii, ca, de pildă, pe câţi şi pe câţi a întors la adevărata cre- 
dinţă, ci numai cele ce a pătimit pentru propovăduirea evangheliei, cu care 
prilej este şi cumpătat în vorbă, în acelaşi timp şi arată că chiar dacă nimic 
mai mult nu ar avea cel ce se osteneşte, totuşi şi aşa răsplata îi va fi întreagă. 

„Năvăliri (comploturi = e7tio\>cri:ac£ic,) asupra mea în toate zilele", adică 
tulburările, vuietele, înconjurările mulţimii şi atacurile cetăţilor, fiindcă cu 
acestea mai ales războiau Iudeii, de vreme ce şi apostolul mai cu seamă pe 
dânşii îi vânzolea, aşa zicând, cu cuvântul şi era cel mai mare înfruntător al 
nebuniei lor, punându-se în stare de atac pe neaşteptate. Şi de aceea şi războ- 
iul împotriva lui era foarte aprig, şi din partea casnicilor lui, şi din partea 
străinilor, şi din partea acelor apostoli mincinoşi şi făţarnici - şi deci pretutin- 
deni valuri şi prăpăstii, şi în lume, şi în pustie, şi pe pământ, şi pe mare, şi de 
afară, şi dinlăuntru. Şi nici măcar nu avea hrana trebuitoare, nici îmbrăcă- 
minte simplă, ci luptătorul lumii întregi se lupta gol, şi fiind lihnit de foame, 
el se apăra cu vitejie. Atât de departe era el de a câştiga şi a strânge bani! Dar 
pentru toate acestea el nu se neliniştea câtuşi de puţin, încă aducea mulţămiri 
pentru aceasta celui ce răsplăteşte luptătorului adevărat. 

„Grija tuturor bisericilor". Aceasta este lucrul de căpetenie tuturor, că şi su- 
fletul i se împărţea în mai multe părţi, şi cugetul i se purta pretutindeni, că da- 
că nu ar fi pus înainte chiar nimic din cele de afară, totuşi războiul dinlăuntru, 
valurile ce se urmau unele pe altele, furtunile cele groaznice ale grijilor lui, 
războiul gândurilor, toate acestea ar fi fost de ajuns spre a admira pe acest băr- 
bat sfânt. 

Că dacă cineva având numai o singură casă sub îngrijirea sa, ba încă poate 
că mai are şi slugi, şi priveghetori, şi iconomi, şi totuşi de multe ori nici nu are 
vreme a răsufla de mulţimea grijilor, nefiind nimeni care să-l supere - dar 
încă cel ce avea grija nu a unei singure case numai, cî şi a cetăţilor, şi a po- 
poarelor, şi a neamurilor întregii lumi, şi încă pentru lucruri atât de însemnate, 
şi fiind atâţia cari-1 supărau, ba încă fiind şi singur, şi atâtea pătimind, şi totuşi 



Ediţia Sf. Ioan Hrisostom are precum urmează acest stih: „*Ev oSoircopimc, icoXMiieiţ, 
ev mi 5îyei icat yuuvâTnri, xrnpix; t&v TtapeicToc,.", de unde se vede o oarecare deo- 
sebire de ediţia noastră, Textus receptus, fără însă a altera întru ceva înţelesul pasajului. 

îngrijindu-se, după cum nu se îngrijaşte nici tatăl de fii - apoi poţi pricepe ce 
suferea el. Şi pentru ca să nu zici: «Şi ce este dacă el se îngrijea? Căci se în- 
grijea cum s-ar întâmpla», apoi el a adăogat îndată şi încordarea grijii lui, 
spunând: 

„Cine este neputincios, şi eu să nu fiu neputincios?" (2 Cor. 11, 29). Nu a 
zis: «şi eu să nu fiu tovarăş cu întristarea», ci ca şi cum ar fi în aceeaşi patimă, 
ca şi cum ar fi şi el în aceeaşi boală, aşa se tulbura el şi se întrista. „Cine se 
sminteşte, zice, şi eu să nu mă arz"? Priveşte iarăşi covârşirea durerii lui, cum 
el o arată în numirea de aprindere - ca şi cum pare că ar spune: «Mă aprind, 
ard», ceea ce era mai mult ca toate celelalte. Acelea, deşi poate destul de gro- 
zave, totuşi trec repede, şi are cineva plăcerea neveştejită - pe când aceasta îl 
zdrobea pe dânsul şi-1 punea în aşa încurcătură, încât îi rănea aşa-zicând cuge- 
tul şi pătimea ceea ce pătimea fiecare dintre cei neputincioşi, deşi el era altă 
persoană. Şi nici că doar se întrista numai pentru cele mari, iară pe cele mici 
le dispreţuia, ci şi cele nebăgate în seamă se socoteau ca trebuitoare. 

Pentru aceea şi zicea: „Cine este neputincios?" - adică oricine ar fi. Şi ca şi 
cum pare că el era Biserica cea din toată lumea, aşa se întrista şi se scârbea de 
fiecare mădular în parte. 

„De se cuvine a mă lăuda, cu neputinţele mele mă voi lăuda" (2 Cor. 11, 
30). Ai văzut că el defel nu se lăuda cu minunile şi semnele ce le făcea, ci cu 
prigonirile şi cu ispitele ce le îndura? Căci aceasta, zice, este a neputinţei. Dar 
apoi şi războiul ce-1 purta el îl arată foarte felurit, de vreme ce şi Iudeii îl răz- 
boiau, şi neamurile se sculaseră împotriva sa, şi fraţii cei mincinoşi îl atacau, 
şi fraţii cei buni smintindu-se şi fiind neputincioşi, el se întrista. Aşadar din 
toate părţile îl împresurau tulburare şi vuiet, fie de la ai săi, fie de la străini. 
Acesta este cuget apostolic şi prin toate acestea se întrevede evanghelia. 

„Dumnezeu şi Tatăl Domnului nostru Iisus Hristos, cel ce este binecuvân- 
tat în veci, ştie că nu mint. în Damasc mai-marele norodului al lui Areta împă- 
ratul păzea cetatea Damascului vrând să mă prindă" (2 Cor. 1 1, 31-32). Dar 
oare pentru ce aici încredinţează prin chemarea lui Dumnezeu, ceea ce nu a 
făcut mai nainte? Pentru că poate faptul ce-1 înfăţişează era vechi şi necunos- 
cut, pe când celelalte, ca grija Bisericilor şi toate cele spuse, erau cunoscute 
acelora. Şi tu priveşte câtă războire era asupra lui, dacă pentru dânsul păzeau 
cetatea, cu scop de a-1 prinde. Dar când eu zic războire, înţeleg râvna lui Pa- 
vel, că dacă nu ar fi fost atât de puternic, negreşit că nu ar fi aţâţat pe mai-ma- 
rele cetăţii la atâta mânie şi ură asupra lui. 

De altfel, acestea sunt dovada adevăratului suflet apostolesc: de a pătimi 
atâtea, şi de a nu da înapoi defel, ci încă de a suferi cu bărbăţie toate cele ve- 
nite asupra lui, şi cu toate acestea, de a nu da înapoi în faţa primejdiilor, sau 
de a fugi. Priveşte încă în ce chip a primit el a scăpa din mâinile celor ce-1 în- 

conjuraseră, printr-o fereastră coborându-se într-o coşniţă. Că dacă şi dorea el 
călătoria de aici, totuşi o dată cu ruga sa a ridicat în acelaşi timp şi mântuirea 
oamenilor. Pentru aceea de multe ori i se făureau curse de acest fel în vreme 
ce se găsea în propovăduirea evangheliei, dar el nu se da în lături şi nici nu în- 
trebuinţa uneltiri omeneşti când poate timpul le cerea - atât de treaz era el şi 
cu priveghere. Când relele poate erau de neocolit, avea trebuinţă numai de ha- 
rul Sfântului Duh; iară când ispita era cumpătată, el mai născocea multe şi de 
la dânsul, dar şi aici iarăşi punând totul în seama lui Dumnezeu. Şi după cum 
o scânteie de foc nestins, căzând în mare, s-ar afunda, desigur, trecând pe dea- 
supră-i multe valuri, însă iarăşi s-ar ridica la suprafaţă strălucitoare, tot aşa şi 
cu fericitul Pavel. Acum, de pildă, se afunda în primejdii, iară altădată scăpa 
de ele ridicându-se la suprafaţă mai strălucit, biruind toate ispitele ce veniseră 
asupră-i. 

1 Aceasta este biruinţă strălucită, acesta este semnul biruinţei Bisericii, aşa 
este surpat diavolul, când noi pătimim rele. Când noi pătimim relele ce ni se 
aduc, atunci diavolul este prins în curse şi pătimeşte rău când voieşte a ne face 
nouă rele. Ceea ce se petrecea şi cu Pavel, căci cu cât mai mult grămădea pri- 
mejdii asupra sa, cu atât mai mult şi diavolul ieşea biruit. Şi apoi nici nu fău- 
rea necuratul numai un fel de primejdii, ci multe şi felurite. Aşa, de pildă, 
unele aveau cu dânsele osteneala, altele scârba, unele frica, altele durerea, 
unele grija, altele ruşinea, iară altele pe toate la un loc; şi totuşi, el pe toate le 
stăpânea. Şi întocmai ca un ostaş ce avea în faţa sa pe întreaga lume care-1 
războia, iară el se învârtea printre rândurile războinicilor şi nimic rău nu păti- 
mea, tot aşa şi Pavel, singur în mijlocul varvarilor, rămânea nebiruit, pretutin- 
deni nevătămat - fie pe pământ, fie pe mare. Şi după cum scânteia ce cade în 
paie şi trestii totul preschimbă şi aduce cele arse în firea sa, tot asemenea şi 
Pavel, năvălind asupra tuturor, pe toţi îi întorcea către adevăr, năvălind ca şi 
un puhoi şi răsturnând toate piedicile din calea sa. Şi întocmai ca şi un luptă- 
tor apărându-se, alergând în toate părţile, lovind cu pumnul, sau ca un ostaş ce 
atacă zidurile cetăţii, sau ca unul ce se bate pe uscat, sau ca altul ce se bate pe 
mare, tot aşa şi Pavel întrebuinţa tot felul de luptă, şi foc ieşea din gura lui, şi 
tuturor era neapropiat; cu un trup numai biruind întreaga lume, cu o singură 
limbă pe toţi punându-i pe fugă. 

Nu aşa izbeau trâmbiţele cele multe zidurile cetăţii Ierihonului şi le dărâ- 
mau, precum glasul lui Pavel care răsuna în întăriturile diavolilor şi-i arunca 
jos la pământ, iară pe cei ce-1 atacau îi trăgea la sine. Şi în vreme ce strângea 
de pe câmpul de luptă mulţimea prinşilor, la urmă chiar pe aceştia îi întrarma, 
şi îşi făcea iarăşi o nouă armată, şi printr-înşii stăpânea. Minunat este David, 



1 Partea morală. Laude sfântului Pavel, şi despre smerenie (Veron). 

care cu o singură piatră a doborât la pământ pe Goliath; dar dacă ai cerceta is- 
prăvile lui Pavel, ai vedea că fapta aceluia este faptă de copil, şi totodată ai 

Ste 7tZVJT^ Q0 T h r este între m păstor Şi ™ C ^™> m P e atât * 

este şi infre David şi Pavel Acesta nu a doborât pe Goliath aruncând piatra, ci 
numai grăind a pus pe fugă întreaga oştire a diavolului, şi întocmai ca un leu 
ce rage, iară din limbă îi iese pară de foc, tot aşa şi Pavel tuturor era de nesu- 
ferit şi pretutindeni alerga întruna. Alerga la aceştia, trecea ia aceia, se întor- 
cea la unu, şi iarăşi la ceialalţi, alergând în toate părţile mai iute ca vântul şi 
ca pe o singură casă sau ca pe o singură corabie cârmuind întreaga lume, 'pe 
urni 11 trăgea la sine botezaţi, pe cei ce ameţeau din pricina valurilor îi spriji- 
nea sa nu cadă jos, corăbierilor le poruncea să fie la locurile lor, iară el stând 
a cârma corăbiei privea cu băgare de seamă la prora ei, funiile le încorda, 
vâsla o mţrebumţa, pânza o întindea, la cer se uita, totul fiind el: şi corăbier şi 
căpitan, şi cârmaci, şi pânză, şi corabie, şi în sfârşit toate pătimindu-le, numai 
ca sa dezlege relele altora! 

Căci gândeşte-te bine, a suferit naufragii, ca astfel să contenească naufra- 
giul întregii lumi. O noapte şi o zi a stat întru adâncul mării, ca astfel să tragă 
m sus omenirea dintru adâncul înşelăciunii. întru osteneli a fost, ca astfel pe 
cei osteniţi să-i odihnească. Rane şi bătăi a suferit, ca pe cei răniţi de diavol 
sa-i vindece. In temniţe a stat, ca astfel pe cei ce erau întru întuneric şi în tem- 
niţej>a-i scoată la lumină. In morţi de multe ori, ca astfel să izbăvească omeni- 
rea de moartea cea grozavă a păcatului. De cinci ori a luat câte patruzeci fară 
una ca chiar pe cei ce făceau acestea să-i slobozească de biciul diavolului A 
tost lovit cu toiagul, ca astfel să aducă omenirea sub toiagul lui Hristos. A fost 
bătut cu pietre, ca astfel să izbăvească omenirea de pietrele cele mai nesimti- 
l°^ e ; A 5f ^ P ustie * ea **fel să scoată omenirea din pustiul păcatului. A 
tost in calatorii, ca astfel să aşeze cu statornicie pe cei rătăciţi şi să deschidă 
calea ce duce către cer. In cetăţi a fost în primejdii, ca astfel să ne arate cetatea 
cea de sus. In foame şi sete, ca astfel să ne izbăvească de foamea cea grozavă 
in golatate a fost, ca astfel pe noi cei ce eram sluţi să ne îmbrace cu haina lui 
Hnsţos. Intru năvălirile mulţimii a fost, ca astfel să ne izbăvească de năvălirile 
dracilor. A fost aprins, ca astfel să stingă săgeţile cale aprinse ale diavolului 
Prin fereastră a fost slobozit peste zid într-o coşnifă, ca astfel să arunce de jos 
in sus pe cei aruncaţi jos pe pământ. Dar încă vom mai grăi noi ceva, neştiind 
toate cele ce a pătimit Pavel? Oare vom mai pomeni noi de bani şi de averi? 
Oare vom mai spune noi de femeie, de cetate sau de slobozenie, în vreme ce 
vedem pe Pavel dispreţuind viaţa chiar de mii de ori? 

Mucenicul o singură dată moare, în vreme ce fericitul acesta, cu un trup 
numai şi cu un suflet a suferit atâtea primejdii câte ar fi fost de ajuns de a în- 
spăimânta chiar şi un suflet tare ca diamantul. Şi cele ce au pătimit toti sfinţii 

într-atâtea trupuri aflându-se, pe toate acestea le-a suferit Pavel intr-un singur 
trup şi intrând în lume ca într-un stadion, s-a dezbrăcat de toate şi a stat m 
luptă cu bărbăţie. Cunoştea el foarte bine pe dracii ce-1 atacau şi de aceea 
încă de la început s-a arătat strălucit; de cum a trecut pragul acestor lupte şi 
până la sfârşit el a rămas acelaşi sau, mai bine zis, chiar prelungea lupta 
aflându-se în apropierea premiului. Şi ceea ce este minunat, că deşi făcea şi 
pătimea atâtea, el totuşi se purta cu cumpătare, căci găsindu-se in nevoie de 
a povesti despre isprăvile sale, iute le-a trecut cu vederea pe toate. Deşi ar fi 
putut să umple multe cărţi, dacă ar fi voit să scrie cu amănunţime toate cele 
spuse despre închisorile lui şi isprăvile de acolo, sau despre îngrijirea 
Bisericilor, sau, în sfârşit, despre atacurile şi împrejurările ce se desfăşurau 

în fiecare zi. Dar nu a voit. 

Acestea deci ştiindu-le şi noi, iubiţilor, să ne deprindema fi cu cumpătare 
şi nicidecum să ne lăudăm cu bogăţia sau cu toate cele pământeşti, ci sa ne lă- 
udăm numai cu batjocorile ce le suferim pentru Hristos, dar şi cu acestea nu- 
mai când trebuinţa cere. Iară dacă nu ar fi nimic care să ne silească, mei pe 
acestea să nu le pomenim, ca să nu ne mândrim, ci numai păcatele. Căci cu 
chipul acesta ne vom scăpa de ele cu uşurinţă, şi pe Dumnezeu il vom avea 
îndurător, şi ne vom învrednici şi de viaţa viitoare. Căreia fie ca noi cu toţii sa 
ne învrednicim, cu harul şi cu iubirea de oameni a Domnului nostru Iisus 
Hristos, căruia se cuvine slava, stăpânirea şi cinstea, împreună cu Tatăl şi cu 
Sfântul Duh, acum şi pururea şi în vecii vecilor. Amin. 



OMILII HHVI 



„ Insă a mă lăuda nu-mi este de folos, ci voi veni la 
vedeniile şi descoperirile Domnului. " (2 Cor. 12, 1) 

Dar ce este aceasta? Cel ce a spus până acum atâtea, de astă dată zice că „a 
mă lăuda nu-mi este de folos", ca şi cum nu ar fi spus nimic? Nu ca şi cum nu 
ar fi spus nimic, ci fiindcă urmează a trece la o altfel de laudă, ce nu are, desi- 
gur, vreo plată atât de mare, însă pare strălucită la mulţi cari nu cercetează cu 
amănunţime, zice: „a mă lăuda nu-mi este de folos". Laudele cele mari pe 
care le-a numărat sunt cele din ispite, dar acum el are a mai spune şi de altele, 
adică de acelea din descoperiri, de acele din tainele cele negrăite. Şi pentru ce 
oare a spus că „nu-mi este de folos"? «Adică ca să nu mă ducă în uşurinţă, 
zice. Fiindcă nu la fel ne mândrim ştiindu-ie noi, şi arătându-le altora, de vre- 
me ce nu firea izbânzilor îngâmfă pe cineva, ci mărturia şi cunoştinţa celor 
mulţi». 

Pentru aceea deci spune: „nu-mi este de folos", adică «ca să nu însuflu în 
ascultători vreun cuget mare de mine». Acei apostoli mincinoşi spuneau de 
dânşii şi cele ce nu erau, iară Pavel chiar şi pe cele ce erau le ascundea, deşi 
era o nevoie atât de mare de a le spune - şi zice: „nu-mi este de folos", învă- 
ţându-ne pe noi a fugi cu toată puterea de această patimă. Fiindcă faptul aces- 
ta nu are nici un folos în sine, ci chiar vătămare, dacă nu este trebuitor şi folo- 
sitor. Spunând deci primejdiile, ispitele, cursele, supărările şi naufragiile lui, 
trece la altfel de laudă, zicând: „Ştiu pre un om, mai nainte cu patrusprezece 
ani, sau în trup, nu ştiu, sau afară de trup, nu ştiu, Dumnezeu ştie, că s-a răpit 
unul ca acesta până la al treilea cer. Şi ştiu că s-a răpit în Rai, sau în trup, nu 
ştiu, sau afară de trup, nu ştiu, şi a auzit negrăite graiuri carile nu este slobod 
omului a grăi. Pentru unul ca acesta mă voi lăuda, iară pentru mine nu mă voi 
lăuda" (2 Cor. 12, 2-5) 1 . 



1 Stihurile acestea le-am luat întocmai din ediţia Sf. loan Hrisostom. 

Mare este descoperirea de aici. Dar nu a fost numai aceasta, ci şi altele 
multe; el însă dintre cele multe o pune numai pe aceasta. Cum că au fost mai 
multe, ascultă-1 pe dânsul zicând: „Pentru mulţimea descoperirilor ca să nu 
mă înalţ". Dar ar putea cineva să zică că, dacă voia a ascunde, ar fi trebuit ca 
să nu vorbească în cimilituri şi nici să spună ceva de acest fel, iară dacă ar fi 
spus, apoi trebuia să le spună lămurit. Aşadar, pentru ce oare el nici lămurit nu 
le-a spus, şi nici nu a tăcut? Ca şi de aici să arate că fără de voie a ajuns la ară- 
tarea acestui fapt. Pentru aceea tocmai a amănunţit şi răstimpul celor patru- 
sprezece ani. Şi nici că a pomenit de dânsul cum s-ar întâmpla, ci arătând că 
cel ce a rămas statornic un răstimp atât de îndelungat nu ar fi dat în vileag toc- 
mai acum, dacă nu ar fi fost o mare nevoie. Ar fi tăcut, negreşit, dacă nu ar fi 
văzut pe fraţi pierzându-se. Deci dacă din început Pavel a fost aşa încât să se 
învrednicească de o astfel de descoperire, în vreme ce avea cu sine atâtea is- 
prăvi, apoi poţi pricepe ce fel a ajuns el în acel răstimp de patrusprezece ani. 

Şi priveşte cum chiar şi aici el se arată cumpătat în vorbă, căci pe unele le 
spune, iară de altele mărturiseşte că nu le ştie. Că s-a răpit, o spune; dar dacă 
era atunci în trup, sau nu era în trup, nu o ştie defel. Deşi ar fi fost de ajuns ca 
spunând de răpire, să tacă, dară el a adăogat şi aceasta cu cumpătare. Dar ce? 
Mintea şi sufletul lui au fost răpite, iară trupul a rămas mort? Sau poate trupul 
a fost răpit? Nu o poate spune. Deci dacă Pavel cel răpit nu ştie, el care s-a în- 
vrednicit de atâtea lucruri negrăite, cu atât mai mult noi. Cum că a fost răpit în 
Rai şi întru al treilea cer o ştia, iară chipul cum a fost răpit nu-1 ştia lămurit. 

Dar tu gândeşte-te şi din altă parte la netrufia lui. Când vorbeşte de cetatea 
Damascului el îşi adevereşte vorba, iară aici defel, fiindcă nici nu voia a stărui 
mult, ci numai să spună şi să lase a se înţelege. Pentru aceea a şi adăogat, zi- 
când: „Pentru unul ca acesta mă voi lăuda", prin care nu arată că cel răpit a 
fost un altul, ci îşi făureşte vorba aşa pe cât era cu putinţă a spune şi spre a se 
păzi ca să spună ceva lămurit. Căci care ar fi fost legătura dacă, vorbind de 
dânsul, pe un altul ar fi adus la mijloc? Deci pentru ce a trecut el faptul aşa 
precum se vede? Fiindcă nu este tot una: «am fost răpit» cu „ştiu pre un om 
răpit" şi «mă laud pentru mine» cu „pentru unul ca acesta mă voi lăuda"; iară 
dacă ar zice cineva «Cum a fost cu putinţă a fi răpit tară trup?» eu îi voi răs- 
punde: Şi cum a fost cu putinţă a fi răpit cu trupul? Căci şi aceasta este încă 
mai de necrezut decât aceea, dacă vom cerceta cu cugetări omeneşti şi nu vom 
da loc credinţei. 

Şi pentru ce oare a fost răpit? Pentru ca să nu se pară - după credinţa mea - 
că este mai mic decât ceilalţi apostoli. Fiindcă aceia au stat împreună cu Hris- 
tos, iară el defel, de aceea 1-a răpit pe dânsul întru slavă. „S-a răpit în Rai". 
Mare este însemnătatea numirii acesteia, şi pentru aceea pretutindeni se vor- 

beşte cu sfială. Pentru aceea şi Hristos zicea: „Astăzi cu mine vei fi în Rai" 
(Lc. 23, 43). 

„Pentru unul ca acesta mă voi lăuda", zice. Şi de ce? Căci dacă altul a fost 
răpit, tu pentru ce te lauzi? De unde se învederează că el vorbea acestea de- 
spre dânsul, iară nu despre altul. Dacă însă a adăogat: „Iară pentru mine nu 
mă voi lăuda", nimic alta nu spune decât că «nefiind nici o nevoie, nimic nu 
spun cum s-ar întâmpla şi degeaba» - sau că spre a astupa iarăşi, pe cât era eu 
putinţă, cele ce spusese. Cum că vorba îi era de dânsul, şi cele ce urmează o 
dovedesc, căci a adăogat zicând: „Căci de voi şi vrea să mă laud, nu voi fi fară 
de minte, că adevărul voi grăi" (2 Cor. 12, 6). Dar cum de spuneai mai nainte 
„Măcar de mi-aţi fi îngăduit puţină neînţelepciune" şi „Ce grăiesc, nu dupre 
Domnul grăiesc, ci ca întru neînţelepciune", iară aici: „Că de voi şi vroi să mă 
laud, nu voi fi fară de minte"? Apoi le spune nu cu privire la laudă, ci în pri- 
vinţa minţirii, că dacă a se lăudă cineva este neînţelepciune, dar încă a minţi 
cu cât mai mult? Pentru aceasta deci zice: „nu voi fi fară de minte" şi apoi a 
adăogat: „că adevărul voi grăi; dară las, ca să nu cugete cineva de mine mai 
mult decât vede sau aude ceva de la mine". Aşadar, aceasta este adevărata pri- 
cină mărturisită - fiindcă cu alt prilej îi credeau pe dânşii dumnezei, din pri- 
cina mărimii semnelor şi a minunilor ce făceau. După cum şi stihiile firii 
Dumnezeu le-a făcut, şi pe cele slabe ca şi pe cele strălucite, ca astfel pe de-o 
parte să vestească puterea lui, iară pe de alta să împiedice rătăcirea oamenilor 
- tot aşa şi aici: erau şi minunaţi, în acelaşi timp şi slabi, ca prin faptele lor să 
se înveţe cei necredincioşi. Că dacă dânşii ar fi fost numai minunaţi, şi nu ar fi 
arătat nici o dovadă de slăbiciune, ar fi amăgit pe mulţi cu cuvântul, a crede 
de dânşii mai mari lucruri decât cele ce erau, şi atunci nu numai că nu ar fi fo- 
losit nimic, ci chiar ar fi vătămat. Pentru aceea slăbiciunea lor se vedea în fap- 
tă, ceea ce ar putea vedea cineva petrecându-se şi cu oamenii din Legea Ve- 
che. Şi Uie a fost minunat, dar a fost mustrat o dată din pricina fricii sale. Şi 
Moisi a fost mare, însă şi dânsul a fost pus pe fugă tot de această patimă. 
Acestea toate le pătimeau dânşii cu îngăduinţa lui Dumnezeu, care lăsa ca în 
chipul acesta să se învedereze firea omenească. Că dacă după ce Moisl i-a 
scos din Eghipet dânşii ziceau: Unde este Moisi? Dar încă de i-ar fi şi băgat în 
pământul făgăduinţei, ce nu ar fi zis? 

Pentru aceea şi Pavel zice: „Ci las ca să nu cugete cineva de mine mai mult 
decât vede". Nu spune «ca să nu zică», ci nici măcar să cugete ceva mai mult 
decât vrednicia mea. De unde se învederează că toate vorbele de aici sunt cu 
privire la dânsul. Că altfel, începând, nu ar fi zis „a mă lăuda nu-nii este de fo- 
los", dacă cele ce era a spune mai apoi ar fi fost cu privire la altul. Şi pentru 
ce nu ar fi fost de folos a se lăuda pentru altul? însă chiar el era cel ce s-a în- 
vrednicit de toate acestea. Pentru aceea şi adaogă, zicând: 

„Şi cu covârşirea descoperirilor ca să nu mă trufesc, datu-mi-s-a îmbolditor 
trupului îngerul Satanei, ca să mă bată preste obraz" (2 Cor. 12, 7). Ce spui? 
Tu, care nici împărăţia Cerurilor nu o credeai a fi ceva, şi nici Gheena, faţă de 
dragostea lui Hristos, acum te uitai la cinstea celor mulţi, încât te înălţat şi 
aveai nevoie întruna de a fi ţinut în frâu? Căci nu a zis «să fiu bătut acum», ci 
ca întruna să mă bată peste obraz. Şi cine ar zice aceasta? 

Deci ce spune el aici? Când noi vom descoperi ce anume era acel „îmboldi- 
tor" şi cine era „îngerul Satanei", atunci vom spune şi aceasta. Unii au spus că 
apostolul a vorbit aici de o durere de cap (KECpaXccyiav) dată sau stârnită de 
diavolul - dar să nu fie una ca aceasta! Căci doar nu s-a dat trupul lui Pavel în 
mâinile diavolului, pe câtă vreme însuşi diavolul ia o poruncă numai a lui 
Pavel îi urma; ba încă i-a pus şi hotare şi legi - ca, de pildă, când pe curvarul 
acela 1-a predat Satanei spre pieirea trupului - şi nu a îndrăznit necuratul a 
călca acele legi. 

Deci ce este ceea ce el spune aici? Sub numele de Satan, în limba Ebraică 
se înţelege potrivnicul, vrăjmaşul, războinicul. Aşa, de pildă, în Cartea a 3-a a 
împăraţilor, Scriptura numeşte Satan pe împotrivitor, zicând: „Că nu este Sa- 
tan (împotrivitor) acum, nu este întâmpinarea" (3 împ. 5, 4) - povestind îm- 
prejurările cu Solomon - adică nu este împotrivitor, războinic, potrivnic cel ce 
supără. 

Prin urmare, ceea ce el spune, aceasta va să zică: «Nu a lăsat Dumnezeu ca 
să înainteze propovăduirea înjosind cugetele noastre, ci a îngăduit potrivnici- 
lor a se arunca asupra noastră». Aceasta era de ajuns spre a clătina cugetele 
lor, iară durerea de cap nicidecum. 

„îngerul Satanei" el numeşte pe Alexandru făurarul, 1 pe Imeneu şi Filit, şi 
pe toţi împotrivitorii lui în cuvânt, pe toţi cari îl războiau şi se certau cu dân- 
sul, pe cei ce-1 băgau în închisoare, pe cei ce-1 loveau, pe cei ce-1 târau cu de-a 
sila, fiindcă toţi aceştia săvârşeau cele ale lui Satan. După cum în alt loc nu- 
meşte pe Iudei fii ai diavolului, pentru că râvnesc cele ale aceluia, tot aşa şi 
aici numeşte îngerul Satanei pe cel ce se împotriveşte tuturor. „Datu-mi-s-a 
îmbolditor trupului îngerul Satanei, ca să mă bată preste obraz", nu ca şi cum 
Dumnezeu i-ar fi înarmat împotriva lui - să nu fie! - ci îngăduindu-le, lăsân- 
du-i de a-1 război. 

„Pentru aceasta de trei ori pre Domnul am rugat că să-1 depărteze de la 
mine" (2 Cor. 12, 8) - adică de multe ori. Dar şi aceasta, adică de a nu ascun- 
de că a răbdat toate uneltirile, că se obosise suferindu-le şi că avea nevoie de 
rugăciuni spre a se izbăvi vine tot din multa lui smerită-cugetare. 



1 Ase vedea 1 Tim. 1,20. 

„Şi mi-a zis mie: destul este ţie harul meu, că puterea mea întru neputinţă 
se săvârşeşte" (2 Cor. 12, 9), adică, «îţi ajunge ţie că înviezi pe morţi, că vin- 
deci pe cei orbi, că cureţi pe cei leproşi, că faci şi alte minuni. Nu cere dară şi 
ceea ce este fără primejdie, ceea ce este sigur, şi de a propovădui evanghelia 
fără fapte. Ci dacă te tulburi şi întristezi, nu cumva poate o crezi aceasta ca o 
neputinţă din partea mea, că ar fi mulţi acei ce îţi întind curse, te alungă şi te 
bat? Apoi tocmai aceasta arată puterea mea. „Că puterea mea, zice, întru ne- 
putinţă se săvârşeşte", când adică, fiind alungaţi, voi biruiţi pe cei ce vă alun- 
ga, când, fiind prigoniţi, stăpâniţi pe cei ce vă prigonesc, când, fiind legaţi, voi 
puneţi pe fugă pe cei ce vă leagă. Aşadar, nu cere cele de prisos». 

Ai văzut cum apostolul altă pricină a pus, iară Dumnezeu cu totul alta? Căci 
apostolul zice: „ca să nu mă trufesc, datu-mi-s-a îmbolditor", iară de Dum- 
nezeu spune că i-a răspuns că a îngăduit aceasta pentru a se arăta puterea lui 
«Nu numai că ceri ceva de prisos, zice, ci încă ceri un lucru ce ar întuneca pu- 
terea mea». Căci cuvintele „este de ajuns ţie" tocmai aceasta învederează că 
nefimdu-i folositor de a i se mai adăoga ceva, ci găsindu-se înzestrat cu toate 
Astfel ca şi de aici se învederează că nu pentru vreo durere de cap grăieşte el 
Căci doar nu propovăduiau dânşii fiind bolnavi, şi nici ar fi putut propovădui 
tund bolnavi, ci că fiind alungaţi şi prigoniţi, dânşii pe toate le biruiau. 

«Deci fiindcă toate acestea le-am auzit, zice apoi: „Pentru aceea, cu dul- 
ceaţă mă voi lăuda mai mult întru neputinţele mele". Pentru ca să nu cadă - iar 
acei apostoli mincinoşi să se laude pentru izbânzile lor - în vreme ce dânşii se 
găseau în prigoniri, el arată că de aceea tocmai se face mai strălucit, iară 
puterea lui Dumnezeu atunci străluceşte încă mai mult şi cele petrecute' sunt 
vrednice de laudă. Pentru aceea zice: „cu dulceaţă mă voi lăuda", «Nu am spus 
acestea, pe care le-am înşirat, ca fiind trist - dacă le-am spus tocmai acum - că 
adică mi s-a dat mie îmbolditor, ci încă mândrindu-mă şi mai multă putere 
câştigând. Pentru aceea a şi adăogat: „ca să sălăşluiască în mine puterea lui 
Hnstos". Aici mai dă a înţelege şi altceva, aceea adică că cu cât ispitele se 
prelungeau, pe atâta şi cele ale harului se măreau şi mai mult rămâneau Pentru 
care a şi adăogat: 

„Pentru aceea binevoiesc întru neputinţe" (2 Cor. 12, 10). Care neputinţe, 
spune-mi? „Intru defăimări, zice, întru nevoi, în prigoane, în strâmtorări pen- 
tru Hnstos". Ai văzut cât de lămurit a descoperit de astă dată? Căci spunând 
telul neputinţei lor, nu a grăit de friguri, sau de răstimpul acelei boaie, sau de 
vreo altă boală trupească, ci de defăimări, de prigoane şi de strâmtorări Ai vă- 
zut suflet recunoscător? Doreşte ca să scape de rele; dar când a auzit de la 
Dumnezeu că nu trebuie a fi aceasta, apoi nu numai că nu s-a scârbit fiindcă 
nu a fost ascultat în rugăciune, ci încă s-a şi bucurat. 

Pentru aceea şi zice el „binevoiesc", adică «mă bucur, doresc a fi defăimat, 
a fi prigonit, şi a fi strâmtorat pentru Hristos». Acestea le spunea ca, pe de-o 
parte, şi pe aceia să-i contenească, iară pe de alta ca şi acestora să le înalţe cu- 
getele, ca nu cumva să se ruşineze de patimile lui Pavel. Era de ajuns aceasta 
ca să-i facă mai străluciţi decât toţi ceilalţi. 

Mai departe apoi pune şi o altă pricină, zicând: „căci când slăbesc, atunci 
sunt mai puternic" «De ce te minunezi dacă puterea lui Dumnezeu atunci se 
arată? Şi eu atunci sunt puternic. Atunci mai ales harul se pogoară, după cum 
zice aiurea: „Că precum prisosesc patimile lui Hristos întru noi, aşa prin Hris- 
tos prisoseşte şi mângâierea noastră" (2 Cor. 1 , 5). 

'Unde este supărare şi scârbă, acolo este şi mângâiere; unde este mângâie- 
re, acolo este şi har. Când a căzut în temniţă, atunci a făcut apostolul şi minu- 
nile cele mai mari. Când a naufragiat pe mare şi a fost aruncat de valuri într-o 
ţară de varvari, atunci mai ales s-a slăvit. Când a intrat legat înaintea judecăţii, 
atunci mai ales a covârşit pe judecător. Aşa se petrecea şi în legea veche, fi- 
indcă în ispite străluceau drepţii. Aşa cei trei Coconi, aşa Daniil, aşa Moisi, 
aşa Iosif; toţi prin ispite s-au făcut străluciţi şi s-au învrednicit de cununi. 
Atunci şi sufletul se curăţă, când pentru Dumnezeu se întristează. Atunci se 
bucură şi de un mai mare ajutor, având trebuinţă şi de un mai mare sprijin, 
atunci şi el este vrednic de un mai mare har. Dar chiar şi înainte de răsplata 
dată de Dumnezeu, un asemenea suflet se învredniceşte de mari bunătăţi, fa- 
cându-se filosof. Căci şi trufia o smulge supărarea şi scârba, şi lenevirea o taie 
din rădăcină, şi îndeamnă pe cineva la răbdare; descoperă nimicnicia lucruri- 
lor omeneşti şi aduce în sufletul lui multă filosofic 

înaintea ei toate patimile omeneşti se dau în lături: şi zavistia, şi pizma, şi 
pofta, şi stăpânirea, şi dragostea banilor, şi dragostea trupurilor, şi mândria, şi 
trufia, şi mânia, şi în sfârşit întregul puhoiul de patimi. Şi de voieşti a vedea 
aceasta din înseşi faptele omeneşti, aş putea să-ţi arăt şi bărbat deosebi, cum şi 
un întreg norod îndeobşte găsindu-se şi în scârbe, şi în linişte, şi de aici a te 
învăţa în care anume parte este câştigul şi în care trândăvia. Poporul Evreilor, 
de pildă, când era alungat şi necăjit, suspina şi ruga cu stăruinţă pe Dumne- 
zeu, cu care prilej mult ajutor atrăgeau către dânşii de sus; iară când zburdau 
de bine, apucau peste câmpi. Ninevitenii de asemenea când se bucurau de li- 
nişte, atunci întărâtau pe Dumnezeu asupra lor şi-1 făcuseră a ameninţa cu dă- 
râmarea cetăţii lor din temelii, iară când s-au smerit în urma propovăduirii 
Prorocului Iona, atunci au arătat toată filosofia. Iară de voieşti a vedea şi un 
bărbat deosebi, ajuns în asemenea stare, gândeşte-te la Solomon, care în vreme 



Partea morală. Cum că supărarea şi scârba curăţă sufletul de patimi şi pe Dumnezeu îl 
atrag. Despre Alexandru şi despre slava sfinţilor (Veron). 

că mai nainte de votul şi de hotărârea lor strălucind puterea Celui răstignit, a 
atras în partea sa cinstirea întregii lumi 1 . 

Acestea însă au fost iconomisite a se desfăşura fără voia lor, ca astfel nu 
cumva Dumnezeirea lui Hristos să se vestească prin hotărâre omenească, şi 
nici să se creadă şi el a fi unul dintre zeii lor cei mulţi, hirotonisiţi de dânşii. 
Fiindcă dânşii proclamaseră zei şi pe luptătorii cu pumnii, la urmă şi pe pajii 2 
lui Adrian i-a proclamat zei, de unde apoi şi cetatea clădită spre pomenirea 
unuia dintre dânşii se numeşte Antinoos 3 . De vreme ce moartea mărturiseşte 
pentru firea cea muritoare a omului pământesc, apoi diavolul a descoperit o 
altă cale de înşelăciune, slujindu-se de nemurirea sufletului, cu care ameste- 
când o linguşire peste măsură, a dus pe mulţi la necinstire. 

Şi priveşte vicleşug din parte-i: Gând noi aducem de faţă nemurirea sufle- 
tului, atunci când este trebuinţă, necuratul răstoarnă cuvântul nostru; iară când 
el voieşte a-1 făuri spre vătămarea oamenilor, apoi cu multă râvnă stăruieşte în 
această nemurire. Dacă ar zice cineva bunăoară: «Dar cum şi de unde Alexan- 
dru este zeu? Oare nu a murit, şi încă într-un chip înjositor şi ticălos?» - iată 
că se răspunde: «Dar sufletul este nemuriton>. Acum faci vorbire de nemurirea 
sufletului şi filosofezi, ca să te răscoli împotriva lui Dumnezeu celui peste toa- 
te; iară când noi numim nemurirea sufletului cel mai mare dar al lui Dum- 
nezeu, atunci ne crezi de înşelaţi în credinţa noastră, de înjosiţi şi cu nimic mai 
buni decât necuvântătoarele. Dacă noi spunem că cel răstignit viază, de îndată 
se aude râs din partea lui, deşi lumea întreagă strigă, fie cea din vechime, fie 
cea de acum; atuncea, negreşit, prin semnele şi minunile ce se făceau, iară 
acum prin cei ce se întorc la Creştinism. Căci toate aceste izbânzi nu sunt ale 
unui mort. 

Iară dacă acum ţi-ar spune cineva că Alexandru viază, tu crezi, deşi nu poţi 
spune nici de o minune sau semn doveditor. «Da, zici tu, fiindcă trăind el a fă- 
cut multe şi mari fapte. Fiindcă a supus şi neamuri, şi cetăţi, şi războaie multe 
a avut, şi pe mulţi a biruit, şi trofee a luat». Dar dacă eu îţi voi arăta ceea ce 
nu a priceput nici el pe când trăia şi nici vreunul din oamenii de pe atunci, 
apoi care altă dovadă de înviere mai căutaţi? A izbuti un împărat să aibă în 



1 Pricina aceasta o istoriseşte Tertulian în Apologia sa către Septimiu Sever, împăratul Ro- 
manilor, în anul 200 d.Hr., zicând : „Tiberius ergo, cujus tempore nomen Christianum in 
seculum introivit, annunciatum sibi ex Syria Palestina quod iliic veritatem illius divinitatis 
revelaverat, detulit ad Senatum cum praerogativa sufragii sui. Senatus, quia non ipse proba- 
verat, respuit". (Apologeticum, Cap. 5). Vezi şi Istoria bisericească de Evsevie Pamftl, 4, 2. 

2 Tâ JiaiStKâ = favoriţii, iubiţii. 

3 Antinoos, un tânăr Prusan de o frumuseţe vestită, în amintirea căruia împăratul Adrian, 
care îl iubea nespus de mult, a clădit oraşul Antinoos şi a rânduit a i se da cinstiri zeieşti. (A 
se vedea Lexiconul EUino-Romăn de Ioanid, Voi. II, Nume proprii, pag. 44). 

viaţa sa războaie, şi biruinţe, şi armată puternică nu este nimic de mirare şi 
nici ceva nou sau uimitor; dar după răstignire şi îngropare, a face atâtea în tot 
locul pe pământ şi pe mare, aceasta mai ales este ceea ce te umple de uimire şi 
care vesteşte puterea cea sfântă şi negrăită. Şi Alexandru, după moartea lui, 
sfâşundu-se împărăţia lui şi pierind cu totul, nu s-a mai întors, în vreme ce 
Hristos, atunci mai vârtos şi-a întărit împărăţia sa, când a murit. 

Şi ce spun eu de Hristos, când chiar şi ucenicilor lui le-a dat puterea de a 
străluci după moartea lor? Unde este mormântul lui Alexandru? Spune-mi, 
arată-mi-1, şi îţi voi spune şi eu ziua când el a murit. Dar ale robilor lui Hristos 
şi mormintele sunt strălucite, găsindu-se în cea mai împărătească cetate, şi zi- 
lele morţii lor sunt ştiute, preschimbându-se în praznice pentru lumea în- 
treagă. Mormântul aceluia nu-1 ştiu nici chiar casnicii lui, iară mormântul lui 
Hristos îl ştiu până şi varvarii. încă şi mormintele robilor celui răstignit sunt şi 
mai strălucite decât palatele împărăteşti, nu cu mărimea sau cu frumuseţea 
clădirilor numai, fiindcă şi în această privinţă sunt mai presus, ci, ceea ce este 
încă mai mult - cu râvna şi osârdia celor ce îi urmează pe dânşii. Căci însuşi 
cel ce este îmbrăcat cu hlamida împărătească, înconjurând mormintele acelea 
şi lepădând de la dânsul trufia, stă rugându-se sfinţilor, ca să-i ajute pe lângă 
Dumnezeu, şi deci chiar cel ce are diadema împărătească are trebuinţă de spri- 
jinul pescarului şi a făcătorului de corturi. 

Şi vei îndrăzni, spune-mi, a zice că stăpânul lor este mort, ale cărui slugi tre- 
cute din viaţa sunt sprijinitori ai împăraţilor lumii? Şi aceasta ar putea-o vedea 
cineva nu numai în Roma, ci chiar şi în Constantinopole. Căci şi aici, pe 
Constantin cel Mare, a crezut cu cale fiul său de a-1 cinsti cu mare cinste,' pu- 
nându-1 a sta înaintea uşilor de afară ale pescarului. Şi după cum sunt uşierii în 
palatele împărăteşti, întocmai aşa sunt împăraţii în mormintele pescarilor. Ace- 
ia, întocmai ca nişte stăpâni, au în puterea lor partea dinlăuntru a mormântului, 
iară aceştia, ca nişte pribegi, au dorit să li se rânduiască lor uşa de afară, arătând 
prin aceasta şi necredincioşilor că mai marea măreţie în înviere va fi a pes- 
carilor. Apoi dacă aceasta se vede aici în morminte, cu atât mai mult în înviere. 

Dar s-a schimbat rânduiala lucrurilor, căci împăraţii au vrednicia şi cinstea 
slugilor, pe când cei stăpâniţi sau slugile au pe a împăraţilor, şi încă chiar mai 
strălucită. Şi cum că faptul acesta nu este linguşire o dovedeşte însuşi adevă- 
rul, fiindcă şi aceştia s-au tăcut mai străluciţi prin aceia. Căci mormintele sfin- 
ţilor sunt cu mult mai cinstite decât cele ale împăraţilor, de vreme ce la acelea 
se vede un mare gol, un mare pustiu, pe când la acestea o mare îngrămădire de 
lume. Şi de voieşti a asemui mormintele sfinţilor cu înseşi palatele împără- 
teşti, vei vedea că biruinţa este tot de partea lor. 

Acolo sunt poate mulţi cari trec cu nepăsare, iară aici sunt mulţi cari chea- 
mă şi atrag pe bogaţi şi pe săraci, pe bărbaţi şi pe femei, pe robi şi' pe slobozi; 

acolo frică mare, iară aici plăcere nespusă. Dar poate că este o privelişte plă- 
cută de a vedea pe împărat îmbrăcat în haine aurite şi voievozi stând înainte, 
căpitani, căpetenii de oaste, dregători; dar cele ce se văd aici sunt cu mult mai 
însemnate, aşa că cele de acolo, în asemuire cu cele de aici, par jucării copilă- 
reşti. Căci îndată ce treci pragul vieţii acesteia cu gândul şi ţi-1 îndrepţi către 
cer, către împăratul cel de sus, către armata îngerilor, către scaunul cel înalt, 
către slava cea neapropiată, vei vedea câtă osebire mare este. 

Acolo poate că împăratul a pus pe supuşii săi sub stăpânirea căpeteniilor, 
pe unul, de pildă, a-1 dezlega, iară pe altul a-1 lega; iară oasele sfinţilor nu au 
această putere josnică şi vrednică de milă, ci pe aceea cu mult mai mare şi mai 
însemnată, aceea care pe draci îi aduce de faţă şi-i munceşte, iară pe cei legaţi 
de dânşii îi dezleagă de legăturile cele grozave. 

Şi ce poate fi mai înfricoşat ca Divanul acesta? Că deşi nevăzându-se ni- 
meni şi negăsindu-se nimeni lângă coastele dracilor, totuşi se aud glasuri, şi 
suspine, şi bătăi, şi cazne, şi limbi aprinse - fiindcă dracul nu poate suferi 
acea putere minunată. Şi iată cum cei ce au purtat trupuri stăpânesc pe puterile 
cele iară de trupuri; ţărâna, şi cenuşa, şi oasele acelea covârşesc firile celor 
nevăzute 1 . 

Tocmai de aceea nimeni nu ar călători vreodată pentru a vedea palatele îm- 
părăteşti, în vreme ce pe împăraţi de multe ori i-ar putea vedea călătorind la 
mormintele sfinţilor. Căci mormintele sfinţilor ne înfăţişează mărturii şi sim- 
boluri ale judecăţii viitoare, dracii fiind alungaţi, oamenii pedepsiţi şi slobo- 
ziţi. Ai văzut puterea sfinţilor chiar şi după moartea lor? Ai văzut neputinţa 
păcătoşilor chiar şi în viaţă găsindu-se? Fugi deci de răutate, ca să fii stăpân 
pe sineţi, şi îmbrăţişează cu râvnă toată virtutea. Că dacă cele de aici şi sunt 
astfel, apoi poţi pricepe ce fel vor fi cele viitoare. Deci fiind stăpânit de dorul 
acesta necontenit, te vei învrednici de viaţă veşnică. Căreia fie ca toţi să ne în- 
vrednicim, cu harul şi cu iubirea de oameni a Domnului nostru Iisus Hristos, 
căruia se cuvine slava, stăpânirea şi cinstea, împreună cu Tatăl şi cu Sfântul 
Duh, acum şi pururea şi în vecii vecilor. Amin. 



5 Obiceiul era ca îndrăciţii să fie aduşi pe la mormintele sfinţilor, unde, după ce le se ci- 
teau cuvenitele rugăciuni, acei bolnavi se vindecau, iar dracii erau alungaţi de puterea minu- 
nată a sfintelor moaşte - după cum se petrece şi astăzi. 

OMILII HKVII 



„Făeutu-m-am fără de minte lăudându-mă; voi 
m-aţi silit. Că mi se cădea de către voi a fi învederat " 
(2 Cor. 12, 11) 

Intregindu-şi vorba cu privire la laudele sale, nu a stat numai aici, ci din 
nou se mdreptăţeşte şi îşi cere iertare pentru cele spuse, zicând că a fost silit la 
aceasta, iară nu a facut-o din bunăvoia sa. Dar chiar şi silit fiind a se lăuda el 
totuşi se numeşte pe sine neînţelept sau fără de minte. La început el zicea- Ca 
pe un fără de minte îngăduiţi-mă", şi „ca întru neînţelepciune", iară aici'pe 
ţaţa se zice a fi fără de minte. Că după ce prin cele vorbite a pregătit ceea ce 
voia, la urmă cu îndrăzneală şi fără înconjur se agaţă de acest cusur, învăţân- 
du-ne a nu ne lăuda pe noi înşine, chiar dacă ar fi nevoie, de vreme ce şi Pa- 
vel, cu toate că era o pricină binecuvântată, totuşi s-a numit fară de minte 
Apoi şi pricina celor spuse el o aruncă întreagă nu asupra apostolilor celor 
mincinoşi, ci asupra ucenicilor, zicând că „voi m-aţi silit". «Dacă aceia, zice 
s-ar fi lăudat cum s-ar întâmpla şi nu ar fi făcut aceasta o dată cu amăgirea sau 
înşelarea voastră, nici pe voi nu v-aş fi pierdut şi nici aş fi ajuns a spune ase- 
menea vorbe; dar fiindcă au stricat întreaga Biserică, apoi eu, având în grijă 
binele vostru, m-am văzut silit a mă face fară de minte». Şi nu a spus- «M-am 
temut ca nu cumva, răpindu-vă învăţăturile cele de dinainte, să semene printre 
voi cele ale lor», fiindcă acestea le-a spus mai sus, zicând: „mă tem ca nu 
cumva precum şarpele a amăgit pe Eva, aşa să se strice şi înţelegerile voastre" 
- iară aici nu aşa, ci mai cu putere, mai cu multă stăpânire, luându-şi îndrăz- 
neala din cele grăite. „Că mi se cade, zice, de către voi a fi învederat." 

După aceea apoi pune şi pricina, şi nu mai spune de descoperiri, nici numai 
de semne, ci de ispite. „Că cu nimic nu sunt mai prejos, zice, decât apostolii 
cei mari" Priveşte şi aici cum încă mai cu stăpânire grăieşte, căci în vreme ce 
mai namte spunea: „Cu nimic socotesc că nu sunt mai prejos", iată că aici 
după cum am spus, grăieşte mai hotărâtor. Dar nici aşa el nu se depărtează de 

măsura cuvenită şi nici de obiceiul său, căci mai departe, ca şi cum parcă ar fi 
spus ceva ce a trecut peste vrednicia lui, că adică s-a numărat pe sine cu apos- 
tolii ceilalţi, se conteneşte din nou, zicând: „măcar că nimic nu sunt. Că sem- 
nele apostolului s-au lucrat întru voi" (2 Cor. 12, 12). «Nu te uită la aceea, 
zice, că eu sunt mic şi nebăgat în seamă, ci numai dacă nu te-ai bucurat de 
cele care trebuia a te folosi de la apostoli». Şi nu a spus că sunt mic, ci ceea ce 
era mai jos încă: „că nimic sunt". Căci ce folos este a fi cineva mare şi a nu 
folosi cu nimic? - După cum şi pentru un «doftor iscusit nu poate fi nici un 
folos dacă nu a vindecat nici un bolnav. 

«Deci zice, nu căuta la aceea că eu nu sunt nimic, ci gândeşte-te că în cele 
ce voi trebuia a vă găsi bine, eu nu am fost mai prejos cu nimic, ci mi-am pus 
ia mijloc încercarea apostoliei mele. Prin urmare, nu era nevoie de cuvintele 
mele». Acestea le spunea nu doară că avea nevoie a se învedera - căci cum ar 
fi fost cu putinţă a face aceasta el, care chiar şi cerul îl socotea mic pentru dra- 
gostea lui Hristos? - ci fiindcă se îngrijea de mântuirea acelora. Apoi ca nu 
cumva să zică dânşii: «Ei şi, ce ne priveşte pe noi că cu nimic nu ai fost mai 
prejos de apostolii cei mari?» - iată că el a adăogat îndată că: „întru voi s-au 
lucrat semnele apostolului, întru toată răbdarea, prin semne, şi minuni, şi pu- 
teri". Vai, ce noian de izbânzi a trecut (parcurs) în câteva cuvinte! Dar tu pri- 
veşte ce a pus el mai întâi: răbdarea - fiindcă aceasta mai cu seamă este dova- 
da apostolului, a suferi toate cu bărbăţie. Dar aceasta el o trece în scurt şi nu- 
mai printr-un singur cuvânt, pe când despre semne, care nu aparţineau defel 
izbânzilor sale, prin mai multe cuvinte. Gândeşte-te singur câte închisori a su- 
ferit el, câte bătăi, câte primejdii, câte curse şi câte ispite nu a lăsat el a se în- 
ţelege prin numirea de răbdare - şi câte iarăşi nu se înţeleg prin numirea de 
semne, minuni şi puteri: câţi morţi înviaţi, câţi orbi vindecaţi, câţi leproşi cu- 
răţiţi, câţi draci alungaţi. 

Acestea auzindu-le, învăţăm că şi dacă ne găsim poate câteodată siliţi la 
asemenea povestiri, noi să trecem iute, sau mai bine zis, să dăm la o parte iz- 
bânzile noastre - ceea ce a făcut şi Pavel. 

Apoi, ca nu cumva să zică unii: «că şi dacă eşti mare şi ai făcut multe, to- 
tuşi nu ai făcut atâtea câte au făcut apostolii în celelalte Biserici», a adăogat 
îndată: 

„Că ce este de care să fiţi mai lipsiţi decât celelalte Biserici?" (2 Cor. 12, 
13) - că nu v-aţi împărtăşit, zice, de un mai mic har decât celelalte Biserici». 
Dar poate ar zice cineva: «Şi pentru ce oare a întors vorba la apostoli, lăsând 
la o parte lupta lui împotriva apostolilor mincinoşi?» A făcut aceasta cu sco- 
pul de a ridica încă mai mult cugetele lor şi a le arăta că nu numai că este mai 
bun decât acei apostoli mincinoşi, ci şi faţă de apostolii cei mari încă nu este 

loviţi pe voi, fiindcă sunteţi neputincioşi şi săraci», ci „că nu caut ale voastre, 
ci pre voi", adică «cer de la voi ceva mai mare: suflete în loc de bani, mântui- 
re în loc de aur». Apoi fiindcă faptul s-ar fi putut lua altfel şi s-ar fi putut bă- 
nui că el este supărat pe dânşii, iată că el pune şi pricina. Şi fiindcă ar fi putut 
dânşii să-i răspundă: «Apoi nu este poate slobod de a ne avea şi pe noi, şi pe 
ale noastre?» adaogă cu multă gingăşie îndreptăţirea lor, zicând: „Că nu sunt 
datori fiii să agonisească părinţilor, ci părinţii fiilor" - în locul dascălilor şi a 
ucenicilor punând pe părinţi şi pe fii şi arătând că faptul este din datorie, ceea 
ce nu era din datorie. Fiindcă nu aşa a poruncit Hristos, ci cu totul dimpotrivă; 
dar apostolul le spunea aceasta cruţându-i pe dânşii, pentru care încă a spus şi 
ceva mai mult, căci nu a zis numai că nu sunt datori fiii de a agonisi părinţilor, 
ci şi că părinţii sunt datori a face aceasta. «Deci zice, fiindcă părinţii sunt da- 
tori a face aceasta». 

„Eu prea cu dulceaţă voi cheltui şi mă voi cheltui pentru sufletele voastre" 
(2 Cor. 12, 15). «Părinţilor, zice, le-a poruncit legea ca să agonisească pentru 
fii, iară eu nu numai aceasta o fac, ci şi pe mine mă dau». Priveşte cum şi co- 
vârşirea aceasta în vorbă - nu numai de a nu lua de la dânşii nimic, ci încă a 
se şi preda pe sine lor - nu o pune cum s-ar întâmpla, ci cu multă râvnă şi în 
scopul de a-i ajuta chiar, fiindcă cuvintele „mă voi cheltui" aceasta lasă a se 
înţelege. Este ca şi cum pare ca ar zice: «Chiar de ar trebui ca să-mi cheltuiesc 
şi însuşi trupul meu, nu-1 voi cruţa, pentru mântuirea voastră». Dar şi ceea ce 
adaogă el o pune amestecând învinovăţirea cu dragostea, căci zice: 

„Măcar că mai mult iubindu-vă, mai puţin mă iubesc de voi", adică «fac 
acestea pentru cei iubiţi de mine, dar cari pe mine nu mă iubesc deopotrivă». 
Dar tu te gândeşte câte trepte are faptul acesta: trebuia a lua de la dânşii cele 
de trai, şi el nu lua; iată întâia treaptă, sau mai bine zis, întâia lui izbândă. A 
doua, că era lipsit; a treia, că propovăduia lor evanghelia; a patra, că se preda 
pe sine lor, şi încă nu cum s-ar întâmpla, ci cu multă dulceaţă; a cincea, că-şi 
va cheltui nu numai banii, ci şi pe sine; a şasea, că făcea aceasta pentru cei ce 
nu-1 iubeau pe dânsul atât de mult; şi a şaptea, că pentru cei pe care îi iubea 
mult. 

'Aceasta deci să râvnim şi noi. Mare păcat este, iubiţilor, şi de a nu iubi pe 
aproapele; dar încă şi fiind iubit cineva, să nu iubească, desigur că este cu 
mult mai mare. Că dacă cel ce iubeşte pe cel ce îl iubeşte nu este fapt mai 
mare ca al vameşilor, apoi cel ce nici aceasta nu o are este împreună cu fiarele 
cele sălbatice, sau mai bine zis, chiar şi mai jos decât acestea. Ce spui, omule? 
Nu iubeşti pe cel ce te iubeşte? Şi pentru ce trăieşti atunci? La ce eşti tu folo- 
sitor atunci? în ce anume lucruri? In cele politice? în cele deosebi? în nimic. 



1 Partea morală. Despre pizmă (Veron). 

căci nimic în lumea aceasta nu poate fi mai netrebnic ca omul ce nu ştie a 
iubi. Legea aceasta a iubirii au cinstit-o de multe ori până şi tâlharii, ucigătorii 
şi spărgătorii de case; ba până şi cei ce se împărtăşesc numai din pâine şi din 
sare s-au schimbat, prefacându-se cu totul, iară tu care nu numai pâinii şi din 
sării te împărtăşeşti, ci şi intrărilor şi ieşirilor, şi vorbelor şi faptelor, nu iu- 
beşti? Cei ce iubesc într-un chip necinstit, iată că-şi cheltuiesc întreaga lor 
avere cu muierile curve; iară tu, având o iubire curată şi cinstită, eşti atât de 
rece, atât de netrebnic şi neputincios, că chiar şi fără cheltuială nu primeşti a 
iubi? 

«Dară cine, zici tu, este atât de ticălos, cine este atât de sălbatic încât să le- 
pede şi să urască pe cel ce îl iubeşte?». Bine faci că nu crezi că s-ar putea pe- 
trece un asemenea fapt necuviincios; dar dacă eu îţi voi arăta pe mulţi de acest 
fel, cum vom mai suferi ruşinea? Când tu, de pildă, vorbeşti de rău pe cel iu- 
bit; când auzind pe un altul vorbindu-1 de rău, şi nu-i iei apărarea; când spo- 
rind, tu îl pizmuieşti - apoi atunci ce fel de dragoste ai către el? Deşi nu este 
de ajuns a arăta dragoste către cineva numai prin faptul de a nu-1 pizmui. sau a 
nu-1 duşmăni sau război, ci de a-1 ţine strâns şi a-1 înălţa cu laude pe cel iubit: 
dar încă când tu totul faci şi grăieşti spre a-1 doborî, apoi atunci ce ar putea fi 
mai ticălos ca un astfel de suflet? Ieri şi alaltăieri îţi era prieten, şi vorbeai cu 
el, şi stăteai la masă cu el; apoi fiindcă deodată l-ai văzut sporind, ai aruncat 
masca prieteniei şi ţi-ai pus-o pe cea a duşmăniei, sau mai bine zis, a nebuniei, 
fiindcă este o adevărată nebunie a te atinge de bunătăţile aproapelui tău. Acest 
fapt este fapt de nebuni şi de câini turbaţi. Căci şi privirile lor sunt îndreptate 
cu furie asupra aproapelui, fiind asmuţiţi, aşa zicând, de pizmă. 

Este mai bine a avea cineva înlăuntrul său un şarpe învârtindu-se decât a 
avea pizmă, fiindcă pe şarpe cel puţin îl poate vărsă dinlăuntru prin doftorii, 
sau că îl poate linişti prin mâncare, în vreme ce pizma nu se rostogoleşte nu- 
mai înlăuntrul pântecelui, ci se cuibăreşte şi înlăuntrul sufletului, şi astfel pati- 
ma este greu de scos de acolo. Şarpele fiind înlăuntru nu s-ar atinge cât de pu- 
ţin de trupul omului dacă are mâncare - în vreme ce pizma, chiar de i-ai întin- 
de mii de mese, roade chiar sufletul, muşcându-1 din toate părţile, rănindu-1, 
spârcuindu-1 . Şi nici o mângâiere alta nu află, prin care să se poată opri de la 
această nebunie, fără numai una singură: neizbânda celui pizmuit. Numai aşa 
se linişteşte, sau mai drept vorbind nici aşa, fiindcă dacă vede pe acesta mer- 
gându-i rău, vede în acelaşi timp şi pe un altul mergându-i bine, şi atunci ace- 
leaşi dureri le simte din nou, şi astfel pretutindeni rane, pretutindeni dureri, 
căci pentru unul ca acesta nu este nimeni pe pământ pe care să nu-1 vadă că-i 
merge bine. 



1 A spârcui: a hăcui, a sfâşia (despre fiare). 

Dar covârşirea bolii acesteia merge atât de departe, că cel cuprins de ea 
chiar în casă de s-ar încuia pe sine, şi acolo ar pizmui pe bărbaţii cei vechi, în- 
cetaţi din viaţă. Decât de a pătimi de acestea oamenii din lume este desigur un 
lucru urâcios, însă nu atât de grozav - dar ca boala aceasta să o aibă până şi 
cei scăpaţi din mijlocul tulburărilor din lume, aceasta desigur că este cel mai 
grozav rău. 

Aş fi voit să tac; dar dacă prin tăcere s-ar putea astupa ruşinea izvorâtă din 
fapte, negreşit că tăcerea ar fi un câştig; dar dacă, chiar tăcând eu, lucrurile 
vor striga mai tare decât limba mea, atunci nici o vătămare nu poate fi din cu- 
vintele mele, ci dimpotrivă, un folos şi un câştig din biciuirea relelor noastre. 

Că boala aceasta, iubiţilor, s-a atins până şi de Biserică, şi toate le-a întors pe 
dos, şi rânduiala trupului Bisericii a sfâşiat; şi stăm unii împotriva altora, za- 
vistia întrarmând pe noi. Pentru aceea mare este stricăciunea. Căci dacă atunci 
când toţi clădesc, iubit lucru este a sta cei ce se învaţă, apoi atunci când toţi dă- 
râmăm, care va fi sfârşitul? 

Dar ce faci, omule? Tu crezi că dărâmi pe cele ale aproapelui, fară să te 
gândeşti că, mai nainte de ale aproapelui, dărâmi pe ale tale. Nu vezi pe grădi- 
nari, pe truditorii pământului cum toţi la aceeaşi aleargă? Că unul, de pildă, 
sapă, altui răsădeşte, un altul acoperă rădăcinile, un altul udă ceea ce a răsădit, 
un altul leagă răsadul şi un altul curăţă pământul de tot viermele stricător, şi 
toţi către una privesc: mântuirea sadului. 

Dară cu pizma nu se petrece aşa; căci ceea ce eu sădesc, un altul clatină şi 
dezrădăcinează. Lasă cel puţin ca aceea ce am sădit să se prindă bine, ca astfel 
să se facă mai puternică decât vrăjmăşia. Nu lucrul meu smulgi, ci pe al tău; eu 
am sădit, iară tu trebuia a uda. Iar dacă ai clătinat planta, ai scos-o din rădăcină 
şi nu mai ai pentru ce s-o uzi. Dar poate că vezi pe grădinar că-i merge bine? 
Nu te teme, căci nici eu nu sunt ceva, şi nici tu. „Nici cel ce sădeşte şi nici cel 
ce udă este ceva" (1 Cor. 3, 7), căci al unuia singur este lucrul acesta: al lui 
Dumnezeu. Aşa că dacă tu smulgi cele sădite, apoi te lupţi cu Dumnezeu. 

Deci, iubiţilor, să ne deşteptăm şi să fim cu priveghere. Nu mă tem de răz- 
boiul cel dinafară, precum mă tem de cel dinlăuntru - fiindcă şi rădăcina, când 
este bine prinsă în pământ, nimic nu va suferi planta din pricina vânturilor. 
Dar dacă ea se clatină, apoi fiindcă viermii o rod dinlăuntru, va cădea la pă- 
mânt - chiar şi dacă nu ar atinge-o nimeni. 

Apoi până când oare vom roade rădăcina Bisericii, ca şi viermii rădăcina 
plantelor? Fiindcă şi astfel de cugete tot din pământ se nasc, ca şi viermii, sau 
mai bine zis, nici din pământ, ci au ca mumă pe putregaiul bălegarului şi nu 
sunt departe de purtarea cea scârboasă a muierilor celor stricate. 

Să ne facem odată bărbaţi viteji, să ne facem nevoitori ai filosofîei, să alun- 
găm curgerea acestor rele. Căci ca pe un trup mort văd pe mulţimea Bisericii 

aruncată acum. Şi după cum la un trup mort de curând putem vedea ochi, pu- 
tem vedea mâini, picioare, grumaz şi cap, dar nu vedem pe nici un mădular ia- 
când al său, tot aşa şi aici, toţi cei de faţa sunt credincioşi, dar credinţa nu este 
lucrătoare; fiindcă fierbinţeala i-am stins-o, şi trupul lui Hristos l-am făcut 
mort. Şi dacă este înfricoşat ceea ce am spus, apoi cu mult mai înfricoşat este 
când se vede în lucruri. Avem numai numele de fraţi, iară faptele ne sunt de 
vrăjmaşi; toţi ne numim mădulări ale lui Hristos, dar ca fiarele ne războim. 

Acestea nu le-am spus spre a da în vileag cele ale noastre, ci ca să fac a ne 
ruşina şi a ne depărta de asemenea păcat. Cutare a intrat în vreo casă şi s-a bu- 
curat de cinste. Pentru aceasta tu trebuie a muîţămi lui Dumnezeu, fiindcă mă- 
dularul tău este cinstit şi Dumnezeu se proslăveşte - însă tu faci cu totul dim- 
potrivă, căci grăieşti de rău şi pe cel ce 1-a cinstit, şi pe cel cinstit, aşa că pe 
amândoi voieşti a-i împiedica, în acelaşi timp şi pe tine a te face cu totul de 
ruşine. 

Şi pentru ce faci aşa, mişelule şi nenorocitule? Ai auzit un om lăudat fie de 
bărbaţi, fie de femei? Alătură-te şi tu la acele laude, căci cu chipul acesta şi pe 
tme te vei lăuda. Iară dacă tu poate ai voit să dobori lauda aceea, apoi mai 
nainte de toate te-ai grăit pe tine de rău, căpătând ascultătorii părere rea despre 
tine, în acelaşi timp şi pe acela l-ai ridicat încă mai mult. Când auzi că-1 laudă, 
fa-te şi tu tovarăş ai acelor laude: dacă nu cu viaţa şi cu faptele, cel puţin să te 
bucuri de binele aceluia. L-a lăudat cutare? Laudă-1 şi tu, şi tot astfel te va 
lăuda şi pe tine acesta, ca bun şi blând. Să nu te temi că cu laudele altuia vei în- 
josi pe ale taie - căci aceasta se întâmplă numai cu prihănirile. Că iubitor de 
prigonire este neamul nostru omenesc, şi când te aude cineva defăimând pe un 
altul, el tocmai că întinde laudele şi mai mult, voind prin aceasta a te lovi; iară 
pe cel ce defaimă îl grăieşte de rău atât el întru sine, cât şi către alţii. 

Ai văzut la câte rele ne facem noi înşine pricina relelor? Cum pierdem şi 
împrăştiem turma? Deci să ne facem odată mădulări adevărate şi un singur 
trup. Cel lăudat lepede laudele ce i se aduc şi arunce-Ie fratelui său, iară cel ce 
aude laude de altul bucure-se împreună cu cel ce laudă. Că dacă în chipul 
acesta ne vom purta, vom atrage spre noi şi pe Cap, şi dacă suntem dezbinaţi 
între noi, atunci şi noi ne vom depărta de ajutorul cel de acolo - iar dacă aju- 
torul de acolo se depărtează de noi, atunci trupul va fi mult vătămat, netlind 
ţinut strâns bine de Sus. 

Deci ca nu cumva să se întâmple aceasta, apoi alungând de la noi zavistia 
şi pizma şi dispreţuind slava celor mulţi, să îmbrăţişăm dragostea şi unirea. 
Căci numai aşa ne vom învrednici şi de bunătăţile de acum, şi de cele viito. -e. 
Cărora fie ca toţi să ne învrednicim, cu harul şi cu iubirea de oameni a Dom- 
nului nostru Iisus Hristos, căruia se cuvine slava, stăpânirea şi cinstea, împre- 
ună cu Tatăl şi cu Sfântul Duh, acum şi pururea şi în vecii vecilor. Amin. 

OMILII HHVIII 



„ Ci fie; eu nu am îngreuiat pre voi, ci fiind isteţ, cu 
meşteşug v-am prins. Au doară prin cineva din cei ce 
am trimis la voi v-am jefuit? Rugat-am pre Tit, şi îm- 
preună cu el am trimis pre fratele. Au doară v-a jefuit 
ceva Tit? Au nu cu acelaşi duh am umblat? Au nu pre 
aceleaşi urme"? (2 Cor. 12, 16-18) 

Foarte întunecate sunt spuse graiurile acestea de Pavel, însă nu în zadar şi 
fără scop. Fiindcă vorba îi era de bani şi de îndreptăţirea pentru dânşii, apoi cu 
drept cuvânt că sunt acoperite cu un văl cele grăite. Deci ce oare este ceea ce 
el spune aici? A zis că «nu am luat de la voi nimic şi că sunt gata de a cheltui 
şi a mă cheltui şi pe mine» şi, în sfârşit, atât în întâia lui Epistolă, cât şi aici, 
multe a grăit în privinţa aceasta. Acum însă spune altceva, aducând vorba ca o 
antiteză şi mai nainte dezlegându-o. Ceea ce el spune, aceasta înseamnă: «Eu 
pe voi nu v-am împovărat cu nimic. Dar poate că ar zice cineva că, dacă eu pe 
faţă nu am luat, totuşi, fiind şiret, am pus la cale pe cei trimişi de mine ca să 
ceară de la voi în numele meu şi că am luat prin aceştia, părându-se că eu 
m-am scos afară din pricină dacă prin alţii am primit. Dar nici aşa ceva nu 
poate spune cineva; şi pentru aceasta martori sunteţi voi». Pentru aceea el 
aduce vorba prin întrebare, zicând: „Rugat-am pre Tit, şi împreună cu el am 
trimis pre fratele; au doară v-a jefuit ceva Tit? Au nu pre aceleaşi urme am 
umblat?" Adică «nici el nu a luat». 

Ai văzut câtă străşnicie, încât nu numai pe sine să se ţină curat de orice lu- 
are de ajutoare, ci chiar şi pe cei trimişi de dânsul să-i ferească, ca să nu dea 
nici cea mai mică pricină de vorbă celor ce ar voi să se agaţe de această prici- 
nă? Aceasta este cu mult mai mare decât ceea ce a făcut Patriarhul Avraam. 
Căci acela, întorcându-se de la biruinţă şi împăratul dându-i prăzile din război, 
i-a răspuns că nimic nu va lua afară de ceea ce au mâncat slugile 1 - iară Pavel 

' A se vedea Cap. 14 din Cartea Facerii. 

nici de hrana trebuitoare nu s-a folosit şi nici pe ai săi nu i-a lăsat să ia, închi- 
zând astfel cu prisosinţă gurile neruşinaţilor. Pentru aceea deci nici nu se ros- 
teşte şi nici nu spune că nici aceia nu luau, ci ceea ce este mai mare şi mai în- 
semnat ca orice, că ia de martori chiar pe Corintheni, ca să mărturisească că 
dânşii nu au luat nimic, ca să nu pară că el mărturiseşte de la sine şi pentru 
sine, ci dânşii să mărturisească, după cum şi noi obişnuim a face în împrejură- 
rile cele ştiute de toţi. 

«Spuneţi voi, zice: Nu cumva vreunul dintre cei trimişi ai noştri v-a jefuit 
eu ceva?» Şi nu zice: «Nu cumva a luat ceva de la voi», ci faptul îl numeşte 
jefuire, atingându-se cu putere de acei apostoli mincinoşi şi ruşinându-i foarte, 
arătând prin aceasta că a lua de la cineva fară voia sa jefuire se numeşte. Şi nu 
a zis: «au doară prin Tit», ci „au doară prin cineva", adică «nici aceasta nu o 
puteţi spune, că cutare a luat, iară celălalt nu a luat, fiindcă nimeni dintre cei 
veniţi la voi din partea noastră nu a luat». 

„Rugat-am pe Tit". Chiar şi această zicere este înţepătoare, fiindcă nu a zis: 
«am trimis pe Tit», ci „rugat-am pe Tit", arătând prin aceasta, că măcar de ar 
fi luat, cu dreptate ar fi făcut aceasta, el însă şi aşa a rămas curat de tot pono- 
sul. Pentru aceea iarăşi îi întreabă, zicând: „Au doară v-a jefuit ceva Tit? Au 
nu cu acelaşi duh am umblat?" Şi ce va să zică „cu acelaşi duh"? Prin aceasta 
el totul pune în seama harului şi arată că lauda pentru toate acestea nu se pune 
în seama ostenelilor noastre, ci izbânda întreagă este a duhului şi a harului. 
Căci har mare era ca cei lipsiţi şi flămânzi să nu primească nimic, şi aceasta 
tot spre zidirea ucenicilor. „Au nu pre aceleaşi urme?" Adică câtuşi de puţin 
nu s-au abătut dânşii de această străşnicie, ci au păzit aceeaşi rânduială. 

„Au iară vă pare că ne îndreptăţim înaintea voastră?" (2 Cor. 12, 19). Ai 
văzut cum peste tot locul el se teme nu cumva dânşii să ia faptul acesta ca o 
linguşire? Ai văzut chibzuinţă apostolică, cum întruna pune aceasta? Fiindcă 
şi mai nainte zicea: „Nu ne lăudăm pre noi înşine, ci dând vouă pricină de lau- 
dă", şi în începutul Epistolei iarăşi: „Nu cumva avem trebuinţă de epistole de 
înfăţişare?" 

„Iară acestea toate, pentru a voastră zidire". Iarăşi îi mângâie. Şi nici aici 
nu spune lămurit că «nu luăm din pricina neputinţei voastre», ci „pentru a 
voastră zidire" zice - negreşit că mai lămurit decât cele de dinainte, descope- 
rind totodată şi ceea ce-1 chinuia de atâta vreme, şi încă cu oarecare dulceaţă, 
căci nu a zis: pentru neputinţa voastră, ci „pentru a voastră zidire". 

„Că mă tem ca nu cumva, dacă voi veni, să aflu pre voi precum nu voiesc 
şi eu să mă aflu vouă precum nu voiţi" (2 Cor. 12, 20). Urmează deci a spune 
ceva mare şi greoi. Pentru aceea a şi pus mai dinainte îndreptăţirea, şi prin 
aceea că zice „pentru a voastră zidire", şi prin cuvintele „că mă tem", cu care 
prilej el doboară din capul locului obrăznicia celor ce s-ar vorbi- Şi aceasta nu 

era doar venită din o prea mare îndrăzneală din parte-i, sau din stăpânirea lui 
de dascăl, ci din dragoste părintească, când el se teme şi tremură mai mult 
chiar decât cei păcătoşi şi voieşte îndreptarea lor. Dar nici aşa el nu-i loveşte 
cu vorba şi nici nu se rosteşte hotărâtor, ci îndoindu-se zice: „nu cumva, dacă 
voi veni, să aflu pre voi precum nu voiesc". Nu a spus «să vă aflu fară vir- 
tuţi», ci „precum nu voiesc", arătând prin toate acestea dragostea lui cea mare 
către dânşii. Şi cuvintele „să vă aflu" ori „şi eu să mă aflu" vin de la cineva 
care nu s-ar aştepta la aşa ceva. Adică «faptul acesta nu ar veni din voie, ci 
dintr-o nevoie, care şi-ar lua pricina de la voi». Pentru aceea zice: „să mă aflu 
precum nu voiţi". Aici nu a mai spus «precum nu voiesc», ci mult mai înţepă- 
tor: „precum nu voiţi". Ar fi putut iarăşi să zică «precum nu voiesc», şi chiar 
aşa le-ar fi arătat dragostea sa, dar el nu voieşte defel să moleşească pe ascul- 
tător. Dar mai drept vorbind, chiar şi cuvântul său ar fi fost mai greoi de altfel 
- pe când acum el a şi atins mai mult, în acelaşi timp s-a şi arătat mai blând. 
Căci aceasta este osebirea lui Pavel şi a înţelepciunii lui: a tăia cât se poate 
mai adânc şi a atinge cât se poate mai cu blândeţe. 

Apoi, fiindcă a vorbit foarte întunecat, la urmă descoperă aceasta spunând: 
„nu cumva să fie prigoniri, pizme, mânii, sfade, clevetiri, şoptiri, semeţii, ne- 
aşezări". Ceea ce ar fi trebuit să pună la început pune tocmai la urmă, fiindcă 
împotriva sa era îndreptată purtarea cea fără de minte a acelora. Deci ca nu 
cumva să pară că el caută mai întâi pe ale sale, de aceea de ia început vorbeşte 
de cele obşteşti. Căci prigonirile, învinovăţirile şi toate celelalte se nasc din 
pizmă, de vreme ce pizma este ca şi o rădăcină rea ce naşte mânia, învinovăţi- 
rea, lipsa de minte, şi pe toate celelalte, prin care se şi împuterniceşte încă mai 
mult. 

„Nu cumva iarăşi dacă voi veni, să mă smerească Dumnezeul meu la voi" 
(2 Cor. 12, 21). Chiar şi cuvântul „iarăşi" este a unuia care atinge, ca şi cum 
parcă ar fi zis: «ajung cele de mai nainte» - ceea ce spunea încă de pe la înce- 
putul Epistolei, că „Cruţând pre voi nu am venit în Corinth" Ai văzut cum 
prin cuvintele ce ne stau înainte el arată şi supărare, în acelaşi timp şi iubire 
părintească? 

Dar oare ce înseamnă cuvintele: „să mă smerească Dumnezeu"? Dar slava 
tocmai în aceea stă: în a fi învinuit, a fi pedepsit, a fi tras la răspundere - iar el 
tocmai aceasta o numeşte smerire. Atât de departe era de a se ruşina de acea 
smerire, încât, deşi înfăţişarea trupului era slabă şi cuvântul defăimat, totuşi el 
voia necontenit a fi aşa şi dorea cu totul dimpotrivă. Aceasta o spune în trece- 
rea timpului mai lămurit, iară ca smerire el maieu seamă aceea o socoteşte, de 
a cădea întru o astfel de trebuinţă, de a osândi, de a pedepsi. 

Şi pentru ce oare nu a spus: «ca nu, venind, să mă smeresc», ci „ca nu, ve- 
nind, să mă smerească Dumnezeul meu"? Adică «că dacă nu m-aş îngriji de 

dânsul, nu m-aş căi de nimic şi nici nu m-aş îngriji de nimic. Şi nici nu cer 
vreo răspundere de la cineva, ca şi cum aş avea vreo putere, ci numai pentru 
porunca sa». Mai sus însă tot aceeaşi punându-o, zice: „să mă aflu precum nu 
voiţi", iară aici cu mai multă blândeţe grăieşte, zicând: „voi plânge pre mulţi 
cari au greşit mai nainte", şi nu spune simplu că au greşit, ci şi că „nu s-au po- 
căit". Şi nu a spus «pe toţi», ci „pre mulţi", şi nici pe aceştia nu-i dă pe faţă, 
înlesnindu-le prin aceasta întoarcerea lor cu uşurinţă la pocăinţă. Prin aceasta 
mai învederează încă şi că pocăinţa poate îndrepta pe cele abătute; că pe cei 
ce nu se pocăiesc el îi jeleşte, ca pe unii ce bolesc de o boală de netămăduit, 
ca pe cei ce rămân în păcat şi sub rana păcatului. 

Cugetă deci la virtutea lui apostolică, când el, necunoscând în sine nici un 
rău, jeleşte totuşi şi se plânge pentru relele străine şi se smereşte pentru greşa- 
lele altora. Dar aceasta mai cu seamă este datoria dascălului, a se întrista îm- 
preună în nenorocirile ucenicilor, a se scârbi şi a se văicări în ranele şi durerile 
celor mici. 

Mai departe apoi spune şi felul păcatului: „de necurăţenia, şi curvia, şi 
spurcăciunea carea au făcut". Prin aceste cuvinte s-ar părea că face vorbire de 
curvia aceea ştiută - dar dacă ar cerceta cineva mai cu amănunţime, ar găsi că 
tot felul de păcat s-ar putea numi cu numele de curvie. Că dacă cu deosebire 
curvarul şi preacurvarul se numesc necuraţi, cu toate acestea însă şi celelalte 
păcate aduc necurăţenie sufletului. Pentru aceea şi Hristos numeşte pe Iudei 
necuraţi, nu numai de curvie învinovăţindu-i prin aceasta, ci şi de toată răuta- 
tea. Pentru care şi zice să-şi facă curat şi partea din afară, şi că: „nu cele ce in- 
tră spurcă pre om, ci cele ce ies din el" (Mt. 15, 11); şi aiurea iarăşi se zice: 
„Necurat este înaintea Domnului tot cel cu inima înaltă" (Pilde 16, 6). 

J Nimic deci nu este mai curat ca virtutea şi nimic nu este mai necurat ca 
răutatea. Aceea este mai strălucitoare decât soarele, iară aceasta este mai putu- 
roasă decât murdăria cea din mlaştină. Şi acest fapt l-ar putea mărturisi chiar 
şi cei ce se tăvălesc în acele mlaştini puturoase, şi cei ce trăiesc în întuneric, 
când cineva i-ar face oarecum ca să vadă câte puţin. întrucât însă ar rămâne în 
halul acela, şi vor fi ca beţi de patimă, apoi dânşii dăinuind a se învârti în întu- 
neric, vor zăcea acolo în chip necuviincios şi cu toată necurăţenia, simţind ei, 
desigur, şi atunci unde anume se găsesc, dar nu cu străşnicie. Dar când ar ve- 
dea pe cineva dintre cei ce trăiesc în virtuţi că îi ceartă, fie chiar numai în faţă, 
abia atunci îşi dau seama mai bine de dânşii şi îşi cunosc treapta ticăloşiei, şi 
mustrarea aceea ca şi o rază de lumină pogorându-se asupra lor, le acoperă 



1 Partea morală. Tot păcatul se numeşte necurăţie, şi despre loan Botezătorul şi despre 
Irod (Veron). 

parcă sluţenia, şi pe cel cu conştiinţă îl ruşinează, fie el rob sau slobod, împă- 
rat sau supus. 

Astfel Ahaav văzând pe Ilie s-a ruşinat, şi chiar nespunând acela nici un 
cuvânt, totuşi el numai la vederea Prorocului s-a smerit. Şi tăcând pârâşul, el 
singur şi-a rostit hotărârea de osândire, grăind ca şi un osândit şi zicând: „Au 
aflatu-m-a vrăjmaşul meu?" (3 împ. 21, 20). Atunci şi Ilie a grăit către tiranul 
acela cu toată îndrăznirea. Tot aşa Irod, nesuferind necinstea ce i se aducea în 
urma mustrărilor, şi pe care glasul limbii proroceşti a arătat-o într-un chip atât 
de limpede, dând la iveală mărimea păcatului - a băgat în temniţă pe Ioan - 
fiind adică gol şi încercându-se a stinge lumina cea din sfeşnic, ca astfel să 
rămână iarăşi în întuneric. Sau mai bine zis, el nu a îndrăznit a o stinge, ci a 
pus-o în casă sub obroc - dar ticăloasa şi nenorocita aceea de muiere 1-a silit 
să facă ceea ce a făcut. Dar nici aşa nu a putut să astupe înfruntarea Prorocu- 
lui, ci încă mai mult a mărit-o. Şi cei ce întrebau atunci pentru ce Ioan este în- 
chis în temniţă, aflau pricina, şi cei ce după aceasta au locuit pe uscat şi pe 
mare, şi cei de atunci, ca şi cei de acum, şi cei ce vor veni de acum înainte, 
lămurit au cunoscut faptul şi vor afla drama aceasta, vor afla, zic, şi murdăria, 
şi mânjirea lor în acest omor, şi nici un timp nu va putea şterge amintirea 
acestui fapt urâcios.* 

Atât de puternică este virtutea şi are pomenirea atât de nemuritoare, încât 
numai prin cuvinte pune în uimire pe împotrivîtorii ei. Pentru ce 1-a pus pe 
Proroc în temniţă? Pentru ce oare nu i-a dispreţuit mustrarea? Nu cumva poate 
avea să-1 tragă la judecată pe Irod? Nu cumva a cerut poate pedepsirea prea- 
curviei? Oare cele spuse de dânsul nu erau numai certare? Pentru ce dar se 
temea şi tremura Irod? Oare nu erau numai graiuri şi cuvinte goale? Dar pe 
dânsul îl nelinişteau mai mult decât orice fapte ale lui. Nu 1-a dat în judecată, 
ci 1-a dat în judecata unui alt tribunal, în judecata cugetului lui, şi pe toţi i-a 
pus să stea judecători asupra lui, dându-şi fiecare hotărârea în cugetul său. 
Pentru aceea tremură tiranul, neputând suferi strălucirea virtuţii. 

Ai văzut ce putere are virtutea, această filosofie înaltă? Pe cel întemniţat 1-a 
făcut mai strălucit decât tiranul, iară acesta se teme şi tremură de dânsul. Dar 
Irod numai cât a legat şi întemniţat pe Proroc, pe când acea muiere spurcată a 
ajuns până la omor - deşi omorul mai mult asupra lui Irod s-a pus. Şi apoi ei 
nici nu i-a zis Prorocul «De ce vieţuieşti cu tiranul?» - nu că doară nu ar fi 
fost şi ea răspunzătoare - ci voind numai a îndrepta. Pentru aceea numai pe 
dânsul 1-a mustrat, şi încă nici pe dânsul cu putere. Găci nu a zis: «O, ticălo- 
sule, şi nelegiuitule, şi spurcatule, ai călcat legea lui Dumnezeu, ai dispreţuit 
poruncile cele date, ai făcut puterea ta lege». Nimic din acestea, ci chiar în 
dojană, mare este blândeţea bărbatului, mare este blajinia lui. „Nu ţi se cade 
ţie, zice, a avea pre femeia fratelui tău Filip", astfel că acestea sunt mai cu 

seamă vorbele celui ce învaţă decât ale celui ce mustră, ale celui ce ceartă de- 
cât ale celui ce pedepseşte, ale celui ce îndreaptă decât ale celui ce dă în vi- 
leag fapta, ale celui ce îndreaptă, zic, decât ale celui ce se amestecă fără scop. 

Dar, precum am spus: lumina este vrăjmaş de moarte tâlharului, greoi este 
dreptul celor ce păcătuiesc, chiar numai arătându-se el, după cum zice: „Greu 
ne este nouă şi a-1 vedea" (înţelep. lui Solomon 2, 15) - fiindcă nu pot suferi 
razele lui, după cum cei bolnavi de ochi nu pot suferi pe ale soarelui. Multora 
dintre cei răi le este greu nu numai văzându-1, ci chiar şi auzindu-1. Iată de ce 
muierea aceea spurcată, şi netrebnică, şi codoaşă a fetei sale, sau mai drept 
vorbind, ucigătoare de copil, deşi nici nu-1 văzuse pe Proroc şi nici nu-i auzise 
glasul, totuşi a împins lucrurile până la omor şi pregăteşte pe fiica sa, pe care 
a crescut-o în desfrânări, ca să ceară uciderea dreptului - atât de mult se temea 
de dânsul. 

Şi ce zice? „Dă-mi aici pre tipsie capul lui Ioan Botezătorul". Dar pentru ce 
te duci de râpă, muiere ticăloasă? Nu cumva este de faţă pârâşul? Au doară te 
vede şi te supără? Alţii ziceau: „Greu ne este nouă şi a-1 vedea"; iară acestei 
femei i-a fost greu, precum am zis, chiar şi numai auzindu-1. Pentru aceea a 
zis: „Dă-mi mie aici pre tipsie capul lui Ioan". Şi cu toate acestea, el se gă- 
seşte în temniţă pentru tine, şi cu lanţuri este încărcat pentru tine, şi deci îţi 
este cu putinţă ţie a vorbi cu tinerească nechibzuinţă de iubirea ta, şi a zice: 
«Atât de mult am pus stăpânire pe împărat, că chiar în public fiind învinuit, el 
nu s-a ruşinat, nici s-a depărtat de dragoste, şi nici preacurvia mea nu a desfi- 
inţat-o, ci şi pe pârâş 1-a întemniţat.» Pentru ce dar turbezi şi înnebuneşti, 
având pe ibovnicul tău chiar şi după mustrarea păcatelor? Pentru ce cauţi 
masa, sau mai bine zis ospăţul dracilor răzbunători? 

Ai văzut deci cât de fricoasă, cât de nimic şi lipsită de îndrăzneală este ră- 
utatea, şi cum tocmai când izbuteşte a stăpâni se face mai slabă? Căci acea 
muiere nu tocmai atât de mult se tulbură mai nainte de a pune pe Ioan în tem- 
niţă, pe cât se tulbură după ce îl încinseseră, după care se şi grăbeşte a zice: 
„Dă-mi aici pre tipsie capul lui Ioan". Şi pentru ce numaidecât „aici"? «Mă 
tem, zice, ca nu cumva, facându-se părut omorul, să-1 scape cineva din pri- 
mejdie». Şi pentru ce nu ceri trupul întreg, ci numai capul? «Doresc, zice, ca 
limba aceea care m-a supărat să o văd cu ochii tăcând». 

Dară cu totul dimpotrivă va fi - precum a şi fost - ticăloasă şi nenorocită 
muiere, căci mai strălucit încă va striga după aceasta, şi după ce va fi tăiat. 
Atunci striga numai în Iudeea, iară de acum va răsuna glasul lui până la mar- 
ginea lumii. Şi în orice biserică vei intra, fie într-a Maurilor, fie într-a Perşilor, 
fie chiar într-una din ostroavele Britanilor, auzi pe Ioan strigând: „Nu-ţi este 
slobod a avea pre femeia fratelui tău Filip". Dar dânsa nu ştie a filosofa nimic 

din acestea, ci se grăbeşte, aţâţă şi împinge pe tiranul cel lipsit de minte către 
omor, temându-se nu cumva să se schimbe. 

Dară tu află şi de aici puterea virtuţii, căci acea muiere nu putea suferi pe 
dreptul nici chiar când era închis, legat şi adus la tăcere. Ai văzut cât de slabă 
este răutatea şi cât de necurată? în loc de mâncăruri, ea aduce capuri omeneşti 
pe tipsie! Ce poate fi mai spurcat? Ce poate fi mai murdar, mai scârbos şi mai 
greţos decât acea fată? Ai auzit ce glas a slobozit dânsa în teatrul diavolului şi 
la ospăţul dracilor? Ai văzut limbă şi limbă: una purtând pe ea doftoriile cele 
de mântuire, iară alta otrava cea omorâtoare, şi facându-se sufragiul acelui os- 
păţ drăcesc? 

Şi pentru ce oare nu a poruncit de a-1 ucide chiar mlăuntru unde era ospă- 
ţul, unde mai mare ar fi fost şi plăcerea? S-au temut ca nu cumva, venind în- 
lăuntru şi fiind văzut, să-i schimbe, adică să-i prefacă pe toţi numai cu privi- 
rea, numai cu venirea sa. Pentru aceea deci cere capul lui, voind a înălţa, aşa 
zicând, un strălucit semn de biruinţă al curviei, şi 1-a dat mamei sale. Ai văzut 
răsplata jocului? Ai văzut prada vicleniei diavoleşti? Nu zic de capul lui Ioan, 
ci pentru însuşi împăratul Irod. Că dacă cineva ar cerceta cu amănunţime, apoi 
semnul de biruinţă a fost înălţat împotriva împăratului, şi cea care a biruit s-a 
biruit, şi cel descăpăţânat s-a încununat şi s-a vestit în faţa lumii întregi, iar 
după moartea lui cu mai mare putere zguduia cugetul celor ce păcătuiseră. 

Şi cum că cele spuse nu sunt ca o fală a noastră, tu întreabă chiar pe Irod, 
şi-ţi va spune. Căci, fiindcă auzise de minunile lui Hristos, zicea: „Acesta este 
Ioan care s-a sculat din morţi, şi de aceea se lucrează puteri întru el" (Mt. 14, 
2). Şi cu chipul acesta avea într-însul frica nedezlipită şi chin de moarte fâră 
sfârşit, şi nimeni nu a fost în stare a depărta de la el frica şi mustrarea cugetu- 
lui, ci judecătorul acela nemitarnic a rămas într-însul, muneindu-1 şi pe fiece 
minut cerându-i socoteală de omor. 

Acestea deci ştiindu-le, iubiţilor, să nu ne speriem când pătimim rele, ci 
când facem rele - căci aceea este biruinţă, iară aceasta înfrângere. Pentru care 
şi Pavel zicea: „Pentru ce mai bine nu răbdaţi paguba? Pentru ce mai bine nu 
suferiţi strâmbătatea? Ci voi înşivă faceţi strâmbătate şi aduceţi pagubă, şi mai 
vârtos fraţilor" (1 Cor. 6, 7. 8) - fiindcă în a pătimi rele stau premiul, cununile 
şi vestirea în lumea întreagă. Iară faptul acesta se poate vedea petrecându-se 
cu sfinţii, de vreme ce cu toţii s-au încununat astfel, an fost vestiţi astfel în lu- 
mea întreagă, şi noi tot pe această cale păşim. Şi ne rugăm, desigur, ca să nu 
ne ducă pe noi în ispită, iară de cumva va veni ispita peste noi, apoi stând cu 
cea mai mare bărbăţie, vom arăta cuvenita bunăvoire - ca astfel să ne învred- 
nicim de bunătăţile viitoare, cu harul şi cu iubirea de oameni a Domnului 
nostru Iisus Hristos, căruia se cuvine slava, stăpânirea şi cinstea, împreună cu 
Tatăl şi cu Sfântul Duh, acum şi pururea şi în vecii vecilor. Amin. 

OMILIM HHIH 



„Iată, a treia oară cu aceasta vin la voi; în gura a 
două şi a trei mărturii va sta tot graiul " (2 Cor. 13, 1) 

A 

^ In multe locuri desigur, dar mai ales aici ar putea vedea cineva fiiosofia şi 
îngrijirea părintească a lui Pavel, cum în cele poruncite este aspru, şi încă 
foarte aspru, iară în pedepse este foarte zăbavnic şi leneş. Că nu îndată pedep- 
sea pe cei ce păcătuiau, ci le poruncea şi o dată, şi de două ori, şi nici aşa, ne- 
ascultand, nu erau pedepsiţi, ci iarăşi Ie porunceşte, zicând: „Iată a treia oară 
cu aceasta vin la voi" şi «mai nainte de a veni, vă scriu iarăşi». Apoi ca nu 
cumva întârzierea lui să le aducă vreo lenevire, priveşte cum se îndreaptă şi 
aici, necontenit ameninţând, în acelaşi timp şi sporind lovitura dată, zice: „Că 
de voi veni iarăşi, nu voi cruţa" şi „nu cumva venind să plâng pre mulţi" 
Acestea toate le vorbeşte şi face, iară prin aceasta el urmează pe Stăpânul a 
toate, fiindcă şi Dumnezeu necontenit ameninţă, şi de multe ori porunceşte nu 
insa de multe ori şi pedepseşte. Aceasta deci o face şi Pavel, şi pentru aceea şi 
mai nainte zicea: „Că cruţând pre voi nu am venit în Corinth". Şi ce va să zică 
„cruţând pre voi"? Adică «ca nu cumva găsindu-vă tot în păcate şi nepocăiţi, 
să fiu silit a vă da pedeapsa cuvenită». Tot aşa şi aici: 

„Iată, a treia oară cu aceasta vin la voi; în gura a două sau trei mărturii va 
sta tot graiul". Ceea ce nu este scris uneşte cu ceea ce este scris, ceea ce şi aiu- 
rea a făcut, zicând că: „Cel ce se lipeşte de curvă un trup este, că vor fi, zice 
cei doi un trup" (1 Cor. 6, 16), deşi se spune aceasta fiind vorba de nunta le- 
giuită; el însă a întrebuinţat fără cruţare aceste vorbe aici, fiind de folos spre a 
înfricoşa mai mult încă ascultătorii. Tot aceasta deci face şi aici, în locul măr- 
turiilor punând venirile şi înfăţişările lui la dânşii, şi poruncile lui. Ceea ce el 
spune, aceasta înseamnă: «V-am spus şi o dată, şi de două ori când am venit- 
spun deci şi acum prin Epistolă. Şi dacă veţi asculta, se va face ceea ce do- 
ream; iară dacă nu veţi asculta, voi fi silit a îndeplini cele spuse şi a vă da pe- 
deapsa». Pentru aceea zice: 

„Zis-am mai nainte, şi iarăşi mai nainte zic, precum când am fost de faţă la 
voi a doua oară, şi acum nefîind de faţă, scriu celor ce mai nainte au greşit şi 
celorlalţi tuturor, că de voi veni iarăşi, nu voi cruţa". «Că dacă în gura a două 
sau trei mărturii va sta tot graiul, zice, eu am venit a doua oară şi am zis, dar 
spun şi acum prin Epistolă, şi deci negreşit cuvântul meu se va adeveri. Să nu 
vă închipuiţi că scrisoarea are o putere mai mică decât venirea mea, ci precum 
vorbeam fiind de faţă, tot aşa spun şi acum scriindu-vă». 

Ai văzut îngrijire părintească? Ai văzut pronie cuvenită dascălului? Nici nu 
a tăcut, nici nu a pedepsit, ci spune mai dinainte de multe ori, şi stăruieşte în- 
truna ameninţând, şi amână pedeapsa, şi numai dacă dânşii ar rămâne neîn- 
dreptaţi, atunci îi ameninţă a da pedeapsa. Dar ce le-ai zis mai dinainte, fiind 
de faţă la dânşii, iară acum, lipsind, le serii? 

„Că de voi veni iarăşi, nu voi cruţa." Arătând mai nainte că nu poate, dacă 
nu va fi silit a face aceasta, şi numind faptul jale şi smerire - „Că mă tem ca 
nu cumva, dacă voi veni iarăşi să mă smerească Dumnezeul meu, şi voi plân- 
ge pe mulţi cari au greşit mai nainte şi nu s-au pocăit de necurăţie" - şi în- 
dreptăţindu-se către dânşii că le-a zis mai nainte şi o dată, şi de două ori, şi de 
trei ori, şi că în sfârşit el face totul ca să înlăture pedeapsa, cu scopul de a-i 
face mai buni prin frica vorbelor, la urmă a pus şi ceea ce era mai greoi şi mai 
înfricoşător pentru dânşii, zicând: „Că de voi veni iarăşi, nu voi cruţa". Nu a 
spus «vă voi pedepsi, vă voi cere răspuns», ci iarăşi întrebuinţează părinteşti 
graiuri, în care este pusă însăşi pedeapsa, arătând dragostea lui şi durerea ce o 
simte în cugetul său pentru dânşii, de vreme ce, cruţându-i întruna şi amânând 
pedeapsa, dânşii nu se îndreptau. 

Apoi, ca nu cumva şi de astă dată să-şi închipuie că iarăşi va amâna şi că 
este numai o simplă ameninţare prin vorbe, s-a grăbit a le spune mai întâi că: 
„în gura a două sau trei mărturii va sta tot graiul" şi apoi „că de voi veni ia- 
răşi, nu voi cruţa". Ceea ce el spune aici, aceasta înseamnă: «Nu voi mai amâ- 
na pedeapsa, dacă vă voi găsi neîndreptaţi - ceea ce să nu fie! - ci voi cere 
răspuns numaidecât şi mă voi afla faţă de voi precum am zis». 

Apoi cu multă iuţime şi foarte cu supărare ridicându-se împotriva celor ce-1 
luau în râs ca slab şi neputincios, şi înfăţişarea trupului lui o batjocoreau şi zi- 
ceau că „înfăţişarea trupului este slabă, şi cuvântul lui defăimat", le zice adre- 
sându-se de-a dreptul lor: „De vreme ce căutaţi ispitire a lui Hristos, celui ce 
grăieşte întru mine" (2 Cor. 13, 3). Acestea le-a spus pe de-o parte atingând pe 
unii, iară pe de alta îmboldind cu putere pe alţii. Ceea ce ei spune, aceasta în- 
seamnă: «Fiindcă voiţi a cerca dacă Hristos locuieşte întru mine, şi cereţi răs- 
puns, şi de aceea mă luaţi în bătaie de joc, ca nefîind bun de ceva, şi vrednic 
de dispreţuit, ca unul ce aş fi pustiu de acea putere, apoi veţi şti că nu suntem 
pustii, de cumva ne veţi da pricină, ceea ce să nu fie»! 



253 



Deci ce, spune-mi, de aceea pedepseşti, fiindcă cer dânşii ispitire, sau vo- 
iesc a te încerca dacă ai vreo putere? «Nu, zice el; că dacă aş fi căutat aceasta, 
încă de la început aş fi pedepsit pe cei ce au păcătuit şi nu aş fi amânat până 
acum». Cum că el nu caută aceasta a arătat-o încă mai lămurit prin cele ce ur- 
mează, zicând: „Mă rog lui Dumnezeu să nu faceţi nici un rău, ca nu noi cer- 
caţi (5oKi|ioi) să ne arătăm, ci ca voi binele să faceţi, 1 iară noi ca nişte necer- 
caţi să fim". Aşadar, el nu le spune acestea cauzativ, adică cu scop de a-şi mo- 
tiva vorba, ci mai mult fiind supărat, mai mult atingându-se de cei ce-1 dispre- 
ţuiau pe dânsul. «Eu, zice, nu voiesc a vă da dovadă de puterea mea; iar dacă 
voi veţi da pricină şi veţi voi a mă stârni, apoi veţi cunoaşte aceasta din fapte». 

Şi priveşte cum el îşi face vorba apăsată şi greoaie, căci nu spune: «fiindcă 
căutaţi ispitire în mine», ci „a lui Hristos celui ce grăieşte întru mine", arătând 
că dânşii aceluia păcătuiau. Şi nu a spus simplu «celui ce locuieşte», ci „celui 
ce grăieşte întru mine", arătând că vorbele lui sunt duhovniceşti. Deci dacă nu 
se arată puterea lui, nici pedepseşte; aşa că apostolul a mutat vorba de la dân- 
sul la Hristos - cu care prilej îşi face ameninţarea mai înfricoşată. Nu pentru 
slăbiciune nu-i pedepseşte, ci pentru îndelunga sa răbdare. «Deci, zice, să nu 
ia cineva îngăduinţa sa ca o slăbiciune. Că pentru ce te minunezi, zice, dacă 
nu cere răspuns acum celor ce păcătuiesc, şi nici pedepseşte, îngăduind şi în- 
delung răbdând, deoarece a primit încă a fi şi răstignit, şi chiar atâtea păti- 
mind, el nu a pedepsit?» Pentru care a şi adăogat: 

„Carele la voi nu este neputincios, ci puternic întru voi. Că de s-au şi răs- 
tignit întru neputinţe, dar este viu din puterea lui Dumnezeu" (2 Cor. 13, 3-4). 
Foarte întunecate sunt graiurile acestea, iar celor slabi aduc multă încurcătură. 
Pentru aceea este trebuitor a le aşterne mai lămurit şi a vorbi despre înţelesul 
cuvântului de unde vine întunecimea, ca astfel nimeni să nu se smintească 
dintre cei simpli. 

Aşadar este de trebuinţă a afla ce înseamnă ceea ce spune el aici, şi ce în- 
vederează numele de neputinţă, şi în ce înţeles se spune. Un singur cuvânt 
este, dar multe sunt care izvorăsc dintr-însul. Căci neputinţă se zice şi de cea a 
trupului - boala - pentru care şi în evanghelie se spune: „iată că cel pe care îl 
iubeşti este bolnav", vorbind de Lazăr, la care Hristos a răspuns: „boala aceas- 
ta nu este spre moarte" (In. 11, 3-4); şi Pavel încă vorbeşte în Epistola către 
Filipeni despre Epafra: „că a fost bolnav aproape de moarte" (FIp. 2, 27), pre- 
cum şi lui Timothei scriindu-i, zicea: „Puţin vin primeşte pentru stomahul tău 
şi pentru cele dese slăbiciuni ale tale" (1 Tim. 5, 23). Toate acestea deci arată 



1 Ediţia Sf. Ioan Hrisostom are acest pasaj precum urmează: „ca astfel nu noi să ne arătăm 
încercaţi, ci voi să fiţi încercaţi, iară noi să fim ca neîncercaţi", de unde se vede oarecare de- 
osebire de textul nostru. 

slăbiciunea sau boala trupească. Se numeşte apoi slăbiciune sau boală şi faptul 
de a nu fi cineva bine aşezat în credinţă, şi nici nu este desăvârşit, ceea ce 
învederând Pavel, zicea: „Pe cel slab în credinţă primiţi-!, nu întru îndoirea 
gandunlor şi iarăşi: „că unul crede a mânca toate, iară cel slab legumi 
mananca (Rom. 14, 1-2), învederând aici pe cel slab în credinţă. Iată deci 
doua fapte care însemnează unul şi acelaşi lucru: slăbiciune, boală, neputinţă, 
mea şi un al treilea este care se numeşte slăbiciune. Şi care este acei fapt 4 ? Pri- 
goanele, cursele, ispitele, alungările şi cele de acest fel. Acestea învederân- 
du-le Pavel, zicea: „De trei ori am rugat pe Domnul ... şi mi-au zis că destul îti 
este ţie harul meu, că puterea mea întru neputinţe se săvârşeşte " Şi ce va să 
zica „întru neputinţe"? Adică: în prigoane, în primejdii, în ispite, în curse în 
morţL Iară aceasta învederându-o Pavel, zicea: „de aceea binevoiesc îmru 
neputinţe , după care, arătând ce anume neputinţă înţelege el aici, adică nu 
friguri sau vreo boală trupească, sau vreo îndoială în credinţă, adaogă- Pentru 
aceea binevoiesc întru neputinţe, în defăimări, în nevoi, în prigoane, în'strâm- 

sunt tare", adică «când sunt pri- 
gonit, cand sunt alungat, când mi se pun curse, atunci eu sunt puternic, atunci 
mai cu seamă stăpânesc şi biruiesc pe cei ce mă prigonesc, harul locuind şi fă- 
când in mine mari şi îmbelşugate». După aceasta apoi Pavel a pus şi al treilea 
înţeles ai cuvântului neputinţă, iară ceea ce spune, aceasta înseamnă: «Cei ce 
caută la noi ispitire, către acela (Hristos) se îndreaptă cu ispitirea, după cum 
am spus, că adică li se pare lor că ar fi de nimic şi vrednic de dispreţuit». Căci 
el nu voia a se arătă cu lăudăroşenie, şi nici nu voia a se părea că este ceva 
deşi era, nici de a-şi arăta puterea ce o avea, de a pedepsi - pentru care şi era 
crezut ca fiind de nimic. Deci închipuindu-şi dânşii aceasta, nu se îndreptau în 
păcatele lor, ci dăinuiau în lenevire şi în nesimţire. De aici dar luând pricină, 
vorbeşte pentru toate acestea cu multă putere, arătând că nu din pricina nepu- 
tinţei nu făcea nimic, ci pentru îndelunga lui răbdare. 

Apoi, după cum am spus, strămutând vorba de la dânsul la Hristos, el prin 
aceasta mai mult întinde frica şi măreşte ameninţarea. Ceea ce spune aici 
aceasta înseamnă: «Au doară chiar dacă aş face ceva, sau aş pedepsi pe cei ce 
greşesc, apoi eu sunt cel ce pedepsesc? însuşi Hristos este cel ce locuieşte în- 
tru mine. Iară dacă nu credeţi aceasta, şi voiţi a încerca prin faptele celui ce 
locuieşte intru mme, apoi veţi cunoaşte degrab, căci la.voi nu este neputincios 
ci puternic». ' 

Şi pentru ce oare a mai adăogat „la voi", deşi el este puternic pretutindeni'? 
Caci şi de ar voi să pedepsească pe cei necredincioşi, sau pe draci, sau pe ori- 
cine, el poate. Aşadar, ce însemna acest adaos? Cuvântul acesta este al unuia 
care ruşinează puternic pe ascultători, de la cele ce dânşii au primit; sau că le 
spune ca «pană acum arată întru voi, cari sunteţi datori a vă îndrepta, puterea 

sa», ceea ce şi aiurea zicea: „Că ce-mi este mie a judeca pre cei dinafară?" (1 
Cor. 5, 12). «Celor din afară, zice, atunci ie va cere socoteală, în ziua judecă- 
ţii; vouă însă şi acum». Dar chiar şi îngrijirea aceasta părintească a lui, pri- 
veşte cu câtă înfricoşare o pune şi cu câtă mânie, zicând: „care la voi nu este 
neputincios, ci puternic întru voi. Că de s-au şi răstignit dintru neputinţă, ci 
este viu din puterea lui Dumnezeu". Şi ce înseamnă „că de s-au răstignit din- 
tru neputinţă"? 

«Că dacă a şi fost ucis, zice, fapt care pare a avea în sine ideea neputinţei, 
totuşi aceasta întru nimic nu vătăma puterea lui, căci această putere rămâne 
nebiruită şi faptul părut al neputinţei întru nimic nu a vătămat această putere a 
sa, ci tocmai acest fapt arată puterea sa, că adică a pătimit şi suferit chiar şi 
moartea pe cruce, dar cele ale puterii sale totuşi nu s-au ciuntit cu nimic». 
Deci să nu te tulbure cuvântul de neputinţă, căci şi aiurea zice: „Cele nebune 
ale lui Dumnezeu sunt mai înţelepte decât oamenii, şi ce este slab al lui Dum- 
nezeu mai tare decât oamenii este" - deşi Dumnezeu nu are nimic nebun sau 
slab. Dar prin aceste cuvinte el a făcut vorbire de cruce, tâlcuind părerea ne- 
credincioşilor despre dânsa. într-adevăr ascultă-1 chiar pe dânsul tâlcuind 
aceasta: 

„Cuvântul crucii, zice, celor pieritori nebunie este, iară nouă, celor ce ne 
mântuim, puterea lui Dumnezeu este" (1 Cor. 1, 18); şi iarăşi: „Dar noi pro- 
povâduim pre Hristos cel răstignit, Iudeilor adică sminteală, iar Ellinilor ne- 
bunie; însă celor chemaţi, Iudeilor şi Ellinilor, pre Hristos puterea lui Dumne- 
zeu, şi înţelepciunea lui Dumnezeu" (1 Cor. 1, 23-25); şi iarăşi: „Omul cel su- 
fletesc 1 nu primeşte cele ce sunt ale duhului lui Dumnezeu, că nebunie sunt 
lui" (1 Cor. 2, 14). Priveşte cum pretutindeni el tâlcuieşte necredincioşilor 
credinţa, spunând că crucea este o nebunie şi o neputinţă. 

Deci aşa şi aici, prin „neputinţă" el înţelege slăbiciunea sau neputinţa bă- 
nuită de necredincioşi. Deci nu a spus apostolul că fiind neputincios a fost 
răstignit - să nu fie una ca aceasta! - căci prin toate cele ce a făcut a dovedit 
că putea să nu fie răstignit; acum, de pildă, aruncând la pământ pe unii, altă 
dată uscând smochinul, altă dată mii de alte minuni făcând. Aşadar, ce în- 
seamnă zicerea „dintru neputinţă"? Adică deşi s-a răstignit, suferind primejdii 
şi curse - că am arătat cum neputinţa este numită primejdie şi cursă - totuşi 
prin aceasta cu nimic nu a fost vătămat. Toate acestea le spunea apostolul, tră- 
gând pilda acesta în partea sa - fiindcă se vedeau şi pe dânşii prigoniţi, alun- 
gaţi, dispreţuiţi, şi neapărându-se, nici aruncându-se asupra prigonitorilor. 



1 Expresia m/uxikoc, avOprorax; înseamnă: om trupesc, om în carne şi oase, şi deci aşa tre- 
buie să se înţeleagă prin traducerea noastră de om sufletesc Compară Cartea Facerii 2, 7; 1 
Cor. 2, 14 şi Î5, 44; Iac. 3, 15. Iuda 19. 

După ce deci le arată lămurit că şi dânşii cele ce pătimesc nu vin din neputinţa 
lor de a se apăra, la urmă aduce vorba la Stăpânul, «fiindcă şi el, zice, a fost 
răstignit, a fost legat, şi altele multe a pătimit, şi totuşi nu s-a apărat, ci a sufe- 
rit de acelea ce se păreau a veni din neputinţa sa, dar tocmai prin aceasta ară- 
tând puterea sa, căci şi neapărându-se, nearuncându-se asupra prigonitorilor 
săi, el nu s-a vătămat cu nimic. Căci crucea nu a întrerupt, nu a slăbit viaţa, ci 
a şi înviat, şi viază. Iară când auzi spunându-se de cruce şi de viaţă, prin aces- 
tea tu să înţelegi cuvântul atingător de iconomia mântuirii noastre, căci toată 
vorba de aici pentru aceasta este. 

Dar dacă apostolul zice că „este viu din puterea lui Dumnezeu", apoi nu o 
spune ca şi cum el nu ar fi putut a-şi învia trupul, căci pentru apostol este to- 
tuna dacă vorbeşte şi de Tatăl, şi de Fiul. Aşadar, spunând: „din puterea lui 
Dumnezeu", el a spus că din puterea sa este viu. Cum că şi Fiul stăpâneşte şi 
înviază trupul său, ascultă-1 pe dânsul zicând: „Stricaţi biserica aceasta, şi eu 
în trei zile o voi ridica pre dânsa" (In. 2, 19). Dar dacă ceea ce este al său 
spune că este al Tatălui, tu să nu te tulburi, căci: „Toate ale Tatălui meu ale 
mele sunt" zice, şi iarăşi „Toate ale mele ale tale sunt, şi ale tale ale mele" (In. 
16, 15-17 şi 16, 10). 

«Aşadar, zice, după cum dânsul, fiind răstignit, cu nimic nu a fost vătămat, 
aşa nici noi nu am fost vătămaţi, alungaţi şi războiţi». 

Pentru aceea şi adaogă: „Pentru că şi noi suntem neputincioşi întru el, ci 
vom fi vii împreună cu dânsul din puterea lui Dumnezeu". Şi ce va să zică 
„suntem neputincioşi întru el"? Adică suntem prigoniţi, alungaţi şi pătimim 
cele mai de pe urmă rele. Dar „întru el" ce înseamnă? Pentru propovăduirea 
evangheliei sale zice, şi pentru credinţa într-însul. «Deci zice, dacă noi sufe- 
rim pentru dânsul toate cele grele şi nesuferite, apoi este vădit că şi cele plăcu- 
te le vom avea» - pentru care a şi adăogat: „ci vom fi vii împreună eu dânsul 
din puterea lui Dumnezeu". 

„Pre înşivă ispitiţi, de sunteţi întru credinţă, pre înşivă cercaţi; au nu cu- 
noaşteţi pre voi, că Iisus Hristos întru voi este? Fără numai de sunteţi 
necercaţi. Ci nădăjduiesc că veţi cunoaşte că noi nu suntem necercaţi" (2 Cor. 
13, 5-6). Fiindcă prin cele spuse a arătat că deşi el nu se aruncă asupra acelor 
apostoli mincinoşi, nu pentru că nu ar avea pe Hristos întru dânsul, ci numai 
pentru că urmează îndelunga-răbdare a celui răstignit, care nu s-a apărat, la 
urmă tot aceeaşi face în alt chip, şi încă mai cu putere, pregătindu-şi vorba de 
la ucenicii săi. «Şi ce spun eu de mine, dascălul vostru, zice, care am atâta gri- 
jă, căruia îi este încredinţată întreaga lume şi care a făcut atâtea semne şi mi- 
nuni? Că chiar pe voi înşivă de aţi voi să vă cercetaţi, ca unii ce sunteţi în rân- 
dul ucenicilor, aţi vedea că şi în voi este Hristos. Deci dacă în voi, apoi cu atât 
mai mult în dascălul vostru. Că dacă aveţi credinţă, atunci şi în voi este Hris- 

tos». Căci pe atunci, cei ce credeau făceau minuni - pentru care a şi adăogat: 
„Pre înşivă ispitiţi, de sunteţi întru credinţă. Au nu cunoaşteţi pre voi că Iisus 
Hristos întru voi este? Fără numai de sunteţi necercaţi". «Iară dacă este în voi, 
zice, cu atât mai mult în dascălul vostru». Mi se pare că aici sub numele de 
credinţă el înţelege şi minunile şi semnele ce făceau. «Dacă aveţi credinţa ace- 
ea, zice, Hristos atunci este în voi; de nu cumva poate sunteţi necercaţi». 

Ai văzut cum iarăşi înfricoşează, şi cu prisosinţă arată pe Hristos afîân- 
du-se în el? Aici mi se pare că el face vorbire şi de viaţa lor. Şi fiindcă nu este 
de ajuns numai credinţa spre a atrage asupra lor lucrarea Duhului, a zis că 
«dacă staţi sau sunteţi întru credinţă, aveţi pe Hristos întru voi» - mai ales că 
se întâmplă ca mulţi să aibă credinţă, şi totuşi să fie pustii de acea lucrare sau 
energie a Duhului - cu care prilej a şi dezlegat această nelămurire, zicând: 
„fără numai de sunteţi necercaţi". Urmarea gândului cerea ca el să adaoge: 
«Dar dacă voi aţi ajuns necercaţi, nu am ajuns şi noi aşa», dar apostolul nu 
spune aşa, ca să nu atingă prea tare, însă cam întunecat oarecum face vorbire 
de aceasta, nici rostindu-se apriat şi zicând că «sunteţi necercaţi», şi nici mă- 
car prin întrebare aducând vorba şi zicând: «Dară voi necercaţi sunteţi?», ci 
într-un chip oarecum ascuns arată acest lucru, adăogând: „Ci nădăjduiesc că 
veţi cunoaşte că noi nu suntem necercaţi". Şi aici iarăşi mare este ameninţarea 
ce le-o face, mare este şi frica ce le-o insuflă. «Că dacă voiţi, zice, a vă încre- 
dinţa prin însăşi pedeapsa voastră, nu vom fi în neputinţă de a vă da dovada 
puterii noastre». Nu spune el tocmai aşa, însă cele ce spune sunt cu mult mai 
grele şi cuprind în ele mai mare ameninţare, zicând: „Că nădăjduiesc că veţi 
cunoaşte că noi nu suntem necercaţi". «Ar fi trebuit, zice, ca şi fară de aceasta 
voi să ştiţi cele ale noastre, şi că avem întru noi pe Hristos grăind şi lucrând; 
dar acum, fiindcă voiţi a vă încredinţa pentru aceasta şi prin fapte, apoi veti şti 
că nu suntem necercaţi». 

După aceea, fiindcă a întins prea mult ameninţarea - punând pedeapsa 
chiar la uşă, aşa zicând - şi i-a pus în mare frică prin ameninţarea făcută, apoi 
priveşte iarăşi cum îndulceşte vorba, cum îi mângâie în frica ce le-a însuflat, 
şi cum le arată sinceritatea şi lipsa lui de ambiţie, îngrijirea de dânşii, filosofia 
ideilor lui, înălţimea cugetului şi neiubirea de slavă deşartă. Toate acestea, zic, 
le arată prin cele ce urmează: „Şi mă rog lui Dumnezeu să nu faceţi voi nici 
un rău, ca nu noi cercaţi să ne arătăm, ci ca voi binele să faceţi, iară noi ca 
nişte necercaţi să fim. Că nu putem ceva împrotiva adevărului, ci pentru ade- 
văr. Că ne bucurăm când noi suntem slabi, iară voi puternici sunteţi; de aceas- 
ta ne şi rugăm, pentru a voastră desăvârşire" (2 Cor. 1 3, 7- 9). 

Şi ce ar putea fi asemenea cu sufletul lui Pavel? Era dispreţuit, era luat în 
bătaie de joc, era făcut de râs ca prost, ca vrednic de dispreţ, ca fanfaron, ca 
făcând vuiet numai prin vorbe, iară în fapte nefiind în stare de a arăta ceva cât 

de mic - şi totuşi, el văzând atâta nevoie de a-şi arăta puterea lui, nu numai că 
amână, şi nici numai că-şi schimbă gândul, ci încă se şi ruga să nu cadă întru 
o astfel de ispită. „Mă rog, zice, să nu faceţi voi nici un rău, ca nu noi cercaţi 
să ne arătăm, ci ca voi binele să faceţi, iară noi ca nişte necercaţi să fim," Şi 
ce este oare ceea ce el spune? «Rog pe Dumnezeu, zice, şi-i cer cu smerenie 
ca nici pe unul să nu-l găsesc neîndreptat, nici pe unul nepocăit, sau mai bine 
zis, nu numai aceasta, ci nici măcar să începeţi a păcătui». «Să nu faceţi nici 
un rău, zice, şi măcar de aţi păcătui, schimbaţi-vă şi îndreptaţi-vă din capul 
locului şi depărtaţi de la voi toată mânia. Căci eu nu mă gândesc ca cu chipul 
acesta să ne arătăm încercaţi, ci cu totul dimpotrivă, ca nu cumva să ne arătăm 
încercaţi. Că dacă voi rămâneţi, zice, păcătuind şi nepocăindu-vă, vom fi siliţi 
a vă pedepsi vătămând trupurile voastre, după cum s-a petrecut cu Sapfira şi 
cu Simon Magul, când am dat dovadă de puterea noastră. 1 Noi însă nu dorim 
aceasta, ci dimpotrivă, ca noi să nu ne arătăm încercaţi în felul acesta, adică ca 
nu în felul acesta să ne arătăm puterea cea din noi, de a vă pedepsi pe voi cari 
păcătuiţi. însă ce? 

„Ca voi binele să faceţi", adică de aceasta ne rugăm lui Dumnezeu, ca pu- 
rurea să vă găsiţi în virtute, pururea în îndreptare; „iară noi, zice, ca nişte ne- 
cercaţi să fim", «nemaiarătând vouă puterea noastră de a vă pedepsi». Şi nu a 
zis că «suntem necercaţi», ci „ca nişte necercaţi să fim", că nu ar fi fost el 
socotit ca necercat, chiar dacă nu i-ar fi pedepsit, ci tocmai pentru aceasta ar fi 
fost încercat, «dar, zice el, deşi ne bănuiesc pe noi unii că nu dăm dovadă de 
puterea noastră şi că, prin urmare, suntem vrednici de dispreţuit, nouă însă nu 
ne pasă nimic. Că mai bine este a se crede de noi aşa, decât a da dovadă de 
puterea noastră, pe care ne-a dat-o Dumnezeu, în pedepse date celor ce nu se 
îndreaptă». 

„Că nu putem ceva împotriva adevărului, ci pentru adevăr". Ca să nu se 
pară deci că el le face pe plac - fiind aceasta urmarea neiubirii lui de slavă de- 
şartă - ci că face tocmai ceea ce cerea firea lucrurilor, a adăogat zicând: „Că 
nu putem ceva împotriva adevărului". «Dacă vă vom găsi pe voi sporind în 
virtuţi, îndepărtând păcatele prin pocăinţă, având îndrăzneală către Dumne- 
zeu, apoi nici că vom putea, măcar de am voi, a vă pedepsi, şi de ne-am încer- 
ca să facem aceasta, nu va lua parte cu noi Dumnezeu. Căci el spre aceasta 
ne-a dat puterea, ca noi să dăm hotărârea drept şi după adevăr, iară nicidecum 
împotriva adevărului». 

Ai văzut cum peste tot locul el îşi mânuieşte vorba cu dulceaţă şi mângâie 
asprimea ameninţării? însă precum a avut în vedere ceea ce am spus, tot aşa 
ţine ca să-şi arate părerea mai lămurit, pentru care a şi adăogat: „Că ne bucu- 



1 A se vedea Cap. 5 şi 8 din Faptele Apostolilor. 

ram cand noi suntem slabi, iară voi puternici sunteţi; de aceasta ne şi rugam 
pentru a voastră săvârşire» (2 Cor. 13, 9). «Mai cu seamă, zice, ne rugăm nici 
sa putem face ceva împotriva adevărului, adică a vă pedepsi pe voi făcând bi- 
nele. Dar fnndcă nu putem face aceasta, apoi nici nu o voim, ci dorim cu totul 
dimpotrivă. Deci tocmai de aceea ne bucurăm, zice, când nu găsim la voi nici 
o pricina de a ne mişca să arătăm puterea noastră în pedeapsă. Dar dacă, fă- 
când de acestea, ne-ar arăta străluciţi, şi încercaţi, şi puternici, noi totuşi voim 
cu totul dimpotrivă; dorim adică ca voi să vă aflaţi încercaţi şi fară ponos, iară 
noi nicidecum să nu ne folosim de slava de aici». Pentru aceea şi zice- Că ne 
bucurăm când noi suntem slabi". Şi ce va să zică „suntem slabi"? «Când sun- 
tem crezuţi ca slabi, iară nu că suntem slabi», căci când dânşii nu-şi arătau pu- 
terea spre pedepsire, de vrăjmaşi erau crezuţi ca slabi. «Cu toate acestea noi ne 
bucuram, zice, când voi aşa vă purtaţi, că nu ne daţi nici o pricină de a vă pe- 
depsi. Şi acest lucru nouă ne este plăcut, când suntem crezuţi slabi în acest 
chip, numai voi să fiţi statornici» - pentru care şi zice: „iară voi puternici sun- 
teţi , adică ispitiţi, încercaţi, virtuoşi. Şi nu numai că voim, ci ne şi rugăm ca să 
iiţi puternici, desăvârşiţi, nedându-ne nici o pricină de nemultămire» 

^ Aceasta este iubire părintească, ca înaintea laudelor noastre să protimisim 2 
mântuirea ucenicilor; aceasta mai cu seamă ne scapă de legăturile trupului şi 
ne face a zbura de la pământ la cer, de a fi curaţi de slavă deşartă, după cum 
daca este dimpotrivă, ne cufundă în multe păcate. Că nu este cu putinţă a fi 
cineva preaînalt, mare şi nobil dacă nu este curat de slava deşartă, ci negreşit 
ca se va târî pe pământ şi multe le va strica, fiind robit de o stăpână spurcată şi 
mai uracioasă decât orice varvar. Căci ce ar putea fi mai sălbatic decât această 
tiara care când mai cu seamă este răsfăţată, atunci şi ea mai mult se sălbăti- 
ceşte/ - deşi nici fiarele sălbatice nu sunt aşa, ci prin multă îngrijire se îm- 
b anzesc. Dar slava deşartă cu totul dimpotrivă; căci fiind dispreţuită se îm- 
blânzeşte, în vreme ce, dacă este luată în seamă şi cinstită, ea se sălbăticeşte şi 
se mtrarmează împotriva celui ce o cinsteşte. O asemenea slavă deşartă cin- 
stind Iudeu, s-au pedepsit cu toată asprimea, şi o asemenea slavă dispretuind 
ucemcn Domnului, s-au încununat. ' * 

Şi ce spun eu de pedeapsă şi cununi? Că tocmai spre a-i arăta încă mai 
străluciţi ajută faptul de a o dispreţui. Şi ai putea vedea chiar şi aici pe pământ 
pe cei ce o cinstesc vătămaţi în totul, iară pe cei ce o dispreţuiesc folosiţi. Uce- 
nicii Domnului, cari au dispreţuit slava deşartă - că nimic nu ne împiedică a fo- 
losi iarăşi aceeaşi pildă - şi care au ales cele ale lui Dumnezeu, strălucesc mai 

1 Partea morală. Noi trebuie a alege mântuirea ucenicilor înaintea laudelor noastre, şi pen- 
tru a nu ne fi mintea pironită la slava oamenilor (Veronj. 
A protimisi: a prefera. 

mult decât soarele, câştigându-şi pomenire nemuritoare şi după sfârşitul lor - în 
vreme ce Iudeii cei robiţi de această patimă sunt fără oraşe, fără casă, necinstiţi, 
pribegi, gata de fugă, dispreţuiţi de toată lumea şi goniţi din patria lor. 

Deci şi tu, dacă voieşti a avea slavă, dispreţuieşte slava, iară dacă alungi 
slava, vei cădea din slavă. Şi de voiţi, apoi vorba aceasta să o întindem şi la 
cele pământeşti. Pe cine oare luăm noi în bătaie de joc în glumele noastre cele 
muşcătoare? Oare nu pe cei ce iubesc slava deşartă? Aşadar aceştia sunt mai 
cu seamă lipsiţi de slavă, având mii de pârâşi, şi de toţi dispreţuiţi. Deci pe 
cine să admirăm noi oare? Nu pe cei ce o dispreţuiesc pe dânsa? Aşadar, aceş- 
tia sunt cei slăviţi. După cum bogat este cel ce nu are trebuinţă de multe, ci cel 
ce nu are trebuinţă de nimic, tot aşa şi slăvit este nu cel ce iubeşte slava, ci 
tocmai cel ce o dispreţuieşte, fiindcă o astfel de slavă este umbră a slavei, iară 
nu slavă. Că nimeni, văzând pâine zugrăvită - măcar de ar fi de mii de ori stă- 
pânit de foame - nu se atinge de zugrăveală. Deci, iubitule, nici tu nu vâna 
umbrele, căci aceasta este umbră a slavei, şi nu slava. 

Şi ca să afli că lucrul este aşa şi că slava aceasta este umbră, gândeşte-te că 
faptul acesta este defăimat de oameni, că tuturor li se pare de dispreţuit, ba 
chiar şi celor ce îl doresc, că chiar cel ce are slava aceasta se ruşinează singur. 
Deci de unde oare vine pofta aceasta, şi cum? De la micimea de suflet - căci 
nu trebuie numai a învinui cineva, ci şi a se îndrepta de la minte scurtă, de la 
părere copilărească. Deci să contenim a fi copii, şi să ne facem bărbaţi, şi pre- 
tutindeni să urmăm adevărul, iară nu umbrele, şi în bogăţie, şi în plăcere, şi în 
dezmierdări, şi în slavă, şi în putere, şi atunci va conteni şi boala aceasta, şi al- 
tele multe. Căci a alunga umbrele este fapt de nebun. Pentru care şi Pavel zi- 
ce: „Trezviţi-vă cu dreptate şi nu greşiţi" (1 Cor. 15, 34). Aceasta este o nebu- 
nie cu mult mai grozavă decât nebunia cea venită de la draci sau cea venită 
din smintire. Aceasta cel puţin are iertare, pe când cealaltă este lipsită de toată 
îndreptăţire; când sufletul este stricat, atunci şi dreapta judecată este pierdută. 
Nebunia venită din vătămarea minţii este o patimă trupească, pe când nebunia 
aceasta vine de la o minte stricată. După cum dintre cei ce zac de friguri, aceia 
sunt mai greu bolnavi şi de netămăduit cari se ating de mâncăruri grele, de vre- 
me ce boala frigurilor se ascunde în vine şi în artere - tot aşa şi nebunia aceas- 
ta, căci şi ea se ascunde în însuşi cugetul omului, pe care-1 strică şi-1 vatămă. 

Căci într-adevăr, cum să nu fie aceasta o nebunie pe faţă şi lămurită, ba 
încă o patimă mai urâcioasă ca toate celelalte patimi; ca pe cele ce rămân veş- 
nic să le dispreţuieşti, iară pe cele ce sunt stricăcioase şi vătămătoare să le iu- 
beşti cu cea mai mare dorinţă? Căci spune-mi: Dacă cineva ar alungă vântul şi 
ar voi să-1 prindă şi să-1 stăpânească, oare nu l-am numi nebun? Dar ce? Dacă 
cineva ar avea în stăpânire umbra, iară de cele adevărate şi în fiinţă ar neglija, 
şi-ar urî, de pildă, femeia, iară umbra femeii ar iubi-o, sau că pe fiul său l-ar 

dispreţui, iară umbra i-ar iubi-o iarăşi, apoi atunci ce semn ai căuta mai lămu- 
rit ca dovadă de nebunia aceluia? De acest fel sunt toţi cei ce sunt robiţi, aşa 
zicând, de cele de acum. Căci toate de aici sunt umbre, fie slavă, fie stăpânie, 
fie laudă, fie bogăţie, fie dezmierdare, sau orice pământesc. 

Pentru aceea şi Prorocul zicea: „Măcar că în chip trece omul, dar în deşert 
se turbură" (Ps. 38, 9); şi iarăşi: „zilele noastre ca umbra s-au plecat" (Ps 101, 
12). Dar şi aiurea el toate cele omeneşti le numeşte floarea ierbii şi fum. Şi 
umbre sunt nu numai cele bune şi plăcute ale lumii acesteia, ci şi cele triste, ca 
de pildă moartea, sau sărăcia, sau boala, sau altceva de acest fel. Deci care 
sunt cele ce rămân în veci, cele bune şi cele rele? împărăţia cea veşnică, şi 
gheena cea veşnică. «Unii vor învia, zice, spre viaţa veşnică, iară alţii spre 
osândă veşnică, unde viermele nu va muri şi focul nu se va stinge». Deci pen- 
tru ca să ne bucurăm de aceea şi să fugim de aceasta, să ne depărtăm de umbre 
şi să îmbrăţişăm lucrurile cele bune cu toată râvna, căci numai aşa ne vom în- 
vrednici de împărăţia Cerurilor. Căreia fie ca toţi să ne învrednicim, cu harul 
şi cu iubirea de oameni a Domnului nostru Iisus Hristos, căruia se cuvine sla- 
va, stăpânirea şi cinstea, împreună cu Tatăl şi cu Sfântul Duh, acum şi pururea 
şi în vecii vecilor. Amin. 

„Pentru aceea, aceasta, departe fiind, scriu, ca, fi- 
ind de faţă, nu cu asupreală să isprăvesc, dupre stă- 
pânirea carea au dat mie Domnul spre zidire, şi nu 
spre surpare" (2 Cor. ÎS, 10). 

Stând deci de vorbă cu dânşii, i-au simţit puterea cuvintelor, şi mai cu 
seamă pe la sfârşitul Epistolei. Căci şi înainte zicea: „însumi eu, Pavel, vă rog, 
prin blândeţele şi liniştea lui Hristos, care de faţă sunt smerit între voi, iară 
departe fiind, îndrăznesc spre voi. Şi vă rog, ca şi de faţă fiind, să nu îndrăz- 
nesc cu îndrăznirea cu carea socotesc să cutez împotriva unora cari socotesc 
pre noi că umblăm dupre trup"; şi „Gata având a pedepsi toată neascultarea, 
când se va plini ascultarea voastră", şi iarăşi: „Mă tem ca nu cumva, dacă voi 
veni, să vă aflu pre voi precum nu voiesc, şi eu să mă aflu vouă precum nu vo- 
iţi"; şi iarăşi: „Nu cumva iarăşi dacă voi veni, să mă smerească Dumnezeul 
meu la voi, şi voi plânge pre mulţi cari au greşit mai nainte, şi nu s-au pocăit 
de necurăţia, şi curvia, şi spurcăciunea carea au făcut", şi după aceasta: 
„Zis-am mai nainte şi iarăşi mai nainte zic, precum când am fost de faţă la 
voi, şi acum, nefiind de fată, că de voi veni iarăşi, nu voi cruţa, de vreme ce 
căutaţi ispitire a lui Hristos celui ce grăieşte întru mine". Deci după ce a spus 
acestea, şi mai multe decât acestea, înfricoşând, ruşinând, luând în derâdere, 
atingându-se cu putere, îndreptăţindu-se, la urmă zice: „Pentru aceea, aceasta, 
departe fiind, scriu, ca, fiind de faţă, nu cu asupreală să isprăvesc". Adică 
«voiesc ca asprimea să stea numai în slove, iară nu şi în faptă; voiesc ca ame- 
ninţările să fie cât se poate de aspre, însă să rămână ameninţări şi să nu se pre- 
facă în fapte». Iarăşi şi în această îndreptăţire îşi face vorba cât se poate de în- 
grozitoare, arătând că nu el este cel ce va pedepsi, ci Dumnezeu - fiindcă a 
adăogat: „după puterea carea au dat mie Domnul". în acelaşi timp mai arată 
că el nu doreşte a silnici puterea ce o are pentru pedeapsa lor, pentru care a şi 
adăogat: „spre zidire, iară nu spre surpare". Aceasta deci le-a dat a înţelege şi 

acum, după cum am spus, însă i-a lăsat ca singuri dânşii să se gândească că, 
daca vor rămâne neîndreptaţi, apoi şi aceasta este tot zidire, de a pedepsi pe 
cei ce nu vor să se îndrepte. De altminteri, aşa a şi fost, căci şi prin fapte a do- 
vedit-o apostolul, şi dânşii o ştiau aceasta 

„Deci, fraţilor, bucuraţi-vă, fiţi desăvârşiţi, mângâiati-vă, aceeaşi cugetaţi 
pace sa aveţi, şi Dumnezeul dragostei şi al păcii fî-va cu voi" (2 Cor 13 1 1)' 
Dar ce va să zică: „Deci, fraţilor, bucuraţi-vă"? Ai supărat, i-ai înfricoşat,' le-ai 
băgat frica în oase, i-ai făcut să tremure, şi acum le porunceşti ca să se bucu- 
re? «Apoi tocmai de aceasta le poruncesc a se bucura. Că dacă cele ale voas- 
tre, zice, vor însoţi pe ale mele, nu va fi nici o piedică spre bucurie. Căci cele 
ale mele toate s-au făcut: am arătat către voi îndelungă-răbdare, am amânat 
pedeapsa, nu am tăiat pe nimeni de la Biserică, am rugat, am sfătuit, am înfri- 
coşat, am ameninţat, ca astfel din toate părţile să vă adun şi să vă îndemn la 
pocăinţă. De acum înainte deci se cere şi împreună-lucrarea voastră, şi astfel 
bucuria voastră va fi fară sfârşit», 

„Fiţi desăvârşiţi". Şi ce va să zică „fiţi desăvârşiţi"? Adică fiti deplini, pli- 
niţi lipsurile voastre. „Mângâiaţi -vă", zice. «Fiindcă ispitele sunt multe, şi pri- 
mejdiile mari, zice, apoi mângâiaţi-vâ şi voi între voi, şi prin noi, cum şi prin 
prefacerea voastră spre mai bine. Că dacă bucuria vine de la o conştiinţă cura- 
ta, şi vă face desăvârşiţi, la urmă nimic nu mai lipseşte de a fi veseli' şi a vă 
mângâia. Nimic nu aduce mângâiere cuiva ca o conştiinţă curată, chiar de ar 
năvăli asupră-i mii de ispite». 

„Aceeaşi cugetaţi, pace să aveţi", ceea ce a cerut şi prin întâia Epistolă, 
chiar din început. Căci este cu putinţă a cugeta şi aceeaşi, şi a nu avea pace,' 
când, de pildă, se întâmplă ca în dogme unii să se răscoale împotriva altora! 
Pentru aceea Pavel le cere pe amândouă deodată. 

„Şi Dumnezeul dragostei şi al păcii fi-va cu voi". Aşadar, el nu numai în- 
deamnă şi sfătuieşte, ci se şi roagă. Prin aceste vorbe sau că le doreşte aceasta, 
sau că prezice viitorul; sau mai bine zis, pe amândouă împreună. «Dacă faceţi 
acestea, zice, adică dacă aceleaşi cugetaţi, şi aveţi pace, şi Dumnezeu va fi cu 
voi, fiindcă Dumnezeu este al dragostei şi al păcii, şi de unele se bucură, iară 
de altele se veseleşte. De aici deci, adică din dragostea lui veţi avea şi pacea, 
de aici şi nimicirea tuturor relelor. Aceasta a mântuit lumea, aceasta a doborât 
pe războinicul cel dedemult, aceasta a unit cerul cu pământul, aceasta a făcut 
pe oameni îngeri. Aceasta deci să o îmbrăţişăm şi noi, adică pe dragostea 
evanghelică, care este maica a mii de bunătăţi. Prin aceasta ne-am mântuit, 
prin aceasta am câştigat toate bunătăţile cele nepovestite. 

Apoi, ducându-i pe dânşii către această dragoste, zice: „închinati-vă unul 
altuia cu sărutare sfântă" (2 Cor. 13, 12). Şi ce va să zică „sfântă"?' Adică nu 
cu sărutare vicleană sau mincinoasă, după cum Iuda a sărutat pe Hristos. Pen- 

tru aceea ni s-a dat simţământul acesta al dragostei şi ai sărutării, ca să se facă 
în noi ca un foc, ca sa ne înflăcăreze pornirea, ca să ne iubim unii pe alţii ca 
fraţii, ca copiii pe părinţi, ca părinţii pe copii, sau mai bine zis, chiar şi mai 
mult. Căci acelea sunt simţiri de la fire, pe când acestea de la harul duhovni- 
cesc. Astfel se leagă sufletele. Pentru aceea, întorcându-ne din călătorii, noi ne 
sărutăm unii pe alţii, căci sufletele se grăbesc a se uni împreună. Partea sau 
mădularul acesta al trupului este acel mădular mai cu seamă care vesteşte cele 
ale sufletului nostru. 

Dară fiind vorba de sărutarea aceea sfântă, mai putem şi altceva spune. Şi 
ce putem spune? Noi suntem biserică a lui Hristos, aşa că, sărutându-ne unii 
pe alţii, noi sărutăm uşile bisericii şi intrarea în ea. Sau nu vedeţi câţi sărută 
uşile bisericii acesteia, unii plecându-se, iară alţii atingându-le cu mâna, şi 
apoi ducând mâna la gură? Prin aceste uşi Hristos a intrat şi intră în noi, când 
ne împărtăşim. Ştiţi voi, cei ce vă împărtăşiţi din Sfintele Taine, ceea ce eu 
vorbesc acum. Căci nu cum s-ar întâmpla a fost cinstită gura noastră, primind 
trupul Stăpânului. Pentru aceea mai cu seamă de aici iubim. 

Audă cei ce grăiesc vorbe murdare, cei ce scot din gură batjocuri, şi înfri- 
coşează-se când aud cât de mult poate să-i necinstească gura lor. Audă cei ce 
sărută într-un chip necinstit. Auzi câte ţi-a dat prin gura ta Dumnezeu, şi pă- 
zeşte-o nespurcată. Prin gura ta s-a vorbit pentru viaţa viitoare, pentru înviere, 
pentru nemurire, că moartea nu este moarte, şi celelalte multe şi negrăite. Că 
cel ce urmează a se iniţia în sfintele Taine se apropie lângă gura preotului ca 
un vas primitor de mir, auzind spunându-i-se despre acelea ce sunt încărcate 
de frică. Căci dânsul a pierdut viaţa sa prin înaintaşi, şi vine acum căutându-o, 
şi întrebând cum ar putea să o afle şi să o câştige. După aceea Dumnezeu îi 
descoperă cum ar putea-o afla, şi atunci gura lui (a preotului) se face mai în- 
fricoşată decât milostivitorul, sau masa de aur din Legea Veche 1 , căci acel mi- 
Iostivitor niciodată nu slobozea un astfel de glas, ci grăia doar de lucruri mici 
şi nebăgate în seamă: de războaie şi de pacea cea de pe pământ, în vreme ce 
milostivitorul legii noi toate le vorbeşte pentru cer, pentru viaţa viitoare şi 
pentru lucruri noi şi care covârşesc mintea omenească. 

Deci după ce apostolul le-a zis: „închinaţi-vă unul altuia cu sărutare 
sfântă", a adăogat: „închină-se vouă toţi sfinţii", dându-le şi de aici nădejdi 
bune. Le-a scris aceste vorbe în ioc de sărutare, unindu-i pe toţi la un loc prin 
această închinăciune, căci din aceeaşi gură de unde ieşea sărutarea ies şi cu- 
vintele. Ai văzut cum pe toţi îi uneşte la un loc, şi pe cei de departe, şi pe cei 
de aproape, pe unii prin sărutare, iară pe alţii prin scrisoare? 

„Harul Domnului nostru Iisus Hristos, şi dragostea lui Dumnezeu şi Tatăl, 
şi împărtăşirea Sfântului Duh, cu voi cu toţi. Amin" (2 Cor. 13, 13). Fiindcă 



1 A se vedea Cap. 25 din Ieşire. 

i-a unit împreună prin închinăciuni şi sărutări, iarăşi în rugăciuni îşi sfârşeşte 
cuvântul, unindu-i şi cu Dumnezeu cu cea mai mare străşnicie. Unde sunt 
acum cei ce spun că deoarece Sfântul Duh nu este trecut în începutul Episto- 
lei, nu este de aceeaşi fiinţă cu Tatăl? Iată că aici 1-a pus împreună cu Tatăl şi 
cu Fiul. Pe lângă acestea apoi se mai poate spune că şi Colosenilor scriindu-le 
şi zicând: „Har vouă şi pace de la Dumnezeu Tatăl nostru", a tăcut pentru Fiul 
şi nu a mai spus ca în toate celelalte Epistole: „şi de la Domnul Iisus Hristos". 
Aşadar, nici Fiul nu este de-o fiinţă cu Tatăl din această pricină? Aceasta însă 
ar fi cea mai de pe urmă nebunie. Că tocmai aceasta îl arată pe el a fi de ace- 
eaşi fiinţă cu Tatăl, deoarece Pavel îi întrebuinţează numele fără osebire. Şi 
cum că ceea ce eu spun nu este câtuşi de puţin numai o cugetare a mea, as- 
cultă cum el pomeneşte de Fiul şi de Duhul Sfânt, iară de Tatăl nu spune ni- 
mic. Corinthenilor, de pildă, scriindu-le, zice: „Ci v-aţi spălat, v-aţi sfinţit, 
v-aţi îndreptăţit întru numele Domnului Iisus, şi întru Duhul Dumnezeului 
nostru" (1 Cor. 6, 11). Dar ce, spune-mi, oare aceştia nu s-au botezat şi în nu- 
mele Tatălui? Apoi atunci nici nu au fost spălaţi, nici nu au fost sfinţiţi. Dar 
dacă s-au botezat - după cum s-au şi botezat - apoi atunci pentru ce apostolul 
nu a spus că «v-aţi spălat în numele Tatălui»? Pentru că pentru el totuna este a 
pomeni acum de una, altă dată de alta din ipostasele Treimii. Şi acest obicei 
l-ai putea găsi în multe locuri în Epistolele sale. 

Căci Romanilor scriindu-le, zice: „Vă rog pre voi, prin îndurările lui Dum- 
nezeu" - deşi îndurările sunt ale Fiului - şi „vă rog pre voi prin dragostea Du- 
hului" (Cap. 12, 1-15, 30) - deşi dragostea este a Tatălui. Pentru ce deci nu a 
pomenit pe Fiul, vorbind de îndurările Fiului, şi nici de dragostea Tatălui, vor- 
bind în locu-i de Duhul? Fiindcă erau acestea învederate şi în totul mărturisite, 
şi de aceea le-a tăcut. Aiurea, tot aceste cuvinte se vor găsi puse invers. De 
pildă, aici zice: „Harul Domnului nostru Iisus Hristos, şi dragostea lui Dum- 
nezeu şi Tatăl, şi împărtăşirea Sfântului Duh", pe când aiurea spune de îm- 
părtăşirea Fiului şi dragostea Duhului. „Vă rog pre voi, zice, prin dragostea 
Duhului", iară în Epistola întâi către Corintheni zice: „Credincios este Dum- 
nezeu, prin care aţi fost chemaţi la împărtăşirea Fiului Său" (Cap. 1,9). Astfel 
că cele ale Sfintei Treimi sunt neîmpărţite; şi împărtăşirea Sfântului Duh, cu- 
venită şi aparţinând Duhului, s-a găsit pusă în seama Fiului, precum şi harul 
Fiului s-a pus în seamă şi Tatălui şi Sfântului Duh. „Har vouă, zice, de la 
Dumnezeu Tatăl". Şi aiurea, iarăşi punând în seama harului multe feluri de lu- 
crări, adaogă: „Şi toate acestea Ie lucrează unul şi acelaşi Duh, împărţind deo- 
sebi fiecăruia precum voieşte" (1 Cor. 12, 1 1), şi acestea le spun nu unind la 
un loc sau contopind ipostasele - să nu fie una ca aceasta! - ci cunoscând şi 
ceea ce este propriu, cum şi ceea ce este împărţit din ale lor, şi unitatea fiinţei. 

Să stăm deci, iubiţilor, drepţi, având şi ţinând cu noi străşnicia acestor 
dogme, şi atrăgând către noi dragostea lui Dumnezeu. Mai întâi că el ne-a iu- 
bit pe noi care îl uram, şi deci, fiind vrăjmaşi, ne-a împăcat cu dânsul, iară 
după aceea că voieşte a ne iubi pe noi care-I iubim. Să rămânem deci iubin- 
du-1 pe dânsul, ca şi noi să ne iubim de dânsul. Că dacă, noi fiind iubiţi de oa- 
menii puternici, suntem temuţi de toţi, apoi cu atât mai mult fiind iubiţi de 
Dumnezeu. Şi dacă pentru dragostea aceasta ar trebui să dăm banii, sau trupu- 
rile, sau chiar sufletul nostru, să nu cruţăm nimic. Că nu este de ajuns a spune 
numai prin vorbe că-1 iubim, ci trebuie a da dovadă şi prin fapte - fiindcă nici 
el nu şi-a arătat dragostea către noi numai prin vorbe, ci şi prin fapte. Arată 
deci şi tu această dragoste prin fapte şi fă toate cele plăcute lui, căci numai aşa 
te vei folosi însuţi de roadele acestei dragoste. El nu are trebuinţă de nimic de 
la noi, ceea ce mai cu seamă şi dovedeşte adevărul dragostei sale, căci deşi nu 
are trebuinţă, şi nici că se găseşte în vreo trebuinţă de dragostea noastră, el to- 
tuşi întrebuinţează toate mijloacele spre a fi iubit de noi. Pentru aceea şi Moisi 
zicea: „Că ce anume cere Domnul Dumnezeu de la tine, fară numai a-1 iubi 
pre el şi a fi gata să mergi dupre dânsul" (A 2-a Lege 10, 12). Aşa că atunci 
când el porunceşte de a-1 iubi, tocmai atunci, zic, arată că te iubeşte. Că nimic 
nu unelteşte atât mântuirea noastră ca a-1 iubi pe dânsul. 

Căci vezi că şi toate poruncile lui au ca ţintă şi ajută la odihna, mântuirea şi 
fericirea noastră. Că, de pildă, când zice: „Fericiţi cei milostivi, fericiţi cei cu- 
raţi cu inima, fericiţi cei blânzi, fericiţi cei săraci cu duhul, fericiţi făcătorii de 
pace", el cu nimic nu se foloseşte de aici, ci ne porunceşte acestea împodobin- 
du-ne şi orânduindu-ne viaţa noastră. Aşijderea şi când spune „am flămânzit", 
nu o zice că ar avea trebuinţă de vreo slujbă din partea noastră, ci îndemnân- 
du-te spre iubire de oameni. Putea el hrăni pe cel flămând şi fară tine, dar ţi-a 
poruncit aceasta pregătind ţie comoară mare. Că dacă soarele, zidire fiind a lui 
Dumnezeu, şi nu are nici o trebuinţă de ochii noştri - căci el rămâne a-şi avea 
strălucirea sa, chiar dacă nu s-ar uita nimeni la el, iară cei ce se folosesc noi 
suntem, când ne bucurăm de razele sale - apoi cu atât mai mult aceasta se pe- 
trece cu Dumnezeu. 

Poate că voieşti şi de aiurea să afli ce depărtare este între Dumnezeu şi noi? 
Oare pe câtă este între noi şi ţânţari? Sau poate mai multă? Este vădit că mult 
mai mare şi nemărginită. Deci dacă noi, cei iubitori de slavă deşartă, nu avem 
trebuinţă de vreo slujbă sau slavă din partea ţânţarilor, apoi cu atât mai mult 
Dumnezeirea, care este fară patimă şi nu are trebuinţă de nimic. întru atâta se 
bucură de noi, întru cât şi noi facem bine unul altuia, întru cât el se desfată cu 



1 Partea morală. Trebuie a iubi pe Dumnezeu nu numai cu vorbele, ci şi prin a face după 
putere fără pregetare toate cele ce a poruncit (Veron). 

mântuirea noastră. Pentru aceea de multe ori, lăsând la o parte cele ale sale, el 
caută numai pe ale tale. „Dacă cineva, zice, are femeie necredincioasă, şi ace- 
ea ar voi să vieţuiască cu el, să nu o lase pre ea" (1 Cor. 7, 13). „Cel ce-şi va 
lăsa femeia sa, afară de cuvânt de curvie, o face pre ea să preacurvească" (Mt. 
5, 32). Ai văzut bunătate negrăită? «Dacă femeia, zice, este curvă, nu silesc â 
vieţui împreună cu ea; iară dacă este necredincioasă, nu împiedic». Şi iarăşi: 
«Dacă eşti supărat pe cineva, poruncesc a lăsa darul tău şi a alerga la cel ce 
te-a supărat». „Iară când tu aduci darul tău la altar, şi acolo îţi vei aduce 
aminte că fratele tău are ceva asupra ta, lasă acolo darul tău înaintea altarului 
şi mergi mai întâi de te împacă cu fratele tău, şi atunci venind adu darul tău" 
(Mt. 5, 23-24). Dar încă pilda celui ce a mâncat stăpânului toată suma ce-i da- 
tora, oare nu tot aceasta arată? Căci când i-a mâncat mia de talanţi împrumu- 
tată, 1-a miluit pe dânsul şi 1-a iertat - iară când 1-a văzut cum acela cerea de la 
fratele său o sută de dinari ce-i împrumutase, 1-a numit şi viclean, în acelaşi 
timp 1-a şi dat pedepsei. Aşa că vorba lui cea multă este numai pentru odihna 
ta. Varvarul acela era să păcătuiască cu femeia dreptului Avraam, şi Dumne- 
zeu îi zice: „Nu te-am lăsat să te atingi de dânsa" (Fac. 20, 6). Pavel prigoneş- 
te pe Apostoli, iară Dumnezeu îi zice: „Ce mă prigoneşti"? 

Alţii flămânzesc, şi el spune că dânsul flămânzeşte, şi că este gol şi străin, 
voind prin aceasta a te ruşina pe tine, şi cu chipul acesta a te aţâţa la milostenie. 

Deci, iubiţilor, înţelegând dragostea pe care ne-a arătat-o prin toate şi ne-o 
arată, prin care a şi hotărât a se descoperi pe sineşi nouă, care şi este cea mai 
de seamă dintre bunătăţile date nouă, şi lumină a cugetului, cum şi învăţătură 
a virtuţii; înţelegând apoi că el ne-a legiuit o viaţă bună, şi că toate făcându-le 
pentru noi, ne-a trimis şi pe Fiul său, care ne-a făgăduit împărăţia Cerurilor, 
pregătindu-ne şi chemându-ne la bunătăţile cele negrăite şi la o viaţă fericită - 
apoi toate să le facem şi grăim, ca şi de dragostea lui să ne arătăm vrednici, şi 
de bunătăţile viitoare să ne învrednicim. Cărora fie ca toţi să ne învrednicim, 
cu harul şi cu iubirea de oameni a Domnului nostru Iisus Hristos, căruia se cu- 
vine slava, stăpânirea şi cinstea, împreună cu Tatăl şi cu Sfântul Duh, acum şi 
pururea şi în vecii vecilor. Amin. 

Să stăm deci, iubiţilor, drenti având si ţinând ni 






noi străşnicia acestor dogme, şi atrăgând către noi 
dragostea lui Dumnezeu. Mai întâi că El ne-a iubit pe 






noi care 11 uram, şi deci, fiind vrăjmaşi, ne-a împăcat 
cu Dânsul, iară după aceea că voieşte a ne iubi pe noi 






care-L iubim. Să rămânem deci iubindu-L ne Dânsul 

spune numai prin vorbe că-L iubim, ci trebuie a da 
dovadă şi prin fapte - fiindcă nici El nu Şi-a arătat 
dragostea către noi numai prin vorbe, ci şi prin fapte. 














Arată deci şi tu această dragoste prin fapte şi fă toate 






cele plăcute Lui, căci numai asa te vei folosi însuti de 






roadele acestei dragoste. El nu are trebuinţă de nimic 






de la noi, ceea ce mai cu seamă şi dovedeşte adevărul 






dragostei Sale, căci deşi nu are trebuinţă, şi nici că Se 






găseşte în vreo trebuinţă de dragostea noastră, El 






totuşi întrebuinţează toate mijloacele spre a fi iubit 






de noi. Pentru aceea şi Moisî zicea: „Că ce anume 
cere Domnul Dumnezeu de la tine, fără numai a-L 
iubi pre El şi a fi gata să mergi dupre Dânsul" (A 2-a 
Lege 10, 12). Aşa că atunci când El porunceşte de 
a-L lUDi, tocmai atunci, zic, arata ca te iubeşte. L>a 






nimic nu unelteşte atât mântuirea noastră ca a-L iubi 
pe Dânsul. 

Sfântul han Gură de Aur 






